
MATRI MARIAE 
QUAE EST 
CAUSA NOSTRA LAETITIAE 


PROLOGUS 


Quaestionibus mariologicis consulimus, tum in Seminario 
Leodiensi, ubi ab anno 1908 ad 1917 tradebamus theologiam 
dogmaticam, tum anno 1921 et sequentibus, quando eramus 
inter membra commissionis, ab Em. Dom. Cardinali Mercier 
institutae ad inquirendum de Mediatione B. Virginis univer- 
sali eiusque definibilitate, dein etiam commissionis pontificiae, 
ab Exc. et IIl. Dom. Nuntio apostolico ad eumdem finem 
in Belgio deputatae. 

Postmodum totifuimus in docendis et edendis quaestionibus 
practicis, moralibus et pastoralibus, atque in scribenda Summa 
Theologiae Moralis. 

Quibus iam peractis, voluimus redire ad quaestiones 
mariales, et nostri propositum est tradere brevem, claram, 
methodicam et syntheticam | expositionem, omnium  princi- 
palium quaestionum quae theologiam spectant marianatn ; 
ita ut scholarum studentibus possit esse in usum addiscendae 
de B. Matre Dei et Mediatrice sufficientis scientiae, et simul 
clero sit norma in praedicationibus, qua vera et sana doctrina, 
certo aut solide fundata et bonis argumentis innixa, discerni 
valeat a piis opinionibus cum labili fundamento, a meris 
possibilitatibus sine ulla verisimilitudine, vel et a rationibus 
debilibus. Hisce praeclarissima Virgo non eget ad gloriam 
suam, cui agrdta ac patentia sui privilegia sufficiunt abun- 
dantissime. 


Modestum opus dedicamus B. Matri Dei, quae in antiqua 

ecclesia civitatis nostrae Tungrensis, prima cis Alpes, uti 
fert traditio, B. Mariae Virgini consecrata, a saeculis pie 
veneratur sub vocabulo: Causa Nostrae Laetitiae. Velit 
Beatissima Mater opus nostrum benedicere, atque Mediatrix 
afferre auxilium, ac lumen mentis quo melius cognosci, 
ardorem cordis quo intensius amari colique dignius ipsa 


valeat. 


Scribebam, in festo Conceptionis immaculatae B. Mariae 
Virginis, die 8a Decembris 1938. 


AUCTOR. 


MA RIOLO GIA 


INTRODUCTIO. 


i. Mariologia est pars scientiae theologicae, ex prin- 
cipiis revelatis disserens de Matre Dei-Redemptoris qua 
tali, et de omnibus aliis ad eam pertinentibus. Dicitur : 

1? Pars scientiae theologicae. Scientia enim illa, quae 
agit de Deo, consequenter agit necessario de matre Dei, 
si quaedam sit; unde mariologia non est scientia ab 
omnibus aliis perfecte distincta, nam omnia quae ex 
principiis revelatis nota sunt, sub una ratione consideran- 
tur, in quantum sunt divinitus revelatal, in ordine ad 
Deum4. 

2? Ex principiis revelatis disserens. De matre Dei, 
supernaturalibus utpote dignitate, missione ac privilegiis 
dotata, non habemus sufficientem cognitionem, nisi re- 
velatione ipsius Dei. Pertinet ergo mariologia ad scientiam 
theologicam, quae principiis revelatis innititur et ex iis 
hauritur ; et quidem ad tertiam partem theologiae, scii, ad 
doctrinam de Verbo Incarnato et Redemptore, cum qua 
intime connectitur et ad quam immediate sequitur. Hinc 
mariologia est pars organica Dogmaticae, ut videre est apud 
S. Thomam, Sum. T. Ill, q. 27 et seq. 

3? De matre Dei praecise qua tali. Theologia enim 
omnia considerat in ordine ad Deum ; hoc autem quod 
B. Virgo sit mater Dei, est relatio ad Deum ipsi Virgini 
propria et specifica, qua ab omnibus aliis distinguitur ; 
porro dicitur Dei-Redemptoris, quia, in ordine praesenti, 
Deus Filius humanam naturam a matre non assumpsit, 
nisi in carne passibili et mortali ad nos redimendos. Hoc 
ergo quod Maria est mater Dei-Redemptoris, est ratio, 
fundamentum et radix omnium aliarum eius ad Deum 


1. S. Thomas, Sum. Th., I, q. 1, a. 3. 
2. Ibid., a. 7. 

relationum, et omnium eius supernaturalium praeroga- 
tivarum, ac relationum ad nos ; unde additur in definitione : 
et. de omnibus aliis ad eam pertinentibus. 


Quod enim Maria sit omnino immaculata, plena gratia et 
gloria, virgo perpetuo servata, Christo consociata, Nova Eva, 
mater nostra spiritualis, mediatrix Deum inter et homines, 
rationem et fundamentum habet in hoc quod sit destinata vel 
facta mater Dei. Ergo, dicendo : de matre Dei-Redemptoris, 
tota doctrina mariana et omnia privilegia Mariae sufficienter 
indicantur sub hac praecise ratione qua in scientia sacra veniunt 
consideranda. Est ergo mariologia : scientia de matre Dei, et 
quidem in ordine praesenti, Dei-Redemptoris. 

Divina itaque maternitas B. Virgini est summum dignitatis, 
excellentiae et supernaturalis elevationis, ratio, fons ac men- 
sura sanctitatis et gratiarum in praeterito et futuro, basis omnium 
relationum ad nos, fons quoque ac potestas eius erga nos dile- 
ctionis, atque apud nos fundamentum perpetuae gratitudinis, 
devotionis et amoris. Hinc divina maternitas determinat eius 
essentiam, et est fons ac mensura eius sanctitatis, proprietatum, 
privilegiorum ac potestatis, centrum omnium praerogativarum 
Ipsius. 


2. Momentum doctrinae marianae, eiusque utilitas 
in theologia neminem fugit, tum speculativa, tum practica. 
Et quidem 


A. Speculativa: i1? Per se, tum a) quia mariologia est 
complementum necessarium doctrinae de mysterüs In- 
carnationis et Redemptionis, quae exinde perfectius intel- 
liguntur et plenius ; tum b) quia necessaria est ad intel- 
ligendum opus creationis, praedestinationis, et guber- 
nationis, cum B. Virgo sit prima creatura super omnes 
alias elevata : sicut ergo theologia profundas investigationes 
instituit de natura, operationibus, ministerio angelorum, 
quanto magis attentionem meretur praebere divinae matri 
quae est quasi novus et specialis mundus, utpote pertinens 
ipsa sola ad specialem et distinctum ordinem in univer- 
sitate rerum. 

2? Per accidens quoque, ut contra Protestantes qui 
partes B. Virginis minuunt, contra Graecos separatos qui 
pleniorem et magis evolutam mariologiam ut novitatem 
abnegant, et contra Rationalistas qui legendarium eius 

characterem affirmant, ostendamus doctrinam marianam 
catholicam ex ipsa revelatione divina ortum habere, ac 
interpretationem theologicam non esse huius altcrationcm, 
aut extraneam quamdam importationem, sed rectam ex- 
plicationem et normalem evolutionem doctrinae revelatae. 


B. Practica quoque, quia recta intelligentia doctrinae 
marianae necessaria est ad cultum matris Dei et nostri, et 
ad nostra erga eam debita pietatis officia : honoris, grati- 
tudinis ac imitationis. Unde post ipsius Dei unius ac 
trinij atque Verbi Incarnati cognitionem, nulla alia est 
dignior et utilior. 

Mariae scii, est realis et universalis, sicut eminens, 
positio, in ratione divinae Providentiae, in dogmate Ec- 
clesiae et in vita societatis fideliumf 


Ad rem Suarez 

« Ego, post ipsius Dei ac Christi cognitionem, nullam aut 
utiliorem, aut viro theologo digniorem esse existimo. Neque 
intelligo cur de gratia angelorum, deque illorum meritis ac statu 
viae, ac denique de eorum gloria, ceterisque scientiae et gratiae 
donis et ministeriis seu officiis tam accurate theologi disputent ; 
de angelorum vero regina eiusque dignitate, gratia, scientia, 
meritis ac singulari felicitate, longe maiori diligentia disseren- 
dum non sit, cum haec doctrina et per se dignior ac iucundior, 
et ad pietatem magis sit accommodata, et — ut Aristoteles 
dixit — melius sit de rebus altioribus vel pauca coniectare 
quam inferiores certitudine etiam | mathematica cognoscere, 
eo vel maxime quod maior ac certior cognitio potest de gratia 
et gloria B. Virginis, quam Angelorum, ex principiis fidei ratio- 
cinando, colligi ». 


3. Fontes doctrinae marianae sunt iidem ac theo- 
logiae : innititur enim revelationi tamquam fonti proprio 
et principali, secundario et subordinate rationi humanae, 
quae illam declarat, illustrat, defendit et in ulteriores 
conclusiones deducit. Ut in theologia fundamentali, inde 


1l. SCHEEBEN, Handbuch der Kath. Dogmatik, Freib. in Br., 1882, 
l. V, n. 1523. Mariologia Doctoris Scheeben, neerlandice versa a H.-B. 
Van Waes, edita fuit cum adnotationibus et introductione Eug. 
Druwé, sub titulo : Ai. J. Scheeben, "'ystematische Mariologie, Brussel, 
1938. 

2. In IIIm S. Th., t. XIX, de mysteriis Christi, praefatio. 

a Melchiore Canol, explicari consuevit, decem sunt loci 
theologici ex quibus doctores sacri doctrinas et argumen- 
tationes hauriunt : septem proprii qui auctoritatem divinae 
revelationis praebent, et tres extranei, subsidiani et 
communes qui in humana ratione fundantur. 


A. Loci theologici intrinseci et proprii continent vel 
testantur divinam revelationem; quorum alii sunt primarii 
et in se infallibiles. : sive obiectivi seu constitutivi, qui ipsas 
veritates revelatas continent, et ideo obiectum doctrinae 
sacrae constituunt, scii. Traditio divina et Scriptura 
sacra ; sive subiectivi et directivi, qui veritates revelatas 
custodiunt et infallibiliter proponunt fidelibus eosque in 
fide dirigunt, scii. Ecclesia credens, Summus Pontifex et 
Concilium oecumenicum ; alii secundarii qui de se non 
praebent argumentum infallibile, sed solum in quantum 
doctrinam aliunde infallibilem manifestant : Patres et 
Theologi. 


1? Traditio divino-apostolica, quae in Nova Lege est 
essentiale organum ore transmittendi et perpetuo servandi 
doctrinam revelatam authentico Ecclesiae magisterio, 
quaeque continet universam revelationem ; unde quocum- 
que tempore se prodat in universa Ecclesia, infallibiliter 
demonstrat doctrinam certam et a Deo apostolis revelatam, 
et ab iis transmissam. 

2? Scriptura sacra, sensu litterali intellecta, vel sensu 
spirituali et mystico ; non autem sensu accommodatitio, 
qui non est sensus Scripturae : potest tamen manifestare 
traditionem divinam aut doctrinam certam, si communiter 
sit adhibitus vel ab Ecclesia probatus. 

3? Ecclesia credens, quae infallibiliter fidem custodit 
et proponit : sive doctrina sua ordinaria et praedicatione 
quotidiana ; sive praxi, ad quam spectant Ecclesiae vita, 
pietas fidelium quae doctrinam meditatur et explanat, 
liturgia in orationibus et cyclo festivitatum, ars quoque 
Christiana quae sensum fidelium variis sub formis exprimit. 

4? Summus Pontifex, qui docet veritates revelatas veli. 


1. De locis theologicis, 1. L, c. 3. 

hisce connexas easque definit ; aut errores contrarios 
damnat. 

50 Concilium oecum nicum, item definiens et damnans; 
concilia vero particularia non praebent argumentum in- 
fallibile, nisi solemniter a S. Pontifice fuerint probata, 
aut universaliter recepta. 

6? Patres in consensu moraliter unanimi, si ipsam di- 
vinam traditionem vel Ecclesiae doctrinam sacram testan- 
tur; quod si aliud in doctrina sacra tradant unanimiter, 
ab iis recedere non esset nisi temerarium. 

70 Theologi doctrinam Ecclesiae testificantes, aut con- 
clusiones exinde deducentes : eodem modo et iisdem 
conditionibus ac pro Patribus dictum est. 


B. Loci extranei, subsidiarii et alis scientiis communes, 
sunt : 


o 


1? Ratio humana, quae veritates revelatas intelligere et 
penetrare conatur, easque illustrare et explicare, com- 
probare ac defendere, cum aliis veritatibus comparare, 
ad novas conclusiones perducere, atque ad unitatem 
redigere, totum in unam ordinando scientificam synthesim. 

2? Scientiae rationales seu auctoritas sapientium, quibus 
adiuvatur ratio ad praedictum finem. 

3? Humana historia quoque, praesertim Ecclesiae, ad 
haec auxilium praebet. 


4. Modus procedendi strictus et rigorosus adhi- 
bendus est in usu fontium et in argumentationibus. 


Et quidem : 


1? Scriptura interpretanda est iuxta regulas hermeneuticae. 

20 Traditio divina constare debet ex consensu magisterii 
moraliter unanimi seu ex universalitate doctrinae in universa 
Ecclesia : sive a) theologice, quia consensus quocumque tempore 
(quadantenus durante) habitus eo ipso probat doctrinam esse 
ab apostolis traditam ; sive b) historice, testimonia allegando 
et descendendo ab origine Ecclesiae aut a tempore apostolorum ; 
sive c) praescriptione, ascendendo ad originem, quatenus constat 
doctrinam certo tempore traditam non potuisse antea humanitus 
introduci. At sedulo distinguendum est inter id quod habetur 
ut a Deo vel apostolis traditum, et humanas traditiones, con- 


16 MARIOLOGIA 


siderationes, aut inventa, quae simul possunt transmitti aut 
addi. 

3? Quoad decreta Conciliorum et Pontificum : distinguendum 
inter obiectum directum definitionis, et argumenta allata, quae 
ordinario non directe definiuntur, et hac ratione non cadunt 
sub infallibilitate, licet cum auctoritate proponantur; distin- 
guendum quoque inter argumenta quae formaliter proferuntur, 
v. g. ex Scriptura vel antiquis Patribus desumpta, et verba 
Scripturae vel Patrum quae mere inserviunt expositioni et 
doctrinae expositae adaptantur. 

4? Item distinguenda sunt decreta irreformabilia et qua- 
dantenus universalia, et reformabilia vel mere particularia 
haec non praebent argumentum infallibile, nisi postea accedat 
consensus universalis Ecclesiae. Sic inter decreta et acta Ponti- 
ficum distinguenda sunt: constitutiones dogmaticae, litterae 
apostolicae aut encyclicae, verba dicta vel scripta enuntiantia 
favores, indulgentias, preces aliaque eiusdem generis, acta 
Congregationum Romanarum quae non speciali modo sed 
simpliciter a Pontifice approbata sunt. Quandoque haec omnia 
permiscentur et confunduntur, atque afferuntur sine delectu, 
ac si eiusdem essent valoris. 

5? Similiter pro Ecclesia credente, distinguendum inter id 
quod credit ut revelatum et de fide, aut tenet ut certum, et id 
quod habet ut sententiam piam aut probabilem : quae regula 
quoque valet de Ecclesiae praxi, liturgia et precibus. 

6? Quoad Patres et Theologos, distinguendum est inter id 
quod tradunt ut doctrinam Ecclesiae, et declarationes eorum 
mere humanas, opiniones et explicationes personales : in primo 
casu, directe constat de veritate doctrinae, si eorum consensus 
sit moraliter unanimis ; secus, nonnisi indirecte, si aliter constet 
aliquem referre vel testari totius Ecclesiae doctrinam. 

7^ Argumenta rationis, ut habeantur vere certa, deducenda 
sunt iuxta strictas regulas logicae. 

8? Quantum ad scientias auxiliares, auctoritas sapientium 
ponderanda est iuxta valorem argumentorum, aut iuxta praecel- 
lentes qualitates ; et in afferendis historiae documentis et testi- 
moniis, adhibenda methodus critico-historica. 


5. Divisio Mariologiae. —  Mariologia complectitur 
quatuor partes, prout B. Virgo spectetur in relatione ad 
Deum, in seipsa, in relatione ad nos, aut nos in relatione 
ad ipsam. 


A. Summatim partes ita ordinantur : 


Ia est de B. Virgine Maria in ordine ad Deum et Chri- 
stum, secundum quod est mater lesu, mater Dei, et mater 

Redemptoris ac Nova Eva : spectata tum realiter in ordine 
temporis, tum in praedestinatione divina. 


II" est de B. Virgine in seipsa, sive quantum ad animam, 
sive quantum ad corpus. 


III! est de B. Virgine in ordine ad nos, quo mater est 
nostra, mediatrix Deum inter et homines, et regina totius 
universi. 


IVa est de nostris relationibus ad ipsam, seu de officiis 
nostri cultus. 


Cum enim Mariologia sit intime connexa cum doctrina de 
Verbo Incarnato et Redemptore, quam supponit et ad quam 
immediate sequitur, conveniens est eam dividere et ordinare 
ad modum Christologiae. Haec autem primo dicit de ipsa 
unione hypostatica, — dein de consectariis unionis hypostaticae 
ac de coassumptis perfectionibus et defectibus, — dein de mis- 
sione Christi mediatoris ac redemptoris atque de variis eius 
muneribus, — denique de cultu ipsi debito. Ita doctrina mariana 
agit de ipsa matre Dei, — de privilegiis matris Dei seu de con- 
sectariis divinae maternitatis, — de functionibus ac missione 
matris Dei, — de cultu matris Dei. 


B. Distinetim magis et sigillatim: 

Ia pars tractat tum A. de matre Dei in ordine temporis : 
i? Maria est vera mater hominis lesu ; 2? Maria est vera 
mater Dei-hominis : a) de veritate divinae maternitatis, 
b) de excellentia maternitatis divinae ; 30 Maria est vera 
mater Dei-Redemptoris et adiutrix ; — tum B. de matre 
Dei in aeterna Dei electione et praedestinatione. 


II" pars est de matre Dei in ordine ad seipsam, tum 
quoad animam, tum quoad corpus : 


A. In ordine ad animam, seu de B. Virginis sanctitate : 
L de sanctitate negativa : i» de immunitate a peccato 
originali seu de immaculata conceptione : a) de veritate 
conceptionis immaculatae ; b) de intrinseca ratione im- 
maculatae conceptionis ; 20 de immunitate a peccato 
actuali etiam minimo ; 30 de immunitate a concupiscentia 
inordinata. — II. de sanctitate positiva : i? de plenitudine 
gratiae, qua Maria fuit dotata, tum a) secundum se; 
tum b) comparative ad gratiam aliorum ; tum c) compara- 

Mariologia. — 2. 

tive ad gratiam omnium simul; 20 de ratione qua ex 
plenitudine gratiae est operata : a) de exercitio virtutum ; 
b) de scientia virtutum directive ; c) de merito, quod est 
effectus exercitii virtutum. 


B. In ordine ad corpus, seu de B. Virginis incorruptione : 
I. in vita praesenti, i. e. de virginitate, tum i? ante partum ; 
tum 2? in partu ; tum 30 post partum ; — II. post hanc 
vitam seu de gloriosa B. Virginis assumptione : a) de 
morte ; b) de ipsa assumptione in coelum ; c) de exal- 
tatione in coelis. 


IIIa pars agit de matre Dei in ordine ad nos : i? mater 


Dei est nostra mater spiritualis; 2? est mediatrix Deum 
inter et homines : a) de mediatione in generali et secundum 
se ; b) de mediatione, ut adiutrix ad ipsum opus redem- 
ptionis ; c) de mediatione, ut advocata perpetua ad appli- 
candum fructus redemptionis ; d) de exercitio et efficacia 
mediationis ; e) de mediationis universalitate ; 30 mater 
Dei est omnium angelorum et sanctorum regina, imo 
totius universi. 


IVa pars agit de nostri ordine et relationibus ad matrem 
Dei, seu de officiis nostri cultus ; ubi quaestio est de 
ipso cultu hyperduliae. 

Posset insuper dici de specialibus formis huius cultus, 
scii, a) de praecipuis festis ; b) de principalibus quibus- 
dam orationibus ; atque c) de aliquibus devotionibus 
notioribus. Sed haec ad theologiam minus spectant. 


Nolumus tradere bibliographiam generalem, tum quia tam 
ampla est ut non possemus esse completi ; tum quia timeremus 
quosdam praeterire, etiam meliores, aut utiliores forsan omit- 
tere. Nihilominus occasione data, in nonnullis quaestionibus 
specialibus, pro opportunitate quaedam utiliora aut recentiora 
magis indicabimus scripta, quin tamen velimus ea esse omnium 
meliora, aut utiliora, vel et praecipua. Quamvis multa perlegimus, 
omnia tamen inspicere sane impossibile est. 


PRLMA PARS. 


DE B. VIRGINE 
IN ORDINE AD DEUM ET CHRISTUM 
SEU DE IPSA MATRE DEI. 


A. DE MATRE DEI 
IN ORDINE TEMPORIS. 


6. Materia tractanda. — Dogma fidei est B. Vir- 
ginem Mariam esse veram matrem Verbi Incarnati seu 
Dei-hominis, et hoc constituit maximum eius privilegium. 
Quod tria continet : 


1? esse veram matrem hominis lesu ; 
2? esse veram matrem Dei-hominis ; 
3? esse veram matrem Christi seu Dei-Redemptoris. 


QUAESTIO PRIMA. 
MARIA EST VERA MATER HOMINIS IESU. 


7. Doctrina fidei. — Ut Maria possit dici et esse mater 
Dei, oportet quod sit vera et naturalis mater humana, 
hominis scii. lesu, qui est Filius Dei incarnatus. Non enim 
est mater lesu ut est Deus, seu ipsius divinitatis. Ergo 
non potest esse nisi mater Dei-hominis, seu quoad na- 
turam eius humanam. Unde conditio omnino requisita 
ut B. Maria sit vera mater Dei, est quod sit vera mater 
illius hominis qui vocatur lesus. 

Porro huic adversantur : 

1? Illi qui negant veram humanam naturam seu rea- 
litatem corporis Christi : Docetae, saec. I et II, tribuentes 
ipsi corpus mere apparens seu phantasticum ; quos 

impugnant Ignatius Ant.. Polycarpus et alii Patres pri- 
morum saeculorum. 

2? Illi qui negant Christum conceptum de Virgine 
Maria, sed Christo tribuunt corpus coeleste et aereum, 
vel psychicum aut pneumaticum, quod per Virginem 
transivit, ut Valentiniani saec. II et III. 

3? Illi qui absque ulla relatione Christi ad Virginem 
Mariam praedicta affirmant, ut Apelles saec. IL; item 
Marcion asserens Christum subito in statura corporis 
perfecta apparuisse. Quam relationem Christum inter et 
Virginem negant quoque plures Anabaptistae saec. XVI. 

Contra quos omnes fides docet B. Mariam Virginem 
humanam Christi naturam vera et propria generatione 
propagasse, seu Christum Filium Dei concepisse et 
parturiisse. 


Constat ex Symbolo Apostolico dicente, in forma sua pri- 
mitiva : « qui natus est de Spiritu sancto et Maria virgine », 
in forma vero posteriore : « qui conceptus est de Spiritu sancto, 
natus ex Maria virgine »; et ex Symbolo Nicaeno-Constan- 
tnopolitano : « qui incarnatus est de Spiritu sancto ex Maria 
virgine » (graece : ex Spiritu sancto et Maria virgine) ; et ex 
Concilio Chalcedonensi, c. 6 : « docemus lesum Christum... 
genitum... ex Maria virgine Dei genitrice secundum humani- 
tatem »; et ex Symbolo Athanasiano : « lesus Christus... homo 
est ex substantia matris in saeculo natus ». Cfr. etiam Cone. 
Eph., can. 1 et 2; Const. II, can. 2 et 3; Lat. (a. 649), can. 2 
et 3, et Const. Ill contra Monothelitas ; ep. S. Leonis ad Flav. ; 
Innoc. Ill, prof, fidei pro Waldensibus ; Cone. Flor., deer, 
pro lacobitis. 


$. Testimonium Scripturae. — Scripturae id docent : 
1? Indirecte, dum in V. T. annuntiatur Messias ut 
semen mulieris (Gen. Ill, 15), semen patriarcharum (Gen. 
XXII, 18 ; XXVL 4 ; XXVIII, 14), semen ex lumbis David, 
etfilius David (Ps. CXXXI, 11 ; lerem. XXIII, 5 ; XXXIII, 


15; Is. XL L 10), ex virgine concipiendus et parturiendus 
(Is. VIL, 14) ; — et in N. T. dicitur filius hominis (Mt. XVI, 


13 ; XVIL 21 ; XX, 18 ; Mc. VIIL, 39 ; IX, 30; Le. VI, 
5; IX, 22; XXIV, 7), quod aegre intelligeretur nisi 
humanam naturam ex homine per generationem assump- 
sisset ; insuper vocatur filius David et Abrahae (Mt. I, 

2; IX, 27; XXL, 9; Le. I, 32), semen Ahahae (Gal. Ill, 
16 ; Hcbr. VI), radix et genus David (Apoc. V, 5 ; XXII, 
16), factus ex semine David secundum carnem (Rom. I, 
3 ; Act. IL, 30 ; II Tim. II, 8), ex patribus secundum carnem 
(Rom. IX, 5), factus ex muliere (Gal. IV.. 4). Ex quibus 
sequitur Mariam esse veram eius matrem. 

2? Directe ex Evangelüs quae affirmant humanam 
filiationem lesu atque humanam maternitatem Mariae : 

a) Disertis verbis dicit Angelus : « Ecce concipies in 
utero et paries filium, et vocabis nomen eius lesum » 
(Le. L, 31). Unde Christi generatio sic erat : « Cum esset 
desponsata mater eius Maria loseph, antequam conve- 
nirent, inventa est in utero habens de Spiritu sancto... 
Angelus Domini apparuit in somnis, dicens: loseph, 
fiii David, noli timere accipere Mariam coniugem tuam : 
quod enim in ea natum est, de Spiritu sancto est : Pariet 
autem filium, et vocabis nomen eius lesum » (Mt. I, 18- 
21). Hinc « factum est, cum... impleti sunt dies ut pareret, 
et peperit filum suum primogenitum » (Le. II, 6-7). 

b) Unde Maria dicitur'water Christi (Mt. L, 18 ; IL, 11, 
13, 20 ; XIL, 46 sq. ; Mc. III, 31 sq. ; Le. I, 43 ; IL, 33, 
51 ; Io. IL, i, 3, 12; XIX, 25-27), et hic filius Mariae 
(Mt. I, 21, 23, 25 ; Le. I, 31) et fructus ventris eius (Le. I, 
42), quia de ea nascitur (Mt. I, 16; Le. I, 35). 

c) Cuius ratio indicatur in epistola ad Hebr. II, 11 (IV, 
15) : Qui sanctificat et qui sanctificantur ex uno (Adam) 
omnes sint. 


9. Testimonium Traditionis manifestum est, tum ex 
Symbolis et Conciliis supra citatis (n. 7), quae profitentur 
Christum conceptum de Spiritu sancto et de Virgine ; 
tum ex Patribus, qui Christum esse filium Mariae una- 
nimiter disertis verbis docent, et quidem ab initio : ita 
v. g. Ignatius, discipulus S. loannis, lustinus, Irenaeus, 
Tertullianus, Clemens Alexandrinus, Hippolytus, Origenes, 
et dein omnes. In specie affirmant : 

a) Mariam Christum aut Deum concepisse, gestasse, 
peperisse, parturiisse, vel ipsum ex ea natum esse. 


Ita Ignatius, ad Eph. XVIII, 2; ad Smyrn. I ; lustinus, apol. I, 


22 MAKIOLOGIA 


32; dial. 100; Aristides, apol. XV, 2; Irenaeus, adv. haer., 
Ill, 4, 16, 19-20 ; dem. ap., c. 32-33 ; Tertullianus, de praescr. 
13 ; de carne Chl. 17, c. 5 ; adv. Prax., c. 27 ; Hippolytus, hanc 
doctrinam tribuens Callisto, Phil. IX, 12, et ipse similem as- 
serens, Phil. X, 33 ; contra Noét. 17; de Antich0. X, 45 ; et 
apud Theodoretum, Eranistes |; Origenes, hom. 7 in Luc.; 
c. Cels. I, 35 ; ps.-Clem., ep. ad Virg., 6. 


b) Christum de Spiritu sancto et de Virgine genitum aut 
natum esse. 


Sic Ignatius, ad Eph. VIL, 1, 2; lustinus, dial. 64, 68, 100; 
Aristides, ap. 15 ; Hippolytus apud Theodoretum, Eranistes 1; 
Clemens Alex., Strom. V, 3, 14 ; Paed. I, 6 ; III, 1 ; Origenes, 
de Prine, praef. 4; in Ioh. XXXII, 9; c. Cels. I, 34; VII, 17. 


c) Christum esse de genere nostro secundum carnem, 
ex radice lesse et stirpe David. 


Ita Ignatius, ad Rom. VII, 3; ad. Eph. XVIII 2 ; XIX, 3; 
XX, 2 ; ad Smyrn. I, 1 ; lustinus, dial. 100 ; apol. I, 32 ; apol. II, 
6 ; Irenaeus, adv. haer. Ill, 21 ; Tertullianus, adv. Prax., c. 27 ; 
Clemens Alex. cohort. I, XI ; Origenes, c. Cels. IL, 32. 


d) Ipsum secundum carnem esse ex stirpe Abraham. 


Clemens Rom., I ad Cor. XXXII, 2 ; lustinus, apol. I, 32; 
dial. 48 ; Irenaeus, adv. haer. HI, 19, 22 ; Hippolytus, Phil. X, 
33 ; Tertullianus, de carne Chl. X, 4. 


e) Contra Docetas argumentantur, tum ex realitate 
Christi passionis, et mortis : 


Ignatius, ad Smyrn. I, IV ; Irenaeus, adv. haer. Ill, 16, 18 ; 
Tertullianus, de carne Chl., 5 ; adv. Marc. III, 8. 


tum ex eo quod Christus sit verus filius Mariae : 


Irenaeus, dem. apol, c. 38-39; adv. haer. IIL, 22; Ter- 
tullianus, de carne Chl., 2, 6, 19-22 ; adv. Marc. III, 8 ; Hip- 
polytus, c. Ncétum, 17, 18 ; Origenes, c. Cels. V, 61 ; hom. 17 
in Luc., fragm. in ep. ad Tit. 


et nominatim ex Apostolo asserente factum ex muliere : 


Irenaeus, adv. haer. IV, 33 ; V, 1 ; Origenes, in ep. ad Rom. 
IL 10; Tertullianus, de carne Chl., 19-21. 


MATER IESU 23 


et ex Evangclio, speciatim ex vocabulo « filius hominis »: 


Irenaeus, adv. haer. III, 16, 19, 22 ; Tertullianus, de carne 
Ch'., 5. 


10. Convenientia rationis suadet idipsum omnino 
congruere Redemptori et Mediatori. Si Christus non 
esset conceptus et natus ex Virgine Maria, non esset c 
nostro genere, ex nostra natura humana lapsa : solum 
enim ab Adam descendere potest, quia carnem  ha- 
bet ex sua matre, B. Virgine. Atqui ad implendam 
Redemptionem, seu ad humanitatem lapsam erigendam, 
convenit Christum assumere humanam naturam, quae 
in Adamo lapsa fuerat, seu potius carnem sumere ex ea ; 
nam, ut ait S. Thomas, III, q. 31, à. i : « Christus humanam 
naturam assumpsit, ut eam a corruptione purgaret. Non 
autem purgatione indigebat natura humana, nisi secundum 
quod infecta erat per originem vitiatam, qua ab Adam 
descendebat. Et ideo conveniens fuit ut carnem sumeret 
ex materia ab Adam derivata, ut ipsa natura per assum- 
ptionem curaretur ». 

Multas convenientias istius facti ostendit S. Thomasl : 


A. Decebat quod Christus carnem assumeret ex Adam, q. 4, a. 6 : 

« Sicut Augustinus dicit, de Trin. 1l. 13, c. 18, « poterat Deus 
hominem aliunde suscipere, non de genere istius Adae, qui 
suo peccato obligavit genus humanum ; sed melius iudicavit 
ut de ipso quod victum fuerat genere assumeret hominem 
Deus, per quem generis humani vinceret inimicum ». Et hoc 
propter tria : 

1? quidem, quia hoc videtur ad iustitiam pertinere, ut ille satis- 
faciat qui peccavit. Et ideo de natura per peccatum corrupta 
debuit assumi id per quod satisfactio esset implenda pro tota 
natura. 

IIO, quia hoc etiam pertinet ad maiorem hominis dignitatem, 
dum ex illo genere victor diaboli nascitur, quod per diabolum 
fuerat victum. 

111?, quia per hoc etiam Dei potentia magis ostenditur, dum 
de natura corrupta et infirma assumpsit id quod in tantam 
virtutem et dignitatem est promotum »i. 


i. Pro doctrina mariana S. Thomae, praeter commentatores, inspici 
n Mor gott, Die Mariologie des H, Thomas v. Aquin, Freib. i. Br., 

Ergo conveniens fuit ad plenam pro peccato satisfactionem, 
et maiorem hominum dignitatem, et divinam potentiam osten- 
dendam, ut ex Adam humanam naturam assumeret Deusl. 


B. Decebat quod Christus carnem sumeret de femina, q. 31, 


a. 4: 

« Licet Filius Dei carnem humanam assumere poterit de qua- 
cumque materia voluisset, convenientissimum tamen fuit ut 
de femina carnem acciperet. 


1? quidem, quia per hoc rota humana natura nobilitata est. 
Unde Augustinus dicit, in lib. 83 Quaest., q. 11 : « Hominis 
liberatio in utroque sexu debuit apparere. Ergo quia virum 
oportebat suscipere, qui sexus honorabilior est, conveniens 
erat ut feminel sexus liberatio hinc appareret, quod ille vir 
de femina natus est ». 

IIO, quia per hoc veritas incarnationis adstruitur (scii, verae 
carnis seu realis corporis). Unde... Augustinus dicit in ep. ad 
Volus. 137, al. 3 : « Si omnipotens Deus hominem ubicumque 
formatum non ex materno utero crearet, sed repentinum in- 
ferret aspectibus, nonne opinionem confirmaret erroris, neci. 


i. Similiter S. Bonaventura, in IIL, d. 12, q. 1, a. 1 : « Dicendum, 
quod absque dubio Dei Filius potuisset carnem assumere aliunde 
quam de massa corrupta, sive aliunde, quam ex his qui processerunt de 
genere Adam ; magis tamen congruebat quod de genere Adae carnem 
assumeret. Et licet multae sint congruentiae, quae nos latent, iuxta 
multiformitatem sapientiae Dei, tamen secundum verba et dicta Sancto- 
rum, quatuor possunt rationes congruentiae assignari 

I» est propter conservandam rectitudinem iustitiae, ut videlicet eiusdem 
generis esset satisfactor et praevaricator. Nam si alterius generis esset, 
non attribueretur eidem generi satisfactio, cui est offensio ; ac per hoc 
non recte servaretur iustitiae rectitudo, quae ab illo genere requirit 
emendam, in quo reperit praecedentem offensam. 

11* est propter manifestam dulcedinem | misericordiae, ut videlicet 
ipse Dominus, qui ab homine contemptus fuerat tamquam ab adver- 
sario et inimico, ipse idem generi humano uniretur in (. hristo in unitatem 
personae ; in quo manifestatur mira Dei condescensio in hoc, quod 
ipse genus humanum sibi inimicum coniungere voluit in indissolubile 
vinculum, iuxta illud quod dicitur ad Rom. V, 8 : Commendat autem 
charitatem suam Deus... 

11I* ratio est ad declarandam ordinationem sapientiae, quae quidem 
ordinatio nullo potest infringi vitio. Decreverat enim Deus et ordina- 
verat, ut genus humanum totum multiplicaretur et disseminaretur 
ex uno, propter repraesentationem illius universalis principii, quod 
Deus est; nec hoc per peccatum infringi debuit; et ideo, ( hristus, 
mediator Dei et hominum, homo verus, non aliunde, sed de massa 
totius generis humani debuit formari. 

IV* vero ratio est ad conservandam altitudinem humanae naturae, 
quam Deus in tanta dignitate condiderat, ut nulli generi creaturae, 
sed soli Deo esset obnoxia. Si ergo non modicum est obnoxia Redemptori, 
decens est, ut Redemptor aut solum esset Deus, aut si haberet in se 
P naturae creatae, hoc esset de genere illius massae, quae ortum 

abet a lumbis Adae », 

hominem verum suscipere ullo modo crederetur|? et dum 
omnia mirabiliter facit, auferret quod misericorditer fecit? 
Nunc vero inter Deum et hominem mediator apparuit, ut in 
unitate personae copulans utramque naturam, et solita sublimaret 
insolitis, et insolita solitis temperaret ». 


111?, quia per hunc modum completur omnis diversitas gene- 
rationis humanae. Nam primus homo, productus est ex limo 
terrae sine viro et sine femina, Eva vero producta ex viro sine 
femina, alii vero homines nascuntur ex viro et femina. Unde 
hoc quartum quasi Christo proprium relinquebatur, ut pro- 
duceretur ex femina sine viro ». 


C. Decebat quod Christus carnem sumeret ex virgine, q. 28,a. 1: 
« Quod Christus sit conceptus ex virgine, conveniens est 
propter quatuor : 


1?, propter mittentis dignitatem conservandam. Cum enim 
Christus sit verus et naturalis Dei Filius, non fuit conveniens 
ut alium patrem haberet quam Deum ; ne Dei dignitas trans- 
ferretur ad alium. 


II0, hoc fuit conveniens proprietati ipsius Filii qui mittitur. 
Qui quidem est Verbum Dei. Verbum autem absque omni 
corruptione cordis concipitur ; quinimo cordis corruptio per- 
fecti verbi conceptionem non patitur. Quia igitur caro sic fuit a 
Verbo Dei assumpta ut esset caro Verbi Dei, conveniens fuit 
quod etiam ipsa sine corruptione matris conciperetur. 


I110, hoc fuit conveniens dignitati humanitatis Christi, in qua 
locum peccatum habere non debuit, per quam peccatum mundi 
tollebatur, secundum illud Io. I, 29 : Ecce Agnus Dei, scii, in- 
nocens, qui tollit peccatum mundi. Non poterat autem esse quod 
in natura iam corrupta ex concubitu caro nasceretur sine in- 
fectione originalis peccati. Unde Augustinus dicit, in libro de 
Nuptiis et Concupiscentia, l. I, c. 12 : Solus nuptialis concubitus 
ibi non fuit, — scii, in matrimonio Mariae et loseph, — quia 
in carne peccati fieri non poterat sine ulla carnis concupiscentia, 
quae accidit ex peccato, sine qua concipi voluit qui futurus 
erat sine peccato. 


IV?, propter ipsum finem incarnationis Christi, qui ad hoc fuit 
ut homines renascerentur in filios Dei, non ex voluntate carnis, 
nique ex voluntate viri, sed ex Deo (Io. L, 13), i. e. ex Dei virtute. 
Cuius rei exemplum apparere debuit in ipsa conceptione Christi. 
Unde Augustnus, in libro de s. Virginitate, c. 6 : Oportebat 
caput nostrum, insigni miraculo, secundum corpus nasci dei. 


1. Si Christus e coelo descendisset cum corpore formato, dubitari 
posset de realitate corporis ; quod si corpus coeleste habuisset, inutiliter 
transiret per Mariam. 

virgine, ut significaret membra sua de virgine Ecclesia secundum 
spiritum nascitura ». 


ii. Natura maternitatis. —  Maternitas, aeque ac 
paternitas, implicat efficientiam activae generationis. Ad 
generationem tres requiruntur conditionesl 

1? Origo viventis a vivente: ita Christus naturam et 
vitam humanam habet a viva matre humana. 

2? Principio coniuncto, 1. e. consubstantiali, seu ex 
propria substantia generantis. Maria materiam dedit, a 
qua formatum est corpus lesu, sicut aliae matres praebent 
substantiam corporis filiis suis et disponunt ad conceptio- 
nem : « materiam ministravit et operata est ante conceptio- 
nem... praeparando materiam, ut esset apta conceptui 1 ». 

3? In similitudinem naturae, ita ut actus generationis 
natura sua tendat ad exprimendam naturam generantis 
in generatum : communicant mater et filius in eadem 
natura propter actum generationis, cuius finis est formare 
similem generanti in natura. Et in hoc functio Mariae 
est omnino similis illi quam habent aliae matres, in quibus 
totus processus de se tendit ad communicandam simili- 
tudinem naturae. 


Porro actio generativa Mariae convenit, sub ratione 
speciali quae convenit matri. Ad quod intelligendum, 
oportet animadvertere maternitatem differre a paternitate, 
quia efficientia matris est subordinata. Generatio materna 
essentialiter consistit in concursu praestito alteri principio 
determinativo existentiae novi entis viventis. Unde mater 
essentialiter se habet ut principium determinabile prin- 
cipio determinativo subordinatum. 

Mater tria munera habet : conceptionis, gestationis et 
parturitionis. 

1? Maternitas essentialiter est in eo quod, ex propria 
substantia carnis, processu vitali physice formavit cellulam, 
scii, ovulum, quod determinatione ab extrinseco recepta 
potest in sinu matris fecundari et transformari in em- 


I. S. Thomas, L, q. 27, a. 2. 
2. S. Thomas, III, q. 32, a. 4. 

bryoncm corporis humani, quod exigit ut ab anima 
rationali informetur. In ipsa fccundatione se habet pas- 
sive ; sed ovulo iam a principio activo fecundato, etiam 
active mulier concurrit, quatenus vires vitales ovuli, 
aeque ac seminis virilis fecundantis, partes habent activas 
in formatione et evolutione ovuli fecundati. Ita secundum 
placita scientiae biologicael. 

2? Consequenter mater foetum evolvendum conservat 
in utero, et propria substantia, scii, sanguine suo, nutrit 
ope placentae, qua foetus ipsi adhaeret et cuius intermedio 
lit respiratio, circulatio et nutritio, quae defectu orga- 
norum sufficientium aliter est impossibilis. Evolutio in 
sinu matris est nativitatis praeparatio. 

3? Denique, evolutione perfecta, mater parit ita ut ex 
utero nascatur foetus et in lucem edatur. 


B. Virgo vere et proprie generavit Christum secundum 
naturam humanam 

1i? Non solum physice, sed et voluntarie, praebuit et 
ministravit materiam principio determinativo ab extrin- 
seco, quod non fuit principium humanum, semen virile 
à viro immissum, sed principium divinum : ipse Spiritus 
Sanctus cuius influxu ovulum fuit fecundatum et trans-8. 


i. lam sustineri nequit doctrina Aristotelis asserentis elementum 
femineum in generatione esse mere passivum, quam sententiam secuti 
sunt S. Thomas et multi Scholastici, non tamen omnes, cum S. Bona- 
ventura, Scotus et quidam alii adhaeserint sententiae Galleni. Elemen- 
tum quidem masculinum seu sperma active provocat et determinat 
transformationem ovuli ac conceptionem, et elementum femineum 
istam transformationem passive subit, etsi videatur ad eam quadantenus 
active concurrere, attrahendo caput zoospermatis ; nihilominus utrum- 
que elementum eodem modo active concurrit ad formationem novi 
entis, seu novae cellulae, viribus scii, vitalibus propriis. 

S. Thomas tres actus distinguit : i? praeparatorium, quo materia 
conceptionis praeparatur ut sit apta conceptui et successive ad locum 
debitum generationis adducatur ; 2? essentialem, quo fit ipsa conceptio 
seu formatio embryonis; 30 subsequentem, quo foetus succés ive nu- 
tritur et evolvitur usque ad partum. In 1? et 30 actu mater habet partes 
activas, in 20 vero se habet mere passive, ait S. Thomas, III, q. 32, 
a.4etq. 33,a. 1. 

lamvero dicendum, quod non solum in praeambulo seu in formatione 
ovuli eiusque descensu in locum debitum, scii, oviductum et uterum, 
aut in sequela seu in ministratione nutrimenti et evolutione foetus, 
sed etiam in essentia conceptionis seu in ipsa formatione et organisatione 
embryonis, mater, ac proinde Maria, habet partes activas seu active 
concurrit. 

formatum in embryonem corporis humani. Non quasi 
Spiritus sanctus produceret semen, sed quatenus virtute 
sua praestitit quod virtute senrnis effici solet, et eumdem 
effectum ac semen contulitl materiae a B. Virgine prae- 
paratae. Ita B. Virgo, ministrrndo ovulum, praeparavit 
materiam ut esset apta conceptuilS.Unde Patres docent 
non solum in Maria, sed de ea et ex ea Christum esse 
conceptum. Et S. Thomas, III, q. 31, a. 5 : « Ad naturalem 
modum generationis Christi pertinet quod materia de 
qua corpus eius conceptum est, sit conformis materiae 
quam aliae feminae subministrant ad conceptionem 
prolis ». 


2? Consequenter Maria corpus Christi evolvendum 
in utero servavit et sanguine suo nutrivit. Formatio scil. 


l. Divini seminis instar », ait S. Ioannes Damascenus, de Fide 
orth., 1. 3, c. 2. — Cfr. S. Thomas, c. G. IV, 45 

2. Quodsi Patres dicant Christum formatum ex purissimo sanguine 
Mariae, est locutio metaphorice qua sanguis, principium nutritivum 
carnis viventis, ponitur loco substantiae maternae : simili modo Scri- 
pturae, in generatione paterna, sanguinem ponunt loco seminis virilis. 
Adhibetur iste modus loquendi, tum ad affirmandum quod corpus 
Christi ex substantia B. Virginis fuit formatum, quae a sanguine fuit 
praeparata, seu ex ovulo de illa substantia sumpto ; tum ad excludendam 
omnem impuritatem corruptionis et concupiscentiae, unde dicitu! : 
ex sanguine purissimo. 

Alii dicunt : de carne Mariae, i. e. de eius substantia, quia ovulum 
provenit de viva substantia B. Virginis, non quod actu ad eam pertineat, 
sed quod ex substantia eius fuerit formatum. Eodem modo dicitur 
Christus sumpsisse carnem seu corpus ex B. Virgine, quia materiam ex 
ea sumpsit, scii, ovulum, ex quo caro seu corpus fieri potest. 

Nonnulli dicunt esse de semine mulieris, et recte, dummodo hoc 
nomine intelligatur principium generationis femineum, ut habet 
S. Thomas I, q. 115, a. 2, ad 3 ; quod de facto est ovulum. At nullatenus 
dici potest Christus conceptus ex eo quod ab antiquis theologis voca- 
batur semen mulieris, seu ex humore vulvo-vaginali, quia nec est 
necessarium ad generationem, imo nec verum semen esse iam est 
scientifice certum. S. Thomas, sequens sententiam Aristotelis, illud iam 
habet ut non necessarium generationi, et dicit non adhibitum in con- 
ceptione Christi, tum quia est aliquid imperfectum, tum quia cum 
concupiscentia resolvitur, quod B. Virgini non convenit. Semen 
feminae non est generationi aptum, sed est quiddam imperfectum 
in genere seminis, quod non potest perduci ad perfectum seminis 
complementum propter imperfectionem virtutis femineae. Et ideo tale 
semen non est materia, quae de necessitate requiratur ad conceptum, 
sicut Philosophus dicit, de Generatione Animalium, 1. IL, c. 19. Et 
ideo in conceptione Christi non fuit ; praesertim quia, licet sit imper- 
fectum in genere seminis, tamen cum quadam concupiscentia resol- 
vitur, sicut semen maris. In illo autem conceptu virginali concupiscentia 
locum habere non potuit » III, q. 31, a. 5, ad "a 

corporis Christi non fuit omnino perfecta ab initio, ita 
ut statim posset nasci, sed fuit embryonaria. 

30 Illud quoque parturivit, ita ut ex Maria vere natum 
sit et via ordinaria in lucem editum. 


12. Causa efficiens generationis humanae Christi, 
remota est consensus B. Mariae Virginis ; proxima 
ministerialis, B. Virgo materiam praebens, et portans, 
et parturiens ; principalis : Spiritus sanctus corpus formans, 
et animam infundens ac uniens Verbo. Hinc conceptio 
Christi est miraculosa simul et naturalis, sub diverso re- 
spectu : ex parte matris est naturalis, ex parte operationis 
Spiritus sancti est miraculosa. Ut S. Thomas habet, 
IIl, q. 33, a. 4 : « Si enim consideremus id quod est ex 
parte materiae conceptus, quam mater ministravit, totum 
est naturale. Si vero consideremus id quod est ex parte 
virtutis activae, totum est miraculosum. Sed quia unum- 
quodque magis iudicatur secundum formam quam se- 
cundum materiam, et similiter secundum agens quam 
secundum patiens, inde est quod conceptio Christi debet 
dici simpliciter miraculosa et supernaturalis, sed secundum 
quid naturalis ». 

Spiritus sanctus dicitur causa per appropriationem ; 
cui attribui solent opera amoris, gratiae et sanctitatis, 
non exclusis Patre et Filio. Ut ait S. Thomas, III, q. 32, 
a. I: 


« Conceptionem corporis Christi tota Trinitas est operata. 
Attribuitur tamen hoc Spiritui sancto, triplici ratione : 


1? quidem, quia hoc congruit causae incarnationis, quae con- 
sideratur ex parte Dei. Spiritus enim sanctus est amor Patris 
et Filii... Hoc autem ex maximo Dei amore provenit ut Filius 
Dei carnem sibi assumeret in utero virginali. Unde dicitur 
Io. III, 16 : Sic Deus dilexit mundum ut Filium suum unigeni- 
tum daret. 


11?^, quia hoc congruit causae incarnationis ex parte naturae 
assumptae. Per hoc enim datur intelligi quod humana natura 
assumpta est a Filio Dei in unitatem personae, non ex aliquibus 
meritis, sed ex sola gratia, quae Spiritui sancto attribuitur... 
Unde Augustinus dicit, in Enchir., c. 40 : Iste modus quo est 
natus lesus Christus de Spiritu sancto, insinuat nobis gratiam 
Dei, qua homo nullis praecedentibus meritis, in ipso primo 

exordio naturae suae, quo esse cepit, Verbo Dei copularetur 
in tantam personae unitatem, ut idem ipse esset Filius Dei qui 
filius hominis, et filius hominis qui Filius Dei. 

Il10, quia hoc congruit termino incarnationis. Ad hoc enim 
terminata est incarnatio, ut homo ille qui concipiebatur, esset 
sanctus et Filius Dei. Utrumque autem horum attribuitur 
Spiritui sancto. Nam per ipsum efficiuntur homines filii Dei..., 
ipse est etiam Spiritus sanctificationis... Sicut ergo alii per 
Spiritum sanctum sanctificantur spiritualiter, ut sint filii Dei 
adoptivi, ita Christus per Spiritum sanctum est in sanctitate 
conceptus, ut esset Filius Dei naturalis. Unde... angelus annun- 
tians ex hoc quod praemiserat : Spiritus sanctus superveniet 
in te, concludit : Ideoque et quod nascetur ex te. Sanctum vocabitur, 
Filius Dei ». 


Nihilominus tres personae divinae effecerunt conce- 
ptionem et incarnationem Christi una communi actione, 
producentes simul corpus Christi et illud unientes soli 
Verbo ; sed id singulis attribuitur diverso sub respectu. 
Missio attribuitur Patri qui nobis dedit Filium suum 
incarnandum, Verbo ipsa assumptio carnis quam sibi 
univit, Spiritui sancto formatio corporis et naturae hu- 
manae quae assumitur a Filio (ib. ad 1 et 2). 

Spiritus sanctus ne tamen dicatur Pater Christi se- 
cundum carnem. Conceptio Christi non est facta ex ipsa 
substantia Spiritus sancti, nec est in natura eius specifica 
seu in similitudinem naturae, nec est propria personae 
Spiritus sancti sed ipsi communis Cum aliisl. 


13. Corollaria. — Itaque 


1? Verae maternitati Mariae non obstant : 

a) influxus supernaturalis Spiritus sancti. Manet Maria 
principium efficiens subordinatum Spiritui sancto qui locum 
sumit viri. 

b) persona divina genita. Generatio formaliter respicit na- 
turam, terminus eius est nova quae efficitur natura, ut ait 
S. Thomas' : indifferens est an persona genita iam exstiterit 
vel non, dummodo incipiat esse in aliqua natura.2 


]l. Ulteriores considerationes videri possunt apud S. Thomam, 
IIL, q. 32, a. 3. 

2. IIL, q. 35, a. i : intelligas terminum formalem quo ; nonnumquam 
subiectum, scii, hypostasis vel persona, ab aliquibus vocatur terminus 
totalis qui seu completus. En littera S. Doctoris, l. c. : Nativitas potest 

C) virginitas. Ex ipsa matre seu ex substantia cius formatur 
filius : carnem enim et sanguinem Deo incarnando Maria sub- 
ministravit, eodem modo ac aliae matres tiliis suis. 


20 At verae matcrnitati obstaret, si Maria tantum concepisset 
Christum de suo sanguine immediate e corde sumpto, quod 
Caietanus asserit fuisse damnatum ; vel in pectore aut in corde, 
non in utero, ut muliercula quaedam narratur in visione suspecta 
intuitam esse : tum quia B. Virgo non esset mater eodem modo 
ac aliae matres, tum quia nec materia ista, nec istud organum 
sunt apta conceptui. Ceterum in Evangelio formaliter legitur : 
Ecce in utero concipies... Le. I, 31. Cfr I, 41 ; IL, 21 ; Mt. I, 
18, 23. 


3? Maria erga lesurn omnia praestitit quae aliae matres erga 
suos filios : eum concepit, in utero gestavit, formavit et nutrivit 
sua substantia (per placentam), peperit tempore debito manens 
tamen virgo, lavit, pannis involvit, et in praesepio reposuit, 
lacte suo aluit, in brachiis tenuit, amplexus est et osculatus, 
curis multis enutrivit, vestibus texit, familiaritate materna 
cum eo conversatus est. 


4? Maria, ut mater, quamdam superioritatem et auctoritatem 
in lesum habebat : verum ius ad amorem, reverentiam, cultum 
specialem, nam lege naturali tenebatur Christus, ut homo, ad 
officia amoris et pietatis. 


50 Mariae nihilominus stricte non competebat ius ad obe- 
dientiam fili. Vi unionis hypostaticae Christus erat simpliciter 
superior matri suae, etiam secundum naturam humanam, et 
persona perfecte independens. Quamvis enim Christus, se- 
cundum naturam humanam, sit subiectus Patri et legi naturali ', 
non tamen de necessitate tenebatur ad officium naturale obe- 
dientiae erga matrem, sed a potestate matris poterat emancipari. 
Etenim : 


attribui alicui dupliciter : uno modo sicut subtecto (seu toti supposito 
cui omnia attribuuntur, et quod proinde est terminus totalis), alio 
modo sicut fermino (formali) Sicut subiecto quidem attribuitur ei 
quod nascitur : hoc autem proprie est hypostasis, non natura. Cum 
enim nasci sit quoddam generari, sicut generatur aliquid ad hoc quod 
sit, ita nascitur aliquid ad hoc quod sit. Esse autem proprie est rei 
subsistentis, nam forma quae non subsistit, dicitur esse solum, quia 
ed aliquid est: persona autem vel hypostasis significatur per modum 
subsistentis [quod est), natura autem significatur per modum formae, 
qua aliquid subsistit. Et ideo nativitas, tamquam subiecto nascenti (seu 
toti supposito ac termino totali) proprie attribuitur personae vel hypo- 
stasi, non naturae ; sed sicut termino (formali) attribuitur nativitas 
naturae. Terminus enim generationis et cuiuslibet nativitatis est forma : 
natura per modum formae significatur 
i. S. Thomas, III, q. 20, a. r. 

a) « Cum obedientiae ratio ex eo desumatur, quod sicut ex 
ipso ordine naturali divinitus instituto, inferiora in rebus natu- 
ralibus necesse habent subiici motioni superiorum, ita etiam 
in rebus humanis, ex ordine iuris naturalis et divini, tenentur 
inferiores superioribus suis obedire', patet Christum qui, se- 
cundum humanam naturam, superiorem se neminem agnoscebat, 
non debuisse Matri quantum ad obedientiam de iure subiici, 
qui pariter legibus Caesaris aut iussis summi Sacerdotis non 
tenebatur, cum ipsis, etiam secundum humanam naturam, 
superior existeret] ». 

b) Officium obedientiae debetur a filio, non ut filio, sed ut 
imperfecto qui se et actus suos nondum regere potest; unde 
officium cessat cum maioritate aut emancipatione. Sed Christus, 
utpote etiam in natura humana perfectissimus, seipsum et actus 
suos regere erat aptissimus, cui perfecta scientia inde ab initio 
competebat, tum beata, tum per se infusa. 

Attamen voluntarie obedivit Christus, et, ad probandum 
amorem et reverentiam, et in exemplum obedientiae nostrae, 
secundum voluntatem Patris, voluit non solum de facto, sed et 
de iure esse subditus B. Virgini et S. loseph, in omnibus tem- 
poralibus et domesticis circa se in tenera aetate (Le. II, 51), 
non autem in rebus spectantibus ad mandatum Patris (ib. 49). 


6? Christi ex B. Maria « conceptio tria privilegia habuit : scii, 
a) quod esset sine peccato originali ; — b) quod esset non puri 
hominis ; — c) item quod esset conceptio virginis ; et haec 
tria habuit a Spiritu sancto. Et ideo dicit Damascenus, de Fide 
orth., 1. 3, c. 2, quantum ad ium, « quod Spiritus Sanctus super- 
venit Virgini purgans ipsam », i. e. praeservans ne cum peccato 


originali conciperet; — quantum ad 2um dicit : « et virtutem 
susceptivam Verbi tribuens », i. e. ut conciperet Verbum Dei ; 
— quantum ad 3um dicit : « simul autem et generativam », ut 


scii, manens virgo posset generare..., sicut aliae matres hoc con- 
sequuntur ex semine viri » S. Thomas, III, q. 32, a. 4, ad x. 


14 Animadversiones de momento conceptionis 
Christi a B. Virgine. 


? Ad fidem pertinet incarnationem "Verbi peractam 
fuisse ipso momento conceptionis, seu quo constituta 
est natura humana, corpore et anima constans, quia 


l. S. Thomas,II-II, q. 104, a. 4. 

2. LEPICIER, /'ractatus de Bma Virgine Maria Matre Dei, p. 1, c. 3, 
a. 2. n. 7. Ubi addit : « Quapropter excludenda est, tamquam veritati 
minus consentanea, illa quorumdam piorum auctorum sententia, 
tradentium Christum, antequam ad mortem proficisceretur, Matris 
licentiam formaliter quaesivisse ». 

natura humana uumquam fuit in se subsistens persona, 
sed semper fuit assumpta a Verbo Dei; nec aliud as- 
sumpsit Verbum praeter naturam humanam, secus duplex 
esset incarnatio et unio hypostatica. Ceterum Verbum 
factum est homo, non autem homo factus est Verbum. 
Cfr. S. Thomas, III, q. 33, a. 3. 


2? Certum est momento conceptionis corpus Christi 
animatum fuisse anima rationali. Nam « ad hoc quod 
conceptio ipsi Filio Dei attribuatur, ut in Symbolo con- 
fitemur dicentes : Qui conceptus est de Spiritu sancto, 
necesse est dicere quod ipsum corpus Christi, dum con- 
ciperetur, esset a Verbo assumptum. Ostensum est autem... 
quod Verbum Dei assumpsit corpus, mediante anima, 
et animam, mediante spiritu, id est, intellectul. Unde 
oportet quod in primo instanti conceptionis corpus Christi 
esset animatum anima rationali » S. Thomas, III, q. 33, 
2: 0 


Circa momentum autem praecisum quo corpori humano 
unitur et infunditur anima rationalis, animadvertendum duplicem 
dari sententiam : 

a) Omnes fere antiqui, et plures recentiores, assignant mo- 
mentum quo embryon, ex aliis vitalibus principiis evolutus, 
organisationem sufficientem acquisivit ut formaliter ab em- 
bryone animali distinguatur et vita diversa donetur, quod 
fieri videtur versus finem tertii mensis : iuxta regulam enim 
generalem, omnis forma essentialiter connexa est cum activitate, 
unde non infunditur nisi materia sit proxime disposita et suf- 
ficienter apta ad exercitium activitatis quae est propria huic 
formae. 

b) E contra recentiores fere omnes dicunt id fieri primo 
instanti conceptionis, i. e., secundum placita scientiae cm- 
bryologicae hodiernae, quando zoosperma virile unitur ovulo 
femineo, et una ex ovulo sic fecundato cellula viva constituitur. 

lamvero, si istae sententiae conceptioni Christi applicentur, 
neutra est sine difficultatibus, sed maiores sunt in prima. Ad 
tuendam scii, incarnationem qualis de facto locum habuit 

a) Auctores primae sententiae debent statuere diversum 
modum conceptionis pro Christo ac pro aliis, et dicunt cum2 


l. IIL, q. 6, a. 122. 

2. Ista sententia tamen nullatenus est certa, quod ceteroquin plures 
theologi agnoscunt. Vide Diet, de Théol. cath., art. Animation ; et Revue 
Eccl. de Liége, sept. 1907. 


Mariologia. — 3, 

S. Thoma, III, q. 33, a. 1 et 2, Spiritum sanctum non tantum 
supplevisse virtutem seminis virilis, sed etiam miraculose foetum 
formasse non diuturniore successione evolvendum, sed ab 
initio in forma humana et externa specie hominis sat perfecta 
dispositum, qui ab initio sit capax exercitii vitae intellectualis;— 
sub minoribus tamen dimensionibus formatum fuisse quam 
corpus quod exigit infusionem animae iuxta processum natu- 
ralem normalis evolutionis, ita ut, ordinario addunt, evolutione 
posteriore lentius procedente, in utero B. Virginis circiter 
manserit per tempus ordinario requisitum, ut corpus acquirat 
dimensiones et dispositiones convenientes ad nativitatem. 

Ratio est quia, secundum Symbolum, Filius Dei conceptus 
est a Spiritu sancto; atqui si Verbum non uniretur naturae 
humanae durante initiali conceptione, scii, tempore actionis 
miraculosae Spiritus sancti, non posset dici ipse Filius a Spiritu 
sancto conceptus, nec B. Virgo eum concepisse ; posset tunc 
dici Spiritus sanctus active concepisse corpus, non ipsum 
Filium Dei ; et B. Virgo posset dici Filium Dei active gestasse, 
eius corporis augmentum subministrasse, non vero concepisse 
deest scii, nexus inter primam conceptionem et Verbum, et 
concursus Spiritus sancti B. Virgini praestitus non attingeret 
ipsum Verbum. lamvero Verbum non unitur corpori nisi me- 
diante anima rationali. Unde durante initiali conceptione, i. 
e. tempore actionis miraculosae Spiritus sancti adfuit anima 
rationalis, ac proinde corpus ad animam rationalem recipiendam 
sufficienter dispositum. 

Confirmatur: Differentia est cum generatione naturali ho- 
minis, quod parentes in materia producunt dispositionem 
quae evolvitur ita ut in fine exigat infusionem animae ; et ideo 
vere concipiunt filium, quia eorum actio per se terminatur ad 
hominem. Sed nulla dispositio vel evolutio naturalis exigere 
potest unionem hypostaticam Verbi, et ideo, si Filius Dei non 
uniretur ab initio, agente adhuc Spiritu sancto, iam nullo modo 
dici posset de Spiritu sancto vel ex B. Virgine conceptusl. 

b) E contra, ad tuendum dogma incarnationis, auctores 
alterius sententiae, stricte possunt in evolutione foetus non 
statuere modum conceptionis miraculosum, seu diversum ab 
illo qui est in aliis hominibus ; nam ab initio anima iam adest, 
ac proinde divinitasa. Ita tamen dicendo, non vitant omnem 
difficultatem. Antiquiores enim theologi per saecula tamquam 
principium theologicum admiserunt, Filium Dei i? congruenter 
non posse uniri nisi naturae humanae sat perfectae ; 20 eum2 


l. Van Crombrugghe, De Verbo Incarnato, Gandae, 1909, 1. j, c. I, 
a. 3, $ III de tempore unionis, schol. 1. 

2. Ita v. g. Pohle, Lehrbuch der Dogmatik, Il, Paderborn, 1903 ; 
Gutberlet, Der Gottmensch Jesus Christus, Regensburg, 1913; A. 
Janssens, De Heerlijkheden van het goddelijk Moederschap, Brussel, 19028. 

Imbuisse ab initio conceptionis usum intellectus humani per- 
fectum atque liberi arbitrii, et quidem secundum triplicem 
scientiam beatam, infusam et acquisitam. Haec vero non possunt 
convenire uni cellulae ovuli fecundati, quae nullam similitudinem 
habet cum corpore humano organisato. 

Forsan dicent : dum adsit anima rationalis, usus intellectus 
et liberi arbitrii adesse potest secundum scientiam beatam 
aut infusam, quae non indiget organo corporis. At Scholastici 
etiam admittebant ab initio scientiam acquisitam, ut videre 
est apud S. Thomam, III, q. 34, a. 2, ad 3; et semper manet 
alterum inconveniens : Verbum decenter non posse uniri uni 
cellulae ovuli fecundati. Quodsi ista inconvenientia vitare 
velint, recurrere oportebit ad modum miraculosae conceptionis 
quo ab initio formetur embryon humanus perfectior quam 
naturaliter fieri soleat, fere sicut aiunt auctores primae sententiae. 


3? Communissima sententia est conceptionem Christi, 
seu initialem formationem embryonis humani « in qua 
principaliter ratio conceptionis consistit », non decurrisse 
per Jurationem temporis, sed factam fuisse in uno instanti. 
Cuius ratio duplex affertur a S. Thoma, III, q. 33, a. | 

a) « Tanto enim aliquod agens citius potest materiam 
disponere quanto maioris virtutis est; unde agens in- 
finitae virtutis potest in instanti materiam disponere ad 
debitam formam ». 

b) « Ex parte personae Filii, cuius corpus formabatur. 
Non enim erat congruum ut corpus humanum assu- 
meret, nisi formatum. Si autem ante formationem per- 
fectam aliquod tempus conceptionis praecessisset, non 
posset tota conceptio attribui Filio Dei, quae non attri- 
buitur ei nisi ratione assumptionis. Et ideo in primo 
instanti quo materia adunata (scii, ovulum) pervenit ad 
locum generationis, fuit perfecte formatum corpus Christi 
et assumptum. Et per hoc dicitur ipse Filius Dei con- 
ceptus, quod aliter dici non posset ». 

c) Ceterum, ita sensu obvio loquuntur Concilia et 
Patres, dum aiunt carnem simul conceptam, animatam 
et unitam Verbo ; nec aliam carnem fuisse formatam quam 
carnem Christi ; nec carnem Christi sine divinitate con- 
ceptam priusquam assumereturN « Simul caro, ait loannes 


r. Cfr. S. Ioannes Damascenus, de Fide orth., 1. III, c. 2 et 1l ; S. 
Gregorius M., ep. ad Quir. ep. Hib. ; S. Fulgentius, de Fide ad Perrum, 

Damascenus * simul Dei Verbi caro, simul caro animata 
anima rationali et intellectuali - ». 


Haec sententia, spectatis placitis scientiae hodiernae expe- 
rimentalis, non est sine difficultate. Secundum illam scientiam, 
mater partes habet activas, non solum in praeparatione ovuli, 
et in pleniore evolutione embryonis, sed etiam in ipsa huius 
formatione et organisatione ; maternitas scii, essentialiter con- 
sistit in eo quod embryon successive formetur et organisetur 
ex ovulo desumpto a matre, quae ad hoc materiam non solum 
subministrat, sed et virtutem praebet, ita ut formatio et orga- 
n'satio embryonis simul fiat ab utroque elemento, virili et fe- 
mineo, tum active, quia utrumque est causa efficiens sua vi 
intrinseca organisationem cellularem producens, tum passive, 
quia pars materiae ex utroque transit in embryonem eumque 
constituit. lamvero talis formatio et organisatio non potest 
naturaliter fieri in instanti ; sed est cum motu locali. Et si quis 
applicare vellet dictum S. Bonaventurae, qui tenebat matrem 
active concurrere : « Quia non decebat, carnem Christi formari 
successive,.. ideo Spiritus sanctus sua infinita virtute perduxit 
illam materiam ad actum completum. Et per hoc in nullo Virgini 
derogatur, si Deus sua virtute acceleravit, quod in aliis matribus 
successive perduxit ad esse » ; quamvis Deus accelerare posset, 
tamen a scientiae naturalis cultoribus difficulter admitteretur 
quod, si in instanti fieret sine motu locali, sufficienter salvaretur 
ratio maternitatis qualis de facto existit. 

Ceterum argumenta supra allata, licet magni valoris, non 
videntur omnino efficacia. Nam : 

a) Concilia, et plures saltem Patres, intelligi possunt latiore 
sensu de conceptione naturae humanae, scii, de momento 
infusionis animae eiusque unione cum corpore : dicunt scii, 
contra Nestorium, partes naturae humanae, scii, animam ra- 


c. 18 ; S. MaxImus, ep. ad Ioan. Cubic.; S. Leo M .,ep. 35 ad Iui. Caens., 
c. 3 ; Iustinus, prof, fidei in Cone. V (Const. Il) ; S. Sophronius Hier ., 
ep. syn. ad &er?., lecta et approbata in Cone. VI (Const. Ill) : « non 
caro antequam caro Verbi 

l. L. c. 

2. Doctrina in animadversionibus factis exposita, tota invenitur, 
sed ordine inverso, apud S. Thomam, III, q. 33, a. 1, 2 et 3. Ne tamen 
idem gradus certitudinis tribus articulis tribuatur, opportune notat 
L. Janssens, De Deo-Homine, II, Mariologia, in S. Thomam, III, q. 33, 
Freib. in Br., 1902, p. 435 : Isti tres articuli « se tenent ad modum 
gradationis ascendentis. Doctrina articuli tertii simpliciter de fide dicenda 
est (vide supra, i^). Doctrina articuli secundi non est quidem de fide, 
sed theologice certa (utpote deducta et connexa; vide 2?) Doctrina 
articuli primi ab aliquibus ut prorsus certa exhibetur, sed non video 
huic affirmationi sat solidum subesse fundamentum. Quare placet 
magis ut solummodo dicatur probabilissima » ; hinc lege quae sequuntur. 

3. Ill Sent, d. 4, a. 3, q. I. 

tionalecm et corpus aptum ad eam recipiendam caque informatum, 
non praeexistere ; non fuit caro humana formata quac non fuit 
caro Christi, sed simul concepta caro humana, anima rationalis 
infusa et Deo unita. At de carne foetus qui nondum esset homo, 
non expresse loquuntur : de iis scii, quae statum perfectae 
formationis praecedunt, plerumque nihil dicunt. Quodsi quidam 
Patres ulterius videantur admittere instantancam formationem 
corporis, non tamen probantur in hoc esse unanimes, aut locuti 
tamquam testes fidei. 

b) Item. primum argumentum est de mera decentia aut 
de sola possibilitate, cum Deus sit ens liberum, et aliter agere 
possit, ut notat in hunc locum Caietanus. 

c) Secundum argumentum quidem est de facto, sed posita 
decentia, ait Caietanus, non assumendi nisi corpus formatum. 
Ceterum non omnes convincit; nam, secundum nonnullos, 
ad hoc quod Filius Dei dicatur a Spiritu sancto conceptus, non 
stricte requiritur quod in primo instanti iam adsit, sed quod 
conceptio continuata de facto terminetur ad eum. Passiones 
enim, sicut actiones, tribuuntur, non naturae, sed supposito 
seu personae, et ideo conceptio de facto terminata ad personam 
Verbi ipsi tribuitur. Licet igitur non sufficeret quod Filius 
Dei adveniret conceptione peracta, et Spiritus sancti operatione 
iam terminata, sufficere tamen videri poterit quod Filius adsit in 
fine miraculosae operationis Spiritus sancti, et in fine cooperatio- 
nis quam B. Virgo Spiritui sancto largitur, ut Filius Dei dicatur 
à Spiritu sancto et B. Virgine conceptus. Sic simul essent et 
in instanti : terminata formatio embryonis, — eius animatio 
ab anima rationali, — et unio cum Verbo ; sed ipsa formatio 
embryonis aliquam successionem implicaret et motum localem. 

De hac re definitivam sententiam ferre pertinet ad Eccle- 
siam ; an ita dici possit, nolumus iudicare, sed quaestionem 
modeste proponimus, et sapientioribus relinquimus decidendam F 


4? Ad determinandum momentum praecisum historicum 
conceptionis et nativitatis Christi, nihil certi ex documentis 


1l. Scotus, quid hac in re senserit, legimus in libello Resolutionum 
I. Duns Scoti super 3 /. Sent. : « Corpus Christi non prius tempore 
fuit organisatum et complete effigiatum per ultimam formam corpo- 
reitatis immediate disponentem ad animam intellectivam, quam fuerit 
animatum, quia nec aliter in nobis contingit. Quantum autem attinet 
ad transmutationes praecedentes inductionem formae corporeitatis 
ultimae, quae sunt primo motus localis, quo materia defertur ad locum 
convenientem generationi, nempe ad matricem, deinde alteratio, qua 
materia disponitur ad formam corporis organici : dubium est, an prae- 
cesserint tempore incarnationem Verbi, vel fuerint in eodem instanti 
factae, in quo Verbum sibi talem univit naturam : hoc autem solus 
novit Spiritus sanctus et tota Trinitas, quae hoc mysterium operatu 
est... » 

revelationis deduci potest. Ex iis quae narrantur in Evan- 
gelic Lucae videtur constare incarnationem factam fuisse 
ante visitationem Elisabeth, quae Mariam vocat matrem 
Domini, licet aliquis aestimaverit ita vocari posse dum- 
modo sit mater Domini proxime futura. Imo generatim 
dicunt esse factam circa momentum quo Virgo consensit 
verbis Angeli. Sed materia B. Virginis iam antea potuit 
aliquatenus praeparari, ita ut conceptio annuntiata : Ecce 
concipies Filium..., intelligenda sit de ultima formatione 
et de adventu Verbi : filius enim concipitur dum animatur. 


Quantum ad nativitatem Christi nihil stricte deduci potest 
ex verbis : impleti sunt dies ut pareret (Luc. II, 6). Haec enim, 
quamvis suggerant nativitatem, factam esse tempore consueto, 
scili, post novem circiter menses, ita tamen possunt intelligi 
ut de facto tempus parturiendi advenerit, quod signis partus 
imminentis constare potuerit. 


5? Similiter nequit argumentum deduci ex Ecclesiae 
doctrina, nempe ex eo quod festum Annuntiationis B. 
Virginis, ac conceptionis vel et incarnationis Christi, 
novem praecise mensibus celebretur ante festum Christi 
nativitatis, quia Ecclesia per hoc non intendit momentum 
incarnationis mathematice definire, sed festum posuit 
circiter secundum tempus ordinarium gestationis legibus 
communibus requisitum, quod, iuxta scientiam expéri- 
mentaient, non est novem mensium solarium, sed decem 
lunarium seu 280 dieruml. 


Ceterum formatio corporis Christi miraculose fieri potuit, 
ita ut perfectius formaretur et citius evolveretur, sicut tenue- 
runt multi et plures adhuc tenent ; quae sententia non est dam- 
nata nec improbabilis. Quo casu, tempus gestationis nullatenus 
requireretur novem mensium.i. 


i. Vide Antonelli, Medicina Pastoralis (ed. 5-, 1932), III, de Bapt., 
n. 39*, 

QUAESTIO SECUNDA. 


MARIA EST VERA MATER DEI. 


Articulus I. 


DE VERITATE MATERNITATIS DIVINAE. 


15. Docet fides catholica B. Virginem non solum esse 
matrem hominis lesu, qui simul est Deus, sed esse, et 
quidem proprio sensu, veram matrem Dei : vere Deum 
genuit, concepit, et peperit, ita ut non solum sit Deipara 
sed et Dei genitrix seu Theotocos. Dicitur : 

a) Vere genuit eum cuius mater dicitur, quia non solum 
per eam transiit, sed carnem ex eius substantia accepit, 
ut supra explicatum fuit. 

b) Deum, i. e. personam divinam. Non est Maria mater 
divinitatis seu naturae divinae : id dicere esset haereticum ; 
sed personae divinae : non qua talis, i. e. secundum natu- 
ram eius divinam, aut characterem divinum, et nativitatem 
aeternam, sed secundum substantiam carnis et humanita- 
tem, ac nativitatem temporalem. 

C) Proprio sensu seu in sensu composito, ita ut subiectum 
quod generatur sit Deus seu persona divina, et non per- 
sona humana quae postea facta est Deus. Unde stricto 
sensu est mater Dei, quia filius momento generationis 
est Deus, et non sensu latiore, sicut mulier vocatur mater 
Regis, quia genuit filium qui postea factus est rex. 


Quodsi, in casu, vero quodam sensu, licet non stricto sed 
improprio, possit dici mater regis, illa mulier cuius filius factus 
est rex, eo quod dignitas accidentalis regis relinquit personam 
intactam, et competere potest eidem personae filii sui; nulla- 
tenus tamen vere posset dici mater Dei, si filius ab ea conceptus 
postea fieret Deus, quia tunc ipsa persona intrinsece mutaretur, 
et humana persona genita destrueretur, eiusque loco succederet 
prorsus alia, divina, quae non esset ab hac matre concepta. 


Doctrinam catholicam negant plures 


A. Implicite, non solum i? illi qui negant humanitatem 
Christi realem et terrestrem, aut huius conceptionem, 

ut Docetae, Valentiniani, Marcion, Apelles ; et 2U illi 
qui humanitatem admittentes, negant Christi divinitatem 
et eum habent merum filium Dei adoptivum, ut Ebionitae, 
Cerinthus, Paulus Samosatenus ; ac 30 Ariani, qui incar- 
natum Verbum habebant ut primam et perfectissimam 
creaturam ; sed et 40 Photinus, qui unionem hyposta- 
ticam nonnisi post Christi nativitatem factam proponebat ; 
imo 50 Eutychiani illi qui dicunt divinam naturam Verbi 
mutatam esse in humanam, vel novam naturam ex utraque 
fuisse compositam. Ili omnes consequenter debent as- 
serere Mariam non genuisse Deum. 


B. Explicite: i? Illi qui statuunt in Christo duas hypo- 
stases seu personas, morali aut accidentali unione con- 
iunctas, non unione reali et personali. Unde Christus 
est filius Mariae, non Deus et Verbum : Maria est Christo- 
tocos, vel et Theodochos, 1. e. Deifera, non Theotocos ac 
Dei genitrix. 


Ita post Diodorum Tarsensem et Theodorum Mopsuestenum, 
Nestorius, patriarcha  Constantinopolitanus. Prius, de eius 
mandato aut consensu, dixit in praedicatione Anastasius pres- 
byter: Deus nequit habere matrem ; sed et postea Nestorius 
ipse id probavit et explicite eamdem doctrinam professus est. 
Unde B. Virgo nequit vocari, nisi abusive et metaphorice, mater 
Dei, quatenus Deus in Christo est ut in templo et sic digni- 
tatem communicat filio Mariae. Cui se opposuit S. Cyrillus, 
patriarcha Alexandrinus. Nestorium damnavit Concilium Ephe- 
sinum (a. 431). 


2? Inter Protestantes : Sociniani, et Unitarii. 


3? Rationalistae quoque dicentes maternitatem divinam 
non pertinere ad doctrinam primitivam Ecclesiae ; prius 
asserunt. Mariam solum habitam fuisse feminam emi- 
nentem, dein virginem concipientem, denique tandem 
Dei matrem. 


lamvero dogmatica de Dei genitrice doctrina tamquam 
centralis habenda est in dogmate incarnationis Verbi 
continet enim : a) professionem humanae naturae Christi, 
secus nulla esset Mariae maternitas ; b) professionem 
divinae naturae Christi, secus filius Mariae de iure non 

posset dici Deus ; c) professionem unionis hypostaticae 
utriusque naturae in unitate personae, secus idem non 
posset esse simul filius Patris et filius Mariae ; d) profes- 
sionem huius unionis ab ipsa Christi conceptione, secus 
non posset mater Christi hominis praedicari et esse mater 
Dei. Convellit itaque vox Theotocos simul Docetas et 
Ebionitas, Nestorium, Eutychen et Photinuml. 
Doctrina tamquam dogma fidei fuit explicite definita. 


Ita in Concilio Ephesino, primo anathematismo S. Cyrilli 
Alexandrini a Concilio probato ; ep. Leonis I ad Flav. ; Cone. 
Chalcedonensi, in def.; ep. loannis II ad Senatores Constan- 
tinopolitanos ; Cone. Constantinopolitano II, can. 6; Cone. 
Lateranensi (a. 649), can. 3; Cone. Constantinopolitano III, 
in def. contra Monothelistas ; prof, fidei pro Orientalibus Ur- 
bani VIII, confirmata a Benedicto XIV, 16 Mart. 1743 ; et 


Const. Cum quorumdam Pauli IV, 7 Aug. 1555, contra Socinianos, 
a Clemente VIII, 3 Febr. 1603 confirmata. 


16. Testimonium Scripturae. — Multipliciter do- 
cetur in Scripturis maternitas divina Mariae : tum directe 
et in se, sive formaliter et explicite, sive implicite et 
aequivalenter, tum indirecte seu in alio. 


A. Indirecte seu manifesta deductione: 

1? Maria, iuxta Scripturas, est vera mater lesu Christi, 
ut supra ostensum est (n. 8). Atqui lesus vere et proprie 
est Filius Dei; Filius autem Dei est vere Deus, ut ex 
Scripturis probari solet in tractatu de Incarnatione. Sed, 
si filius Mariae est Filius Dei et vere Deus, Maria vere 
est mater Dei : ista enim sunt correlativa. Ergo Maria vere 
est mater Dei. Vel ita : Maria est mater lesu. lesus non 
est nisi persona divina. Ergo Maria est mater personae 
divinae, seu Dei. 

2? Ab Apostolo, ad Rom. IX, 5, dicitur Christus a 
Patribus secundum carnem, qui est super omnia Deus 
benedictus in saecula. Atqui non est a Patribus secundum 
carnem, nisi mediante Maria, qui eum concepit et peperit. 
Ergo B. Maria est mater illius qui est Deus benedictus 
in saecula.i. 


1. L. Janssens, De Deo-hornine, I1, Mariologia, in S. Thomae 111. 
q. 35, a. 4. ( fr. S. Ioannes Damascenus, de Fide orth., |. III, c. 12. 

3? Unde ait S. Thomas, III, q. 35, a. 4, ad I : « Licet 
non inveniatur expresse in Scriptura dictum, quod B. 
Virgo sit mater Dei, invenitur tamen expresse in Scri- 
ptura quod lesus Christus est verus Deus (I Io. V, 20), 
et quod B. Virgo est mater lesu Christi, ut patet Mt. I, 
16. Unde sequitur de necessitate ex verbis Scripturae 
quod sit mater Dei. Dicitur etiam, Rom. IX, 5, quod ex 
ludaeis est secundum carnem Christus, qui est super omnia 
Deus benedictus in saecula. Non autem est ex ludaeis, nisi 
mediante B. Virgine. Unde ille qui est super omnia Deus 
benedictus in saecula, est vere natus ex B. Virgine sicut 
ex sua matre ». 


B. Directe: i? Formaliter et explicite id dicit Angelus, 
Le. I, 31-33, obvio quidem sensu : Ecce concipies in utero, 
et paries filium, et vocabis nomen eius lesum. Hic erit magnus 
et Filius Altissimi vocabitur, et dabit illi Dominus Deus 
sedem patris eius, et regnabit in domo lacob in aeternum. 
Et regni eius non erit finis. Dixit autem Maria ad Angelum: 
Quomodo fiet istud, quoniam virum non cognosco? Et re- 
spondens Angelus dixit ei: Spiritus sanctus superveniet 
in te, et virtus Altissimi obumbrabit tibi. Ideoque et quod 
nascetur ex te, Sanctum vocabitur, Filius Deil. 

2? Implicite et aequivalenter. Dicitur Io. I, 14 : Verbum 
caro factum est, 1. e. homo, et habitavit in nobis; est autem 
caro factum ex muliere, nam Gal. IV, 4 : Misit Deus Filium 
suum factum ex muliere, nativitate tempjarali, scii, ex 
Maria, Le. I, 31. Atqui vere Deus est Verbum, Io. I, 1. 
Ergo verus Deus factus est caro ex Maria, et ita factus 
est ex semine secundum carnem (Rom. I, 3). Est ergo 
Maria mater Dei secundum carnem. 

30 Hinc exclamavit Elisabeth, repleta Spiritu sancto, 
Le. L, 43 : Unde hoc mihi ut veniat mater Domini mei ad 
me? Dominus (6 xópio ) est nomen Dei, scii. lahveh, ut 
patet ex immediato contextu, scii, ex v. 45 et 46, imo 
ex toto capitel 


l. Licet terminus Filius Dei, spectata sola vi nominis, non constaret 
cum omnimoda certitudine sumendus in sensu proprio, id tamen est 
omnino indubium ex aliis locis N. T., Christum esse verum et naturalem 
Filium Dei. 

2. Vide v. 6, 9, 11,15, 16, I7» 25» 28, 32, 38, et 45, 46, 58, 66, 68, 76 

17. Testimonium Traditionis. — Maternitas divina 
Mariae in 'Traditione praedicatur progressive diversis 
modis. In quo progressu distingui possunt tria stadia 

1? Initio, ante Cone. Nicaenum, non praedicatur ex- 
plicite, sed implicite et aequivalentibus terminis: Maria 
concepit, genuit, gestavit, peperit Deum ; vel Deus aut 
Filius Dei est conceptus, natus ex Maria. 


Ita in Symbolo, Filius Unigenitus (Patris) profitebatur natus 
ex Virgine Maria; — item apud Patres : sic v. g. Ignatius : 
« Deus est incarnatus ex Maria et Deo » ad Ephes. VII ; « Deus 
noster lesus Christus parturiebatur a Maria », ib. XVIII ; — 
lustinus : « Christus prius exstitit Filius conditoris omnium, 
ac Deus, qui genitus est homo per Virginem, eidem nobiscum 
legi patiendi subiectus et carnem habens € dial. 48 ; cfr. apol. I, 
n. 63, ap. II, 6 ; — Aristides, ap. XV, 2 ; — Irenaeus : « Angelus 
nuntiavit Mariae quod gestaret Verbum » adv. haer. IIL, 16; 
cfr. 19, 21 ; « Deus Filium qui... eam quae esset ex Virgine 
generationem sustinuit, ipse per se hominem adunans Deo » 
111,4; cfr- V,19;—Hippolytus: « Deus Verbum e coelis descen- 
dit in sanctam virginem Mariam, ut ex ea incarnatus... salvaret 
Adam qui ceciderat » c. Ncétum, 17; — Tertullianus : « De 
Spiritu sancto concepit ; et quod concepit, id ergo nasci hebebat 
quod erat conceptum et patiendum. Caro autem Deus non 
est, ut de illa dictum sit, quod nascetur sanctum vocabitur 
Filius ; sed ille qui in ea natus est, Deus » adv. Prax., c. 27 ; 
« Concepit Virgo et peperit Emmanuel, nobiscum Deus » 
de carne Chl, 17; — Origenes : « Maria locuta est verbum 
quod Filius Dei in ventre matris suggesserat » fragm. in ep. 
ad Tit. ; cfr. c. Cels. I, 35 ; hom. 7 in Luc. ; — Lactantius : 
« Propheta declaravit nomine (Emmanuel) quod Deus ad homines 
in carne venturus esset » Div. inst. IV, 12; — ps.-Clemens : 
« Deum gestavit » ep. I ad Virg., 6. 


2? Postea, explicite et formaliter Maria dicta est Theo- 
tocos, Mater Dei et Dei Genitrix. 

a) Prius, ut videtur, cepit vox adhiberi in schola alexan- 
drina saec. III, et ea usa est tamquam tessera doctrinali 
ad inculcandam realem Christi unitatem. 


Certo occurrit apud Alexandrum Alexandrinum (f 328), 
ep. L 12; et probabiliter fuit a Pierio adhibital, et ab Origene 


1. Id testatur Philippus Sidetes, saec. V. 

in comm. ep. ad Romanos licet in versione satis libera Rufini 
non inveniatur. Adhibetur autem a S. Athanasio, or. Ill, c. 
Arian. 14, 29, 33; de inc. Dei Verbi 8, 22; — S. Gregorio 
Naz., ep. 101 ad Cledon. 1; — Didymo, de Trin. I, 31 ; III, 
16, 41 ; — S. Gregorio Nyss., ep. 3; or. 5 in res. ; — et in Expos. 
Fidei, I, ab ignoto confecta. Atque ita asserunt contra haeresim 
Apollinaris. 


b) Extra scholam Alexandrinam eadem formula utuntur : 


Eusebius Caesar., Vita Constantini, l. III, 43; — S. Cyrillus 
Hier., cat. X, 19; — S. Epiphanius, Ancoratus, 75 ; — S. Basi- 
lius, hom. 25 de humana... ; — S. Proclus, or. 1, c. Nest. ; — 


S.Ephrem, hymn, de B. M. XVIII, 20; or. ad S. Dei matrem. 


c) Etiam in Ecclesia latina ita loquuntur : 


Et quidem formaliter, S. Hilarius, de Trin. II, 25-26 ; III, 
19; X, 16-17j — S. Ambrosius, de Virg. II, c. 2, n. 7 ; cfr. 
in Luc., 1. IL, n. 25 ; — S. Hieronymus autem et S. Augustinus, 
licet vocem non adhibeant, tamen aequivalenter, clare et indubie 
rem asserunt : prior in Is. VIL, 9, 14 et in Tit. IL, 12 ; alter, de 
agone Chl., 18, 22; c. Faust. Ill, 6, 14; c. Iui. op. imp. I, 138. 

Unde testatur S. Cyrillus Alex, quod lulianus apostata car- 


pebat Christianos dicendo : « Vos Mariam Deiparam vocare 
non cessastis » c. Iui. VIII; testantur quoque loannes Ant., 
ep. ad Nest, ac Theodoretus, l. c. Nest, quod vetustissimi 


praecones orthodoxae fidei iuxta apostolicam traditionem Mariam 
Deiparam nominare docuerunt. 


3? Denique, celebrato Concilio Ephesino, doctrina de 
Maria Dei Genitrice fuit obiectum explicitae fidei catholicae, 
atque manifestata fuit per integram vitam Christianam. 


Ecclesia cecinit illud Sedulii : « Salve, sancta Parens, enixa 
puerpera Regem, qui coelum terramque tenet per saecula »; 
in hymnis cantat : « Ave maris stella, Dei mater alma » ; et « Gloria 
tibi, Domine, qui natus es de Virgine » ; ac in antiphona : « A'ma 
Redemptoris mater... Tu quae genuisti... tuum sanctum Geni- 
torem »; in praefatione Missae de B. M. V. idem celebrat ; 
ac in Litaniis Lauretanis, sub invocatione : Sancta Dei genitrix ; 
ac in versiculo : Ora pro nobis, sancta Dei genitrix ; denique 
a saeculo XV deprecari incepit : « S. Maria, Mater Dei, ora 
pro nobis, peccatoribus, nunc et in hora mortis nostrae », idque 
a saeculo XVI salutationi angelicae additum invenitur. 


1l. Socrates, H. E., VIL 32. 

Doctrinae fidei consonat manifestatio artis christianac, 
inde à catacumbisl. Ita quoque Liturgiae. 


In Liturgia S. Petri antiquissima dicitur : « Libera nos, 
Domine, ab omni malo intercessionibus Mariae Deiparae »; 
in Liturgia S. lacobi : « commemorationem agamus SS. D. 
N. Matris Dei, et omnium Sanctorum, ut precibus eorum 
misericordiam consequamur »; Liturgia graeca, post conse- 
crationem, habet orationem ad S. Dei Genitricem ; pariter 
Liturgia syriaca post communionem ; Liturgia coptica huius- 
modi orationem habet dicendam dum sacerdos manibus hostiam 
tenet ; in Liturgia S. Basilii dicitur « Christus homo factus ex 
Spiritu et Virgine Deipara » ; in Liturgia gallica : « meritis et 
intercessionibus Deiparae », etc. 

Quod et de schismaticis verificatur : sic Liturgia ethiopica 
Maria veneratur ut « Mater Dei »; et in graeco-schismatica 
et russica, erga « Matrem Dei » devotio est magna valde. 


18. Ratio theologica Varia afferri potest : 


o 


1? Ex ipso dogmate Incarnationis. Ila vere est mater 
Dei, qua concipit et generat personam quae Deus est. 
Atqui B. Virgo concipit et generat personam Christi 
quae Deus est, et quidem Deus est a conceptione, ita ut 
numquam fuerit homo quin esset Deus. Ergo B. Virgo 
vere est mater Dei. 


Etenim subiectum, seu terminus totalis, generationis : id 
quod generatur, non est natura, sed persona quae subsistit in 
natura generata : actiones et passiones sunt suppositorum, et 
nemo dicitur pater aut mater alicuius naturae, sed huius vel 
ilius personae, quia illius est generari et fieri cuius est esse et 
subsistere. Ita v. g. mater Petri, licet corpus illius tantum tribuit, 
merito dicitur generare Petrum ipsum seu personam Petri ; 
unde S. Cyrillus Alex., ep. i : « Licet illae terrestrium dum- 
taxat corporum matres fiant, non alteram partem, sed rorum, 
quod ex anima et corpore conflatur, parere dicuntur ». Similiter 
B. Virgo dicitur et est mater personae divinae, scii, totius, quam- 
vis non generet divinitatem, nec animam, sed solam carnem, 
ad animam suscipiendam dispositam. 


2? Ex consectariis incarnationis, et quidem directe. 
Vi communicationis idiomatum in Deo-homine, de per- 
sona divina concreta dicuntur proprietates concretaei. 


i. L. Janssens, o. c., p. 465. 

humanae, uti sunt pati, mori, nasci et generari ex B. 
Virgine ; unde verum est dicere : Deus natus est, genitus, 
passus, et mortuus. Sed, si verum sit quod Deus est genitus 
ex Virgine, etiam verum est quod B. Virgo est mater 
Dei ; quia haec sunt correlativa. 

Hinc S. Thomas, III, q. 35, a. 4 : 


« Omne nomen significans in concreto naturam aliquam, 
potest supponere pro qualibet hypostasi illius naturae. Cum 
autem unio incarnationis sit facta in hypostasi.., manifestum 
est quod hoc nomen Deus potest supponere pro hypostasi habente 
humanam naturam et divinam. Et ideo quidquid divinae naturae 
vel humanae, potest attribui illi personae, sive secundum quod 
pro ea supponit nomen significans naturam divinam, sive 
secundum quod pro ea supponit nomen significans humanam 
naturam. Concipi autem et nasci attribuitur et hypostasi se- 
cundum naturam illam in qua concipitur et nascitur. Cum 
igitur in ipso principio conceptionis (et non post conceptionem) 
fuerit humana natura assumpta a divina persona,... consequens 
est quod vere possit dici Deum esse conceptum et natum de 
Virgine. Ex hoc autem dicitur aliqua mulier alicuius mater, 
quod eum concepit et genuit. Unde consequens est quod 
B. Virgo vere dicatur mater Dei ». 


3? Item ex consectariis, sed indirecte. Nam, ut pergit 
D. Doctor : 


« Solum... negari posset B. Virginem esse matrem Dei, si vel 
humanitas prius fuisset subiecta conceptioni et nativitati, quam 
homo ille fuisset Filius Dei, sicut Photinus posuit; vel si huma- 
nitas non fuisset assumpta in unitatem personae, vel hypostasis 
Verbi Dei, sicut posuit Nestorius. Utrumque autem horum est 
erroneum. Unde haereticum est negare B. Virginem esse matrem 
Dei ». 


19. Animadversio. — Ex dictis intelligitur mater- 
nitatem divinam non tantum mediate aut indirecte deduci 
ex principis revelatis, per modum conclusionis theolo- 
gicae, sed esse in se, directe et formaliter revelatam, sive 
aequivalentibus terminis, sive etiam expressis. In Scri- 
pturis et Traditione hoc modo enuntiatur, et ideo pertinet 
ad ipsa dogmata fidei. 


Neque dicatur demonstratio divinae maternitatis implicare 
duplex principium rationis, scii, a) personam, non naturam, 

esse subicctum matcrnitatis ; et b) consequenter, de persona 
dici posse omnia quae ad eius naturam pertinent ; ct ideo esse, 
meram conclusionem. — Nam i? etiam invenitur expresse enun- 
tiata, in revelatione Scripturae et Traditionis ; 2? dicta principia 
in ipsa Scriptura et Traditione formaliter implicite affirmantur, 


quae illis utuntur, et modum loquendi iuxta haec principia 
adhibent. 


20. Obiiciunt. — i? Ut Maria diceretur mater Dei, 
deberet generare totum Christum, ac proinde divini- 
tatem. 


Resp. Non requiritur ut generet Christum sub omni 
ratione, sed sufficit ut generet eum qui Deus est secundum 
substantialem aliquam rationem, in similitudinem alicuius 
naturae. Patet ex humanis : mulier enim dicitur et est 
mater hominis ex eo quod genuit eum qui homo est, 
quamvis nobiliorem hominis partem, scii, animam, non 
genuerit. Ut ait S. Thomas, comp, theol., c. 222 : 


« Si quis dicere velit B. Virginem Dei matrem non debere 
dici, quia non est ex ea assumpta divinitas, sed sola caro, sicut 
dicebat Nestorius, manifeste vocem suam ignorat. Non enim 
ex hoc aliqua dicitur alicuius mater, quia totum quod in ipso 
est, ex ea sumatur. Homo enim constat anima et corpore, ma- 
gisque est homo id quod est secundum animam, quam id quod 
est secundum corpus. Anima autem nullius hominis a matre 
sumitur, sed a Deo immediate creatur.. Sicut igitur cuius- 
libet hominis mater aliqua femina dicitur ex hoc quod ex ea 
corpus eius assumitur, ita Dei mater B. Virgo Maria dici debet, 
si ex ea assumptum est corpus Dei ». 

« Dicendum est ergo quod B. Virgo dicitur mater Dei, non 
quia sit mater divinitatis ; sed quia personae habentis divinitatem 
et humanitatem est mater secundum humanitatem » III, q. 35, 
a. 4, ad 2. 


2? Mater debet esse prior et consubstantialis Filio suo. 
Sed B. Maria nec prior nec consubstantialis est Filio Dei. 

Resp. Debet esse prior et consubstantialis ex parte, 
non ex toto ; unde dist. : secundum naturam humanam 
filii sui, conc. ; secundum naturam divinam, nego. 


Non enim necessarium est in utraque natura matri assimilari ; 
ut patet ex prima persona SS. Trinitatis, qui vere est Pater 
Christi, quamvis natura humana ex substantia Patris non sit 

genita, et Christus, secundum humanam naturam, ipsi non 
assimiletur. 


3? Mater dat esse filio suo ; Verbum autem a Maria 
esse recipere non potest. 

Resp. B. Maria dedit esse naturae humanae, non esse 
simpliciter, seu personae divinae. 


Persona divina Verbi scii, a matre naturam humanam as- 
sumpsit, quo in ea esse et subsistere possit, et ita deinceps 
in duplici natura subsistat, divina et humana. 


4? Filius a matre acquirit, Deus infinitus autem nihil 
acquirere potest. 

Resp. Filius Dei in divinitate nihil acquisivit et in 
nullo est intrinsece auctus. Sed formavit ex Maria corpus, 
et creavit animam, et simul homini ita formato, suam 
personam univit, ita ut homo ille factus acquireret esse 
et subsistere personae divinae. 


Itaque Deus non auctus nec mutatus est, sed homo elevatus 
fuit ad unionem in esse personae divinae. 


5? Mulier est mater, quia non tantum praebet corpus, 
sed et causar unionem animae et corporis, disponendo 
corpus ut huius unionis sit capax et aptum. Sed Maria 
non potest esse causa unionis humanae naturae cum Deo, 
cum unio hypostatica sit effectus solius omnipotentiae 
divinae. 

Resp. Ut Maria sit mater Dei, sufficit quod pro illo 
fecerit illud, quod ceterae matres fecerunt pro filiis suis, 
Scii, corpus praebere, illud disponere ad unionem cum 
anima, et sic esse causam huius hominis ex anima et cor- 
pore compositil. Personalitatem ipsam sicut animam 
mulier efficere non potest, sed nova persona resultat ex 
infusione animae creatae a Deo; nihilominus dicitur 
generare personam et matrem esse filii, quia generari 
tribuitur subiecto, quod est totum, in casu personae 
filii. 

Igitur si persona divina, loco personae humanae, me-VIII, 


1. CAMPANA, Maria nel dogma cattolico, Torino, 1908, L, c. L a. 2, 
VIIL c ; Terrien, La Mere de Dieu, 1.1, c. 2, II 


, 


MATER DEI 49 


diante anima se unit carni a Maria formatae, haec eo ipso 
dicitur personam divinam generare secundum naturam' 
humanam, et esse matrem eius humanam. 


Et sane : a) sicut ludaei, qui crucifixerunt lesum, merito 
dicuntur deicidae, quia mortem intulerunt humanitati, separa- 
tionem animae et corporis causantes, licet unionem Verbi cum 
anima aut corpore solvere non potuerint ; ita Maria recte dicitur 
Dei genitrix, utpote causa corporis eiusque vitae seu unionis 
cum anima, licet ipsam unionem cum persona divina unita 
non effecerit. 

b) Etsi praedicta sufficiant, addi tamen potest B. Virginem 
quodammodo esse causam unionis hypostaticae, seu ad eam 
concurrere. Nam consensus eius postulatus fuit ab angelo, et 
datus, ut fieret mater Dei ; praebuit ig'tur Maria corpus Spiritui 
sancto, ut huius operatione corpus formaretur Verbo incar- 
nando. Actio Spiritus sancti principaliter, subordinate autem 
sub illa, actio Mariae, ordinabatur ad conceptionem et nativi- 
tatem Filii Dei ; licet ipsam incarnationem seu unionem per- 
sonae Filii cum carne sua efficere non potuerit. 

c) Quidam pauci, ulterius progressi, Mariam dixerunt veram 
causam physicam  instrumentaient ipsius incarnationis. Sed id 
non videtur affirmandum. Sane non est causa instrumentalis 
physica ipsam unionem efficiens, nam nequit dari ulla causa 
agens in ipsum esse personae divinae ad eam cuidam uniendam ; 
sed nec physice disponens seu dispositive agens ad unionem, 
quia non perspicitur quaenam possit esse dispositio, sive in 
corpore, sive in anima, ipsam unionem postulans et exigens 
personalem cum Deo. Et secundum S. Thomam ', non prius 
corpus aut anima disposita fuit ad hanc unionem, sed ratione 
et natura prius Verbum univit se animae, et, mediante anima, 
corpori, quod eodem momento disponebat. Nec ulla apud eum 
invenitur allusio ad cuiusdam generis causalitatem instrumen- 
taient. 

Quodsi Patres quandoque loquantur, aut loqui videantur, de 
instrumento, possunt intelligi de medio seu instrumento late 
sumpto, quatenus per Mariam, vel mediante Maria, incarnatio 
facta est tamquam per medium et veluti per instrumentum. 
Et nonnumquam ita quoque loquuntur Scholastici, voluntariam 
causam intelligentes, quia ad incarnationem Maria libere con- 
currit et cooperata est ; at contra eorum mentem esset, si hoc 
dictum intelligeretur de instrumento stricte dicto. 


6? Christus Mariam numquam vocavit matrem ; imo 


i. IlIL q. 6 a. i, 2et 5. 
Menologia. — 4. 

quandoque dure ad eam locutus est et veluti ad extraneam, 
ut v. g. Io. IL, 4 : Quid mihi et tibi est, mulier? 

Resp. Licet non legatur quod Christus B. Virginem 
matris nomine sit allocutus, illam tamen ut matrem habuit : 
fuit enim illi subditus (Le. II, 51) et in cruce moriens 
eam loanni commendavit (Io, XIX, 26-27). Ceterum 
turbae Mariam matrem Christi constanter agnoscebant 
et interdum etiam acclamabant (Mt, XII, 47 ; Mc. III, 
31 ; Le. VIIL, 19, 20 ; XL 27) ; et loannes 1l. c. praemiserat : 
«Cum vidisset lesus matrem et discipulum stantem quem 
diligebat, dicit matri suae : Mulier, ecce filius tuus. 
Deinde dicit discipulo : Ecce mater tua » ; sed et ipsa 
B. Virgo lesum non diffitebatur suum filium nominare : 
Fili, quid fecisti nobis sic? (Le. IL, 48). 


Quodsi Maria nonnumquam mulieris nomine a lesu appel- 
letur, recolendum est a) illam appellationem non redolere sensum 
vulgarem, sed esse quandoque admirantis, aut faventis, aut 
reverentiam exhibentis, uti in linguis nostris : madame, madonna, 
Frau, et in ea significatione adhiberi a Christo moricnte : mulier, 
ecce filius tuus (Io. XIX, 26). — Ceterum b) discipulus qui 
refert Io. II, 4, Mariam explicite agnovit ut matrem, dicens : 
erat mater lesu ibi (v. 1).., et deficiente vino, dicit mater lesu 
ad eum: vinum non habent (y. 3). — c) Quantum ad verba : 
Quid mihi et tibi? est modus loquendi, qui in Scripturis variam 
habet significationem (lud. XI, 12; II Reg. XVI, 10; XIX, 22; 
IV Reg. III, 13; IX, 18; II Parai. XXXV, 21; Icél III, 4i 
Mc. I, 24 ; V, 7 ; Mt. VIII, 29) ; unde sensus multum dependet 
a modo quo verba proferuntur, et a circumstantiis in quibus 
dicuntur. — d) Et quidem diversimode intellecta fuere ab inter- 
pretibus : quid ad te? vel quid ad nos? ut adstantes intelligant 
lesum in missione Patris a matre non pendere ; — aut quid 
potest nos separare et dividere? — aut : ne sis inquieta, sine 
me facere, ita ut verba addita sint sumenda in sensu interrogativo : 
nonne venit hora mea? — e) Quidquid sit, certissime non sunt 
recusantis et repellentis, ut patet ex contextu, nam dixit Maria 
ministris : Quodcumque dixerit vobis, facite (v. 5). 


21. Corollarium. — In Christo, sicut duae sunt na- 
turae, divina et humana (Cone. Chalc.), ita duae nativitates 
(Cone. Const. IL, can. 2), quia nativitas et generatio 
comparatur ad naturam ut motus ad terminum ; ipsi 
quoque tribuendae sunt duae filiationes : est enim simul 

filius Dei ab aeterno secundum naturam divinam ; ei 
filius Mariae in tempore secundum naturam humanam. 

At quaeritur utrum istae duae filiationes sint duae 
relationes reales ; seu utrum filiatio humana Christi, qua 
refertur ad matrem, sit relatio realis, aeque ac filiatio 
divina est realis relatio ad Patrem. Negant generatim 
theologi, cum S. Thoma, et admittunt solam relationem 
rationis. 

Etenim relatio multiplicatur, non ex parte termini, 
sed ex parte causae et ex parte subiecti. lamvero duplex 
est causa filiationis, nempe generatio et nativitas divina ab 
aeterno, et humana ex tempore, sed unum tantum subic- 
ctum, scii, persona divina. Et ideo « quia subiectum filia- 
tionis non est natura aut pars naturae, sed solum persona 
vel hypostasis, in Christo non est hypostasis vel persona 
nisi aeterna ; non potest in Christo esse aliqua filiatio, 
nisi quae sit in hypostasi aeterna. Omnis autem relatio 
quae ex tempore dicitur de Deo, non ponit in ipso Deo 
aeterno aliquid secundum rem, sed secundum rationem 
tantum... ; et ideo filiatio qua Christus refertur ad matrem, 
non potest esse realis relatio, sed solum secundum ratio- 
nem » IIL, q. 35, a. 5. Aliis verbis, divina persona non 
potest esse subiectum relationis realis, accidentis creati, 
ab ipsa realiter distincti, quod in tempore illi inhaerere 
incipiat, quia divinitas est omnino intrinsece immutabilis. 
Et, licet in Christo duplex sit causa, scii, duplex nativitas, 
et nativitas humana temporalis de se apta sit fundare rela- 
tionem realem, hanc tamen non causát, quia persona 
divina Christi non est subiectum realis relationis capax. 
Nihilominus in Christo possunt esse relationes reales ex 
parte humanitatis, v. g. in corpore eius relatio realis 
originis, cum sit a Virgine conceptum et natum ; nulla- 
tenus vero ex parte personae divinae. 


Neque dicas : relatione rationis nemo fit realiter filius, sed 
tantum nominative; Christus autem est realiter filius Mariae. 
— Resp. Christus est realiter filius Mariae, ob relationem realem 
Mariae, qua realiter refertur ipsa ad Filium Dei et suum 
« Dicitur relative filius ad matrem relatione (rationis) quae 
cointelligitur relationi (reali) maternitatis ad Christum ; sicut 
etiam Deus dicitur Dominus (aut creator) relatione quae coin- 

telligitur reali relationi qua creatura subiicitur Deo : et quam- 
vis relatio dominii non sit realis in Deo, dicitur tamen realiter 
Dominus ex reali sublectione creaturae ad ipsum. Et similiter 
Christus dicitur realiter filius Virginis matris relatione reali 
maternitatis ad Christum » (ibid.). 

Hinc Lépicier : « Cum subiectum filiationis non sit natura vel 
pars naturae, sed proprie hypostasis vel persona, ideo nequit 
in Christo esse alia realis relatio filiationis praeter filiaionem 
aeternam... unde... filiatüio qua refertur ad matrem, non est 
in eo realis relatio, sed secundum rationem tantum... Ex hoc 
sequitur non debere dici, cum Henrico Gandavensi, Christum 
referri ad matrem relatione reali increata, nec cum Suarez 
et Scoto, eumdem ad matrem referri mediante relatione filia- 
tionis realis creata, ita ut sint duae in Christo filiationes... Prior 
enim illa relatio increata ad Patrem, quid per se subsistens est, 
et convenit Christo, non qua homo est, sed qua Deus est, genitus 
in aeternitate a Patre. Haec autem relatio realis creata, cum 
sit accidens suppositum immediate afficiens, — exurgit enim 
ex actione et passione quae sunt singularium subsistentium, 
— induceret in Christo duplex suppositum, quod esset re- 
novativum haeresis Nestorii : subiectum enim  filiationis... 
non est natura aut pars naturae, sed solum personal ». 


22. Annuntiatio maternitatis divinae heri Mariae 
ex summa decentia, necessario debebat. Unde Angelus 
dixit ei : Ecce concipies in utero et paries filium (Le. I, 31). 
Nam, ut ait S. Thomas, III, q. 30, a. 1 : 


« 1? quidem, ut servaretur congruus ordo coniunctionis 
Filii Dei ad Virginem, ut scii, prius mens eius de ipso 
instrueretur quam carne eum conciperet. Unde Augustinus 
dicit, in lib. de Virginitate, c. 3 : Beatior est Maria per- 
cipiendo fidem Christi quam concipiendo carnem Christi, 
et postea subdit : Materna propinquitas nihil Mariae 
profuisset, nisi felicius Christum corde quam carne ge- 
stasset. 


11?, ut posset esse certior testis huius sacramenti, quando 
super hoc divinitus erat instructa. 


111?, ut voluntaria sui obsequii munera Deo offerret, adi. 


1. O. c, p. i, c. L a. I, n. 14-15. Cfr. Van Crombrugghe,De B. Virgine 
Maria, Gandae, 1913, c. 1, a. 1, prop. 1, scholion. 

quod sc promptam obtulit dicens: Ecce ancilla Domini 


IVO, ut ostenderetur esse quoddam spirituale matrimoniuln 
inter Filium et humanam naturam. Et ideo per annun- 
tiaüionem  expetabatur consensus "Virginis loco totius 
humanae naturae »1. 


Conveniens autem fuit matri Dei annuntiari divinae incar- 
nationis mysterium : 


A. « Per Angelum, unde missus est Gabriel angelus a Deo (Le. I, 
26) ; et hoc propter tria : 

i? quidem, ut in hoc servaretur divina ordinatio, secundum 
quam mediantibus angelis divina ad homines perveniunt ; unde 
Dionysius dicit, de coci, hier., c. 4 : quod divinum lesu benigni- 
tatis mysterium angeli primo edocti sunt; postea per ipsos 
ad nos cognitionis gratia transivit : sic ergo divinissimus Gabriel 
Zachariam quidem docuit, prophetam loannem ex ipso ven- 
turum ; Mariqm autem, quomodo in ipsa fieret thearchicum 
ineffabilis Dei formationis mysterium. 

2? hoc fuit conveniens reparationi humanae, quae futura erat 
per Christum ; unde Beda dicit, in horn, in f. Ann. : Aptum 
humanae restaurationis principium ut angelus a Deo mitteretur 
ad Virginem partu consecrandam divino, quia prima perditionis 
humanae fuit causa, cum serpens a diabolo mittebatur ad mu- 
lierem spiritu superbiae decipiendam. 

3? quia hoc congruebat virginitati matris Dei; unde Hiero- 
nymus (vel alius auctor) dicit in serm. Assumpt. : Bene angelus 
ad Virginem mittebatur, quia semper est angelis cognata vir- 


]. Item in III Sent., d. 3, q. 3, a. 1 : Utrum conveniebat Virgini Sal- 
vatoris conceptionem nuntiari, respondet : Congruum fuit Virgini 
suam conceptionem annuntiari, tribus de causis : 

, quia cum mens Deo sit vicinior quam corpus, non docebat ut Dei 
Sabierta eius uterum inhabitaret, sine hoc quod eius mens cogni- 
tionem summae sapientiae resplenderet ; et ideo non decuit eam ignorare 
quod in ea fiebat, sed oportuit hoc sibi annuntiari. 

2*, quia ipsa Virgo futura erat certissima testis inusitatae conceptionis ; 
unde oportuit quod de magno mysterio per annuntiationem erudiretur. 

3*, quia Deus non diligit coacta, sed voluntaria servitia, ut qui obse- 
quuntur, ex ipso ministerio mereantur. Unde cum B. Virgo singulariter 
et excellenter in Dei ministerium eligeretur, quem in utero portavit, 
lacte aluit, et brachiis baiulavit, decuit ut consensus eius, angelo nun- 
tiante, requireretur, quem humiliter praebens, ad obsequium se se- 
dulam et promptam obtulit, dicens : Ecce ancilla Domini ». 

2. Istud punctum confirmavit Leo XIIL, encycl Octobri mense, 
22 sept. 1891. lam Augustinus scripsit : « In illo utero virginali coniuncta 
sunt duo : sponsus et sponsa; et sponsus Verbum, sponsa caro 
tr. 1 in ep. Ioan, ad Parthos, c. 1, n. 2. Cfr. idem, Enar. in Ps. XLIV, 
n. 4 ; Conf. IV, 12. Item Proclus, celebrat * thalamum, in quo solo 
Verbum carnem despondit » or. 1 de Laud, S, M. 

ginitas ; profecto in carne praeter carnem vivere, non terrena 
vita est, sed coelestis! » (a. 2). 


B. « Angelus annuntians apparuit matri Dei corporea visione ; 
et hoc conveniens fuit : 


1? quantum ad id quod annuntiabatur. Venerat enim angelus 
annuntiare incarnationem invisibilis Dei, per quam visibilis 
fieret ; unde etiam conveniens fuit, ut ad huius rei declarationem 
invisibilis creaturae formam assumeret, in qua visibiliter ap- 
pareret; cum etiam omnes apparitiones V. T. ad hanc appa- 
ritionem praeordinentur, qua Filius Dei in carne apparuit. 

2? fuit congruum dignitati matris Dei, quae non solum in mente, 
sed in corporeo ventre erat Dei Filium receptura ; et ideo non 
solum mens eius, sed etiam sensus corporei erant visione angelica 
refovendi. 

3? congruit certitudini eius quod annuntiabatur. Ea enim quae 
sunt oculis subiecta certius apprehendimus quam ea quae 
imaginamur. Unde Chrysostomus dicit, in Mt. hom. 4, quod 
angelus non in somnis, imo visibiliter Virgini astitit; nam quia 
magnam valde revelationem accipiebat ab angelo, egebat tantae 
rei eventum visione solemni » (a. 3). ; 


C. Annuntatio congruo ordine per angelum est perfecta. 


Tria enim angelus intendebat circa Virginem 


i? quidem reddere mentem eius attentam ad tantae rei con- 


siderationem ; quod quidem fecit, eam salutando quadam 
nova et insolita salutatione... In qua... praemisit idoneitatem 
eius ad conceptum in hoc quod dixit : Gratia plena ; expressit 
conceptum in hoc quod dixit : Dominus tecum; et praenuntiavit 
honorem consequentem, cum dixit : Benedicta tu in mulieribus. 

2? intendebat eam instruere de mysterio Incarnationis quod 
in ea erat implendum ; quod quidem fecit praenuntiando con- 
ceptum et partum, dicens : Ecce concipies in utero et paries...,i. 


1. Item in HI Sent., d. 3, q. 3, a. 2 : Utrum annuntiatio debuit fieri 
per Angelum, respondet : « Annuntiatio per angelum facta est,... 

1?, quia, ut dicit Hieronymus, angelis est cognata virginitas ; unde 
decuit ut ad Virginem nuntiandam angelus mitteretur. 

2?, quia perditio humana initium sumpsit ex hoc quod diabolus 
mulierem allocutus est ; unde dicit Beda, in Le. I : « congruum apparet 
ad humanae naturae reparationis exordium, ut angelus Virginem allo- 
queretur ». 

3*, quia ille annuntiabatur qui est Rex hominum et angelorum ; 
et eius nativitas sicut in salutem hominum fuit, ita et in reparationem 
ruinae angelicae ; et ideo decuit ut tam homines quam angeli huic 
mysterio ministerium exhiberent... » (qc. 1). 

« Quia ergo consensus B. Virginis, qui per annuntiationem requi- 
rebatur, actus singularis personae erat in multitudinis salutem redundans, 
imo totius humani generis, angelus nuntians de ordine Archangelorum 
esse debuit, et inter eos summus » (qc. 2). 

ct ostendendo dignitatem prolis conceptae, cum dixit : Hie 
erit niagnus..., et etiam demonstrans modum conceptionis, cum. 
dixit : Spiritus sanctus superveniet in te. 

3? intendebat animam eius inducere ad consensum : quod quidem 
fecit exemplo Elisabeth, et ratione ex divina omnipotentia 
sumpta » (a. 4) : Et ecce Elisabeth... et ipsa concepit in senectute 
sua.., quia non erit impossibile apud Deum omne verbum. 


Articulus II. 


DE EXCELLENTIA MATERNITATIS DIVINAE. 


23. Supereminens dignitas Matris Dei. — Mater- 
nitatem divinam esse dignitatem in ordine supernaturali 
eminentem, nemo est qui negat, imo qui negare etiam 
cogitat, et a primo instanti etiam leviter inspicienti 
manifestum est. Quod non impedit quominus plenius 
investigemus atque intimius ac profundius scrutemur 
rationes huius eminentiae, atque eius principia et funda- 
menta, ac simul varias qualitates, perfectiones, et relationes, 
quarum est basis et radix, ita ut rectius sentiamus de Dei 
matre eamque melius cognoscamus, libentius amemus 
et dignius colamus. Huius recta scii, intelligentia non 
solum praecipuum fundamentum est nostrae erga B. Vir- 
ginem devotionis et cultus, sed et multum confert ad 
connexionem syntheticam eiusdem privilegiorum perspi- 
ciendam, et conspectum generalem sibi efformandum 
totius Mariologiae. 

Quapropter consideremus dignitatem matris Dei 
]? in seipsa ; 2? in suis consectariis, ac relationibus ad 
SS. Trinitatem; 30 comparative ad alias perfectiones, 
qualitates et dotes supernaturales. 


24. In seipsa, excellentia et dignitas matris Dei 
est valde eminens, omnino peculiaris, imo unica, 
inter omnes creaturarum dignitates. — Est certum. 
Nam: 

1? Perfectio et dignitas creaturae aestimatur et men- 
suratur per comparationem ad Deum, eius principium: 
quanto enim intimius et arctius et excellentius unitur 
Deo, fonti omnis perfectionis, tanto est dignior et excel- 

lentiorl. Atqui mater Dei, et ipsa sola, prae omnibus 
creaturis, intimius, arctius et specialius unitur Deo 
terminatur enim divina maternitas ad ipsum esse divinae 
personae, quia genuit filium qui revera est Deus. Ergo 
hac ratione mater Dei habet dignitatem valde eminentem, 
specialem et unicam. 

2? Prima quae inter dignitates eminet omnes, ordinis 
tam supernaturalis quam naturalis, easque superat, est 
dignitas Verbi incarnati, quia unione hypostatica homo 
Christus non solum unitur Deo, sed est Deus secundum 
propriam personam ; ergo omnia quae ad illam pertinent, 
ea ratione et sub hoc respectu, dignitatem specialem 
habent omnino eminentem, qua elevantur super omnes 
creaturas. Atqui, post illam, dignitas matris Dei omnino 
proxime ad hanc unionem hypostaticam pertingit, et 
reductive pertinet ad eumdem ordinem ; quia terminatur 
ad productionem eiusdem personae, et sic, ait Suarez, in 
IIL, q. 27, disp. 1, sect 2, illam intrinsece respicit et. cum 
illa necessariam connexionem habet. Ergo dignitas matris 
Dei est dignitas omnino specialis, et eminet inter alias 
omnes dignitates. 

Et sane, mater Dei physice et moraliter cooperata est 
incarnationi : physice praebuit materiam, quia caro Christi 
e sua carne sumpta est, et quia activas partes habuit in 
formatione, organisatione et evolutione embryonis filialis, 
eodem modo ac aliae matres ; moraliter, quia voluntarie 
filum concepit, peperit et aluit, cum consensum eius 
angelus expetiverit in hoc. quod fieret mater Dei, et Deus 
ex ea incarnaretur. Unde est medium ac quasi instru- 
mentum, quo Spiritus sanctus usus est, et cooperatrix 
totius Trinitatis in magno Incarnationis opere : ita ut 
unio hypostatica Verbi cum natura humana, in Maria 
et per Mariam, operante Spiritu sancto, completa fuerit. 
Hinc Caietanus, in II-II, q. 103, a. 4, ad 2 : Ad fines 
deitatis propria operatione attigit, dum Deum concepit, 
peperit, genuit et lacte proprio pavit. 

30 Dignitas moralis, et valor personae, aestimatur mora- 
liter ex suis operibus et fructibus. Atqui B. Virgo, ut materi. 


1. S. Thomas, I-IL, q. 98, a. 5, ad 2 ; II-II, q. 186, a. l1. 

Dei, dedit fructum infiniti valoris, scii. Christum. Ergo 
ila dignitas, est aliquo sensu moraliter infinita. Hine 
S. Albertus M., Mariale, q. 197 : 


« Exaltatur in eo quod non tantum genuit sibi filium coae- 
qualem, sed infinitum meliorem. Quod etiam ex hac parte 
quodammodo infinitat bonitatem matris : omnis enim arbor 
ex fructu cognoscitur proprio ; unde si bonitas fructus bonifient 
arborem, infinita bonitas in fructu ostendit infinitam in arbore 
bonitatem ». 


Tanti magistri discipulus, S. Thomas, philosophice 
magis idem asserit Relatio maternitatis divinae for- 
maliter spectata speciem et dignitatem habet a suo ter- 
mino ; nam ratio relationis, sicut et motus, dependet a fine 
vel termino, sed esse eius a subiecto (III, q. 2, a. 7, ad 2). 
Porro maternitas divina, quamvis fundamentum eius sit 
finitum, scii, humana generatio Verbi, terminatur ad esse 
infinitum personae Filii. Ergo hac ratione habet dignitatem 
quamdam infinitam. 


« B. Virgo, ait S. Doctor, I, q. 25, a. 6, ad 4, ex hoc quod est 
mater Dei, habet quamdam dignitatem infinitam ex bono in- 
finito quod est Deus, et ex hac parte non potest aliquid fieri 
melius, sicut non potest esse aliquid melius Deol ». 

Hinc in opere Speculum B. M. V., l. 10, legimus : « Mater 
Domini, mater et virgo, mater est dignissima. Ipsa est, qua 
maiorem Deus facere non potest. Maiorem mundum posset 
facere Deus, maius coelum posset facere Deus, maiorem matrem 
Dei, non posset facere Deus1 ». 


25. Corollaria3. — i? Maternitas est relatio rcalis fundata 
in naturali generatione hominis seu personae humanae, et in 
morali actione qua mater voluntarie cooperatur Deo in pro- 
ductione hominis, qui hac ratione est etiam fructus amoris. 
Unde Maria est mater divinae personae, quae est homo lesus, 
mater divinae personae qua talis, sed secundum naturam hu- 
manam : actio scii. Spiritus sancti cui Maria consentit realiter 


Il. Hunc locum quidam afferunt, ut divinae maternitatis ostendant 
praceminentiam omnimodam super omnes creaturarum dignitates, 
eo quod infinitam quamdam dicatur habere. Sed incassum, nam in ipso 
eodem loco talis dignitas quoque tribuitur humanitati Christi quae est 
unita Deo, sicut et beatitudini quae est fruitio Dei. Unde, ad id demon 
strandum, recurrendum erit ad alia argumenta et testimonia. 

2. Inter opera S. Bonaventurae ; probabiliter est Conradia Saxonia. 

3. Vide Scheeben, o. c., l. V, c. 3, n. 759 sq., et c. 5, n. 1587 sq. 

ad hoc ordinatur et dirigitur j unde libere cooperatur generationi 
Dei ut hominis, et sic ipsi unioni hypostaticae. Ideo divinae 
maternitatis fructus, iuxta theologos, dignitatem infinitam 
confert matri. Nec solum est dignitas physica, sed et moralis : 
elementum materiale est quidem physicum ; elementum formale, 
scii, voluntarium et morale, est in voluntaria cum Spiritu sancto 
cooperatione. 

2? Cum mater Dei sit mater personae ab aeterno existentis, 
ipse elegit matrem atque se tradidit matri ut eum vestiret carne, 
et e contra matrem sibi univit ut eam donis suis repleret, ac 
seipsum ei communicaret, eamque eveheret ad ordinem unionis 
hypostaticae. Unde mater plus recepit quam dedit. Ipse eam 
vestivit sua divinitate, tamquam mulierem amictam sole (Apoc. 
XII, 1), sicut ipsa eum vestivit carne. 

3? Hinc Maria iam est sponsa Verbi ante quam sit et ut 
fiat mater eius, estque hoc quasi character eius personalis ; at 
maternitate facta est sponsa pleno sensu, tamquam Nova Eva. 
Quapropter coniunctio ad Verbum est quodammodo permanens, 
praecedens scii, et sequens generationem humanam Verbi 
ab aeterno Maria ut sponsa praecogitatur, atque sponsa est 
Verbi electa, destinata et existens inde ab initio suae concep- 
tionis. 

4? Sicut Christus homo est unctus et Deo consecratus sua 
persona, et quidem substantialiter per propriam deitatem, ita 
Maria est uncta et Deo consecrata divina maternitate, non sub- 
stantialiter cum sit creatura, sed per deitatem inhabitantem. 
Esse personae divinae datum est et inditum Mariae, Verbum- 
que divinum matri unitum physice, et ideo corporaliter inha- 
bitans, atque hac ratione ipsa est sponsa Verbo coniugata. 

5? Hinc Bernardus, serm. 12 de praer., n. 9 : « Quam fami- 
liaris facta es, Domina, quam proxima, imo quam intima fieri 
meruisti ; quantum invenisti gratiam apud eum. In te manet 
et tu in eo : et vestis eum, et vestiris ab eo. Vestis eum sub- 
stantia carnis et vestit ille te gloria suae maiestatis. Vestis solem 
nube, sole ipsa vestiris... » Iam ante dixerat, n. 3 : « lure Maria 
sole perhibetur amicta, quae profundissimum divinae sapientiae, 
ultra quam credi valeat, penetravit abyssum, ut quantum sine 
personali unione creaturae conditio patitur, luci illi inacces- 
sibili, videatur immersa ». 


26. In suis ad Deum relationibus spectata et 
consectariis, quarum est fundamentum et basis, 
divina maternitas specialem importat afinitatem 
atque peculiares relationes ad tres personas S.S. 
Trinitatis. — Certum est. B. Virgo, ut mater Dei, 
habet consanguinitatem in primo gradu lineae rectae 

cum Filio Dei secundum naturam humanam, et ideo ex 
ipsa sua maternitate specialem cum divina Filii natura 
habitudinem ac propinquitatem contrahit, ac proinde 
cum tribus SS. Trinitatis personis. Id S. Thomas vocat 
afi.nitatem * qua B. Virgo quasi ingreditur in familiam 
divinam. Haec affinitas quoque est fundamentum mul- 
tarum gratiarum et privilegiorum, et ex istis donis connexis 
novae relationes intimae oriuntur cum Deo, quae tribus 
personis attribuuntur per appropriationem. Nimirum 


A. Quantum ad affinitatem, B. Virgo Maria 


i? Cum Patre hanc contrahit affinitatem specialem, quod 
est mater illius qui est Filius Patris, et qui generatur a 
Patre in sinu eius, cum Pater indesinenter generet Filium 
ubique et ubicumque iste sit. Unde, aliquo modo par- 
ticipat fecunditatem Patris, quae consistit in eo quod 
Pater de sola sua substantia, modo omnino virginali, 
solus et sine simplicitatis corruptione, Unigenitum suum 
generat ; B. Virgo autem huic fecunditati est consociata, 
nam eumdem filium generat in tempore quem Pater 
ab aeterno generat, et quidem ex sola sua substantia, 
modoque virginali, sola et sine integritatis corruptione. 
Pater scii, generat Filium secundum naturam divinam, 
dum mater eumdem generat secundum naturam hu- 


1. IL-IL, q. 103, a. 4, ad 2. Quod commentans Caietanus, ait : : Junctio 
secundum carnalem consanguinitatem ad humanitatem assumptam à 
Verbo Dei, vocatur in littera affinitas ad Deum, ita quod consanguinei 
C hristi, in quantum homo, sunt affines Dei ea ratione, qua Deus deitatis 
est nomen, quae nulli est consanguinea ; sed natura humana ab extra 
ad deitatis fines attingit, quasi uxor ab extra adveniens in thalamo 
uteri virginalis, et ideo genitrix illius affinis Deo constituta dicitur. 
Non omnibus tamen huiusmodi affinibus hyperdulia debetur... sed 
joli B. Virgini, quae sola ad fines deitatis propria operatione attigit, 
.cum^Deum concepit, pepefft, genuit et lacte proprio pavit ». Igitur, 
sicut affinitate uxor per matrimonium assumitur in familiam mariti, 
ita mater lesu affinis fit divinitati Filii sui, et consequenter toti Trinitati ; 
at multo intimius, nam consanguinei mariti vinculis sanguinis quidem 
ipsi uniuntur, sed manent individui separati, dum deitas Mariae Filium 
intrinsece constituit. Ita Maria intime unitur Deo, et ea ratione tribus 
divinis personis. Vel etiam : si quis adoptaret parentes, ingrederetur 
in familiam eorum. Verbum non adoptat sed naturalem matrem sumit. 
Ergo ista ingreditur in familiam Verbi. 

Ratio valet de sola Virgine, non de consanguineis, nec de B. loseph : 
hi solum accidentaliter et extrinsece coniuncti sunt Dei Filio ; sola 
Maria per se, intrinsece, atque propria operatione Deum attigit. 

manam. Unde a Dionysio carthusiano Maria dicitur 

« comparentalis Patri aeterno, i. e. parens eiusdem Fili 
cuius ille est Pater ». Sicut ergo Pater respiciens Christum 
dicere potest : Hic est Filius meus dilectus in quo mihi 
bene complacui (Mt. III, 17 ; XVIL, 5), ita et Maria. Vel 
etiam : Filius meus es tu, ego hodie genui te (Ps. IL, 7 ; Hebr. I, 
5; v,5) 

20 Cum Filio hanc contrahit affinitatem specialem, quod 
mater sit non tantum hominis lesu, sed et Verbi incarnati, 
et tanta est unio inter matrem et filium, ut merito dici 
possit : « caro Dei caro est Mariae », cum a Maria originem 
habeat : infans enim, secundum substantiam, quodam- 
modo est unum cum matre, sicut fructus cum arbore. 


3? Cum Spiritu sancto affinitatem specialem contrahit, 
eo quod est mater illius qui naturam divinam tradit 
Spiritui sancto ; unde Spiritus sanctus in sinu Mariae 
indesinenter procedit a Filio, qui illum producit ubique 
et ubicumque ipse sit. 


B. Quantum ad relationes speciales, mediantibus donis 
connexis, exortas 


1? B. Virgo est filia primogenita et praedilecta Patris 


(cui tamquam primo principio praedestinatio solet at- 
tribui), utpote ante alias creaturas, non quidem tem- 
pore, sed in electione et praedestinatione intenta, una cum 
Christo, tamquam finis earum, exemplar, centrum et 
coronatio, atque destinata ad hoc ut speciali et peculiari 
titulo per gratiam deificetur, quam sola possidebat tantam 
quod electa et digna inventa sit mater Fili sui; ac coo- 
peratrix in missione ad Incarnationem. Hinc est, post 
Christum et una cum Christo, exemplar nostrae filiationis 
adoptivae atque praedestinationis. 

2? Est socia intima Filii, qui ipsi perfectam charitatem 
erga seipsum inspiravit, sicut ipse vehementer eam di- 
lexit ; et cui coniuncta fuit ipsa : 

a) Toto vitae decursu, per familiarem conversationem : 
quem in utero gestavit, aluit, fovit, in praesepio reclinavit, 


1. De Laude vitae solitariae, a. 29 : Expositio hymni. Ave Maris Stella. 

vestivit, cuius lateri adhaesit, et quocum oravit, ieiunavit, 
comedit, sanctis operibus vacavit. 

b) In passione quoque ipsi adhaesit, eosdem dolores 
ac ipse cum eo patiendo in corde, ac oblatione, orationibus 
et meritis cooperata est Redemptioni. 

c) Unde in gloria ipsi coniuncta remanet per bcati- 
tudinem et exaltationem. 

3? Est eminentiore modo sacrarium Spiritus sancti, qui 
ipsi inhabitat excellentius ad sanctificandum, atque datur 
ad opera supernaturalia eminentiora in ipsa implenda 
incarnationem, maternitatem divinam, et plenitudinem 
gratiae, quae, cum sint opera bonitatis et amoris divini, 
tribuuntur Spiritui sancto. Imo, ante et prius quam nos, 
ipsa est templum Spiritus sancti, qui non inhabitaret nobis, 
nisi prius in ipsa speciali modo fuisset, cum vita spiritualis 
nostra proveniat ex eius maternitate. Hinc Angelus 
Spiritus sanctus superveniet in te et virtus Altissimi obum- 
brabit tibi, ideoque quod nascetur ex te, Sanctum vocabitur, 
Filius Dei (Le. I, 35). 

Unde inter Spiritum sanctum et Mariam, sensu morali 
et mystico, relationes exsurgunt analogicae ad illas quae 
sunt inter sponsum et sponsam : mutua de se invicem 
traditio, arctissima amoris coniunctio, bonorum commu- 
nicatio, scii, vitae divinae per effusionem gratiae. Et 
ideo analogice, sensu morali et mystico, Maria a modernis 
vocari solet per excellentiam sponsa Spiritus sancti, et 
eius cooperatrix in opere Incarnationis et Sanctificationis. 

Aliae relationes ad divinas personas, exsurgunt mediante 
mysterio redemptionis cui Maria cooperata est, ut postea 
diceturli. 


i. De relationibus B. Virginis ad SS. Trinitatem, cfr. Scheeben. 
Handbuch der Kath. Dogmatik, l. V, n. 766 sq. et 1614 sq. ; L. Janssens, 
De Deo-homine, diss. de excellentia maternitatis divinae ; Terrien, 
La mére de Dieu, |. IL, ch. 3-5 ; Lépicier, De Bma Virgine Maria, matre 
Dei, p. i, c. 3, a. 3 ; Campana, Maria net Dogma cattolico, i. I, c. 1, a. 4 ; 
Merkelbach, Mater Dei, in Rev. Eccl. de Liége, 1913 ; Maria en de 
H. Drievuldigheid, in Detandaard van Maria, 1921 ; VAN Crombrugghe, 
Tractatus de B. Virgine Maria, 1913 ; De divina maternitate B. M. V., 
in Coll. Gand., 1927 ; A. Janssens, De Heerlijkheden der Moeder Gods, 
1928, IL n. 5 ; Bittremieux, Relationes B. M. V. ad personas SS. Tri- 
nitatis, in D. Thomas (PL), 1934 ; Marialia, XII : Maria's betrekkingen 
tót de H. Drievuldigheid, 1936 ; Alastruey, Mariologia, 1934, IL, p. 2, 
c. 4, a. 1. 

C. Quandoque Maria etiam nominatur complementum 
SS. Trinitatisl, non intrinsecum sane ac essentiale, sed 
extrinsecum et accidentale, non eo sensu quod Trinitas 
in se indigeat quodam complemento vel et compleri 
possit, cum sit infinite perfecta et fons totius perfectionis, 
sed quia de facto SS. Trinitas B. Virgine usa est, quasi 
instrumento, ad perficiendum opus excellentissimum 
Incarnationis eamque speciali et eminentiore modo sibi 
univit; ipsa vero cooperata est Trinitati in opere Incar- 
nationis, consequenter quoque in Redemptione et Sancti- 
ficatione : sic ipsi ab extrinseco passive addita fuit Trinitati. 
Addidit quoque active, nam per B. Matrem Dei a) novae 
relationes ad extra exsurgunt : Patri auctoritas in Filium ; 
Filio incarnato generatio temporalis ; Spiritui sancto 
fecunditas quantum ad Christum incarnatum ; b) atque, 
mediante ipsa, nova opera ad extra : Patri missio Filii 
ad nos ac eius traditio ; Filio meritum Redemptionis et 
gratia; Spiritui sancto effusio et dispensatio gratiarum ; 
c) toti vero Trinitati gloria externa qua plenius revelatur. 
Unde Richardus a S. Laurentio - : « per ipsam, et in ipsa 
et ex ipsa.. gloria Patri, Filio, Spiritui sancto ». 

Haec dicta sint theologice ; nam, propter difficultatem 
ea intelligendi, prudentia monere potest ne B. Virgo com- 
plementum SS. Trinitatis invocetur coram populo, vel 
ne iste titulus formaliter praedicetur, ad vitandos scii, 
errores possibiles. 


27. Animadversiones. — i? Soient moderni B. Virginem 
vocare filiam Patris, matrem Filii, sponsam Spiritus sancti. Non 
ita apud Patres et antiquiores theologos, qui melius eam dicunt 
sacrarium vel tabernaculum, per excellentiam, Spiritus sancti, 
et abstinent a dicendo sponsam, ne fideles putarent Spiritum 


l. Ita. scripsit Hesychius Hierosolymitanus (c. 450) : TI] 
TpiàÓo TO TAnpxiua, serm. 5; sed in sensu valde diverso, cum nihil aliud 
significare intenderit, nisi quod SS. Trinitas tota complete inhabitat 
Virgini, mediante Christo. At plures theologi, postea, verba haec 
adhibuerunt in sensu complementi : quod additur, seu quod addit. 
Hoc modo Ecclesia dicitur complementum, znpogua, Christi. 

2. Richardus a S. Laurentio, De Laudibus B. Virginis, |. IL, c. 1, 
inter opera Alberti Magni. 


. 3. Vide praesertim Bittremieux, in D. Thomas, 1934, et Marialia, 
l1. C. 

sanctum esse patrcm Christi. Nihilominus sponsa Spiritus 
sancti vocatur a Nicolao Claravallensi (sacc. XII), Amcdco. 
Lausanensi (j 1160) et Conrado a Saxonia (f 1279); sed iste 
mos postea late invaluit. 

Quandoque vocant Mariam sponsam Patris, quia fecun- 
ditati eius consociatur et in tempore generat cum quem Pater 
generat ab aeterno: sed non est ista appellatio valde probanda, 
quia B. Virgo non fuit consociata Patri in aeterna generatione 
Verbi, licet haec non cessabat, sed simul fiebat in Maria ac ipsa 
in tempore generabat Filium. 

Saepe vocant eam sponsam Verbi incarnati, quia incarnatio 
est connubium initum cum natura humana, cui B. Virgo loco 
generis humani consensit, ut diximus n. 22. Unde sponsa unica 
Verbi est creatura illa in qua et per quam connubium celebratum 
est. Hinc vinculo arctissimo amoris et consociationis unita est 
Filio, etiam in toto opere Redemptionis, quae unio est sym- 
bolum unionis Christi et Ecclesiae : sicut Nova Eva socia Novi 
Adami et mater cunctorum viventium. 


2? Summa itaque est, ratione divinae maternitatis, B. Vir- 
ginis ad Deum societas et arctissima cum divinis personis 
familiaritas, propter quod singulariter prae aliis creaturis laudata 
est verbis angeli dicentis : Dominus tecum! De quo legitur in 
Speculo B. M. V., c. 7 : « Iste singularis Mariae Dominus sic 
singulariter cum Maria fuit, dum ipsa singulariter Domini 
Filia, Domini Mater et Domini Sponsa facta est. Maria enim filia 
Domini singulariter, generosa mater Domini singulariter, 
gloriosa sponsa Domini singulariter fuit. Unde Dominus iste, 
qui tam singulariter est cum Maria, ipse est Dominus Pater, 
cuius Mater est filia nobilissima, ipse est Dominus Filius, cuius 
Maria est mater dignissima, ipse est Dominus Spiritus sanctus, 
cuius Maria est sponsa iustissima ». 


3? Hinc S. Thomas, opusc. 6, Exp. in Salut. Angel. : B. Virgo 
« excellit angelos in familiaritate divina, et ideo hoc designans 
angelus dixit : Dominus tecum, quasi dicat : ideo exhibeo tibi 
reverentiam, quia tu familiarior es Deo quam ego, nam Dominus 
est tecum. Dominus, inquit, Pater cum eodem Filio, quod nullus 
angelus nec aliqua creatura habuit : Quod nascetur ex te Sanctum 
vocabitur, Filius D i (Le. I, 35). Dominus Filius in utero : Exulta 
et lauda habitatio Sion, quia magnus in medio tui Sanctus 
Israel (Is. XIL, 6). Aliter est ergo Dominus cum B. Virgine 
quam cum angelo, quia cum ea ut filius, cum angelo ut Dominus. 
Dominus Spiritus sanctus, sicut in templo, unde dicitur : Templum 
Domini, sacrarium Spiritus sancti, quia concepit ex Spiritu 
sancto : Spiritus sanctus superveniet in te (Le. I, 35). Sic ergo 


1. Ita v. g. Ioannes Dam., hom. 2 in Dorm. 

familiarior cum Deo est B. Virgo quam angelus: quia cum ipsa 
Dominus Pater, Dominus Filius, Dominus Spiritus sanctus, scii, 
tota Trinitas. Et ideo cantatur de ea : Totius Trinitatis nobile 
triclinium. Hoc autem verbum : Dominus tecum, est nobilius 
verbum, quod sibi dici possit ». 

Pariter S. Bernardus, hom. 3 sup. Missus est, n. 4 : 0 Nec 
tantum Dominus Filius tecum, quem carne tua induis, sed et 
Dominus Spiritus sanctus, de quo concipis, et Dominus Pater, 
qui genuit quem concipis. Pater, inquam, tecum, qui Filium 
suum facit et tuum. Filius tecum, qui ad cond ndum in te mi- 
rabile sacramentum, miro modo et tibi reserat genitale secretum 
et tibi servat virginale signaculum. Spiritus sanctus tecum, qui 
cum Patre et Filio tuum sanctificat uterum. Dominus ergo 
tecum ». 


28» Comparative ad alia dona et privilegia super- 
naturalia, divina maternitas, etiam nude spectata 
sine donis connexis, sim pliciter est maior et ex- 
cellentior reali excellentia et dignitate metaphysica, 
non solum quam alia dona gratis data, sed quam ipsa 
gratia habitualis gratum faciens, seu adoptionis, vel quam 
visio beatifica ; imo est maxima, et tantum superatur ab 
ipsa unione hypostatica, ad cuius ordinem pertinet et 
cuius dignitati participat : intrinsece enim eam respicit 
et cum ea necessariam habet connexionem. Unde maior 
est unio ad Deum, quam per gratiam. Est sententia 
conformior doctrinae traditionali. 

Ita dicimus contra plures modernos : Suarez, Vasquez, 
Salmanticenses, Mannens, Pesch, Van Noort, Terrien, 
qui maternitatem divinam, in abstracto seu nude et 
secundum se spectatam, minoris pretii habent, quamvis 
in concreto, cum privilegiis et diversis gratiis connexis, 
eam maiorem dicant, quia tunc includit gratiam et glo- 
riam in gradu excellentissimo. 

Probatur: 1? Maternitate divina B. Virgo per se refertur 
ad Deum, et non tantum per aliud et per participationem : 
est enim mater Dei per naturam, vere et proprie et quidem 
secundum totam essentiam maternitatis, ac secundum 
communicationem propriae substantiae ; dum per gratiam 
homo est filius Dei, non vere et proprie, sed per adoptionem 
alterius et per participationem accidentalem. Atqui « maior 
est unio cum Deo, in eo qui per se refertur ad Deum, 

quam in eo qui tantum refertur per aliud et per partici- 
pationem », ait Lépicier *. Ergo. 
Ut habet S. Albertus Magnus $ : 


« Inter matrem et filium (naturalem) est coniunctio substan- 
tialis, inter patrem et filium adoptivum est participatio acciden- 
talis. Ergo magis est esse matrem Dei per naturam, quam esse 
filium per adoptionem. 

Item, inter esse Filium Dei per naturam et esse Deum, et 
esse filium Dei per adoptionem et non esse Deum, medium est 
esse Dei matrem per naturam et non esse Deum ; ergo immediate 
post esse Deum, est esse matrem Dei ». 


2? Maternitas divina Deo coniungit physice, quantum 
ad ipsum esse subsistens divinae personae secundum 
formam substantialem, licet mediante humanitate Christi ; 
— et non tantum logice in esse obiectivo et intentionaliter 
secundum formam accidentalem, seu in ordine cogni- 
tionis, ut in gratia et visione beatifica. Maior autem est 
unio in esse physico et secundum formam substantialem, 
quam in esse obiectivo et secundum formam accidentalem. 
Ergo maior est unio divinae maternitatis ad Deum, quam 
unio gratiae et gloriae. 

Confirmatur ex doctrina S. Thomae 


« Gratia unionis hypostaticae, non est in genere gratiae habi- 
tualis, sed est supra omne genus sicut ipsa persona divina » 
III, q. 7, a. 13, ad 3. Nam « elevatur humana natura in Deum... : 
uno modo per operationem, qua scii, sancti cognoscunt et amant 
Deum ; alio modo per esse personale... Unio autem incarnationis, 
cum sit in esse personali, transcendit unionem beatae mentis 
ad Deum, quae est per actum fruentis » q. 2, a. 10 et n. Pariter 
« gratia, quae est accidens, est quaedam similitudo divinitatis 
participata in homine. Per incarnationem autem humana natura 
non dicitur participasse similitudinem aliquam divinae naturae, 
sed dicitur esse coniuncta ipsi in persona Fili. Maius autem 
est ipsa res quam similitudo eius participata » a. 10, ad 1. Atqui 
maternitas divina quodammodo participat dignitatem unionis 
hypostaticae, quia terminatur ad ipsum esse ac eiusdem divinae 
personae. Ergo et unit Deo magis quam gratia et gloria3. 


1l. O. c, p. i c. 3, a. 1, n. A. 

2. Mariale, q. 140 et 141. 

3. Ne dicatur res tam diversas comparari non posse, ut unio hypo- 
statica et visio beatifica. Nam prior certo eminet : sicut esse fundamen- 
talius est uan: natura, activitas et vita, utpote huius basis ontologica, 
ita unio ad esse antecellit unionem in activitate vitae. 


Marioloaia. — 3. 

3? Maternitas divina, ex natura sua, est radix, fons 
et titulus de convenientia postulans et exigens, et finis 
ac mensura omnium gratiarum et privilegiorum B. Mariae 
Virginis. Maior autem est radix et causa, fons, mensura 
et finis omnibus qualitatibus ab eo derivatis, mensuratis 
aut subordinatis. Ergo. Rursus S. Albertus Magnusl 


« Quidquid claudit alterum in se plus est eligendum, quam 
illud quod non claudit alterum in se. Sed esse matrem Dei per 
naturam claudit in se filium Dei adoptivum ». 


4? B. Virgini, ratione maternitatis divinae, et non ratione 
gratiae et gloriae, debetur cultus specialis hyperduliae, 
dum sanctis, propter gratiam et gloriam, redditur solus 
cultus  duliae supernaturalis. Ergo  maternitas divina 
maioris est dignitatis quam gratia et gloria. Hinc S. Rit. 
Congr. i lun. 1884 : « Eminentiore veneratione, super 
ceteros sanctos colit Ecclesia Reginam et Dominam 
Angelorum, cui in quantum est mater Dei.. debetur... 
non qualiscumque dulia, sed hyperdulia ». 


Quod tradunt Scholastici : « Debetur ei sola veneratio duliae ; 
eminentius tamen quam ceteris creaturis, in quantum ipsa est 
mater Dei ; et ideo dicunt quod debetur ei non qualiscumque 
dulia sed hyperdulia » : ita S. Thomas, III, q. 25, a. 5. Pariter 
S. Bonaventura, in III Sent., d. 9, q. 3, a. 1 : « Quoniam excel- 
lentissimum nomen habet, ita quod excellentius purae creaturae 
convenire non potest, ideo non tantum debetur ei honor duliae, 
sed hyperduliae. Hoc autem nomen est, quod Dei mater est, 
tantae dignitatis est, quod non solum viatores sed etiam com- 
prehensores, non solum homines, verum etiam angeli eam re- 
vereantur quadam praerogativa speciali. Ex hoc enim, quod 
mater Dei est, praelatur ceteris creaturis et eam prae ceteris 
decens est honorari et venerari ». 


Secundum quid tamen praestant gratia et visio beatifica : 

a) quia unio fit secundum altissimas potentias, scii, 
intellectum et voluntatem, et non per potentiam materia- 
lem sicut generatio humana 1; 


1. Mariale, ibidem. 

2. Relatio principaliter mensuratur ex parte termini, non ex parte 
fundamenti, ut dictum est, p. 57. Quamvis ratione fundamenti per- 
fectior sit relatio ad Deum per gratiam et gloriam, tamen simpliciter 
praestat maternitas divina, quia terminum habet ipsum esse divinum. 

b) et quia est immediata, dum divina maternitas unit 
Deo mediante humanitate Christi ; 

C) et quia est beatior ; praestat scii, sub ratione bonitatis 
moralis et beatitudinis : maternitas enim, quamvis tribuat 
quasi ius ad gratiam et gloriam, immediate tamen et 
formaliter non beatificat, sicut gratia et gloria. Et in hoc 
sensu quidem Patres interpretantur verba Christi, qui 
mulieri matris laudem clamanti : « Beatus venter qui te 
portavit et ubera quae suxisti » respondit : « Quinimo 
beati qui audiunt verbum Dei et custodiunt illud » (Le. X, 
271-28). 

Ideo tamen non sequitur gloriam esse maiorem mater- 
nitate divina, quia secus unio hypostatica, quae nec 
formaliter beatificat, et esset minor. Quod tamen nemo 
dicitl. 


« Bonitas creaturae, ait S. Thomas, in I Sent., d. 44, q. 1, a. 3, 
considerari potest.. per comparationem ad bonum incrcatum ; 
et sic dignitas creaturae recipit quamdam infinitam dignitatem ex 
infinito cui comparatur, sicut humana natura in quantum unita 
Deo (hypostatice), et B. Virgo in quantum est mater Dei, et 
gratia in quantum coniungit Deo, et universum quod est ordina- 
tum in Deum. Sed tamen in istis comparationibus est etiam 
ordo... quia quanto nobiliori comparatione in Deum refertur, 
nobilius est ; et sic humana natura in Christo nobilissima est, 
quia per unionem (hypostaticam) comparatur ad Deum; ct 
post B. Virgo de cuius utero caro divinitati unita assumpta est ; 
et sic deinceps ». Et S. Bonaventura, in I Sent., d. 44, dub. 3 : 
« Loqui est de B. Virgine quantum ad tres conditiones, scii, 
quantum ad gratiam conceptionis, quantum ad gratiam iusti- 
ficationis, quantum ad naturam corporis. Si quantum ad con- 
ceptionem prolis (ergo sine gratia justificationis), sic quia fuitH, 


i. De tota quaestione conferri possunt : LEpicier, o. c., p. 1l, c. 3, 
a. 1 ; Campana, o. C. I, c. 1; a. 3; Merkelbach, Mater Dei, in Rev. 
Eccl. de Liége, 1913, et De verheven Waardigheid der Moeder Gods, in 
Handelingen van 't Maria Congres, Brussel, 1921 ; L'éminente dignité 
de la Mére de Dieu, in Mémoires du Congrés marial, Bruxelles, 1921 ; 
Van Crombrugghe, in Coll. Gand., 1913 et 1927; Bittremieux, De 
notione divinae maternitatis, in Eph. Th. Lov., 1924, et Marialia, 1l. c.; 
A. Janssens, De Heerlijkheden van het goddelijk Moederschap, 1928, 
IL, 4 en 6; Alastruey, Mariologia, 1934, I, p. 2, c. 4, a. 2 ; Van der 
Meersch, De verheven viaardigheid van het goddelijkà Moederschap, 
in Mariale Dagen, Tongerloo, 1936 ; Nicolas, Le concept intégral 
de la maternité divine, in Rev. Th., 1937 ; Keuppens, Mariologiae com- 
pendium, l1. Deipara, c. 1, $ III. 

mater Dei, quo nihil nobilius cogitari potest, et mater nobilis- 
simi filii, sic tantam habuit bonitatis dignitatem, quod nulla 
mulier amplius capere potuit. Si enim omnes creaturae, quantum- 
cumque ascenderent in gradibus nobilitatis, essent praesentes, 
omnes deberent reverentiam matri Deil ». 


29. Obiiciunt. Maternitas divina saltem minor est 
gratia et gloria, cum mulieri clamanti : B atus venter, 
qui te portavit, et ubera quae suxisti. Christus dixerit 
Quinimo beati qui audiunt verbum Dei et custodiunt illud 
ÍLc. XL, 27-28). 

Resp. Comparatio non fit inter maternitatem divinam 
ut talem, et gratiam vel gloriam, cum mulier illa Christum 


i. Haec itaque est sententia traditionalis Patrum et Scholasticorum. 
Patres generatim matrem Dei super omnia ponunt, sive implicite, 
attendendo uni qualitati matris Dei, sive explicite dicendo suam solam 
maternitatem eam elevare super omnes creaturas, supra cunctos angelos 
et sanctos. ( fr. Ps.-Epiphanius, hom. 5 in Laudes S. M. ; Ambrosius, 
de virg., 1. II, 7 ; Proclus, or. 5 in Laudat. S. V. Deip., n. 2; or. 2 
in S. Virg. ; Sophronius, or 2 in Deip. Ann. ; Germanus Const. ep. 
ad Ioann, synod. ; hom. 2 in Dorm. ; Ioannes Dam., or. 1 de Dorm. 
Deip., n. 10; de F. O., Ill, 12 ; Georgius Nic., hom. 6 in S. Deip. ingr. ; 
Andreas Cret., hom. | in Dorm. S. M. ; Petrus Arg., de concept. 
S. Ann., n. 14; Petrus Dam., carm. 47 in Assumpt. ; idem (?), serm. 44 
in Nat. D. ; serm. 46 in Nat. B. M. V. ; Ansel mus, Or. 50 et 52, et eius 
discipulus Eadmer, de Excell. B. M., c. 1, 2, 3; Petrus Cellensis, 
serm. 13 de Purif. S. M. ; de Panibus, c. 21 ; Bernardus ; supra Missus 
est, hom. IL 7. Quam sententiam docuerunt magni Scholastici supra 
notati : S. Albertus M., S. Bonaventura, S. Thomas, et alii usque ad 
Dionysium Carth. (in I Sent, d. 44, q. 2) ; postea quoque S. Ber- 
nardinus Sen., de Glor. nomine off. M., serm. 1, a. 2, c. 1 ; Sedi mayr 
et S. Alphonsus, et generatim Themistae, ut Gonet, Contenson, 
Gotti et Hugon.. 00000 e em 

' Scotus nullibi, quod sciamus, quaestionem ponit explicite ; sed apud 
illum nondum invenire est sententiam quae Mariae tribuit meritum 
de condigno ad maternitatem divinam : hoc sub respectu non recedit 
a modo loquendi praedecessorum et a sententia communi. Solum 
quidam Nominalistae inde a fine saec. XV, ut Tostatus, Gabr. Biel, 
Almain et Maior, affirmant Mariam stricte meruisse ex iustitia digni- 
tatem matris Dei ; qui logice asserere debebant maternitatem divinam 
non esse superioris ordinis ac gratia. Cui opinioni quemdam favorem 
tribuerunt Vasquez et Suarez, distinguendo inter maternitatem divinam 
inadaequate et in abstracto, quae gratiae est inferior, et eamdem mater- 
nitatem adaequate et in concreto spectatam cum omnibus suis privilegiis, 
quae gratiam excedit, cum hanc ipsa contineat. Hic modus loquendi 
apud quosdam invaluit et popontur cun ab optimis theologis, ac 
si esset inconcussa veritas, et hodiernis diebus adhuc quodam favore 
gaudet, non obstantibus multis redeuntibus ad doctrinam traditionalem 
medii aevi; imo, anno 1935, in quadam publica universitate solus 
proponebatur, ac si nulla alia sententia opposita et traditionalis daretur. 
Haec sunt in detrimentum veritatis, atque in minorem aestimationem 
ipsius matris Dei eiusque venerationis obiectivam imminutionem. 

nullatenus ut Deum sed ut Prophetam habuerit ; sed 
inter generationem | mere naturalem ac  maternitatem 
physiologice spectatam, et filiaüonem Dei adoptivam 
seu generationem spiritualem : haec autem evidenter 
praestat illi. 


Notare liceat ; a) alia diversa esse verba quae similem 
sensum exprimunt, ut apud Mc. III, 31-35 : Christo praedicante, 
« veniunt mater eius et fratres (i. e. cognati) ; et foris stantes, 
miserunt ad eum vocantes eum. Et sedebat circa eum turba, 
et dicunt ei : Ecce mater tua et fratres tui foris quaerunt te. 
Et respondens eis, ait : Quae est mater mea et fratres mei? 
Bt circumspiciens eos qui in circuitu eius sedebant, ait : Ecce 
mater mea et fratres mei. Qui enim fecerit voluntatem Dei, hic 
frater meus, et soror mea, et mat"r mea ». Similia habentur Mt. XII, 
46-50 et Le. VIII, 19-20. Sensus est : prima cognatio mea est 
cum Patre, cuius voluntas omnibus praefertur; tunc illi qui 
pertinent ad hanc cognationem spiritualem, facientes Dei 
voluntatem. Inter istos autem eminet mater Dei. — b) Lucas, 
VIII, 21, paulo aliter idem reddit : « Mater mea et fratres mei 
hi sunt qui verbum Dei audiunt et faciunt » ; audire scii, verbum 
Dei est conditio ad illud faciendum atque faciendam Dei 
voluntatem. Addit autem XI, 28 : « Quinimo beati qui audiunt 
verbum Dei et custodiunt illud ». Ratio scii, cur aliquis sit 
beatus, est quia credit et servat verbum Dei; hac ratione 
etiam mater Christü beata dicenda est quia credidit verbo 
Dei et illud diligenter fecerit et servaverit. — c) Nihilominus 
quidam Patres, ut Chrysostomus et Augustinus, ista verba 
ita interpretati sunt ut quodam respectu opponantur mater- 
nitati divinae : sub respectu boni moralis et meritorii prae- 
ferenda filiatio Dei adoptiva, nam voluntarie concipere non- 
dum est in se meritorium nisi ex gratia fiat propter volun- 
tatem Dei, et parum utilitatis fuisset B. Virgini concipere 
Christum, si ex gratia non fecisset et custodisset Dei volun- 
tatem. Sed inde non sequitur quod simpliciter postponenda 
sit divina maternitas, etiam in ordine metaphysico entis et al- 
tioris perfectionis et dignitatis. Beatior est gratia et gloria mater- 
nitate divina, quae non immediate nec formaliter beatificat, 
sed mediante gratia et gloria; at maternitas est dignior, altior 
atque nobilior, utpote superioris órdinis 


i. Eodem modo /7Egidius Romanus, Quodl. VI, q. 18 (al. XVIII, 
q. 2) comparat meram maternitatem, ac virginitatem  meritoriam, 
quaerendo quodnam sit maius bonum ; sed intelligit solum bonum morale 
et meritorium, non bonum metaphysicum, cum non sit maius bonum 
de quo loquimur, id est non sit bonum meritorium nisi in quantum fit propter 
Christum. Mera maternitas minus valet, cum de se non sit meritorium 
carne concipere Christum, sed eum concipere mente ; virginitas vero 

30. Corollaria. — i? Maternitatem praeesse gratiae et 


gloriae, quia terminatur ad esse divinae personae, non est veritas 
quae dependet a quaestione scholastica disputata : utrum unio 
Verbi incarnati facta sit in ipso esse divino, quod loco esse creati 
terminat ipsam humanitatem Chrisü. In hac sententia, quae 
omnino conformis veritati videri poterit, perfectius verificaturl ; 
sed in omni sententia, quomodocumque explicetur unio per- 
sonae, verum esse debet quod terminatur maternitas ad illud 
esse quod constituit divinam personam, ac proinde ad ipsum 
esse physicum Dei, et non solum ad esse cognitum et inten- 
tionale. 


2? Ex eo quod divina maternitas superet omnem gratiam 
et gloriam, sequitur B. Virginem esse ordinis superioris ac 
Angeli et Sancti, qui solum possident gratiam et gloriam ; 
atque pertinere ad ipsum ordinem unionis hypostaticae. Unde 
in creatione locum distinctum occupat, hierarchiam specialem 
et unicam constituit ipsa sola, proxime accedit ad Verbum 
incarnatum, et multum antecedit Angelos et Sanctos. 


3? Hinc propinquissima est Deo, et propinquior Deo quam 
nobis. Unde S. Albertus M. t: « B. Virgo in hac annuntiatione 
in summo purae creaturae elevabatur causalitate... quia Deo 
per hoc summe omni propinquitate propinquissima fuit, utpote 
quae eius filia, mater et sponsa fuit ». 


4? Consonat Leo XIII, in enc. Quamquam pluries, 15 Aug. 1889 : 
« Certe matris Dei tam in excelso est dignitas, ut nihil fieri 
maius queat » : habet siquidem « praestantissimam dignitatem, 
qua naturis creatis omnibus longissime Deipara antecellit ». 


5? Licet in Evangelio non multa expresse de B. Virgine dicta 
legantur, omnia implicite dicuntur in eo quod sit mater Christi 
lesu et mater Domini. Unde, ait Cornelius a Lapide, Comm. 
in Matt. I, 6 : « sic conclude : B. Virgo est mater Dei ; ergo ipsa 
longe excellentior est omnibus angelis, etiam seraphinis et 
cherubinis. Mater Dei est; ergo purissima et sanctissima, adeo 
ut sub Deo maior puritas intelligi nequeat. Mater Dei est 5 ergo 
quidquid ulli Sanctorum concessum est privilegii (in genere 
gratiae gratum facientis), hoc illa prae omnibus obtinet? ». 


qua virtus includit conceptionem Christi in spiritu. Hinc beatior haec 
virginitas quam pura maternitas ; maternitas vero divina, quatenus 
de facto existit, maior est utpote quae virginitatem et gratiam includit. 
Ita /Egidius ; sed nullatenus attingit quaestionem nostram de maiori 
perfectione, dignitate, excellentia, nobilitate metaphysica divinae 
maternitatis prae toto ordine gratiae et gloriae. 

l. Cfr Bittremieux, in Eph. Theol. Lov., 1924. 

2. Mariale, q. 12. 

3. Luther ipse refertur scripsisse : « Qua re (titulo matris Dei) 
tam praeclara et ingentia bona ei data sunt ut superent captum cuius- 

6? Cum divina maternitas superet ipsam gratiam gratum 
facientem et gloriam, a fortiori superat alias gratias, nempe 
gratis datas, et ceteras dignitates, munera ac privilegia ; spe- 
ciaüm ipsum sacerdotium: Sane : a) sacerdos est causa mere 
instrumentalis quae Christum ponit in statu sacramentali, 
i. e. corpus et sanguinem Salvatoris mere sistit praesens sub 
speciebus ; at longe eminentius, Maria est causa principalis, 
ipsum corpus et sanguinem Christi generans et cis tribuens 
esse humanum ; b) sacerdos, ministerialiter, tamquam minister 
Christi, denuo offert repraesentationem et renovationem sacri- 
ficii crucis ; sed longe eminentius, Maria proxime cooperata 
est huic ipsi crucis sacrificio, et consensu suo in incarnationem 
dedit summum . N. L. sacerdotem, Christum ; quapropter 
omne N. L. sacerdotium, utpote participatio sacerdotii Christi, 
a Christo et a Maria pendet ut a fontali origine. 


7? Maternitas divina Mariae est fundamentum, radix et fons 
omnium eius gratiarum et privilegiorum. Quae omnia ad illam 
ordinantur, sive antecedenter, ut dispositiones eius et prae- 
parationes, sive concomitanter, ut proprietates, relationes aut 
dona connexa, sive consequenter, ut eius exercitium aut naturale 
complementum ac effectus inde resultantes. 


31. Monitum. — Ex eo quod B. Virgo proxime ac- 
cesserit ad Christum, et super alios emineat, intelligitur 
quomodo audiendum sit notissimum adagium : De Maria 
numquam satis. Quod aliqui male intelligentes, sine ulla 
limitatione aut restrictione, parati videntur extendere 
et quasi ad cunctas perfectiones possibiles. At intel- 
ligendum est de Maria ut matre Dei et qua tali: 


1? Quatenus non possumus excedere in laudanda matre 
Dei, cuius dignitas nostrum intellectum excedit; imo 
cum dignitas sit maior omnibus aliis, et quidem infinite, 
numquam creatura aliqua poterit sufficienter intelligere, 


nec proinde exprimere ac laudare, totam dignitatem Matris 
Dei. 


cumque ; hinc enim omnis honos ac beatitudo provenit ut in universo 
genere humano unica sit persona superior cunctis, cui nemo sit par, 
quod cum coelesti Patre Filium tantum habeat communem... Ergo 
prqpterea unico verbo totus eius honos concluditur, si Parentis Dei 
insigniatur nomenclatura, quandoquidem nemo maiora vel de illa 
praedicare vel illi nunciare possit, etiamsi tot linguas habeat quot flores 
terra herbulasque, coelum stellat, ac mare sustinet arenas — Comm. 
ad B. V. M. Cantic., a. 1518 (op. IX, 85, ed. 1554). 

2? Quatenus non possumus excedere in attribuendis 
privilegiis ipsi matri Dei, sed tantum illis quae necessaria 
sunt vel convenientia huic dignitati, postquam ad illam 
fuerit destinata. Ex sua divina maternitate enim est ipsi 
ius, vel titulus, aut convenientia, ad omnes gratias et 
privilegia, quae aliquid conferre possunt ad hoc quod sit 
digna mater Dei. Et sub hoc respectu non possumus 
ipsi nimis tribuere : Deus scii, voluit, imo congruenter 
non potuit illi recusare, dona et privilegia necessaria vel 
convenientia quibus digna mater Dei constituatur : in- 
tellige tamen, in ordine praesenti, qua mater Dei-Re- 
demptoris. 

Hinc S. Albertus Magnus! : « Beatissimae Virgini 
dabatur donum ad essendum matrem Dei, omnibus aliis 
dabatur ad essendum servos Dei. Sicut igitur impropor- 
tionabiliter maius est esse matrem Dei quam servum 
Dei, ita improportionabiliter est maius donum quod est 
ad essendum matrem Dei quam quod est ad essendum 
servum Dei ». 

At falsum esset ipsi attribuere omnes perfectiones pos- 
sibiles, etiam illas quae non conveniunt eius muneri 
aut statui aut conditioni, v. g. perfectiones naturae non 
humanae sed angelicae, statüs non viae sed termini, sexüs 
non feminini sed masculini, etc. : tunc enim possent ipsi 
tribui quicumque particulares favores quos Deus alicui 
sancto fecerit, aut miracula omnia quae patraverunt 
apostoli, dum tamen isti, non ipsa, electi fuerunt ad 
Evangelium propagandum. 

Unde praedictis axioma conditionibus | mensuratur, 
et intelligendum est cum triplici restrictione : dummodo 
scii, privilegia et gratiae respective congruant 

a) conditioni viae: proinde non habuit visionem bea- 
tificam aut privilegia coelestia, quia non erat in statu 
termini ; 

b) conditioni naturae humanae, et sexáüs muliebris: ita 
non debuit habere qualitates naturales vel operationes 
naturae angelicae, ut scientiam per se infusam, nec poterat 
ministrare sacramenta aut exercere ordines sacros ; 


I. Mariale, q. 46. 

C) suae missioni cooperandi Verbo incarnato et salvifico : 
ita nec immortalitas nec impassibilitas ipsi congruebant,' 
quia compati et mori decebat sicut Christum, quia est 
mater Dei qua Redemptoris. 


Itaque : i? B. Virgo habuit ipsam gratiam gratum facientem, 
et omnia dona connexa quae ad illam reductive pertinent, et 
quidem in gradu superiori et excellentiori prae omnibus crea- 
turis, ac gratias actuales ad actus perfectos. 


2? Omnes quoque gratias gratis datas, quae etiam competunt 
Verbo incarnato et Ecclesiae, non tamen omnes semper in 
executione, sed secundum quod conveniebat conditioni ipsius 
nam non fecit omnia miracula apostolorum, nec scripturas 
inspiratas. 


3? Habuit dona habitualia supernaturalia quae apud alios 
inveniuntur, aut dona ordinis eminentioris : ita non habuit 
potestatem ordinis aut iurisdictionis, sed eminentius cooperata 
est ipsi sacrificio crucis, et adiutrix redemptionis influxum 
habet in acquirendis et distribuendis gratiis ; pariter non habuit 
gratiam apostolatüs, sed ipsos apostolos potuit erudire ac illu- 
minare. 


4? Non tamen habuit favores particulares, quae ad perfectio- 
rem unionem cum Deo nil conferunt, nec dona, munera, pri- 
vilegia quae missionem suam nil spectant, uti saeculares digni- 
tates. 


5? Ergo non omnia dona et privilegia sanctis concessa habuit 
sine exceptione, sed inconditionate habuit illa quae possessionem, 
conservationem et multiformem  activitatem gratiae gratum 
facientis in hac via spectant, aut quae ad vitae puritatem et 
sanctitatem, aut ad perfectiorem proprii muneris expletionem 
conducunt ac maiorem unionem cum Deo. 


6? Hinc variae perfectiones possibiles non sunt ipsi tribuendae 
sine delectu : sola possibilitas non sufficit nec impossibilitas 
omnis disconvenientiae, sed, cunctis bene consideratis, oportet 
adsint, ad privilegia aut dona asserenda, argumenta positiva 
peculiaris decentiae : secus, affirmatio erit gratuita. 

Unde S. Bcnaventura, HI Sent,, d. 3, p. 1, a. 1, q. 2 ad 3 : 
« Sufficiunt Virgini aliae dignitates quas sibi Filius commu- 
nicavit et dedit, in quibus excellit omnes humanas laudes et 
devotiones, et ideo non oportet novos honores confingere ad 
honorem Virginis, quae non indiget nostro mendacio, quae 
tantum plena est veritate ». 


i. S. Thomas, III, q. 27, a. 5, ad 3. 

QUAESTIO TERTIA. 


MARIA EST MATER DEI REDEMPTORIS AC 
ADIUTRIX, SEU NOVA EVA. 


32. Doctrina catholica. — Docet Ecclesia catholica 
Mariam non solum esse matrem Dei-hominis, Verbi 
incarnati, sed etiam matrem Christi seu Dei-Redemptoris 
qua talis, Verbi incarnati ad redimendum : quatenus 
voluntarie in hoc consenserit fieri mater Redemptoris. 

Christus enim solummodo venit in mundum ad re- 
dimendum homines ; quod Maria novit et cui consensum 
dedit. Unde voluntarie facta est mater Redemptoris, et 
hoc munus voluntarie accepit. Et ideo, sicut Eva con- 
sociata fuit Adae in negotio perditionis et cooperata est 
ruinae totius generis humani, modo humano per actus 
deliberatos et liberos, ita pariter Maria voluntarie con- 
sociata fuit et intime connexa Christo, Novo Adae, in 
negotio salutis, atque operi Redemptionis active coo- 
perata est, non solum per modum instrumenti physici 
quia carnem et sanguinem Deo incarnando subministravit, 
sed etiam moraliter, quia credendo et obediendo in hoc 
liberrime consensit. Nec sola relatione extrinseca seu 
physicae maternitatis unitur Redemptori, sed unitur 
Christo tamquam principio, ita ut cum ipso sit unum 
redemptionis principium : inseparabilis scii, a Christo, 
pertinet ad ipsum principium redemptionis et oecono- 
miam salutis ; ita ut in reparatione eumdem locum occupet 
ac Eva in negotio perditionis, et hac ratione Nova Eva 
vocetur. 

Cui doctrinae adversantur Protestantes, qui B. Virginem 
ad modum meri instrumenti pAysici habent quo Verbum 
est incarnatum et Messias nobis advenit, omnem vero 
causalitatem ac influxum | moralem in Deum Mariae 
denegant. Omnem  solidaritatem siquidem in negotio 
salutis repudiantes, et purum individualismum sectantes, 
influxum B. Mariae in redemptionem et salutem nostram 
non valent intelligere, et ideo haec eius privilegia im- 
pugnant. Contra quos duplex statuitur veritas. 

33. Maria, mater Dei-hominis, est etiam mater 


Redemptoris qua talis. — Est doctrina communis 
et certa. 


Probatur : i? Directe ex Scripturis, Le. I, 31-32. 

Angelus in annuntiatione proposuit Mariae ut vellet 
fieri mater Dei-hominis ac formaliter Mater Redem- 
ptoris qua talis : « Paries filium et vocabis nomen eius lesum », 
i. e. lahveh salvantem, « et dabit illi Dominus Deus sedem 
David patris eius; et regnabit in domo lacob in aeternum, 
et regni eius non erit finis » ; quibus signis a Prophetis 
Messias fuit praenuntiatus (vide v. g. Is. VII, VIII; 
II Reg. VIL, 6-7 ; Ps. LXXXVIII 31 ; Dan. VIL, 13, 14, 
27) Unde consensum voluntarie dando verbis Angeli, 
eo ipso voluit generare et edere Messiam a Prophetis an- 
nuntiatum et promissum, qui venturus erat salvare Israel, 
seu. Redemptorem qua talem. Unde Patres aiunt quod 
adventus Redemptoris et salutis a consensu Mariae 
dependebat tamquam a conditione, uti Bernardusl, et 
quod B. Virgo Christum mente concepit antequam 
sinu gestasset, v. g. Augustinus, de Virg. c. 3, n. 31 ; 
Leo M., serm. 20 in Nat. Dom., c. l. 


Ne dicas infallibile decretum divinum non posse dependere 
a conditione contingenti, ac proinde eius executionem non 
pendere ab incerto eventu creaturae, scii, libero consensu B. 
Virginis ; quia sic posset frustrari. Nam Deus motione efficaci 
omnipotentis suae voluntatis habet cor hominis in manu sua 
et potest illud flectere quocumque voluerit, et miris quidem 
modis, ita ut libere simul et infallibiliter consentiat nostra 
voluntas. Unde certo certius obtinere potest liberum consensum 
Virginis. Divinum enim decretum non tantum est de eventu 
obtinendo, sed etiam de modo quo obtineatur, necessario scii, 
aut contingenti vel libero. Ac proinde, sicut infallibiliter res 
fiet, uti voluit Deus, ita etiam infallibiliter fiet libere, si hoc 
modo fieri voluerit. « Cum gitiur voluntas divina sit efficacis- 
sima, ait D. Thomas. I, q. 19, a. 8, non solum sequitur quod 
fiant ea quae Deus vult fieri, sed quod eo modo fiant, quo Deusi. 


i. Ità Hom. 4 super Missus est. Etiam Antipater Bost., Horn. in Deip. 
Ann. ; loannes Geom., Sermo in Deip. Ann., n. 19; Proclus, or. | 
de Laud. S. M. ; Gregorius M., Hom. 38 in Evang. ; Ps.-Augustinus, 
Sermo 120 de Nat. D., n. 7 et Serm. 194 de Ann. D., n. 3 et 5 ; Lauren- 
tius Tust., Sermo de Ann. ; Guliel mus Parvus, In Cant., IV, 11. 

ea fieri vult. Vult autem quaedam fieri Deus necessario, quaedam 
contingenter... » ; unde « ex hoc ipso quod nihil voluntati divinae 
resistit, sequitur quod non solum fiant ea quae Deus vult fieri, 
sed quod fiant contingenter, vel necessario, quae sic fieri vult » 
(ad 2). 


2? Indirecte ex eo quod Maria dicatur Nova Eva; 
hoc autem ut conditionem praerequisitam et necessarium 
fundamentum praesupponit doctrinam praesentem, nempe 
quod sit mater Redemptoris qua talis. 


Dicunt Protestantes : hac ratione etiam aves Christi, Abraham 
et David, esse adiutores Redemptoris. — Respondetur : illi 
inconscie genuerunt et dederunt Redemptorem independenter 
ab eorum voluntate ; Maria scienter et volenter, praecise ut 
Christus opus redemptoris impleret. 


34: Animadversio. — Sicut Verbum incarnatum, primo 
motu suo humano, ingrediens mundum, dixit... : « Ecce venio, 
— in capite libri scriptum est de me, — ut faciam, Deus, volun- 
tatem tuam » (Hebr. X, 5-7), et in hoc initiali motu tota vita 
durante perseveravit; ita pariter Maria facta est mater Dei- 
Redemptoris dicens : Fiat mihi secundum verbum tuum (Le. I, 
38), et huic intentioni actus sequentes suae vitae perfecte con- 
formavit. 


35. Mater Dei-hominis est Nova Eva ad negotium 
reparationis Christo adsociata, sicut olim in negotio 
iustitiae originalis transmittendae et in negotio lapsus 
et perditionis, ex dispositione Providentiae divinae, Eva 
consociabatur Adae ; scii, ut causa occasionalis et inductiva, 
non principalis et perfectiva, sed secundaria et Christo 
subordinata. — Est sententia communis et certa, wel et 
fidei proxima, ex praedicatione universali Ecclesiae. Di- 
citur : 


1? Ad negotium reparationis adsociata: ad finem In- 
carnationis enim, nostram Redemptionem, non tantum 
physice concurrit, gignendo et alendo Christum, sed 
moraliter per actus liberos. 


2? Sicut in lapsu et perditione Eva consociabatur Adae. 
Adam scii, solus nos perdidit, et sine Eva eo peccante 
etiam perditi fuissemus ; sed de facto Eva ruinae coo- 
perata est per actus deliberatos, acquiescendo daemoni, 

inobedientiam committendo, virum ad peccandum in- 
ducendo :; ita, secundum intentionem . Dei, Christus" 
solus nos redemit et ideo etiam sine Maria fuissemus 
redempti, sed de facto cooperata est Maria, non tamquam 
instrumentum mere physicum, sed ut causa libera per 
actus deliberatos, quia assentiendo credidit angelo, in 
conceptionem Christi obediendo liberrime consensit, et 
Christum carne passibili vestivit et multis curis enutrivit 
ac custodivit, ita inducens ad redimendum et salvandum. 


3? Ut causa occasional et dispositiva. Eva non fuit 
causa principalis perfectiva, sed occasionalis et dispo- 
sitiva ruinae ; ita Maria non est causa principalis et per- 
fectiva redemptionis, nam redimere nos de condigno non 
potuit et infinitis meritis reparationis Christi nihil addere 
potest, sed causa occasionalis et dispositiva. Ideo est 


4? Subordinata Christo, et ideo vocatur concausa salutis 
nostrae et adiutrix, causa secundaria scii, et subordinata. 
Nam est differentia inter Evam et Maria : prior ex seipsa 
tantum, i. e. propria voluntate lapsui cooperata est, Maria 
libere et meritorie, ex gratia Dei propter merita Redem- 
ptoris-" accepta, ad opus redemptionis concurrit. 


5? Ex dispositione Providentiae divinae: ita ut hac in 
re dici possit ministra Dei, dum Eva fuerit ministra diaboli. 

Haec doctrina est primaria in Mariologia, imo una cum 
dogmate maternitatis divinae est fundamentum totius 
scientiae. marianae, quae exinde proficiscitur, deducitur 
et evolvitur. 


36 Doctrina fundamentum habet in Scripturis, 
Gen. III, 15 : « Dixit Dominus ad serpentem: Inimicitias 
ponam inter te et mulierem, et semen tuum et semen illius : 
ipsa conteret caput tuum, et tu insidiaberis calcaneo eius ». 

Ubi manifesta intentio scriptoris sacri est docerel 
a) originem malorum in genere humano esse ex peccato 
protoparentum et huius punitione ; b) peccatum illud 
commissum fuisse sub instigatione serpentis malitiosis- 


]. Cfr. inter alios, Van Crombrugghe, Tractatus de B. Virgine Maria, 
prop. 10, p. 114-115, et Coll. Gand., 1926; Ceuppens, De historia 
primaeva, comm, in Gen., I-XI, 1934. 

simi : ipse est diabolus moraliter pravus et Deo hostilis, 
nam intentionaliter exaggerat et falsificat praeceptum 
protoparentibus impositum (v. i), suadet Deum ex in- 
vidia et sub comminatione poenae non infligendae pro- 
hibuisse esum fructus vetiti, fructuum scii, arboris scientiae 
(v. 4, 5), et hominem inducit in rebellionem contra Deum 
(v. 6); c) serpens autem a Deo non interrogatur cur ita 
egerit, sed statim punitur, quia supponitur manifestum 
ipsum esse pravum, Deo inimicum ; ceterum et apud 
Babylonicos serpens est deitas infernalis nociva. Quae 
interpretatio certificatur ex ipsis Scripturis, Sap. Il, 
23-24 : « Deus fecit hominem inexterminabilem : invidia 
autem diaboli, mors intravit in orbem terrarum » ; et 
Apoc. XII, 9 : « Serpens ille antiquus qui vocatur diabolus 
et Satanas, qui seduxit omnem orbem » (cfr. Io. VIII, 44 ; 
Apoc. XX, 2). 

lamvero in poenam serpentis scii, diaboli ? Deus ipse 
declarat se positurum inimicitias et luctam inter serpentem 
et mulierem, progeniem eius et progeniem illius, ita ut 
haec valeat luctari contra serpentem et devincere, quod 
hucusque non valuit Eva: «Inimicitias ponam inter te .et mu- 
lierem (cum articulo), et semen tuum (i. e. progeniem 
tuam) et semen (i. e. progeniem) illius : ipsa haec pro- 
genies] conteret caput tuum, et tu insidiaberis calcaneo 
eius ». Ubi mulier annuntiatur, quae non immediate 
et per seipsam opus diaboli destruet, huic tamen coope- 
ratura est et id faciet cum suo semine et per suum semen 
(quocum in inimicitiis ut unum quid consideratur, ut 


l. Sicut tota descriptio est serpentis animalis, sed ut symbolum 
diaboli qui eius specie tamquam medio usus est, sic tota poena est 
serpentis, ut est symbolum diaboli. 

2. In textu originali hebraico legitur : ipse, non ipsa, ita ut non mulier 
sed semen conterat caput. Item et in graeco LXX : ipse. Ita et in Tar- 
gumin Onkelos et leruschalmi. « Lectio : ipsa conteret, quam habet 
Vulgata, intentionaliter a S. Hieronymo posita est, hac ut videtur de 
causa quod saeculo IV in quosdam codices latinos irrepserat, et sat 
latam in Ecclesia latina obtinuerat diffusionem, ut ex operibus Ambrosii, 
Augustini et Victorini rhetoris colligitur. Etiam Philo legit : ipsa con- 
teret ». Ita Van Crombrugghe, o. c., p. 114, et quidem probabilius, 
etiam post controversiam inter D. De Bruyne, La Critique de la Vulgate, 
in Rev. Bin., 1924 ; et D. Quentin, Mémoires sur l'établissement du 
texte de la Vulgate, in Coll. Bib., 1922 ; Sulla Genesi, III, 15 in Scuola 
cattolica, 1924, et Essais de critique textuelle », 1926. 

patet ex coniunctione : et semen tuum). Connumeratur 
scii, cum semine in gerendis adversus diabolum iisdem 
inimicitiis ; inimicitias autem gerere est actus intelligcntis, 
libere et activo modo se habentis. Quare enim Deus tam 
emphatice serpenti annuntiasset inimicitias mulieris, simul 
et seminis, si victoriae seminis sui mulier concurrere non 
debuisset? Inter haec scii, est manifesta connexio, et 
victoria est effectus inimicitiarum mulieris. Ceterum id 
exigit parallelismus in ratione poenae : sicut ad poenam 
Evae pertinet esse sub potestate viri quem seduxit (v. 16), 
ità ad poenam serpentis aliquid pati a muliere et esse sub 
potestate mulieris quam seduxitl. Textus solet vocari 
Protoevangelium, utpote continens primam  annuntia- 
tionem redemptionis et salutis. 

Quaeritur autem quaenam sit illa mulier cum semine? 


1? Aliqui, ut Flavius losephus ; Ephraem, fragm. in 
Gen. ; Ambrosius, de fuga saec. 7, 43 ; Chrysostomus, 
hom. 17 in Gen. 7; Hieronymus, Quaest. in Gen. ; et 
inter modernos : Reinke, Hoberg, Hummelauer, Corluy, 
Lagrange in Rev. Bibi, 1897, Levesque in Rev. du 
CL Fr. 1905; Engelkemper in Bibi. Zeitschr. 1910; 
Ceuppens, De Historia primaeva, comm, in Gen. I-XI, 
1934, mulierem intelligunt mulierem primam, Evam, 
post suam poenitentiam, quia in toto contextu praece- 
denti et subsequent! agitur de ipsa sola (IL, 23 ; III, 1, 
2, 4, 6, 12, 13, 16, 17, 20, 21 ; IV, 1) ; unde necessarioi. 


1. In textu originali non explicite praedicatur victoria, sed sola lucta 
continuata : etenim loco : conteret et insidiabitur, bis utitur eodem 
verbo, ita ut legatur : ipse invadet, impetet, observabit, conteret, vul- 
nerabit caput tuum, et ei insidiabitur, ut naturale est homini luctanti 
adversus serpentem ; et tu impetes, observabis, conteres, vulnerabis 
calcaneum eius, et ei insidiaberis, sicut naturale est serpenti luctanti 
adversus hominem. Unde etiam vertit S. Hieronymus : conteres et 
conteret. 

Implicite tamen et necessario praedicitur victoria : progenies mulieris 
valebit luctari contra serpentem, quod hucusque non valuit Eva, et 
lucta continuatur cum spe victoriae, ita ut non vincatur a diabolo ; 
quod sine gratia redemptoris est impossibile qui vicit diabolum et po- 
testatem eius contrivit. Sic destruitur ipsum opus seu victoria diaboli, 
et potestas diaboli frangitur et regnum destruitur. Quod ex eventu, 
scii, impletione prophetiae in N. L. est omnino certum (lo. XII, 31 ; 
Col. II, 13; I Io. III, 8); ubi hostiles conatus erunt in Ecclesiam (Apoc. 
XII, 13 sq.), sed portae inferi non praevalebunt adversus eam (Mt. 
XVL, i8). Quare et de victoria traditio textum intellexit. 

illa intelligi debet, et coaevi scriptoris, sicut et ipsi proto- 
parentes, nec alium sensum suspicari possent ; — semen 
mulieris, quamvis possit intelligi Christus ex Eva nascen- 
dusl, melius tamen dicuntur homines iusti collective, vel 
omnes homines qui per gratiam Redemptoris contra 
diabolum luctari valent et positive illum vincent, sicut 
semen serpentis sunt sive spiritus nequam, sive homines 
pravi collective, quos generatione spirituali diabolus sibi 
efficit. 


Bt sane : in verbis Geneseos respicit Deus totum humanum 
genus, non personas particulares. Unde verba referuntur ad 
mulierem et semen, ita ut ad omnes referantur, quatenus re- 
praesentantur in muliere et semine. Constat : a) ex natura 
causae : lapsus totius generis humani ; ergo sententia respicit 
totum genus humanum ; b) sententia contra Adam et Evam est 
pro omnibus ; ergo et sententia contra serpentem. Nam, sicut 
castigatio, ita et sanatio est pro omnibus ; c) verba : inter te et 
mulierem, semen.. sunt omnino generalia, quae convenienter 
referuntur ad determinatas peisonas, sed prout considerantur 
ut partes seu membra generis humani, siquidem personaliter 
nec nominentur. Haec tamen typice et per excellentiam de 
B. Virgine et de Christo ex divina traditione scimus esse intel- 
ligenda. 


2? Alii tamen Patres, ut Irenaeus, adv. Haer. Ill, 23 ; 
V, 21 ; Cyprianus, 1. 2 ad Quir. ; Epiphanius, adv. Haer. 
LXXVIIL 19; Proclus ; ps.-Hieronymus, ep. de viro 
perf. ; Isidorus Pelusiota, ep. 1. 2, ep. 426 ; Ephraem (?), 
in Carm. et Hymn. ; Prudentius, cath. III, 126-130, 145 ; 
Bernardus, hom. 2 sup. Missus est, 4, et multi praesertim 
a tempore reformationis, ac plures exegetae intelligunt 
litteraliter de B. Virgine Maria et de Christo. Ita inter 
alios Calmet, Passaglia, Patrizzi, Bade, Billot, Smits, 
Palmieri, Pignataro, L. Janssens, Terrien, Arendt in 
Anal. EccL, 1903, Van Crombrugghe in Coll Gand., 
1911, Campana. 

a) De Christo, nam nulla punitio infligi potest dae- 
moni iam damnato nisi destructio victoriae quam de genere 
humano retulerat, et ideo semen mulieris hanc victoriami. 


i. Semen in Scripturis etiam designat singularem personam, v. g. 
Gen. IV, 25 ; XXL 13; II Reg. VIL, 12. 

destruens per hoc ipsum est Redemptor. Videtur quoque 
exprimi factum particulare quod in futuro sat remoto 
semen mulieris perficiet [semen, non mulier, conteret"), 
exitus non initium inimicitiarum : tentator nempe sup- 
ponitur dominari usque ad momentum quo caput conte- 
ritur, unde semen non est intelligendum collective sed 
determinatus filius (collectio non conterit, sed unus- 
quisque homo). Et Scripturae redemptionem factam per 
unum ubique indicant. Unde Apostolus, ad Gal. III, 16, 
locum parallelum interpretans, semen dixit unum, scii. 
Christum. 

b) De B. Virgine, nam Eva non habuit specialem aut 
eminentem cum tentatore inimicitiam, quae tanta cum 
emphasi dicatur poni, ac praesertim difficulter concipitur 
quod tempore scriptoris sacri, multis saeculis post Evam 
redemptione non impleta, describatur ut specialis inimica 
diaboli. Ceterum nec physice nec moraliter est mater 
iustorum : filii Evae nascuntur cum peccato ac proinde 
sunt semen serpentis, et partus eorum fit in servitute 
diaboli. 


Poena deceptoris scii, in quadam retorsione sita est, qua idem 
medium quod excogitavit diabolus ad perdendos homines 
inserviret ad liberationem ; unde, sicut lapsus, ita et liberatio 
incepit a muliere, et sicut per mulierem deceptam, tamquam 
per instrumentum et mediatricem, humanum genus in Adam 
factum est semen diaboli, ita per mulierem, tamquam per 
instrumentum et mediatricem, semen eius erit Redemptor qui 
plenam de diabolo reportabit victoriam. Eva autem non prius 
inimicitiam habuit quam Adam, nec specialius quam quicum- 
que homo; unde Christus et genus humanum esset potius 
dicendum semen Adae quam Evael. — Imo, cum verba intelli- 
genda sint non de initio sed de exitu belli, intelligenda est non 
Eva sed mulier futura. Et sane, promissio non fit directe proto- 
parentibus vel Evae, sed ista, sicut et Adam, nonnisi indirecte, 
ex verbis nempe ad serpentem directis, restaurationis promis- 
sionem audivit : quo subindicatur mulierem diaboli inimicam 
non esse Evam. — Nec umquam Christus dicitur semen alicuius 
mulieris, v. g. Evae, Rachel, Rebecca, sed emphatice dicitur 
filius virginis (ut Is. VII; Gal. IV, 14). 


i. Haec tamen ultima consideratio non est multi valoris. Responderi 
etenim potest Evam potius inimicam dici quam Adam, quia poena 
seductoris infligenda convenienter dicebatur ab illa persona, quae ab 
eo directe fuit seducta. 


Mariologia. — 6. 

Hinc argumento facto ab adversariüs respondent terminum 
mulierem (cum ariculo) significare, vel illam de qua contextus, 
vel aliquam determinatam mulierem excellentem futuram et 
ignotam contextul (ut v. g. Gen. Ill, i; Is. VII, 14) : verba 
enim non sunt ipsius auctoris, sed est ipse Deus qui pronuntiat 
cladem daemonis, et ideo verba non sunt necessario unius 
tenoris cum narratione tentationis, sed possunt praebere ser- 
monem distinctum et per se stantem, cum tamen referantur 
ut ab alio dicta. Et licet terminus sit eiusdem valoris quoad 
sensum : mulier determinata, proprie dicta, et non mulier in 
genere, ideo tamen non eadem persona ipso designatur et pro 
eo supponit. Ex hoc enim quod eadem mulier sit intelligenda 
in tota narratione facti, non sequitur quod de eadem agatur 
et in promissione. Nec semen eodem modo sumi debet, quia est 
sensus oppositionis : semen mulieris sumitur proprie, quia sensus 
proprius possibilis, semen serpentis improprie, quia sensus 
proprius impossibilis est. 


30 Dicendum primam sententiam videri probabiliorem, 
si res spectetur critice et sqpundum solam rationem ; 
e contra alteram videri praeferendaml, si res conside- 
retur theologice et secundum traditionem. Sed et posset 
aliter, et forsan melius, dici, nempe : ex institutione et 
nativo sensu verborum immediate, formaliter et explicite 
significari Evam et homines iustos, uti magis congruit 
contextui ; virtualiter tamen, implicite et mediate, aut 
vi ratiocini, indicari Christum et B. Virginem : non 
solum secundem sensum typicum, sed etiam secundum 
sensum litteralem, sed pleniorem et consequentem ; 
ceterum sensus litteralis potius adstrui videtur in Bulla 
Pii IX, Ineffabilis Deus, et pro Christo impositus fuit a 
Commissione biblica, 30 lun. 1909. Redemptio enim et 
destructio imperii daemonis a meris hominibus praestari 
non potest, nisi per auxilium participatum a Deo-homine, 
qui solus id per se potest et complete ; unde eo ipso quodi. 


i. Unde Exegetae potius primam tradunt interpretationem, Theologi 
alteram. Quod iam videri potest apud Patres : dum exegetam agunt magis 
intellexerunt de Eva, vel in sensu allegorico et morali de lucta omnium, 
aut generis humani, contra diabolum, ut v. g. Ephraem, Chrysostomus, 
Augustinus, de Gen. c. Man., Severianus Gab., Procopius, et alii; 
e contra agentes theologum, in sensu messianico, de Christo vel et 
de Maria, v. g. Irenaeus, Cyprianus, Epiphanius, [Isidorus Pel. Leo 
M., etc., aut artem colentes poéticam, ut Ephraem in carminibus et 
hymnis, ac Prudentius. 

redemptio generis humani collective annuntiatur, clare 
et aperte, ut ait Pius IX, demontratur Redemptorl. 
Similiter Redemptor est semen mulieris, et ideo imme- 
diate et specialius genitus ex quadam muliere, scii. B. 
Virgine Maria, a qua non tantum est ut a physico instru- 
mento, sed et ut a causa morali in eius conceptionem 
consentiente (Le. I, 26-38, 42), et ideo ista inter mulieres 
speciali modo cooperata est Redemptioni et excellentiore 
modo in inimicitiis ad daemonem communicat. 


Eva scilicet et alii homines non habent inimicitias ad ser- ' 
pentem, nisi in quantum participant inimicitias Christi et B. | 
Virginis, ac illas imitantur. Christus itaque et B. Virgo desi- 

gnantur, non immediate, sed quadam connexione, implicita 

continentia, legitima deductione, comparatione cum aliis reve- 

lationibus vel prophetiis et earum impletione, ac modo quo 

Redemptio facta fuerit; ac proinde ad sensum litteralem in- 

tegrum et completum pertinent. Et ille sensus, licet sit secundarius 

in ordine historicae enuntiationis et significationis verborum, 

tamen primarius est in ordine obiectivae realitatis, quia verba 

Geneseos excellentius et plenius" fie Christo et de Maria veri- 

ficantur. Sicut et in prophetis, antetypus praecipue solet si- 

gnificari estque obiectum principaliter intentum a Spiritu 

sancto, non typus qui immefiiate refertur, ita nec typüs Eva vel 

semen eius, primario significatur, sed antetypus : Maria et 

Christus. Nec est necessarium ut prophetia plene intelligi possit 

momento quo pronuntiatur.i. 


i. « Patres Ecclesiaeque scriptores... docuere divino hoc oraculo 
clare aperteque praemonstratum fuisse misericordem humani generis 
Redemptorem, scii. Unigenitum Dei Filium Christum lesum, ac 
designatam Beatissimam eius Matrem "Virginem Mariam, ac simul 
ipsissimas utriusque contra diabolum inimicitias insigniter expressas ». 
Ubi notatu dignum est, verba | clare aperteque » necessario referri ad 
praemonstratum Redemptorem, nullatenus ad designatam Virginem, 
quae proinde solum confuse indicari posset. 

Non tamen dicendum omnes Patres ita intellexisse, etiam si sensum 
praedictum non negent aut excludant, nam sat multi diverse inter- 
pretantur : vel in sensu naturali de instinctive fuga serpentis, vel in 
sensu allegorico et morali de pugna omnium hominum aut iustorum 
contra diabolum, aut etiam in sensu messianico de redemptione aut 
de Redemptore, licet non de Maria ; ut videri poterit apud Dr ewniak, 
Die Mariologische Deutung von Gen. Ill, 15, in der Vdterzeit, Breslau, 
1934. Nec dicantur generali consensu id docuisse implicite, in paral- 
lélisme Adam-Christus, et Eva-Maria; quia non constat eos omnes 
hanc doctrinam in Gen. III, 15, conspexisse aut ex hoc versu deduxisse, 
cum istam conspirationem explicite non faciant, et antithesis Eva- 
Maria etiam aliter, non recurrendo ad Gen. III, 15, explicari possit. 

Quibus positis, sic argumentari liceat cum Van Noortl : 
« In protoevangelio daemoni, in poenam machinationis 
suae, annuntiatur (saltem sensu typico, vel et consequenti 
ac derivato), quod eodem ordine quo vicerat, vincetur 
quia fecisti hoc, i. e. mulierem decepisti, quia amicitiam 
mulieris fraudulenter capiendo, triumphasti de muliere, 
et per mulierem de viro (in quo omnes peccaverunt), 
ego obiiciam tibi aliam mulierem tibi inimicam, quae 
gignet novum virum progeniturae tuae inimicum ; et 
inimicitiarum exitus erit, quod hoc modo devinceris 
(et omnes, qui voluerint, e tua potestate eripiantur). 
Igitur ex intentione Dei, Evae et Adamo, qui daemoni 
amicabiles ei succubuerunt (et ita toti suae propagini 
causa ruinae fuerunt) e diametro opponuntur Mulier 
cum suo semine, Maria cum Christo, qui diabolo minime 
amicabiles sed omnino hostiles erunt, et ita omnibus 
existent causa salutis. 

Atqui his omnibus obscurius quidem, sed vere signi- 
ficatur, etiam mulierem, i. e. Mariam, partem aliquam 
habituram in opere reparationis. Qualis vero et quanta 
erit haec pars, non ex ipsa prophetia, sed potius ex eius 
impletione historice didicimus. Duo tamen ipsa prophetia 
insinuat : a) causam principalem et perfectivam restau- 
rationis non fore mulierem, sed semen eius : ipsum con- 
teret; b) mulierem semini cooperaturam esse, non solum 
per modum instrumenti physici, sed etiam moraliter per 
actus deliberatos, nam inimicitias inferre diabolo causae 
intelligentis et liberae est. Ergo ». 


37. Doctrina probatur ex divina Traditione. — 
Patres, comparando historiam lapsus (Gen. III) cum 
historia annuntiationis (Le. I, 26-38) et doctrina paulina 
de Christo Novo Adamo (I Cor. XV, 45 sq. ; Rom. V, 
12 sq. ; I Cor. XV, 20-23), staüm ab initio explicite 
docuerunt Mariam non solum physice, mere gignendo 
Christum, sed etiam moraliter per liberam obedientiam 
ad reparationem generis humani aliquid contulisse.i. 


i. De Deo Redemptore, sect. Ill, Mariologia, c. IL, prop. 3, n. 216. 

Animadvertunt « iuxta specialem Dei dispositionem 
Deum Salvatorem in utero gestatum fuisse a B. Virgine », 
ut ait Ignatius, ad Ephes. XVIII, 2, vel et lustinus et 
Tertullianus, ac « omnem dispositionem salutis hominum 
factam iuxta placitum Patris », ut habet Irenaeus, adv. 
haer. Ill, 23, « per modum recirculationis ac recapitu- 
lationis », secundum quam, sicut Adam et Eva virgines 
fuerunt causa perditionis et mortis, ita Christus et Maria 
virgines sunt nobis causa salutis et vitae : ita Irenaeus, 
adv. haer. Ill, 21 ; vel eadem via : ita lustinus, aut eodem 
ordine quia processui ruinae processus restaurationis 
correspondet, et « aemula operatione » Deus imaginem 
suam perditam recuperavit : ita Tertullianus, de carne 
Chl., 171. 

Id primum proposuit lustinus, sed partialiter, iuxta 
scopum explicandi titulum « Filius Dei » Christo datum 
« in commentaris apostolorum eius ». Ita in Dialogo 
cum Tryphone (circ. an. 160), c. 100 : 


« Cum eum Filium Dei esse in commentariis apostolorum 
eius legamus, et Filium dicimus illum et esse intelligimus, ac 
ante omnes res creatas ex Patre, ipsius virtute et voluntate, 
prodiisse.., et ex Virgine hominem esse factum, ut qua via 
initium orta a serpente inobedientia accepit, eadem via et dis- 
solutionem acciperet. Eva enim cum virgo esset et incorrupta, 
sermone serpentis concepto, inobedientiam et mortem peperit. 
Maria autem virgo, cum fidem et gaudium percepisset, nuntianti 
angelo Gabrieli laetum nuntium, nempe Spiritum Domini in 
eam superventurum et virtutem Altissimi ei obumbraturum, 
ideoque et quod nascetur ex ea sanctum esse Filium Dei, re- 
spondit: Fiat mihi secundum verbum tuum. Et ex hac ille genitus 
est... per quem Deus serpentem eique assimilates angelos et 
homines profligat; eos autem qui prave factorum poenitentiam 
agunt et in eum credunt, a morte liberat ». 

Ubi non concludit : Maria peperit obedientiam et vitam, 
sicut perfectio parallelism! postulasset, sed, iuxta scopum suum, 
de ipso Christo conclusio annuntianda erat, de quo sermo erat 
cum Tryphone, scii, quod a Maria genitus, serpentem pro- 
fligat et homines in eum credentes a morte liberat. 


Clarius in opere Adversus haereses (ante finem saec. II). 


1. Vide praesertim Lebon, L'Apostolicité de la doctrine de la médiation 
mariale, in Rech, de Th. Ane. et Médiévale, 1930 

S. Irenaeus, — a Polycarpo eruditus discipulo loannis, 
— eamdem doctrinam proponit ac in tota sua plenitudine, 
verisimiliter occasione virginitatis in Christi matre de- 
fendendae : ipse oeconomiam salutis ut restaurationem 
incorruptibilitatis et immortalitatis habet per peccatum 
amissae (l. IIL, c. 19), quae fiet lege correspondentiae, 
per similitudinem et oppositionem, ad opus corruptionis 
et mortis. Quem processum nomine recapitulationis et 
recirculationis designat. 


Ita in 1. IIL, c. 21-22 : « Secundum repromissionem Dei de 
ventre David suscitatur rex aeternus, qui recapitulatur omnia 
in se, et antiquam plasmationem in se recapitulatifs est. Quia 
quemadmodum per inobedientiam unius hominis introitum 
peccatum habuit, et per peccatum mors obtinuit; sic et per 
obedientiam unius hominis iustitia introducta fructificet his, 
qui olim mortui erant, hominibus. Et quemadmodum  proto- 
plastus ille Adam de rudi terra, et de adhuc virgine (« nondum 
enim pluerat Deus, et homo non erat operatus terram ») habuit 
substantiam et plasmatus est manu Dei, id est Verbo Dei (« omnia 
enim per ipsum facta sunt »), et sumpsit Dominus limum e 
terra, et plasmavit hominem ; ita récapitulant in se Adam, ipse 
Verbum existens ex Maria, quae adhuc erat Virgo, rectae acci- 
piebat generationem Adae recapitulationis... 

Quare igitur non iterum sumpsit limum Deus, sed ex Maria 
operatus est plasmationem fieri? Ut non alia plasmatio fieret, 
neque alia esset plasmatio quae salvaretur, sed eadem ipsa 
recapitularetur, servata similitudine... 


Consequenter autem et Maria virgo obediens invenitur dicens : 
« Ecce ancilla tua, Domine, fiat mihi secundum verbum tuum ». 
Eva vero inobediens: non obedivit enim, adhuc cum esset virgo. 
Quemadmodum ila virum quidem habens Adam, virgo 
tamen adhuc existens... inobediens facta, et sibi, et universo 
generi humano causa facta est mortis: sic et Maria habens prae- 
destinatum virum, et tamen virgo, obediens, et sibi, et universo 
generi humano causa facta est salutis. Et propter hoc lex eam 
(. e. Evam), quae desponsata erat viro, licet virgo sit adhuc, 
uxorem eius qui desponsaverat, vocat; eam quae est a Maria 
in Evam recirculationem significans ; quia non aliter quod col- 
ligatum est solveretur, nisi ipsae compagines alligationis re- 
flectantur retrorsum, ut primae coniunctiones solvantur per 
secundas,-secundae rursus liberent primas... Sic autem et Evae 
inobedientiae nodus solutionem accepit per obedientiam Mariae. 
Quod autem alligavit virgo Eva per incredulitatem, hoc virgo 
Maria solvit per fidem ». 

Similiter l. V, c. 19: « Manifeste itaque in sua propria venientem 
Dominum, et sua propria eum  baiulante conditione, quae 
baiulabatur ab ipso, et recapitulationem eius, quae in ligno fuit 
inobedientiae, per eam quae in ligno est obedientiam, facientem, 
et seductionem illam solutam, qua seducta est male illa, quae 
iam viro destinata erat virgo Eva, per veritatem evangelizata 
est bene ab angelo iam sub viro Virgo Maria. Quemadmodum 
enim illa per angeli sermonem seducta est, ut effugeret Deum, 
praevaricata verbum eius; ita et haec per angelicum sermonem 
evangelizata est, ut portaret Deum, obediens eius verbo. Et si 
ea inobedierat Deo ; sed haec suasa est obedire Deo, ut virginis 
Evae Virgo Maria fieret advocata. Et quemadmodum adstrictum 
est morti genus humanum per virginem, salvatur per Virginem : 
aequa lance disposita virginalis inobedientia, per virginalem 
obedientiam. Adhuc enim protoplasti peccatum per correptionem 
primogeniti emendationem accipiens, et serpentis prudentia 
devicta in columbae simplicitate, vinculis autem illis resolutis, 
per quae allegati eramus mortil ». 

Ubi non solum exhibetur recapitulatio Adae in Christo, 
et recirculatio a Maria in Evam, sed etiam coniuncta actio sal- 
vifica Chris et Mariae, et quidem ita ut Maria activas partes 
habuerit in totum opus salutis, non tantum indirecte, physice 
gignendo Christum, sed moraliter et directe influendo, et vere 
sit cum Christo unum totale principium vitae ac causa salutis, 
sicut Eva fuit cum Adam coprincipium perditionis et mortiss. 


Brevius denique Tertullianus, contra Docetas scribens 
(circa 210-212), eamdem doctrinam exponit in libro de 
carne Christi, c. 17. Ubi declarat virginalem conceptum 
ingredi divinam dispositionem seu oeconomiam ad re- 
parationem hominis, eamque fieri quadam aemula opera-2 


]l. Eadem doctrina invenitur in altero opere Irenaei mere catechetico, 
in quo breviter exponit ea quae fideles credere debent : Epideixis scu 
Demonstratio | apostolicae praedicationis, cuius versionem | armenam 
recentius inventam transtulit S. Weber, Friburgi i Br., 1917 ; in quo 
inter alia dicit : « Et quomodo per virginem quae non obediebat, per- 
cussus est homo et lapsus mortuus est, eo modo et per Virginem, quae 
obedivit verbo Dei, in rursus excitato homine vifa accepit vitam. Nam 
venit Dominus, ut perditam ovem rursus quaereret : et perditus erat 
homo. Et propter hoc alia creatura aliqua non factus est, sed ab eadem 
quae ab Adam genus habebat, similitudinem creaturae servavit ; nam 
necesse et dignum erat, rursus perficere Adam in Christo, ut submer- 
sum absorberetur mortale ad immortalitatem, et Evam (perficere) 
in Maria : ut Virgo, virginis advocata facta, solveret et destrueret 
virgineam inobedientiam per virgineum obsequium », n. 33. 

2. Idem parallelismus inter Evam et Mariam invenitur in ultima 
parte Epistolae ad Diognetum, XIL, 8, cuius auctor videtur scripsisse 
in fine saec. II aut initio saec. III. 

tionc, qua eodem ordine et modo quo vincebat daemon 
vinceretur, et quo homo damnationem incurrebat, pro- 
desset ipsi ad salutem. 


« Nove nasci debebat novae nativitatis dedicator... Haec est 
nativitas nova, dum homo nascitur in Deo; in quo homine 
Deus natus est, carne antiqui seminis suscepta, sine semine 
antiquo, ut illam novo semine, id est, spiritaliter reformaret 
exclusis antiquitatis sordibus, expiatam. Sed tota nativitas ista, 
sicut et in omnibus, de veteri figura est, rationali per virginem 
dispositione Domino nascente... 

Sed et hic ratio defendit quod Deus imaginem et similitudinem 
suam, a diabolo captam aemula operatione recuperavit. In vir- 
ginem adhuc Evam irrepserat verbum aedificatorium mortis ; 
in virginem aeque introducendum erat Dei Verbum extructo- 
rium vitae : ut quod per eiusmodi sexum abierat in perditionem, 
per eumdem sexum redigeretur in salutem. Crediderat Eva ser- 
penti : credidit Maria Gabrieli. Quod illa credendo deliquit, haec 
credendo delevit... Inde prodeundum fuit Christo ad salutem 
hominis, quo homo iam damnatus intraverat ». 


Itaque ad alteram partem saeculi II, doctrina paral- 
lelism! invenitur proposita a lustino, Irenaeo, Tertulliano, 
qui exhibent doctrinam vigentem in Ecclesiis Asiae, Galliae, 
Africae, et in ipsa Ecclesia Romana, uno verbo in fere 
universali Ecclesia huius temporis. Quam doctrinam non 
excogitaverunt personali speculatione, sed tradunt eam 
ut testes communis et notissimi sensüs Ecclesiae et agno- 
scunt traditionalem eius indolem ; adversus haereticos 
scribentes, fidem Christianorum explicantes de Filio Dei, 
imo etiam, in opere non polemico sed catechetico, con- 
cinne tradentes ea quae fideles credere debebant. Ergo 
in altera parte saeculi IL, ista doctrina erat universaliter 
recepta. Et cum antea, in re tanti momenti ac ipsum 
dogma Redemptionis, novitas introduci absque vehementi 
contradictione et resistentia non posset, tempore quo 
ipsi discipuli immediati apostolorum vel et quidem apo- 
stoli adhuc vivebant, hinc ad primitivas in christianismo 
et apostolicas traditiones pertinuisse affirmandum est. 

Antiqua traditio, saeculis subsequentibus, absque con- 
tradictione est retenta et universim affirmata, postea 
vero in scientia theologica invenitur magis evoluta, sub 
variis aspectibus considerata et in particulares conclusiones 

derivatà per medium aevum usque ad moderna tem- 
pora. 


Ita Origenes, Horn. 8 in Lue. ; Cyrillus Hier., Cat. XII, 5, 15; 
Ephraem Syr. (ed. Assemani, t. IL, syr. lat, p. 318-329; cd. 
Lamy, t. L p. 593 ; t. IL, p. 524) ; Epiphanius, Panarion, haer. 
LXXXIIL 18; ps.-Epiphanius, Hom. de Laudibus S. M. 
Deiparae; ps.-Gregorius Thaum. Serm. in Nativ. Christi, 
23; Moyses Chor., Laudes et Hymni, p. 54; ps.-Athanasius, 
Serm. in Ann. S. Deip., n. 13-14; Chrysostomus (?), Hom. 
in Pasch., n. 2 ; Proclus, Or. 1 de Laud. S. M. ; Zeno Veron., 
Serm., l. L, tr. II, n. 9 ; Hieronymus, Ep. 22 ad Eustoch., n. 21 ; 
Ambrosius, Ep. 63 ad Eccl. VercelL, n. 33; Augustinus, De 
agone Christiano, 22 ; Severianus, De mundi creatione ; Nilus, 
Ep. 266 ; Basilius Sei. Or. 3, n. 4 ; Or. 39, n. 5 ; Antipater Bostr., 
Horn, in S. Deip. Ann.; Eusebius Alex. (P. G. LXXXVI, 39); 
Nestorius (Loofs, Nestoriana, p. 255 et 348); Petrus Chrys., 
Serm. 64, 74, T1, TT, 99, 140, 142, 146 ; Theodotus Anc., Hom. 6, 
in S. Deip. et Nat. D. ; Theodorus Stud., Or. 6 in S. Deip. Dorm. ; 
Sophronius, Or. 2 in S. Deip. Ann. ; Andreas Cret., Hom. in Nat. 
B. M., Or. 12 in Dorm. ; Germanus Const., Hom. 2 in Dorm. ; 
loannes Dam., Hom. I in Dorm. ; loannes Eub., Serm. in Cone. 
Deip., n. 21; Tarasius, Or. in S. Deip. Praes., 8,9; Fulbertus, 
Serm.9 de Ann.; Petrus Dam.(?), Serm. 11, 40,45, 46; Anselmus, 
Or. 51 et 52 (al. 50 et 51) ; Bernardus, Serm. in Dom. infra 
Oct. Ass.; in Nat. B. V. de Aquaeductu; 12 Praer. ; Petrus 
Bles., Serm. 34 in Ass. B. V. ; Hugo a S. Charo, Postillae, 
in Luc. I, 26-28 ; Richardus a S. Laurentio, De Laud. B. M., 
Il. L c. i; Albertus Magnus, Mariale, q. 29, $ 3; S. Bona- 
ventura, De donis Sp. Si, coll. 6, n. 16 ; Serm. 3 de Ass. B. M. V.; 
S. Thomas, opusc. VI, Exp. Sal. Ang. 


Conclusio. Haec igitur doctrina est in protoevangelio 
fundata, in schola loannis proposita, ex doctrina Apostoli 
non occasione Evangelii adinventa sed ex Evangelio sus- 
ceptà tamquam dogmatici indolis ad thesaurum fidei 
pertinens, atque aliis tradita et in traditione servata usque 
ad perfectam evolutionem in theologis scholasticis magni 
nominis. Nunc autem ultimis annis, qua talis rursus 
invenitur accuratius, disertius ac instantius, etiam in 
documentis pontificiis, praedicata. Quare vere prodiit 
tamquam traditio apostolica et divina. 


38. Corollaria. — 1i? In parallélisme inter ordinem lapsus 
et ordinem restaurationis, aemula operatione Deus significat 
se reparaturum esse ordinem salutis, suscitando mulierem, scii. 

B. Virginem Mariam, quae sub ductu ipsius inserviat ad de- 
struendam ditionem diaboli, sicut Eva inservierat ad illam 
fundandam (Is. VII, 14 ; Mich. V, 1). 


2? Hinc B. Virgo pertinet ad substantiam religionis Christianae, 
seu religionis redemptorum, qua religamur Deo per Christum 
mediatorem : propter suum indissolubilem nexum et essentialem 
connexionem cum mysteris Incarnationis et Redemptionis. 


3? Nam operatio eius est pars integralis Redemptionis, qualis 
a Deo est volita. 


4? Eva est figura et typus Mariae, tum per oppositionem in 
suo lapsu, quatenus fuit principium inobedientiae, perditionis 
et mortis, dum Maria est principium obedientiae et salutis, 
— tum per similitudinem post suam conversionem, et ut Adae 
coniux, adiutorium simile sibi (Gen. II, 18) et mater cunctorum 
viventium (Gen. III, 20), quatenus cum Adam est principium 
vitae naturalis, dum Maria cum Christo est principium vitae 
supernaturalis. 


5? Maria, quae est mater Christi, non solum hominis sed et 
Dei secundum vitam humanam naturalem, recte dicitur, ut causa 
redemptionis nostrae, sponsa Christi, et quidem duplici sensu : 

a) Est sponsa Christi hominis et redemptoris, seu quantum 
ad vitam supernaturalem divinae gratiae nobis communicandam, 
in quo est adiutorium Christi, sicut Eva data fuit in adiutorium 
Adae (Gen. II, 18). 

b) Est sponsa Christi Dei, scii. Verbi incarnati: ipse enim 
advenit in terris ut mysticum connubium iniret cum natura 
humana et eam sibi copularet matrimonio ; quod in sinu B. 
Virginis celebratum fuit et perfectum, cui ipsa consensit, consensu 
praestito loco totius generis humani. Nam, ut habet S. Thomas, 
III, q. 30, a. 1i : « Ad quoddam spirituale matrimonium inter 
Fium Dei et humanam naturam... expetabatur consensus 
Virginis loco totius numanae naturae ». 

Hinc vinculo arctissimo amoris est Christo consociata, et 
in opere Redemptionis. Cfr. III Sent., a. 3, q. 3, a. 1, sol. 1. 


6? Consensus fuit praestitus a Maria ope supernaturalis gra- 
tiae : est enim assensus fidei in dicta Angeli nomine Dei, et 
consensus charitatis in propositum finem, restaurationem 
supernaturalem et salutem generis humani. 


7? Nova Eva est verum principium et causa, licet secundaria 
salutis, quia vere cooperata est Christo ad salutem, ita ut sit 
coprincipium et concausa salutis, et Christus cum Maria sit 
unum principium totale restaurationis generis humani, quatenus 
ipsa est sponsa et consocia Christi, adiutrix Christi, et mater 
viventium. Hinc Maria : 

a) non solum debet dici conditio aut initium salutis sed causa 
et principium ; 

b) non solum actionem habet erga personam Redemptoris, 
sed respectum ad redemptionem, actionem scii, directam in 
redemptos, quamvis mediante Redemptore, seu cum Christo 
et per Christum ; 


c) non solum cooperata est ad adventum Christi, sed vere 
cooperata est ad opus salutis cum Christo. 


8? Maria, quia mater et adiutrix Christi Redemptoris, novas 
relationes cum tribus personis SS. Trinitatis acquisivit sibi et 
nobis. 

Ipsa scii, specialiter redempta fuit a Filio suo : dum alii 
a peccatis redimuntur, ipsa ab omni peccato fuit praeservata, 
in perpetuum inimica diaboli. 

Nobis a) in redemptionem et salutem, una cum Patre pro- 
vidente, dedit Filium, quem in hunc finem dedit et tradidit 
Pater, imo Pater dedit Filium per Mariam ; 

b) cum Filio redemptore cooperata est operi redemptionis 
nostrae, merendo quoque, satisfaciendo et reparando imper- 
fecte, quod ipse perfectissime et superabundanter praestitit ; 

C) cum Spiritu sancto sanctificatore cooperatur sanctificationi 
nostrae, protegendo nos contra daemones, et participando 
gratiarum largitioni quas pro nobis petit et nomine Redemptoris 
partitur. 

Qui omnes tituli in titulo Novae Evae continentur tamquam 
in germine, ut postea fusius ostendemus. 


39. Animadversio. — Tota Mariologia non innititur 
duobus principiis irreductibilibus, sed fundatur in uno 
principio fundamentali : Maria est mater Dei-Redemptoris 
qua talis. Doctrina enim de Nova Eva reducitur ad illam 
de matre Redemptoris formaliter spectata, quam fprae- 
supponit, ex qua derivatur et quam evolvit. Maria quidem 
in haec duo consensit : fieri matrem Dei et fieri consociam 
Redemptoris ; sed in haec duo consensit per modum 
unius, quia hoc modo ab angelo fuerunt ipsi proposita : 
esse scii, matrem Dei-Redemptoris qua talis. Mariologia 
igitur est scientia una ex unitate proprii obiecti de quo 
tractat * 


i. Cl. Prof. Bittrbmieux, licet non neget haec quodammodo reduci 
posse ad unum, praefert tamen insistere in dualitate : cfr. De supremo 
principio Mariologiae, in E. Th. L., 1931 ; et Marialia, I1 et VI, 3. Ait : 

Itaque : a) Ne dicatur fundari in sola doctrina Novae Evae, 
ad exclusionem matcrnitatis divinae, quia doctrina de socia 
Redemptoris necessario praesupponit divinam eius mater- 
nitatem : est quidem socia, quia mater Dei. 


b) Quod alii ponunt fundamentum, maternitatem divinam, 
non quidem in abstracto, sed in concreto spectatam, hoc idem 
est ac maternitatem Dei-Redemptoris qua talis ; at isto modo 
clarius, explicitius et formalius dicitur. 


c) Item qui fundamentale habent matrem er sponsam Verbi 
incarnati : est enim sponsa et socia Verbi, ad nos redimendum 
incarnati, in quantum est mater eius. 


d) Et similiter dicendum de illis qui primum principium 
ponunt, maternitatem divinam et maternitatem spiritualem erga 
nos : non enim est Maria mater nostra, nisi quia et in quantum 
est mater Dei-Redemptoris qua talis. 


? Sunt duo conceptus distincti, et unus non est alius : mater Dei, 
et mater vel socia Redemptoris. Ergo pariter duo sunt principia. 

Resp. Sunt distincti conceptus, non tamen sunt disparati, cum alter 
in altero fundetur. Ergo reducuntur ad unum principium : duo scii, 
sunt cohaerentia ita ut unum ab altero derivetur. Nam eo ipso quod 
Maria voluntarie consensit in esse matrem Dei Redemptoris, eo ipso est 
consociata operi redemptionis. 


2? Quod mater Dei sit formaliter mater ac socia Redemptoris est 
de convenientia tantum, non necessarium nec proinde fundamentum 
sufficiens doctrinae marianae. 


Resp. a) In contingentibus quae pendent a libera voluntate Dei, 
qualia plura sunt supernaturalia et pertinentia ad scientiam theologicam, 
sufficit nexus convenientiae, secundum quem ad invicem ordinantur 
divina providentia secundum ordinationem electionis divinae ; nec 
semper possibilis est nexus maior. 


b) In casu tamen praesenti plus est quam convenientiae, nam adest 
connaturalitas. Posito quod Maria sit mater Dei-Redemptoris qua 
talis, eo ipso connaturaliter est socia, et connaturale est quod munus 
consociationis ipsi in perpetuum continuetur : ita dato quod Deus 
providentia sua omnia ordinet conformiter ad naturam rerum. 

Hinc unius principii : Maria est mater Dei-Redemptoris qua talis, 
tota Mariologia non est nisi connaturalis evolutio, ut toto eius decursu 
patebit. 


3? Sicut duo sunt aspectus in Christo : Verbum incarnatum et Re- 
demptor, et consequenter doctrina de Christo complectitur duos tractatus 
diversos : de Incarnatione et de Redemptione, ita et in Maria sunt 
duo aspectus diversi : Mater Dei et Socia Redemptoris. 

Resp. Etiam diversi aspectus qui in Verbo incarnato considerantur 
ad unum rediguntur, quia incarnatio non fuit ab aeterno decreta, nec 
in ordine concreto realitatis existit, nisi ut redemptiva, sicut exponunt 
thomistae ubi de motivo incarnationis ; et ideo etiam doctrina de Christo 
reducenda est ad unitatem. Et simili modo de B. Virgine Maria. 

B. DE MATRE DEI 
IN AETERNA DEI ELECTIONE 
ET PRAEDESTINATIONE. 


QUAESTIO UNICA. 


DE PRAEDESTINATIONE EMINENTI 
MATRIS DEI. 


40. Electio et praedestinatio Mariae. — Provi- 
dentia est ratio ordinis rerum in finem in mente divina 
existens! ; specialis autem illa quae habetur erga electos 
providentia quoad dona supernaturalia, qua scii, ipsi 
ita ducuntur ut ad ea de facto perveniant, praedestinatio 
vocari solet43 Omnia scii, quae in tempore ordinantur 
in finem, ab aeterno intellectu praecogitata, volita et 
statuta a Deo fuerunt ; et dilectio, electio et ordinatio 
specialis habetur pro iis qui ita diriguntur in finem super- 
naturalem, ut ab eo excidere non permittantur. Ad quod, 
ob peccatum originale, specialis adest necessitas 

Ab aeterno itaque Maria Deo fuit obiectum specialis 
cogitationis divinae, praedilectionis suae voluntatis, et 
praedestinationis sui intellectüs, et ideo ab initio historiae 
et decursu temporum annuntiatur Patribus, Patriarchis 
et Prophetis. 


« Ineffabilis Deus..., ait Pius IX, in bulla dogmatica de imma- 
culata conceptione, 8 dec. 1854, ab initio et ante saecula Uni- 
genito Filio suo, matrem ex qua caro factus in beata temporum 
plenitudine nasceretur, elegit, atque ordinavit, tantoque prae 
creaturis universis est prosecutus amore, ut in illa una sibi pro- 
pensissima voluntate complacuerit ». 


De hac Mariae electione et praedestinatione agitur in 
praesenti, quae differt a praedestinatione nostra et quidem 
tripliciter : 

a) gradu, quia praedestinata est ad plenitudinem gratiae 


Il. S. Thomas, I, q. 22,a. l. 
2. Ib, q. 23, a. i. 
3. Ib., a. 4. 

et gloriae, longe maioris ac omnes angeli et sancti, ac 
proinde maioribus meritis et privilegiis ornata ; 


b) etiam specie et ordine, et non solum gradu, quia sola 
destinata fuit ad dignitatem, omni gratia gloriaque ordine 
superiorem, scii, ad maternitatem divinam ; unde Patres 
dicunt fuisse praeparatam a Deo tamquam vas electionis ; 


C) anterioritate seu prioritate, quia ante omnes alios 
praedestinata una cum Filio suo Redemptore, ut exemplar 
et finis praedestinatorum. Unde verba, quae in Scriptura 
de aeterna sapientia dicuntur, ab Ecclesia Mariae fuerunt 
per accommodationem applicata, vel potius per legitimam 
extensionem, cum sit opus in quo maxime reluceat divina 
sapientia : ita nimirum ut exinde fidelibus explicaret 
electionem ac praedestinationem B. Virginis 


« Dominus possedit me in initio viarum suarum, antequam 
quidquam faceret a principio. Ab aeterno ordinata sum, et ex 
antiquis, antequam terra fieret. Nondum erant abyssi et ego iam 
concepta eram, necdum fontes aquarum eruperant, necdum 
montes gravi mole constiterant : ante colles ego parturiebar. 
Adhuc terram non fecerat, et flumina, et cardines orbis terrae. 
Quando praeparabat coelos, aderam ; quando certa lege et gyro 
vallabat abyssos ; quando aethera firmabat sursum, et librabat 
fontes aquarum ; quando circumdabat mari terminum suum, 
et legem ponebat aquis, ne transirent fines suos ; quando appen- 
debat fundamenta terrae ; cum eo eram cuncta componens. 
Et delectabar per singulos dies, ludens coram eo omni tempore, 
ludens in orbe terrarum ; et deliciae meae esse cum filiis homi- 
num... Qui me invenerit, inveniet vitam, et hauriet salutem a 
Domino. Qui autem in me peccaverit, laedet animam suam ; 
omnes qui me oderunt diligunt mortem » Prov. VIII, 22-31 ; 
35-36. Similia habentur Eccl. XXIV, 15-16 ; Sap. VII, 
22-30. 


Quibus Ecclesia intendit : sicut Sapientia aeterna 
anterior est omnibus creaturis, ita Maria anterior aliis 
quae in conceptione intellectüs divini fuit prima'ante 
omnes creaturas, tamquam primum obiectum creatum 
divinae cogitationis et dilectionis, quatenus ratione prius 
cogitavit et statuit facere Christum et B. Matrem, et 
postea de alis quae omnia creata fuerunt in gloriam 
Christi et sui Matris. Omnia scii, facta sunt propter 

electos, electi propter gloriam B. Virginis, B. Virgo 
propter Christum, Christus propter Deuml. 

Hinc quaeritur de ordine et relatione, quae in divina 
ordinatione et praedestinatione intercedunt inter gloriam 
beatitudinis et maternitatem divinam, prout ab aeterno 
fuit praeparata, et varia elementa quibus in ordine temporali 
haec beatitudo gloriae, ac maternitas divina, de facto 
est connexa. 


Et quidem de triplici quaeritur puncto 


1? an praedestinata fuerit mater Dei occasione peccati 


originalis, ita quod istud habeat anterioritatem, et prae- 
destinatio matris Dei necessario a peccato originali de- 
pendeat ut a conditione sine qua non ; — aut e contra 
Deus etiam sine peccato originali eam praedestinasset ; 


2? an gratuito praedestinata fuerit ut mater Dei; — 
aut e contra ex praevisis meritis, vel quia praedestinata 
fuerit ad gratiam et gloriam ; 


30 an gratuito praedestinata fuerit ad plenitudinem 
gratiae et gloriae ; — aut e contra propter merita praevisa. 


41. Vera causa  praedestinationis matris Dei 
est incarnatio Verbi occasione peccati originalis 
decreta. — Ad primum scii, punctum respondemus 
vera causa praedestinationis B. Virginis ad maternitatem 
divinam est ipsa incarnatio Verbi, quam Deus statuit 
fien per Mariam. At quaerunt theologi an causa occa- 
sionem habeat ex peccato originali, vel e contra, an Christus, 
Adam non peccante, etiam tunc venisset cum matre Dei. 
Quae quaestio duplici sensu intelligi potest i. 


i. Cfr. Campana, o. c., 1. L, p. l, q. 11, $ V.— Exinde intelligitur 
modus loquendi quorumdam auctorum, qui primo aspectu videretur 
exaggeratus, imo intolerabilis. Ita v. g. Bernardus, Serm. IIl in Psalm. : 
« Ut breviter concludam, de hac et ob hanc et propter hanc, nempe 
Mariam, omnis Scriptura facta est; propter hanc totus mundus factus 
est ». Et Bernardinus Sen., t. I, Serm. 65, a. 1, c. 2 : « Adam et Eva 
ex propria transgressione, non solum mortis, sed annihilationis exter- 
minium meruerunt, sed propter praecipuam reverentiam et singularis- 
simam dilectionem, quam habebat ad Virginem, praeservavit, quia eam 
ab aeterno super omnes creaturas Deo non uniendas quae creandae 
erant, superexcessive dilexit, propterea praeservati sunt prolapsi, 
nec ut merebantur in nihilum sunt redacti ». His tantum significatur 
intima unio Mariae cum suo Filio, ob quae reliqua omnia fuerunt 
condita. 

a) Si Deus alium mundum a praesenti diversum creare 
voluisset, an in ista hypothesi, secundum providentiam 
tunc habendam, decrevisset incarnationem ? Quae quaestio 
ridicula est, nec a theologis ponitur, utpote respiciens 
meram hypothesim, àc proinde est prorsus insolubilis. 

b) Secundum decreta existentia et actualem disposi- 
tionem providentiae nunc habitae, an Deus voluit etiam 
incarnari in Maria, si Adam non peccasset? Cui respondet 
S. Thomas negative ; Scotus vero et Suarez affirmative, 
ita ut duplex motivum sit incarnationis, et uno defi- 
ciente, aliud adhuc valeret. At in documentis revelationis 
numquam indicatur duplex motivum, sed nonnisi unum, 
scii, redemptio hominuml. Unde altera sententia est 
gratuita et in nullo fundatur. 

Arguunt : i? Ex eo quod omnia privilegia concedenda 
sunt B. Virgini. 

Sed hoc principium valet tantummodo pro hypothesi 
iam decretae incarnationis ex matre : fundatur in dignitate 
matris Dei habita, quae titulus est ad cuncta privilegia ; 
sed non potest inservire ad determinandum quod, aut in 
quonam casu, incarnatio et divina maternitas debeant 
fieri. 

2? Etiam ex eo quod B. Virgo una cum Christo est 
finis totius creationis. Sed finis est primus in intentione 
et a ceteris pendere non potest. Ergo Christus et B. Virgo 
non possunt pendere a creatione aut a peccato, ac proinde 
independenter a peccato originali sunt a Deo praedesti- 
nati. Insuper imperfectum ordinandum est ad perfectum,i. 


i. Ita quoque et in ipsa bulla quae definit immaculatam conceptionem : 

Ineffabilis Deus... cum ab omni aeternitate praeviderit luctuosissimam 
humani generis ruinam ex Adami transgressione derivandam, atque 
in mysterio a saeculis abscondito primum suae bonitatis opus decre- 
verit per Verbi incarnationem sacramento occultiore complere, ut 
contra misericors suum propositum homo diabolicae iniquitatis ver- 
sutia actus in culpam non periret, et quod in primo Adamo casurum 
erat, in secundo felicius erigeretur, ab initio et ante saecula Unigenito 
Filio suo matrem ex qua caro factus in beata temporum plenitudine 
nasceretur, elegit atque ordinavit... » Circa quae animadvertit L. 
Janssen,o. c., de Pracd. B. M. V., p. 16, n. 4: « Modus quo hic loquitur 
Pius IX, sane potius favet sententiae quam S. Thomas amplectitur 
quoad relationem existentem inter Incarnationis et Redemptionis sa- 
cramentum. Tenacior Scotista potius ordinem periodi invertere deberet, 
ac dicere v. g. : Ineffabilis Deus... cum ab omni aeternitate divinam 
naturam in Filio humanae naturae coniungendam statuerit... 

non e contra ; imo inordinatum est perfectum velle propter 
imperfectum, ut Christum et B. Virginem ad genus 
humanum lapsum reparandum. 

Resp. Christus ut incarnandus et B. Virgo ut Christum 
generans non est finis, sed Christus una cum B. Virgine 
glorificandus. Ceterum finis in intentione non potest 
pendere ab aliis, sed in exeeutione ab aliis pendere potest 
ut a conditione, vel a causa materiali et dispositiva, aut a 
causa efficiente. Causae sunt sibi invicem causae et sub 
diverso respectu sibi praecedunt. Sic causa finalis ut finalis 
simpliciter praecedit ut in intentione movens, sed efficiens 
eam praecedit in genere efficientiae ; pariter forma prae- 
cedit materiam in ratione causae formalis, sed altera 
praecedit ipsam secundum ordinem causae materialis et 
dispositivae. Ergo nihil prohibet quominus Christus et 
B. Virgo sint causa finalis, formalis et efficiens in genere 
nostrae salutis, et nihilominus dependeant a nobis et à 
nostro peccato ut a conditione, et à causa materiali et 
dispositiva. Nec inordinatum est perfectum referre ad 
imperfectum, ut tamquam ad perfectibile et ad finem 
proximum a perfecto perficiendum ; dummodo imper- 
fectum, referatur ad perfectum, ut ad sui perfectivum et 
finem ultimum. Finis proximus est reparatio generis hu- 
mani lapsi, perficienda a Christo, sed ultimus est Christus 
una cum B. Virgine omnium perfectivus glorificandus, ac 
ipsa gloria Dei. 

Nec dicas : Si Christus et B. Virgo sunt propter nos 
et nostram salutem, Deus plus diligit nos quam Christum. 
Id verum esset si Christus una cum matre esset propter 
nos ut finem ultimum Christi perfectivum, non autem 
si propter nos ut finem proximum, ab ipso Christo una 
cum matre perficiendum. Nam plus diligit causam per- 
fectivam et fontem perfectionis, quam  perficiendos et 
ipsius perfectionis participes. 


Ad illud intelligendum non sunt decreta divina, ut quibusdam 
visum fuerit, multiplicanda. Videns enim Deus omnes ordines 
providentiae possibiles, tum ordinem naturae lapsae, tum or- 
dinem iustitiae originalis dum Adam perseveraret in bono, 
tum ordinem naturae lapsae in quo homo sibi relictus fuisset, 
tum ordinem reparationis per Christum, videns quoque in hac 

oeconomia plures ordines possibiles in quibus tales vel tales, 
hi vel illi, aut alii et alii, vel et plures aut pauciores salvarentur 
prae aliis damnatis, uno actu et uno eodem decreto, Deus de- 
crevit mundum, permisit peccatum, et voluit Christum una 
cum matre sua, a quo omnes salvari possunt, sed de facto hi 
prae aliis salvantur, et voluit illa omnia propter gloriam suae 
infinitae misericordiae ita manifestandam, et gloriam Redemptoris 
una cum matre sua tamquam propter maius bonum exinde 
procurandum. Et ita, licet Christus cum matre sua pendeat a 
peccato et redemptione generis humani tamquam a conditione 
et a causa materiali perficienda, et in hoc genere peccatum 
praecedat, redemptio tamen pendet a Christo tamquam a fine 
et a perficiente, et in hoc genere causae finalis et perficientis, 
praecedit Christus una cum matre ipsam redemptionem, et 
propter ipsum Christum ut propter maius bonum permissum 
est peccatum : ita ut haec dependeant ab invicem in diverso 
genere et sub diverso respectul. 


42. Praedestinatio B. Virginis ad divinam mater- 
nitatem est omnino gratuita. — Ad alterum punctum, 
theologi qui ut principium ponunt ordinem praedesti- 
nationis esse eundem ac ordinem executionis, debent 
logice et consequenter docere Mariam prius esse prae- 
destinatam ad gratiam et tunc ad maternitatem divinam, 
ac proinde hanc ultimam praedestinationem dependere 
a praevisis meritis vel saltem a dispositionibus B. Virginis ; 
atque nullam existere differentiam ordinis cum praedesti- 
natione nostra. — Attamen, ut animadvertit L. Janssens : 
« Ordo praedestinationis non sequitur necessario ordinem 
connexionis ». Et quidem : 


A. Certissime prius fuit B. Virgo praedestinata ut esset 
mater Dei, et consequenter ad cumulum gratiarum et 
plenitudinem gratiae et gloriae quibus dotata fuitl 


l. Cfr. Garrigou-Lagrange, Motivum incarnationis fuit motivum 
misericordiae, et Causae ad invicem sunt causae, in Angelicum, respective 
1930 et 1932. 

2. Quod etiam tenet Suarez, in III", De mysteriis Christi, disp. 1, 
sect. 3, n. 3: « Dicitur B. Virginem, nostro modo intelligendi, prius 
secundum rationem praedestinatam esse et electam ut esset Mater 
Dei, quam ad tantam gratiam et gloriam... Ideo enim B. Virgo prae- 
destinata est ad tantam gratiam et gloriam, quia electa est in Matrem 
Dei. Ordo enim executionis manifestat ordinem intentionis. Sed in 
re ipsa tanta gratia et gloria data est B. Virgini, ut esset ita disposita, 
sicut matrem Dei decebat. Ergo ita fuit electa ad tantam gratiam et 
gloriam, quia in Dei matrem erat praeelecta & Vide etiam disp. 3, sect. 3. 

Maternitas enim divina est radix et ratio omnium cius 
privilegiorum. Unde ipsius praedestinatio est ordinis 
diversi et superioris ac nostra, et accedit ad praedesti- 
nationem ipsius Verbi incarnati. Ita docet indubie Pius IX 
in Bulla Ineffabilis Deus, postquam dixerit Deum, ab 
aeterno, Filio suo incarnando matrem elegisse atque 
praeordinasse et prae omnibus ceteris creaturis dilexisse : 


« Quapropter illam ante omnes angelicos spiritus cunctosque 
sanctos, coelestium omnium charismatum copia de thesauro 
divinitatis deprompta ita mirifice cumulavit, ut ipsa ab omni 
prorsus peccati labe semper libera, ac tota pulchra et perfecta, 
eam innocentiae et sanctitatis plenitudinem prae se ferret, qua 
maior sub Deo nullatenus intelligitur, et quam, praeter Deum, 
nemo assequi cogitando potest ». 


B. Praedestinatio maternitatis divinae est gratuita, 
quia maternitas divina est super omne meritum, et dis- 
positionem nostram. Maternitatem divinam scii, sicut 
et incarnationem seu unionem hypostaticam nullus mereri 
potest : 


1? Non stricte, i. e. de condigno, seu ex iustitia, quia 
dignitas matris Dei est ordinis superioris ac natura et 
gratia, et improportionaliter utramque transcendit; unde 
ad eam non habent proportioneml. 


2? Nec etiam ex aequitate de congruo, quia principium 
meriti non cadit sub merito, secus esset simul causa 
meriti et effectus ; ipsa autem incarnatio est causa omnis 
gratiae et radix omnis meriti ; ergo incarnatio non cadit 
sub merito -, nec proinde divina maternitas quae est prin-2 


l. Dicit S. Thomas, IIL, q. 2, a. n, de unione hypostatica incar- 
nationis : Neque etiam opera alterius cuiuscumque hominis potuerunt 
esse meritoria huius unionis ex condigno... quia opera meritoria ho- 
minis proprie ordinantur ad beatitudinem, quae est virtutis praemium, 
et consistit in plena Dei fruitione. Unio autem incarnationis, cum 
sit in esse personali, transcendit unionem beatae mentis ad Deum 

uae est per actum fruentis ; et ideo non potest cadere sub merito K 
ded haec ratio valet etiam de divina maternitate, quae pertinet ad or- 
dinem unionis hypostaticae et terminatur ad ipsum esse personale 
Filii Dei. 

2. « Quia gratia non potest cadere sub merito : principium enim 
meriti non cadit sub merito, et ideo nec ipsa gratia, quia est merendi 
principium. Unde multo minus incarnatio cadit sub merito, quae est 
principium gratiae » Ibidem. Hinc in III Sent., d. 4, q. 3, a. 1, scribit : 
« Unde nullo modo potest incarnatio cadere sub merito, nisi large (seu 

cipium (in fieri) incarnationis. Unde nec ipse Christus 
nec B. Virgo eam mereri poterant ; quare Le. I, 48, dicitur 
quod Deus respexit humilitatem, i. e. conditionem humilem 
ancillae suae. 


Hinc a) B. Virgo, in ordine intentionis divinae, gratis electa 
et praedestinata fuit ut esset mater Dei, quia ante omnia alia 
intendit Deus Christum oriturum ex filia Adae, quam omnino 
sanctissimam faceret ; et ita est dicendum, etiamsi praedestinatio 
ad gloriam esset ex praevisis meritis gratiae. 

b) Circumstantiae intrinsecae incarnationis et maternitatis 
divinae, quae scii, pertinent ad substantiam ipsarum, aut eas 
necessario comitantur, non cadunt sub merito, cum meritum 
ab ipsis pendeat, ut v. g. quod Christus sit conceptus de Spiritu 
sancto, natus ex B. Virgine Maria ; — e contra circumstantiae 
extrinsecae quae non influunt in esse incarnationis nec neces- 
sario eam comitantur, v. g. praedictio prophetarum, annuntiatio, 
virginitas matris, acceleratio aut adventus incarnationis, con- 
cursus angelorum, pastorum, magorum, etc. ; 

c) B. Virgo potuit tamen, in ordine exeeutionis, aliquo modo, 
se praeparare ad maternitatem divinam, et mereri, non ipsam 
incarnationem vel maternitatem, sed ut incarnatio per eam fieret! ; 
sicut etiam desiderando et petendo adventum incarnationis 
fervidis orationibus, congruum erat ut Deus eam exaudiret, 
eodem modo ac exaudivit Patriarchas et Prophetas V. Legist 
Potuit scii, mereri de condigno illum puritatis et sanctitatis 
gradum ut congrue posset esse mater Dei et digna esset mater, 
imo dignior esset prae aliis. Consentiendo gratiae et cooperando 
meruit magnam sanctitatem de condigno, et haec sanctitas 
meruit de congruo ut incarnatio per eam fieret, in quantum 
decebat quod mater Dei esset purissima et perfectissima virgo. 
Hinc ait Elisabeth, Le. I, 45 : Beata quae credidisti ; et Ecclesia 
cantat : Regina coeli... quent meruisti portare ; et : per quam merui- 
mus auctorem vitae suscipere3. 


improprie) meritum dicamus praeparationem ad aliquod habendum 
quod praeesset in humano genere 

l. « B. Virgo non meruit incarnationem, sed praesupposita incar- 
natione meruit quod per eam fieret, non quidem merito condigni sed 
merito congrui S. Thomas, in III Sent., d. 4, q. 3, a. 1, ad 6. 

2. De Patribus dicit S. Thomas, in III Sent., d. 4, q. 3, a. l1, ad 4: 

ipsi non petebant incarnationem, quam indubitanter credebant fu- 
turam, sed petebant accelerationem eius . Hinc ait in Summa, III, 
q. 2, a. ll : ex congruo meruerunt Sancti Patres incarnationem, de- 
siderando et petendo (scii, quod celerius fieret et iis adveniret) : con- 
gruum enim erat ut Deus exaudiret eos qui ei obediebant 

3. « B. Virgo dicitur meruisse portare Dominum..., quia meruit, ex 
gratia sibi data, illum puritatis et sanctitatis pum ut congrue posset 
esse mater Dei — S. Thomas, III, q. 2, a. 1I, ad 3; seu, ut dicitur in 

43. Praedestinatio B. Virginis ad gloriam et gra- 
tiam est quoque gratuita. — Ad tertium punctum, so- 
lent theologi applicare sua propria principia de praedesti- 
natione ad gloriam, quam alii cum S. Augustino et S. Tho- 
mas habent omnino gratuitam, alii vero ex praevisis meritis. 
At etiam, in istorum sententia, exceptio videtur facienda 
pro B. Virgine, ita ut theoria generalis non possit applicari 
Mariae, et eius praedestinatio ad gloriam debeat dici 
gratuita. Divina enim maternitas, morali necessitate, et 
ex dispositione divinae providentiae certissime de facto, 
connexam habet plenitudinem gratiae et cumulum gra- 
tiarum, quae ad gloriam perducent, et plenitudinem 
gloriae, ita ut Deus non potuerit nec voluerit permittere 
matrem suam excidere a gloria coelesti, sed omnibus 
mediis decreverit eam ducere ad salutem. Atqui B. Virgo 
praedestinata fuit ad maternitatem divinam antecedenter 
ad gratiam et propter nulla merita praevisa, sed omnino 
gratuita, ut dictum est. Ergo pariter ad gloriam. — Et 
tamen meruit coelum nec obtinuit gratis, sed simul prae- 
destinata est ad illud merendum et meritis obtinendum. 

Cum enim sapientissimus ordinator ratione prius in- 
tendat finem, deinde decernat media, Deus i? intendit 
Christum et gloriam eius ut finem totius universi, 20 voluit 
B. Virginem ut matrem eius, 30 B. Virginis gloriam, 
4? eius gratiam et merita ex gratia obtinenda, quibus per- 
ducitur ad gloriam, 50 denique gloriam et gratiam aliorum 
electorum. 


44. Ex speciali praedestinatione Dei fuit B. Virgo 
a prophetis praenuntiata atque variis typis prae- 
figurata. — Etenim, quia Maria eminentiore modo 
praedestinata fuit ab aeterno, ideo ex infallibili Dei prae- 
scientia, specialiter decursu temporum : 


A. Praenuntiata fuit expresse 


1? ut invincibilis inimica serpentis, de ipso triumphans 
(Gen. III, 15); 


e 


III Sent, l. c., ad 6 in quantum decebat quod mater Oei esset puris 
sima et perfectissima virgo :. 

2? ut mater virgo (Is. VII, 14 ; Mich. V, 3) ; 
3? ut mater fortis circumdans virum (ler. XXXI, 22). 


B. Etiam praefigurata fuit, tum a) ob dignitatem suam, 
tum b) ut homines intelligerent eius relationes cum 
Filio suo, tum c) quia Vetus Testamentum essentialiter 
est figura Novi, proinde Maria, una cum Christo, primas 
partes habet in Vetere sicut in Novo. Praefigurata quidem 
fuit rebus et personis. 


a) Personis figurae fuerunt : 


1? Eva, tum per oppositionem, tum per similitudinem (Gen. 
HI, 1-20), ut dictum est n. 38, 40. 

2? Sara in partu benedicta (Gen. XVII, 15 sq.), et Anna mater 
Samuelis prophetae (I Reg. I). : 

3? Rebecca mater lacob electi (Gen. XXIV ; XXV, 20-34). 

4? Rachel matrimonium iniens, et mater loseph salvatoris 
(Gen. XXIX, 18 et XXX, 24). 

5? Debora ob victoriam insignem magnificans Deum (lud. IV, 
4 sq.). 

6? Judith in Deo confidens et insigni triumpho populum 
liberans (XIII, 6 sq.). 

7? Esther pro populo intercedens et illum liberans (V, 6- 
VIII). 

8? Maria, soror Moysis, prophetissa, in laudibus Domini 
exultans (Exod. XV, 20-21). 

9? Bethsabee apud filium regem intercedens (III Reg. II, 
19-20). 

io? Abigail, ob prudentiam (I Reg. XXV, 3). 

i10 Filia lephte (lud. XL, 35 sq.). 

120 lahel, ob brachii virtutem (lud. IV, 18 sq.). 

130 Suzanna, ob castam pulchritudinem (Dan. XIII). 

140 Mater Macchabaeorum, ob fortitudinem (II Macch. VII). 


b) Rebus figurae sunt : 
i? Eden seu paradisus, in quo Novus Adam habitat (Gen. II 


je 
20 Arca Noe portans spem et a fluctibus salvans (Gen. VI, 
II sq.). 
3? Columba nuntia pacis (Gen. VIII, ii). 
4? Arcus in nubibus (Gen. IX, 12 sq.). 
5? Scala lacob ad coelum ascendens (Gen. XXVIII, 12 sq.). 
6? Rubum ardens (Exod. III, 2 sq.). 


7? Virga Aaron (Exod. VII, 12). 
8? Aureum vas in quo manna est coelestis (Exod. XVI, 33). 

9? Arca foederis in quo lex viva (Exod. XXV, 10 sq.). 


io? Candelabrum foederis portans lucem (Exod. XXV, 31 sq.) 
quae praefigurat Christum. 


iiü0 Columna nubis quae noctem illuminabat (Exod. XIII, 
21-22) et tabernaculum operiebat (Exod. XL, 32 sq.) 

120 Vellis Gedeonis coelesti rore madefacta (lud. VI, 37-38). 

130 Nubes Eliae (III Reg. XVIII, 44). 

140 Thuribulum aureum ardens (Exod. XXV, 29; XXXVII, 
16; Lev. XVI, 12, 17; Num. XVI, 46; III Reg. VIL, 50; I 
Par. XXVIII, 17 ; II Par. IV, 22 ; Hebr. IX, 4). 


150 Turris David (Cant. IV, 4). 


160 Domus aurea, plena gloria Domini (III Reg. VI et VIII ; 
II Par. III-VIT). 

170 Thronus Salomonis (II Reg. VII, 13-16; III Reg. IL 
475 IL, 19 ; X, 18). 


180 Mons Sion, in quo habitat Deus (Ps. LXXXIII, 3; 
CXXXI, 13). 


190 Hortus conclusus, fons signatus (Cant. IV, 12), et porta 
clausa (Ezech. XLIV, 2). 

20? Tabernaculum altissimi (Ps. XLV, 5; XVIII, 6) et tem- 
plum Dei (III Reg. VI, 21, 35 ; VII ; II Par. III-IV). 

210 Scala qua ascenditur ad portam templi (Ezech. XL, 
6 sq.), et porta templi quae non aperietur (XLIV, 2-3). 

220 Civitas Dei electa, lerusalem (Ps. LXXXVI, 1-2 ; III 
Reg. XI, 13). 

230 Sponsa Cantici Canticorum (IL, 2; IV, 7; VI, 9). 

240 Regina assistens Regi a dextris (Ps. XLIV, 10-14). 

250 Mons de quo abscissus est lapis sine manibus (Dan. 
IL, 34). 


45- Ex speciali praedestinatione nomine divinitus 
electo congrue dicitur B. Virgo dotata. — Congruum 
enim est quod nomen alto muneri et eminenti dignitati 
matris Dei plene respondeat. Unde, cum munus sit a 
Deo datum, etiam nomen convenit esse divino consilio 
praefinitum, tamquam dignitatis expressivum. Quin ideo 
debeat esse revelatum ; sed sufficit quod ex speciali inspi- 
ratione atque instinctu divino a parentibus fuerit impo- 
situm. Si Deus ipse dederit nomen Abraham, et Israél, 
et Petrum, a fortiori convenit ut nomen eligat suae dilectae 
matris, sicut etiam Filio suo incarnando nomen indicavit 
dandum, dum angelus dixit : vocabis nomen eius lesurn 
(Le. L, 31 ; Mt. I, 21). 

Ità communiter dicunt. At de significatione nominis 
Mariae, (hebr. Miriam), non consentiunt * 


Antiquitus tres praesertim traditae sunt significationes à 
S. Hieronymol : i? amara, seu mare amarum, vel stilla seu myrrha 
maris, a radice hebraica mara (cfr. Exod. XV, 23 et Ruth I, 20) ; 
2? domina, quem sensum vox habere potest aramaice et syriace ; 
3? illuminatrix vel illuminata, aut etiam stella maris3. Minus 
probatur sensus quem S. Ambrosius45suggerit : Deus (lahveh) 
ex genere meo. Post renovata studia antiquitatis tempore huma- 
nism!, nomen quoque interpretatum fuit : exaltata, excelsa, 
eminens, sublimis. 

Recentiore tempore, novae factae sunt coniecturae. 


i? Alii ex hebraeo derivant nomen : sive a radice marah, 
rebellus fuit, et tunc implicat rebellionem, contumaciam contra 
daemonem ; — sive a radice mara', pinguis fuit, et tunc significat 
corpulentam, robustam, ac proinde ad mentem Orientalium, 
venustam, pulchram, gratia plenam, quae sententia adoptatur 
a Bardenhewer ; — sive a marar, mara, quod significat amaritudi- 
nem, amara interpretabatur traditio Rabinorum, ita ut Maria 
sit amaritudine doloris repleta. 


20 Alii tradunt etymologiam egyptiacamó a verbo mr, diligere, 
et Jam loco lahveh, ita ut in passivo sensus sit : Meri-Iam 
(lahveh), a Deo dilecta. 


3? Ali dicunt parentes Mariae verisimiliter usos fuisse 
lingua vernacula aramaica, et praeferunt significationem dominae 
quam vox in aramaica lingua habet sicut in syriaca. 


4? Van Hoonacker denique suggessitó etymologiam a radice 
rum, cum sensu desiderare, sicut arabice habetur láma, et inde 
maram, desiderium ; unde sensus est desiderata, sicut Christus 
est desideratus gentium. 


Istae sunt explicationes praecipuae. Nulla etymologia est 
certa, et omnes praeclare conveniunt Beatissimae Virgini. 


l. Cfr Bardenhewer, Der Name Maria. Geschichte der Deutung 
desselben ; Minccchi, I1 nomine Maria ; L. Janssens, o. C., p. 209 sq. ; 
Ca mpana, o. c., 3" p. c. 1, $ VI ; Van Crombrugghe, o. c., c. i, a. 2, 
IL, de nomine Mariae, p. 24-26. 

2. Liber interpretationis hebraeorum nominum. 

3. Sensus ille late diffusus forsan ortum habuit a falsa lectione S. 
Hieronymi, per mutationem etsi inconsciam vocis sfilla in terminum 
stella maris. 

4. Ita scribens dum opus Hieronymi nondum cognoverat, De Inst. 
Virgin., n. 5. 

(ook Ita ZORELL, Was bedeutet der Name Maria? in Z. ftlr K. Theol. 

6. Apud Van Crombrugghe, o. c., p. 26. 


IP PARS. 


DE B. VIRGINE MARIA IN SEIPSA 
seu 


DE PRAEROGATIVIS MATRIS DEI. 


46. Materia tractanda. — Postquam consideravimus 
B. Virginem Mariam in ordine ad Deum et Christum, 
oportet illam spectare in se et personaliter sumptam, 
quantum ad intrinsecam sui perfectionem in ordine ad 
animam et in ordine ad corpus. Secundum corpus est 
quodammodo physicum instrumentum incarnationis, quod 
Christum hominem concepit et edidit in virginitate et 
incorruptione perpetuo servanda; secundum animam 
est instrumendum morale, quo sit digna mater Dei, ac- 
cepta eminenti et singulari sanctitate. Hinc praerogativae 
quantum ad animam, reducuntur ad sanctitatem et dona 
connexa ; in ordine ad corpus autem ad incorruptionem 
et virginitatem, quae spectari potest ante conceptionem 
et partum, in conceptione et partu, post conceptionem et 
partum ; atque tam in statu viae huius vitae, quam in 
statu termini incorruptionis gloriosae in coelis. 


In tota hac materia valet principium : ratio et mensura 
propria perfectionis Mariae est dignitas et munus divinae 
eius maternitatis. Canit enim Ecclesia : Omnipotens sem- 
piterni^ Deus, qui gloriosae Virginis Matris Mariae corpus 
et animam, ut dignum Filii tui habitaculum effici mereretur, 
Spiritu sancto coopérante, praeparasti. Quapropter ipsa 
habet perfectionem prae omnibus praecellentem et sin- 
gularem. 

A. — DE B. VIRGINE 


IN ORDINE AD PERFECTIONEM ANIMAE 
seu 
DE SANCTITATE MATRIS DEI. 


47. Sanctitas, in creaturis rationalibus, distinguitur 
duplex : negativa et positiva, secundum duo quae importat 
elemental : a) negativum, scii, munditiam | moralem, 
seu absentiam maculae et immunitatem ab omni inor- 
dinatione morali; b) positivum, scii, firmam applicationem 
et coniunctionem ad Deum ut ultimum finem et primum 
principium, quae in ordine supernaturali habetur per 
gratiam. 

Hinc dicemus : a) de negativa sanctitate Mariae, quae 
est triplex, quatenus dicit immunitatem 1? à peccato 
originali, 20 ab omni inordinatione peccati actualis, etiam 
minimi, 30 a sequelis peccati quae relationem dicunt ad 
ordinem moralem, scii, inordinata concupiscentia et 
ignorantia ; 

b) de positiva sanctitate, scii. i? de plenitudine gratiae, 
et 20 de donis cum gratia connexis. 


Caput [ 


DE NEGATIVA SANCTITATE MATRIS DEI. 


QUAESTIO PRIMA. 


MATER DEI EST IMMUNIS A PECCATO 
ORIGINALI SEU IMMACULATE CONCEPTA. 


Articulus I. 


DE VERITATE CONCEPTIONIS IMMACULATAE. 


48. Dogma Immaculatae Conceptionis B. Vir- 
ginis solemniter proclamatum fuit a Pio IX, in Bullai. 


1. S. Thomas, II-II, q. 81, a. 8. 

Ineffabilis Deus, 8 dec. 1854 : « Definimus doctrinam quae 
tenet, Beatissimam Virginem Mariam, in primo instanti 
suae conceptionis, fuisse, singulari omnipotentis Dei 
gratia et privilegio, intuitu meritorum Christi lesu Sal- 
vatoris humani generis, ab omni originalis culpae labe 
praeservatam immunem, esse a Deo revelatam, atque 
idcirco ab omnibus fidelibus firmiter constanterque 
credendam ». — Dicitur : 


1? In primo instanti suae conceptionis. Non agitur de 
Christi virginali conceptione qua Maria concepit Christum, 
sed de conceptione Virginis qua ipsa a matre concepta est ; 
nec de conceptione eius activa seu ex parte principii, 
i. e. de actione generativa parentum, vel et de miraculosa 
conceptione qua esset a Spiritu sancto ex sterilibus pa- 
rentibus, sed de conceptione passiva seu ex parte termini, 
i. e. de conditione Mariae ; nec de conceptione inchoata 
qua ovuli fecundatione efformatur et evolvitur corpus ante 
infusionem animae rationalis, sicut illam plures tempore 
praecedere existimant, sed de conceptione perfecta et 
completa seu unione animae et corporis, qua per infu- 
sionem animae incipit esse nova persona humana : agitur 
enim de persona Virginis quae ante infusionem animae 
nondum erat. Et quidem de primo instanti conceptionis, 
ut explicite excluderetur eorum sententia, qui distinguen- 
tes inter primum et alterum conceptionis momentum, do- 
cuerunt animam Virginis in primo momento unionis 
ad corpus peccatum contraxisse, sed statim in altero 
momento fuisse mundatam. 


2? Ab originalis culpae... immunis: non ab actu peccati 
originalis, qui ceteroquin non est in filis sed in ipso 
Adam ; nec a debito morali, quod est naturalis origo ab 
Adam, qua Maria debuisset illud peccatum contrahere 
illudque contraxisset, nisi immunis ab eo fuisset; sed 
ab actuali infectione huius peccati et macula, quae importat 
privationem originalis iustitiae atque supernaturalis vitae 
ac animae mortem. Cum autem, in ordine praesenti, illud 
non auferatur nisi per gratiam gratum facientem, nec 
detur medium inter statum peccati et statum gratiae, 
edocemur B. Virginem a primo instanti, non solum 

expresse fuisse a peccato negative immunem, sed etiam 
implicite gratia gratum faciente positive dotatam fuisse 
et in gratia esse creatam. Et hac ratione ipsa eius conceptio 
est immaculata, quatenus primo instanti fuit gratia ornata, 
quae maculam peccati impedivit. 


3? Et quidem ab omni labe, scii, a macula et connexo 
reatu tum culpae tum poenae ; et forsan a vulneribus 
peccati quae sunt ex inordinata concupiscentia et igno- 
rantia, quae etiam est labes a peccato originali procedens, 
quamvis non constet de intentione Pontificis illud de- 
finiendi, cum sensus esse possit : ab omni labe quae est 
culpa originalis. 


4? Praeservato. Dupliciter enim quis potest esse im- 
munis a malo : actione reparativa, restaurativa et liberativa 
a culpa vel malo contracto, et actione anticipata et prae- 
servativa a culpa vel malo quod imminet contrahendo. 
Hoc modo, qui damnatus ad carcerem illi praeeripitur, 
melius liberatur quam alius, qui in vincula iam coniectus, 
postea educitur. 


5? Intuitu meritorum lesu Christi Salvatoris. Non ex 
ipsa conceptionis ratione, iure proprio et virtute sua, 
sicut Christus, est Maria ab originali culpa immunis, 
sed ex gratuita Dei concessione, et ob praevisa merita 
Christi, et quidem formaliter ut Salvatoris humani generis, 
seu Redemptoris, ut Alexander VII expressius dixit, 
Const. Sollicitudo, 8 dec. 1661. Cum wi conceptionis 
suae debuisset incurrere maculam originalem, vi meri- 
torum futuri Redemptoris ab ea fuit immunis, redemptione 
non liberativa, qua maculata purificatur, sed praeservativa, 
qua maculanda impediatur ne maculetur, ac proinde, ut 
expresse ait Bulla, est sublimiori modo redempta. Duplex 
scii, est modus redemptionis : ordinarius per remissionem, 
condonationem seu abstersionem culpae, — et privile- 
giatus per praeservationem ; unde fuimus nos obiectum 
liberationis reparativae, utpote condonati et  abstersi 
postquam contraximus maculam, Maria vero liberationis 
praeservativae, quae impedita fuit ne maculam contraheret. 


6* Omnipotentis Dei gratia et privilegio. Sicut Christus 

immaculatae conceptionis est causa meritoria, ita Deus 
est eius causa efficiens et gratia Dei causa formalis. Porro 
haec gratuita Dei concessio est privilegium, et quidem 
singulare, vel quia est unicum, soli B. Virgini exclusive 
reservatum, de qua ceteroquin sola affirmatur, vel saltem 
quia est specialis omnino et extraordinariae excellentiae 

Ecclesiam enim voluisse definire illud esse unicum et 
omnino exclusivum, non perfecte constat. Est privilegium 
Scil, non secundum legem, nec solum praeter legem, 
sed contra legem communem qua vi conceptionis ex 
parentibus tenebatur et ei debitum erat incurrere pecca- 
tum, sed quam Deus pro ipsa suspendit et a qua praeser- 
vata fuit ob merita Christi qua Redemptoris, qui redemit 
eam non erigendo lapsam sed praeservando lapsuram. 


Sicut puer, qui ex matre in statu servitutis constituta nasce- 
retur, sed tamen ex praevia domini mulieris dispositione futurus 
esset liber, esset quidem actu a servitute liber, attamen vi nati- 
vitatis ex tali muliere debuisset et ipse seivitutem contrahere, 
et eam contraxisset, nisi fuisset illa praevia exemptio ; et ideo 
debitum haberet contrahendi servitutem, nisi ab ea fuisset 
exemptus ob speciale privilegium *. 


Est itaque immaculata conceptio privilegium singulare 
quo B. Virgo, Dei gratia et intuitu meritorum Christi Re- 
demptoris, in primo momento suae conceptionis ab omni 


labe culpae originalis fuit praeservato immunis. Quae 
doctrina 


t? definitur, ac proinde auctoritate Ecclesiae est infalli- 
biliter certa ; 


2? asseritur esse a Deo vere et formaliter revelatam, 
si non explicite seu expressis et disertis verbis, saltem 
implicite et aequivalentibus terminis ; quare non est 
mera conclusio ex revelatione deducta quin revelata sit, 
nec simplex factum dogmaticum quod solum est cum 
dogmate revelato connexum, nec doctrina nova, sed a 
Deo fuit apostolis revelata et ab iis Ecclesiae tradita ; 


30 ac proinde ab omnibus fidelibus esse fide divina cre- 


l. Lépicier, O0. C., p. ii, C. i, a. 1, n. 7. 

dendam, ob auctoritatem scii. Dei revelantis ; quod si non 
facerent, non solum in errorem inciderent, sed essent 
haeretici. 


49. Errores immaculatae conceptioni oppositi. 
— Plures circa conceptionem B. Virginis immaculatam 
erraverunt, sive per defectum, sive per excessum. 


A. Per defectum plures, etiam magni theologi, qui eam 
negarunt aut in dubium revocarunt, licet B. Virginem 
dixerint mox sanctificatam in utero, vel altero ab origine 
momento, inter quos recenseri solent S. Anselmus, S. 
Bernardus, Petrus Lombardus, Alexander Halensis, S. 
Albertus Magnus, S. Bonaventura, imo S. Thomas, 
licet de hoc quidam dubitent, Aegidius Romanus, Hen- 
ricus Gandavensis, Petrus de Tarentasia, Petrus de Palude, 
Capreolus, Caietanus et multi Thomistae ; — imo Baius 
asserere non dubitavit, prop. 73* : « Nemo, praeter Chri- 
stum, est absque peccato originali ; hinc B. Virgo 
mortua est propter peccatum ex Adam contractum ». 
Quam propositionem damnavit Pius V, a. 1567. 

At, etiam post definitionem in negando perstiterunt : 
lansenistae Ecclesiae Ultraiectensis et Veteres Catholici, 
sub praetextu servandi antiquam traditionem ; Prote- 
stantes omnes, quia nequit admitti dogma novum ; pariter 
recentiores Schismatici graeci vel et moscovitae, licet 
B. Virginem ab initio externa Dei benevolentia gaudere 
asserere non dubitent, at cum originali peccato ; a for- 
tiori negant Rationalistae, ut Harnack ad verba Pontificis 
affirmantis doctrinam esse a Deo revelatam, ironice 
exclamans : Quandonam? Cuinam? 


B. E contra per excessum, quidam ulterius progressi 
quam dogma revelatum, illud erronee defendunt. Non- 
nulli magis pii quam theologi, quasi omnem perfectionem 
volentes tribuere Bmae Virgini Matri Dei, vel revela- 
tionibus innixi parum fidis aut apocryphis scriptis 


1? Vel docuerunt eam conceptam fuisse in utero matris 
sine concubitu viri. 


20 Vel dixerunt minimam massae corporalis partem in 

Adam incorruptam et peccato subtractam, per genera- 
tiones servatam transiisse usque ad conceptionem Mariae, 
et ex ea corpus Mariae fuisse formatum. Quam phanta- 
sticam explicationem, saec. XIX renovavit Rosmini 
« Ad praeservandum B. Virginem Mariam a labe originis 
satis erat, ut incorruptum maneret minimum semen 
in homine, neglectum forte ab ipso daemone, e quo incor- 
rupto semine de generatione in generationem transfuso, 
suo tempore, oriretur Maria ». Quae propositio 344 dam- 
nata fuit a Leone XIII, 14 dec. 1887. 


3? Vel, ob quemdam alium modum, eam immaculatam 
habuerunt independenter a meritis Redemptoris, ita ut 
redemptione nequaquam  indiguisset, nec ullo fuisset 
modo redempta. 


40 Vel eam sanctificatam aut a peccato mundatam 
dixerunt ante animationem, cum tamen animatione B. 
Virgo fiat gratiae capax aut peccati, et ab eo purificationis. 


50. Conceptio immaculata fundatur in Scripturis. 
— Fundamentum scii, habet dogma in V. et in N. Testa- 
mento : 


A. In V. T. praenuntiatur subobscure in Protoevangelio, 
Gen. III, 15, quod, ut supra diximus n. 36, intelligendum 
est de muliere Maria, saltem in sensu typico aut in sensu 
pleniore, completo, derivato et consequenti. lamvero 


o 


1? Explicite declaratur absolutam et permanentem ini- 
micitiam futuram inter diabolum peccati instigatorem et 
mulierem : sive Evam quae a momento suae paenitentiae 
et iustificationis est typus B. Virginis, sive etiam litteraliter 
ipsam Mariam ; sicut inter semen diaboli et semen mulieris, 
Redemptorem. Atqui illa inimicitia nec singularis esset, 
nec oppositio absoluta et completa foret, si etiam per 
unum instans Eva post justificationem vel B. Virgo fuisset 
subdita peccato mortali, quale est originale, praesertim 
quod per istud serpentis semen incepit. 


2? Implicite asseritur hanc eamdem mulierem, simul 
cum filio suo, in inimicitiis invincibilem, plenam victo- 
riam reportaturam esse de diabolo ac peccato : licet 

pronomen ipsum in textu originali directe refe ndum 
sit ad semen mulieris, scii Redemptorem, indirecte 
tamen refertur ad matrem eius, ut antithesis in primo 
membro enuntiata sit completa. Sed talis victoria plena 
non esset, si mulier etiam uno instanti peccato maculata 
fuisset, et sub imperio diaboli ; etiam ob solum peccatum 
originale, nam diabolus est causa peccati originalis. Ergol. 


3? Vi deductionis: Poena diaboli est in retorsione qua 
reparatio incipit a muliere, sicut ruina. Ergo conditio 
Evae post peccatum opposita fuit conditioni novae Evae, 
non secus àc status Adae contrarius est statui Christi. 
Atqui status oppositus peccato originali est originalis 
iustitia. Ergo nova Eva est in conditione originalis iustitiae. 


Confirmatur: Quae contrarie opponuntur sub hoc respectu 
sunt independentia et non procedunt ab invicem. Maria con- 
trarie opponitur Evae sub respectu gratiae vel inimicitiae cum 
daemone. Ergo sub hoc respectu Maria non est filia Evae, sed 
ab ea plene independens. 


B. In N. T. innuitur in salutatione angelica, Le. I, 28 : 
Ave, gratia plena, Dominus tecum, benedicta tu in mulieribus ; 
quibus respondent verba Elisabeth, quae repleta Spiritu 
sancto dixit, Le. I, 45 : Benedicta tu inter mulieres et be- 
nedictus fructus ventris tui. 

Ubi Maria nomine Dei ab angelo salutatur ut kiyapi 
-oeuivy, i. e. gratiosissima, dilectissima, Deo quidem ; 
quod significat singularem, plenam, permanentem et 
habitualem gratiam; cum autem ita vocetur in N. L. quae 
bona aeterna largitur, necessario significatur interna et 
supernaturalis gratia gratum faciens quam Deus ad salutem 
concedit, plenitudo scii, divinarum gratiarum et donorumi. 


1. Quidam etiam arguunt ex lectione Vulgatae : ipsa conteret caput 
tuum, dicentes talem lectionem non potuisse praevalere in Ecclesia, 
nisi verba audita fuissent de muliere quae est mater Redemptoris ; 
quapropter in hoc est argumentum traditionis. — At id non videtur 
tuto affirmari, siquidem 1» applicatio verborum facta Mariae antiquior 
est quam lectio ipsa ; ergo haec lectio non est origo istius applicationis ; 
2? nec applicatio Mariae facta est origo lectionis ipsa, nam plures sunt 

ui habent istam lectionem et non intellexerunt de Maria. Ita L. Fr. 
rewniak in laudato opere : Die Mariologische Deutung von Gen., 
Ill, 15, in der Viiterzeit, Breslau, 1934. 

salutis. Quae plenitudo intelligenda est respective ad 
subiectum, uti ipsi hic et nunc concedere convenitl. 
Quare vocem Patres et Ecclesia merito gratia plena red- 
diderunt. Quapropter : a) Indicatur cumulus gratiarum, 
singularis abundantia, b) Maria ita vocatur antonomastice 
a Deo, loco nominis proprii et distinctivi ; quod fieri 
nequit nisi persona salutata gratia habitualiter emineat, 
c) Et hoc dicitur in annuntiatione divinae maternitatis, 
unde gratia de qua agitur est proportionata huic eminen- 
tissimae dignitati quae omnes creatas superat, d) Item 
additur : Dominus tecum, quo specialis praecellentia et pro- 
tectio indicatur, e) Benedicta tu in mulieribus ; unde 
speciale indicat privilegium. 

Tribuitur ergo Mariae omnimoda plenitudo gratiae, 
quae in simplici creatura inveniri possit. Atqui illa ple- 
nitudo non esset perfecta nisi sese extenderet ad primum 
instans, in quo Maria concepta fuit, et omnia peccata 
excluderet. Ergo immaculata conceptio B. "Virginis ibi 
innuitur. 


Quare Pius IX 'in bulla definitionis : « Cum vero ipsi Patres 
Ecclesiaeque scriptores animo menteque reputarent Bam Vir- 
ginem ab angelo Gabriele sublimissimam Dei matris dignitatem 
ei nuntiante, ipsius Dei nomine et iussu, gratia plenam fuisse 
nuncupatam, docuerunt, hac singulari solemnique salutatione 
nunquam alias audita ostendi Deiparam fuisse omnium divi- 
narum gratiaum sedem, omnibusque divini Spiritus charis- 
matibus exornatam, imo eorumdem charismatum infinitum 
prope thesaurum abyssumque inexhaustum, adeo ut numquam 
maledicto obnoxia, et una cum Filio perpetuae benedictionis 
particeps, ab Elisabeth divino acta Spiritu audire meruerit 
Benedicta tu inter mulieres et benedictus fructus ventris tui ». 


C. Quapropter in N. L. dicta de Sponsa Cantici, IV, 
7, immaculatae Virgini fuerunt typice applicata, aut ab 
Ecclesia accommodata : Tota pulchra es, amica mea, 
et macula non est in te, nulla scii, nec originalis. 


51. Conceptio immaculata demonstratur divina 
traditione. — Quae immaculatam B. Virginis conce-i. 


i. Hinc diversus est sensus vocis in Eccli. XVIII, 17; Lc. I, 28; 
Ioan. L, 14; Act. Ap., VI, 8 et VII, 35. 


Mariologiu. — K. 

ptionem docet tum speculative, proponendo aut incul- 
cando doctrinam et fidem profitendo, tum practice, scii, 
vita et cultu Ecclesiae. 


A. Speculative: doctrina, in cuius propositione triplex 
stadium occurrit' : i,n. pacificae possessionis, in quo for- 
maliter proposita et credita fuit, sed implicite in veritate 
generaliore ; 2ni clarae et explicitae propositionis atque, 
inde orta controversia, diligentis inquisitionis ; 3m. certae 
persuasionis et definitivae agnitionis, ad quam secuta 
quoque est solemnis definitio. 


x? Primis saeculis | implicite fuit proposita: | Ecclesia 
scii, tantam praedicabat B. Virginis sanctitatem, ut pec- 
catum originale de facto excluderet, quamvis non expli- 
cite dicebat peccatum originale in ea non fuisse. Id autem 
praedicabatur tripliciter : 

a) In parallelismo instituto inter Evam et Mariam, 
seu in doctrina de Nova Eva ; et quidem dupliciter : 

1? per oppositionem, quatenus Mariae locus est, non 
quidem cum progenie peccatrice sicut Eva, sed cum 
immaculato Redemptore, quocum plenam victoriam re- 
tulit de serpente diabolico: Eva scii, est in relatione 
cum ruina, Maria in relatione cum salute opposita ; 
ergo ipsi ruina non competit. 

2? per similitudinem, quatenus Nova Eva habuit ortum 
inculpatum, non secus ac prima Eva. 


]ta lustinus, dial. n. too ; Irenaeus, adv. haer. Ill, 22 ; V, 
19; Tertullianus, de carne Chl., 17 ; Ephraem, serm. 4 in div. 
Script. (Opp. syr. IL, p. 327) ; carm. Nis. ; Epiphanius, Haer. 78 ; 
Theodotus Ancyr., hom. 6 in Deip., n. n ; Fulgentius, serm. 
de dupl. Nat. Chl., 6; Petrus Chrys., serm. T40. 


b) In B. Mariae sanctitate, gratia et perfecta virginitate. 
Patres asserunt eam esse purissimam, per omnia et fun- 
ditus immaculatam, illibatam, innocentissimam, fuisse 
omni tempore puram, illaesam, et intactam, gratia plenam, 
et peccatum numquam in eam fuisse dominatum ; —i. 


Cfr. inter alios Le Bachelet, L'Immacütéc Conception, courte his- 
ioife d'un dogme, Paris, 1903 ; P1. De Meester . Le dogme de l'immaculée 
Conception et la doctrine de l'Église grecque, Paris, 1906. 


IMMACULATE CONCEPTA u$ 


imo ex toto supcrsanctam, superinnocentcm, undequaque 
sanctam, ab omni labe puram, sanctis sanctiorem, mun- 
diorem coelestibus mentibus ; — atque solam sanctam, 
solam innocentem, solam immaculatam, solam unde- 
quaque illibatam solamque undequaque benedictam, se- 
cundum omnia gratis plenam, Deo simillimam ; — 
denique perfecte virginem, secundum corpus scii, et ani- 
mam, ac immunem ab omni inquinamento, quasi arca 
incorruptibilis. Quae implicite dicunt eam absque macula 
conceptam ; secus non esset undequaque sancta, nec 
omni tempore munda, nec purior Angelis, nec sola sancta 
et innocens, supersancta, superinnocens, nam hoc indicat 
eam attigisse gradum puritatis qui omnino singularis 
estl. 


Ita v. g. Hippolytus, apud Theodoretum in dial. Eranistes ; 
de Chr?^. et AntichrÜ0., n. 4; Origenes, hom. |; Gregorius 
Thaum. (?), serm. in Nat. Chl ; Ephraem, carm. nis. ; de laud. 
B. V.; ad S. Dei Gen. ; lacobus Nis. (Civ. catt., 1876, p. 550) ; 
Epiphanius (?), de laud. Virginis ; Ambrosius, in Ps? 118, n. 22, 
30; Presbyteri Achaiae, ep. de martyr. S. Andreae ; Amphi- 
lochius, or. 4 in Deip.; Prudentius, cath. Ill ante cibum ; 
Sedulius, carm. pasch. IL, 28; Theodoretus, in Cant. Cant. 


c) In dogmate divinae maternitatis, quo non solum sim- 
pliciter praedicatur mater Dei, sed et digna mater Dei; 
digna autem non fuisset, si maculam peccati habuisset, 
aiunt Patres. 


Ita Hippolytus, in Ps.22; Ambrosius, in Luc., 1l. Ill; Ephraem, 
carm. nis.; Hieronymus, ep. 22 ad Eustoch. ; Augustinus', 
de nat. et gr., c. 36; Maximus Taur., hom. 5, ante Nat. Di.2 


l. Distinctio quam plures faciebant inter 1m et 2m instans, quatenus 
B. Virgo labem originalem contraxisset primo momento, sed in altero 
ab ea fuisset plenitudine gratiae perfecte mundata, in traditione nullum 
habet fundamentum estque totaliter ignota. 

2. Ait Augustinus, l. c. : « Excepta itaque S. V. Maria, de qua propter 
honorem Domini nullam prorsus, cum de peccatis agitur, haberi volo 
quaestionem : unde enim scimus quod ei plus gratiae collatum fuerit 
ad vincendum omni ex parte peccatum, quae concipere ac parere meruit, 
quent constat nullum habuisse peccatum ? » Quae verba directe quidem 

e solo actuali peccato sunt intelligenda, indirecte tamen et de originali, 
tum quia principium invocatum valet pro utroque, tum quia Augustinus 
alibi docet, propter peccatum originale nullum posse omnia peccata 
venialia vitare : nullus est hominum, praeter ipsum (Christum), qui 

2? Sequentibus saeculis clare et explicite proposita fuit 
immaculata conceptio, diversimode tamen in Oriente et 
in Occidente. In Oriente quidem, post Concilium Ephe- 
sinum, contra Nestorianos omnibus modis celebrant et 
extollunt eminentem excellentiam Matris Dei et eius 
originalem sanctitatem ; in quo nullam perspiciebant 
difficultatem, cum de peccato originali plerumque nec 
explicite loquerentur. E contra, in Ecclesia latina, veritas 
aliquatenus obnubilata fuit ob controversias de peccato 
originali et de gratia contra Pelagianos, quare multum 
insistebant universalitati peccati originalis et redem- 
ptionis. Hinc plures dubitarunt de immaculato conceptu 
B. Virginis aut eum negarunt, eo quod non perspiciebant 
quomodo cum his dogmatibus posset componi. Et a 
saec. XI controversia orta est, in qua magni Scholastici 
plerumque steterunt contra privilegium "Virginis, usque- 
dum Scotus ostenderit quomodo immaculata conceptio 
componi possit cum aliis dogmatibus. Distinxit inter 
ipsum peccatum originale et huius debitum, ac ostendit 
quomodo immaculata conceptio fuerit perfectior modus 
Redemptionis, dum a peccato praeservatur illa quae 
illud incurrere debuisset : ita quod Christus matrem tam 
perfecte redemerit, ut meruerit eam a peccato originali 
non liberar sed praeservaril. Unde a tempore Scoti, 


peccatum non fecerit grandioris aetatis accessu, quia nullus est hominum 
praeter ipsum qui peccatum non habuerit infantilis aetatis exortu », 
c. Iul., V,c. 15,n. 57. Unde, quando luliano obicienti: Tu ipsam Mariam 
diaboli conditione nascendi transcribis », Augustinus respondit : Non 
transcribimus diabolo Mariam conditione nascendi, sed ideo quia ipsa 
conditio nascendi solvitur gratia renascendi ^ Opus imp. c. lui. IV, 
122, id forsan intelligi potest de gratia, non liberativa, sed praeser- 
vat! va. 

i. Magnum fuit Scoto meritum ostendisse possibilitatem praeser- 
vationis a peccato originali pro matre Dei; et hac de causa, paulatim 
mutata est doctrina facultatis theologicae Universitatis Parisiensis. 
Non tamen videtur fidendum cuidem narrationi famosae disputationis 
publicae et solemnis, in qua Scotus plus quam ducentis argumentis 
adversariorum adaequate responderit, omnibus eius ingenii subtili- 
tatem admirantibus, adversariis autem obmutescentibus ; sed haec 
videntur characterem legendarium habere, ac Scotus ipse, in scriptis, 
valde modeste suam sententiam proponit. De doctrina Scoti optime 
scripsit C. Balic, loannis, Duns Scoti Theologiae Marianae Elementa, 
ad fidem codicum mss., Sibenic, 1933. Post Scotum, privilegium maria- 
num praesertim defenderunt ex Ordine Minorum, Fr. Mayronis, 
Bassolis, et Aureolus. Mayronis primus expresse adhibuit (III Sent., 


IMMACULATE CONCEPTA TS] 


privilegium Virginis fuit admissum magis ac magis, quia, 
data possibilitate, pietas inclinabat animos ad admittendum 
quod perfectius et gloriosius est pro B. Virgine. Nihi- 
lominus, non statim fuit consensus obtentus unanimis, 
cum sat longo tempore plures adhuc dubitaverint, sicut, 
c contra, quidam fuerunt defensores privilegii etiam eo 
tempore quo maiores theologi videbantur oppositi. 


In Oriente defensores inter alios fuerunt : Proclus, or. 6 in 
S. Dei Gen. ; Theodotus Ancyr., hom. 6 in Deip., n. 6; lacobus, 
Sarug. (Abbeloos, de vita et scriptis S. lac. Sarug.) ; Sophronius, 
serm. 2 et io in Ann. Deip. ; Tarasius, in S. Deip. praes., n. 2; 
in S. Dei Matrem in tempi, ded., n. 6 ; Andreas Cret., serm. | 
et 2 de Nat. Deip. ; Germanus Const, or. in praes. Deip., 
n. 18; loannes Dam., hom. in Assumpt., et in Dorm. ; idem (?) 
hom. i in Nat. Deip. ; Theodorus Stud., hom. 2 in Nat. (inter 
opera Ioan. Dam.) ; loannes Eub., or. in Cone., n. 24, etc. 

In Occidente : Paulus diac. serm. in Ass. 5 ; Paschasius 
Radb., de partu Virg.; Fulbertus Carn., or. in Virg. Nat. ; 
PetrusDamianus(?),serm.46 et40; Bruno, exp. inPs. ; Rupcrtus 
Truit., in Gen. III, 19 ; Ivo Carn., serm. de Nat. Di. ; Raymundus 
lordanus, Cont. B. M. V. c. 2; auctor anonymus libri de 
Conceptione B. M. V. ; Raymundus Lullius, de Laud. B. M. V. ; 
Disp. super dub. quaest. M. Sent. ; Guarra, in Sent, qui fuit 
Scoti magister. 


3? A saeculo XV, doctrina conceptionis immaculatae, 
in sufficienti luce posita, a Pontificibus protegitur et Con- 
ciliis, ac de die in diem consensum obtinuit doctorum et 
fidelium, qui paulatim factus est moraliter universalis. 
Unde mirum non est quod Antistites, Universitates et 
theologi, viri ecclesiastici saeculares et regulares, ac ipsi 
pi fideles a S. Sede efflagitaverint et tandem obtinuerint 
solemnem huius veritatis definitionem. 


Ita in Concilio Constantiensi fuit doctrina proposita a Gerson 
in sermone, plaudente et approbante concilio (a. 1416); in 
Concilio Basileensi fuit definita (a. 1439), sed concilium a Pon- 


d. 3, q. 2) celeberrimum argumentum : Deus B. V. immaculate con- 
ceptam facere potuit, decuit, ergo fecit; quod falso tribuitur Sc ^to, licet 
ad mentem Scoti dici possit, cum iste scripserit : « Deus potuit facere 
quod ipsa numquam fuisset in peccato originali... Si auctoritati Ec- 
clesiae, vel auctoritati Scripturae non repugnet, videtur probabile 
quod est excellentius attribuere Mariae . Ita in op. Oxon,, Ill Sent., 
d. 3,q. i, n. 4. 

tifice non fuit approbatum ; nihilominus in Concilio provinciali 
Avenionensi (a. 1457) decretum basileense confirmatum fuit 
pro Gallia, ac prohibitum omnibus, ne contrarium praedicarent. 
Concilium Tridentinum, sess. 5, can. 5 (a. 1546) declaravit 
« non esse suae intentionis, comprehendere in hoc decreto, ubi 
de peccato originali agitur, Beatam et immaculatam Virginem 
Mariam Dei Genitricem, sed observandas esse constitutiones 
Sixü IV sub poenis in eis constitutionibus contentis quas in- 
novat » ; quo Tridentini Patres B. Virginem ab originali solutam 
pro rerum temporumque adiunctis satis innuunt. Sixtus IV vero 
(a. 1476) indulgentias concessit festum conceptionis celebran- 
tibus, et ut falsas et erroneas damnavit (a. 1483) assertiones 
illorum qui in ea celebratione aut doctrinali professione quid 
haereticum vel erroneum aut peccaminosum esse audebant 
affirmare. Pius V (a. 1567) damnavit Baium originale peccatum 
B. Virgini imputantem. Clemens VIII (a. 1598) approbavit 
catechismum Bellarmini, in quo immunitas a macula originali 
affirmatur. Paulus V (a. 1618) prohibuit ne quis conceptionem 
pollutam Mariae asserere publice praesumeret; quod vetitum 
Gregorius XV (a. 1622) ad privata quoque colloquia extendit, 
exceptis iis quibus fuit specialiter indultum. Alexander VII 
(a. 1661) praecedentia decreta innovavit, ne libri contra imma- 
culatum Deiparae conceptum ederentur vetuit, et doctrinam 
immaculatae conceptionis piam sententiam esse proclamavit, 
quam fere omnes catholici iam complectuntur. Clemens XI 
(a. 1693) iussit ut festum conceptionis de praecepto haberetur 
et illud ad universam Ecclesiam extendit. Tandem Pius IX 
rem solemniter definivit constitutione dogmatica Jneffabilis 
Deus, 8 dec. 1854. 


B. Practice: vita et cultu Ecclesiae. In liturgiis saepius 
fuit affirmata, praesertim in variis orientalibus, uti constat 
ex earum anthologiis, menologiis, triodiis, etc... ita ut 
lex supplicandi statuat legem credendi. Maxime vero ipsa 
celebratione festi conceptionis ; quod paulatim extensum 
fuit ad universam Ecclesiam. Quo posito, valet argumentum 
a S. Thoma positum alia occasione : « Ecclesia celebrat 
nativitatem B. Virginis. Non autem celebratur in Ec- 
clesia festum nisi pro aliquo sancto. Ergo B. Virgo in 
ipsa sui nativitate fuit sancta. Fuit ergo in utero sancti- 
ficata » III, q. 27, a. 1. Eodem modo liceat argumentari : 
Ecclesia celebrat ipsam B. Virginis conceptionem. Non 
celebratur festum nisi pro aliquo sancto. Ergo B. Virgo 
in ipsa sui conceptione fuit sancta. Fuit ergo in ipso 

instanti suae conceptionis sanctificata et 4 peccato 
pural. 


Quonam tempore praecise fuerit introductum festum nesci- 
mus, at certissime celebrabatur saec. VII in Ecclesia graeca, dic 
9 Decembris, ut constat ex Canone S. Andrcae Cretensis (c. 
a. 697 composito). Saec. VIII loannes Euboensis testatur sua 
aetate illud iam in pluribus Ecclesiis celebrari (serm. in Cone. 
Deip.), postea Normocanon Photii (a. 883), Menologium graecum 
(saec. XD, Constitutio Alexiis Commeni (saec. XII) : ex quibus 
colligitur festum saltem a saec. X per totum Orientem cele- 
bratum, inde autem a saec. XII obligatorium fuisse. 

In Occidente, saec. IX a Graecis receptum et celebratum 
est in Sicilia 9! Decembris, ubi Petrus, qui postea fuit Argorum 
episcopus, orationem habuit pro conceptione S. Annae ; 
pariter in Ecclesia Neapolitana, ut testatur vetus marmoreum 
calendarium. Saec. IX et X inscriptum reperitur ad 2m vel 
3m Mail in variüs documentis ex Hibernia provenientibus, 
v. £. in calendario (Engi et in martyrologio sub rege Alfrido 
(t 900) evulgato. Postea in Angliam transiit ante 1050, ubi 
celebratur 8 Decembris, mox abolitum fuit, deinde eodem 
saeculo XI vel initio XII restauratum ; in Germaniam, ubi 
invectum dicitur a Conciliabulo Moguntino (a. 1049) ; et in 
Normanniam, ubi celebratur in Ecclesia Rothomagensi. Saec. XII 
cepit introduci in Galliam, ubi canonici Lugdunenses id etiam 
instituerunt (1140), increpati hac de causa a S. Bernardo sed 
nihilominus mox magis diffusum est per Galliam, deinde per 
Hispaniam et Italiam. Romae celebratur ab anno 1330. 

Cum autem plures festum intelligi posse existimaverint de 
sanctificatione B. Virginis post conceptionem mox in utero 
habita, quia quonam praecise tempore ibi sanctificata fuerit 
ignoratur ; Pontifices declararunt intelligendum de sanctificatione 
in ipso momento conceptionis. Ita iam Sixtus IV, et deinceps 
alii, maxime Alexander VII et Pius IX. 


52. Conceptio immaculata confirmatur ratione 
theologica. — Ratio conceptionem immaculatam strictei. 


i. Ne dicatur festum habere characterem legendarium, cum celebret 
conceptionem miraculosam "Virginis a Spiritu sancto ex sterilibus 
pareoupus et originem habeat ab apocryphis. — Nam, etsi talis signi- 
icatio quandoque videatur admittenda, tamen simul celebratur san- 
ctitas Virginis in suo ortu, uti constat ex menaeis, antilogio, aliisque 
artibus officii, et ex homiliiss loannis Euboensis, loannis Dam., 
etri de Argos, Georgii Nicomediensis, etc. Ceterum ista legenda 
non agnoscitur in omnibus Ecclesiis, nec certissime a tempore quo 
in Occidente ubique festum propagari cepit, aut a Pontificibus fuit 
probatum. 

demonstrare nequit, cum etiam ex matre in peccato 
concepta carnem sumere Deus posset atque incarnari ; 
nihilominus multiplicem et summam eius convenientiam 
ostendit. 


1? Dei mater ipsius digna esse decebat: a) Decebat scii. 
Verbum eligere matrem sibi dignam ; sed mater concepta 
in originali peccato non fuisset digna Verbi purissimi et 
sanctissimi, cum eius ignominia in Filium redundasset, 
iuxta illud Prov. XVII, 6 : « gloria filiorum patres eorum ». 
b) Pariter « decebat ut sicut Unigenitus qui in coelis Patrem 
habuit, quem Seraphim ter sanctum extollunt, ita matrem 
haberet in terris quae nitore sanctitatis numquam carue- 
rit » (bulla Ineffabilis Deus). c) Imo indecens esset quod 
Filius, matrem praedestinans, eam non praedestinaret 
a culpa immunem, sicut denique sapientiae Filii eiusque 
gratae pietati quodammodo debitum est. 

Maria habuit Filium, qui ante eam aeternaliter exi- 
stebat. Hinc amor Filii convenienter poterat eam praeve- 
nire in conceptione, et eius animam creare innocentem 
atque dotatam plenitudine gratiae. 


2? Mater Dei speciales relationes habet cum SS. Tri- 
nitate : est enim filia primogenita Patris, mater Filii, 
sponsa et sacrarium Spiritus sancti. Non convenit autem 
personam, Deo tam intime coniunctam, in ortu suo fuisse 
infectam originali peccato, iuxta Ps. XCIL, 5 : « domum 
tuam decet sanctitudo in longitudinem dierum ». Nam, 
ut ait bulla Ineffabilis Deus: 

« Decebat omnino ut perfectissimae sanctitatis splen- 
doribus semper omnino fulgeret, ac vel ab ipsa originalis 
culpae labe plane immunis amplissimum de antiquo 
serpente triumphum referret tam venerabilis Mater, cui 
Deus Pater unicum Filium, quem de corde suo aequalem 
sibi genitum tamquam seipsum diligit, ita dare disposuit, 
ut naturali esset unus idemque communis et Patris et 
Virginis Filius ; et quam ipse Filius substantialiter facere 
sibi matrem elegit; et de qua Spiritus sanctus voluit et 
operatus est ut conciperetur et nasceretur ille de quo 
ipse procedit ». 

30 Mater Dei Redemptoris est quoque mediatrix nostri 

et Nova Eva: a) Non decet mediatorem fuisse inimicum 
offensi, aut amicum et complicem offensoris, sed oportet 
medius sit inter utrumque et ab utroque distet; ergo 
Maria non potuit inimica inveniri Dei aut amica et complex 
diaboli et peccati. Nova Eva scii, decebat esse perfecta 
victrix diaboli et a peccato omnino immunis, praesertim 
ab illo quod Redemptor tollere intendit, b) Et sicut prima 
Eva in ortu suo tradita est Adamo ut sancta virgo et im- 
maculata, ita nova Eva decebat ab ortu suo esse virgo 
sancta et immaculata ; aut sicut ex Adam mulier perfecta 
fuit formata, ita decebat ex Christi meritis, mulier perfecte 
esset redempta, ita ut B. Virgo divinorum operum synthesis 
existeret. c) Decebat scii. Salvatorem, redemptionis et 
victoriae quam de peccato reportavit perfectionem osten- 
dere, unam saltem personam perfectissime redimendo 
et ab omni actualis et originalis labe immunem praeser- 
vando ; et hanc esse personam suae matris, praesertim 
cum haec eius cooperatrix in opere redemptorio esset 
futura. 


4? Mater Dei est maior et dignior omnibus creaturis, 
etiam angelis, ac regina totius creationis. Sed protoparentes 
et angeli fuerunt creati in sanctitate et divina gratia. Ergo 
a fortiori mater Dei, Maria. 


5? Mater Dei est propinquissima Deo. Sed « quanto 
aliquid magis appropinquat principio in quolibet genere, 
tanto magis participat effectum illius principii », ut ait S. 
Thomas, III, q. 27, a. 5. Christus est principium gratiae : 
secundum divinitatem quidem auctoritative, secundum 
humanitatem vero instrumentaliter. Bma "Virgo Maria 
autem propinquissima fuit Christo secundum humani- 
tatem, quia ex ea accepit humanam naturam. Ergo B. 
Virgo recepit quantum possibile fuerit et prae ceteris 
debuit a Christo gratiae plenitudinem obtinere. 


53. Obiiciunt : i? Doctrina conceptionis immaculatae 
opponitur doctrinae Scripturae de universalitate peccati 
originalis : « in omnes homines mors pertransiit in quo 
omnes peccaverunt » Rom. V, 12 (Cfr. I Cor., XV, 22; 
II Cor. V, 14, 15). 

Resp. Doctrina vera est quod omnes sub lege trans- 
fusionis peccati de se cadunt, et omnes iure et secundum 
radicem sunt peccatores in Adam, non tamen ideo omnes 
de facto et realiter, quando sumus. Lex scii, universalis 
est cui in actu primo omnes subduntur ab Adam generati, 
etiam B. Virgo quatenus vi conceptionis peccatum debuit 
contrahere et contraheret nisi exempta esset; at in actu 
secundo potest dari exceptio, et a lege exemptio, sicut 
Assuerus dixit ad Esther (XV, 13); « non enim pro te 
(scii, applicanda), sed pro omnibus haec lex constituta 
est » Lex scii, est universalis de se, non necessario de 
facto ; quare Concilium Tridentinum definiens peccatum 
originale, noluit tamen B. Virginem in suo decreto com- 
prehendere ; exceptio tamen non est admittenda nisi 
demonstretur. 


In omnibus scii, est debitum peccati originalis, sicut etiam 
debitum mortis, et tamen, ut videtur, secundum Apostolum, 
non omnes moriuntur de facto, scii, illi qui vivunt in adventu 
Christi iudicis (I Thess. IV, 15-17) De quo S. Thomas, 
Q. D. de Malo, 4, a. 6, ad 2 : « Dato quod illi qui vivi reperientur 
in adventu Domini, numquam moriantur, non sequitur ex ne- 
cessitate quod peccatum originale non contraxerint. Poena 
enim propria originalis peccati est necessitas moriendi, secundum 
illud Apostoli, Rom. VIIL, 10 : Corpus quidem mortuum est 
propter peccatum, id est necessitati mortis addictum, ut Augu- 
stinus exponit. Potest autem contingere quod aliqui neces- 
sitatem moriendi habeant, qui tamen numquam morientur, 
divina virtute prohibentel ». Ita in omnibus, praeter Christum, 
est debitum et necessitas contrahendi peccatum, et potest 
contingere quod exceptional!ter quis non contrahat ex privilegio, 
divina scii, virtute prohibente. 


2? Secundum Patres, a) solus lesus ob conceptum 
virginalem est a peccato immunis2; b) caro Mariae, ad 
differentiam carnis Christi, est caro peccati3, c) imo 


I. Cfr. I-II, q. 81, a. 3, ad 1; ll Sent, d. 31, q. 1, a. 2, ad 2 et ad 5; 
III, d. 3, q. i, a. 1. 

2. Ambrosius, in Le. II, 55-56 ; Augustinus, de pecc. mer., I, c. 57 ; 
serm. 293, 12 ; Leo M., serm. 5 in Nat. Di, c. 5 ; Gregorius M., mor. 
XVIII, 84 ; Beda, hom. I, 1 ; Ioannes Dam., hom. in Sab., n. 20. 

3. Augustinus, de Gen. ad Dit., X, c. 18, n. 32 ; de pecc. mer., ll, 
c. 38 ; Fulgentius, ep. 17 de inc. et gr., n. 13. 

Maria dicitur a peccato mundata, sanctificato, purificata * 
Resp. Solus lcsus est per se et necessario a peccato 
immunis : per se i. e. de iure et virtute conceptus sui, ita 
ut lex peccati eum nullo modo tangeret; necessario, 
i. e. ex natura sua, quia persona divina. Solus, apud 
Patres, signat non solum factum, sed et cius modum, quia 
et in quantum ex virgine fuit conceptus, fuit extra legem 
propagandi peccati. B. Virgo non fuit hoc modo immu- 
nis, quia non est extra legem ; sed tamen alio modo 
potuit esse immunis, ex privilegio scii, contra legem. 


Ita solet Ecclesia canere : Tu solus sanctus... lesu Christe, 
Scil, proprio iure ex propria persona, quod tamen non pro- 
hibet Ecclesiam alios colere ut vere sanctos. Notat tamen Van 
Noort : « Haud contendimus Patres, dicendo unum Christum 
ab omni peccato alienum fuisse, semper actu cogitasse : idem 
alio sensu etiam valet de Virgine ; id enim persuasionem expli- 
citant supponeret. Sed dicimus, eos sensu verissimo scribere 
potuisse : solus Christus a peccato immunis est, quin reapse 
sentirent, Virginem aliquam actu inquinatam fuisse' ». 


b) Carne peccati Patres nihil significant nisi carnem 
Mariae, utpote passibilem et mortalem, esse ex stirpe 
corrupta Adam, seminali generatione propagatam, non 
vero peccato actu infectam. 


Unde et aliqui carnem Christi vocant carnem peccati, minus 
bene tamen, ut Tertullianus, de carne Ch'., 16; Hilarius, de 
Trin. I, 13 ; Gregorius Naz., or. 51, n. 18 ; Proclus, or. 4, n. 14 ; 
ipse Augustinus autem Virgini carnem peccati tribuit pro ipso 
tempore conceptionis Christi, i. e. carnem via ordinaria concu- 
piscentiae et generationis ab Adam derivatam. Quodsi Ful- 
gentius addat : « si caro peccati non mendaciter dicitur, habet 
in se caro ipsa peccatum », aut intelligendum est de signo et 
instrumento peccati, concupiscentia, aut reiiciendum tamquam 
minus rectum. 


c) B. Virgo dicitur a Spiritu sancto mundari, sanctificari, 
purgari, sensu minus stricto, quatenus in primo instanti 
ortus sui est Deo grata facta,sancta, pura et munda ne a; 


1l. Ioannes Dam., de Fide orthod., III, c. 2j hom. in Dorm., I, n. 3 
Gregorius Naz., or. 38 in Theoph. 13, or. 45 in S. Pasch. 9; Fadmerus, 
de excel. B. M. V., c. 3. 

2. De Deo Redemptore, sect. Ill, art. 2, n. 258. 

peccato inquinetur, sed ita ut ab omni peccato, macula 
et labe praeservetur, et de die in diem sanctior et purior 
proficiat. Quandoque tamen Patres videntur intelligendi 
de omnimoda purificatione per expurgationem fomitis 
in ipso adventu Christi. 


3? Immaculata conceptio negata fuit a S. Bernardo et 
a maximis Theologis saec. XIIL etiam a S. Thoma ; 
quod impossibile fuisset nisi perspexissent falsitatem 
illius et cum dogmatibus religionis Christianae incompos- 
sibilitatem ; quare non potest dici revelata veritas. 

Resp. a) S. Bernardus et Scholastici saec. XIII non 
peremptorio modo loquuntur, sed de immaculata con- 
ceptione dubitant, aut cum probabilitate et verisimili- 
tudine opinantur eam non esse admittendam, nam valde 
modeste loquuntur ; b) quod spectatis adiunctis rerum 
et temporum sat facile intelligitur '. 


Tradiüonalis doctrina recepta asserit Dei Genitricem tantam 
sanctitatis. perfectionem accepisse quanta ei conferri potuit. 
Quod principium tradit Anselmus: « Decens erat ut ea puritate 
qua maior sub Deo nequit intelligi, virgo illa niteret ». Hoc prin- 
cipium implicite continet immaculatam conceptionem, sed 
multi id non perspiciebant, nec, ut videtur, ipse Anselmus? ; 
at apud omnes in confesso erat B. Mariam saltem ante nati- 
vitatem esse sanctificatam in utero, quod etiam loanni Baptistae 
adscribi solebat. 

Festum conceptionis quidem celebrabatur in aliquot ecclesiis, 
sed ipsius obiectum non semper cum omni praecisione deter- 
minabatur. Theologia autem  synthetica tunc effbrmabatur 
in corpus doctrinae ex partibus consentientibus  harmonice 
constans ; unde theologis quaerendum erat num privilegium 
immaculati conceptus cum aliis dogmatibus et veritatibus 
aliunde certis compossibile erat. Peccatum originale enim 
videbatur universaliter se extendens ad omnes ex Adam genitos ; 
concupiscentia orta ex seminali generatione censebatur illud 
constituere aut saltem ad illud pertinere ; et Redemptio habenda 
est universalis, ita ut nullus salvari possit nisi ex meritis pas- 
sionis Christi. Exinde controversia oriri nata erat. 


a) Occasio controversiae fuit interventus S. Bernardi circa 


1. Cfr. Diet, de Théot. cath., Le Bachelet ,art. immaculée conception ; 
Van Crombrugghe, o. c., c. 3, à. i, p. 130 Sq. 

2. De conceptu virginali, c. 18. 

3. Cur Deus homo, c. 16. 

opportunitatem et legitimitatem festi, quod, inconsulta S. Sede, 
canonici Lugdunenses celebrandum assumpserant. Anno 1139- 
1140, scripsit epistolam (174,0) ut eos a proposito revocaret 
novam inducendi celebrationem, quam ritus Ecclesiae nescit, 
non probat ratio, non commendat antiqua traditio. Sane B. Virgo 
nequit dici sanctificatione praeventa : non valet ante sancta 
esse quam esse ; nec ipse conceptus, qui factus fuit in libidine 
cum peccato, potuit esse sanctus : ad hoc requireretur ut operante 
Spiritu sancto conceptus fieret virginalis, quod uni competit 
Christo ; ergo nihil restat nisi ut, post conceptum, in utero 
existens, sanctificationem acceperit, quae sanctam fecerit eius 
nativitatem, non conceptionem. 

Ceterum Bernardus causam non definitivo modo resolvere 
intendit, sed eam expresse reservat Ecclesiae Romanae : « Quae 
autem dixi, absque praeiudicio sane dicta sint sanius opinantis. 
Romanae praesertim Ecclesiae auctoritati atque examini totum 
hoc, sicut et cetera, quae eiusmodi sunt, universa reservo, 
ipsius, si quid aliter sapio, paratus iudicio submittere ». 

Plures cum Bernardo festi diffusionem improbarunt, ut loannes 
Belethus et Petrus Cellensis ; alii, ut Petrus Comestor et Nicolaus 
a S. Albano, illud defenderunt. Epistola Bernardi diffusionem 
quidem retardare ad tempus valuit, sed eam impedire nullatenus 
valuit. 


b) Exinde controversia transiit ad Scholasticos ; quorum 
maximi privilegio Virginis videntur oppositi. Ita Petrus Lom- 
bardus, III Sent., d. 3, et auctor Summae Sententiarum qui eum 
sequitur, ac plerique eius commentatores : v. g. ex Ordine 
Fr. Minorum Alexander Halensisl, S. Bonaventura, loannes 
Rupellensis, et Richardus de Mediavilla; ex Ordine Praedica- 
torum S. Albertus M.2, Petrus de Tarentasia, et S. Thomas. 
Quorum plures partialiter innixi sunt auctoritati S. Bernardi, 
vel et rationibus ab eo allegatis. 

Ceterum privilegium "Virginis tunc temporis saepius male 
proponebatur, v. g. ac si ageretur de munditia carnis aut de 
libertate a concupiscentia ; male explicabatur, v. g. ac si conceptio 
fuisset tota immaculata, nec solum passiva, sed et activa, aut 
non solum completa in infusione animae, sed et inchoata 
in carne, vel ac si Virgo formata fuisset ex particula quadam 
carnis in Adam peccato subtracta et per sequentes generationes 
servata; male defendebatur, provocando scii, ad revelationes 
privatas, parum fidas scriptaque apocrypha : quibus omnibus 
res poterat videri obscura et suspecta. Maxime autem, quia duo 
non sufficienter perspiciebant : im, quomodo generatio naturalis 
ex semine potest esse immunis a lege originalis peccati ; 2m, 


]. Etiam in /' unima theologica, p. 3, q. 9, m. 2, a. 1-3. 
2. Btiam in Mariale, q. 139 et 145, $ 2.3. 

quomodo anima immunis ab originali peccato potest indigere 
redemptione. Nondum scii, recepta erat distinctio inter debitum 
seu necessitatem contrahendi, et actualem  contractionem 
peccati orginalis. Hinc naturaliter magis concludebant in fa- 
vorem legis peccati et universalis indigentiae redemptionis, 
quam non concipiebant nisi ut a peccato liberationeml. 

S. Bonaventura, melius quam antecessores, videtur quaestionem 
posuisse, in III Sent., d. 3, p. 1i, a. 1, q. 1: an caro Virginis sancti- 
ficata fuit ante animationem? — q. 2 : an anima Virginis sancti- 
ficata fuit ante originalis peccati contractionem? — q. 3 : an 
B. Virgo sanctificata fuerit ante nativitatem? Ad im respondet, 
negative; ad 2m, quae est questio nostra, postquam exposuit 
sententiam faventem privilegio, negativam amplectitur solu- 
tionem, non quasi foret omnino necessaria, sed utpote communior 
et rationabilior et securior; ad 3m respondet affirmative: « si 
autem quaeratur, qua die vel hora sanctificata fuerit hoc igno- 
ratur; probabiliter tamen creditur quod cito post infusionem 
animae facta fuit infusio gratiae ». Nec obstat celebratio festi, 
quod dicitur postea, sub eius magisterio generali (a. 1263), 
pro toto Ordine Franciscano assumptum, nam, ut ait, q. 1, 
à. 4 : « Potest esse quod illa solemnitas potius referatur ad diem 
sanctificationis quam conceptionis, et quoniam dies conceptionis 
fuit certa et dies sanctificationis incerta, ideo... solemnitas 
diei sanctificationis statui... in die conceptionis ; nec immerito, 
quia quamvis conceptionis diem non oporteat celebrari pro eo 
quod non fuit sanctitas in conceptu, possunt tamen irrepre- 
hensibiliter gaudere sanctae animae pro eo scii, quod nunc 
inchoatum est.., attendendo magis sanctificationem futuram 
quam conceptionem praesentem » ; addens exemplum : « si filius 
regis claudus nascatur qui est a claudicatione processu temporis 
liberandus, non est de claudicatione dolendum, sed potius de 
nativitate gaudendum ». 

Similia habet S. Thomas. In commentario super Senten- 
tias, IIL, d. 3, q. 1; a. 1 quaerit : 1i? utrum B. Virgo sanctificata 
fuerit antequam conceptio carnis eius finiretur? — 20 utrum ante 
animationem sanctificata fuerit? — 30 utrum ante nativitatem 
ex utero? 

Ad im respondet negative : non est sanctificata in parentibus, 
nec in actu conceptionis eius. Ad 2m dicit : non est sanctificata 
« ante infusionem animae, quia gratiae capax nondum erat; 
sed nec etiam in ipso primo instanti infusionis, ut scii, per 
gratiam tunc sibi infusam conservaretur ne culpam originalem 
incurreret: Christus enim hoc singulariter in humano genere 
habet ut redemptione non indigeat.., sed omnibus convenit 
redimi per ipsum. Hoc autem esse non posset, si alia animai. 


i. Van Noort, o. c., n. 254. 

inveniretur, quae numquam originali macula fuisset infecta. 
Ht Ideo nec B. Virgini, nec alicui, praeter Christum, hoc con- 
cessum est ». Ad 3l| respondet : affirmative, et multo excellentius 
aliis, 

Item in Summa, IIL, q. 27, a. 2, quaestioni : utrum B. Virgo 
fuerit sanctificata ante animationem? respondet : « Sanctificatio 
B. Virginis non potest intelligi ante animationem...: t^ Quia 
sanctificatio de qua loquimur non est nisi emundatio a peccato 
originali... ; culpa autem non potest emundari nisi per gratiam, 
cuius subiectum est sola creatura rationalis. Et ideo ante infusio- 
nem animae rationalis B. Virgo sanctificata non fuit. — 20 Quia 
cum sola creatura rationalis sit susceptiva culpae, ante infusionem 
animae rationalis proles concepta non est culpae obnoxia. — 
Et 30 si quocumque modo ante animationem B. Virgo sancti- 
ficata fuisset, numquam incurrisset maculam originalis culpae, 
et ita non indiguisset redemptione et salute, quae est per Chri- 
stum... Unde relinquitur quod sanctificatio B. Virginis fuerit 
post animationem ». Nam « si numquam anima B. Virginis 
fuisset contagio originalis peccati inquinata, hoc derogaret 
dignitati Christi, secundum quam est universalis omnium 
Salvator » (ad 2). Et « licet Romana Ecclesia conceptionem B. 
Virginis non celebret, tolerat tamen consuetudinem aliquam 
Ecclesiarum illud festum celebrantium. Unde ce'ebritas non 
est totaliter reprobanda. Nec tamen per hoc quod festum con- 
ceptionis celebratur, datur intelligi quod in sua conceptione 
fuerit sancta ; sed quia quo tempore sanctificata fuerit ignoratur, 
celebratur festum sanctificationis eius, potius quam conceptionis, 
in die conceptionis ipsius » (ad 3m). Cfr. Quodl. VI, a. 7. Quae 
sane difficulter possent aliter explicari. 

Qui tamen omnes pertinent ad unam scholam, Parisiensem, 
quae licet omnibus illustrior, non tamen repraesentabat opi 
niones omnium, nec a fortiori universam Ecclesiam aut sensum 
communem fidelium. 


Ex quibus constat Scholasticos valde moderate et 
prudenter locutos, nec positive dixisse : immaculatam 
Virginis conceptionem asserere aut celebrare esse errorem, 
sed potius negative non perspexisse eius probabilitatem 
aut possibilitatem, in oeconomia salutis praesenti ; quare 
nihil impedit quominus sit veritas implicite revelata, 
quae postea luce clarius pateret omnibus. 


54. Opinio S. Thomae, qualis sit, sub controversia 
nunc est, sicut et olim fuit, a tempore scii. Concilii Ba- 
sileensis. Nec tantum apud extraneos, sed et apud suos, 

Dominicanos : non tamen ab initio, nam omnes antiqui 
habuerunt illum ut non faventem immaculatae con- 
ceptioni, sicut Aegidius Romanus, Deza, Petrus de Ta- 
rentasia, Paludanus, loannes de Neapoli, loannes de 
Polliaco, Hervaeus Natalis, Capreolus, de Turrecremata, 
S. Antoninus, Ferrariensis, Caietanus, in opusc. de Con- 
ceptione B. M. V., in quo scii, opinionem S. Thomae 
defendit, sed tamen quamdam possibilitatem agnovit 
opinioni Scoti ; at inde a saec. XVI, quidam aliter inter- 
pretantur S. Thomam, et illum habent tamquam nulla- 
tenus oppositum  conceptioni immaculatae aut etiam 
faventem, ut Seraphinus Capponi 4 Porrecta, loannes 
a S. Thoma, Natalis Alexander, et plures recentes'. 

De hac quaestione satis implicata liceat nobis dicere 
verbum ; salvo meliori iudicio. 


i^ S. Thomas non confutat nec negat immaculatam 
conceptionem qualis definita est ab Ecclesia, sed alios 
modos conceptionis immaculatae quos Ecclesia reprobat 
aut saltem non probavit, speciatim quod B. Virgo est 
virginaliter concepta, quod caro eius fuit purgata aut ipsa 
sanctificata ante infusionem animae, et generatim omnem 
modum munditiem aut sanctitatem  adipiscendi inde- 
pendenter a Redemptore et redemptione. 

2? Nec affirmat immaculatam conceptionem qualis 
fuit-àb Ecclesia definita, sed non distinguit inter pec- 
catum lit eius debitum. Distinctionem illam tradit pro 
poena mortis : distinguit nempe necessitatem moriendi 
quae est poena, quam omnes incurrunt qui habuerunt 
peccatum originale ; et ipsam mortem, quam quis subire 
non posset (Q. D. de Malo 4, a. 6, ad 2 ; I-II, q. 81, a. 3, 
ad 1; IV Sent, d. 13, q. 1, a. 4, sol. 1, ad 3). Sed similem 


i. Ita v. g. M. Spada, Esame critico sulla dottrina dei Ang. doit. S. 
Tomaso di Aq. circa il peccato originale relativamente alla B. Verg. Maria, 
Roma, 1839 ; N. Del Prado, D. Thomas et Bulla Ineffabilis Deus, Friburgi, 
1919 ; Hugon, in Dogmatica ; P. Lumbreras, S. Thomas and the imma- 
culate Conception, 1923 ; et nuperrime, G. Friethoff, in Angelicum, 
19335 er Mandonnet, Notes sur TAve Maria et les critiques récents, 
in Bulletin Thomiste, 1933. [Conferri possunt Pesch, in Theologia Dog- 
matica, et L. Janssens, 0. €.,; Le Bachelet, 0. c. ; Lépicier, o. c. ; 
et Campana, o. c., in sensu traditional! ; in sensu opposito, Cor noldi, 
Sententia S. Thomae Aq. de immunitate B. V. Dei Parentis a peccato 


originali, Neapoli, 1870; et Morgott, o. c., p. 67 sq. 

distinctionem, inter debitum et necessitatem contrahendi 
peccatum originale et ipsum peccatum contractum, 
nullibi agnovit. Unde simpliciter concludit B. V. pcc- 
catum originale contraxisse, aut animam eius contagio 
originalis peccati esse inquinatam et huius macula in- 
fectam ; atque eam sanctificatam esse post animationem : 
nullatenus distinguens inter prioritatem naturae et tem- 
poris, imo in talibus adiunctis in quibus sensus obvius 
videatur indicare posterioritatem temporis. 


3? S. Thomas non est interpretandus, abstrahendo 
ab ideis et modo loquendi sui temporis, aut independenter 
a medio in quo vivebat et ad quod pertinebat, nempe 
scholae Parisiensis. Porro loquitur ad modum quo doctores 
Parisienses tunc loquebantur communiter, et communem 
opinionem professus est. Non quasi eam haberet invicte 
demonstratam, sed tamquam unicam verisimilem. Con- 
trarie quorumdam opinio nullis apparebat solidis seu 
probabilibus argumentis munita ; festum autem conce- 
ptionis, quod in aliquibus celebrabatur Ecclesiis, potius 
tolerabatur et ab Ecclesia Romana non fiebat, atque 
in diverso sensu videbatur posse explicari. 


Obiiciunt : a) Argumenta S. Thomae solummodo piobant 
in B. Virgine fuisse debitum peccati originalis ; ergo non plus 
asseruisse existimandus est. — Resp. Haec conclusio supponit 
S. Thomam in argumentando infallibilem ; quod nulli legitur 
hucusque concessum. Objective spectata, eius argumenta 
evidenter non probant plus quam debitum peccati; secus 
demonstrarent dogma esse falsum ; at quaestio est de eorum 
structura et conclusione in mente S. Thomae. Ipse, cum inter 
peccatum originale et eius debitum non videatur distinguere, 
simpliciter concludit ad originale peccatum quod anima B. Vir- 
ginis contraxit, et ad sanctificationem eius post animationem, 
et quidem cito post animationem. 

b) S. Thomas, cum dicit B. Virginem contraxisse peccatum 
originale, non plus intelligit quam illud in potentia seu vir- 
tualiter, non actu, contraxisse, seu meram eius necessitatem aut 
debitum incurrisse.— Resp. Quid sit contrahere aliquid, dilucide 
exponit S. Thomas, III, q. 14, a. 3 : « In verbo contrahendi 
intelligitur ordo effectus ad causam, ut scii, illud dicatur con- 
trahi quod simul cum sua causa ex necessitate trahitur. Causa 
autem mortis et horum defectuum in humana natura est pecca- 
tum... Et ideo illi proprie dicuntur hos defectus contrahere, qui 

ex debito peccati hos defectus incurrunt » ; similia habet in 
III Sent., d. 15, q. 1, a. 31. Ad contrahendum ergo aliquid, re- 
quiruntur duo : i? quod aliquid revera trahatur seu incurratur, 
20 quod simul cum causa trahatur illud necessario inferente. 
Ergo, si bene intelligimus, dum solum debitum incurritur, 
hoc utique trahitur et simul causa peccati, at nullatenus cum sua 
causa trahitur seu contrahitur peccatum, sed sola causa eius. 
S. Thomas autem dixit B. Virginem contraxisse peccatum, 
non tantum debitum. 


c) S. Thomas tradit principium summae puritatis a peccato 
in B. Virgine, I Sent, d. 17, q. 2, a. 4, ad 3 ; ac proin imma- 
culatae conceptionis, d. 44, q. 1, a. 3. Cfr. etiam exp. in Ps. XIV, 
2; inPs. XVIII, 6, et in Or. Dom. pet. 5.— Resp. Enuntiat prin- 
cipium generale, sed ubi quaestionem nostram ex professo 
tractat, principium aliquatenus limitat, ponendo restrictionem : 
«in quantum possibile est », « inquantum non derogaret Christo » : 
ita III Sent, d. 3, q. 1, a. 2 et ad 3; IIL, q. 27, a. 2 et ad 2 
Quodlib. VI, a. 7. Hinc verba possunt intelligi de summa im- 
munitate a peccato actuali; vel si alicubi explicite mentio fiat 
de originali, dictum intelligi potest de perfecta immunitate 
peccati, sed a momento purificationis, aut de puritate quam 
B. Virgo habuit a momento incarnationis Christi, sicut loquitur 
S. Doctor, III, q. 27, a. 3, ad 31. 


l|. Perspicacius ibi dicit : Illud proprie contrahitur quod ex neces- 
sitate, alio tracto, trahitur; et quia ex hoc ipso quod humanam na- 
turam trahimus ex parentibus per vitiatam originem, sequitur de ne- 
cessitate quod hos defectus habeamus; ideo dicimur hos defectus 
contrahere. Verbum contrahendi non solum importat traductionem, 
sed necessarium ordinem ad aliud tractum. Haec coniunctio con non 
solum notat similitudinem temporis, sed ordinem necessariae con- 
secutionis unius ad alterum 

2. Etiam obiiciunt verba Opusc. VI, Exp. in Sal. Angelicam, quod, 
post dubium, iam ut authenticum consideratur : —Purissima frit et 
quantum ad culpam, quia nec originale, nec mortale, nec veniale pec- 
catqrp incurrit ». Sed i» lectio est incerta, propter diversitatem codicum 
mss. ; 2" etiam minus quadrat cum contextu, in quo legitur : « peccatum 
est aut originale, et de isto fuit mundata ante nativitatem, aut mortale 
et veniale et de istis libera fuit » et « B. Virgo fuit in originali peccato 
concepta, sed non nata ; 3? opusculum praebet brevissimum com- 
pendium, forsan reportatum, cuiusdam concionis habendae, ponens 
praecipua puncta, quae non evolvuntur, et non semper accurate cum 
omni praecisione declarari possunt. Quapropter, dato conflictu, praefe- 
renda sunt opera theologica in quibus quaestio ex professo examinatur. 

Articulus Il. 


DE INTRINSECA RATIONE 
CONCEPTIONIS IMMACULATAE. 


55. Status quaestionis. — Immaculata conceptio est 
privilegium quo, non iure proprio nec virtute sua, sed 
ex gratuita Dei voluntate, ob merita Christi Redem- 
ptoris, Maria praeservata fuit a peccato originali quod 
secus contrahere debuisset. Unde ad immaculatam con- 
ceptionem, qualis est in concreto, essentialiter pertinet 
quod Virgo a debito peccati originalis non fuerit immunis, 
dum tamen sit ab ipso peccato. Hinc ad intrinsecam 
intelligentiam | dogmatis, oportet quaerere de intima 
ratione huius debiti, et de modo quo B. Virgo facta sit 
immunis a peccato quod incurrere debitum erat, et spe- 
ciatim de decreto divino quod fuit causa huius immu- 
nitatis et privilegii mariani. Ad haec omnes non eodem 
modo respondent. 

Debitum originalis peccati est necessitas antecedens et 
moralis exigentia incurrendi hoc peccatum, cadendi scii, 
sub lege transmissionis peccati originalis, ac proinde 
contrahendi, i. e. trahendi cum natura in Adam lapsa, 
illud peccatum, quod ideo omnes sine speciali Dei inter- 
ventu contrahunt. Debitum aliud est proximum seu im- 
mediatum, quod immediate disponit ad contrahendum 
peccatum, et est necessitas ipsius peccati contrahendi seu 
cum natura trahendi ; aliud est remotum seu mediatum, 
quod ad hoc disponit mediante aliquo alio, et est neces- 
sitas cadendi sub lege propagationis peccati et ita me- 
diate disponendi ad peccatum. Sed ista non semper 
accurate, nec eodem modo ab omnibus explicanturl. 
Proximum enim aut magis remotum debitum possunt 
sumi : 

a) In ordine ad decreta praedestinationis divinae, prouti. 


i. L. Janssens, o. c., diss. de imm. conc., p- 34 ; J. Schebbhn, 
Handbuch far kath. Dogmatik, |. V, c. 5, n. 1676-1678. De tota hac 
quaestione SCBRSUS in Rev. Eccl. de Liége, IX, 1913 : Immaculate 
concepta, p. 170-178. 

debitum sequatur praedestinationem et ideo actuale sit 
et absolutum; aut praedestinationem solum praecedat et 
sit tantum potentiale et mere conditionatum. 

b) In ordine ad ipsam personam B. Virginis, prout de- 
bitum formaliter sit in ipsa et eam afficiat, quasi dispositio 
in ipsa ad contrahendum peccatum ; aut, e contra, solum 
radicaliter existát in causis. 

C) In ordine ad conditionem legis transmissionis peccati, 
prout Maria fuerit subiecta huic legi et solum praeser- 
vata ab eius applicatione, aut etiam immunis ab ipsa lege. 

Hinc ad pleniorem intelligentiam immaculatae con- 
ceptionis investigandum erit : 

t? An debitum contrahendi peccatum originale fuerit 
actuale et absolutum, vel mere conditionatum et in po- 
tentia ? 

2? An debitum illud existát formaliter in B. Virgine, 
vel solum radicaliter in causis? 

3? An debitum fuerit immediatum, ita ut Maria cadat 
sub ipsa lege transmissionis peccati, quamvis ab appli- 
catione huius legis fuerit exceptionaliter praeservata ; 
vel mediatum, ita ut solum fuerit ipsi necessitas cadendi 
sub lege peccati transmittendi, sed tamen ab ipsa hac lege 
fuerit praeservata ? 


Tribus hisce quaestionibus respondendum est. Interea omit- 
timus explicationes certo falsas, antiquatas, aut quasi legendarias 
conceptionis immaculatae : vel per conceptum virginalem sub 


influxu miraculoso Spiritus Sancti ; — vel per actionem gene- 
rativam parentum sine concupiscentia naturae lapsae exer- 
citam, — vel per sanctificationem B. Mariae anticipatam, quae 


eius conceptionem praecederet et non esset ex meritis Christi 
Salvatoris. Omnes illae sententiae a dogmate definito recedunt, 
et hoc ipso reiiciendae sunt, quod B. Virgo Maria non indigeret 
redemptione, nec esset a Christo redempta. 


56: Debitum originalis peccati est actuale et 
absolutum, nec sufficit mere conditionatum et 
in potentia. — Dixerunt plures B. Virgini debitum 
peccati non fuisse actu et absolutum, sed tantum fuisse 
conditionatum et in potentia, ac si B. Virgo solum de- 
buisset aut potuisset debitum contrahere, sed non debuit, 

ncc in ipsa debitum aliquando fuit; quia, conformitcr 
ad falsum modum intclligendi peccatum originale, tenent 
Mariam non fuisse seminalitcr in Adam quoad amis- 
sionem iustitiae originalis et gratiae, nec Adam hanc pro 
ea perdidisse : 

a) Vel quasi Deus in voluntate Adae incluserit omnes 
posteros, excepta tamen Maria, uti loquuntur v. g. Lugo 
et S. Alphonsus ; aut ac si Adam B. Virginem voluntate 
sua excluserit. 

b) Vel quasi Deus, in pacto inito cum Adam, noluerit 
(ante praevisum peccatum) B. Virginem includere in 
perditione qua minatus est totum genus humanum pro 
infidelitate primi hominis : ita Catharinus et Wirce- 
burgenses. 

c) Vel quasi Deus, in decreto positivo suae liberae 
voluntatis, quo Adam constituitur caput morale generis 
humani, B. Virginem comprehendere noluerit: ita inter 
alios Mazella ; quod tamen diversimode explicatur. 

Hi omnes admittunt debitum quod fuisset, si non 
exempta sed in Adam comprehensa fuisset; non autem 
debitum quod revera aliquando fuit. Sed, aequivalenter 
et de facto, id est revera negare omne verum debitum : 
Virgo in casu habuisset debitum, si alius ordo a Deo 
statutus fuisset, sed in praesenti ordine debito caret. 

Omnes isti modi falsi sqnt. Nam : 

1? Opponuntur rectae doctrinae de peccato originali, 
cuius propagatio non a positiva Dei voluntate pendet 
sed ex natura rerum. Per hoc enim quod, Deo volente, 
iustitia originalis et gratia data fuit, non quidem sepa- 
ratim singulis hominibus, sed ipsi naturae humanae ct 
totum genus humanum in Adam fuit elevatum, eo ipso, 
non libere ex quadam positiva voluntate Dei, sed ex natura 
rei necessario agit Adam loco omnium posterorum, etiam 
Mariae, in ordine ad transmittendum gratiam iustitiae 
originalis, aut eius privationem. Unde Maria vere fuit in 
Adam, quoad gratiam et peccatum, et ideo, Adam pec- 
cante, ipsi revera fuit verum debitum capitis Adae ad 
contrahendum peccatum originale. 


Requiritur sane liberum decretum positivum Dei ut genus 

humanum elevaretur ad ordinem supernaturalem et gratiam, 
ut Adae, tamquam capiti physico totius suae posteritatis, daretur 
iustitia originalis, et haec intime uniretur ipsi naturae humanae. 
At, hoc posito, sine ullo novo decreto et extra omnem aliam 
voluntatem Dei positivam, necessario Adam conservabat, aut 
amittebat, gratiam iustitiae originalis pro omnibus suis posteris 
sine exceptione. Ergo, sicut, non peccante, eam conservasset 
ad eam transmittendam Mariae, ita nunc, ipso peccante, eam 
pro Maria perdidit. 


2? Opponuntur etiam dogmati universalis Redemptionis 
(I Tim. IL, 5 ; Hebr. XII, 15 ; Ioann. XIV, 6). Si vera 
necessitas contrahendi non fuit, B. Virgo non est ullo 
modo liberata à peccato, nec proinde est redempta. Posset 
gratiam habere ex liberalitate et esse sanctificatam etiam 
ex meritis Filii quia mater Dei ; non tamen haberet ex 
misericordia Dei et ex meritis Christi Redemptoris, ut 
aiunt Alexander VII et Pius IX, i. e. liberantis a peccato 
primi hominis, nec ex morte Christi, ut dicit Sixtus IV, 
or. in Off. imm. Cone. Non enim intelligitur quomodo 
merita Redemptoris, quae logice peccatum Adae suppo- 
nunt, vim haberent excipiendi a peccato capitis, seu a 
necessitate dependendi a capite quae logice peccatum 
antecedit. Prius enim ad redemptionem videt Deus pec- 
catum originale ; si ergo tunc B. Virgo iam erat exempta, 
quomodo erit redempta? 


Apposite Palmieril : « Sepositis meritis Christ Redemptoris, 
B. Virgo, eo quod filia Adae, habuisset peccatum vel non? Si 
affirmas, ponis debitum... ; si negas, negas fuisse eam redemptam, 
seu intuitu meritorum Redemptoris praeservatam a peccato. 
Nec debitum debiti fingi potest; secus iremus in infinitum. 
Itaque quemadmodum, si Adam non peccasset, inducta esset 
necessitas quaedam, et B. Virgo ex eo orta haberet iustitiam 
originalem, ita peccante illo, inducta est necessitas Virgini 
contrahendi peccati ». 


57. Debitum absolutum originalis peccati for- 
maliter in B. Virgine non videtur ponendum, sed 
sufficit radicaliter existát, scii, in ipsius causis. — 
Supposito debito revera existente, non videtur admit- 
tendum debitum omnino proximum in B. Virgine for-i. 


i. De Deo Creante, t. LXXXIX. 

malitcr rcalisatum ct actuatum, inquinans aut maculans 
ut in nobis ; quod plurcs posuerunt sive in anima, sive in 
corpore. 

a) In anima, dixerunt primo temporis momento, posi- 
tivam adesse dispositionem ad originale peccatum. In 
hoc uno temporis momento debent logice distingui plura 
instantia rationis, quatenus unum alteri praesupponitur : 
prius scii, est animam creari, tunc infundi seu uniri 
corpori, tunc corpus animari, tunc humanam personam 
constitui quae est subtectum capax gratiae et peccati tunc 
gratia dotari sanctificante et peccatum excludente. Haec 
omnia in B. Virgine facta sunt tempore simul, scii, in primo 
momento temporis suae existentiae ; sed ista distin- 
guenda sunt ratione, quia unum alterum logice praecedit, 
sicut alterum primum supponit et consequitur. lamvero 
dicunt in instanti rationis quo persona humana cogitatur 
subiectum capax gratiae vel peccati, B. Virginis animam 
esse peccati originalis vere obnoxiam, sicut nostram ; ac 
proinde esse in anima veram necessitatem aut exigentiam 
peccati, qua scii, gratiae fit moraliter incapax et positive 
indigna ; quae indignitas instanti rationis sequenti, ad- 
veniente gratia, evanescit. 


Ita debitum concipiunt v. g. Caietanus, in opusc. de Concept. 
B. M. V., c. 3; et Suarez, de mysteriis Christi, disp. 3, sect. 41 ; 
— imo Vasquez, in IIIm, disp. 106, c. 5, tenet B. Virginem semper 
mansisse obnoxiam debiti, sed hoc videtur excessivum, nam 
gratia informante extinctum est. Debitum enim extinguitur 
remissione debiti ; hinc durante tota vita sua verum est quod 
B. Virgo semper debuit primo instanti habere peccatum, sed 
in posterum non amplius debet. 

Huiusmodi debitum ad minus admittere debent illi, qui 
S. Thomam existimant non oppositum immaculatae conceptioni ; 
quia S. Doctor admittit animam Virginis primo momento fuisse 
contagio peccati infectam eiusque macula inquinatam, ita ut 
non solum natura humana in ipsa, sed ipsa eius persona indi- 
guerit redemptionel. 


l. Id nonnunquam tribuitur Scoto. Legendo tamen insignem im- 
maculatae conceptionis defensorem, id nobis non apparuit, licet ipse 
admiserit verum debitum absolutum et proximum, non solum remotum 
et conditionatum, sed in naturali origine consistens qua Maria vere 
subjiciebatur necessitati peccatum contrahendi. 

2. Cfr. de hac re Del Prado, o. c., p. 126. 

At ista aegre videntur posse componi cum dogmate 
immaculatae conceptionis. Nam dispositio, necessitas et 
exigentia peccati simul tempore cum gratia remissiva 
esse non potest, et positiva indignitas gratiae et vitae 
aeternae non potest esse simul cum gratia quae nos reddit 
vitae aeternae positive et intrinsece dignos. Inter gratiam 
et peccatum est oppositio formalis : gratia omne excludit 
debitum, necessitatem aut exigentiam maculae et peccati. 


b) In corpore, ob peccatum Adae, est habitualis dispo- 
sitio ad inordinate concupiscendum, quae est medium 
transmittendi peccatum originale, ac privationem gratiae 
et justitiae exigit. Ita post Augustinum, sat generatim 
docent theologi. Quapropter plures dixerunt in carne 
B. Virginis esse eamdem dispositionem habitualem ac in 
nobis, et ab ea exigi privationem gratiae et iustititae in 
anima ipsius, sicque esse debitum seu necessitatem in- 
currendi peccatum originale, quod a carne derivatur ad 
animam. Sed hoc non necessario debet admitti ; nam 
ab illa dispositione concupiscendi B. Virgo potuit prae- 
servari, sicut a peccto, in primo momento suae conce- 
ptionis et infusionis animae, ut dicemus q. 3 ; imo ante 
infusionem animae, in ipsa inchoata conceptione seu 
efformatione corporisl. 


Docuerunt magni Scholastici concupiscentiae fomitem in 
B. Virgine non fuisse ab initio extinctum, sed solum ligatum 
ne in inordinatum motum transiret ; extinctum vero in ea 
fuisse, superveniente in ea Spiritu sancto ad conceptionem et 
incarnationem Christi. Ita Petrus Lombardus, Alexander Alensis, 
S. Bonaventura, S. Albertus M., S. Thomas, Petrus a Taren- 
tasia, Richardus a Mediavilla, Aegidius Romanus, etc. Scotus 
vero docuit carnem B. Virginis numquam fuisse infectam, sed 
à primo momento conceptionis esse a concupiscentia praeser- 
vatam, sicut anima Mariae praeservabatur a peccato ; et eodem 
modo post ipsum, plures defensores immaculatae conceptionis. 
À tempore vero quo consensus in veritatem conceptionis imma- 


l. Moderni ista distinguere non solent, cum sat generatim a primo 
momento ponant in ovulo fecundato advenire animam rationalem. 
At etiam pro eis qui animationem posteriorem existimant, facilius 
est dicere Spiritum sanctum ab initio ovulum fecundatum et embryonem 
radicaliter praeservasse ab omni tendentia ad inordinate concupiscen- 
dum, quam postea illam exstinguisse. 

culatnc factus est sat unanimis, et praesertim post definitionem 
Pii IX, fere omnes id admittunt. 


Igitur debitum peccati non ponit necessario aliquid in 
B. Virgine, sed ex culpa protoparentis mera necessitas est 
ut omnes qui ab eo generantur peccatum habeant, ac 
proinde etiam Maria, si sibi ipsi fuisset relicta. At, si 
debitum non est formaliter in Virgine, ubinam est re- 
ponendum? Existit radicaliter, scii, in causis : in Adam, 
eiusque actuali peccato, et in facto naturalis generationis, 
ex quibus Mariae debitum fuit ut ipsa peccatum contra- 
heret, nisi Deus impediret ; hoc tamen Ipse impedivit. 


58. Debitum peccati originalis probabilius est 
proximum, ita ut B. Virgo cadat sub lege transmis- 
sionis peccati et praeservata fuerit ab huius applicatione, 
nullatenus vero ab ipsa lege immunis fuerit. — Admisso 
debito absoluto, sed non inquinante ipsam B. Virginis 
personam, minoris momenti est quaerere utrum debitum 
fuerit ita proximum, ut Maria subiecta fuerit ipsi legi 
transmittendi peccatum, eodem modo ac iustitiam, et a 
sola applicatione legis fuerit exempta, — aut e contra 
debitum fuerit magis remotum, ita ut etiam ab ipsa lege 
possit aliquo rationabili sensu dici immunis, quamvis ex 
naturali sua conditione filiae ex Adam genitae, sine spe- 
ciali interventu Dei, huic legi subiecta fuisset. 

Immunem fuisse et a lege dicunt omnes qui debitum 
mere conditionatum ponunt, sed ita falso opinantur, quia 
id est revera omne debitum negare, ut diximus, n. 56 
Unde multi debitum proximum statuunt, quia eo ipso 
quod Maria in Adam fuerit, prius subiecta fuerit legi 
transmittendi peccati originalis, et tantum post stabilitam 
legem et praevisum peccatum Deus voluit ipsam dispen- 
sare a lege et eam non applicare2. Forsitan tamen dici? 

Il. Solum debitum remotum asserunt Catharinus, Viguerius, Salazar, 
Lezana, Nierenberg, Wirceburgenses, Vega, Mazzella, L. Janssens, 
Campana, Blondiau (in Coli. Namurc., 1912) et Neo-Scotistae, hac in 
re a Scoto recedentes (cfr. Thesis Franciscalium de praeelectione Chl 
logica deductione ipsos duxit ad Imm. Cone, pro viribus tuendam), de 
Caparroso, Alastruey. 


2. Debitum proximum tuentur Scotus, Suarez, Vasquez, Valentia, 
S. Bellarminus, Tannerus, Becanus, Hurter, Palmieri, Billot, Pignataro, 

posset etiam ab ipsa lege immunis, secundum quod innuit 
Lugo', quatenus Deus simul ac legem constituit et san- 
civit (et ideo ante praevisum peccatum), exceptionem 
conditionalem in ipsa lege introduxisset : in hypothesi 
peccati et incarnationis, illi quae erit mater Christi volo 
omnino, propter Christi merita, concedere gratiam titulo 
personali. Ita matri Christi novum titulum ad gratiam 
concederet loco tituli quem Adam pro ea amitteret, et 
ideo B. Virgini semper remaneret aliquis titulus ad gra- 
tiam, et sic non subiiceretur legi transmittendi gratiae 
privationem. 

Id tamen stricte demonstrari nequit quia ita facere Deus 
non tenetur : ex maternitate divina non oritur verum ius 
seu stricta exigentia, sicut in Christo, sed sola convenientia 
et titulus decentiae ad gratiam habendam. Et ideo Deus, 
statuendo et sanciendo legem, non debuit definire an 
gratiam concederet in omni hypothesi ; sed etiam potuit 
solum concedere post statutam legem et peccatum prae- 
visum, quo Adam gratiam pro Maria amisit, ac tunc Mariam 
a consequentia legis excipere. 


Ne dicatur : a) Debitum proximum esse maculam et infe- 
ctionem, quae minuit puritatem et repugnat maximae sanctitati 
Virginis. Nam dicta sanctitas intelligi nequit nisi existát persona, 
et nullus maculae capax est antequam existát ; et ideo, cum de- 
bitum non attingat personam Mariae nec illi insit, verum manet 
B. Virginem in primo existentiae momento ab omni macula 
immunem fuisse. 

b) Vel puritate et sanctitate B. Virginem esse angelis et proto- 
parentibus maiorem ; isti autem non habuerunt peccati de- 
bitum. Nam, cum debitum non sit macula, puritati Mariae 
nullatenus est obstaculum ; secus enim et ab omni debito, etiam 
remoto, deberet esse immunis, nec indigere redemptione, quod 
repugnat dogmati?. 

c) Nec propterea est dicendum B. Virginem in Adam peccasse 
ac gratiam amisisse. Id verum non est nisi in actu primo, radi- 


Van Noort, Van der Meersch, in Coli. Brug. 1905, Del Val, Lépicier, 
Van Crombrugghe, Zubizarreta, et generatim Thomistae, ut videre est 
apud Del Prado, o. c. 

l. De Incarnatione, disp. 7, sect. 3, n. 37 sq. 

2. Hinc de sententia debiti remoti, ait Suarez, disp. 3, sect. 2, n. 2: 

Licet speciem quamdam pietatis prae se ferat, tamen nec Scripturae 
sanctae nec Patribus videtur consentaneum 


IMMACULATE CONCEPTA »39 


caliter, quoad sufficientiam et hypothetice, quatenus in Adajn 
peccasset et gratiam amisisset si Deus non impedisset. Ut enim 
Ansclmus dicit : « Non quia tunc peccavimus in Adam, qui 
nondum eramus, sed tunc facta est necessitas, ut cum essemus, 
peccaremus », nisi tamen Deus hoc impediret. Ista necessitas 
seu debitum non est nisi origo nostra naturalis '. 


59. Conclusio. — Maria itaque non peccavit nec gra- 
tiam amisit, sed Adam amisit pro ipsa. Non fuit affecta 
quadam intrinseca necessitate et morali exigentia contra- 
hendi peccatum, seu inquinata quadam dispositione qua 
esset peccati digna, gratiae indigna ; sed ex Adae culpa 
fuit ipsi debitum et necessitas ut inquinaretur. Quod 
debitum ad hoc reducitur : considerata naturali origine, 
non solum potuisset aut debuisset, sed vere potuit et debuit 
habere peccatum, ac istud etiam contraxisset, nisi Deus 
exceptionaliter legem peccatum incurrendi in ea suspen- 
disset. 


60. Animadversio. — Ne existimetur solutionem quaestio- 
nis pendere a loco Mariae reservato in divina praedestinatione : 


I. Ac, si in decretis prius sit destinata mater Dei sanctissima 
antequam intenta ut filia Adae, censenda sit habere solum 
debitum remotum ; e contra si prius cogitetur filia Adae ante- 
quam praedestinetur mater Dei, habeat debitum proximum, 
lamvero primum videtur convenientissimum, uti censent plures 
Neo-Scotistae, et etiam L. Janssens et Campana. 

Etenim in decretis divinis simul volita est ut filia Adae et ut 
mater Dei, nec mater Dei nisi ut filia Adae. Nam, iuxta decreta 
divina, Verbum incarnandum non erat nisi in carne de Adam 
sumpta, quia Verbum voluit esse de nostro genere ex Adam 
oriundo. Et ideo in ipso primo incarnationis decreto, includitur 
quod Christus nasceretur ex filia Adae. Non ergo Maria prius 


i. Nonnumquam invocant Scripturam, nempe dictum de Esther, 
quae erat typus Mariae : Non enim pro te, sed pro omnibus haec lex con- 
stituta est (XV, 13) ; ergo Maria non solum ab applicatione legis est 
immunis, sed ab ipsa lege. — At argumentum non est rigorosum. Nam 
tn agitur forsan de sensu mere accomodatitio, qui valorem non habet 
nisi in mensura qua exprimit sensum Ecclesiae ; istius autem, textum 
applicando, intentio deest proferendi quod Maria iure sit a.lege exempta, 
sed solum quod ab ipsa fuit liberata de facto. 2" Ceterum sensus obvius, 
etiam spectato contextu, videtur intelligendus : Non enim pro te ap- 
plicanda haec lex constituta est. Esther, sicut omnes sub potestate 
Assueri constituti, erat subdita legi cuius applicationem timebat, sed 
rex exeeutionem legis pro ipsa suspendit. 

praedestinata fuit mater Dei quam filia Adae, nam ante omnia 
voluit Christus nasci de natura humana nostra et de carne nostra. 


2. Nec sufficit dicere, cum Salazar et Campana, quod Maria 
nec cogitata fuisset nec extitisset, si Adam non peccasset, ac 
proinde debitum proximum habere non potuit. 

Etsi id verum sit, licet certo non constet, conclusio tamen 
non sequitur. Nam multi sunt qui nunc existunt et non extitis- 
sent in statu innocentiae, sicut e contra plures sunt qui tunc 
extitissent, nunc autem non existunt. Et nihilominus omnes 
nunc nascituri peccatum originale contrahere debent, quia lex 
non lata est pro his determinatis personis, sed indeterminate : 
Omnis qui nascitur ex Adam naturali generatione subiicitur 
peccato. Maria ergo huic legi poterat subiici, eo ipso quod mater 
Dei volita erat filia Adae. 


61. Corollaria. — Quia B. Virgo peccato originali 
caruit, ideo : 

1? Nec debuit subire effectus seu sequelas peccati, 
i. e. non habuit ipsum morale debitum proximum et im- 
mediatum ad hos effectus contrahendos, quod est ipsum 
peccatum originale, sed solum debitum remotum, scii, 
subeundi peccatum originale : a debito proximo subeundi 
effectus liberata fuit simul ac a peccato. 

20 Unde si quaedam sequelae in ipsa fuerint, non 
habent rationem poenae, sed sunt naturales defectus 
naturae sibi relictae. Quod constat ex damnatione propo- 
sitionis 73 Baii. 

3? Nam ex eo quod liberata fuerit ab originali peccato 
per gratiam, non sequitur quod liberata fuerit ab effecti- 
bus : Deus enim qui peccatum impedivit et gratiam ab 
Adam perditam restituit, potuit non reddere dona con- 
nexa iustitiae originalis quae Adam simul deperdidit. 
Sic baptizatis restituitur gratia, at sine reliquis donis 
originalis iustitiae. 

40 Ita B. Virgo passibilitatem et mortalitatem habuit, 
— quamvis non ut poenam peccati, — quia ex una parte 
cum perfecta sanctitate componuntur, et ex altera parte 
in finem Redemptionis ab ipso Christo assumptae fuerunt, 
cui B. Virgo assimilatur, utpote ipsi cooperatura : non 
tamen corruptionem, v. g. morbos, habuit quam includunt, 
sicut nec Christus, v. g. reversionem in pulverem. 

5? E contra non habuit inordinatam concupiscentiam, 
nec proinde ignorantiam : illa enim ad peccatum inclinat 
et morale quoddammodo inquinamentum includit et a 
Christo aliena remansit, perfectioni sanctitatis seu ma- 
ximae puritati repugnat, ac imperfectionem moralem 
accusat; quare motus eius sunt culpabiles nisi ignorantia 
vincibilis, aut impotentia eos vitandi excuset. De quo 
longius sumus dicturi in quaest. 3ll. 


Quodsi, dubio existente immaculatae conceptionis, multi 
cum S. Thoma docuerint concupiscentiam prius ligatam fuisse, 
postea extinctam, quando B. Virgo recepit plenitudinem gratiae 
in Incarnatione, hodie tamen docent quasi omnes absentiam 
completam concupiscentiae inde ab initio, quia tunc iam erat 
Maria gratia plena. Imo possibile videtur im embryone, etiam 
ante infusionem animae, nullas fuisse dispositiones ad concu- 
piscendum, sed illas a Spiritu sancto fuisse impeditas, licet 
connaturaliter secuturae erant ex generatione parentum, se- 
cundum naturam concupiscentiae subiectam generantium. 


6? Hinc cum donis iustitiae orginalis creata fuit quoad 
animam, ac proinde in ipsa fuit integritas, seu immunitas 
ab ignorantia et concupiscentia, et ideo nulla vulnera 
erant peccati : non error intellectus, non voluntatis 
malitia, non debilitas et infirmitas vis irascibilis, nec libido 
concupiscibilis. Non autem in originali iustitia fuit quoad 
corpus, àc proinde non erat immunitas a passibilitate et 
mortalitate, seu posse non pati et non mori, sed vera 
necessitas physica hisce subiacendi, sicut in Christo. 

70 Non tamen creata fuit in statu originalis iustitiae, 
ac si iustitia originalis esset connexa eius naturae, nam 
Adam eam amisit pro tota natura et omnibus posteris 
eius ; sed ipsam gratiam ac quaedam dona iustitiae origi- 
nalis, uti donum integritatis, personaliter habuit inde a 
primo momento suae creationis. 


Nam B. Virgo praeservata fuit « a peccato originali quantum 
ad maculam personalem : non tamen liberata fuit a reatu, quo 
tota natura tenebatur obnoxia », ait S. Thomas, III, q. 27, a. 1, 
ad 3. 


8? Hinc facile intelligitur quod nullum peccatum 

committere potuit actuale, nec minimum veniale, et quod 
aliquo sensu dici possit impeccabilis. 
De quo nunc est dicendum. 


QUAESTIO SECUNDA. 


MATER DEI EST IMMUNIS 
AB OMNI ETIAM MINIMO PECCATO ACTUALI. 


62. Status quaestionis. — In hac re nonnulli erra- 
verunt : 

1? Protestantes, ut Luther et Calvinus cum suis, non 
paucorum peccatorum B. Mariam inculpant : sive in- 
credulitatis scii. (Le. I, 34), sive negligentiae in amittendo 
Filio (Le. II, 43), sive desperabundae anxietatis et impa- 
tientiae in ipsum quaerendo (Le. IL, 48), sive inanis 
gloriae et ostentationis in miraculo ab eo requirendo 
(lo. IL, 3), necnon ambitionis et importunitatis, quando 
ut ostenderet se Filio dominari et in eum auctoritatem 
exercere, intempestive ad eum docentem accessit, ei 
nuntiando : Ecce mater tua et fratres tui foris stant quae- 
rentes te (Mt. XII, 47). 

2? Etiam quidam Patres non recte senserunt hac in re, 
uti Tertullianus asserens Mariam per tempus in Christum 
non credidisse (de carne Chl, c. 7 ; de monogamia, 8) ; 
Origenes (hom. 17 in Lc.) et Cyrillus Alexandrinus (in 
Ioan. XIX, 25) gladium doloris a Simeone praedictum 
interpretantes de dubitatione et scandalo quod experta 
est in passione ; Chrysostomus (hom. 21 in loan. 2 et 
hom. 44 in Mt. 2) eam ream habens inanis gloriae»et 
ambitionis : similia inveniuntur apud Theophylactum, 
Amphilochium et Euthymium ; Basilius vero (ep. 260, 
n. 9) animum eius dubitationi et fluctuationi dicit obnoxium 
sub cruce Filii. 


63. B. Virginem Mariam ab omni peccato actuali 
fuisse immunem, etiam minimo, est certa et ca- 
tholica doctrina. — lta enim aperte declaratur in 
solemni definitione Cone. Tridentini, sess. 6, can. 23 

! Si quis hominem semel justificatum dixerit... posse 
in tota vita peccata omnia, etiam venialia, vitare, nisi ex 
speciali Dei privilegio, quemadmodum de B. Virgine tenet 
Ecclesia, a. s. » Non tamen est de fide, quia non dicitur 
Ecclesia id credere, sed solum renere. Etiam patet ex dam- 
natione prop. 73 Baii et ex bulla Ineffabilis Deus: 


« Quapropter illam longe ante omnes angelicos spiritus cunctos- 
que sanctos coelestium omnium charismatum copia de thesauro 
divinitatis deprompta ita mirifice cumulavit, ut ipsa ab omni 
prorsus peccati labe semper libera, ac tota pulchra et perfecta 
eam innocentiae et sanctitatis plenitudinem prae se ferret, qua 
maior sub Deo nullatenus intelligitur et quam praeter Deum 
nemo assequi cogitando potest ». 


Probatur: A. Ex Scripturis: 

1? Implicite affirmatur in Protoevangelio, Gen. III, 15, 
ubi inimicitiae absolutae et perpetuae ad daemonem in- 
dicant immunitatem a peccato saltem mortali. 

20 Innuitur ab angelo salutanti, Le. IL, 28 : Ave, gratia 
plena; et quidem universaliter quantum ad omne pec- 
catum. Nam mortale gratiam evacuat ; et « ubi aliquid 
de peccato veniali, ibi aliquid vacuum de gratia ; sed 
ipsa Maria plena gratia fuit ; ergo nihil de peccato fuit 
in ipsa », ait S. Albertus M., Mariale, q. 133. 

3? Unde in Cant. IL, 2 : Sicut lilium inter spinas, sic 
amica mea inter filias; et IV, 7 : Tota pulchra es, amica 
mea, et macula non est in te. 


B. Ex Traditione, cuius plura documenta de hac re 
suasionem manifestant 

1? quidem, primis saeculis familiaris reperitur com- 
paraüo inter Mariam et Ecclesiam, quarum utraque 
virgo casta exhibetur, libera ab omni macula et ruga ; 
quae comparatio est ad modum fundamenti in declara- 
tionibus Hermae, Hegesippi, Clementis Alex. ; 

20 inde a saec. IL, denominatio virgo sancta applicari 
solet Mariae ad instar nominis proprii atque distinctivi, 
ad indicandum qualis fuerit, secundum corpus et se-i. 


i. Van Crombrugghe, o. c., c. 3, a. 1l, prop. XII ; Neubert, Maria 
dans / Église anténicéemie. 

eundum animam, illa quae est electa in matrem Filii Dei : 
ita Liber Ascensio Isaiae declarat S. loseph custodivisse 
Mariam tamquam virginem sanctam ; et eadem expres- 
sione utitur S. Hippolytus, qui de cetero testatur Domi- 
num ex lignis immunibus a putrefactione, i. e. ex Virgine 
et Spirito sancto, ortum esse ; 


3? inde a saec. IV, abundant testimonia explicita, ut 
Athanasü, fragm. comm, in Lc.; Ephraemi Carm. 
Nis. ; op. gr. lat. III, p. 258 ; Ambrosii exp. in Ps. 118, 
serm. 22, n. 30; et de Virg. 1. 2; Augustini, de nat. et 
gr., c. 36 ; Liturgia S. lacobi ap. a Cone. oec. VI suscepta ; 
loannis Dam. (?), hom. in Nat. Mar., n. 4; Bernardi, 
in ep. 174, n. 5, ad Canonicos Lugdunenses. 


C. Ratione quam ita proponit S. Thomas, IIL, q. 27, 
a. 4: 

« Dicendum quod illos quos Deus ad aliquid eligit, 
ita praeparat et disponit, ut ad id quod eliguntur, inve- 
niantur idonei.. Beata autem Virgo fuit electa divinitus 
ut esset mater Dei. Et ideo non est dubitandum quin 
Deus per suam gratiam eam ad hoc idoneam reddidit, 
secundum quod angelus ad eam dicit, Le. I, 30 : Invenisti 
gratiam apud Deum: Ecce concipies... 

Non autem fuisset idonea mater Dei si peccasset ali- 
quando : 


o 


i^ Tum quia honor parentum redundat in prolem, 
secundum illud Prov. XVII, 6 : Gloria filiorum, patres 


eorum ; unde et per oppositum ignominia matris ad filium 
redundasset. 


2? Tum etiam quia singularem affinitatem habuit ad 
Christum, qui ab ea carnem accepit. Dicitur autem, 
II Cor. VI, 15 : Quae conventio Christi ad Belial? 

3? Tum etiam quia singulari modo Dei Filius, qui est 
Dei Sapientia, in ipsa habitavit, non solum in anima, sed 
etiam in utero. Dicitur autem, Sap. I, 4 : In malevolam 
animam non introibit Sapientia, nec habitabit in corpore 
subdito peccatis. 

Et ideo simpliciter fatendum est quod B. Virgo nullum 
peccatum actuale commisit, nec mortale, nec veniale ; 

ut sic in ea impicatur quod dicitur, Cant. IV, 7 : Tota 
pulchra es, amica mea et macula non est in tel ». 


Ita quod « B. Virgo quae fuit a Deo electa in matrem, am- 
pliorem sanctificationis gratiam obtinuit quam loannes Baptista..., 
cuius signum est quod B. Virgini praestitum est ut de cetero 
non peccaret, nec mortaliter nec venialiter : aliis autem sancti- 
ficatis creditur praestitum esse ut de cetero mortaliter non 
peccarent, divina eos gratia protegente » (a. 6, ad 1). 

Confirmatur ex consortio B. Virginis in opere Redemptionis : 
Maria enim tamquam nova Eva electa est a Deo, ut Christo 
novo Adamo cooperaretur in genere humano a peccatis redi- 
mendo; cui fini nihil est magis' contrarium quam peccatum, 
quod ceteroquin satisfactionis virtutem impedit vel infirmat, 
nam, ut ait Eccli. XXXIV, 23 : Dona iniquorum non probat Altis- 
simus. 


64. Obiiciunt contradictionem apparentem hodiernae 
doctrinae de perfecta Virginis impeccantia, cum quibus- 
dam dictis Scripturae et antiquae traditionis ; quae pec- 
cata saltem venialia affirmare de ea videntur vel et ipsi 
tribuunt. 


Resp. A. Quantum ad Scripturam, nullum peccatum 

Mariae adseribitur : 
i? Non incredulitatis; verba proferendo ad angelum, Le. I, 
34 : Quomodo fiet istud quoniam virum non cognosco? non mo- 
vebatur incredulitate, sed religione ob suum votum, siquidem 
non dubitat de facto, sed modum requirit et ordinem : neque 
enim quaerit an fiet istud, sed quomodo. Unde et Elisabeth, 
repleta Spiritu sancto, Maria de fide sua laudat, dicendo : Beata 
quae credidisti..., Le. I, 45. 

2? Non negligentiae in amittendo Filium, nam existimabat 
esse in comitatu (Le. II, 44), cum sociis itineris, quia turmatim 
proficisci solebant in tali occasione, et ceteroquin cognoscens 
virtutem et sapientiam eius, non erat cur sollicitior esset de 
Filio. 

3? Non nimiae anxietatis aut impatientiae in ipsum quaerendo, 
nam verba Le. II, 48 : Fili, quid fecisti nobis sic ? ecce pater tuus, 
et ego dolentes quaerebamus te? nihil manifestant nisi ingentem 
eius amorem et dolorem. Responsum autem Christi : Quid est 
quod me quaerebatis ? Nesciebatis quia in his quae Patris meii. 


i. Istae rationes etiam valent pro peccato originali, et defensores 
privilegii ipsis his rationibus S. Thomae usi sunt ad illud stabiliendum 

sunt, oportet me esse ? (49), non est reprehendentis, sed instruentis, 
quoniam praeter operationes communes in quibus parentibus 
subditus erat, alias oportebat habere spectantes ad divinam 
missionem, in quibus soli Patri obediebat quando et quomodo 
ipsi placuerit. 

4? Non inanis gloriae et ostentationis in requirendo miraculo, 
nam verba Io. IL, 3 : Vinum non habent, non sunt nisi discreta 
ex confidentia petitio, ut lesus sociali invitantium honori vellet 
providere, cui ceteroquin obsequens, signorum suorum fecit 
initium * 

5? Non ambitionis et importunitatis, Mt. XII, 46-47. Nam 
nullum est ibi signum ambitionis. Ut canstat ex loco parallelo 
Mc. III, 21, cognati sui exierunt tenere eum: dicebant enim quo- 
niam in furorem (i. e. exaltationem) versus est, sive ipsi hoc 
dicebant, sive ab aliis dicebatur per rumorem. Unde veniunt 
mater eius etfratres : etforis stantes miserunt ad eum vocantes (31). 
Neque Maria dicitur ita cogitasse aut voluisse ostentare se Filio 
dominari, et in eum auctoritatem exercere ; at sequebatur 
cognatos ex materna pietate et affectu, non quasi rumóri morem 
gerens, sed de agendis circa Filium pie sollicita a. 


B. Quantum ad traditionem Patrum, animadvertendum 
quosdam ita locutos, non ut doctores fidei et testes tra- 
ditionalis doctrinae Ecclesiae sed ut doctores privatos, ad 
enodandas quasdam e locis Scripturae difficultates, atque 
re minime discussa, et nondum universaliter invalescente 
traditione explicita de perfecta Mariae impeccantia ; aut 
falso ducti principio quod nisi peccasset, redemptione 
non eguisset : principio scii, necessitatis peccati admissi, 
ut possit esse redemptio. 


In specie : i? Tertullianus, hac in re, a traditione recedit, 


cuius ceteroquin textus difficiliores sunt ab eo tempore quo 
plus minusve ad montanismum inclinabat. 

20 Origenes ponebat in Maria peccatum ut ipsa posset redimi, 
et mortuus esset lesus pro peccatis eius ; at satis indicabat se 
hac in re innovare ac coaevis contradicere, cum loquatur inter- 
rogando : « Quid? Putamus quod scandalizatis apostolis, Mater 
Domini a scandalo fuerit immunis? » Nec sibi constans 
videtur, cum alibi singularem omnino et perfectam plenitudi- 
nem gratiae asserat, quae immunitatem ab omni peccato im- 
plicite continet. 


l. Vide supra, p. 49-50. 

2. Cfr. de his omnibus, S. Petrus Canisius, De Maria Deipara Vir- 
gine, l. IV ; Knabenbauer, Comm, in Lucam; Lagrange, Évangile 
selon S. Marc ; Evangile selon S. Matthieu. 

3? Chrysontomus non est hac in re probandus, cum nihil in 
Scripturis indicet ambitionem. Unde S. Thomas, ad 3 : . In 
verbis illis Chrysostomus excessit » ; nihilominus verba Christi 
abnuentis, forsitan « possunt exponi, ut intelligatur in ea 
Dominum cohibuisse, non inordinatum inanis gloriae motum 
quantum ad ipsam, sed id quod ab aliis posset aestimari ». 

4? Cyrillus Alexandrinus gladium q Simeone praedictum 
interpretatur, non de dolore compassionis, ut probabilius videtur 
intefligendus, sed de gladio contradictionis quo cor dividebatur 
quasi in duas partes, et quidem per dubitationes circa fidem ; 
at id non formaliter tribuit culpae, sed possit censeri merae 
debilitatis femineae et infirmitatis, aut tentationis. 

50 Basilius denique similem habet interpretationem quasi 
in passione Maria dubitationem peccaminosam passa esset et 
divisionem mentis, quia « vice omnium de morte gustandum erat 
Domino » : reputans scii, id necessarium fuisse ut indigeret 
redemptione. Licet benignius dicat S. Thomas, ad 2, « non est 
intclligenda dubitatio infidelitatis, sed admirationis et discus- 
lonis. Dicit enim Basilius quod « B. Virgo assistens cruci et 
aspiciens singula, post testimonium Gabrielis, post ineffabilem 
divinae conceptionis notitiam, post ingentem miraculorum 
ostentationem animo fluctuabat », ex una parte videns eum 
pati abiecta, et ex alia parte considerans eius mirifica ». 

Ceterum iidem Patres alibi solent extollere praeclaram Mariae 
perfectionem. 


65. Corollarium. — Non solum minima peccata, sed 
etiam quaecumque imperfectiones morales a B. Virgine 
ablegandae sunt, tum quia minus conveniunt sanctitati 
perfectae et omnimodae ad Christum assimilation! ; 
tum quia B. Virgo erat sub ductu Spiritus sancti cuius 
inspirationibus et gratiis perfecte respondebat, et a quo 
ceteroquin nihil eam retardabat, cum a peccati fomite et 
potentiarum deordinatione immunis esset. 


66 An B. Virgo dici possit impeccabilis?  — 
Quaeritur scii, utrum B. Virgini non solum agnoscenda 
sit impeccantia facti, sed an etiam aliquo sensu ipsi tribui 
possit impeccabilitas iuris, seu antecedens impossibilitas pec- 
candi ? 

Diversa distinguidur impeccabilitas : alia est sub- 
stantialis quae excludit omnem potentiam peccandi, et 
competit soli Deo, qui est actus purus et substantialis 

sanctitas ; alia est participata in creaturis rationalibus, 
in quibus semper remanet radicalis potentia peccandi 
seu deficiendi a Deo, licet ista potentia possit non esse ad 
actum reducibilis propter unionem ad Deum : haec est 
triplex, scii, metaphysica, physica, vel tantum moralis, 
prout possibilitas peccati aut metaphysice, aut physice, 
aut solum moraliter in quadam creatura repugnet. 


Impeccabilitas metaphysica competit soli Verbo incarnato, 
homini lesu Christo, quia metaphysice omnino repugnat quod 
persona divina peccatum committat, etiam in natura assumpta, 
et illud ipsi sit imputabile : ita intrinseca nempe ratione unionis 
hypostaticae et infinitae Christi dignitatis. 

Impeccabilitas physica est in beatis, ex forma intrinseca, 
lumine gloriae, quia naturaliter repugnat videre Deum et simul 
peccare, cum impossibile sit quod videndo Deum, deficere et 
separari a Deo possit apparere bonum. 

Impossibilitas mere moralis est ex magna difficultate peccandi, 
quae oritur ex munere gratiae quo quis ita inclinatur ad bonum 
ut non de facili possit a bono deflecti, et ex speciali Dei assistentia 
et custodia removente causas peccati, atque ex motione efficaci 
divinitus excitante ad resistendum ne deflectat in peccatuml. 


lamvero B. Virgini, in hac vita, competit quidem 
impeccabilitas, at non metaphysica, nec physica, sed solum 
moralis, ratione specialis omnino difficultatis in peccando 
ac moralis impossibilitatis: Cum enim donis originalis 
iustitiae sit ornata quantum ad animam, quantum ista 
manerent, impossibile erat peccatum veniale ex imper- 
fectione actus, quia vires inferiores perfecte subdebantur 
rationi ; impossibile quoque veniale per se et ex genere, 
quia ratio et voluntas totaliter subdebantur Deo -. Ergo, 
sicut. Adam, non poterat peccare venialiter, nisi prius 
peccaret mortaliter. Mortaliter autem peccare erat ipsi 
valde difficile, quia erat confirmata in gratia : ex abundantia 
plenitudinis gratiae scii, et intensae ac ferventis charitatis, 
simul ac singulari custodia divinae providentiae efficaciter 
invigilantis ne voluntas eius a bono deflecteret. Ceterum 
maternitas divina erat ipsi titulus maximae convenientiae 
ad hanc impeccabilitatem, quatenus moralis adest repu-2 


l. S. Thomas, Q. D. de Veritate, q. 24, a. 9 et ad 2. 
2. S. Thomas, I-IL, q. 89, a. 3; 1, q. 94, a. 4; q. 95, a. I. 

gnantia, vclut indecentia et indignitas, coniungendi mater- 
nitatem Dei dignam et peccati villitatem. 


Igitur a peccato « immunitas a tribus causabatur : scii, 1? ex 
ligatione fomitis, qui ad malum non inclinabat ; 20 ex inclinatione 
gratiae, quae in bonum ordinabat, quamvis nondum per eam 
liberum arbitrium erat in fine ultimo stabilitum, sicut est in 
beatis, qui ad finem vitae pervenerunt ; et iterum 30 ex conser- 
vatione divinae providentiae, quae eam intactam custodivit ab 
omni peccato, sicut et in primo statu hominem ab omni nocivo 
(corporali) protexissetl ». 

Itaque Adam et homines in statu innocentiae immunes erant 
ab omni peccato veniali, sed non erant confirmati in bono, cum 
potuerint peccare mortaliter ; Apostoli non erant immunes ab 
omni veniali, propter concupiscentiam, sed, post acceptum 
Spiritum sanctum, immunes erant a mortali, in gratia con- 
firmati. Maior istis omnibus, B. Virgo erat simul immunis à 
veniali, ob absentiam concupiscentiae, et a mortali, ob con- 
firmationem in gratia. 

Non sola impeccantia sed vera impeccabilitas videtur ipsi 
tribuenda ab initio suae conceptionis, et non solum a momento 
incarnationis Christi, ut S. Thomae et magnis Scholasticis visum 
est : ita quia semper ab omni concupiscentia fuit praeservata, 
quod nunc est ostendendum. 


QUAESTIO TERTIA. 


MATER DEI EST IMMUNIS A CONCUPISCENTIA. 


67. Concupiscentia in praesenti intelligitur inor- 
dinata, et est appetitus sensitivus tendens ad bonum 
sensibile praeter et contra ordinem rationis, seu absque 
debita subordinatione ad rationem. Qui defectus attingit 
ordinem moralem, quatenus a peccato est et ad peccatum 
inclinat, ut ait Cone. Trid., sess. 5, can. 5, et hac ratione 
ab Apostolo, ad Rom. VII, 27, vocatur peccatum. Unde 
et dicitur peccati fomes, i. e. stimulus et occasio. 

Potest spectari in actu primo, prout est habitualis dispo- 
sitio et naturalis inclinatio appetitus qua inordinate fertur 
in bona sensibilia, praeter rationem, seu pronitas ad malumi. 


1. S. Thomas, in III Sent., d. 3, q. 1, a. 2, sol. 2. 

impellens et difficultas a bono retardans ; — et in actu 
secundo, et sic est ipse motus eiusdem appetitus imperium 
rationis praeveniens eique resistens : ipse motus peccati. 

lamvero quaeritur utrum a tali concupiscentia, quae est 
ab originali peccato et ad peccandum inclinat et trahit, 
fuerit B. Virgo praeservata immunis, et quonam sensu? 
Immunitas enim intelligi potest dupliciter : vel ita quod 
fomes concupiscentiae solum ligatur et consopitur, quo 
fit ut remanente facultate proclivi ad motus inordinatos, 
impeditur ne prodeat in motus rationi contrarios ; — 
vel ita quod totaliter extinguitur, quo fit ut nec in actu 
primo maneat expedita facultas ad actus praeter ordinem 
rationis, licet tamen B. Virgo fomitem illum simul ac 
peccatum originale contrahere debuisset. 


68. Status quaestionis. — De facto immunitatis a 
concupiscentia in actu secundo seu a motibus concu- 
piscentiae inordinatis, constans est omnium theologorum 
doctrina, B. Virginem ab iis per totam vitam fuisse tota- 
liter immunem ; de modo autem varia fuit apud eos opinio. 
S. Thomas, III, q. 27, a. 3, recitat quatuor sententias 


t? « Quidam enim dixerunt quod in ipsa sanctificatione 
B. Virginis, qua fuit sanctificata in utero, totaliter fuit 
ei fomes subtractus ». 


« Posset enim intelligi quod totaliter fuerit sublatus fomes 
hoc modo quod praestitum fuerit B. Virgini ex abundantia 
gratiae descendentis in ipsam, ut talis esset dispositio virium 
animae in ipsa quod inferiores vires nunquam moverentur sine 
arbitrio rationis : sicut dictum est fuisse in Christo, quem 
constat peccati fomitem non habuisse, et sicut fuit in Adam 
ante peccatum per originalem iustitiam ; ita quod quantum ad 
hoc gratia sanctificationis in Virgine habuit vim originalis 
iustitiae ». Quae sententia potest applicari primae sanctificationi, 
sive ista locum habuerit brevi post animationem, ut S. Thomas 
intelligere videtur, sive locum habuerit in ipso instanti anima- 
tionis per conceptionem immaculatam. 


2? « Quidam vero dicunt quod remansit fomes quantum 
ad hoc quod facit difficultatem ad bonum, sublatum tamen 
fuit quantum ad hoc quod facit pronitatem ad malum ». 

At « oportet considerare quod fomes nihil aliud est quam 
inordinata concupiscentia sensibilis appetitus, habitualis tamen, 
quia actualis concupiscentia est motus peccati. Dicitur autem 
concupiscentia sensualitatis esse inordinata, in quantum repugnat 
rationi ; quod quidem fit, in quantum inclinat ad malum vel dif- 
ficultatem facit ad bonum. Et ideo ad ipsam rationem fomitis 
pertinet quod inclinet ad malum vel difficultatem faciat in bono. 
Unde ponere quod remanserit fomes in Virgine non inclinans 
ad malum, est ponere duo opposita simul ». Eadem scii, est 
causa quae facit pronitatem ad malum et difficultatem ad bonum. 


3? « Alii vero dixerunt quod sublatus fuerit fomes, 
in quantum pertinet ad corruptionem personae, prout 
impellit ad malum et difficultatem facit ad bonum ; re- 
mansit tamen in quantum pertinet ad corruptionem 
naturae, prout scii, est causa traducendi originale peccatum 
in prolem ». 


Sed « etiam videtur oppositionem implicare quod remanserit 
fomes, in quantum pertinet ad corruptionem naturae, non autem 
in quantum pertinet ad corruptionem personae. Nam secundum 
Augustinum, de nupt. et cone. I, 24: libido est quae peccatum 
originale transmittit in prolem. Libido autem importat inor- 
dinatam concupiscentiam, quae non totaliter subditur rationi. 
Et ideo si totaliter fomes subtraheretur, in quantum pertinet 
ad corruptionem personae, non posset remanere, in quantem 
pertinet ad corruptionem naturae ». Id scii, difficulter intellige- 
retur, an autem sit omnino impossibile, posset aliquis dubitare. 


40 « Alii vero dicunt quod in ipsa prima sanctificatione 
remansit fomes secundum essentiam, sed ligatus ; in ipsa 
autem conceptione Filii fuit totaliter sublatus ». 


Quam sententiam S. Thomas dicit praeferendam : « Videtur 
melius dicendum quod per sanctificationem in utero non fuerit 
sublatus B. Virgini fomes secundum essentiam, sed remanserit 
ligatus : non quidem per actum rationis suae, sicut in viris sanctis, 
quia non statim habuit usum rationis suae ',scil. adhuc in ventre 
existens, — hoc enim est speciale privilegium Christi ; — sed 
per abundantiam gratiae quam in sanctificatione recepit, et 
etiam perfectius per divinam providentiam, sensualitatem eius ab 
omni inordinato motu prohibentem. Postmodum vero in ipsa 
conceptione carnis Christi, in qua primo debuit refulgere pec- 


i. Usus rationis indicat permanendam, ait Caietanus, non merum 
motum transeuntem. 


»52 MARIOLOGIA 


cati immunitas, credendum est quod ex prole redundaverit in 
matrem, totaliter fomite subtracto ». 


Ita docuit Petrus Lombardus, et post eum non solum 
S. Thomas sed et alii magni Scholastici, ut Alexander 
Alensis, S. Bonaventura, Richardus Victorinus, S. Albertus 
M., Petrus de Tarentasia, Aegidius Romanus, Richardus 
a Mediavilla, etc. Scotus vero cum suis tenuit à primo 
momento conceptionis, 1. e. infusionis animae in corpus, 
B. Virginem accepisse donum integritatis, et eo ipso 
fomitem in ipsa totaliter fuisse extinctum. Ita quoque 
tenuerunt plurimi immaculatae conceptionis defensores, 
ut Suarez, Vasquez, Valentia, Salazar, etc., licet nonnulli 
ita explicent ut non videantur plus admittere quam 
S. Thomas ligatione ex divina gratia et assistentia externa 
specialis providentiae ; — post definitum autem dogma 
quasi communiter omnes habent fomitem totaliter ex- 
tinctum, imo quidam maluerunt dicere fomitem in B. Vir- 
gine non esse extinctum, sed exclusum, ita ut numquam 
exstiterit in ea : ita recentius Hugon. 


69. Doctrina tenenda est B. Virginem a concu- 
piscentia seu fomite peccati durante tota vita 
fuisse immunem, non solum in actu secundo sed 


etiam in actu primo. 


A. Prima pars est communis et certa: B. Virginem 
numquam pravos motus concupiscentiae habuisse. Pro- 
batur : 


i^ Ex Bulla Ineffabilis Deus, dicente : « Quapropter 
(Deus) illam (Filii matrem) longe ante omnes angelicos 
spiritus cunctosque sanctos coelestium omnium charis- 
matum copia de thesauro divinitatis deprompta ita mirifice 
cumulavit, ut ipsa ab omni prorsus peccati semper libera, 
ac tota pulchra et perfecta eam innocentiae et sanctitatis 
plenitudinem prae se ferret, qua maior sub Deo nullatenus 
intelligitur... » Quae vera non essent, si B. Virgo inor- 
dinatis concupiscentiae motibus fuisset quandoque ob- 
noxia. 

2? Ex traditione Patrum, qui 

a) tum implicite id enuntiant generalibus affirmatio- 
nibus, quae perfectam mentis puritatem et corporis ac 
virginitatem vindicant ; supra indicatis, n. 51. 

b) tum explicitis testimoniis, ut ps.-Hieronymi, serm. 
de Ass. ; loannis Dam. (?), in Nat. Deip., hom. 1, n. 9; 
hom. 2, n. 7; Hesychii Hier., hom. 1 in Deip. ; Petri 
Dam. (?), serm. 40 ; Andreae Cret., or. 2 in Dorm. Deip. ; 
loannis Geom., serm. in S. Deip. Ass. 8, 35; lacobi 
Mon., or. in Praes., 4 ; Georgii Nicom., or. in S. Deip. 
ingressum ; Bernardus, hom. 2 sup. Missus est, n. 7; 

c) imo in controversia de immaculata conceptione, ad- 
versari aeque ac defensores immunitatem Virginis à 
concupiscentia actuali professi sunt, exinde quoque 
arguentes. 


3? Ratione theologica: a) Maria tota pulchra est, ita ut 
in ipsa nulla sit macula (Cant. IV, 7) ; sed concupiscentia 
actualis est quaedam macula afficiens carnem ; ergo non 
est in Maria. 

b) Mater Dei debuit esse immunis ab omni peccato, 
non solum actuali, sed et originali ; ergo debuit esse 
immunis ab huius sequela quae ad peccandum trahit : 
concupiscentiae motibus. 


c) Nam concupiscentia actualis est formaliter motus 
praeter et contra rationem. Huiusmodi motus autem 
de se sunt mali, deordinati atque culpabiles, nisi igno- 
rantia invincibilis aut impotentia eos excuset. 

d) B. Virgo excellentem sanctitatem et puritatem habere 
debuit quae Dei matrem decet ; sed turpitudo sensualitatis 
Dei matrem dedecet; ergo contrariatur sanctitati et 
puritati matris Dei. 


e) Perfectae quoque et absolutae virginitati obstat 
mentis ac carnis, quae implicat perfectam integritatem ab 
omni labe etiam minima et ab omni etiam levissima 
commotione, imo indeliberata suggestione, atque ab omni 
vel minima cogitatione et inclinatione ad malum inde- 
liberata, qualis motum carnis comitatur. 


B. Secunda pars est sententia communissima : B. Vir- 

ginem nec umquam habuisse concupiscentiam habitua- 
lem et in actu primo. Probatur : 


? [ndecens est quod Virgo purissima umquam propensa 
fuerit ad malum ; concupiscentia habitualis autem plus 
dicit quam meram potentiam peccandi, nempe proni- 
tatem et inclinationem ad malum ; ergo concupiscentia 
habitualis dedecet Virginem purissimam. 


2? B. Virgo Deipara ab initio sanctitatem et virtutem 
habuit perfectissimam : virtus autem perfectissima ex- 
cludit et possibilitatem motus contrariil. 


3? Mater Dei praedestinata fuit tamquam consors 
Redemptionis, ut quodammodo contribueret una cum 
Christo et sub Christo ad satisfaciendum pro peccatis 
geners humani. Concupiscentia habitualis autem non 
conducit ad satisfactonem sed inclinat ad peccatum 
satisfactioni oppositum. 


4? Donum integritatis seu immunitatis a concupi- 
scentia collatum est protoparentibus : ergo multo magis 
conferri debuit B. Virgini, multo sanctiori et puriori in 
sua immaculata conceptione. 


5? Mater Dei debuit per totam vitam esse immunis à 
minimo peccato veniali ; sed magis consentaneum est 
divinae Providentiae quod peccata arceat dispositionibus 
et principiis Virgini intrinsecis, seu dono integritatisi. 


Conformiter ad doctrinam S. Thomae, III, q. 15, a. 2: Virtus 
Boris quae est in irrationali parte animae, eam facit esse rationi 
subiectam, et tanto magis quanto perfectior fuerit virtus, sicut tem- 
perantia concupiscibilem, et fortitudo et mansuetudo irascibilem... 
Ad rationem autem fomitis pertinet inclinatio sensualis appetitus ad 
id quod est contra rationem. Sic igitur patet quod quanto virtus in 
aliquo fuerit magis perfecta, tanto magis in eo debilitatur vis fomitis. 
Cum igitur.. fuerit virtus secundum perfectissimum gradum, con- 
sequens est quod... fomes peccati non fuerit ». Et licet « inferiores 
vires pertinentes ad sensibilem appetitum naturaliter sunt cbedibiles 
rationi, non autem vires corporales, vel humorum corporalium, vel 
etiam ipsius animae vegetabilis... Et ideo perfectio virtutis, quae est 
secundum rationem rectam, non excludit passibilitatem | corporis ; 
excludit autem fomitem peccati, cuius ratio consistit in resistentia 
sensualis appetitus ad rationem » ad 1. Et quamvis fortitudo spiritus 
aliqualis ostenditur ex hoc quod resistit concupiscentiae carnis sibi 
contrariantis ; sed maior fortitudo spiritus ostenditur, si per eius vir- 
tutem totaliter caro comprimatur, ne contra spiritum concupiscere 
possit ad 3. 

concupiscentiae extinctivo, quam solo regimine externae 
invigilantiae impedientis ne concupiscentia in actus malos 
prorumperet. Ergo ita factum esse in Maria censendum 
est. 

Quae argumenta, ut vim totam obtineant, non separatim 
sed simul veniunt consideranda. 


70. Animadversio. — Supposito quod de B. Virginis 
conceptione immaculata non constaret, poterat videri 
naturalius, congruentius ac probabilius tenere sententiam 
S. Thomae, iuxta quam fomes prius in ea fuerit ligatus, 
postea vero extinctus. Nam admisso quod corpus Mariae 
constet carne corruptioni concupiscentiae subiecta, quae 
naturaliter provenit ex sua causa, carne parentum, qui 
concupiscentiae subiiciebantur et eam naturali generatione 
filis transmittebant ; hoc scii, admisso, naturalius est 
quod B. Virgo ab ista concupiscentia prius imperfecte 
purificetur eam ligando, postea perfectius, adveniente 
Christo, eam totaliter auferendo et extinguendo. At, 
immaculata conceptione iam definita, qua in primo 
instanti conceptionis B. V. ab ipso originali peccato 
totaliter praeservatur, naturalius et dogmati conformius 
est cogitare Deum etiam, primo hoc instanti, eam à 
concupiscentia praeservasse, atque impediisse quin eius 
caro umquam concupiscentiae subiiciatur : quae con- 
cupiscentia est peccati originalis effectus et signum, imo 
et materiale eius elementum, atque instrumentum et 
medium propagationis. 


Ceterum, stante illius dogmatis veritate, iam rationes nulla- 
tenus apparent graves, quae S. Thomas adducit contra eos qui 
tenent fomitem totaliter fuisse a Maria sublatum in prima san- 
ctificatione : 

1? « Quamvis haec positio ad dignitatem Virginis matris per- 
tinere videatur, derogat tamen in aliquo dignitati Christi, absque 
cuius virtute nullus a prima damnatione liberatur ». Sed ista 
ratio satis vana est, cum praeservatio a concupiscentia, aeque ac 
immunitas a labe originalis peccati, dicenda sit intuitu et virtute 
facta meritorum Christi Redemptoris, sicut etiam intuitu me- 
ritorum Salvatoris Patriarchae V. L. fuerunt gratia sanctificati. 

20 « Sicut ante immortalitatem carnis Christi resurgentis, 
nullus adeptus fuit carnis immortalitatem, ita inconveniens 

videtur dicere, quod ante Christi carnem, in qua nullum fuit 
peccatum, caro Virginis matris eius vel cuiuscumque alterius 
fuerit absque fomite, qui dicitur lex carnis sive membrorum ». 
Nam « quamvis per fidem Christi aliqui ante Christi incarnationem 
sint secundum spiritum ab illa damnatione liberati, tamen quod 
secundum carnem aliquis ab illa damnatione liberetur, non 
videtur fieri debuisse nisi post incarnationem eius, in qua primo 
debuit immunitas damnationis apparere ». Sed ista ratio tantum 
probat quod ante incarnationem praedicti effectus non possunt 
esse a Christo ut a causa efficiente instrumentali, sed nihil 
prohibet quod sint ab ipso ut a causa meritoria. Ceterum re- 
sponsio, ait L. Janssens, vim habet pro eo dumtaxat qui tenet, 
carnem B. M. V. non fuisse'exemptam a lege carnis peccati 
per aliquam purificationem specialem, qualem admittere pos- 
sumus. 

Ne dicatur : fomite sublato quantum ad corruptionem per- 
sonae, non videtur posse remanere quantum ad corruptionem 
naturae ; unde iam non esset natura lapsa. — Nam sicut gratia 
donata fuit Mariae ut donum personale, et natura eius humana 
ut talis gratiam non habuit, sicut in Adam, generatione trans- 
mittendam, ita donum integritatis concupiscentiam auferens et 
impediens fuit Mariae personaliter concessum, non vero ipsi 
naturae adnexum, quae proinde ut talis remanet integritate 
privata et de se concupiscentiae habituali subiecta, et sic natura 
lapsa. Quare tale donum personale sive gratiae sive integritatis 
non impedit transmissionem peccati originalis, quia generatio 
fit in similitudinem non personae sed naturae. 


7l. Corollarium. — Itaque in B. Virgine, sicut in 
Christo, passiones animae rationi erant totaliter subiectae ; 
quapropter potius dicuntur propassiones. Nam  huius- 
modi passiones in ea aliter fuerunt quam in nobis, quantum 
ad tria, ut notat S. Thomas de Christo, IIL, q. 15, a. 4 : 


1? Quantum ad obiectum, quia in nobis passiones ple- 
rumque feruntur ad illicita, quod in Christo et B. Virgine 
non fuit. 


2? Quantum ad principium, quia passiones frequenter 
in nobis praeveniunt iudicium rationis, sed in Christo 
et B. Virgine omnes motus sensitivi appetitus oriebantur 
secundum dispositionem rationis. 


3? Quantum ad effectum, quia in nobis quandoque 


huiusmodi motus non sistunt in appetitu sensitivo, sed 
trahunt rationem, quod in Christo et B. Virgine non fuit ; 

quia motus naturaliter humanae carni convenientes sic 
ex cius dispositione in appetitu sensitivo manebant, quod 
ratio ex his nullo modo impediebatur facere ea quae 
conveniebant. 


Caput IL. 


DE POSITIVA SANCTITATE MATRIS DEI 
SEU PLENITUDINE GRATIAE. 


né. Multiplex sanctitas. — Sensu generaliore sanctitas 
est segregatio ab usu profano per consecrationem factam 
Deo et divinis, scii, famulatui, servitio, cultui divino. 
Haec est ontologica in linea essendi, seu entitativa, quae 
potest competere non solum personis, sed etiam locis et 
rebus. 

Strictiore autem sensu, sanctitas est personalis et moralis, 
quae solum competere potest enti rationali in linea operan- 
di: consecratio Deo facta, ut principio et supremae normae 
rectitudinis et moralitatis, ad constantem amorem Summi 
Boni, Ultimi Finis. Est recta habitudo ad ultimum finem, 
rectitudo voluntatis circa finem ultimum : habitualis scii, 
conversio et consecratio totius hominis ad Deum, et 
actualis applicatio firma et adhaesio ad Deum. Quae in 
ordine praesenti supernatural! est ex gratia. 

Negativa est immunitas a peccato et defectu morali, 
quod rectitudinem ad ultimum finem tollit aut impedit ; 
positiva : in actu primo est qualitas quae hominem reddit 
Deo gratum atque dignum et aptum operationis superna- 
turalis et vitae aeternae ; in actu secundo est in operatione 
supernatural! recta et exercitio virtutis. 


73. Sanctitas Christi. — Vi unionis hypostaticae, 
Christus homo est vere sanctus : tum sanctitate entitativa, 
quia unitus divinitati quae est substantialis sanctitas, 
unde divinitas est unctio humanitatis qua entitative 
consecratur Deo; tum etiam sanctitate morali, saltem 
radicaliter et exigitive, quatenus necessario est princi- 
pium quod et fons rectae operationis. Cum enim humana 

Christi natura a Verbo divino dependeat ut organum 
divinitatis, absolute et metaphysice repugnat quod per- 
sona divina per eam peccatum faciat aut ab ea fieri permit- 
tat ; e contra, omnino exigitur quod in ea operetur bonum 
et nonnisi bonum. Ex ipsa igitur gratia unionis hypostaticae 
necessario sequitur radicalis repugnantia peccati et im- 
munitas a peccato er defectu, ac radicalis necessitas bene 
agendi seu firmitas in bono. 

Sed praeterea adest in Christo sanctitas personalis et 
moralis ex habituali gratia gratum faciente, cum virtutibus 
et Spiritus sancti donis, quibus formaliter et proxime 
sanctus est, seu capax in ordine ad omnes operationes 
sanctas et supernaturales perfecte exercendas. Haec 
autem gratia data est Christo, tum ab ipso in omnibus 
refundenda, et sic est gratia capitis; tum ad propriam 
excellentiam et superelevationem suae naturae humanae, 
et sic est gratia personalis quam habet ut hic singularis 
homo individuus. 


Triplex ergo gratia Christi : gratia unionis ; — gratia 
personalis ; — gratia capitis. 
74. Sanctitas Mariae. — B. Virgo est entitative sancta 


in linea essendi, ex ipsa maternitate divina, quatenus 
eá consecratur tota famulatui, servitio et cultui Dei ; non 
tamen hoc ipso est moraliter et personaliter sancta in linea 
operandi entis rationalis, quidquid dixerit Ripaldal, 
— et post eum Vega et Sedlmayr, — omnes effectus for- 
males gratiae sanctificantis maternitati divinae tribuens 
atque dignitatem operationis ; sed in hoc non fuit ab aliis 
theologis probatus. 

Est enim differentia inter unionem hypostaticam in 
Christo, et divinam maternitatem in B. Virgine. Humana 
natura Christi non est aliena a sanctitate Verbi, sed ipsi 
unitur ; B. Virgini vero haec sanctitas non communicatur, 
cum in ea sit solum relatio realis ad Verbum, quare Verbum 
est merus terminus istius relationis, nullatenus vero forma 
Mariam sanctificans, informans, et inhaerens aut per- 
ficiens. Quare in Christo homine est absoluta repugnantia 


I. De ente supernatural!, disp. 79. 

peccati, et absoluta exigentia firmitatis in bono ; non itu 
est in B. Virgine, sed sola moralis disconvenientia peccati 
et convenientia boni. 

Licet enim secundum se summe conveniens sit quod 
Mater Dei non habeat peccatum et firmiter stet in bono, 
et indecens sit contrarium, non tamen est absolute et 
omnino impossibile, cum nulla creatura sit impeccabilis 
omnino ; imo, in praesenti ordine reparandi generis hu- 
mani lapsi, si Christus sumpsisset carnem ex peccatrice, 
hoc videri posset conveniens quod in casu matrem sibi 
eligere voluisset e genere lapsorum, ratione scii, specialis 
huius circumstantiae peccati reparandi. 

Nec igitur exigitive nec radicaliter a maternitate divina 
est B. Virgo personaliter et moraliter sancta ; sed solum 
de convenientia maxima, quatenus maxime convenit ut 
mater Dei sancta sit. Divina maternitas ergo est radix et 
fundamentum de convenienti postulans sanctitatem per- 
sonalem, non eam praebens ; sed haec est formaliter ex 
gratia. 

Quam sanctitatem B. Virgo consecuta est maximam, 
cum titulo omnino singulari, prae ceteris omnibus, dicatur 
gratia plena, ut intelligimus ex Scriptura, traditione 
Patrum interpretata, sicut notavimus. 


Hinc dicemus : i? de plenitudine gratiae qua B. Virgo 
est dotatal : a) secundum se, b) comparative ad gratiam 
aliorum, c) comparative ad gratiam totius creationis ; 

2? de operationibus ex plenitudine gratiae factis : a) de 
exercitio virtutum, b) de scientia virtutum directiva, c) de 
effectu virtutum, seu merito. 


i. De tota hac quaestione conferri possunt : S. Al phonsus, Li Glorie 
di Maria, p. II, disc. 2 ; Terrien, La Mére de Dieu, I, 1. IV, c. 4; II, 
l. VII ; Lépicier, De Bm* Virgine Maria, p. IL, c. 1, a. 4, 5, 6 ; Hugon, 
La mére de gráce, Paris, 1904 ; GoDTS, La gráce initiale de l'inmaculée, 
Bruxelles, 1904 ; Campana, Maria nel Dogma cattolico, p. Il, q. 3; 
Merkelbach, Gratia plena, et Tota pulchra es, in Rev. Eccl. de Liége, 
1913-1914 ; Gratia plena, in De Standaard van Maria, 1924 ; Alastruey, 
Mariologia, Ll, p. IL, c. V, a. 2, Vallisoleti, 1934 ; Keuppens, Mariologiac 
compendium, I, Deipara, c. IL, B. 

QUAESTIO PRIMA. 


MATER DEI GRATIAE PLENITUDINE 
EST DOTATA. 


Articulus I. 


DE PLENITUDINE GRATIAE SECUNDUM SE. 


75. Doctrina communis et certa. — S. Thomas, 
hac in re, accuratius posuit quaestionem, unde et theologi 
communiter eum secuti sunt. Duplicem distinguit ple- 
nitudinem gratiae : absolutam et respectivam, seu ple- 
nitudinem gratiae in seipsa, et plenitudinem gratiae 
respectu subiecti quod eam recepit. 


« Plenitudo gratiae potest attendi dupliciter : uno modo, ex 
parte ipsius gratiae ; alio modo, ex parte habentis gratiam. 
Ex parte quidem ipsius gratiae, dicitur esse plenitudo ex eo 
quod aliquis pertingit ad summum gratiae, et quantum ad essen- 
tiam (i. e. intensive seu in gradu), et quantum ad virtutem (i. e. 
extensive seu in extensione ad effectus) : quia scii, habet gratiam, 
et in maxima excellentia qua potest haberi, et in maxima exten- 
sione ad omnes gratiae effectus * Et talis gratiae plenitudo est 
propria Christo. — Ex parte subiecti, dicitur gratiae plenitudo 
quando aliquis habet plene gratiam secundum suam condi- 
tionem : sive secundum intensionem, prout in eo est intensa 
gratia usque ad terminum praefixum ei a Deo, secundum illud 
Eph. IV, 7 : Unicuique nostrum data est gratia secundum 
mensuram donationis Christi ; sive etiam secundum virtutem, 
in quantum scii, habet facultatem gratiae ad omnia quae per- 
tinent ad suum statum sive officium, sicut Apostolus dicebat 
ad Eph. IIL, 8-9 : Mihi autem, omnium sanctorum minimo, 
data est gratia haec, illuminare homines... Et talis gratiae pleni- 
tudo non est propria Christo, sed communicatur alis per 
Christum » III, q. 7, a. 10. 


lamvero communis et certa doctrina tenet : 


i1. Abstrahimus a quaestione controversa, utrum id intelligendum 
sit de gratia summa absolute possibili, an de summa possibili in prae- 
senti ordine Providentiae ; quia nihil refert ad gratiae plenitudinem 
qualis est in Maria. 

i" B. Virginem non habuisse plenitudinem gratiae 
absolutam, sicut Christus, sed solum rcspcctivam ; 
2" Nihilominus eam habuisse plenitudinem rcspecti- 
vam, sed prae omnibus aliis maiorem. 


76. Christus habet plenitudinem gratiae abso- 
lutam, Maria plenitudinem gratiae respectivam 
ad munus matris Dei. — Unus Christus habet abso- 
lutam plenitudinem gratiae, quia habuit eam in summo, 
secundum perfectissimum modum qui potest haberi 
primo quantum ad essentiam eius seu quantitatem inten- 
sivam, quia anima Christi, quae propinquius coniungitur 
Deo inter omnes creaturas rationales, recipit maximam 
inflentiam gratiae eius, et quia recepit gratiam ut ex ea 
quodammodo transfunderetur in alios ; — etiam quantum 
ad gratiae virtutem^ quia habuit eam ad omnes operationes 
vel effectus gratiae, qui sunt virtutes et dona et aliae huius- 
modi qualitatesl. 

Maria non habuit absolutam gratiae plenitudinem 
nec summam secundum quantitatem gratiae possibilem, 
nec summam secundum extensionem et virtutem, quae 
se extenderet ad omnes gratiae effectus. Sed tantum 
habuit quamdam plenitudinem gratiae respectivam 
totam gratiam quae sufficiebat ut esset idonea ac digna 
mater Dei. 


« Beata Virgo dicitur gratia plena, non ex parte ipsius gratias 
(in gradu intensionis', quia non habuit gratiam in summa excel- 
lentia qua potest haberi ; nec ad omnes effectus gratiae (in ex- 
tensione virtutis) : sed dicitur fuisse plena gratiae per compara- 
tionem ad seipsam, quia scii, habebat gratiam sufficientem ad 
statum illum ad quem erat electa a Deo, ut scii, esset mater 
Dei » IIL, q. 7, a. 10, ad 1. 


Haec est ratio, quare in doctrina S. Thomae, nullo sensu 
possit dici caput Ecclesiael nec possit gratiam nobis 
mereri de condignoj, nec ut causa efficiens possit eam 


l. Haec est summa doctrinae contentae in art. 9, quaest. 7. 
2. III, q. 64, à. 4, a3; q. 8, a. 6; IV Sent., d. 5, q. 1, a. 3, qc. 2. 
3. I-II, q. 114, a. 2 ; III, q. 19, a. 4, ad 2 ; II Sent., d. 27, q. 1, a. 6. 

immediate nobis infundere', nec sacramenta possit insti- 
tuerel Omnes praedicti effectus reservati sunt Christo, 
et nullatenus conferunt ad dignitatem Matris Dei. 


« Unicuique a Deo datur gratia secundum hoc ad quod eligitur. 
Et quia Christus, in quantum est homo, ad hoc fuit praedesti- 
natus et electus ut esset praedestinatus Filius Dei in virtute 
sanctificationis, hoc proprium fuit sibi, ut haberet talem ple- 
nitudinem gratiae quod redundaret in omnes, secundum quod 
dicitur Io. I, 16 : De plenitudine eius nos omnes accepimus. 
Sed B. Virgo Maria tantam gratiae obtinuit plenitudinem ut 
esset propinquissima auctori gratiae : ita quod eum qui est 
plenus omni gratia, in se reciperet, et, eum pariendo, quodam- 
modo gratiam ad omnes derivaret » IIL, q. 27, a. 5, ad 1. 


Tl. B. Virgo Maria habuit plenitudinem gratiae 
respectivam, cunctis aliis pleniorem et altiorem. 
— Absoluta plenitudo est una et indivisibilis, et pertinet 
ad solum Christum. E contra, plenitudo respective, quae 
dicit sufficientiam ad uniuscuiusque statum aut officium. 
Cum igitur status ac munera in dignitate differant, ideo 
tot sunt diversi gradus distinguendi in plenitudine gratiae 
respectiva : 


« B. Virgo... dicitur fuisse plena gratiae per comparationem 
ad seipsam, quia scii, habebat gratiam sufficientem ad statum illum 
ad quem erat electa a Deo, ut scii, esset mater Dei. Et similiter 
Stephanus dicitur plenus gratia, quia habebat gratiam suffi- 
cientem ad hoc ut esset idoneus minister et testis Dei, ad quod 
erat electus. Et eadem ratione dicendum est de aliis. Harum 
tamen plenitudinum una est plenior alia, secundum quod 
aliquis divinitus est praeordinatus ad altiorem vel inferiorem 
statum » III, q. 7, a. 10, ad 1. 


Munus autem ceteris omnibus altius est munus matris 
Dei, quod in dignitate omnia alia longe excedit, ut osten- 
dimus supra. Mater Dei proinde est in summo gradu 
respectivae plenitudinis gratiae, et plenitudinem recepit 
gratiae prae omnibus aliis. 


Deus « unicuique dat gratiam proportionatam ei ad quod 
eligitur, sicut homini Christo data est excellentissima gratia, quia 


1. IIL, q. 27, a. 5, ad 1 ; Comm. S. Ioan., c. 1l, lect. 10. 
2. IIL q. 64, a. 4, ad 1 et 3; IV Sent., d. 5, q. 1, a. 3, qc. 2. 

nd hoc est electus, ut eius natura in unitatem personae divinae 
assumeretur ; et post cum habuit maximam plenitudinem gratiae 
B. Maria, quae ad hoc est electa, ut esset mater Christi! ». 


Possidet igitur gratiam respective altiorem in gradu 
intensitatis, et pariter, ob eamdem rationem, gratiam 
respective maiorem in extensione ad effectus : non sane 
eo sensu quod gratia ei data fuerit ad cunctos effectus 
possibiles, sicut in Christo, sed quod maiores effectus 
in ea producit quam in ceteris sanctis. Qui effectus du- 
plicis sunt generis : habitualia seu permanentia dona, et 
transeuntes usus et fructus operationum, exercitationum 
ac operum. Habet ergo Maria gratiam respective omnibus 
creaturis maiorem, seu summam gratiam in gradu inten- 
sitatis, — pleniorem et completiorem in omnis generis donis, 
— et efficaciorem in exercitiis et fructibus. 


78. Mater Dei habet gratiam respective altiorem 
in gradu intensitatis, et ideo prae ceteris est particeps 
divinae naturae. 

Quod sequenti ratiocinio etiam ostendi potest : 

« Quanto aliquid magis appropinquat principio in quo- 
libet genere, tanto magis participat effectum illius prin- 
cipii ; unde dicit Dionysius, c. 4, Coei. Hier., quod angeli, 
qui sunt Deo propinquiores magis participant de bonis 
divinis quam homines. Christus autem est principium 
gratiae, secundum divinitatem quidem auctoritative, se- 
cundum humanitatem instrumentaliter ; unde et Io. I, 
17 dicitur : Gratia et veritas per lesum Christum facta 
est. Beata autem "Virgo propinquissima Christo fuit 
secundum humanitatem, quia ex ea accepit humanam 
naturam. Et ideo prae ceteris maiorem debuit a Christo 
plenitudinem gratiae obtinere » III, q. 27, a. 5. 

Igitur liceret etiam, cum pluribus auctoribus, pleni- 
tudinem gratiae distinguere triplicem : est scii, absoluta 
plenitudo efficientiae et effluentiae in Christo ; respectiva 
plenitudo praeeminentiae et abundantiae ac redundantiae 
in Maria ; et respectiva plenitudo merae sufficientiae, quaei. 


1l. S. Thomas, Com. in ep. ad Rom., c. 8, lect. 5. 

alis sanctis prae diverso gradu competit. Haec ultima 
spiritum implet interiorem et etiam exterius redundat 
sed tantum in actus, operationes et bona opera animae 
iusti ; altera insuper redundat in propriam Beatae Vir- 
ginis carnem ita ut possit concipere Filium Dei ; prima, 
quae est Christi, redundat quoque in omnes hominesl. 


Haec triplex distinctio quoque invenitur indicata apud S. 
Thomam, quin ideo differat ab illa quam supra tradidimus e 
Summa Theologica : « Est autem plenitudo sufficientiae, qua 
aliquis est sufficiens ad actus meritorios et excellentes faciendos, 
sicut in Stephano. Item est plenitudo redundantiae, qua B. Virgo 
excellit omnibus sanctis, propter eminentiam et abundantiam 
meritorum. Est autem plenitudo efficientiae et effluentiae, quae 
soli homini Christo competit quasi auctori gratiae. Sic enim 
B. Virgo redundavit gratiam in nos, ut tamen auctrix gratiae 
nequaquam esset, sed ab anima eius gratia redundavit in carnem.R. 


i. Appellationes differunt apud auctores, sed tamen ad idem reduci 
possunt. S. Albertus M., in Mariale, q. 34, $ 3 et 4, quem secutus 
est S. Antoninus, Summa Theol., p. IV, tit. 15, c. 15, distinguit ple- 
nitudinem quae est effluxiva et non receptiva: « plenitudo gratiae dativa 
tantum et effluxiva, et non recepta », quae est plenitudo aeterna et soli 
Deo convenit; — et plenitudinem quae est primo receptiva et post illud 
effluxiva: haec altera convenit creaturis et participatur ex tempore, et 
est duplex : receptiva sine mensura et effluxiva, in Christo homine ; 
— et receptiva cum mensura et effluxiva in sanctis. Ultima rursus distin- 
guitur triplex : plenitudo merae sufficientiae, omnibus sanctis communis, 
quae mentem implet et effluit in exterius opus : plenitudo fidei pet 
dilectionem operantis interna bona opera et externa, ad sui salvationem 
et aliorum aedificationem ; — plenitudo abundantiae in apostolis, quae 
effluit per doctrinam salutarem in Ecclesiae aedificationem ; — ple- 
nitudo excellentiae, quae effluit per animae suae, i. e. vitae, pro fide 
positionem, ut in Stephano. Triplex haec plenitudo fuit in Beata Vir- 
gine sed super omnes excellentius. 

Richardus a S. Laurentio, de Laud. B. V., I, c. 4, n. 2, enumerat : 
plenitudinem sufficientiae in sanctis : plenitudinem fidei et bonorum 
operum, quae mentem implet et opus; plenitudinem praeeminentiae 
in Virgine, quae mentem implet et corpus ; plenitudinem perfectam 
in Christo, quae cor implet et intellectum, cum non tantum sit gratiae 
plenus, sed et veritatis, beata nempe Dei visione, et scientia ipsi a Deo 
infusa. 

E contra Hugo a S. Charo, Postilla, in Luc., I, 28, loquitur de ple- 
nitudine apta quae sufficit (in sanctis), de aequa quae perfecta est (in 
Maria), et de cumulata et totali quae effluit (in Christo). 

S. Bonaventura, in III Senr, dist. 13, a. 1, q. 3 et S. Thomas, in 
Comm, in Sent., I1l, dist. 13, q. 1, a. 2, notant plenitudinem sufficientiae 
quae satis est; plenitudinem specialis praerogativae in Maria; et 
plenitudinem superabundantiae seu ad omnes effectus, quae singularis 
est in Christo. Quibus adhuc addunt plenitudinem multiplicitatis : 
copiae quae in Ecclesia invenitur quae omnes gratias suorum membro- 
rum possidet. Istam B. Virgini non tribuunt. 

Num per Spiritum sanctum gratia non solum mens Virginis 
Iuit Deo perfecte per amorem unita, sed cius uterus Spiritu 
sancto supcrnaturaliter impraegnatus | », « ita quod, sicut supra 
notavimus ex Summa Theologica, cum qui est plenus omni 


gratia, in se reciperet et, eum pariendo, quodammodo gratiam 
ud omnes derivaret  ». 


79. Mater Dei habet gratiam respective pleniorem 
et completiorem in habitualibus cuncti generis 
donis, quibus prae ceteris est particeps divinae vitae et 
virtutis. 

Possunt distingui triplicis generis dona : communes 
gratiae gratum facientes, quae ad propriam sanctificationem 
tribuuntur personalem ; gratiae mere gratis datae, quae 
ad salutem conceduntur aliorum ; et gratiae privilegiatae 


seu singularis privilegii, quae ad personalem quamdam 
eminentiam ordinantur et exaltationem. 


1? Maria habuit dona sanctificantia seu omnes gratias 
gratum facientes quae cum ipsa habituali gratia formaliter 
sanctifiante necessario sunt connexa et ex ea fluunt tam- 
quam proprietates, scii, omnes supernaturales habitus 
et virtutes, tam theologicas quam morales cum earum 
regina : divina charitate, omnes in eodem intensitatis 
gradu sublimi ac ipsa gratia et charitas ex qua derivantur, 
— etiam dona Spiritus sancti, in eadem intensiva propor- 
tione. Quibus omnibus B. Virgo parata erat et perfecte 
apta ad omnis generis operationes supernaturales ac 
meritorias, tam extraordinarias quam ordinarias, ponendas, 
quas ratio fide illuminata ipsi ostenderet, aut Spiritus 
sanctus ipse inspiraret. Ita ut totam vitam in Deum et 
vitam aeternam perfecte convertere posset. 


Omnes virtutes habuit in gradu heroico et excellenti, saltem 
quantum ad habitum ; non enim potuit omnes actus exercere, 
saltem illos qui quamdam dicunt imperfectionem perfecto eius 
statui repugnantem, uti sunt lucta et resistentia adversus pas- 
siones et harum continentia, quae supponunt eas adhuc renitentes 
rationi ; item contritio et poenitentia quae supponunt peccatum 
actuale commissum. Id tamen eam non impedire potuit a satis-2 


l. In Comm. super loaiine, c. t, lect. 10. 
2. III, q. 27, a. 5, ad 1. Cfr. supra, p. 162. 

factoriis operibus poenalibus, pro aliis, nimirum peccatoribus, 
ex charitate et misericordia susceptis. 


2? Maria quoque habuit, in gradu perfecto, dona non 
sanctificantia et omnes gratias gratis datas, ut donum 
miraculorum, prophetiae, sanitatum, interpretationis Scri- 
pturae, sermonis sapientiae aut scientiae, discretionis 
spirituum, linguarum, et alia quae Apostolus enumerat 
in I ad Cor. XII, 8-10. 


luxta theologos non est dubium quin Maria, ut regina Ec- 
clesiae, omnia charismata et dona gratiae debuerit possidere ; 
non tamen habuit omnium perfectum usum, sed solum in 
quantum conveniebat aut necessarium erat eius conditioni 
Matris Dei. Ita non fecit, durante vita, publica miracula, quia 
Apostoli missi fuerunt ad annuntiandam et confirmandam 
doctrinam Christi ; usum tamen habuit doni prophetiae, ut patet 
in Cantico Magnificat '. 


3? Denique habuit Maria abundanter gratias singularis 
privilegii, quae in nullo alio sancto inveniuntur. Duodecim 
enumerari solent, eo quod sacri scriptores eas viderint 
significatas corona stellarum duodecim, quacum apparebat 
mulier amicta sole, in Apoc. XII, i. 


S. Bernardus sequentes tradiO. Accepit Maria quatuor pri- 
vilegia de coelo : mirabilem originem), salutationem angeli, 
interventum Spiritus sancti, et conceptionem Filii Dei; — 
item pariter habuit quatuor privilegia in carne : quod fuerit 
in virginitate prima, sine violatione fecunda, sine onere gravida, 
et sine dolore puerpera ; — denique quatuor privilegia cordis : 
pudicitiae decorem, humilitatis devotionem, fidei magnanimi- 
tatem, et martyrium cordis. 

Multo accuratior et verior/*est divisio S. Alberti M., qui 
cuncta privilegia ad sequentem reducit ordinemó : i. quod 
Maria fuit mater et virgo ; 2. quod est mater Dei ; 3. quod est 
virgo virginum ; 4. quod est nullius ignorantiae aut erroris 


l. III, q. 27, a. 5, ad 3. 

2. Homilia in Dom. infra Oct. Assumpt., de 12 Praerogativis B. M. V. 

3. Alii huius loco ponunt sanctitatem, ut v. &ü opusculum Biblia 
Mariana, quod invenitur inter opera S. Alberti M. 

4. Bernardus varia distinguit quae idem privilegium spectant ; 
— magis indicat transeuntem causam quam donum permanens ; — 
quandoque potius dat exercitium et fructum donorum sanctificantium, 
— et alia realia privilegia praetereundo tacet. 

5. Mariale, a q. 133, speciatim in q. 163. 

licet cnim non omnia noverit, sciebat tamen omnia quae mater 
Dei scire debebat aut conveniebat ; 5. quod est puritas in summo, 
scii, a) quod minimum veniale numquam commiserit, b) ac 
moraliter fuerit impeccabilis, c) imo ab omni macula originalis 
culpae pura ct ab omni concupiscentia ad malum ; 6. quod omni 
motu mereri potuit; 7. quod est mater omnium ; 8. quod est 
stella maris; 9. quod est porta coeli; 10. quod est passionis 
Christi communicatio ; 1l. super omnes creaturas exaltatio ; 
et 12. quod est regina misericordiael. 


Concludit S. Albertus M. : B. Virgo dicitur gratia 
plena, non quia maior gratia non fuit, cum in Christo 
maior fuerit ; nec quia summam gratiam habuit vel omnem, 
quia gratiam unionis non habuit, quae in numero gra- 
tiarum summa est, nec scientiam omnium infusam in 
via aut plenam divinitatis cognitionem per speciem, sicut 
Filius ; sed relative plenior est omnibus creaturis : 1. quia 
omnes gratias generales et speciales omnium creaturarum 
in summo habuit ; 2. quia illas gratias habuit a quibus 
omnis creatura vacua fuerit ; 3. quia sua gratia tanta fuit, 
quod pura creatura maioris gratiae capax non fuit, scii, 
maternitatis divinae ; 4. quod gratiam increatam totam 
in se continuit, Christum gestando in utero, et sic per 
omnem modum gratia plena fuit2 


80 Mater Dei habet gratiam respective effica- 
ciorem in exercitationibus et fructibus, quibus 


prae ceteris est particeps divinarum actionum et operum. 


Non quidem ac si semper esset in actu et singulis mo- 
mentis : id erat privilegium Christi qui indesinenter Patrem 
intuebatur, atque insuper scientia sibi indita poterat uti 
omni instanti et virtutem exercere! ; sed quia omnes 
eius actiones humanae, deliberatae scii, et liberae, super- 


l. S. Antoninus, Summa Theol., p. IV, tit. 15, c. 20, fere eumdem 
sequitur ordinem. Dividit tamen quintum privilegium in 3 ; sed quartum 
et octavum praeterit, quae respective reduci possunt ad 5, c et ad 9. 
— Biblia Mariana coniungit n"' et i2m, dividit 5m et tacet 4m. 

2. Mariale, q. 35. 

3. Mariale, q. 164. 

4. III, q. 27, a. 3. 

naturales erant, et magna cum perfectione, absque ullo 
peccato aut defectu, fiebant, ac ipsa quasi continuo sub 
ductu stabat Spiritus sancti et influxu eius gratiarum 
actualium. Nec unquam gratiae restitit, sed semper plene 
ipsi respondit. 


Exinde quaedam concludere liceat : 

a. In omnibus actionibus plene utebatur tota sua supernatural! 
vi, et virtutem exercebat in alto gradu suae charitatis ad Deum 
omnia superantis. 

b. Excellenti modo fruebatur delectationibus fructuum Spiritus 
sancti. Isti sunt opera cuiuscumqüe generis virtuosa, quae sub 
Spiritus sancti motione cum speciali perfectione exercentur, 
et ideo supernaturalem delectationem adnexam habent et ita 
fruitionem divinam coelestem praenuntiantl. 

c. Exercebat quoque actus altiores et excellentiores, qui nonnisi 
speciali inspiratione Spiritus sancti fiunt, uti sunt actus eminentes 
altioris contemplationis et mysticae coniunctionis ad Deum. 

d. Quare implebat, eminenti quoque modo, opera excellentia 
beatitudinuma. 

e. Atque his omnibus magna merita sibi comparabat, cum 
omnia fecerit ex ferventissima, magnanimi et intensissima cha- 
ritate, cum perfecta conformitate voluntati divinae. 

Quibus omnibus potuit, ut ait S. Albertus M.8, agere media- 
tricem, ita ut genus humanum eius exemplo, suffragio et merito 
per mare huius saeculi possit ducere ad portum coeli. 


81. Corollaria. — Exinde fluunt conclusiones sequentes 
valde notandae : 


A. Potuit B. Virgo crescere in gratia et divina charitate. 
Humana natura Christi non poterat in gratia crescere, 
quia possidebat plenitudinem gratiae absolutam, scii, 
gratiam quae cogitari possit maxime possibilem ; et quia 
ab initio pervenit ad terminum : visionem Dei beatificam, 
nec consequenter mereri poterat augmentum gratiae 
tendentis ad eam4 Maria vero non habet nisi quamdam 
plenitudinem gratiae respectivam, et erat in via ad visionem 


. Cfr. ad Gal. V, 22 et 1-11, q. 70. 
. Cfr. Mt. V, 3-10 et I-II, q. 69. 
. Mariale, q. 29, $ 2. 

. III, q. 7, a. 12. 

coelestem quam merito sibi comparare debebat. Qua- 
propter in gratia crescere quotidie poterat. 
Crescebat autem tripliciter : 


i" Actibus meritoriis. 


Siquidem minimae eius actiones perfectae erantj cum omni 
perfectione sibi possibili impletae, ita ut singulis actibus liberis 
conaretur ad gratiae augmentum. Quare in sanctitate progredi 
poterat de die in diem, et omnibus actibus quasi continuo et 
indesinenter crescere in Dei charitate, ut infra magis declara- 
bimus. 


2? Ipsa incarnatione Verbi. 


$i Christi praesentia sufficiens erat ad sanctificationem loannis 
Baptistae in sinu matris, si ipsa eius praesentia nos sanctificet 
in communione, multo magis debuit sanctificare B. Virginem 
ipsa incarnatione, et diuturna mansione in utero materno. Haec 
scii, debuit ipsi conferre maximam, extraordinariam, unicam 
gratiae progressionem. 


30 Denique et ipsa Sacramentorum susceptione. 


Docent communiter theologi eam recepisse S. Baptisma ', 
non quidem in purificationem a labe originalis peccati, sed in 
cooptationem Ecclesiae. Die Pentecostis, recepit gratiam sacra- 
mentalem et effectus Confirmationis. Et post ascensionem 
Christi fruebatur sacramentali praesentia Filii sui in s. quam 
recipiebat Communione 1. 


B. In continua crescentia gratiae suae plenitudinis, 
triplex cum S. Thoma distingui potest stadium perfe- 
ctionis3 : perfectio dispositionis, perfectio formae, et 
perfectio finis. Prima perfectio fuit quasi dispositiva et 
praeparatoria, per quam B. Virgo reddebatur idonea ad 


l. Non tamen videtur omnino certum. Nam poterat Christus, absque 
sacramento gratiam sacramentalem et characterem ipsi conferre, vel et 
Apostolis, atque Ecclesiae cooptare, sicut fecit pro Confirmatione, et 
apostolis pro Ordine. 

2. S. Ordinem recipere non poterat, propter sexum femineum ; 
atque etiam, opinatur 5. Albertus M., quia destinata erat socia Christi 
atque regma, quare non decebat esse de ministris. Alia sacramenta 
non recepit, quae supponunt imperfectionem peccati aut concupiscen- 
tiae; ceterum matrimonium in V. Lege initum nondum erat sacra- 
mentum. 


3. IIT, q. 27, a. 5, ad 2. 

hoc quod esset mater Christi, et haec erat perfectio primae 
sanctificationis. Secunda fuit perfectio plenae formationis, 
scii, gratiae quam habuit B. Virgo ex praesentia Filii Dei 
in eius utero incarnati. Tertia perfectio finis, quam habet 
in coelesti gloria et in fruitione omnis boni. 


Addit S. Thomas secundum placita sui temporis : « Quod 
autem secunda perfectio sit potior quam prima, et tertia quam 
secunda, patet quidem, uno modo, per liberationem a malo. 
Nam i? in sua sanctificatione fuit liberata a culpa originali, 
2? in conceptione Filii Dei fuit totaliter mundata a fomite ; 
30 vero in sua glorificatione fuit liberata etiam ab omni miseria. 
— Alio modo, per ordinem ad bonum. Nam i? in sua sancti- 
ficatione adepta est gratiam inclinantem ad bonum ; 2? in 
conceptione Filii Dei consummata est ei gratia confirmans 
eam in bono; 30 in sui glorificatione consummata est eius 
gratia perficiens eam in fruitione omnis boni ». Nunc autem, 
post immaculatam B. Virginis conceptionem firmiter stabilitam, 
iam solent purificationem a fomite, et confirmationem in bono 
ipsi tribuere inde ab initio. Unde triplex stadium gradationis 
ita protest distingui : confirmationis in bono, — illuminationis 
plenae de bono effluentis a Verbo incarnato, — et fruitionis 
omnis boni. 


C. B. Virgo habuit gratiam multo altiorem et inten- 
siorem in gradu sublimitatis, multo pleniorem in effectibus 
et donis, multo efficaciorem in exercitationibus et actibus, 
quam omnes angeli et sancti, et ideo super omnes crea- 
turas invenitur elevata. 

Docet S. Thomas Christum habuisse gratiae pleni- 
tudinem absolutam, et quidem : 


. 1l? secundum rationem causae finalis, quia coniunctionem 
obtinet cum Deo maxime possibilem, cum Christus non 
solum cognitione et amore sed et unione personali Deo 
coniunctus sit ; 

2? secundum rationem causae efficientis, quia Ipse gratiam 
quoque habebat in omnes derivandum ; 

3? secundum rationem causae formalis, quia eius gratia 
extendebatur ad omnes effectus possibiles. 

Primum spectat gratiam unionis, alterum gratiam ca- 
pitis, tertium gratiam Christi personalem. 

Pariter B. Virgini quodammodo competebat huius- 

modi eminentia gratiae, quae erat extraordinarie magna 


1" secundum rationem causae finalis, quia gratia eam 
duxit ad altiorcm ad Deum propinquitatem in divina 
maternitate ; 


2? etiam quodammodo secundum rationem causae ef- 
ficientis, quia Maria ipsum fontem gratiae poterat generare 
Christum, et ita mediante Christo, gratiam ad omnes 
alios derivare ; 


3? secundum rationem causae formalis, quia gratia eius 
ad multo plures effectus se extendebat quam in angelis 
aut sanctis. 


Quam superabundantem gratiam recepit ab ipso primo in- 
stanti suae conceptionis, ut nunc magis est ostendendum. 


Articulus H. 


DE PLENITUDINE GRATIAE COMPARATIVE AD 
GRATIAM ALIORUM. 


82. Doctrina communis et tenenda asserit Mariam, 
in primo instanti suae conceptionis et initialis sanctifi- 
cationis, accepisse maiorem sanctitatem prae omni crea- 
tura. In qua assertione aliquid omnino certi continetur, 
aliud vero communiter tenetur saltem ut valde probabile : 
a) initialem gratiam et sanctitatem Mariae superasse 
gratiam initialem cuiuscumque creaturae, est omnino 
certum ; b) eam fuisse etiam maiorem gratia finali seu 
consummata cuiuscumque creaturae, communiter tenetur 
saltem ut valde probabile. 

Quae duo in sequentibus sumus explicaturi. 


83. Certum est gratiam  initialem B. Virginis 
fuisse maiorem et excellentiorem gratia quam 
Angeli aut sancti receperunt in prima sua sancti- 
ficatione seu iustificatione. — Id intelligendum est 
de prima gratia Mariae, seu de gratia eius immaculatae 
conceptionis. Quod triplici ratione ostendi potest, secun- 
dum principia S. Thomae : 

i? Unicuique a Deo datur gratia proportionaliter 
secundum conditionem et dignitatem muneris ad quod 
eligiturl. Atqui conditio et status Matris Dei, ad quem 
Mariam Deus prae aliis elegit et praedestinavit, omnes 
alios excedit in excellentia et dignitate. Ergo Deus Matri 
Dei dedit maiorem prae aliis gratiam. 


Breviter S. Thomas, III, q. 27, a. 4 : « Illos quos Deus eligit, 
ita praeparat et disponit ut ad id ad quod eliguntur inveniantur 
idonei.. B. Virgo fuit electa divinitus ut esset mater Dei. Et 
ideo non est dubitandum quin Deus per suam gratiam eam ad 
hoc idoneam reddidit ». Id autem fecit Deus per gratiam primae 
sanctificationis, quae in B. Virgine fuit « quasi dispositiva, per 
quam reddebatur idonea ad hoc quod esset mater Christi » 
(a. 5, ad 2). 


2? Nam, ait S. Thomas « quanto aliquid magis appro- 
pinquat principio in quolibet genere, tanto magis par- 
ticipat effectum illius principi ». 

Sed Christus est principium gratiae : secundum divini- 
tatem ut eius auctor et causa principalis, secundum 
humanitatem tamquam organum et instrumentum, du- 
pliciter quidem : per meritum, quia omnibus gratiam 
meruit, et per efficaciam quia virtutem habuit gratiam 
influendi in omnes4. Et Maria creata fuit ut esset pro- 
pinquissima Christo secundum humanitatem ; quia ex 
ea accepit humanam naturam : angeli enim non sunt nisi 
legati, ministri et servi Dei, Maria autem vera eius mater. 

Ergo Maria prae ceteris maiorem debuit a Christo 
plenitudinem gratiae obtinere. 


Itaque illa quae ad ipsum gratiae fontem magis appropinquaret, 
atque eum conciperet, gestaret, nutriret, et pareret qui totum 
mundum impleret tota plenitudine gratiae et veritatis, ab ipso 
magis de hac plenitudine quam alii obtinere debebat. 


3? Gratia est effectus et signum dilectionis Dei ; unde 
gradus eius excellentiae mensuratur ad eius effectus et 
fructus. In Maria autem gratia multo plures fructus 
producebat, et effectus habebat multo excellentiores, 


I. III, q. 27, a. 5, ad 1. 
2. IIL q. 8, a. 1, ad | et q. 64, a. 3. 

cum ipsa sola praeservata fuerit non solum a peccato, 
sed et ab omni inclinatione et concupiscentia peccati, 
atque in bono fuerit confirmata, ita ut per gratiam et 
providentiam Dei peccare moraliter non potuerit. Ergo 
multo maiorem recepit prae ceteris gratiam. 


Obiici posset, quod B. Virgini sufficeret possidere hanc emi- 
nentiorem sanctitatem et gratiam, ipso momento incarnationis 
Verbi et divinae maternitatis. At Theologi inveniuntur in respon- 
dendo unanimes, Filium Dei ipsam Virginem iam considerasse 
et dilexisse ut suam matrem ab initio huius vitae, primam 
gratiae plenitudinem in ipsa immaculata sua conceptione ipsi 
fuisse datam intuitu futurae suae maternitatis, atque hanc 
primam gratiam ipsi praebuisse, ad futuram suam electionem 
et eminentem dignitatem, convenientem dispositionem, « per 
quam, ait S. Thomas, reddebatur idonea ad hoc quod esset 
mater Dei », et quidem digna mater Dei. Quod si secus dicerent, 
obliti forent inchoationem debere proportionari consummationi, 
initum termino, et fundamentum toti construendo aedificio'. 


84. Tenendum est, quod communiter asserunt 
saltem ut valde probabile, initialem gratiam B. 
Virgini tamquam Matri Dei concessam, fuisse 
maiorem et excellentiorem gratia finali, quam 
angeli aut sancti habent in sua ultima et definitiva 
conditione2. 


Semel admisso ipsam gratiam conceptionis immaculatae 
concessam fuisse Mariae tamquam dispositionem prae- 
paratoriam divinae maternitatis futurae, id facile ostendi 
potest. Et quidem triplici modo : 


i? Oportet gratiam proportionari dignitati ad quam 


praeparat, disponit atque idoneum reddit : sic gratia 
primae sanctificationis, ut vidimus, iam debebat B. Vir- 
ginem idoneam reddere ad hoc quod esset mater Dei. 

B. Virgo autem, ut mater Dei altiorem dignitatem habet 
ceteris creaturis, etiam in statu termini et in conditione 
gloriae coelestis spectatis* : ipsa enim propinquius et 


I. Cfr. S. Thomas, III, q. 27, a. 5, ad 2. 

2. Ita v. g. explicite dicunt Laurentius lustinianus, B. de Medina, 
Suarez, Miechow, Chr. de Vega, Contenson, S. Alphonsus, Terrien, 
Hugon, Godts. 

3. Vide supra, n. 28. 

intimius, prae sanctis et beatis, est coniuncta cum Deo, 
quia pertinet ad ordinem altiorem incarnationis Filii 
Dei, qui est et Filius eius, ad ordinem scii, unionis hypo- 
staticae quae omnibus est superior et sublimior. Nam 
ipsa est vera mater Dei, beati non sunt nisi filii Dei ado- 
ptivi. 

Ergo gratia initialis B. Virginis, quae eam debebat 
reddere idoneam ad hoc quod esset digna mater Dei, 
debet esse maior et excellentior quam gratia angelorum 
aut sanctorum, etiam in statu finali et in conditione sua 
ultima gloriae coelestis. 


2? Gratia unicuique tribuitur proportionata relationibus 
eius ad Deum : quanto enim aliquis propinquius debet 
accedere ad Deum atque ei esse conformius, tanto plus de 
gratia Dei accipere debetl. Ita concedunt omnes gratiam 
initialem Mariae proportionari altioribus eius ad Deum 
relationibus. 

Sed Dei mater prae omnibus aliis Deo est propinquis- 
sima, atque, ut talis, Deo conformior prae ceteris creaturis 
etiam in conditione coelestis gloriae spectatis. 

Ergo Maria, ut esset idonea mater Dei, debuit gratiam 
maiorem et excellentiorem accipere prae ceteris creaturis 
etiam in conditione gloriae coelestis spectatis. 


3? Gratia est effectus et signum amoris quo nos diligit 
Deus. Atqui Mariam, a primo momento suae existentiae, 
iam diligebat Deus tamquam suam matrem, proinde 
migis quam cmnem aliam cieaturam, etiam sanctissimam 
et eminentissimam in suo introitu gloriae : hoc prin- 
cipium continetur in traditione, Bulla Ineffabilis Deus 
etiam confirmata. 

Ergo gratia initialis Mariae multo maior est quam gratia 
finalis omnis alius creaturae. 


85. Animadversio de modo quo prima sSsancti- 
ficatio B. Virginis facta est. — Generatim dicunt 
recentiores theologi B. Virginem gratiam et sanctifica- 
tionem humano modo accepisse, i. e. secundum propriumi. 


1. Cfr n. 78 et 83, 20 et S. Thomas, IIL, q. 27, a. 5. 

actum, ex consensu liberi arbitrii, seu concursu suae 
voluntatis sub motione Spiritus sancti se ad gratiam 
sanctificationis paravisse propria dispositione. Quae dsi- 
spositio, cum sit mere spiritualis, non indiget tempore 
sed fieri potest in instanti, ita ut ordine logico praecedat 
sanctificationem gratiae, sed haec simul tempore adsit, 
ut explicat S. Thomas, I, q. 95, a. 1, ad 5. 


Id quidem asserunt ut probabile. Talis enim modus sanctifi- 
cationis tamquam excellentior, competit Christo, ut notat 
S. Thomas, III, q. 34, a. 3; etiam tribuitur angelis et proto- 
parentibus, imo ipsi loanni Baptistae, qui ad praesentiam 
Christi et B. Virginis exsultavit in utero matris, et secundum 
Ecclesiam eo momento sanctificatus fuit *. A pari igitur, tamquam 
excellentior tribuendus est B. Virgini. Ceterum tanta gratiae 
eminens plenitudo non poterat manere iners, sed oportebat 
esse operosa saltem in initio ; atque ita conveniebat celebrationi 
nuptiarum cum divino sponso, Spiritu sancto, in primo instanti 
quo erat virginea sua sponsa. Unde et ait Ecclesia : « Immaculata 
conceptio est hodie B. Mariae Virginis, quae serpentis caput 
virgineo pede contrivit », active. 

Certum tamen non est, quia non est modus justificationis 
naturaliter competens puero in sinu matris, sed miraculosus, 
et quia etiam dubitari posset de protoparentibus et de angelis. 
Et exsultatio S. loannis forsan intelligi posset, non de motu 
fidei et consequentis deliberati gaudii, sed de motu inconscio 
a Spiritu sancto causato et ab infant passive recepto. 

Etiam, post S. Augustinum, ep. 57 ad Dard., c. 7, dubitantem 
de loanne, videtur S. Thomas negare, aut saltem dubitare de 
Virgine, dicens, III, q. 27, a. 3 : « non statim habuit usum 
liberi arbitrii adhuc in ventre matris existens : hoc enim est 
speciale privilegium Christi »; sed Caietanus, et plures post 
ilum, id intelligit de usu habituali et permanentü libertatis, 
non autem de usu transeunter et miraculose concesso. Cfr. 
III, q. 27, a. 6. 


86 Conclusio totius doctrinae. — In ipsa bulla 
Ineffabilis Deus, qua Pius IX immaculatam B. Virginis 


i. Vide Buzy, S. Jean a-t-il été sanctifié dans le sein de sa mére? in 
Rev. des Sc. Phil, et Théol., 1913. Ita Irenaeus, adv. haer., Ill, 16; 
"Tertullianus, de carne Christi, 21; Origenes, in Luc. hom. 7; Am- 
brosius, de Fide, XIV, 113 ; in Luc., II, n. 1 ; Cyrillus Hier ., cat. 3; 
Hieronymus, ep. 107 ad Laetam; Leo M., serm. in N. D., 10, c. 4. 
Legimus quoque in hymn, pro I*$ vesp. S. loannis : « Ventris obstruso 
recubans cubili, senseras regem thalamo manentem, hinc parens, nati 
meritis, uterque abdita pandit ». 

conceptionem definivit tamquam dogma, enuntiata quo- 
que invenitur doctrina in praesenti articulo exposita, si 
verba sumantur in primo suo, obvio, et naturali sensu : 


« Ineffabilis Deus... ab initio et ante saecula unigenito Filio 
suo Matrem... tanto prae creaturis universis est prosecutus 
amore, ut in illa una sibi propensissima voluntate complaceret. 
Quapropter illam longe ante omnes angelicos spiritus, cunctosque 
sanctos, coelestium omnium charismatum copia de thesauro 
divinitatis deprompta ita mirifice cumulavit, ut ipsa ab omni 
prorsus peccati labe semper libera, ac tota pulchra et perfecta 
eam innocentiae et sanctitatis plenitudinem prae se ferret, qua 
maior sub Deo nullatenus intelligitur, et quam praeter Deum 
nemo assequi cogitando potest. Decebat omnino, ut Bma Virgo 
Maria perfectissimae sanctitatis splendoribus semper ornata 
fulgeret... » Semper, ac proinde a primo instanti fuit in gratia 
super cunctas alias creaturas, etiam coelestes, elevata. 


Id scii, est, quod occasione definitionis simul a Pon- 
tifice fuit ad eam collustrandam affirmatum. Et ita in- 
telligendo, nullatenus extendimus naturalem sensum ver- 
borum, sed potius illum ad minimum restringimus. 

Ex isdem quoque principiis quaestio sequens erit 
solvenda de comparatione gratiae matris Dei cum gratia 
universae creationis. 


Articulus III. 


DE PLENITUDINE GRATIAE COMPARATIVE AD 
GRATIAM UNIVERSAE CREATIONIS. 


87. Status quaestionis. — Quaestio passim non in- 
venitur posita apud veteres. Apud modernos autem, licet 
forsan non omnino certa habeatur, unanimis tamen 
sonat doctrina : B. Virginem habere maiorem gratiam 
quam omnes angeli atque sancti collective sumpti, quia 
plures et maiores sunt ipsi tituli ad gratiam quam toti 
collectivitati creaturarum. 

Nihilominus id triplici diverso modo intelligunt : alii, 
ut Theophilus Raynaudus, Terrien et Lépicier, id Mariae 
tantum tribuunt in fine suae terrenae et mortalis vitae ; 
alii vero, magis logice, cum Valentia, a momento incar 

nationis Christi ; alii denique ab ipso primo instanti 
suae sanctificationis et immaculatae conceptionis. Ita 
S. Alphonsus, Li Glorie di Maria, II, disc. 2, p. i, et maior 
pars coaevorum nostrorum cum l1pso 


Tres illas quaestiones theologi tractare solent una simul et 
absque distinctione ; unde et eorum argumentatio non semper 
apparet satis efficax. Quare existimamus haec tria puncta esse 
separatim consideranda. 


88. B. Virgo, in fine saltem vitae suae mortalis, 
habuit maiorem gratiam quam omnes angeli et 
sancti simul sumpti. — Haec est doctrina communis 
recentiorum theologorum, quae fundatur in triplici ra- 
tione : 


1? Gratia unicuique datur proportionaliter ad munus 


et dignitatem, sicut et ad maiorem aut minorem propin- 
quitatem cum Deo, primo gratiae principio atque auctori. 

Atqui munus matris Dei tam eminens est quod Maria 
elevatur supra totum creationis universum : pertinet 
etenim ad ordinem unionis hypostaticae qua humana 
Christi natura coniungitur Deo, et hac ratione est ordinis 
superioris atque intimioris coniunctionis ad Deum quam 
gratia gratum faciens aut gloria coelestis ; quare superat 
omnes ordines inferiores rerum, atque excellentiam et 
dignitatem omnium creaturarum etiam in statu gloriael 
Maria scii, propinquissime accedit ad Deum, prae ceteris 
omnibus. 

Ergo mater Dei debet habere, saltem in fine suae mor- 
talis vitae, gratiam maiorem quam omnes creaturae simul 
sumptae, etiam in statu eorum glorificationis. 


2? Mater Dei-hominis tanto a Deo est dilecta, quod 
eligitur et praedestinatur ut, una cum Christo, in coelesti 


l. Ante S. Alphonsum ita dixerunt : Paciuchelli, Contenson, De 
Rhodes, Chr. de Vega et Sedlmayr ; post illum Dechamps et Godts, 
Petitalot, Monsabré, Hugon, L. Janssens et Billot. De mente Suarezii 
disputatur. 

. Vide supra, n. 28. Sicut humanitas Christi unitur divinae per- 
sonae Filii Dei, ita haec eadem persona est terminus divinae mater- 
nitatis B. Virginis. 

beatifica Dei visione et fruitione glorificaretur tamquam 
regina et finis totius creationis ; ac proinde tamquam finis 
ipsius sanctitatis et gloriae omnium angelorum et electorum 
ac totius curiae coelestis * Ergo mater Dei-hominis in 
sanctitate et gloria excedit totam communitatem omnium 
creaturarum simul sumptarum. 

Sed gratia datur proportionaliter ad gloriam coelestem 
et sanctitatem. 

Ergo mater Dei-hominis totam communitatem crea- 
turarum simul sumptarum excedit in gratia. 


3? Est quoque Maria mediatrix totius Ecclesiae atque 
humanitatis redemptae, ita quod omnes gratiae salutis, 
nonnisi ipsa coopérante et intercedente, vel et dispensante, 
nobis tribuantur ; ac si esset fons ex quo omnes gratiam 
hauserint. 

Fons autem plus continet quam omnes canales aut 
fluvii qui ex eo derivantur. 

Ergo Maria habet plus gratiae quam omnes homines 
simul. 

Nisi esset gratior Deo atque diligibilior, non posset 
efficaciter pro omnibus simul intercedere atque iis omnibus 
gratiam obtinere ' 


Id quoque invenitur in opusculo S. Thomae quod inscribitur : 
Expositio Salutationis Angelicae: 

B. Virgo dicitur gratia plena, « quantum ad tria : Primo 
quantum ad animam... nam ipsa omne peccatum vitavit..., 
ipsa etiam omnium virtutum opera exercuit.. in exemplum 
omnium virtutum... Secundo plena fuit gratia quantum ad re- 
dundantiam animae ad carnem vel corpus... ita quod... ipsa 
conciperet Filium Dei... Tertio quantum ad refusionem in 
omnes homines. Magnum enim est in quolibet sancto, quando 
habet tantum de gratia quod sufficit ad salutem multorum, sed 
quando haberet tantum quod sufficeret ad salutem omnium 
hominum de mundo, hoc esset maximum et hoc est in Christo 
et in B. Virgine. Nam) in omni periculo potes salutem obtinere 
ab ipsa Virgine gloriosa... Item in omni opere virtutis potes 


1l. Quare Matri Dei applicantur verba Sapientiae, Prov. VIIL, 22 sq. 
Vide supra, n. 40 

2. S. Al phonsus, Li Glorie di Maria, I, c. 5. 

3. Merito scii, et intercessione eius. 

cam habere in adiutorium, et ideo dicit ipsa, Eccli. XXIV, 25 : 
In me omnis spes vitae et virtutis. Sic ergo plena est gratiae et 
excedit angelos in plenitudine gratiae ; et propter hoc conve- 
nienter vocatur Maria, quae interpretatur illuminata in se... 
et illuminatrix in alios, quantum ad totum mundum ». 
Ultimum argumentum ostendit quare Maria in gratia excedat 
omnes homines, non autem quod excedat et angelos : non enim 
apparet quod etiam sit mediatrix spirituum coelestium. 


89. B. Virgo cunctos angelos et sanctos excedit 
in gratia, inde a momento conceptionis Christi 
seu incarnationis Filii Dei. — Id non minus certum 
videtur quam conclusio praecedens. 


B. Virgo habuit gratiam proportionatam 

a) muneri matris Dei ad quod idonea sit oportet, 

b) et eius propinquitati ad Deum, auctorem gratiae, 
ac conformitati cum Deo, 

€) et dilectioni quam Deus ad eam habet. 


Atqui à momento incarnationis Christi 


a) realiter et de facto habet dignitatem matris Dei, 


quae excedit totam dignitatem omnium simul angelorum 
et sanctorum ; 


b) hoc ipso propinquior est Deo, ac etiam quodam- 
modo conformior, quam tota communitas angelorum et 
hominum in statu beatae glorificationis ; 


c) quare a Deo magis diligitur quam totum creationis 
universum, quod in dignitate excedit. 

Ergo a momento incarnationis Christi habuit gratiam 
maiorem quam omnes creaturae simul unquam haberent. 


Quod etiam ex eo confirmari potest, quod, ab eius consensu 
in incarnationem Christi ac sui maternitatem divinam, tam- 
quam mediatrix intervenit atque adiutrix redemptoris ac Nova 
Eva, mater spiritualis humanitatis lapsae quam  regenerare 
debebat ad gratiae vitam. Igitur ab hoc saltem momento debet 
habere gratiam maiorem, quam tota humanitas redimenda 
unquam possideret. 


90. A primo instanti suae conceptionis im m a- 
culatae, B. Virgo videtur habuisse gratiam maiorem 

ac omnes angeli et sancti simul sumpti habent 
in statu gloriae. — Id scii, est valde probabile et veri- 
simile. 


Probatur : 


1? A primo instanti suae conceptionis immaculatae, 
gratia Mariam praeparare debebat suae destinationi 
futurae, ut esset idonea et digna mater Dei. Id est certum 
in doctrina conceptionis immaculatae, quod privilegium 
Mariae datum fuit intuitu suae maternitatis divinae. 
Quare ad minus videtur valde verisimile, gratiam a primo 
instanti ipsi concessam fuisse proportionatam suae fu- 
turae dignitati matris Dei. 

Sed dignitas matris Dei, ut supra ostendimus, excedit 
excellentiam ac dignitatem cunctorum angelorum et 
sanctorum, etiam in statu gloriae. 

Ergo a primo instanti suae conceptionis immaculatae, 
gratia maior fuit Mariae concessa quam gratia finalis 
omnium creaturarum simul sumptarum. 


2? Pariter, iam a primo momento suae conceptionis 
immaculatae, Deus Mariam considerabat et diligebat ut 
futuram suam matrem, quae prae omnibus creaturis esset 
ipsi propinquior, ac proinde eam diligebat magis quam 
totum creationis universum, ac totam communitatem ele- 
ctorum quam in dignitate superaret. 

Sed gratia directe proportionatur divinae erga nos 
dilectioni, cuius est effectus atque signum. 

Ergo a primo instanti suae conceptionis Maria accepit 
gratiam maiorem prae gratia ab omnibus electis simul 
in coelis possessa. 


« Mater Dei..., ait S. Bonaventura, I, d. 44, dub. 3, tantam 
habuit bonitatis dignitatem, quod nulla mulier amplius capere 
potuit. Si enim omnes creaturae, quantumcumque ascenderent 
in gradibus nobilitatis, essent praesentes, omnes deberent 
reverentiam matri Dei ». 


30 Id quoque est sensus obvius verborum Bullae Inef- 
fabilis Deus, quae supra allegavimus : « Decebat omnino, 
ut B. Virgo Maria perfectissimae sanctitatis splendoribus 

semper ornata fulgeret », ut ibi dicitur, « quapropter 
Deus illam longe ante omnes angelicos spiritus..., cunctos- 
que sanctos coelestium omnium charismatum copia de 
theusauro divinitatis deprompta ita mirifice cumulavit..., 
qua maior sub Deo nullatenus intelligitur, et quam nemo 
assequi cogitando potest ». Quodsi in gratia non excederet 
omnes simul creaturas, maior facile excogitari posset; 
et si ab initio huiusmodi gratia non fuisset impleta, non 
semper  perfectissimae sanctitatis splendoribus  fulgeret. 


S. Patres quoque, prosequitur Bulla, « compellarunt videlicet 
Deiparam... sanctiorem sanctitate, solamque sanctam purissi- 
mamque anima et corpore, quae sola tota facta domicilium uni- 
versarum gratiarum sanctissimi Spiritus, et quae sola Deo excepto 
exstitit cunctis superior, et ipsis Cherubim et Seraphim et 
omni exercitu angelorum natura pulchrior, formosior, sanctior, 
cui praedicandae coelestes et terrenae linguae minime suffi- 
ciunt ». Quibus verbis maiorem videntur sanctitatem indicare 
quam illa quae toti communitati creaturarum est concessa; 
haneque sanctitatem Mariae tribuunt inde ab initio, cum ita 
interpretentur verba Angeli salutantis : Ave gratia plena, quae 
ante divinam maternitatem ad eam fuerunt directal. 


91. Animadversio. — Doctrina praedicta omnino 
conformis est sanae philosophiae. Gratia est quid im- 
materiale, quod nec quantitatem habet nec  mensu- 
ram, sed tantum est qualitas. Qualitates autem non 
constant compositione ex numeris et quantitatibus. Quare 
proprie non est summa aut additio aut collectio gratiarum. 
$1 sanctitas aut gratia Mariae est maior quam gratia 
primi aut altioris electi, necessario est maior quam gratiai. 


i. Lépicier , Analecta Ecclesiastica, 1905, has conclusiones impugnavit. 
Docet ipse Mariam 1? in sua immaculata conceptione accepisse gra- 
tiam maiorem gratia finali cuiusque angeli aut sancti: id ob Bullam 
Ineffabilis Deus; — 2? eam in incarnatione Christi gratiam mariorem 
accepisse gratia finali omnium angelorum simul et sanctorum hucusque 
existentium : tunc cepit esse mediatricem ; — 30 sub cruce autem gra- 
tiam maiorem gratia finali cunctorum angelorum simul et sanctorum : 
tunc enim revera et perfecte est cunctorum mater et mediatrix ; — 
4? in coelo gratiam maiorem gratia consummata quam cuncti angeli 
simul et sancti possident in beatitudine : est enim coelorum regina. 
Haec positio videtur nobis subiectiva et quodammodo arbitraria 
distinctiones istae non habent fundamentum in revelatione aut doctrina 
traditionali. 

omnium simul electorum'. Pariter intellectus altioris 
spiritus et perfectioris angeli excedit intellectum omnium 
simul spirituum inferiorum; atque potestas regum, utpote 
altioris ordinis, maior est toti potestati omnium simul 
illorum qui potiuntur inferiori dignitate et munere. Quod 
videtur esse ratio, quare veteres quaestionem nostram 
praesentem non explicite tractarent aut ponerent. Docentes 
Mariam in gratia et sanctitate excedere etiam primum 
inter electos, eo ipso docebant eam superare omnes. 


At etiam pro illo, qui haec sana humanae sapientiae principia 
non admitteret, doctrina nostra innititur solidis fundamentis. 
Maria enim habet plures et maiores titulos ad gratiam quam 
omnes creaturae simul sumptae. 


Sicut ergo gratia Christi maior et eminentior est tota gratia 
omnium electorum, etiam B. Virginis, simul sumptorum, quia 
in ipso erat ut in principe et capite totius creationis, ac proinde 
plenius et perfectius quam in omnibus in quos erat derivanda ; 
ita quoque dici debet B.Virginem gratiam accepisse maiorem prae 
omnibus simul electis quorum est Regina, vel et mediatrix quae 
lis gratiam a Filio est obtentura. 


92. Conclusio. —  « Gratia plena ! B. Virgo est gratia 
plena sibi et superplena nobis : de cuius plenitudine 
omnes accipimus... Itaque et de plenitudine Christi, et 
pariter de Virginis plenitudine omnes accipimus, hoc 
tamen discrimine, quia a Christo accipimus gratiam 
tamquam ab auctore illius, a B. Virgine tamquam à 
pariente nobis eiusmodi auctorem et tamquam ab im- 
perante et deprecante ». 

Ita Paciuchelli, O. P., in Excercit. 15 in Sal. Aug. 
gr. pl, n. 2. 


i. Qui gratiam habet in gradu 20m*, habet maiorem sanctitatem 
ac daret gratia 20 personarum in gradu 20. Gratia 20 illarum personarum 
simul corjiuncta est tantum in gradu 2^, nullatenus in gradu 40*. 

QUAESTIO SECUNDA. 


MATER DEI EX PLENITUDINE GRATIAE 
SUPERNATURALITER EST OPERATA. 


Articulus I. 


DE EXERCITIO SUPERNATURALIUM VIRTUTUM. 


93. Activitas supernaturalis reducitur ad opera- 
tiones virtutum. — Cum gratia habituali gratum faciente 
infunduntur virtutes, tum theologicae, tum morales, quae 
ab ea derivantur tamquam proprietates, seu potentiae 
supematurales, quibus iustus capax est eliciendi bonas 
operationes supematurales, conformiter scii, ad rationem 
fide elevatam et illustratam, et quidem in omni genere ; 
pariter dona Spiritus sancti quibus aptus fit moveri a 
Spiritu sancto ac motionibus eius et inspirationibus obe- 
dire, quibus movet ad opera supernaturalia virtutum, 
sive perfectiora et excellentiora, sive perfectius excer- 
cenda ; quare gratiae actuales conceduntur, tum motionis 
supernaturalis ordinariae qua virtutes simpliciter appli- 
cantur ad agendum, tum motionis specialis qua Spiritus 
sanctus movet ad excellentius operandum, ad quod per- 
tinent eminentiores operationes beatitudinum, et opera- 
tiones delectabiles fructuum Spiritus sancti; porro ad 
omnia praedicta conferre quoque possunt gratiae gratis 
datae, quae primario conceduntur ad bonum et salutem, 
non quidem illius in quo sunt, sed aliorum. Ita tota acti- 
vitas supernaturalis reduci potest ad operationes virtutum. 

Cum autem virtutes et dona Spiritus sancti infundantur 
proportionaliter ad quantitatem gratiae gratum facientis, 
B. Virgo ea recipere debuit, et exercere ac augere, in aequali 
et perfectissimo gradu suae sanctitatis seu plenitudinis 
gratiae, prae omnibus creaturis plenioris, ut omnino 
certum est. Quare S. Thomas, op. VI Exp. Sal. Ang. 
« Gratia Dei datur ad duo, scii, ad bonum agendum ei 
ad malum vitandum, et quantum ad ista duo perfectis- 
simam gratiam habuit B. Virgo... Ipsa omnium virtutum 

opera exercuit ; alii autem specialia quaedam... et ideo 
dantur in exemplum specialium virtutum..., sed B. Virgo 
in exemplum omnium virtutum »; ut S. Ambrosius, de 
Virg., l. IL c. 2, longius describit. 


94. B. Virgo excellentissime habuit virtutes theo- 
logicas. — Sunt virtutes theologicae proxima principia 
operationum, quibus ad Deum immediate ordinamur 
et ipsi Deo fini ultimo adhaeremus. Sine dubio Mater 
Dei debuit eas habere in speciali eminentia ; et quidem 
non solum in ea fuit perfectissima charitas, quae in coelis 
quoque permanet in aeternum, sed etiam fides, ad quam 
naturaliter sequitur spes, quae competunt imperfectioni 
status viae, per quam Maria gradiebatur hic in terris. 
Quare, ad differentiam Christi, de cuius fide Scripturae 
consulto tacent, fides B. Virginis laudatur, Le. I, 45 
Beata quae credidisti, quoniam perficientur ea quae dicta 
sunt tibi a Domino. 


A. Fidem ipsi Veritati revelanti datam habuit, sine qua 
non potuisset iustificari ; et quidem perfectissimam : tum 
ex parte obiecti, quod plenius, perfectius et profundius 
cognovit ob expressam revelationem mysteriorum quibus 
erat intime consociata, et ob familiarem cum divino 
praeceptore Christo conversationem ; tum ex parte sub- 
lecti, sive ob maiorem certitudinem et firmitatem intel- 
lectus, sive ob maiorem promptitudinem et confidentiam 
voluntatis '. 


Heroicam eam exercuit et efninentius : 


1? In Annuntiatione statim et sine dubitatione credens rem 
sublimem Incarnationis Filii Dei ac propriae maternitatis divinae, 
et excedentem ordinem rerum quae eousque divinitus factae 
erant ; unde Ambrosius, in Luc. I : « Vides Mariam non dubi- 
tasse, sed credidisse, et ideo fructum fidei consecutam ». 

2? In Christi Infantia, monet S. Alphonsus' : « filium vidit 
in stabulo nascentem et creatorem universi credidit ; vidit ab 
Herode fugientem et regem regum credere non destitit; vidit 
nascentem et credidit aeternum ; vidit pauperem necessariis 

carentem et dominum credidit universi; vidit iacentem in 
focno et credidit omnipotentem ; vidit loquendi incapacem, 
et credidit sapientiam esse aeternam ; audivit plangentem, et 
credidit esse Paradisi laetitiam ! » 


3? In Christi Passione, quando, fugientibus apostolis, a Christi 
cruce non potuit dimoveri, atque filium omnibus contemptibus 
expositum et crucifixum intuens morientem, in fide cius divi- 
nitatis constanter perstitit ac resurrecturum non dubitavit. 

Unde S. Albertus M., in Luc. I : « Fidem habuit in excellen- 
tissimo gradu, quae rei sibi promissae fidem habuit; quae, 
etiam dubitantibus discipulis, non dubitavit; quae omnia pos- 
sibilia esse credenti certissima fuit ». Quapropter fides eius 
meruit esse causa nostrae salutis, dicente Irenaeo, adv. haer. 
IIL, 33 : « Quod Eva ligavit propter incredulitatem, Maria solvit 
per fidem ». 


Hinc a) non est dicendum, sicut Luther, in fide superatam 
fuisse a centurione, de quo Christus testatus est, Mt. VIIL, io : 
Non inveni tantam fidem in Israel ; Christus enim comparationem 
non instituit cum omnibus et singulis credentibus in eum, sed 
ad ordinariam proportionem fidei illorum quibus praedicabat ; 

b) nec cum Erasmo dicendum, dum non legitur Mariam, 
statim ac peperit, Filium adorasse, forsan non ut Deum agno- 
visse : de hoc dubitari nequit cum virgo conceperit, ab angelo 
didicerit nasciturum ex ea esse ipsum Sanctum per excellentiam 
et Filium Altissimi, et ab Elisabeth impleta Spiritu sancto, 
mater Domini fuerit vocata ; 

c) nec cum Theophylacto, qui putat Virginem ad Elisabeth 
porrexisse, ut experimento dictum angeli comprobaret et sic 
de mysterio annuntiato ipsa certior fieret ; nam, ut ait Ambrosius, 
in Luc. I : « Non quasi incredula de oraculo, nec quasi incerta 
de nuntio, nec quasi dubitans de exemplo, sed quasi laeta pro 
voto, religiosa pro officio, festiva prae gaudio ad montana por- 
rexit » ; 

d) nec a fortiori cum Origene existimante eam amisisse 
fidem Christianam in passione Filii sui, aut de illa dubitasse ; 
nam numquam peccavit nec venialiter, nec motus primos in- 
ordinatos umquam habuit (n. 63 et 69). Quare Bernardo tribuitur 
dictum : « In ipsa enim sola, in triduo illo fides Ecclesiae stabat, et 
dum unusquisque haesitabat, haec quae fide concepit, fidem 
quam a Deo simul suscepit, nunquam perdidit, speque cer- 
tissima Domini resurgentis gloriam expectavit' ». 


1. De Lanient. Virg. Mariae. — Imo nec dicendum est fidem in ea 
sola remansisse, eo quod apostoli in Christo scandalum passi sunt : 
scandalum non est existimandum infidelitatis, sed potius infirmitatis 
et pusillanimitatis ex qua Christum reliquerunt solum, aut ad summum 
cuiusdam dubitationis et vacillationis, aut obtenebrationis in fide, 
quin ipsam incurrerint infidelitatem. Quare Petrus statim poenituit, 

B. Spem quoque habuit, quae fidem naturaliter conse- 
quitur, et sine qua nec Mariae possibile esset tendere 
ad possidendum Deum nondum visum; et quidem 
perfectissimam, innixam soli Omnipotentiae divinae auxi- 
lianti, atque ipsum Deum et omnia inde cum plena fiducia 
exspectantem. Quare cum omnimoda firmitate et absoluta 
certitudine sperabat Maria, utpcte in sola immutabili 
omnipotentia Dei immobiliter fundata, et nullatenus in 
seipsa, fundamento instabili et incerto, nec ullis motibus 
perturbationis aut diffidentiae in contrarium distracta, 
cum gratia et charitate plenam se novisset ab omni pec- 
cato et inordinatione puram, ac in bono se vidisset fir- 
matam. 


Quam spem eminentem exercuit, cum in iuventute ardenti 
desiderio Messiae adventum instanter postulabat in salutem 
populi, et ita in se descensurum merebat, tum in specialibus 
necessitatibus heroice : 

i? Cum a Deo exspectavit ut castitatis suae simul ac prae- 
gnantiae secretum sponso suo Joseph manifestaretur. 

2? Cum Aegypti exilium patientissime sustinuit. 

3? Cum ministros in Cana Galilaeae, non obstante apparente 
repulsa, admonuit ut quodcumque lesus dicturus esset adim- 
plerent. 

4? Tempore passionis, cum speravit Christi in morte per- 
fectam victoriam. 

5? Post Christi mortem, dum plena cum fiducia et sine ulla 
dubitatione exspectavit eius resurrectionem ac glorificationis 
triumphum. 


C. Charitatem denique erga Summam Bonitatem in se 
infinite amabilem, habuit supereminentem, maiorem cha- 
ritate omnis purae creaturae, utpote eminentiore pleni- 
tudine gratiae, et speciali amicitia Deo copulata tamquam 
filia praedilecta et unica Patris, mater et consocia Filii, 
sponsa Spiritus sancti, atque singulari titulo sacrarium 
totius. SS. Trinitatis: Deus enim magis dilexit illam 
omnibus creaturis, atque grandioribus et singularioribus 
beneficiis cumulavit, quibus Maria respondit, illum 


et loannes Christo morienti astitit, et alii; ut Nicodemus, Joseph ab 
Arimathaea, Lazarus, Maria Magdalena piaeque mulieres manserunt 
fideles. 

amando toto conatu plenitudinis gratiae suae atque suae 
intensissimae virtutis,Ipsi se consecrando à primo momento 
suae conceptionis et totaliter se ordinando ad ipsum 
in plena concordia eius divinae voluntatis. Qua dilectione 
Maria eo perfectius Deo inhaerebat ac divinis, quod ab 
omni inquietudine passionis erat libera,ab omni distractione 
et inordinatione aliena, atque gratia et donis incom- 
parabiliter repleta. Unde assidue ferebatur in Deum; 
sed nec minus in proximos quos aequaáli proportione 
charitatis diligebat in Deo : homines quorum parata erat 
procurare salutem oblatione sui, et Filii sui in mortem. 


Charitatem eminentem tota vita durante exercuit, in spe- 
cialibus adiunctis cum heroica perfectione : 


1i? Initio suae existentiae cum totaliter se consecravit Deo. 


2? Oblaüone sui in templo, et voti perfectae castitatis emis- 
sione. 

3? Consentüendo angeli nuntio, in perfecta conformitate 
divinae voluntatis ex amore omnium salutis. 

4? In conceptione Filii carnem de ea sumentis, et in eius 
nativitate. 

5? Oblatüone Filii in templo. 

6? Dum Filium requirebat amissum, et in templo inveniebat 
inter doctores. 

7? Tempore passionis ac mortis Filii, dum ipsum patientem 
et morientem offerebat, simul ac proprios dolores, in honorem 
Dei, reparationem peccati, et omnium hominum salutem. 


Itaque Maria est omnibus in exemplum virtutum divi- 
narum, quare ab Ecclesia ipsi applicant solent verba 
Eccl. XXIV, 24 : Ego mater pulchrae dilectionis et timoris, 
et agnitionis et sanctae spei. Quod etiam illustrat Pius X, 
encycl. Ad diem illum, 2 Febr. 1904 : 


« Agitur in crucem lesus, eique in maledictis obiicitur quia 
Filium Dei se fecit; at illa divinitatem in eo constantissime 
agnoscit et colit. Demortuum sepulchro infert, nec tamen 
dubitat revicturum. Charitas porro qua in Deum flagrat par- 
ticipem passionum Christi sociamque efficit; cumque eo, sui 
veluti oblita, veniam interfectoribus precatur, quamvis hi ob- 
firmate inclamant : Sanguis eius super nos et super filios nostros ». 


95. B. Virgo excellentissime habuit virtutes mo- 
rales infusas. — VVersantur virtutes morales circa mores 

ordinandos, et sunt habitus qui nos reddunt habiles ad 
ordinandos actus nostros humanos tamquam media ad 
ultimum finem. Quatuor sunt fundamentales seu car- 
dinales : in ratione practica est prudentia, quae rectitu- 
dinem rationis ceteris omnibus imponit; in voluntate 
iustitia, quae actus nostros rectificat in ordine ad alios ; 
in appetitu sensitivo, fortitudo et temperantia, quae 
appetitum rectificant in ordine ad nosipsos, sive eum 
firmando ad bonum arduum prosequendum, sive mode- 
rando in quaerendo bonum delectabile : ad quas omnes 
aliae reducuntur sive ut partes subiectivae seu species, 
sive ut partes potentiales et virtutes adnexael. 

lamvero virtutes morales supernaturales nobis infun- 
duntur simul et aequali gradu cum gratia gratum faciente 
et charitate, et in eadem proportione cum ea crescunt 
et augentur. Unde B. Virgo habuit illas in gradu eminen- 
tissime suae plenitudinis gratiae, omnium creaturarum 
gratia et charitate maioris ac plenioris. 


A. Prudentiam habuit eminentem, sine qua nec ulla 
virtus recte exerceri potest. Ipsa enim omnes actus suos 
ordinavit et omnia quae operata est direxit iuxta rationis 
et fidei normas et praescripta, ita ut nec in minimo ab 
iis deflexerit. Quare ab Ecclesia invocatur Virgo pruden- 
tissima; ab Ephraem salutatur «princeps omnium pruden- 
tissima ac sagacissima et lucifera virgo », de SS. Dei 
Gen. M. Laudibus ; et a Bernardo dicitur : « virgo prudens 
lampadem habens et in vase Deum portans », serm. 2 
in Ass. B. M. 


Prudentiam sapientissime exercuit in Annuntiatione, secum 
cogitans et deliberans qualis esset illa salutatio angeli, nec 
cito respondens turbata sed mature volens considerare tam 
extraordinarium nuntium ; dein modum inquirens quo illud 
Deus fieri voluit, ut necessarium sibi videbatur, cum virginitatem 
vovisset servandam ; denique voluntati divinae clare manifestatae 
statim obsecundans : Ecce ancilla Domini, fiat mihi secundumi. 


i. Non recte a quibusdam affirmatur virtutes, etiam tamquam partes 
intégrales, reduci ad cardinales : licet in cardinalibus et partes inté- 
grales distinguantur, istae tamen non sunt habitus nec virtutes, sed 
solum conditiones aut dispositiones ut actus virtutis perfectus sit. 

verbum tuum. Quare Richardus a S. Laurentio, De Laud. B. M., 
l. III : « Habuit ex prudentia, quod siluit turbata, quod intel 
lexit audita, quod respondit ad proposita ». 


B. lustitiani perfectissime servavit erga alios, tum ge- 
neralem, ordinans fbtam vitam in maximum bonum 
totius humanitatis lapsae reparandae, speciatim in salutem 
propriae gentis, ac in omnibus se subiiciens ordinationibus 
Legis; tum particularem, omnino declinans a malo 
nocivo aliis inferendo aut volendo, et faciendo bonum 
omnibus debitum, vel et ex honestate et decentia con- 
veniens. 


In specie : i? lustitiam erga Deum coluit, religionem, cum 
esset devotissima, prompte se tradens in servitium divinum, et 
excellentiam Dei supremam agnoscens ac absolutam sui de- 
pendentiam in affectu plenae servitutis ; speciatim : 

a) infans Deo se offerens in templo ; ac opportuno tempore 
se consecrans voto perfectae castitatis ; 

b) celebrans laudes divinas in psalmis ac cantico suo Magni- 
ficat ; 

c) adorans Filium ex ea conceptum et natum cum profunda 
reverentia ; 

d) puerum in templo offerens Deo Patri ; 

e) quotannis ascendens Hierosolymam in die solemni Paschae ; 

f) Filium offerens in propria carne et sanguine, simul ac 
proprios dolores, in sacrificio crucis, ad honorem Dei et pro- 
pitiationem nostri omnium peccati ac totius generis reconcilia- 
tionem : qui fuit actus latriae omnium excellentissimus. 

20 Obedientiam exhibuit praeclaram et singularem, declarans : 
Ecce ancilla Domini, fiat mihi secundum verbum tuum (Le. I, 
38), cui normae indesinenter mansit fidelis, obediens Dei eiusque 
voluntati, lege et superioribus ac quibuscumque manifestatae. 
Beata obedientia, nam ut Irenaeus dicit, adv. haer. III, 22 
« Quemadmodum... Eva inobediens facta, et sibi et universo 
generi humano causa facta est mortis, sic et Maria... obediens, 
et sibi et universo generi humano causa facta est salutis ». 

3? Misericordiam maxime exercuit, libenti iniuriarum Christo 
et sibi illatarum  condonatione, pia commiseratione nostrae 
omnium peccatorum miseriae, ac larga necessitatis indigentiaeque, 
praesertim spiritualis, alleviatione ; nam omnibus auxiliari pa- 
ratissima est mediatrix et omnes gratias distribuit salutis. Quare 
regina misericordiae et mater vocari meruit, cum misericordia 
eius repleta sit omnis terra. 


Poenitentiam an habuerit disputari potest : 
a) Certo non fuit in ipsa virtus poenitentiae quantum ad actum. 

quia in ea nullum fuit peccatum nec minima inordinatio ; unde 
de iis non poterat dolere aut pro iis satisfacere: quamvis multa 
opera externa poenitentiae perfecerit pro mundi expiatione et 
satisfactione nostrorum peccatorum ; at non sunt actus pocni- 
nitentiae virtutis, sed misericordiae et charitatis, sicut apud 
offensum pro alio intercedere aut debita aliena solvere. 

b) Unde aliqui dicunt nec in ea fuisse poenitentiam quantum 
ad habitum, sicut nec in Christo, propter sui impeccabilitatem : 
ipsa enim moraliter fuit impeccabilis, Christus etiam radicaliter 
et metaphysice. 

c) Conformius tamen doctrinae generali de virtutibus, dicitur 
in ea fuisse virtutis poenitentiae habitum. In Christo esse non 
potuit, cum ipse radicaliter et metaphysice fuerit peccati incapax, 
nam Deum peccare omnino repugnat; Maria vero moraliter 
dicitur impeccabilis et potius extrinsece, ex speciali invigilantia 
et assistentia divinae providentiae, non intrinsece nec a fortiori 
radicaliter, cum omnis pura creatura ex propria deficientia 
essentialiter sit capax peccandi. Unde et Theologi, cum S. 
Thoma l,generatim tribuunt Adamo virtutem poenitentiae, licet 
in statu innocentiae ad actum venire non possit, cum omne 
peccatum veniale, statu durante, sit impossibile ; statu autem 
per peccatum mortale soluto, iam amittitur virtus. Propter ra- 
dicalem capacitatem peccandi admittunt in Adam virtutem 
poenitentiae, qua dispositus erat, ut si peccatum praecessisset 
de eo doleret, eodem modo quo infantes baptizati ante usum 
rationis habitu poenitentiae disponuntur ad dolendum de 
peccato quod commisissent : ita B. Virgo per habitum poeni- 
tentiae poterat disponi ad vere dolendum de peccato, si quod 
committere potuisset. 


C. Fortitudine, seu animi firmitate contra gravissima 
pericula et durissimos labores, singulariter effulsit in 
oneribus vitae perferendis atque doloribus, potissimum 
in passione ac morte Filii firmiter sustinendis. Quare 
meruit vocari regina martyrum, quia internis doloribus 
plus passa est et generosius quam veri martyres externis 
cruciatibus. 


Magnanimitatem quoque ostendit, cum prompte esset parata 
ad omnia etiam maxima facienda aut ferenda pro Christo et 
hominum salute ; magnificentiam, sub cruce Filii stans ut palma 
et atrociores dolores tranquille et modeste perferens, non ponderi 
cedens ; patientiam, tristitias, dolores et adversitates aequanimiter 
ferens ex iniuriis et blasphemiis ac cruciatibus Christo illatis ; 

imo pro ca inferentibus condonationem dcprccans, in patientia 
invincibilis ; perseverantiam, stabiliter immobilis et absque 
vacillatione in opere incepto persistens inflexibilis, arduitate 
non obstante ex diuturnitate duri laboris et continuatione 
ingentis doloris exorta, nec incommoditates supervenientes 
reformidans. Christi "quasi cruci confixa, intensissime cum 
Christo patiens ipsa, ac compassione sua commoriens, inex- 
pugnabilis stetit in magnitudine dolorum, donec corpus Filii 
depositum in suis brachiis exceperit contemplans vulnerum 
livorem, anima gladio dolorum transfixa. Quare Mater dolo- 
rosa merito vocatur atque mater dolorum". 


D. In Temperantia singulariter praefulgens fuit, cum 
commessationes excessivas, ebrietates et voluptates car- 
nales, omnes abhorruit, spiritualibus deliciis affluens ; 
quare species temperantiae : abstinentiam, sobrietatem, 
et una cum pudicita castitatem, excellentissime servavit 
cum angelica puritate, pulchritudinem et decorem ex 
lumine rationis et gratiae refulgentem in functionibus 
maxime inferioribus et animalibus ponens, easque mode- 
rans, et ad debitam proportionem reducens. 


Hinc perfectissime quoque moderata est omnes alias passiones 
et motus ; quare : 


1? Humilitatem exercuit singulariter, ex reverentia divina 


appetitum propriae excellentiae moderans cum agnitione et 
contemptu propriae vilitatis. Nam ad dignitatem matris Dei et 
reginae universi electa, se confessa est ancillam Domini (Le. I, 
38), cuius Dominus respexit humilitatem 1. e. humilem et infimam 
conditionem (I, 48). Quare S. Bernardinus Senensis : « Sicut 
nulla post Filium Dei creatura tantum ascendit in gratiae digni- 
tatem, sic nec tantum descendit in abyssum humilitatis pro- 
fundae » serm. 4 de B. M. V., a. 1, c. 3. Quam alte celebrant 
Patres. 

2? Mansuetudinem quoque in ira perfecte moderanda, ex magna 
animae lenitate et dulcedine, ita ut nec indignationem senserit 
in crucifixores Filii. De quo Bernardus : « Revolve diligenter 
evangelicae historiae seriem universam, et si quid forte incre- 
patorium, si quid durum, si quid denique signum, vel tenuis 


i. Quare minus rectum erat, nonnullos libellos devotionis asseruisse, 
aut quasdam picturas, imagines, icones, repraesentasse B. Virginem, 
spasmo quodam collapsam, aut syncopen passam, vel imbecillitate 
omnino depressam. De quo Caibtanus scripsit Opusculum de Spasmo 
B. Virginis Mariae. Quapropter, iussu Inquisitorum fidei, picturae huius- 
modi aut imagines interdictae fuerunt. 

indignationis, occurrerit in Maria, de cetero suspectam habeas 
et accedere verearis » serm. de Nat. M. Unde Ecclesia cantat : 
Virgo singularis, inter omnes mitis. 

3? Modestiam denique tum in motibus : gestu, incessu, lo- 
cutione, voce, visu, aspectu, vultus explanatione, etc. cum 
omnes motus interiores et exteriores perfecte ordinaverit, nihil 
indecori aut inordinati in iis admittens ; — tum in cultu proprii 
corporis et externo apparatu, humilitatis habitum mediocriter 
servans| : ad quod pertinent parcitas et sufficientia moderata 
paupertatis. 

« Sit igitur vobis, ait Ambrosius, de virg., l. 2, c. 2, tamquam 
in imagine depicta virginitas, vita Mariae de qua velut speculo 
refulgeat species castitatis et forma virtutis », ut dein late ostendit. 


Non habuit Maria continentiam in sensu stricto, quae supponit 
imperfectionem et disponit ad resistendum passionibus insur- 
gentibus contra rationem : cum enim in ipsa non fuerit fomes 
concupiscentiae, nec ullus motus insurgere potuerit praevie 
ad imperium rationis. At sensu latiore continentia etiam dicitur 
abstinentia ab omnibus delectationibus venereis, et in hoc sensu 
habuit continentiam perfectissimam. 


96. In excellentiore exercitio virtutum B. Virgo 
multum progressa est Spiritus sancti donis. — 
Dona Spiritus sancti sensu speciali vocantur superna- 
turales qualitates, quibus homo disponitur ad prompte 
obediendum inspirationibus Spiritus sancti, in iustis per 
charitatem, tamquam motoris proprii, inhabitantis. Divina 
autem inspiratio non est motio Dei ordinaria seu communis 
applicans potentias ad agendum, bonum faciendum et 
malum vitandum, sed est specialis impulsio et motio 
directiva ad prosequendum hic et nunc id ad quod Spiritus 
sanctus instinctu suo impellit. Quare dona sunt habitus 
infusi ut homo operetur supra humanum modum ex con- 
naturalitate affectuosa ad res divinas, et ex quadam ex- 
perientia affectiva illaaum prout movetur ex instinctu 
Spiritus sancti ; differunt a virtutibus quibus homo di- 
sponitur ad agendum conformiter ad rationem secundum 
modum deliberationis humanae, donis vero per internum 
affectum et specialem instinctum, praeter regulas deli- 
berationis et prudentiae mere humanae, secundum normas 

Spiritus sancti. Quare dona nos ordinant ad eminentius 
operandum, sive ratione^materiae ad actus eminentiores 
et altiores, sive ratione modi altioris, ad'agendum absque 
praevia diuturna humana deliberatione, ex instinctu 
divino. 


B. Virgo excellentissime habuit dona Spiritus sancti, 
proportionaliter ad magnam suam gratiam et charitatem ; 
unde ea exuberantius habuit prae ceteris creaturis. 

Ceterum convenientissimum est ut Sponsa Spiritus 
sancti perfectissime ab ipso moveretur et regeretur, in 
omnibus ei obsequens. Et quamvis a primo momento 
creationis, Spiritus sancti donis plena fuerit sicut et sua 
gratia, notabile tamen incrementum eorum accepit in 
vita, non solum in conceptione Christi virtute Spiritus 
sancti peracta, sed etiam in Spiritus sancti solemni mis- 
sione, ipsa die Pentecostes quando illapsus est in Mariam 
et in apostolos (Act. I, 14 ; II, 3-4). 


In specie : i? Dono intellectus, sub motione Spiritus sancti, 
ex connaturalitate affectuosa vel experientia affectiva ad res 
divinas, B. Virgo simpliciter percipiebat et penetrabat mysteria 
fidei, eorum credibilitatem, intimum sensum et convenientiam, 
et quidem clarissime prae ceteris omnibus, nam nulli personalis 
experientia tam copiosa data est mysteriorum : conceptionis 
virginalis Christi et incarnationis, consequenter Dei unius et 
trini sibi praesentis, eminentiae gratiarum suarum, et oeconomiae 
redemptionis divinae, cuius ipsa consors existebat. 


20 Dono sapientiae, sub motione Spiritus sancti, de rebus 
divinis indicabat, et de rebus humanis iuxta rationes divinas, 
secundum connaturalitatem ad charitatis amorem, quo propor- 
tionabatur et conformabatur Deo amato et intime ac praesen- 
tialiter sibi unito, et cuius experientiam habebat suavis gustus 
et delectabilis affectus ; et quidem praecellentissime cum om- 
nibus fuerit in charitate altior et ferventior, et frequentissime, 
suavissime et inaestimabiliter divina contemplando gustaverit, 
a quibus nihil eius mentem retardabat. Et id forsan et aliis 
modis, quos ignoramus, vel nec quidem suspicari possumus. 
Ad quod apte disponebatur profunda sua humilitate, atque 
virginitate purissima. 

3? Dono scientiae, ex speciali Spiritus sancti instinctu, de 
rebus creatis secundum veritates fidei iudicabat ex quadam 
interna experientia et affectiva connaturalitate, moderate iis 
inhaerendo in quantum ad Deum et salutem conferri possint, 

et recte aestimando earum caducitatem et vanitatem : ita quod 
celerrime de iis mentem transferret ad Deum. 


4? Dono consilii, ex speciali instinctu Spiritus sancti, Maria 
quoque iudicabat de particularibus agendis convenienter ad 
vitam aeternam ; praesertim in casibus difficilioribus, inopinatis 
et ambiguis, in quibus non est sufficiens prudentia humana : 
iudicabat scii, ex consilio Dei qui potest cuncta disponere et 
omnes difficultates superare, et ab eo dirigebatur indeviabiliter, 
ita ut constanter operaretur sub ductu Spiritus sancti, et quidem 
in plena fiducia et sine haesitatione. 


5? Dono pietatis, sub motione Spiritus sancti, Maria amanter 
reverebatur Deum ut Patrem, et omnia ad Deum pertinentia 
affectu cultuque filiali prosequebatur, maxime homines in 
quantum pertinent ad Deum ; et quidem modo insigni, cum Dei 
fuerit praedilectissima filia, et nulla tam bene et tam incessanter 
experta sit paternam eius bonitatem in omnibus beneficiis ; 
quare pro eius gloria et fratrum salute seipsam et dilectum suum 
Filium offerre non dubitavit. 

6? Dono fortitudinis, ex instinctu Spiritus sancti, ardua et 
gravia pericula sustinuit Maria, ad quae non sufficit debilitas 
virium humanarum nec ipsa virtus fortitudinis, sed praeter 
humanum modum et ultra humanum consilium, dirigente con- 
silio divino, et iuxta vires et brachium Dei, et quidem firmiter 
et plena cum fiducia, sine trepidatione aut timore, viribus divinis 
quasi propriis : ita fortissima ad summum gradum pervenit, 
martyrium cordis. 

7? Dono timoris Dei, sub divino instinctu, ex filiali affectu 
movebatur Maria ad reverentiam divinae maiestatis et emi- 
nentiae : non quidem timendo sibi peccatum et separationem 
a Deo, cum hoc malum ipsi accidere non deberet idque certo 
confideret ; at humiliter respiciendo eminentiam tantae maiestatis 
et praecellentem eius omnipotentiam a quo omnia dependent, 
ac refugiendo peccatum contra Dei honorem ut in creatura 
absolute possibile, resiliendo in propriam parvitatem ac vo- 
luntarie subiiciendo hanc sui parvitatem et nihilitatem. 

Uno verbo, Spiritus sanctus cum suis donis in Maria inenar- 
rabili plenitudine incessanter requievit, et animam eius exor- 
navit ; de quo legendus est Dionysius Carthusianus, de Laudibus 
glor. Virg. M., 1l. II et III. 


97. Animadversiones. — i? Plures tenent B. Vir- 
ginem habuisse non solum virtutes supernaturales, sed 
etiam virtutes morales naturales, a primo momento sibi 
per accidens fuisse infusas a Deo, tamquam perfectiones 
morales naturae convenientes, et causas proximas et 

connaturales actuum moraliter bonorum ; et hoc quidem 
tam ad sui perfectionem, quam ad virtutum naturalium 
exemplum, ita ut in tenella aetate iam esset virtutum 
magistra. Sicut enim Christus eas per infusionem obti- 
nuisse existimatur, et pariter Adam, ut ab exordio essent 
perfecti, ita et de B. Virgine est dicendum. 


Haec quidem probabilia sunt et sat generatim admitti videntur 
in theologia posttridentina ; apud S. Thomam autem, quantum 
sciamus, non inveniuntur explicite dicta. 


2? In B. Virgine non tam sunt virtutes politicae, quibus 
homo recte se habet in rebus humanis secundum con- 
ditionem suae naturae, vel et purgatoriae, quibus se trahit 
ad divina et in similitudinem divinam tendit, quam 
virtutes iam purgati animi, quae sunt divinam simili- 
tudinem iam assequendum, scii. « beatorum vel aliquorum 
in hac vita perfectissimorum », ut habet S. Thomas, 
I-IL, q. 61, a. 5. 


Hinc, ait Albertus M., in Mariale, q. 61, $ III, eam habuisse 
virtutes morales per modum patriae, quantum ad actuum 
perfectionem, per modum viae quantum ad merendi conditionem, 
ita quod habuerit eas excellentius viatoribus quantum ad actum, 
et comprehensoribus quantum ad effectum. Et similiter dicit 
de donis Spiritus sancti in Maria, q. 69. 


3? Cum virtutes et dona tam perfecte possederit B. 
Virgo, non est dubitandum quin etiam beatitudines et 
fructus plenissime habuerit. 


Beatitudines scii, sunt actus superexcellentes donorum Spi- 
ritus sancti, qui beatitudinem specialiter merentur et securi- 
tatem praebent de beatitudine futura (Mt. V, 3-10); fructus 
Spiritus sancti sunt actus virtutum qui sub motione instinctiva 
divina fiunt magna cum perfectione et exquisita, quasi coelesti, 
delectatione (ad Gal. V, 22-23). 


40 Ad exercitium virtutum conferri possunt gratiae 
gratis datae (I Cor. XIL, 7-10), quantum ad actus quibus 
B. Virgo erat in relatione ad alios, quos hisce erudire 
posset. lis gratiis eam insignitam fuisse convenientissimum 
est, tum quia est Dei mater, plenitudine omnium gratiarum 
cumulatarum decenter decorata, tum quia est socia et 

adiutrix redemptionis, tum quia est regina totius Ec- 
clesiae, Apostolorum, Prophetarum, Pastorum et Docto- 
rum. Unde « non est dubitandum, ait S. Thomas, III, 
q. 27, a. 5, ad 3, quin B. Virgo eas acceperit excellenter ». 


Addit tamen S. Doctor : « Non tamen accepit ut haberet 
omnes usus harum... gratiarum, sicut habuit Christus, sed se- 
secundum quod conveniebat conditioni ipsius. Sapientiae enim 
usum habuit in contemplando, secundum illud Le. II, 19 
Maria conservabat omnia verba haec conferens in corde suo; 
non habuit autem usum sapientiae quantum ad docendum, 
quia non conveniebat sexui muliebri ; secundum illud I Tim. II, 
12 : Docere autem mulieri non permitto », scii, publice in Ec- 
clesiae coetibus | ; nihil tamen prohibet quin B. Virgo in familiari 
colloquio aliqua particularia facta explicuerit apostolis aut di- 
scipulis, ait Caietanus, v. g. ex vita sua aut vita Christi, vel 
etiam privatim uni vel alteri quidquam declaraverit. « Miracu- 
lorum autem usus ei non competebat, dum viveret ; quia tunc 
temporis confirmanda erat doctrina Christi miraculis. Et ideo 
soli Christo, et eius discipulis, qui erant baiuli doctrinae Christi, 
conveniebat miracula facere... », scii, publice et in confirma- 
tionem doctrinae. Sed nihil prohibet quominus Maria privatim 
quoddam miraculum fecerit in gratiam cuiusdam particularis 
personae, et exceptionaliter, quia de hac re nihil legitur. « Usum 
autem prophetiae habuit, ut patet in Cantico quod fecit : Ma- 
gnificat anima mea Dominum, etc. Le., I, 47 ». 


Articulus IH. 
DE SCIENTIA VIRTUTUM DIRECTIVA. 


98. Status quaestionis. — Exercitium virtutum 
rationali cognitione dirigi oportet, quae generaliore sensu 
vocari potest scientia, sed diversa esse potest et diverso 
gradu perfectionis, a simplici notitia vulgari principiorum 
moralium rationis et fidei, traditione maiorum aut supe- 
riorum accepta, usque ad perfectam sapientiam acquisitam 
aut infusam. 

Ita in Christo, praeter divinam scientiam quam habet 
ut Deus, triplex distinguitur scientia in humana sua natura : 

1? scientia beata seu intuitivae Dei visionis beatificae ; 


l|. Cfr. II-IL q. 177, a. 2. 

2? scientia infusa seu indita, qua speciebus a Deo in- 
fusis cognoscebat ad modum angelorum ; 

30 scientia acquisita seu naturalis, quam ope expe- 
rientiae per exercitium proprii intellectus sibi naturaliter 
acquisivit. 

Haec ex naturali lumine intellectus agentis oritur 
secundum species a phantasmatibus abstractas ; secunda 
est ex lumine superiore infuso excedente proportionem 
phantasmatum ; prima ex lumine divino. 

Angelis naturalis est scientia infusa, qua res intelligunt 
per species spirituales sibi a Deo in creatione inditas. 
Potest autem Deus scientiam humanam, similem illi 
quae a nobis acquiritur, etiam cuidam infundere, qualem 
dedit Adam et Apostolis, quae tunc est per accidens infusa, 
dum scientia angelorum est infusa per se et ex natura 
sua. 

lamvero quaeritur utrum illae scientiae etiam competant 
B. Virgini. Et quidem : 

i? Scientiam beatam visionis intuitivae Dei communiter 
ei denegant ; solus Chr. de Vega fertur ut probabile habere 
eam in tota vita terrestri habuisse Dei visionem ; at 
plures tenent ista visione quandoque transeunter fuisse 
dotatam. 

2? Scientiam per se infusam plures in ea admittunt, 
ut Suarez, Salazar, Sedlmayr, Garriguet, Terrien, Hugon, 
Alastruey ; alii tamen negant, ut Gerson, Estius, Lépicier, 
Campana, Dourche. 

30 Scientiam naturalem acquisitam ipsi tribuunt omnes ; 
huiusmodi scientiam per accidens infusam ordinario in 
ea admittunt illi qui negant per se infusam, ut Estius, 
Lépicier, Campana, praeterea et alii, ut S. Albertus M., 
S. Antoninus, Alastruey. 

In hisce multae quidem sunt possibilitates, quarum 
plures forsitan in B. Virgine fuerunt a Deo impletae. At 
meras possibilitates theologus in sua scientia non con- 
siderat, sed solum assertiones certa demonstratione munitas, 
aut in solida probabilitate fundatas. 


99, B. Virgo non demonstratur in vita terrestri 

habuisse visionem intuitivam Dei : nec permanenter 
scientiae beatificae, quae ipsi deneganda est, nec 


etiam transeunter. 


A. Prima pars est doctrina communis et certa, contra 
unum forsan Chr. de Vega. — Probatur : 


Visio beatifica evacuat fidem, meritum impedit vitae 
aeternae, et crescentiam in gratia tollit. Atqui B. Virgo, 
durante vita terrestri, habuit fidem (n. 94); mereri 
debuit vitam aeternam, quae soli Christo connaturaliter 
debita erat iure fili naturalis ; atque in gratia crescere 
potuit (n. 80), utpote viatrix. 

Ergo B. Virgo non habuit visionem intuitivam beatificam 
seu permanentem. 


B. Secunda pars disputationi est obnoxia. Plures enim 
vere probabile, imo probabilissimum, dicunt eam visione 
Dei dotatam fuisse in quibusdam momentis, uti solem- 
nioribus. Si enim Moyses (Num. XII, 8; Ex. XXXIII, 
19) et Paulus (II Cor. XIL, 2-4) transeunter per instans 
potuerunt Deum ipsum videre, quod ipse S. Thomas 
dicit probabiliusl, a fortiori id asserendum est de Matre 
Dei, ut ait Dionysius Carthusianus ' 

Argumentum allatum valorem de se habet magnae pro- 
babilitatis ; at, cum hodierni interpretes Scripturae sen- 
tentiam de visione ipsius Dei a Paulo et a Moyse non 
habeant vere fundatam2, consequenter evanescit exinde 
deducta probabilitas visionis in B. Virgine. 


Hinc non est affirmandum eam visione huiusmodi donatam 
fuisse, in primo momento suae conceptionis immaculatae, aut 
in conceptione Christi, aut in eius nativitate, aut in gloriosa 
Fili resurrectione vel ascensione. Haec quidem sunt merae 
possibilitates, quas Deus potuit ad ordinem realem deducere ; 
at nullum est indicium, nullum positivum argumentum quod ita 
revera factum sit, ac proinde non sunt verae et solidae proba- 
bilitates 4. 


l1. IL-IL, q. 175, a. 3. 

2. De Laudibus glor. Virg. Mariae, |. IL, n. 12. 

3. Cfr. F. Ceuppens, Theologia Biblica, I, De Deo Uno, p. 143-145. 

4. Non tamen negamus magnam probabilitatem apparitionis, qua 
ex pietate filial; Christus post resurrectionem, et quidem primo et 
ante omnes alios, apparere voluit matri suae, ostendens ei non suam 

100. B. Virgo non probatur in vita terrestri ha- 
buisse scientiam habitualem per se infusam ; licet 
transeunter in quibusdam adiunctis huiusmodi 


cognitione infusa mens illius illustrari potuerit. 


À. Prima pars probatur: Scientia per se infusa non est 
naturaliter possibilis in hac vita mortali ; sed 


a) est perfectio intellectus humani in statu termini, 
quatenus anima visione beatifica donata, omnino supra 
sensus corporis elevatur, angelis similis effecta in spiri- 
tualitate et in modo intelligendi ; imo etiam competit 
animae separatae visione beatifica carenti ; 

b) est perfectio connaturalis intellectui angelico et 
propria angelorum ; 

Cc) a primo momento suae vitae humanae, est in Christo 
qui ab initio debebat esse omnino perfectus, ut caput 
omnium creaturarum, et iam erat in statu termini secundum 
animam ; secus morte sua illam scientiam obtinere de- 
buisset. 

Atqui B. Virgo 

i?^ non debebat habere scientiam animae separatae 
congruentem, quia nondum erat in statu termini, sed in 
statu viae ; 

2? nec debebat habere scientiam angelorum, quia 
natura angelus non erat ; 

30 nec debebat habere scientiam infusam ab initio sicut 
Christus, quia ab initio non debebat perfectionem habere 
quae Christo competebat in quantum iam erat com- 
prehensor, et caput totius creationis, dum ipsa non sit ; 
nam simpliciter adhuc erat viatrix, et dignitate capitis 
non fuit donata. 

Ergo B. Virgo scientiam per se infusam in vita terrestri 
regulariter habuisse non demonstratur. 


Conformiter omnino ad doctrinam S. Thomae, III, q. 27, 


divinitatem, sed corpus gloriosum, ut affirmant quidem Patres et 
Doctores ; licet etiam id certum non sit. Et dato quod ista apparitio 
locum non habuerit, explicari id posset ex firma certitudine quam 
habebat Maria resurrectionis Filii, a magna sua fide vel a cognitione 
quadam superiori infusa, et ideo apparitione Filii non indigebai ad 
hdem roborandam. 

a. 3, dicentis fomitem concupiscentiae in Maria fuisse ligatum 
« non per actum rationis suae... quia non statim habuit usum 
liberi arbitrii, adhuc in ventre matris existens : hoc enim est 
speciale privilegium Christi ». Si autem ipsi data fuisset scientia 
per se infusa, quae non dependet a concursu phantasiae, statim 
ab initio habuisset usum rationis et liberi arbitrii, et quidem 
continuo, etiam durante somno vel corporis defatigatione. 
Ceterum sententia cui contradicimus non est fundata in tra- 
ditione, cum non videatur orta ante saec. XIV '. 

Itaque scientiam per se infusam fuisse in B. Virgine est sane 
possibile ; at cum huiusmodi scientia non sit homini naturalis, 
ac proinde miraculum constituat, factum non est praesumendum 
sed probandum ; nullum autem est eius indicium aut positivum 
fundamentum, unde adesset vera et solida illius probabilitas1. 


B. Altera pars: Cognitionem infusam transeuntem 
Mariae fuisse communicatam conveniens erat in quibus- 
dam specialibus adiunctis, v. g. in primo instanti con- 
ceptionis et sanctificationis, aut dum huiusmodi cognitio 
perfectior hic et nunc opportuna aut decens videbatur ad 
pleniorem intelligentiam cuiusdam mysterii, aut ad inter- 
pretationem cuiusdam loci Scripturae ; et si prophetis 
aliquando videatur concessa, aut etiam sanctis, quo altius 
in contemplando assurgerent, sicut testantur auctores 
mystici, non est tale privilegium B. Virgini denegandum. 


Obiiciunt: 1? Sine poenitentia sunt dona et vocatio Dei (Rom. 
XI, 29), praesertim data in utilitatem, perfectionem et sancti- 
ficationem suscipientium. Sed talis est usus rationis, ex cogni- 
tione infusa in primo instanti conceptionis immaculatae con- 
cessus. Ergo durare debuit. 

Resp. Principium valet de donis habitualibus et permanentibus, 
non de essentialiter transeuntibus quae dantur ad unum vel 
alterum actum, et quae cum actu cessare debent, qualis est gratia 


1. Pohle, Dogmatik, IL, p. 251. 

2. Quandoque etiam optimi auctores sibi contradicunt. Ita in doctrina 
mariana notissimus Terrien. Non vult admittere gratiam initialem 
B. Virginis fuisse maiorem gratia omnium simul angelorum et sancto- 
rum, quia Virgo est in statu viae et sufficit talem perfectionem attingere 
in fine vitae. Explicite affirmat principium : De Maria nunquam satis, 
esse intelligendum de solis privilegiis quae conveniunt statui viae. 
Quod tamen non impedit quonimus omnibus viribus adstruat in Maria 
scientiam per se infusam, — quae est cognitio propria status termini, 
— et hoc ad augenda eius merita, quae sunt actus proprii status viae. 
Sic admittit miraculum permanens, ut B. Virgo citius perveniat ad 
illum gratiae gradum, quem Deus, absque miraculo, potuisset ipsi 
conferre a primo momento creationis. 

actualis ct illustratio B. Virgini data ad consecrationem Deo 
faciendam, et libere consentiendum infusioni habitualis gratiae 
primo momento conceptionis immaculatae. — Vel : valet solum 
de donis naturae rerum conformibus, non de miraculosis, qualis 
est homini scientia per se infusa. 

2? Repugnat ingentem gratiae plenitudinem, qualis in Maria 
fuit, manere inoperosam. 

Resp. Omnis gratia, sive ingens sive parva, ex natura sua 
aeque tendit ad activitatem operis ; si ergo non repugnat parvae 
gratiae manere sine opere, ut in infantibus baptizatis, aut in 
adultis dormientibus vel amentibus, neque repugnat gratiae 
ingenti. 

3? Decebat Mariam actibus ac meritis se disponere et prae- 
parare ad dignitatem matris Dei et munus consociae et adiu- 
tricis Redemptoris ; id autem perfecte sine interruptione non 
posset facere absque scientia per se infusa. 

Resp. Decebat Mariam se disponere et praeparare actibus 
conformiter naturae humanae in statu viae ; non autem privi- 
legiis naturae angelicae aut animae in statu termini reservatis, 
qualis est scientia per se infusa. 


10i. B. Virgo habuit scientiam  connaturalem 
propriis actibus acquisitam, imo convenienter in 
quibusdam adiunctis scientia ampliari de non- 
nullis veritatibus potuit infusione a Deo. — Est 
doctrina communis. 


Probatur: B. Virgo habuit potentias sensitivas et intel- 
lectuales, et quidem, propter perfectionem sui corporis 
et animae, valde aptas ad connaturales operationes. Ergo 
per experientiam rerum sensibilium, ope intellectus agentis 
abstrahentis a phantasmatibus conditiones individuales 
et mediantibus speciebus mentalibus sibi formatis, potuit 
intelligere rerum essentias, principia intueri, et exinde 
ope rationis alias veritates deducere ac scientiam sibi com- 
parare, atque in ea progredi. Principium enim activum 
non potest manere expers propriae operationis propter 
quam est et quam habere debet. 

Nihilominus decebat quod Deus cognitionem conna- 
turdaem B. Virginis infusione specierum ampliaret et 
extenderet ad munus suum perfectissime exequendum. 
Sicut primus homo Adam, in origine sua, scientiam 
per accidens infusam recepit omnium quae ad dignitatem 

et officium instituendi et gubernandi genus humanum 
pertinebant, et sicut Apostoli receperunt cognitionem 
perfectam doctrinae sacrae ; ita B. Virgo divinitus accipere 
debuit cognitionem de iis omnibus quae pertinent ad eius 
dignitatem et munus matris Dei, consociae Redemptoris, 
atque matris nostri omnium et Ecclesiae, ut congrue 
posset officium implere. Ita infusione divina accipere 
potuit perfectiorem cognitionem Dei et sui, motivorum 
credendi, mysteriorum fidei, puta Incarnationis, SS. 
Trinitatis, Redemptionis, peccati originalis et gratiae, 
aut scientiam practicam aptam ad directionem vitae suae 
tam altae sanctitatis, vel et profundiorem S. Scripturarum 
intelligentiam : non quidem haec omnia simul, sed suc- 
cessive, in quantum hic et nunc conveniens erat ad munus 
suum perfecte exequendum. 


102. Progressus scientiae in Maria. — Potuit itaque 
B. Virgo crescere in scientia variis modiis : 


1? proprio ingenio, scii, inveniendo veritates, experientia 


addiscendo aut confirmando, profundius penetrando ; quare 
Eadmerus, de Exc. B. V. M, c. 7 : « Multa... in se non solum 
simplici scientia, sed ipso effectu, ipso experimento didicerat 
de mysteriis eiusdem D. N. I. C. »; 

20 mediante institutione a parentibus aut in templo accepta, 
saltem quoad aliquas veritates secundarias, aut veritatum super- 
naturalium circumstantias, aut intelligentiam quorumdam |1o- 
corum Scripturae ; 

3? assidua lectione S. Scripturae ; 

4? ministerio angelorum, sive corporali eorum apparitione, 
sive etiam interna mentis illustratione, proponendo veritates 
sub similitudinibus sensibilium ; 

5? familiari conversatione cum Filio, praesertim in longiore 
vita huius abscondita ; 

6? revelationibus etiam specialibus ; 

7? die Pentecostes, sub illapsu Spiritus sancti. 


103. Corollaria. — Ex praedictis sequitur scientiam 
B. Virginis non esse pie exaggerandam. Non est existi- 
mandum : 


t? Eam habuisse cognitionem omnium scientiarum et 
artium humanarum. 
2? Nec eam posse videre angelos per essentiam, quod 

pertinet ad scientiam per se infusam, nam, ut ait S. Thomas 
de Maria, III, q. 30, a. 3, ad 1 : « hoc non patiebatur status 
hominis viatoris, quod angelum per essentiam videret ». 

3? Sed eam solum habuisse notitiam rerum naturalium 
et moralium, quae- ad intelligentiam  veritatum fidei, 
scientiam rerum agendarum, et sufficientem intelligentiam 
Scripturae, maxime faciunt. 

4? Ergo sicut Adam non habuit scientiam infusam de 
iis quae ad gubernationem vitae humanae necessaria aut 
convenientia non erant, ita nec in B. Virgine ponenda 
est infusa scientia de iis quae muneri suo exercendo aliena 
sunt. 

50 Unde in Adam maior fuit scientia de rebus naturalibus 
ad instituendum et gubernandum homines, in Maria 
altior et plenior de rebus supernaturalibus et religiosis. 

6? Proinde habuit perfectam scientiam sacram, theolo- 
gicam, progressive quidem augendam secundum conve- 
nientiam  adiunctorum, sed maiorem quam Apostoli, 
referente S. Alberto M., Mariale, q. 109 : « Apostoli 
sciverunt theologiam cum non didicissent ; ergo multo 
fortius B. Virgo », utpote regina Ecclesiae et Apostolo- 
rum magistra. Quare B. de Medina, iuxta opinionem 
communem sui temporis : « Habuit B. Virgo maiorem 
cognitionem mysteriorum fidei, quam universi Prophetae, 
quam Apostoli et Evangelistael ». 

Quod ceteroquin non cognoverit omnia, sed plura 
nesciverit, patet ex Scripturis in quibus sunt manifesta 
indicia : Le. I, 34 ; IL, 33-34 et 51 ; II, 48-502 


Il. In IIIn, q. 27, a. 5. 

2. Etiam Albertus M., qui scientiam B. Virginis quadantenus 
videtur exaggerasse, restrictiones tamen ponit, scribens in opere 
Mariale, q. rn, ad solutionem : » B. Virgo sufficienter perfecta fuit 
per habitum naturae et gratiae in operatione exire, et finem consequi 
cuiuslibet scientiae ; et haec scientia exivit in actum et operationem, 
quando, ubi, qualiter, et quantum ordinabatur sibi in beatitudinem 
et aliis in salutem. Habuit etiam perfectam cognitionem omnium ad 
suam beatitudinem secundum statum viae pertinentium, et nullorum 
inutilium et ad gratiam impertinentium ; unde ipsius anima beatissima 
nulla habuit in se inutilia vel impertinentia, sed per totum gratia fuit 
plena. Unde omnia quae fuerunt in ipsius anima, vel naturalia, vel acqui- 
Sita, sic erant gratia informata vel cum gratia coniuncta, ut omnia 
essent gratuita.. ut sine omni restrictione, largissima et verissima 
interpretatione esset omnifaria gratia plena 

104- Animadversio. — Quamvis B. Virgo plura nesci- 
verit, non tamen subiecta fuit ignorantiae aut errori. 
Quia dona iustitiae originalis existimatur habuisse quoad 
animam, ut diximus n. 61, ideo ab ignorantia et errore 
immunis fuit. 


Ignorantia est privatio scientiae debitae : ignorare non est 
simpliciter nescire, sed nescire quod aliquis scire hic et nunc 
debet vel convenit secundum statum suum, unde ignorantia 
est malum, utpote defectus ; et quidem importans morale in- 
quinamentum, cum sit causa peccati aut inordinationis saltem 
materialis, ac impediat convenientem adimpletionem muneris. 
Error est malum intellectus quod perfectioni status primitivi 
innocentiae disconvenit, iudicium positivum contrarium veritati, 
falsum ut verum approbans. Oritur ex concupiscentia et imper- 
fecta subordinatione facultatum inferiorum, ex quibus pro- 
veniunt distractio, illusio, phantasiae praeoccupatio, praeci- 
pitatio, inconsideratio, celeritas aut persistentia in affirmando 
plus quam valor argumentorum importet, et inde deceptio et 
error, dum intellectus de se et ex natura sua tendere ad unum 
verum natus sit. 

Ne dicatur B. Virgo ignorasse, propter verba Christi, Le. II, 
40 : Nesciebatis quia in his, quae Patris mei sunt, oportet me esse ? 
Nam lesum, in infantia et vita abscondita, exceptionaliter vo- 
luisse curam publicam habere de iis quae Patris sunt, scire non 
debebat. — Nec probatur errasse, utpote existimantem lesum esse 
in comitatu, ut habetur Le. IL, 44 : id enim non absolute affirmabat 
tamquam certum iudicium, sed erat mera conjectura, iudicium 
prudens et probabile ex circumstantiis in quibus erat prolatum. 
Non errat ille qui de re incerta iudicium definitivum non pro- 
nuntiat, sed solum dubitat, aut coniectat, aut probabiliter 
opinatur, sed proportionaliter ad rationes et ad rei verisimilitu- 
dinem. 


Articulus III. 


DE MERITO 
QUOD EST EFFECTUS EXERCITII VIRTUTUM. 


105. Meritum proprio sensu est opus bonum factum 
in obsequium seu beneficium alterius, et ideo praemio 
seu retributione dignum. Spectar potest quidem in 
concreto, et sic est ipsum opus virtutis cui debetur merces 
et quod dignum est retributione ; etiam in abstracto 

tamquam proprietas actus humani, et sic est moralis valor 
operis vi cuius dignum est ut operanti aliquid retribuatur, 
bonitas in actu humano existens propter quam dignus 
est laude et praemio, dignitas operis, et ideo ius et titulus 
in operante, ad retributionem. 

Non spectamus meritum quod haberi potest apud 
homines, sed illud quod habetur coram Deo, quia tendit 
in obsequium ac honorem Dei. Id, in praesenti ordine 
providentiae, est supernaturale, quod ex viribus gratiae 
factum in ordine ad finem supernaturalem, praemium 
meretur supernaturale, scii, ipsum bonum vitae aeternae 
vel aliquod ordinatum ut medium ad vitam aeternam. 
Unde in huiusmodi merito consideranda venit non solum 
bonitas actus seu valor operis in se, sed etiam status 
personae agentis et valor operantis. 

Solent distinguere duplex meritum. — Aliud stricte 
dignum seu de condigno, cul ex iustitia debetur praemium 
propter valorem moraliter aequalem et aequalem digni- 
tatem operis ad praemium seu condignitatem. Aliud 
latius dictum seu de congruo, quod non habet valorem 
aequalem et aequalitatem ad praemium, et cui proinde 
nullatenus ex iustitia retributio debetur, sed solum ex 
quadam decentia et aequitate, ac amicitia aut liberalitate 
donantis tribuitur munus quod dantem decet : hoc igitur 
non infallibiliter obtinet praemium ; nisi Deus retribuens 
promiserit, nec tunc ex iustitia sed ex fidelitatel. 


Conditiones ad meritum requisitae solent exponi in 
doctrina de gratia, vel et in tractatu de actibus humanis. 
Quaerimus in praesenti de merito B. Virginis, non 
quidem respective ad nos, an nobis aliquid mereri po- 
tuerit, de quo infra dicemus ; sed respective ad ipsam 


I. Sequimur sententiam communem de condignitate et aequalitate 
intrinseca operis. Scotus enim, I Sent., d. 17, q. 2, et quidam Nominales 
dicunt sufficere condignitatem mere extrinsecam, quatenus quod- 
cumque opus honestum sit meritorium de condigno, ex sola promis- 
sione divina praemii. At mera promissio non potest veram et intrin- 
secam condignitatem conferre, nec augere valorem operis in se, nec 
efficere quod sit in se dignum aut aequale praemio, nec consequenter 
sufficit ut praemium debeatur ex iustitia. Tale opus nomine dicunt 
condignum, sed revera condignum non est. 

Deiparae personam, an pro se meruerit, et de obiecto, 
quantitate et perfectione eius meriti. 


106. B. Virgo, toto vitae suae mortalis decursu, 
augmentum gratiae mereri potuit, et quidem om- 


nibus et singulis actibus humanis. 


A. Prima pars est certa, licet Petrus Venerabilis saec. 
XIL, existimaverit gratiam B. Virginis a momento in- 
carnationis ita fuisse plenitudine perfectam, quod cre- 
scere amplius non posset; quod etiam quidam Veteres 
dubitative dicuntur asserere, uti Alexander  Alensis, 
Richardus, forsan Albertus M., Mariale, q. 47, et 61 in 
resp., vel et Scotus in IV, d. 4, q. 6, ad 1. Patet ex doctrina 
generali definita in Concilio Trid. asserenti iustitiam, 
quae est per gratiam, in hominibus viatoribus esse capacem 
augmenti, et hominem iustificatum bonis operibus aug- 
mentum gratiae vere mereri (sess. 6, c. 10 et 16, can. 24 
et 32). — Probatur: 


1? Gratia in aliquo tamdiu augen valet per meritum 
quamdiu remanet in statu viae. Sed B. Virgo in statu viae 
remansit, etiam post incarnationem : non enim fuit, sicut 
Christus, perfectus comprehensor a primo incarnationis 
instanti, sed ad statum comprehensorum non pervenit nisi 
per mortem. Ergo, durante tota mortali vita, gratia eius 
potuit augeri per meritum, etiam post incarnationem. 


2? « Habere aliquod donum per se est nobilius quam 
habere illud per aliud, ait S. Thomas, III, q. 19, a. 3... : 
sic ille qui habet aliquid per meritum proprium, habet 
quodammodo illud per semetipsum. Unde nobilius habetur 
illud quod habetur per meritum, quam id quod habetur 
sine merito ». Ex quo principio concludit S. Doctor de 
Christo, sed idem licet concludere de B. Virgine : Quia 
autem omnis perfectio et nobilitas, sicut Christo ita et 
B. Virgini, est attribuenda, consequens est quod ipsa per 
meritum habuerit illud quod ali per meritum habent. 


3? Hinc B. Virgini per excellentiam applicatur illud 
Prov. IV, 18 : lustorum semita quasi lux splendens, procedit 
et crescit usque ad perfectum diem. 

Neque valet gratiae plenitudinem augeri non posse. Id enim 
valet de plenitudine absoluta quae uni competit Christo, qui ha- 
buit gratiam summam, quae commensuratur unioni hypostaticae 
et Christum constituit ab incarnationis initio perfectum com- 
prehensorem. At B. -Virgo solum habuit plenitudinem gratiae 
relativam, quae proinde augmenti manet capax. Et sane augeri 
non repugnat ex parte ipsius gratiae, quia non fuit absolute 
summa ; neque ex parte subiecti, quia nondum pervenit ad ter- 
minum, dum fuerit in via 

Quamdiu scii, in via sumus, possumus magis appropinquare 
termino, qui est Deus. Sed appropinquamus Deo, gratia et 
charitate qua mens nostra ipsi unitur. Ergo quamdiu sumus in 
via, in gratia et charitate crescere possumus. Et quidem sine fine, 
ut definitum est in Cone. Viennensi, can. 1 contra Bcguardos : 
nulla enim adest ratio cur eius augmento terminus imponeretur. 
Non ex parte essentiae, quia gratia et charitas secundum essen- 
tiam est participatio naturae et charitatis divinae infinitae, quae 
semper magis participari potest. Non ex parte causae, quae, 
cum sit virtus infinita Dei, semper potest producere maiorem 
gratiam et charitatem. Non ex parte subiecti, quia gratia et 
charitate excrescente, superexcrescit habilitas ad ulterius aug- 
mentuml. Unde ex nulla parte huic augmento imponitur ter- 
minus in hac vita. 


B. Altera pars est doctrina sat communis. — Probatur : 
1? Ait Apostolus : Omne quodeumque facitis in verbo 
aut in opere, omnia in nomine D. N. lI. C... ; sive mandu- 


catis, sive bibitis, sive aliud quid facitis, omnia in gloriam 
Dei facite (Col. IIL, 17 ; I Cor. X, 31). « Aut ergo aliquis 
implet aut nullus, ait S. Albertus M., Mariale, q. 135. 
$i nullus : ergo frustra praecipitur, vel consulitur, vel 
monetur. Si aliquis : ergo Bma Virgo. Ergo in omni quod 
fecit, merebatur... ». 

2? Pergit S. Albertus : « Ubicumque non potest in discer- 
nendo ratio errare et voluntas non potest eligere malum, 
ibi semper eligitur optimum et ultimum ; sed utrumque 
horum fuit in Bma Virgine, ergo omnia fecit propter 
optimum ; ergo in quolibet opere merebatur. 

30 « Item, sicut se habet anima ad corpus, ita ad animam 
charitas ; ergo sicut elicit anima omnes operationes à 
corpore, ita charitas, ubi plene habet esse formae, ibi elicit 


]. Cfr. S. Thomas, III, " 7,:a. 12. 
2. Cfr. S. Thomas, II-II, q. 24, a. 4 et 7. 

omnes operationes ab anima, et sic quolibet motu meretur ; 
hoc autem in Bma Virgine ; ergo quolibet motu mere- 
batur ». 

4? [In B. Virgine nihil deerat omnibus et singulis actibus 
humanis, quominus essent meritorii augmenti gratiae ; 
nam singuli erant a) perfecte deliberati et liberi, cum 
voluntas eius dominium perfectum exerceret in omnes 
facultates et motus : in statu iustitiae originalis enim 
nulla erat insubordinatio virium ad rationem, nulla rationis 
ad Deum ; b) undequaque honesti, nullo inordinato affectu 
intincti et semper ad finem ultimum relati ; c) etiam 
supernaturaliter dignificati ex plenitudine gratiae gratum 
facientis ; d) tandem in obsequium Dei facti ex intensis- 
simae et ferventissimae imperio charitatis]. 


107. Obiectum meriti, seu quid B. Virgo sibi 
meruerit. — Principium ponit S. Thomas, III, q. 19, 
a. 3 : « Nobilius habetur id quod habetur per meritum, 
quam id quod habetur sine merito. Quia autem omnis 
perfectio et nobilitas Christo est attribuenda (et pariter 
B. Virgini), consequens est quod ipse per meritum ha- 
buerit quod alii per meritum habent ; nisi sit tale quid, 
cuius carentia magis dignitati Christi (aut B. Virginis) 
et perfectioni praejudicet quam per meritum accrescat ». 
Ideo B. Virgini obiectum meriti esse potest : i? quod 
nondum habetur ; et 20 cuius carentia non magis praeju- 
dicat dignitati et perfectioni Christi aut B. Virginis quam 
per meritum accrescat ; dum 30 non sit principium meriti, 
iuxta adagium : principium meriti non cadit sub merito, 
secus esset causa efficiens simul et effectus respectu eius- 
dem. Hinc : 


A. Bma Virgo nullatenus mereri potuit : ipsam gratiam 
suam initialem, quam a primo momento habuit et quae 
est principium omnis meriti, licet ipsi libere consenserit 
ex viribus gratiae et sic ad eam se disposuerit ; item imma- 
culatam sui conceptionem, donum integritatis seu immu-i. 


i. Cfr. inter alios, Alastruey, o. c., p. II, c. V, q. 4-6, pro tota hac 
quaestione. 

nitatcm a concupiscentia, confirmationem in gratia, sicut 
omnia a primo momento habita. 


Ceterum horum carentia magis praeiudicat dignitati et per- 
fectioni eius, imo cum ea est incompossibilis, saltem in ordine 
praesenti divinae Providentiae. 


B. E contra mereri potuit vere et de condigno: vitam 
aeternam, augmentum gratiae, et consequenter augmentum 
gloriae, eodem modo ac nos. lustus enim vere mereri 
potest id quod est connaturalis terminus suae operationis, 
tum medius, tum ultimus. 


Nam « illud cadit sub merito de condigno ad quod motio 
gratiae se extendit. Motio alicuius moventis non solum se ex- 
tendit ad ultimum terminum motus, sed etiam ad totum pro- 
gressum in motu. Terminus motus gratiae est vita aeterna ; 
progressus autem in hoc motu est secundum augmentum gratiae 
et charitatis | ». Ergo et vita aeterna, et augmentum gratiae cadit 
sub merito, et consequenter augmentum gloriae. — De condigno 
quidem : gratia enim sumus participes ipsius divinae naturae, 
intrinsece digni vitae aeternae ; ergo opera ex gratia facta pariter 
sunt intrinsece digna vitae aeternae, ad quam proinde virtualis 
est aequalitas ac condignitas, sicut inter semen et arborem 
gratia siquidem est vitae aeternae semen et gloriae. 


C. Non tamen de condigno mereri potuit ipsam Christi 
incarnationem aut divinam sui maternitatem, ut iam 
diximus, n. 42 ; quae ceteroquin sunt ordinis gratia su- 
perioris et ad quae nulla adest aequalitas ; imo nec de 
congruo, quia sunt principium a quo in ordine praesenti 
pendet omne meritum, sicut nec circumstantias ipsis in- 
trinsecas quae pertinent ad eorum substantiam. 


Potuit tamen mereri de congruo circumstantias ipsis extrin- 


secas, aut, in ordine executionis, quod incarnatio acceleraretur, 
et in ea fieret, seu quod ipsa ad hoc dignior esset prae aliis. 


D. Nihil impedit quominus de congruo sibi meruerit 
gratias actuales uberiores, aut bona temporalia utilia ad 
salutem, sicut et nos facere possumus. 


Congruum enim est, ut dum homo bene utitur dono a Deo 
accepto, Deus ultra tribuat ; et dum homo bene utitur virtute 


l1. S. Thomas, I-II, q. 114, a. 8. 
Mariologia. — 14. 

a Deo accepta et ipsi generose cooperatur, Deus secundum super- 
excellentiam det ei virtutem ut excellentius operetur. 


E. Nullatenus mereri potuit gratias efficaces ut tales, nec 
ideo perseverantiam in gratia finalem seu seriem gra- 
tiarum  efficacium usque ad mortem, nec a fortiori 
recuperationem gratiae, dato quod perdita fuerit. 


« Illud cadit sub humano merito quod comparatur ad motum 
liberi arbitrii directi a Deo movente sicut terminus, non autem 
id quod comparatur ad praedictum motum sicut principium | ». 
Sed motio gratiae efficacis non est terminus operationis praece- 
dentis, sed principium actus sequentis ; similiter perseverantia 
in gratia non cadit sub merito, quia dependet ex motione divina 
inclinante ad bonum usque in finem, quae est principium 
omnis meriti; a fortiori recuperatio gratiae amissae non cadit 
sub merito, quia motio divinae gratiae interrumpitur per pecca- 
tum et ad reparationem non se extendit ; quodsi non mereamur 
gratiae conservationem, nec eius recuperationem. 


108. Quantitas meriti seu quantum B. Virgo 
sibi meruerit comparative ad alios. —  Quantitas 
meriti ex triplici capite pensari potest : 

1? ex radice charitatis, cui quantitati respondet prae- 
mium essentiale : qui ex maiori charitate agit, meretur 
perfectius frui. Deo ; 

2? ex quantitate operis seu excellentia substantiali, cui 
respondet praemium accidentale : qui excellentius opus 
facit, eo ipso meretur maius gaudium de bono creato ; 

3? pariter ex modo perfectiore quo opus peragitur seu 
ex conditione operantis, scii, ex perfectior habilitate et 
promptitudine. 


lamvero in B. Virgine quantitas meriti fuit maior, 
abundantior et efficacior quam in quolibet sancto : 


t? Ex radice charitatis, quae copiosior et intensior in ea 
exstitit, cum sit dotata plenitudine gratiae omnibus emi- 
nentiore, ita quod secundum hoc etiam excesserit angelos. 

2? Ex quantitate et excellentia operum: excellentiores 
actus habuit in omni genere virtutum ; fidei, spei, cha- 


i. S. Thomas, I-II, q. 114, a. 9. 

ritatis, humilitatis, obcdicntiac, religionis, castitatis, pa- 
tientiae et fortitudinis, etc. (n. 94-95), et propter suam 
ad Christum propinquitatem ac in redemptione intimam 
et constantem cooperationem maiora opera fecit. 


3? Ex perfectiore agendi modo et conditione operantis : 
cum perfecta libertate operata est, sine ulla concupiscentia 
ad malum, et sine ulla repugnantia aut infirmitate ad 
bonum, maiore habilitate, facilitate ac promptitudine ad 
exequenda mandata et consilia divina, in plena confor- 
mitate ad Dei beneplacitum. 


109. Perfectio meriti B. Virginis. — Perfectio meriti 
dependet : a) ex perfectione voluntarii, quatenus opus ex 
promptiore voluntate procedit, maiore intensione patratur, 
et magis de suo et de suo dominio tribuit agens ; b) ex 
dignitate supernaturali agentis, quam habet ex gratia 
qua gratus est Deo ; c) ex influentia charitatis, qua expres- 
sius, proximius, actualius, intensius refertur in Deum ; 
d) ex excellentia operis secundum speciem et nobilitatem 
bonitatis moralis, ex virtute excellentiore, superiore et 
altiore fine, elevatione, magnitudine, arduitate obiecti. 


Quod in B. Virgine perfecte est adimpletum : 


1? Ex perfectissima libertate, qua tota promptitudine 
et intensitate voluntatis, in perfecto dominio de seipsa 
et de propriis disponebat ad bonum et ad Deum. 


2? Ex superion dignitate matris Dei et praecellentia 
gratiae, cuius plenitudine omnes creaturas superabat. 


30 Ex intensissima et ferventissima charitate qua semper 
tendebat in Deum, nihil eam retardante. 


40 Ex excellentia maiore operum et eminentia vir- 
tutum. 


no. Corollaria. — Ex praedictis sequitur : 


i? B. Virginem primo motu suae liberae voluntatis, quo 


momento suae conceptionis acceptabat gratiam et se tradebat 
Deo, iam meruisse non quidem gratiam acceptam, sed vitam 
aeternam et gloriam coelestem. 

2? Omnibus actibus humanis sequentibus, ex intenso Dei 
amore positis meruisse vitam aeternam, augmentum gratiae, 
et consequenter augmentum gloriae. 

3? Actibus suis humanis continuo meruisse, cum sine ulla 
distractione aut inadvertentia aut inordinatione perfecte agebat. 

4? Non tamen meruisse dum somno indulgendo dormiebat, 
quia eo ipso usus rationis et liberi arbitrii naturaliter impedie- 
batur, nec probatur ipsa habuisse scientiam per se infusam, 
nisi forsan quandoque per modum illuminationis mere transeun- 
tis. 

Quod si quidam Sancti asseruisse videantur cor eius tunc 
vigilasse et inflammatum mansisse amore Dei : intelligi possunt, 
saltem plures, eo sensu quod ex amore Dei se somno dederit, 
ut postea melius serviret Deo, conformiter ad huius voluntatem; 
et quod cor eius manebat inflammatum habitu, ita quod summa 
facilitate statim ad Deum rediret. 

5? B. Virginem quae ex intensissima et ferventissima cha- 
ritate agere solebat, augmentum gratiae quoque perfecisse et 
quidem crescentia quasi continua '. 

6? In fine vitae gratiam in immensum crevisse, ita quod iam 
fuerit plena tota plenitudine consummata, qua decebat splen- 
descere in coelis. 


m . Conclusio totius capitis. — Ex eo quod B. Virgo 
omnes angelos et sanctos in gratia, virtutibus et meritis 
excesserit, etiam proportionaliter eos excedit in visione 
Dei beatifica in gloria coelesti. Quare in coelis exaltata 
est super choros angelorum ad coelestia regna, omnes 
angelos et beatos superans, beatitudine intensive et ex- 
tensive maiore per aeternitatem gaudens. 


Ait Richardus a S. Laurentio, de Laud. B. M. V., I. III, 
c. 13-14 : 


« Exaltata est super omnes ordines angelorum et sanctarum 
animarum. Unde canitur in sua assumptione : Vidi speciosam 


Il. Quidam post Suarez, in III, d. 18, s. 4, n. 5, dicunt B. Virginem 
actibus meruisse ac statim obtinuisse gratiam duplo maiorem gratia 
habita, quia actus, ex tota intensitate gratiae et charitatis habitae positus, 
meretur augmentum gratiae et charitatis gradus aequalis. At abstinendum 
censemus ab huiusmodi somniis et imaginationibus. Nescimus enim 
quand praecise ratione et in quanam mensura charitas augeatur. 

eus id hominibus non revelavit. 

Ceterum ipse Suarez, in n Relectio altera de reviviscentia meritorum, 
disp. 2, sect. 3, n. 44-48, illam computationem retractavit : tum pro 
actibus remissis charitatis, aut imperatis, n. 44; tum pro actibus in- 
tensis, aut ipsius dilectionis, n. 48, agnoscens nullum, hac in re 
haberi ex revelatione principium. 

Nicut columbam ascendentem desuper rivos aquarum. Aqune 
Istac, sicut dicit B. Bernardus, sunt virtutes angelicae et coelestes 
populi.. Duo rivi : angeli et animae sanctae... Rivi aquarum: 
ordines angelorum, scii, angeli, archangeli, principatus, virtutes, 
potestates, dominationes, throni, cherubim et seraphim..., virtutes 
coelorum; et ordines sanctorum, scii, patriarchae, prophetae, 
apostoli, martyres, confessores, virgines, et omnes huiusmodi 
iusti. Propter privilegium enim suae ascensionis super ordines 
sanctorum universos gloriatur ipsa, Cant. II, 4, ubi dicit : Intro- 
duxit me rex in cellam vinariam. Contentus est enim suo cellario 
quilibet ordo sanctorum et angelorum, i. e. sua mansione ; sed 
Maria speciali privilegio in omnia est introducta, quae sicut 
merita, ita et praemia omnium creditur assecuta, utpote cui nec 
continentia virginum, nec sobrietas confessorum, nec patientia 
martyrum, nec zelus apostolorum, nec scientia prophetarum, 
nec fides patriarcharum, nec puritas angelorum creditur defuisse ; 
imo etiam sicut meritis, ita et praemiis supergressa est ordines 
universos. Ait Hieronymus : Quantum in terris adepta est Maria 
gratiae prae ceteris, tantum in coelis obtinet gloriae singularis. 
Quod si oculus non vidit, nec auris audivit, nec in cor hominis 
ascendit, quae praeparavit Deus iis qui diligunt illum (1 Cor. II, 9), 
quid praeparavit gignenti se, et quod certum est diligenti prae 
omnibus? Item, Hieronymus (?) : si in domo Patris mansiones 
multae sunt, credimus splendidiorem in sua assumptione matri 
Filium concessisse. Et B. Bernardus : nec in terris locus dignior 
virginalis uteri templo in quo Filium Dei Maria suscepit, nec 
in coelis regali solio in quo Mariam Mariae Filius sublimavit... 

Dicitur ergo : Vidi speciosam sicut columbam ascendentem 
desuper rivos aquarum. Nec tantum super eos, sed in altiorem 
quemdam recessum desuper eos innuitur ascendisse. Nec deter- 
minat quo ascendit, sed unde : usque eo enim eam prosequi 
potuit qui hoc dicit, ex tunc quasi evanuit ex oculis eius, ut quo 
ascenderet, vel capere non potuerit, vel dicere ei non licuerit. 
Nam super angelos exaltatam se testatur ipsa cum ait, Cant. 
Ill, 3 : Paululum cum pertransissem eos, 1. e. angelos, inveni 
quem diligit anima mea : tenui eum, nec dimittam. Ibi enim dilectum 
invenit, ubi positus est thronus matri regis iuxta regem, ubi 
iam ab eo audit cum gaudio : Maria, ecce Filius tuus. Quasi 
diceret : Ecce quem genuisti, quem in tanta vides maiestate 
fulgentem... 

Corona gloriae ineffabilis coronata est in coelis in sua assum- 
ptione, quando verus Assuerus (i. e. Christus) ... dixit Esther 
reginae (i. e. Mariae) .. quae exaltata est etiam super choros 
angelorum et omnium beatorum ad coelestia regna : ... Accede 
et tange sceptrum (XV, 14). Accede huc, et tene sceptrum, accipe 
regiam dignitatem, esto domina coeli et terrae, esto regina et 
imperatrix angelorum et hominum, sede a dextris meis in gloria ». 

B. — DE B. VIRGINE 
IN ORDINE AD PERFECTIONEM |. CORPORIS. 


112. Corpori B. Virginis perfecta erat com plexio 
ac pulchritudo. — Cum corpus sit propter animam, 
animaque B. Virginis sit perfectissimis dotibus ornata 
matris Dei, gratia plenae, et reginae universi, etiam 
credendum est Deum speciali cura Providentiae forma- 
tionem eius corporis direxisse. Intellectus enim B. Virginis 
erat altiore scientia instructus, divino lumine gratiae ple- 
nitudinis illustratus, ab omni ignorantia et errore prae- 
servatus ; appetitus plenitudine amoris Dei repletus, ab 
omni concupiscentiae labe liberatus, et impeccabilitate 
donatus. Unde oportebat corpus, quod huic animae or- 
ganice deserviret, esse sine ulla inordinatione concupiscen- 
tiae apte dispositum, atque in eo apparere omne id quod 
perfectionis fuit in anima. Etenim : 

i? Secundum sanam philosophiam oportet corpus esse 
animae proportionatum : anima enim naturaliter non agit 
nisi concurrentibus et deservientibus organis corporis ; 
unde anima, ut perfecte operari possit, eget corpore per- 
fecte adaptato et perfecte disposito. Sed anima B. Virginis 
erat perfectissima, maximis qualitatibus naturalibus, prae- 
ternaturalibus ac supernaturalibus a Deo dotata. Ergo 
B. Virgo etiam perfectissimam corporis complexionem 
et dispositionem habuit, quae animae qualitatibus respon- 
deret, et usu harum qualitatum adhuc perficiebatur. 

2? B. Virgo creata est nova Eva, quae primae Evae in 
perfectione cedere non debuit. Sed Deus, sicut Adae, ita 
et Evae dedit corpus integrum, operationibus animae 
perfecte adaptatum. Ergo et B. Virgo corpus recepit non 
minus perfectum. Nam, ut iam diximus, quamvis secundum 
leges ordinarias fuerit corpus conceptum, videtur tamen, 
interventu divino speciali, illud ab omni praedispositione 
et inordinatione concupiscentiae fuisse praeservatum ; 
quo interventu constitutum fuit ita perfectum, ut inte- 
gritati primae Evae non cesserit. 


i. Non tamen hic agitur de perfectionibus quae nullum influxum 

3? B. Virgo destinabatur ut esset mater Verbi incar- 
nati. Sed, secundum legem physiologicam haereditatis, 
solent filii esse parentum imagines, et non solum secundum 
physicas qualitates et dispositiones corporales, sed etiam 
secundum dispositiones animae, intellectuales et morales, 
quae corporalibus proportionantur. Ergo oportebat corpus 
B. Virginis esse omnino perfectum, ut Verbum incar- 
natum connaturaliter ex carne materna acciperet dispo- 
sitiones corporis perfectissimi, qualitates scii, corpori Dei 
naturaliter debitas, et qualitatibus  intellectualibus et 
moralibus perfectissimae animae suae  proportionatas. 

Hinc Ecclesia cantat : « Deus qui gloriosae Virgini Mariae 
corpus et animam, ut dignum Filii tui habitaculum... effici 
mereretur..., praeparasti ». 


Ex quibus omnibus oriebatur in corpore B. Virginis, 
mirabilis et condecens pulchritudo. 

Unde etiam convenientissime fuit genere nobilissima, 
de stirpe regia scii. David, cognata stirpi sacerdotali ex 
parte matris suae, ut historici sacri solent notare. 


113. Corpus Virginis perfectum mansit semper 
integrum : immune ab omni corruptione, praesertim 
morbi, aegritudinis, infirmitatis ex sequela inhonoranti 
aut infamanti peccati ortae et organorum rebellione, et 
ab omni maculatione. Haec integritas generali nomine 
vocari potest incorruptio ; at speciatim spectari potest, 
tum post hanc vitam, in statu termini seu immortalis 
gloriae, tum in vita praesenti et mortali, in statu viae 
integritas viae praecipue est perpetuo servata virginitas. 


Hinc dicemus 


1? de perfectione in ordine ad corpus in vita praesenti, 
seu de virginitate Matris Dei, 


2? de perfectione corporis post hanc vitam, seu de gloriosa 
assumptione Matris Dei. 


habent in vitam moralem et intellectualem, uti sunt corporis impas- 
sibilitas atque immortalitas, sicut supra notavimus. 

Caput I. 


DE PERFECTIONE CORPORIS IN HAC VITA 
seu 
DE VIRGINITATE MATRIS DEI. 


114. Virginitas M ariae tria includit : 


a) virginitatem materialem corporis, seu integritatem 
carnis, absque ulla laesione aut violatione organorum 
genitalium ac sumpto experimento delectationis venereae ; 

b) virginitatem essentialem mentis, seu animum vitandi 
omnia quae perfectae castitati repugnant ; 

c) virginitatem integralem sensus, seu immunitatem 
a motibus concupiscentiae carnis et delectationis venereae, 
ita ut nihil minus castum passa sit. 

In praesenti autem solum speciatim est agendum de 
prima ; de duabus ultimis sufficienter dictum est : vir- 
ginitas enim mentis includitur in immunitate Mariae a 
peccato et imperfectione, virginitas sensus in immunitate 
à concupiscentia. 


Porro Virginitas corporis in B. Maria subsistit : 


1? ante partum, in ipso conceptu, quia non ex viro, sed 
sine virili semine concepit filium lesum ; 

2? in partu, quia filium edidit, non violato, fracto, per- 
forato aut lacerato virginitatis sigillo, et ideo ex utero 
clauso et obsignato, et a fortiori sine dolore, quod ultimum 
in statu innocentiae etiam fuisset ; 

3? post partum, quia scii, post Christi nativitatem, ab 
omni viri consortio abstinuit, et per consequens alios 
filios non suscepit, imo nec mere accidentaliter integri- 
tatem carnis suae amisit. 


Salva igitur semper in ea mansit integritas corporis : concepit 
Maria et peperit absque violatione et laesione corporis, ita ut 
corpus suum non sit minus illaesum ac si non fuisset conceptus 
aut partus ; quod est magnum miraculum contra leges naturae. 
Naturaliter enim vir, fecundando mulierem, laedere eius corpus 
debet, illud perforat, penetrat et polluit; item egressio filii ex 

utero materno requirit effractionem corporis materni. Et tamen in 
B. Virgine fuit verus partus, quia egressus est filius eadem via 
ac alii homines nascuntur. Sicut ergo Christus miraculose egres- 
sus est sepulchrum clausum et obsignatum, non laedendo 
petram, et sicut ingressus est coenaculum, ianuis et fenestris 
clausis, ita et egressus est e corpore B. Virginis, illud non lae- 
dendo. Miraculum quod ex divina virtute, ad nutum hominis 
glorificati, potest ZAabitualiter contingere, transeunter factum 
est in partu Mariae et ad hunc scopum. 


115. Triplex Virginitas Mariae, scii, ante partum, 
in partu, et post partum, est de fide. — Simul in- 
venitur definita in Cone. Lateranensi sub Martino I 
(a. 649), et in Cone. Constantinopolitano III (a. 680) 
contra Monothelitas, at iam antea proponebatur ut ad 
ipsam fidem pertinens, ex ordinario ac universali magiste- 
rio. 


Cone. Later, ait : « Si quis, secundum sanctos Patres, non 
confitetur proprie et secundum veritatem, Dei Genitricem 
sanctam semperque Virginem immaculatam Mariam..., absque 
semine concepisse ex Spiritu sancto et incorruptibiliter eam ge- 
nuisse, indissolubili permanente et post partum eiusdem virginitate, 
condemnatus sit » can. 3. 

Et in Cone. Const. Ill celebratur « Mariae illibata virginitas 
ante partum, in partu, post partum interminabilis ». 


De qua triplici virginitate dicemus tribus distinctis in 
quaestionibus]. 


QUAESTIO PRIMA. 


MATER DEI EST VIRGO IN CONCEPTU SEU 
ANTE PARTUM. 


116. Dogma fidei est Matrem Dei fuisse Virginem 
ante partum et in ipsa conceptione Filii sui, quod 
certum est ex perpetua Ecclesiae traditione, et simul certum 
a Deo esse vere revelatum .i. 


i. De tota hac materia, vide imprimis L. Janssens, o. c., diss. de 
B. Mariae virginali maternitate ; et Van Crombrugghe, o. c. c. 2; 
etiam Campana, o. c., II p. q. 4. 


E 

Hoc privilegium virginitatis in conceptu impugnarunt : 

1? ludaei, tempore Christi et apostolico, dicentes Chri- 
stum esse ex parentibus natum ac verum filium losephi, 
— aut esse filium Mariae et cuiusdam militis romani 
Panther vel Pantheros, quod etiam Celsus obiicit Chri- 
stianis, ut scimus ex Origene contra Celsum scribente ; 
— imo etiam ex adulterio esse conceptum. 

2? ]tem, primis saeculis, Ebionitae quidam iudaeo- 
christiani, Carpocrates, Cerinthus, dicentes Christum ex 
Maria et loseph secundum leges naturales conceptum, 
et B. loseph esse verum patrem Christi. 

3? Haeresim primitivam saec. XVI renovarunt Anaba- 
ptistae, praesertim L. Stenberger. 

4? ]tem, nostris temporibus, Rationalistae, ut Ven- 
turini, Paulus, Strauss, Renan, Harnack, et quidam Mo- 
dernistae, ut pseudo-Herzog (Turmel), dicentes doctrinam 
catholicam de virginitate et sanctitate B. Virginis esse 
mythum seu legendam, ad instar fabulae paganae adin- 
ventam ; aut non esse nisi hellenicam adulterationem 
primaevi Evangeli, secundum quod Christus naturali 
modo conceptus est. 

Doctrina catholica, iam primis temporibus habita 
fuit ut definita ex ordinario et universali Ecclesiae magiste- 
rio, et quidem fere ab initio, proclamante Christum de 
Spiritu sancto conceptum, incarnatum, natum e Maria 
virgine, vel et semper virgine, ac absque virili semine ; 
sequentibus vero temporibus etiam solemniter definita 
fuit in pluribus conciliis. 


Constat ex symbolis Apostolico (sub variis formis) et Nicaeno- 
Constantinopolitano ; ep. Felicis papae ad ep. Alex. (a. 270); 
ep. Siricii (a. 392) ; Cone. Ephesino, in anath. t? ; ep. Leonis 
M. (a. 449) ad Flavianum Constantinopolitanum ; Cone. Chalced. 
(a. 451) in def. contra Monophysitas ; ep. loannis II (a. 534) 
ad Senatores Constantinopolitanos ; Cone. Constant. II, can. 6 
et 14; Cone. Bracarensi, can. 3; ep. Gregorii M. 67 ad ep. 
Hib. (a. 601) ; ep. Honorii IV (a. 634) ad Sergium Patr. Constan- 
tinopolitanum ; Cone. Lat. sub Martino I (a. 649), can. 2 et 13 ii. 


i. Etiam qui credebant lesum esse Messiam, ut constat ex lust ino, 
dial. 48, 4. 


VIRGO ANTE PARTUM 219 


Cone. Tolct. XI (a. 675); Cone. Const. Ill (a. 680) contra 
Monothelitas ; ep. Hadriani I (a. 793), et Cone. Francofor- 
diensi (a. 794) ; Leone III, fides Nicephori (a. 811) ; Leone IX 
(a. 1053), symb. fidei ; Innocentio III (a. 1208), prof, fidci pro 
Waldensibus ; Cone. Lat. IV (a. 1215) ; Cone. Ludg. II (a. 1274), 
prof, fidei Michaélis Palaeologi ; Cone. Flor. (a. 1441), deer, 
pro lacobitis ; Sixto IV, const. Cum praeexcelsa (a. 1476); 
Paulo IV, constit. Cum quorumdam (a. 1555) contra Socinianos, 
a Clemente VIII a. 1603 confirmata. 


117. Testimonium Scripturae. — Dogma eruitur 
ex Scriptura, tum Veteris, tum Novi Testamenti. 


A. In V. T. invenitur praenuntiatum ab Isaia, VII, 14 : 
Ecce Virgo concipiet et pariet filium, et vocabitur nomen 
eius Emmanuel, vel, secundum textum hebraieum : Ecce 
virgo (ha'almah) gravida et parturiens, et vocabit nomen 
eius Immanu-El. De quo notandum : 


1? Ibi regem Achaz, timentem regum Israel et Damasci 
confoederationem, ac volentem foedus concludere cum 
rege Assyriorum, monet propheta salutem a solo lahveh 
esse exspectandam. Cuius rei, ipse regi incredulo voluit 
dare signum. Cum autem illud etiam rex ex hypocrisi 
denegasset, ipsius voluntatis divinae, salutem populi 
luda propter Messiam promittentis, palpabile signum 
mox futurum solemniter annuntiat propheta, scii, deso- 
lationem terrae per ipsum regem Assyriorum inducendam : 


« Propter hoc dabit Dominus ipse vobis signum : Ecce virgo 
concipiet et pariet filium et vocabitur nomen eius Emmanuel »... : 
en voluntas Dei promittens salutem per Messiam... « Antequam 
sciat puer reprobare malum et eligere bonum, derelinquetur 
terra. Quam (derelictam) tu detestaris (vel times) a facie (a parte) 
duorum regum suorum, adducet Dominus super te, et super 
populum tuum, et super domum patris tui, — dies qui non 
venerunt a diebus separationis Ephraim et luda, — cum (i. e. a) 
rege Assyriorum » : en signum (v. 14-17). 


2? In vaticinio esse quaestionem de Emmanuel et de 
matre sua, i. e. de ipsa persona Messiae, et de Maria. Quod 
constat ex variis signis, saltem si simul sumantur : 


a) Ex nomine Emmanuel (Nobiscum Deus) et ex titulis ac 
attributis quae de ipso praedicantur, scilicet quod sit admirabilis, 

consiliarius, Deus fortis, pater futuri saeculi, princeps pacis 
(X, 6). 

b) Ex eo quod ipsius sit terra luda, quae alibi terra Domini 
vocatur (VIIL 8), et quod dicatur pignus victoriae definitivae 
(VIIL, 9-10 ; Mich. V, I sq.). 

c) Ex eo quod sedebit super solium (thronum) David, dominatu 
perenni (IX, 7), ac regnum universale pacis et iustitiae sit insti- 
tutus (XI). 

Quod magis certificatur ex ipsa interpretatione authentica 
evangelistae Matthei, I, 22 ; et ex interpretatione Patrum '. 


30 Verbum : virgo (almah), etymologice (ab 'elem) 
significare adolescentulam ; at, secundum usum Scriptu- 
rarum, semper significare innuptam vel et virginem 
(Gen. XXIV, 43 et 16; Ex. IL, 8; Prov. XXX, 18-19 ; 
Cant. I, 2; VL, 7 ; Ps. LXVIL 26 ; I Parai. XV, 20). 


i. Fuerunt et aliae opiniones : 


1) ludaei, iuxta Hieronymum, Emmanuel intellexerunt Ezechiam, 
filium regis Achaz. — At Ezechias, tempore prophetiae ab Isaia pro- 
latae, iam natus erat; neque intelligitur quomodo uxorem regis pro- 
pheta appellare potuerit almah, adolescentulam virginem? Nec obstat 
versio graeca LXX : vocabis, quasi Achaz nomen daret Emmanuel ; 
duis in textu hebraico legitur vocabit, scii, ipsa virgo dabit puero nomen 

mmanuel : graecus textus est versio falsa, ponens formam secundae 
personae masculinae loco tertiae femininae. 

2) Alii dix.-runt Emmanuel esse filium Isaiae, ut Hieronymus testatur, 
quam sententiam amplexi suut Socinus, Grotius, Gesenius, etc.; eo 
quod duobus filiis prophetae nomina symbolica imposita fuerunt (VII, 
3; VIIL 3). At ea quae VIII, 8 — X de Emmanuel dicuntur, de filio 
Isaiae intelligi nequeunt ; nec intelligitur cur propheta uxorem suam, 
quam VIIL, 3 vocat prophetissam, appellat adolescentulam virginem. 

3) Alii dicunt sermonem esse de muliere et de filio indeterminate, 
quo, ad significandam liberationem proxime futuram, propheta ait : 
s; mulier nunc conciperet, tempore nativitatis filii iam adesset libe- 
ratio, ita ut merito filium suum quemcumque vocare posset : nobiscum 
Deus. Ita non-catholici plurimi : Reuss, Kuenen, Smith, Duhm, Marti, 
etc. At emendationes textus requiruntur plures : delendus est v. 15 ; 
v. 18-25 tribuuntur redactori, qui ad coniungendum v. 18 cum 16 addidit 
v. 17 ; VIIL, 8 corrigi debet. Insuper nullatenus explicatur quare pro- 
pheta adhibet vocem 'almah. 

4) Denique quidam habent Emmanuel ut typum Messiae, ut iam 
notat Hieronymus, l. c. Quam interpretationem pauci sequuntur ca- 
tholici, ita volentes salvare dictum Mt. I, 22. Sed quisnam est ille 
Emmanuel qui est typus Messiae? Et, si est typus, debet pariter esse 
a virgine modo miraculoso absque viro conceptus. Insuper dubitari 
potest an ad veritatem verborum Mt. I, 22 salvandam, possit sufficere 
sensus typicus. 

Haec tamen sententia non fuit damnata : damnavit quidem Pius VI, 
20 sept. 1779, librum L. Isenbiehl, eo quod vaticinium Isaiae de Christo 
et Maria nec litteraliter nec typice intelligendum dicebat. 

Unde non solum versioncs Christianae, uti syriaca et vulgata, 
vertunt virginem ; sed etiam apud LXX interpretes, ab omni 
influxu Christiano remotos, legitur : "| zap0évo . 


Quibus praesuppositis, dicendum prophetam annun- 
tiasse virginitatem matris Messiae, seu matrem, in sensu 
composito dum mater fiebat, adhuc esse virginem. Nam : 


«a) Veritatem hanc suadet factum illud, quod prophetiae 
messianicae — Isaiae et aliorum — frequenter loquantur 
de Messiae matre, de humano vero patre eius altum teneant 
silentium. 


b) Agitur in casu de virgine quae apparet oculis prophe- 
tae, et de qua sermo fit ipso et solo momento quo mater 
fit Messiae : ecce virgo concipiens et pariens filium. Si 
matri Messiae praediceretur maternitas consequens leges 
ordinarias generationis, absone designaretur haec vocabulo 
quod iugiter puellam innuptam designat. 


c) Palmare tandem argumentum suppeditat contexta 
oratio. Isaias praedicit Achaz poenas daturum, et solum 
lahveh, exclusa familia regia, salutem finalem, propter 
Messiam, esse operaturum. "Vaticinium hoc exprimit 
phrasi in cuius priori membro Messiae Mater virgo 
(cum articulo) emphatice vocatur. Atqui nisi ex virgine 
in sensu compostio Messias putetur nasciturus, neque 
excluderetur eius paternitas a familia regia, neque ulla 
esset ratio emphatice designandi matrem eius iuxta prae- 
cedentem suum virginitatis statum ». 


Bt sane : Vel esset nupta vel innupta. Non potest supponi 
innupta, ex vitio vel stupro concipiens : id enim nequit supponi 
pro Messia futuro. Si autem est nupta, inepte diceretur : virgo 
concipiens et pariens.i. 


i. Ita Van Crombrugghe, o.c, c. 2a. l, 8 L p. 34-35. — De 
Prophetia Isaiae conferri insuper possunt : Lagrange, La Vierge et 
Emmanuel, in R. Bibl, 1892 et 1905 ; Van Hoonacker, La prophétie 
relative à la naissance d'Immanu-El, in R. Bibl, 1904 ; Condamin, 
Le livre d'Isare, Paris, 1905 ; Perret, La prophétie d'Emmanuel, in R. 
Prat. d'Apol., 1911 ; Calés, Le sens de Almah ; Les trois discours prophé- 
tiques sur l'Emmanuel, in Rev. de Sc. rel., 1910 et 1922 ; 'Tobac, Diet. 
Théol, art. Isate; A. Colunga, El vaticinio de Emmanuel, in Cienda 
Tom., 1925 ; Ceuppens, De Prophetiis Messianids, Romae, 1935. 

B. In N. T. id novimus realisation: 


1? Lucas, LI, 26, narrat B. Virginem, angelo nuntiante 
eam Filium Altissimi parituram, ancipitem haesisse ob 
oppositionem inter maternitatem futuram nuntiatam et 
statum suum qui maternitatem via naturali obtentam 
excludebat, et postulasse : Quomodo fiet istud, quoniam 
virum non cognosco (34)? Cui angelus respondit : Spiritus 
sanctus superveniet in te, et virtus Altissimi obumbrabit 
tibi. Ideoque et quod nascetur ex te Sanctum vocabitur 
Filius Dei (35), i. e. miraculosa Spiritus sancti operatio 
et divina virtus quasi umbra (quae sine macula et vestigio 
obiecta pervadit), citra communionem cum viro, per- 
ficiet mysterium in tuo utero. Quod intelligens Maria sibi 
promitti maternitatem cum illibata virginitate servata, 
nuntio acquiescit : Ecce ancilla Domini: fiat mihi secundum 
verbum tuum (38). 

Quod factum est, nam adimpletis suis diebus, peperit 
Filium suum primogenitum (II, 7). Et lesus non erat, 
sicut putabatur, filius loseph (III, 23). 


2? Item Matthaeus, I, 18, refert B. Virginem inventam 
esse in utero habentem de Spiritu sancto, ac angelum 
monuisse loseph sponsam praegnantem, antequam con- 
venirent, dimittere cogitantem : Noli timere accipere Mariam 
coniugem tuam ; quod enim in ea natum est de Spiritu sancto 
est (20). Cui monito obtemperans, loseph accepit Mariam 
(24) haecque peperit filium suum primogenitum (25). 


In quibus notandum : Solo Spiritui sancto, conceptio 
fili tribuitur, opus autem viri excluditur. Virgo enim 
habet in utero sine viro, et de Spiritu Sancto, i. e. a sola 
voluntate divina, qua non laeditur corpus. In utero habere 
supponit conceptum, et ideo conceptio non laedit matrem. 
Quapropter est virgo in conceptu. 


Nec obstat quod in vetere versione syriaca, Mt. I, 16 legatur: 
loseph, cui desponsata erat Maria virgo, genuit lesum. Ergo, 
aiunt, loseph est pater Christi secundum carnem. — Agitur 
de textu syriaco-sinaitico, qui hunc exhibet tenorem : « lacob 
autem genuit loseph ; loseph, cui desponsata erat virgo Maria, 
genuit lesum, qui vocatur Christus ». 

lamvero : 


a) Etiam ista lectio tuetur doctrinam de virginali ortu Messiae, 
uti constat ex verbis : cui desponsata erat virgo Maria, et ex eo 
quod v. x8 sq. habet explicite narrationem patentem conce- 
ptionis miraculosae. - 

b) Nisi igitur manifesta admittatur contradictio in textu, 
dicendum est vocem genuit, aut esse lapsum calami, aut sumendam 
esse sensu legali, quatenus loseph iuridice et coram lege erat 
pater Christi, et filium habuit legaliter agnitum, aut legitimum 
haeredem : quod eo facilius admitti potest, quia in genealogia 
a Matthaeo relata, vox genuit non semper paternitatem naturalem 
designat, ut v. g. loram respectu Osiae (v. 8), et losias respectu 
lechoniae (v. 11), et lechonias respectu Salathiel (v. 12 ; cfr. 
ler. XXII, 30). 

c) Ceterum unus codex contra omnes alios valere nequitl. 


118 Testimonium Traditionis. — Traditio etiam 
primaeva dogma virginitatis Mariae in conceptu sine dubio 
iugiter, aptissime et unanimiter inculcat. 

Symbolum apostolicum, in forma sua romana, — a qua 
aliae formae occidentales dependent, — certo habuit 
ab initio : et in Christum, Filium eius, Dominum nostrum, 
natum ex Virgine, imo, ex citationibus Tertulliani et 
Hippolyti, magis complete : natum ex Spiritu sancto et 
Maria Virgine ; quod ceteroquin in omnibus symbolis 
affirmatur. 

Cui consonat lustinus, in Apologia conceptionem Mariae 
virginalem exhibens utfundamentalem religionis Christianae 


i. Tres scii, sunt lectiones : 


1? recepta Vulgatae, quam exhibent quoque codices unciales graeci 
omnes, et pars longe maior codicum minusculorum, versiones sahidica, 
coptica, syriaca peschitta, et citationes Patrum inde a Tertulliano : 
lacob autem genuit loseph, virum Mariae, de qua natus est lesus, qui 
vocatur Christus; 

2? pauci codices minusculi graeci, versio latina vetus et syriaca 
cur. habent : lacob genuit loseph, cui desponsata virgo Maria genuit 
lesum ; vel : cui desponsata erat virgo Maria quae genuit lesum ; 

30 una syriaca sinaitica, omnino singularis, habet : loseph, cui... 
genuit. Quae orta est fortasse ex eo, quod nomen loseph bis transcriptum 
est. 

Hinc praeferenda omnino videtur lectio prima, ob numerum et 
auctoritatem eam attestantium ; lectio secunda facile oriri potuit ex 
prima, ob studium expressius inculcandi conceptum virginalem, unde 
verba virum Mariae », mutata fuerunt in haec alia : | cui desponsata... 
virgo Maria »; lectio tertia forsan est ex secunda derivata, bis tran- 
scripto nomine loseph. — Cfr. Van Crombrugghe, 0. c., p. 47-49. 

veritatem, quam diabolus sparsa legenda Persei impugnare 
quaesierit (I, 22, 33); et in Dialogo, eam vindicans ac 
ostendens ludaeos ex odio Christ falsasse Isaiam pro- 
phetam, substituendo vocem 5 peáàwe, loco septuaginta- 
viralis lectionis : 5 rrap0ivol (c. 43, 48, 57, 63, 66, 84, 
too). 

Similiter dogmaticum | characterem conceptionis vir- 
ginalis in lucem ponunt : Ignatius Ant. tria mysteria 
ponens, quae sunt : Mariae virginitas, partus ipsius, et 
mors Domini (ad Eph. XIX, 1 ; cfr. VIL; ad Smyrn. I, 
1) ; Aristides in Apol. 15 ; Irenaeus asserens hanc veritatem 
esse unam ex eis quae in regula fidei ab omnibus credenda 
continetur (adv. Haer. III, 19 sq.) ; Tertullianus adversus 
Marcionem, de carne Christi, 17 ; Hippolytus testans esse 
traditionem apostolicam (c. Noét. 17; de Antechr. 8); 
Clemens Alex. (Strom. VI, 15; VII, 16); Origines eam 
dicens necessariam ad habendam omnem fidem (in Ioan. 
9; de Pr. L 4 ; c. Cels. L| 32 sq.) ; et deinceps omnes. 

Unde, fatetur Harnack, saec. II Christianos gentilitatis 
illud dogma unanimiter esse professosl. 


119. Convenientia rationis, Ut iam vidimus, mul- 
tiplex traditur a S. Thoma, III, q. 28, a. 1 : 

« Quod Christus sit conceptus ex virgine conveniens est 
propter quatuor : 


1? propter mittentis Patris dignitatem | conservandam. 


Cum enim Christus sit verus et naturalis Dei Filius, 
non fuit conveniens quod alium patrem haberet quam 
Deum, ne dignitas Dei Patris transferretur ad alium. 

2? hoc fuit conveniens proprietati ipsius Filii qui mittitur, 
qui est Verbum Dei. Verbum autem absque omni cor- 
ruptione cordis concipitur; quinimo cordis corruptio 
perfecti Verbi conceptionem non patitur. Quia ergo caro 
sic fuit a Verbo Dei assumpta, ut esset caro Verbi Dei, 
conveniens fuit quod etiam ipsa sine corruptione matris 
conciperetur. 

3? hoc fuit conveniens dignitati humanitatis | Christi, 


I. Lehrbuch der Dogmengeschichte, Is, p. 96. 

in qua locum pcccatum habere non debuit, per quam 
peccatum mundi tollebatur, secundum illud Io. I, 29 
Ecce Agnus Dei, scii, innocens, qui tollit peccatum mundi. 
Non poterat autem esse quod in natura iam corrupta ex 
concubitu caro nasceretur sine infectione originalis pec- 
cati. Unde Augustinus dicit, de nupt, et cone. IL, 12 
Solum nuptialis concubitus ibi non fuit, scii, in matri- 
monio Mariae et loseph, quia in carne peccati heri non 
poterat sine illa carnis pudenda concupiscentia, quae 
accidit ex peccato, sine qua concipi voluit qui futurus 
erat sine peccato. 

40 propter ipsum finem incarnationis Christi, quae ad 
hoc fuit ut homines renascerentur in filios Dei, non ex 
voluntate carnis, neque ex voluntate viri, sed ex Deo, i. e. 
ex ipsa Dei virtute ; cuius rei exemplar apparere debuit 
in ipsa conceptione Christi. Unde Augustinus, de s. virg. 6 : 
Oportebat caput nostrum, insigni miraculo, secundem 
carnem nasci de virgine, quo significaret membra sua de 
virgine Ecclesia secundum spiritum nascitura ». 


Conveniens quoque fuit quod Christus nasceretur ex virgine 
desponsata, sive propter ipsum, sive propter matrem, sive etiam 
propter nos. Quod ostendit S. Thomas, q. 29, a. 1 


A. « Propter ipsum Christum, quadruplici ratione : 


l. quidem, ne ab infidelibus tamquam  illegitime natus abiice- 
retur. Unde Ambrosius dicit, in Le. I : Quid ludaeis, quid 
Herodi posset adseribi, si natum viderentur ex adulterio per- 
secuti ? 

2. ut consueto modo eius genealogia per virum  describeretur. 
Unde dicit Ambrosius, in Le. III : Qui in saeculum venit, sae- 
culi debuit more describi. Viri autem persona quaeritur, qui 
in senatu et reliquis curiis civitatum generis asserit dignitatem. 
Consuetudo etiam nos instituit Scripturarum quae semper viri 
originem quaerit. 

3. ad tutelam pueri nati, ne diabolus contra eum vehementius 
nocumenta procuraret. Et ideo Ignatius dicit ipsam fuisse de- 
ponsatam, ut partus eius diabolo celaretur. 

4. ut a loseph nutriretur, unde pater eius dictus est, quasi 
nutritius. 


B. Fuit etiam conveniens ex parte Virginis : 
I. quidem, quia per hoc redditur immunis a poena, ne scilicet 
Mariologia. — 15. 

lapidaretur a ludaeis, tamquam adultera, ut Hieronymus dicit, 
in Mt. I. 

2. ut per hoc ab infamia liberaretur. Unde dicit Ambrosius, 
in Lc.I,quod desponsata est, ne temeratae virginitatis adureretur 
infamia, cui gravis alvus corruptelae videretur insigne praeferre. 

3. ut ei a loseph ministerium exhiberetur, ut Hieronymus dicit, 
l. c. 


C. Ex parte etiam nostra hoc fuit conveniens : 


l. quidem, quia testimonio loseph comprobatum est Christum 
ex virgine natum. Unde Ambrosius dicit, in Lc., l. c. : Locu- 
pletior testis pudoris maritus adhibetur, qui posset et dolere 
iniuriam, et vindicare opprobrium, si non agnosceret sacramen- 
tum. 

2. quia ipsa verba Virginis matris magis credibilia redduntur 
suam virginitatem asserentis. Unde Ambrosius dicit, ib. : Fides 
Mariae verbis magis adsciscitur, et mendacii causa removetur. 
Videretur enim culpam obumbrare voluisse mendacio innupta 
praegnans. Causam autem mentiendi desponsata non habuit, 
cum coniugii praemium et gratia nuptiarum partus sit feminarum. 

Quae quidem duo pertinent ad firmitatem fidei nostrae. 

3. ut tolleretur excusatio virginibus, quae propter suam incau- 
telam non vitant infamiam. Unde Ambrosius dicit, ib. : Non 
decuit virginibus sinistra opinione viventibus velamen excusa- 
tionis relinqui quod infamata mater quoque Domini videretur. 

4. quia per hoc significatur universa Ecclesia, quae cum virgo 
sit, desponsata tamen est uni viro Christo, ut Augustinus dicit 
in lib. de s. virg., 12. 

Potest etiam et 5" ratio esse, quod mater Domini fuit despon- 
sata et virgo, quia in persona ipsius et virginitas et matrimonium 
honoratur contra haereticos alteri horum detrahentes ». 


Breviter Bernardus, hom. s. Missus est, n. 13 : « Necessario 
igitur desponsata est Maria loseph, quando per hoc et a canibus 
sanctum absconditur, et a sponso virginitas comprobatur, et 
Virginis tam verecundiae parcitur, quam famae providetur. Quid 
sapientius, quid dignius divina providentia? Uni tali consilio 
secretis coelestibus et admittitur testis, et excluditur hostis, et 
integra servatur fama Virginis matris ». 


120. Conceptio virginalis est miraculosa, Superans 
vires creatas. — Conceptio virginalis est a Deo, tamquam 
causa particularis agente loco causae creatae particularis, 
scii, virilis seminis, et actionem eius supplente ; et id 
non cbstante dispositione contraria in natura, quia lex 
naturae habet materiam a matre ministratam, scii, ovulum, 

nonnisi per virtutem humani seminis formari in prolem. 
Quod omnipotenti Deo evidenter est possibile, uti ratio 
humana clare perspicit. Nam virtus infinita Dei intime 
praesens est in omnibus rebus, et fortior omnibus viribus 
creatis. Quid igitur impedit quominus in utero mulieris, 
ubi adest, quin claustrum virginitatis frangat aut per 
vaginam vadat, ovulum transmutet in foetum, et evo- 
lutionem producat quam semen virile perageret? Virtus 
scii, divina, quae singulis creaturis suam propriam vir- 
tutem contulit, potest omnia facere quae virtutes creatae 
faciunt, et quidem per semetipsam, absque concursu 
virtutis creatae. 


« Manifestum est, ait S. Thomas, c. Gent. IV, 45, cum virtus 
divina infinita sit, et per eam omnes causae virtutem producendi 
effectus sortiantur, quod quicumque effectus per quamcumque 
causam producitur, potest per Deum absque illius causae ad- 
miniculo produci eiusdem speciei et naturae. Sicut igitur virtus 
naturalis quae est in humano semine producit hominem verum, 
speciem et naturam humanam habentem, ita virtus divina, quae 
talem virtutem semini dedit, absque huiusmodi' virtute potest 
effectus illius virtutis producere constituendo verum hominem, 
speciem et naturam humanam habentem ». 


121. Obiiciunt Rationalistae praecipue tria : 


1? Traditionem primitivam ignorasse virginitatem Ma- 
riae. Christologia enim percurrit triplex stadium evolu- 
tionis 

a) in primo stadio conceptum virginalem ignoravit, 
ut videre est apud Marcum, apud Paulum, et apud Ebio- 
nitas virginali conceptui adversatos ; 

b) in secundo stadio hunc admisit, ut constat ex narra- 
tionibus Matthaei I, et Lucae I-II ; 

c) in tertio stadio autem eum ut inutilem neglexit, cuius 
testis est loannes, qui Christum Filium Dei habuit, non 
quia de Spiritu sancto e virgine conceptus, sed quia est 
ipsum Verbum divinum ab aeterno, a Patre procedens. 

Quae melius exposita fuere a Holtzmannli. 


1. Lehrbuch der Neutestamentlichen Théologie, Leipzig, 1897 ; 2* cd., 
1911. 

2? Ortum dogmatis sat facile explicari, 

sive a) quia ante Christi adventum, divina conceptio 
aut virginalis iam tribuebatur Messiae venturo, quod tunc 
postea lesu nato et Messiam habito fuit applicatum ; 

sive b) quia ethnico-graeci, facti Christiani, legendas 
paganas de generatione deorum et heroüm a diis appli- 
cuerunt Christo, ut colligere est ex Le. I, 35 : Spiritus 
Sanctus superveniet in te... zdeoque et quod nascetur ex 
te, sanctum vocabitur, Filius Dei; 

sive c) quia ipsi fideles, puta iudaeo-christiani, suis 
speculationibus religiosis, idealem conceptum superioris 
originis de Christo effbrmarunt, atque male intelligentes 
textum Isaiae VIL, 14 iuxta falsam versionem LXX, 
conceptum virginalem a virtute divina Christo tribuerunt. 


3? Denique Evangelium, quod dicitur infantiae, non 
mereri fidem ; quod constat tum ex documentis truncatis, 
praesertim Lucae, tum ex contradictionibus, tum ex ipsis 
Christi genealogiis. 

Quae nunc examini sunt subiicienda*. 


122. Virginitas Mariae pertinet ad doctrinam 
primaevam, non tamen ad initialem praedicationem et 
catechesim. Iuxta prudentem oeconomiam menti audi- 
torum accommodatam, necesse erat prius divinam Christi 
missionem inculcare eamque comprobare miraculis aut 
impletis prophetiis, et sic paulatim adducere ad diffici- 
liora et sublimiora, uti sunt incarnatio Filii Dei, divinitas 
Chrisü eiusque origo virginalis: Eodem modo Christus, 
qui prius divinam affirmabat missionem, postea suam 
innuit divinitatem, at plenam mysteriorum revelationem 
reliquit Spiritui sancto faciendam. Quodsi ab initio divinam 


i. Cfr. Van Crombrugghe, o. C. ; Rose, Études sur les Évangiles; 
Bardenhewer, Maria Verkündigung, in Bibl. Stud., 1905 ; Mangenot 
Les Évangiles synoptiques, 1911 ; Lagrange, Le récit de l'Énfance de 
Jésus dans S. Luc., in R. BibL, 1895; La conception surnaturelle du 
Christ d'aprés S. Luc, in R. Bibl., 1914 ; 5. Luc; S. Matthieu; Durand, 
L'enfance de Jésus-Christ, 1908 ; A116, Le récit de l'annonciation dans 
S. Luc, en 2? Congrés Marial Breton, 1908 ; Baldi, L'Infantia del Sal- 
vatore, 1925 ; Mc Nabb, The New Testament withness to our Blessed 
Lady, 1930; J. Gresham Machen, The Virgin Birth of Christ, 1930 ; 
Vosté, De conceptione Virginali lesu Christi, Romae, 1933. 

originem proposuisset illius quem fabri filium cognosce- 
bant, lapidassent eum ut blasphcmum et Mariam consi- 
derassem tamquam adulteram. Ne ergo praeberent scan- 
dalum, atque impedimentum apponerent auditorum con- 
versioni, apostoli, -ex prudentia, tacebant quaedam eaque 
progressive reservabant revelanda. 


t?^ Marci Evangelium est historia publici ministerii 
Christi Filii Dei, conformis catechesi primitivae et prae- 
dicationi Petri, tradens primae doctrinae Christianae 
elementa, servatis pro ulteriori praedicatione sublimio- 
ribus veritatibus. Quare silentium Marci est mere nega- 
tivum, non exclusivum, virginitatis. 


Hinc prudentius loquitur de relationibus inter lesum et B. 
loseph intercedentibus : lesum scii, vocat Filium Dei, aut 
filium Mariae, aut filium David, aut filium hominis ; numquam 
vero filium loseph, ne quidem si in locis parallelis haec deno- 
minatio occurrat apud Mattheum, Lucam aut loannem 


Mt. XIII, 55 : Le. IV, 22: Io. VL 42 : Mc. VL 2: 
Nonne hic est Nonne hic est Nonne hic est Nonne hic est 
filius fabri ? filiusloseph? — filiusloseph? — faber, filius 
Mariae ? 


Objiciunt Mc. III, 21 : « sui (cognati) exierunt tenere eum ; 
dicebant enim : Quoniam in furore versus est », inter quos erat 
et mater eius (v. 31) ; porro ita non poterant cogitare scientes 
divinam eius originem virginalem. 

Resp. : a) Cognatü ignorabant hanc originem, quam Maria 
conservabat in corde suo. 

b) Cum in furore i. e. in exaltatione religiosa exessiva ab aliis 
dicebatur, sui venerunt tenere lesum, propter auditam ab aliis 
de ipso sententiam. 

c) Maria vero nequaquam ita existimabat, sed in comitatu 
erat, sequens ex materno affectu et de agendis circa Filium 
pie sollicita, ut iam diximus, n. 64, 50. 


2? Paulus non ut biographus intendit narrare historiam 
lesu, nec exponere totam doctrinam eius, sed agit theo- 
logum, praesertim Redemptionis, et in epistolis, occasione 
data, iuxta necessitates Ecclesiae nascentis, quasdam 
veritates theoreticas aut practicas vult inculcare ; hinc 
nonnisi de quatuor vel quinque factis ad terrestrem 
lesu vitam pertinentibus remémorát. Unde silentium 

eius est mere negativum, sicut et in Petro aliisque apostolis 
in Actibus, non exclusivum, virginitatis. 


Quare quidam modi loquendi virginitatem Mariae suppo- 
nunt aut verisimiliter innuunt : 


l*' respicit supereminentem Christi sanctitatem, quam habet 
perfectam et nativam (II Cor. V, 21 5 Eph. II, 3 sq.), dum tamen 
filii Adae naturaliter generati contrahunt verum peccatum, et 
sub lege peccati sunt (Rom. V, 12 sq.; VIL 13 sq.); quod 
indicat Christum non fuisse naturaliter generatum. 

2" est in verbis Gal. IV, 4, quae, nulla mentione facta 
humani patris, Christum declarant factum ex muliere (yevóyuevov 
&K yvvaikO ), i. e. ex sola muliere ', eodem modo ac Eva dicitur 
facta ex viro (I Cor. XI, 12). 

Cui non obstat Christum esse ex semine David secundum 
carnem (Rom. I, 3) aut ex semine Abrahae et Patrum (Rom. IV, 
13; IX, 5), i: e. de stirpe Abrahae et David, quia cum e Maria 
natus sit, eo ipso secundum carnem ad stirpem pertinet Abrahae 
et David, ad quam pertinebat mater eius. Et iure et legaliter erat 
filius David, quia B. loseph erat pater eius legalis, qui erat de 
stirpe David, atque legaliter pater filii ex legitima uxore citra 
adulterium suscepti. 


30 Ebionitae, saec. II labente et III, de quibus Iraenaeus 
et Tertullianus, adversati erant conceptui virginali, qui 
egressi videntur ex palaestinensi communitate iudaeo- 
christiana. Exinde tamen non recte concluderetur primos 
Christianos, ex ludaeis conversos, ignorasse originem 
Domini miraculosam. 


Nam ex testimoniis lustini, Origenis, Eusebii et Theodoreti 
colligitur partem Ebionitarum, primo magis tempore conceptum 
virginalem esse professos. Atque testatur Hegesippus Eccle- 
siam  Hierosolymitanam usque ad tempora Traiani (98-117) 
fidem Christianam servasse integram. Ergo tardior Ebionitarum 
oppositio aliunde quam ex historica traditione repetenda est1. 


40 loannes, evangelia Matthaei et Lucae cognoscens, 
ut enarraret gloriam Verbi Dei, eius divinitatem contra 
adversarios vindicat : cognoscens scii, narrationes infantiae 


l. Non aequivalet simpliciter locutioni simili yevvnrÓ  yvv^iko , 
natus ex muliere, qua L vertere solent hebraicam expressionem : 
jaloud ishsha, ad inculcandam debilitatem humanae naturae ac infir- 
mitatem, ait Van Crombrugghe, o. c., P. 66 

2. Ita Van Crombrugghe, p. 68-69. 

lesu, illas nequaquam impugnat, quod sane fecisset si 
eas non admississet ; at transcendens Christi constitu- 
tivum describit, ortum virginalem humanitatis, sicut plura 
alia, sine incommodo praetermittens. 


Sunt tamen in quarto evangelio plures declarationes, quae 
vindicant coelestem lesu originem : hae quidem directe eius 
divinitatem adstruunt; at cum auctor contra illos scribat qui 
lesum putabant via naturali genitum, non immerito dicuntur 
ex intentione auctoris indirecte aut concomitanter virginalem 
conceptum indicare. Ita v. g. IIL, 13 ; VI, 38, 44, 51, 63 ; VIII, 
38, 46, 58 ; X, 28-31 ; XL 25. 


Ceterum adversariorum positio est summe inverisimilis. 
Nam : 

a) Positis relationibus inter Paulum, Marcum et Lucam, 
cogitari nequit hunc in evangelio suo inculcasse veritatem 
quam illi plane ignoraverint aut reiecerint ; maxime cum 
secundum traditionem evangelium Lucae habeatur ut 
evangelium Pauli. 

b) loannes concipi nequit tamquam inutilem reiecisse 
ortum Christi virginalem, dum eodem moraliter tempore 
Symbolum apostolicum id ut tesseram fidei a baptizandis 
accipiendae imposuerit. 

c) Huiusmodi discordia necessario degenerasset in 
haeresim aut schisma, vel saltem sine relictis vestigiis 
non potuit evanescere. 


1233. Dogma virginitatis originem habere non 
potuit, nec apud ludaeos, nec apud ethnico-hellenos, 


nec apud ipsos Christianos Palaestinenses. 


A. Originem ex ludaismo directam et exclusivam, de- 
fendit Harnackl, reputans prophetiam Is. VII, 14, iuxta 
lectionem septuagintaviralem, in qua « ha'almah » redditur 
|j -ap0évoi, non solum inspirasse evangeli auctorem, 
sed suggessisse ipsam ideam virginalis Messiae conceptus ; 
pro sua consuetudine applicandi lesu Christo omnia 
V. T. loca quae viderentur continere prophetiam messia- 


IL. Lehrbuch der Dogmengeschichte, Y. 

nicam, Christiani ex iudaismo conversi erronee reputantes 
Is. VIL 14 sermonem facere de matre-virgine Messiae, 
concluserunt et statuerunt ipsum lesum ex Virgine natum. 


Falso tamen ; nam : 


1? Virginalis lesu generatio primitus recepta fuit inter 
iudaeo-christianos legentes Scripturam in textu originali 
hebraico; et ipsae narrationes evangelicae de infantia 
lesu primitus scriptae sunt in lingua hebraica aut aramaica ; 
ergo nequit admitti influxus determinativus septuaginta- 
viralis versionis. 

20 Etiam si legissent hanc versionem, nisi eventus viam 
ostendisset, iudaeo-christiani virginalem originem exinde 
deducere non potuissent : historice enim constat, tum 
ludaeos non intellexisse vaticinium Is. VII, 14 de Messia, 
sed de Ezechia filio Achaz, tum virginalem ortum Messiae 
promisso numquam attribuisse. 

30 Quodsi aliquis iudaeo-christianus studendo reperisset, 
vaticinium Isaiae esse messianicum atque in eo virgini- 
tatem adscribi Matri Messiae (quod supponeret profun- 
dius et criticum examen), numquam potuisset eam inter- 
pretationem imponere coaetaneis qui aliunde novissent 
lesum naturali via generatum. 


Ceteroquin possibilitati dictae originis obstant : 

a) Monotheismus ludaeorum transcendentalis, qui incar- 
nationem Filii Dei consubstantialis nec suspicare poterat, et Dei 
interventum, patris in conceptione vices gerentis, admittere 
repugnabat. 

b) Exspectatio Messiae oriundi ex domo et semine David, 
sicut Trypho ludaeus iam obiecit lustino : « Quomodo... Scri- 
ptura dicit Davidi, fore ut ex eius lumbis filium sibi Deus assumat, 
et regnum ei tradat, atque in sede gloriae suae collocet », dial. 68. 

c) Minor consideratio virginitatis apud ludaeos, dum proles 
numerosa habebatur ut gloria et particularis benedictio Dei ; — 
nisi apud Essenos, solitarios et eremitas ; at evangelia nullum 
influxum produnt illorum, imo nec ibi nominantur. 

Haec quidem impossibile reddebant, non quidem dogma 
virginitatis, sed spontaneum eius ortum, seu creationem mater- 
nitatis virginalis. 


B. Originem  ethnico-hellenicam statuerunt multi. Alii 
scilicet recurrerunt ad Buddhismum, alii ad religionem 

aegyptiacam vel babylonicam, alii ad cultum phrygicum 
aut mithraicum, vel ad doctrinas Persarum; alii invocarunt 
mythologiam graecam, mysteria eleusianica vel alia ignota, 
etc., alii evolutionem spontaneam vel et fraudulentaml. 
Non tamen verisimile est adstruendum esse influxum 
paganismi directum, sed potius indirecte dogma virgi- 
nitatis esse exortum ex eo scii, quod lesus praedicabatur 
Filius Dei, ethnico-christiani conceperunt filiationem 
divinam secundum notiones suas mythologicas, et suam 
ideam dein confirmarunt prophetia Isaiae VII, 14, ut ipse 
lustinus videtur innueres. Quod circa annum 80 factum 
censetur. 


lamvero : 


t? Apostoli semper et ubique immorantes inveniuntur 
in praedicando Deo transcendenti, aeterno et unico; 
impugnant polytheismum, et urgent separationem ab 
infidelibus paganis (II Cor. VI, 14-17). Quare impossibile 
est neophytos potuisse redire ad cultum paganismi in- 
feriorem et immoralem, lesum dicentes filium Dei ad 
modum paganorum ; et si unus relapsus esset, aut quidam 
coetus errorem admisisset, non tamen poterat quorumdam 
error invadere totam Ecclesiam, quin ullum deprehen- 
datur vestigium reactionis aut contradictionis, neque ex 
parte Apostolorum. 

2? Nullus influxus apparet ethnico-graecus in narra- 
tiones Matthaei I-II et Lucae I-II, sed praebent characterem 
semiticum ; quare iudaeo-christiani auctores harum nar- 
rationum a paganis vel ethnico-christianis illas non ac- 
ceperunt. 

3? Debitum tempus requiritur ad formandam, spar- 
gendam, imponendam legendam, sub mythologico in- 
fluxu natam. Quod in casu deest, cum Evangelium Lucae 
certe an. 7] ante destructam civitatem sanctam sit scriptum, 


l. Vide bibliographiam apud Clemen, Religionsgeschichtliche | Er- 
klarung des Neuen Testaments, Giessen, 1900 ; et Harnack, o. c. 

2. LoiSY, Les Évangiles synoptiques, I, 1917. 

3. « Dum autem Verbum, quae prima est Dei progenies, sine mixtione 
genitum dicimus, lesum Christum Magistrum nostrum... nihil ab 


Ils qui apud vos dicuntur, lovis filiis alienum et novum afferimus », 
Apol. I, 21. 

imo probabiliter ante an. 63, quo ipsi Actus Apostolorum 
terminantur. Pauci anni sane non sufficiunt ad novum 
dogma introducendum in totam Ecclesiam. 

40 Nullum adest indicium historicum dogmatis a legendis 
paganis derivati : quinam fecerint, ubinam vixerint, a 
quonam evangelizati fuerint, quomodo eorum novitates 
ad alios et ad totam Ecclesiam transierint, nullatenus 
refertur. 


Talem derivationem affirmare tunc solum scientia historica 
permittit quando a) ex testis qualificati declaratione colligitur ; 
aut b) litteraria fontium cognatione denuntiatur ; aut c) ex suf- 
ficienti rei essentialis vel adiunctorum similitudine resultat. 
In casu autem a) omnis deest declaratio testis! ; b) fontium 
cognatio litteraria habetur nulla; c) quantum ad mutuam ip- 
sarum rerum relationem et similitudinem, legendae paganae 
et dogma Christianum late distant, imo essentialibus in elementis 
opponuntur. 

Mysterium Christianum est in omnibus Deo dignum : iu in- 
nititur transcendenti monotheismo ; 20 locum honore plenum 
facit religiosae virginitati, dum illa quae maternitatis gaudiis 
renuntiaverat et Deo se virginem consecraverat, rogatur a legato 
divino ut consentiat fieri mater Filii Dei Salvatoris, et, ipsa con- 
sentiente, per Omnipotentem Deum sic perficitur divina mater- 
nitas ut consecretur et virginitas ; 30 rei veritas attestationes 
habet historicas Evangelii. E contra, legendae paganae nec Deo 
nec ipso homine sunt dignae : i? innituntur aut puerili natu- 
risme, aut pseudo-philosophica transmigrationis animarum 
doctrina, aut crasso polytheismo in quo ipsi dii infrenatis pas- 
sionibus ducuntur; 20 virginitatem voluntariam et Deo con- 
secratam plane ignorant ; contra, inspirantur horrore sterilitatis, 
et desiderio prolis quae obtenta declaratur, sive ope rituum 
magicorum aut praxium superstitiosarum, sive ex concubitu 
Dei anthropomorphic! aut theriomorphici ; 30 attestationem non 
habent nisi infantilem aut depravatam populi inculti phanta- 
siam * 


Obiiciunt verba Le. I, 35 : « Spiritus Sanctus superveniet 
in te, et virtus Altissimi obumbrabit tibi; ideoque  (8lo xai) 
et quod nascetur ex te sanctum vocabitur Filius Dei », ex quibus 
lesus erit Filius Dei quia et in quantum in tempore est a Spiritu 


! i. lustinus quidem, ap. 1l, 21, dogma Christi conceptionis virginalis 
comparat analogis legendis mythologicis ; at hoc facit manifesto scopo 
aBalogcuce et relativo, mere argumentando scii, ad hominem. 

2. an Crombrugghe, o. C., p. 73. 

sancto ex Maria generandus ; eodem modo ac legendae paganae 
viros insignes narrant ex deo ct femina humana enatos. 

Resp. : Actio divina formans hominem ex Virgine est in 
concreto et in suo ordine vera ratio, licet non unica, quare filius 
Mariae vocabitur Filius Dei, quia in ordine historico est de facto 
medium quo Filius aeternus Dei factus est filius Virginis, et 
ratio quare filius Virginis sit Filius Dei, iuxta prophetiam 
Isaiae VIL, 14. Cum enim angelus nuntiaverit B. Virginem esse 
concepturam filium vocandum Salvatorem, qui et Filius AI- 
tissimi vocabitur (v. 31-32), et Virgo quaesierit : quomodo fiet 
istud, quoniam virum non cognosco (v. 34), huic directe respondet 
angelus : Influxu Omnipotentiae conceptione virginali concipies, 
et praecise tali conceptione, qua Filius Dei naturam humanam 
ex te personaliter assumat, fiet istud: filium tuum merito vocari 
Filium Dei. Conceptus itaque virginalis directe significat hu- 
manam naturam a Deo ex virginis carne esse formatam, connotát 
tamen unionem huius humanae naturae in momento suae originis, 
cum Filio aeterno Dei perfectam. 

Quare S. Thomas scribere potuit, III, q. 2, a. 12, ad 3 : « Gratia 
unionis non est naturalis Christo secundum naturam humanam, 
quasi ex principiis humanae naturae causata. ; est tamen 
naturalis ei secundum humanam naturam propter proprietatem 
nativitatis ipsius, prout conceptus est ex Spiritu sancto, ut 
esset idem naturalis filius Dei et hominis ». 


C. Originem apud christianos Palaestinenses, sed ex legendis 
paganis iam ante Christum a ludaeis Messiae promisso 
applicatis, quaesivit inter alios Gunkell. At est mera 
hypothesis. 


Historice enim constat theologiam iudaicam nec vir- 
ginalem Messiae conceptum suspicatam esse (vide supra, 
A), atque stat dictum ludaeorum a Tryphone procla- 
matum, apud lustinum, dial. 49 : « Omnes nos exspectamus 
Christum fore hominem, ex hominibus generandum ». 
Quaesivit Gunkel paganam legendam quam applicuerint, 
sed non invenit. 


124. Narrationes evangelicae de infantia lesu 
habent valorem vere historicum. -—  Adversarii 
conantur ostendere i? textus virginalem conceptum 


I. Zum Religionsgeschichtlichen | Verstándnis des Neuen Testaments, 


Gottingen, 1903. 


236 MARIOLOGIA 


affirmantes esse interpolatos, aut fontes quibus Evan- 
gelistae usi sunt non continuisse illam doctrinam, sed ab 
ipsis Evangelistis illos retractantibus ibi fuisse introductam ; 
2? ex comparatione vero textuum Lucae et Matthaei in- 
gentem esse inter eos differentiam, imo oppositionem, 
tum ex complexu factorum, tum ex genealogiis diversis. 

E contra, utraque narratio prae se fert characterem 
fontis vere historici; nam 


i? Lucas refert documentum iudaeo-christianum, ad- 


modum primitivum, lingua aramaica aut, secundum alios, 
hebraica redactum inter illos qui ad comitatum lesu 
pertinuerant, ut patet ex toto indole scripti : ibi templum 
exhibetur cultus centrum, caeremoniae legales suppo- 
nuntur accipere impletionem, personae in fideli legis 
mosaicae observantia exspectant Messiam, cantica ex- 
primunt sensus iudaeo-nationales, indoles litteraria est 
manifeste semitisans, ipseque narrationis modus vividus 
consimilis videtur illi qui observatur in 1.1 Macchabaeorum. 
Porro ad personalem informationem, Lucas testatur 
« omnia assecutum a principio diligenter », ut destinatarius 
evangelii « cognoscat eorum de quibus eruditus est, veri- 
tatem » (L 3-4); ad quod fuit necessarium interrogare 
testes, inter quos ordinario dicitur fuisse B. Virginem, 
quae ab evangelista bis notatur « conservasse omnia verba 
in corde suo » (IL, 19, 51). 


2? Matthaeus autem narrationem introducit affirmatione : 
« Generatio autem Christi sic erat », quae historicam 
narrationem nuntiat. Refert ceteroquin facta publica, de 
quibus legentes facile aliunde instrui poterant, et quae 
proinde a prudente auctore iuxta realem veritatem expo- 
sita praesumuntur ; maxime quod evangelistae testes sine 
dubio sint sinceri et veraces. 


Hinc A. Quantum ad comparationem | documentorum, 
non adest inter ea substantialis differentia. 
1? Communia sunt elementa essentialia, scii, nomina lesu, 
Mariae et loseph, affirmatio virginalis conceptus lesu ex Maria, 
modus conceptus virginalis per Spiritum sanctum, desponsatio 
Mariae et loseph in matrimonium, origo davidica Christi, na- 

tivitas in Bethlehem et impositio nominis lesu, ciusque educatio 
in Nazareth. 


2? Diversitas est tum in eo quod Lucas eventum narrat ex 
parte Mariae, Matthaeus ex parte loseph ; tum ex parte factorum 
quae nativitatem consequuntur. Quod explicatur pro diverso 
scopo : Matthaeus enim intendit ostendere lesum esse Messiam 
ludaeis promissum, et qua talem apparuisse, ludaeos autem 
plurimos ex culpa sua eum non agnoscentes se a regno exclusisse, 
gentiles vero pro bonis suis dispositionibus esse ad regni parti- 
cipationem admissos, refert adorationem magorum et connexam 
caedem innocentium, fugam in Aegyptum, et reditum ex Aegy- 
pto in civitatem Nazareth ; — Lucas vero, exhibens parentes lesu 
fideliter observantes legem caeremonialem, narrat adorationem 
pastorum, circumcisionem lesu, huius oblationem in templo 
et a Simeone et Anna agnitionem, reditum in Nazareth, iter in 
lerusalem et reditum ad vitam absconditam ; quae omnia a 
Luca narrantur tamquam introducentia ad ministerium Christi 
publicum in Galilaea inchoandum. 

3? Quantum ad successionem eventuum, ita possunt congrue 
ordinaril : nativitas Salvatoris, manifestatio ad pastores, cir- 
cumcisio pueri lesu, oblatio in templo (Le. II, 7-38), tunc ad- 
ventus magorum, quorum iter plures menses insumere potuit, 
cum dicantur venisse ab Oriente, i. e. a Mesopotamia aut ab 
Arabia, et Herodes, qui diligenter didiscerat tempus stellae, 
indicet caedem natorum a bimatu et infra, dein fuga in Aegy- 
ptum, postea reditus in terram Israél (Mt. II, 1-22) ; denique 
reditus in Nazareth iuxta Mt. II, 23 et Le. II, 39* 

4? Quare nulla habetur contradictio, sed diversus aspectus in 
quo fontes evangelici describunt relationes S. Familiae respective 
cum Bethlehem et cum Nazareth habitas. Matthaeus enim, 
ostensurus lesum esse Messiam promissum, supponit ut conna- 
turale quod sit natus in Bethlehem, et notat quod si civitatem 
davidicam reliquerit et in eam non redierit, causa sit referenda 
in familiam Herodianam, atque sedulo advertit varia facta 
implere prophetias messianicas ; Lucas vero exhibens terminum 
a quo ministerii publici, testatur parentes lesu habitasse in civitate 
Nazareth, occasione descriptionis praescriptae venisse in Beth-2 


l. Ita quoad substantiam Tatianus, Eusebius, Epiphanius, Leo M. 
et plures alii, maxime recentiores. Iste est ordo facilior; est tamen 
alius ordo absolute possibilis. 

2. Nec obstat quod, secundum Lucam, post oblationem in templo, 
statim videantur rediisse in Nazareth : ! Et ut perfecerunt !o er&^soq.,) 
omnia secundum legem Domini, reversi sunt in Galilaeam in civi- 
tatem suam Nazareth » (IL, 39). Nam talis locutio (6 cum aoristo) 
per se non determinat, an eventus immediate locum habuerit aut tantum 
post notabile tempus. In contextu vero illa verba introducunt v. 40 : 
Puer autem crescebat... ; quare non sunt praecedentibus coniungenda, 
sed potius sequentibus. Simile exemplum est in I, 80. 

lehem, ibique lesum esse natum, post aliquod tempus vero 
rediisse in patriam. 


5? Denique quantum ad Christi genealogias (Mt. L, 1-17; 
Le. III, 23-38), gratis dicerentur confictae, nam ludaei magna 
cum cura genealogias familiae conficere et conservare solebant ; 
ceterum virginali conceptui non adversantur, cum paternitas, 
quam B. loseph agnoscunt respectu lesu, sit legalis tantum 
(M. I, 16), vel etiam putativa (Le. III, 23). Ad diversitatem earum 
explicandam, duplex praecipue adest sententia, omissis quibus- 
dam aliis quae nullatenus probabiles sunt : 

a) Prima tenet Matthaeum tradere Beati loseph, Lucam vero 
Mariae genealogiam. Nam v. 23 ita est legendus : Kai abró 
"v TnoobD éàpxóuevo coti &rov TpiüKkovra ov vió — c  évopitero 
Icon — 100 'HAt.. Et ipse lesus erat incipiens quasi annorum 
triginta, existens filius — ut putabatur loseph — (revera tamen) 
Heli... ; non autem : existens filius — ut putabatur — loseph, 
qui fuit Heli.. Hanc opinionem prius proposuit Annius Viter- 
biensis saec. XV, quem secuti sunt multi recentiores ; non tamen 
videtur habere fundamentum in antiqua traditione. Stricte 
quidem possibile est hoc modo legere textum Lucae, at lectio 
non est obvia, sed potius violenta ; atque hoc praebet incom- 
modum quod eadem vox vió sumatur in duplici sensu, filii 
scilicet et nepotis. Merito quoque opponitur, quod apud ludaeos 
inauditum est texere alicuius genealogiam per matrem ; et quod 
lesus in actis publicis inscribendus erat ut legalis filius loseph. 

b) Altera sententia tenet utramque genealogiam esse B. loseph, 
cuius Matthaeus carnales maiores, Lucas vero legales, iuxta 
legem leviatus (Deut. XXV, 5) enumerat. Heli (Le. III, 23) 
et lacob (Mt. I, 15-16) fuerunt fratres uterini ; viduam Heli 
matrimonium duxit lacob, ut suscitaret semen fratri suo, et ex 
ea genuit B. loseph : iste ergo habuit patrem carnalem, lacob, 
cuius ascendentes referuntur apud Matthaeum; patrem legalem, 
Heli, cuius maiores recensentur apud Lucam. Haec sententia 
iam proposita fuit a Iulio Africano, qui saec. II Hierosolymis 
natus, per plures annos in Palaestina commoratus est, traditiones 
evangelicas recipere ac transmittere poterat, atque invocat 
suos testes, ipsius familiae dominicae posteros ; ab Eusebio, 
Hieronymo, Augustino adoptata, per saecula sequentia communis 
fuit usque ad saec. XVI, atque etiam nunc praeclaros habet 
defensores ; legibus et usibus ludaeorum bene respondet; 
unde omnibus inspectis est valde probabilis, non tamen est 
absolute certa. 

Quoad ulteriores explicationes, vide Evangeliorum commen- 
tatores. 


B. Quantum ad textus, quos interpolatos aut mutatos 
dicunt, praeter Mt. I, 16, de quo supra iam diximus, 

n. 117, B, 2?, asserunt in Luca, praeter locutionem « ut 
putabatur » IIL, 23, de qua supra A, 50 a), interpolata 
esse I, 34-35 : facile enim possunt removeri, iisque remotis 
perfecte sibi correspondent v. 31 : ecce concipies... et 
v. 36 : ecce Hlisabeth et ipsa concepit... lis autem ablatis, 
iam nihil remanet in Luca quod virginalem conceptum 
exprimat. Cuius asserti patronus praecipuus est Harnack 1. 

Resp. : Narratio Lucae complectitur septem partes. 
Tres priores successive referunt a) nuntium Gabrielis 
ad Zachariam de futura conceptione loannis, L, 5-25 ; — 
b) nuntium Gabrielis ad Miriam de futura conceptione 
Christi I, 26-38;— c) visitationem Mariae ad Elisabeth, in 
qua mater loannis ipseque loannes conceptum Christum 
agnoscunt, L, 39-56. — Succedunt tres partes priorum 
completivae, describentes : d) nativitatem loannis, L, 57- 
80; — e) nativitatem Christi, II, 1-21 ; — f) lesu prae- 
sentationem in templo, ubi Messias agnoscitur et cele- 
bratur, II, 22-39. Septima descriptio est iter in lerusalem, 


in quo ipse lesus suae dignitatis conscientiam manifestat, 
IL, 40-52. 


Mira itaque in Lucae narratione est unitas composi- 
tionis, ita ut facta, quae comitantur ortum loannis, per- 
spiciantur esse praeludium et praeparationem ortüs lesu 
longe mirabilioris, atque initialis historia lesu praeparet 
publicum eius ministerium. 

lamvero t:otius huius narrationis anima et centrum est 
doctrina virginalis generationis lesu, ita ut, ea remota, tota 
narratio fiat manca et inconcinna ; nam : 


1? Conceptio loannis nuntiatur patri Zachariae ; Christi 
conceptio nuntiatur matri Mariae. 

2? B. Maria gravida, visitans Elisabeth, exhibetur ut 
sponsa S. loseph, in proprio domo adhuc habitans, l, 
56; nihilominus Elisabeth, repleta Spiritu sancto, eius 
graviditatem celebrat ut sanctam, I, 42. 

3? Quare et in historia praesentationis et inventionis in 
templo, B. Maria primas tenet partes, ac ipse lesus Matrii. 


i. Lukas, L, 34-35, in Zeitschr. für die N. T. Wissenschaft, 1901 ; 
et Lehrbuch der Dogmengeschichte, I. 

dicenti : « ecce, pater tuus et ego, dolentes quaerebamus te », 
respondet : « nesciebatis quia in his quae Patris mei sunt 
oportet me esse? », verum sibi Patrem Deum agnoscens. 
Quae impossibile est intelligere extra conceptum Christi 
virginalem. Accedit in evangelica narratione, a) initialem 
historiam lesu tradi ut historia praecursoris multo mira- 
biliorem ; cum autem praecursor nasciturus praedicetur 
ex sterilibus parentibus, haec oeconomia falleret, si Messias 
nuntietur via naturali generandus ; — b) parallelisnum 
intercedere inter v. 31-32 quae verba Is. VIL, 14 applicant, 
et v. 34-35 quae ista perfectius apta gradatione declarant ; 
— c) v. 36 : « Ecce Elisabeth cognata tua et ipsa concepit... » 
confirmare v. 32, sed supposita Mariae quaestione v. 34 : 
nisi enim supponatur Mariae admiratio et quaestio, non 
intelligeretur quare angelus loquatur de alia quadam 
muliere quae concepit. Quare non solum omnino gratis, 
adversarii interpolationem statuunt sine ullis argumentis, 
verum etiam, ea admissa, in narratione Lucae nihil amplius 
contineretur eorum quae auctor voluerit affirmarel. 


Obiiciunt: i? Quaestio Mariae : « Quomodo fiet istud... » 
non est verisimilis in sponsa cui nuntiatur maternitas futura. 
Resp. : Non est forsan verisimilis in sponsa ordinaria, at per- 


i. De his omnibus et aliis connexis, sicut de praecedentibus, cfr. 
laudatus Van Crombrugghe, O0. c., et Vosté, De Conceptione Virginali 
lesu Christi. Iste, ut melius pateret perfecta unitas narrationis Lucanae, 
atque in ea realis gradatio et ad hoc necessaria virginalis conceptionis 
assertio, post alios proponit parallelismum sequentem inter annun- 
tiationem nativitatis loannis ad Zachariam, et nativitatis Christi ad 
Mariam. 













Annuntiatio ad Zachariam Annuntiatio ad Mariam 
(LI, 11-20) (I, 28-38) 

l. Apparet Angelus.......... l1 1. Apparet Angelus,dicens: 
RCM TAE 28 
2. Turbatur Zacharias ... 12 2. Turbatio Mariae .......... 29 
3. Annuntiatio .................. 13-17 3. Annuntiatio .................. 30-33 
4. Quaestio Zachariae 18 4. Quaestio Mariae .......... 34 
5. Responsum Angeli ....... 19 5. Responsum Angeli..... 35 
6: Signum... 20 6. Signum............... jt 36:37 
7. Ascensio Mariae .......... 38 


Quod si auferrentur v. 34-35, nihil responderet quaestioni Zachariae 
et angeli ad eum responsioni (18-19), atque deficeret realis climax quem 
postulat dignitas maior Salvatoris et Mariae, supra praecursorem loan- 
nem eiusque matrem : culmen in quod tendit tota historia. Hinc omnes 
partes se tenent, et totum caput est inscindibile. 

fectc intelligitur sponsam quae habet firmum propositum, vel 
et votum, virginitatis, postulare : quomodo fieri potest, cum in 
proposito virginitatis firmiter persistam? 

2? Quaestio supponit in Maria incredulitatem ; si autem ex 
incredulitate peccasset, in contextu deberetur ipsi poena infligi, 
eodem modo ac incredulo Zachariae. 

Resp. : Quaestio non supponit incredulitatem, nec proinde 
postulat poenam ; sed exprimit admirationem ex non perspecta 
duorum concurrentium conciliatione ; quare Maria non inter- 
rogat dubitans de facto, sed modeste quaerens de modo. 

3? Maria in toto contextu est silentiosa ; v. 34 autem inducitur 
loquens ; ceterum v. 34-35 constituunt duplicatum disparatum 
et dissonum v. 31-32. 

Resp. : Non est sane mirum, quod Maria, humilis et silentiosa, 
in negotio tanti momenti septem verba proferat; sicut etiam 
v. 32 loquitur et v. 46 sq. Quaestio Mariae introducit responsum 
angeli, perfectius declarantis nuntium praecedentem. In hoc erat 
promissio nascituri Messiae filii David, qui et Filius Altissimi 
vocabitur ; nunc autem magis explicatur quomodo altiore et 
veriore sensu futurus sit Filius altissimi, i. e. Dei : non quidem 
excluditur quominus nasciturus sit filius David et. Messias, 
sed additur quod insuper sit vere Filius Dei. Quare non est 
duplicatum sed parallelismus potius transferens in ordinem 
altiorem, progressivus climax atque apta gradatio. 


QUAESTIO SECUNDA. 
MATER DEI EST VIRGO IN PARTU. 


125. Dogma fidei est Matrem Dei esse virginem 
in partu, i. €. filium edidisse et peperisse illaesa corporis 
sui integritate, et non violato sigillo virginitatis, ac proinde 
ex utero clauso et obsignato, ut certum est, Ecclesiae tra- 
ditione id habente tamquam punctum doctrinae revelatae. 

Quod privilegium negarunt, praeter illos omnes qui 
virginitatem in conceptu abnegant : 

1? Tertullianus, ad impugnandos Docetas (adv. Mare. 
III ; de carne Christi, 23), et etiam, ut videtur, Origenes, 
saltem in iuventute sua (hom. 14 in Luca, circa a. 233). 

2? Saec. IV lovinianus, contra quem scripserunt Hie- 
ronymus et Ambrosius, et quem damnavit Siricius papa 
(a. 390)j et cuius discipuli in Hispania fuerunt damnati 
saec. VII a Cone. Toletano XI. 


Mariologiu. — 16. 

3? Errorem renovarunt saec. XVI quidam Protestantes, 
ut Sociniani, Bucerus, Petrus Martyr, Molinaeus, Beza, 
Buringer, etc... 


4? Nostris temporibus, Rationalistae et Modernistae. 


Doctrina catholica virginitatis in partu, in documentis 
Ecclesiae iam allatis n. n6: 


1? implicite affirmatur, quatenus Christus ex virgine 
natus dicitur, aut ex Maria semper yirgine ; 

2? explicite proclamatur et definitur a Siricio papa (a. 392), 
a Leone M. in ep. dogm. ad Flavium Const, (a. 449); a 
Concilio Lateranensi, sub Martino I (a. 649), can. 3; a 
Leone IIL, fid. Nicephori (a. 811), eta Paulo IV, const. 
Cum quorumdam, a. 1555. Cfr. prop. 24 damn, ab Alex.VIII. 


126. Testimonium Scripturae. — Virginitas in partu 


A. Praenuntiata fuit ab Isaia propheta, VII, 14 (iuxta 
textum universaliter receptum tam graecum LXX, quam 
latinum vulgatae), ut supra declaravimus, n. 117 A, 3*. 


B. Etiam testata ab Evangelio. Quamvis magis explicite 
conceptum quam partum virginalem doceat, ipsum tamen 
partum corporali virginitati non nocuisse indubie inculcat, 
ut monet Van Crombrugghe, 0. c., p. 36 sq. Etenim : 

a) Matthaeus in generatione seu ortu Messiae, impletum 
declarat vaticinium Isaiae : Ecce Virgo concipiet et pariet 
Filium (I, 22-23) ; pariter Lucas annuntiationem factam 
narrat verbis quae ad litteram referunt septuagintaviralem 
eiusdem vaticinii versionem : 


Is. VIL 14 : Ecce ipsa Le. I, 31 : Ecce concipies 
Virgo in utero concipiet et in utero et paries filium, et 
pariet filium, et vocabit no- vocabis nomen eius lesum. 
men eius Emmanuel. 


b) Ex intentione docendi partum virginalem, notat 
Lucas quod ipsa B. Maria peperit filium, et pannis eum 
involvit, et reclinavit in praesepio (II, 7); atque de 
oblatione pueri in templo, legem statutam pro consecra- 
tione primogeniti dicit impletam, omittit autem invocare 

legem de auferenda immunditia puerperae (IL, 23-24). 


Ubi « tria sunt perpendenda : 


1? quidem, ter provocatur ad legem Domini, ut notetur cha- 
racter legalis oblationis lesu ; 

20 dicuntur « impleti dies purgationis eorum » (IL, 22) : haec 
lectio certa est| et indicare videtur sermonem esse de deter- 
minatione chronologica legalis obligationis non magis attin- 
gentis Mariam quam lesum aut loseph, adeoque purificationi 
stricto sensu, B. Mariae ut matris mundandae, propter virginalem 
Christi partum, locum non esse ; 

3? ex praescripto legis pauperes offerre tenebantur in puer- 
perae purificatione « duos turtures vel duos pullos columbarum, 
unum in holocaustum et alterum pro peccato (Lev. XII, 5-8) ; 
praeterea, primogenitum adigebantur Deo consecrare et pretio 
redimere (Ex. XIIL, 2, 12 sq.). Evangelista notat parentes lesu 
utrumque fecisse ; ut autem denuo indigitet lesum esse primo- 
genitum Matris-Virginis citat, verbis Scripturae, legem statutam 
pro consecratione primogenitorum, et intentionaliter omittit 
invocare legem qua regulatur auferenda immunditia puer- 
perae ». Citat scii. Lev. XII, 8 : « par turturum aut duos pullos 
columbarum », sed his relatis, citationem abrumpit, omissis 
* unum in holocaustum et alterum pro peccato, orabitque pro 
ea sacerdos et sic mundabitur ». 


127. Testimonium  Traditionis. — Mariae vir- 
ginitas : 

1? Initio praedicabatur implicite, dum Christus dicitur 
natus ex Virgine, aut Virginem peperisse illum vel par- 
turiisse, quod iuxta naturalem et obvium sensum formaliter 
est intelligendum. Hinc Augustinus, Enchir. 34 : « Si vel 
nascente corrumperetur eius (matris) integritas, nondum 
ille (Christus) de virgine nasceretur eumque falso, quod 
absit, natum de virgine Maria tota confiteretur Ecclesia ». 

2? Saec. II explicite ita dicitur. Et quidem alii de mate- 
rialiter non fracto claustro expresse loquuntur, ut opus 
aprocryphum Protoevangelium lacobi, c. 19 sq. narrans 
historiam cum legendariis circumstantiis ; item Ascensio 
Isaiae, 11, Oda 19 Salomonis, et Oracula Sibyllina, quibus 
consonat Clemens AIL scribens in |l. VII Strom., c. 16 1. 


i. Ita, ad differentiam Vulgatae, textus graecus secundum quam 
cumque criticam N. T. editionem. 

« Multis in hodiernum diem videtur Maria esse puerpera 
propter ortum fili sui, cum non sit puerpera. Quidam 
enim dicunt, postquam peperisset, inspectam ab obste- 
trice inventam fuisse virginem (allusio ad circumstantiam 
legendariam). Tales autem sunt nobis Scripturae Domi- 
nicae veritatem parientes et manentes virgines cum 
occultatione mysteriorum veritatis (1. e. id nobis non est 
necessarium testimonium ]legendarium : sufficit nobis 
assertio Scripturae de occulto mysterio). Peperit et non 
peperit, inquit Scriptura (iuxta apocryphum aut extra- 
canonicum textum Ezechiélis), ut quae ex se, non ex 
coniunctione conceperit. Quamobrem gnosticis (i. e. per- 
fectis Christianis) conceperunt Scripturae. Quod quia 
non intellexerunt haereses, quasi quae non conceperunt 
eas ablegant ». 

Alii vero, modeste et cum pudore de B. Virgine loquentes, 
contenti sunt affirmare incorruptionem puritatis respectu 
partüs, ut Irenaeus, adv. haer. IV, 33, et Exp. praedic, 
apost. 54 ; et forsan Origenes (post a. 244), in Lev. hom. 8, 
ita retractans quod antea scripserat; atque deinceps 
Athanasius, q. 19 et Epiphanius. Cfr. etiam Hilarius, de 
Trin.III, 19; Zeno Ver. lib. i, tr. 5; lib. 2, tr. 8 et 9; Greg. 
Nys., de Vita Moysis ; Greg. Naz., or. 40, 45 ; Gaudentius 
Br., serm. 8 et 9 : Proclus, or. 1 in S. Dei Gen., 10. 


30 A saec. IV dogma virginitatis in partu asserunt et 
defendunt contra adversarios: Ephraem (ed. Lamy), hymni 
IL, 534, 570, 576 ; Epiphanius, adv. haer. 78 ; Ambrosius, 
ep. 42 ; et de inst. virg. VIIL, 52 invocans Ezech. XLIV sq. ; 
item Hieronymus, adv. Iov. I, 31 ; ep. 22, n. 185; ep. 48, 
n. 21 ; Augustinus, ep. 137 ad Vol. II, 18 ; serm. 186 ; 
in Ioan. tr. IV, 10; de haer. 82. Atque deinceps Petrus 
Chrys., serm. 117, 142; Theodotus Anc. in conc. Eph., 
hom. in Nat. D. ; Leo M., serm. 22 ; Maximus Taurin., 
hom. 5 ; Gregorius M., Mor. XVIII, 52 ; hom. in Ev. II, 
26, n. i ; loannes Dam,., de Fide orth. IV, 14. 


Qui Patres etiam comparationes instituunt partüs virginalis 
cum egressu Christi e sepulchro, eius ingressu in coenaculum 
ianuis clausis, et cum penetratione radiorum solis per crystallum 
illaesam. Interdum utuntur exemplo sideris, quod absque sui 

laesione radium emittit, et cui radius non adimit claritatem, ut 
significetur quod Dei Mater, absque sui corruptione, peperit 
Filium qui ipsi integritatem non abstulit. Vel figura lucis, vitrum 
absque violatione penetrantis et pervadentis, ab eoque subtiliter 
egredientis, imo vitri, quod irradiat, calorem induentis : quo modo 
Verbum incarnatum, quod est splendor gloriae et figura sub- 
stantiae Patris (Hebr. I, 3), Virginis claustra inviolata ingressum 
est, eaque sua divinitate perfudit, ex quibus intactis egressum 
est, ipsa natura humana indutum. Rursus comparant puritatem 
Virginis Deiparae puritati speculi, quod nec radiorum cuspide 
frangitur, nec lucis repercussione maculatur; partum vero 
ilius assimilant fructui maturo ex arbore ultro elabenti, quin 
vellicari et quasi obstetricari debet : partus enim virgineus 
Obstetricis manu non indiguit. 

Unde Ecclesia canit in praef. de B. Maria : « virginitatis gloria 
permanente, lumen aeternum mundo effudit » ; et « talis partus 
decet Deum », in hymno Nativitatis. 


128. Convenientia rationis à S.Thoma traditur, III, 
q.28,a. 2: 

« Absque dubio asserendum est, matrem Christi etiam 
in partu virginem fuisse ; nam propheta non solum dicit : 
Ecce virgo concipiet, sed etiam addit : et pariet filium. 
Bt hoc quidem propter tria : 


1? quidem, quia hoc competebat proprietati eius qui 


nascebatur, qui est Verbum Dei. Nam Verbum non solum 
in corde absque corruptione concipitur, sed etiam absque 
corruptione ex corde procedit. Unde ut ostenderetur quod 
illud esset corpus ipsius Verbi Dei, conveniens fuit ut 
de incorrupto virginis utero nasceretur. Unde in sermone 
quodam Ephesini Concilii (p. IIL, c. 19) legitur : « Quae 
parit carnem puram, a virginitate cessat. Sed quia natum 
est in carne Verbum Dei, custodit virginitatem, seipsum 
per hoc ostendens Verbum. Neque enim nostrum ver- 
bum, cum paritur, corrumpit mentem ; neque Deus 
Verbum substantiale partum eligens, peremit virginita- 
tem ». 

2? hoc est conveniens quantum ad effectum incarnationis 
Christi. Nam ad hoc venit ut nostram corruptionem tol- 
leret; unde non fuit conveniens ut virginitatem matris 
nascendo corrumperet. Unde Augustinus (?) dicit in 
quodam sermone de Nat. Dom. : « Fas non erat ut per eius 


246 MARIOLOGIA 


adventum violaretur integritas, qui venerat sanare cor- 
rupta ». 

3? fuit conveniens ne matris honorem nascendo diminueret, 
qui parentes praeceperat honorandos ». 


129. Animadversiones. —  Animadvertenda veniunt 
plura : 


i? Contra virginitatem in partu argumentatur, inter 
alios, Tertullianus ex Scripturis : tum a) quia Christum 
dicunt factum ex muliere (Gal. IV, 4) ; tum b) quia verba 
legis : Omne masculinum  adaperiens vulvam applicant 
Christo (Le. II, 23), unde et plures Patres ita de Christo 
loquuntur. At : 

a) Vox mulier indicat femineum sexum, non functionem ; 
et ideo non implicat nuptam a viro cognitam, aut corruptam, 
nam in Gen. II, 22, Eva dicitur mulier, dum adhuc virgo 
erat. Unde Augustinus, c. Faustum, XXIII, 7 : « mulierem 
pro femina posuit, more locutionis Hebraeorum : usus 
enim hebraeae locutionis mulieres dicit, non virginitate 
corruptas, sed feminas ». Cfr. S. Thomas, III, q. 28, a. 1, 
ad 3. 

b) Aperiens vulvam significat primogenitum. Unde 
non significatur apertio physica, sed, in sensu legis, primus 
transitus filii, scilicet primogeniti : idem est ac nasci seu 
ex utero prodire primogenitum. Evangelista, ait Beda, 
in Le. VIIL, 4, « consuetae nativitatis more loquitur, non 
quod Dominus sacri ventris hospitium, quod ingressus 
sanctificaverat, egressus devirginasse credendus sit ». 
Unde, monet S. Thomas, III, q. 28, a. 2, ad 1| : « illa 
adaperitio non significat reserationem meatuum claustri 
pudoris virginei, sed solum exitum prolis ex utero matris ». 


20 Primis temporibus Patres, illum textum exponendo 
Scripturae, non semper accurate locuti sunt, nec cum omni 
praecisione : sive ex modestia aut excessu pudoris, sive 
etiam ob theologiam adhuc imperfectam, et quandoque 
verbis videntur privilegium virginitatis negantes ; at 
aliunde omnem corruptionem vel maculae impuritatem 
à partu excludunt, nec necessariam aut praesentem fuisse 

obstetricem significant : « Quoniam Verbum, animad- 
vertit Irenaeus, adv. haer. IV, 33, caro erit, et Filius 
Dei filius hominis, purus pure puram aperiens vulvam., 
eam quae regenerat homines in Deum, quam ipse puram 
fecitl ». 

Imperfecte locuti sunt Irenaeus, Origenes, Athanasius, 
Epiphanius et plures alii, imo Hieronymus, contra Hel- 
vidium, qui tamen postea contra lovinianum omnino 
clare et indubie apertionem vulvae negavit, locis supra 
citatis. 


30 Unde nullatenus audiendi sunt qui sensum locutionis : 
adhuc virgo, ita intelligendum putant ac si implicaret 
B. Virginem post conceptionem Christi amisisse virgini- 
tatem 1 Irenaeus v. gr. semel, adv. Haer. III, 21, de Maria 
profert locutionem : « quae adhuc erat virgo », sed locutio 
potius ex parallélisme litterario est provocata cum Gen. II, 
5, quam ex ipso dogmate. Nam scopus auctoris est exponere 
similitudinem cum terra virgine, dum Adam ex ea for- 
matus est, non autem comparationem urgere cum terra 
postquam haec virginem esse cessavit : de sequentibus 
scii, adhibendo locutionem, non cogitavit, eodem modo 
ac I Macch. V, 54. 

Patet ex locis parallelis, adv. haer. III, 22 et Epideixis 
seu Dem. Ap. 22, dum dicit de Eva quae adhuc virgo 
erat ; e contra de Maria dicit simpliciter : virgo, omittens 
intentionaliter adhuc. Et etiam quia Origenes pariter de 
Maria dicit : adhuc virgo (M. G. XIII, 1902 D, 1904 A), 
et tamen sine dubio admittit et explicite praedicat virgi- 
nitatem Mariae perpetuam, v. g. in Ioan. IL, 6; in Mt. X, 


17; in Ioan. II, 11. Confirmar potest, quia lustinus, 


]l. Ceterum Irenaeus, adv. haer. Ill, 21, ait prophetiam Isaiae esse 
impletam in Virgine, hoc est in Mariae partu. i Bbidenis seu Dem. 
APA c. 34 : « Priusquam illa quae parturit pareret, et priusquam 
advenirent dolores partus, Uberatus est et evasit masculus : inexspe 
ctatum et inopinatum, per virginem partum eius annuntiavit ». 

2. Ita H. Koch, Adhuc virgo, Tübingen, 1929, et Virgo Eva-Virgo 
Maria, Berlin-Leipzig, 1937. De quo vide Capelle, Adhuc virgo chez 
S. Irénée, in R. T. A. M., 1930 ; Deneffe, in Scholastik, 1931 ; Mitzka 
et Bardenhewer, in Zeitsch.f. Kath. Theol, 1931 ; Jouassart, in Rev. 
des sc. rei, 1932-1933 ; Campana, o. c., ed. 4, 1936, p. 712-714 ; 714- 
723 ; Lebon, in R. Hist. Eccl., 1938. 

dial. 100, et Ambrosiaster, q. 40, simpliciter dicunt 
virgo. 


4* Cum de signaculo seu claustro virginitatis quando- 
que disputatum fuerit, aut adhuc disputetur, non requi- 
ritur in declaratione dogmatis, praecise determinare in quo 
illud consistat, sed necessarium est dicere signaculum illi- 
batum in partu integrumque mansisse, ac Christum per 
uteri septa illaesa et irrupta transiisse. 


5? Controversiae quoque fuerunt inter catholicos, non 
quidem de facto virginitatis in partu, sed de modo con- 
cipiendi Christi nativitatem ex Maria : non solum primis 
temporibus, sed et tempore scholasticorum. 

Ita saec. IX, cum dicerent Christum ex Virgine proces- 
sisse, non per virginalis ianuam vulvae, sed incerto tramite, 
sicut radius luminis transiens crystallum, non frangens, 
aut sicut radius procedit ex stella, stella integra per- 
manente, id impugnavit Ratramnus, in libro de Nati- 
vitate Christi, utpote monstruosum, et sustinuit Christum 
lege aperti corporis editum et per ministerium vulvae 
naturaliter natum esse, quamvis simul explicite assereret 
B. Mariam mansisse virginem in partu. At contra eum, 
vel potius occasione dictorum eius, insurgit Paschasius 
Radbertus, in libro De Partu Virginis, merito advertens 
nativitatem Christi esse praeter leges naturae, et opinionem 
ortüs mere naturalis componi cum fide non posse verae 
virginitatis. 

Item saec. XIII, Durandus, IV Sent., d. 44, q. 6, n. 11, 
rem explicabat, non quidem, sicut solet fieri, per corporum 
compenetrationem, sed per dilatationem membrorum 
et meatuum naturalium, virtute divina factam, sine inter- 
ruptione vel aliqua fractione. Sed ista explicatio visa est 
potius phantastica, et partum fabulosum Christo adscri- 
bens ac proin derelicta. 


130. Partus virginalis magnum est miraculum 
simul et mysterium. — Est miraculum, Superans omnes 
vires creatas atque sola virtute divina productum ; et 
quidem contra naturam. Etenim ordo et lex naturae est 

quod duo corpora naturaliter se compcenctrarc scu esse 
simul in eodem loco non possunt ; unde, si fiat, id virtuti 
divinae est tribuendum, et quidem contra naturam agenti, 
quia in natura est dispositio contraria secundum quam 
corpora aliter se habere debuissent. 

Imo est verum et proprie dictum mysterium, quia ad 
differentiam | conceptüs virginalis, cuius possibilitatem 
intelligere valemus, partüs virginalis, secundum statum 
scientiae humanae, nec possibilitatem videre, nec modum 
intelligere valemus ; quin tamen absolutam eius impos- 
sibilitatem seu contradictionem demonstrare possimus. 
Res enim quae est physice seu naturaliter, non ideo est 
etiam  metaphysice impossibilis. Ut, ait S. Thomas, 
suppl. q. 83, a. 3 : « Esse distinctum dependet a prin- 
cipiis essentialibus rei sicut a causis proximis, sed a 
Deo sicut a causa prima. Et quia causa prima potest 
conservare rem in esse cessantibus causis secundis, ideo 
virtute divina et ea sola, fieri potest... quod corpori re- 
maneat esse distinctum ab alio corpore, quamvis eius 
materia non sit distincta in situ ab alterius corporis materia. 
Et sic miraculose fieri potest quod duo corpora (distincta) 
sint simul in eodem loco ». 


Dixerunt plures Christum in nativitate assumpsisse dotem 
subtilitatis, quae competit corporibus gloriosis, et ita per ostia 
clausa transire potuisse. At, ut notat S. Thomas, III, q. 28, a. 2, 
ad 3: 


t?^ Christus non assumpsit corpus gloriosum, sed passibile 
et mortale sicut nostrum, cum omnibus naturalibus defectibus 
et poenalitatibus, imo cum naturali necessitate subiiciendi illis 
defectibus ; unde non habuit dotem subtilitatis, quae provenit 
ex redundantia gloriae animae ad corpus, qualis redundantia 
ante passionem non erat. 

20 Subtülitas etiam corporis gloriosi, seu spiritalitas, ut ait 
Apostolus I Cor. XV, 44, non aufert naturales corporis pro- 
prietates ; naturale autem est corpori quod non possit in uno 
loco esse simul cum alio corpore ; ergo in hoc non consistit 
dos subtilitatis, sed in hoc quod corpus sit spiritui perfecte, 
quasi omnino, subiectum. Quod si corpus gloriosum etiam pe- 
netret alia corpora, aut per ea illaesa transeat, id non est ex- 
plicandum quadam dote aut proprietate corporis, sed nonnisi 
divino miraculo. 

? Necessitas distinctionis duorum corporum in situ, ait S. 

Thomas, suppi, q. 83, a. 2, causatur a natura quantitatis dimcn- 
sivae, cui per se convenit situs : cadit enim in definitione eius, 
quia quantitas dimensiva est quantitas habens situm... Sub- 
tilitas autem a corpore glorioso dimensionem non aufert... Et 
ideo corpus gloriosum non habebit ratione suae subtilitatis, quod 
possit esse simul cum alio corpore » in eodem loco. 

Dimensio scii, natura sua determinatum locum et distinctum 
situm occupat. Determinatus situs est signum distinctivum 
huius vel illius corporis. Si enim accipiatur linea separata, necesse 
est, si sint duae lineae, esse distinctas in situ : alias linea addita 
lineae non efficeret maius ; et similiter est de superficiebus et 
aliis quantitatibus. Unde duo corpora seu duae materiae natu- 
raliter sunt in duobus sitibus et locis. Nam definitio quantitatis 
dimensivae est quantitas habens situm. Ergo ubi plures sunt 
quantitates, plures sunt situs : sicut situs, ita et quantitates. 
Corpora autem distinguuntur secundum quantitatem  dimen- 
sivam ; ergo ubi una est quantitas dimensiva, non est naturaliter 
nisi unum corpus, et non possunt remanere corpora distincta : 
non possunt duo esse distincta, et unum. 

Ita secundum naturales causas et principia naturalia rerum. 
Sed esse distinctum a principiis naturalibus est ut a causa pro- 
xima, a Deo ut a causa prima. Et quia causa prima potest con- 
servare rem in esse, cessantibus causis secundis, ita potest facere 
quod corpus remaneat in esse distinctum ab aliis corporibus, 
quamvis non sint distincta in situ. 


QUAESTIO TERTIA. 


MATER DEI EST POST PARTUM VIRGO 
PERPETUA. 


131. Dogma fidei est matrem Dei post partum 
semper mansisse virginem, i e. ab omnibus vene- 
reis abstinuisse, et speciatim nec in matrimonio carnale 
commercium admisisse, ideoque virginem esse perpe- 
tuam. 

Quod, praeter illos qui negant virginitatem Mariae in 
conceptu, impugnarunt illi qui dixerunt eam cum loseph 
matrimonium carnaliter consummasse, et ex eo alios filios 
procreasse, fratres Domini. Ita : 


1i? Saec. IV, Helvidius, contra quem scripsit Hieronymus 
librum De perpetua virginitate B. Mariae; post eum 
Bonosus Sardicensis, qui et discipulos habuit, contra 

quem Siricius papa tuitus est perpetuam virginitatem, 
atque Ambrosius. 

2? Eodem saeculo, in Oriente, Eunomius et Arabes 
ili qui a S. Epiphanie, haer. 78, ^Antidicomarianitac 
vocantur, quos impugnat ipse, postea vero et loannes 
Damascenus. 

3? Saec. XVI Protestantes posuerunt principium, vir- 
ginitatem non esse matrimonio perfectiorem. Quapropter 
fere omnes negant virginitatem perpetuam Mariae, etiam 
si admittant eius virginitatem in conceptu et in partu ; 
nihilominus pauci sunt, etiam recentissimis temporibus, 
qui defendunt Mariam fuisse perpetuo virginem. 

4? Item generatim Rationalistae. 


Doctrina catholica virginitatis perpetuae matris Christi 
affirmatur : 


1? implicite omnibus documentis supra allegatis, in 


quibus praedicatur semper virgo ; quod verum non esset, 
si post partum virgo non mansisset. 

2? explicite virginitas post partum ex professo definitur 
a Siricio papa, ep. ad episc. Thess. (a. 392); a conc. 
Lateranensi sub Martino V, can. 3 ; a Leone III, prof, 
fidei Nicephori ; a Sixto IV, const Cum praeexcelsa ; 
a Paulo IV, const. Cum quorumdam. 


132. Testimonium Scripturae. — Scriptura directe 
et explicite de virginitate perpetua B. Mariae non loquitur ; 
attamen plura narrat quae illam veritatem implicite con- 
tinent, aut indirecte sunt eius indicium : 


1? Primum indicium desumitur ex verbis, quae refer 
Lucas, I, 34 : « virum non cognosco ». Haec non mere 
exprimunt factum, se hucusque virum non cognoscere, 
sed et propositum non cognoscendi virum, seu firmam 
virginitatis servandae voluntatem, quasi inviolabile sta- 
tutum : virum nolo, imo nec possum cognoscere. Angelus 
autem, promittens Deum hanc virginitatem in mater- 
nitate servaturum, id propositum Mariae divinitus ob- 
firmasse censendus est. Quare nequaquam poterat sanctis- 
sima et perfectissima Mater Dei propositum suum relinquere. 

2? Praeterea exstant indicia varia, quae simul sumpta 
manifestant lesum fuisse B. Mariae filium unicum. Ita 
narrat Lucas, Il, 41, quod non solum loseph, sed et 
Maria, « ibant per omnes annos in lerusalem in die solemni 
Paschae »; quod factum supponit Mariam liberorum 
iunioris aetatis cura non fuisse domi retentam. 

Dein incolae Nazareth, teste Marco, VI, 3, exclamant : 
« Nonne hic est filius (cum articulo) Mariae, et frater 
(sine articulo) lacobi ? » ; quod ita tantum explicari valet : 
cognoscebatur lesus esse filius unicus Mariae iam viduae, 
qui proin modo distinctive designatur filius Mariae ; 
unde et illi quorum dicitur frater, filii Mariae non vocantur. 

Denique dicti fratres lesu invident eius favorem popu- 
larem (Mc. VI, 4), circa missionis exercitium ipsi consilia 
praebent (Io. VII, 1 sq.), atque attentant eum quasi manu 
violenta domum reducere (Mc. III, 21 sq.) Qui modus 
agendi, attentis moribus antiqui Orientis, supponit fratres 
lesu fuisse cognatos natu maiores. Cum ergo lesus sit 
Mariae primogenitus, isti non sunt fratres eius uterini. 

3? Ultimum indicium est quod Christus in cruce re- 
fertur Matri suae loannem tradidisse in filium : Ecce 
filius tuus (Io. XIX, 26). Quod factum supponit lesum 
esse unum Mariae filium, quo moriente, alius extraneus 
tamquam filius adoptivus matri providere debeat. 


133. Testimonium  Traditionis. — Primis tempo- 
ribus, perpetua virginitas Mariae, etiam post partum, 
generatim praedicabatur implicite, eo quod vocetur ipsa 
virgo, quasi per excellentiam, vel semper virgo dicatur, 
aut virginitas eius habeatur inviolabilis ; nec inter Christia- 
nos ante saec. IV nominati sunt qui virginitatem post 
partum expresse negarunt aut in dubium revocarunt. 
Speciatim : 

1? Patres a) argumentantur ad eam stabiliendam in 
Scripturis : ita invocant verba Ezechiélis XLII, 2 : Porta 
clausa erit, non aperietur et vir non intrabit per eam, v. g. 
Ambrosius, de inst. virg., 5-8, n. 57; Hieronymus, de perp. 
virg. B. M., 17; — item ex Le. I, 34 : Quomodo fiet istud 
quoniam virum non cognosco? v. g. Ambrosius, de inst. 

virg. 7, et in Luc. I; — item ex Io. XIX, 26 : Ecce Filius tuus: 
ita Origenes, in Ioan. I, 6 ; Hilarius, in Mt. I, 3 ; Chry- 
sostomus, in Mt. hom. 5, n. 3 ; Ambrosius, de inst. virg. 7 ; 
in Le. X ; Epiphanius, haer. 78, n. 10; Athanasius, de 
virginitate ; 

b) atque respondent principalibus difficultatibus quae 
contra earn obiici possunt, v. g. fratres Domini non 
sunt filii Mariae, sed aut fili loseph ex priore matri- 
monio suscepti : ita Clemens AL; Origenes, in Luc. hom. 
7;in Mt. X, 17 ; in Ioan. II, 11 ; Hilarius l. c. ; Chry- 
sostomus, in Mt. hom. 5 ; aut sunt consobrini : ita Hege- 
sippus, H. E. III, 11 ; — et Maria uxor vocatur aut coniux 
loseph, et lesus Filius primogenitus, quin commixtio 
carnalis postea locum habuerit : ita Hilarius, l. c. ; Di- 
dymus Al., de Trin. III, 4 ; Chrysostomus, in Mt. hom. 5 ; 
Ambrosius, de inst. virg., 5. 


20 Ut typos perpetuae et perfectae virginitatis desi- 
gnant lesum et Mariam, v. g. Origenes, in Mt. hom. 
10 et Hieronymus, ep. 48 ad Pam. ; imo hanc deno- 
minant virginitatis magistram : ita Ambrosius, de inst. 
virg., 6. 

30 Contrariam positionem habent tamquam insaniam, 
ut Origenes, in Ioan, praef. 6 ; et Epiphanius, haer. 78 ; 
et titulum «eiirapOevoy, i. e. semper virgo, habent quasi 
orthodoxae fidei tesseram. 

40 Cum posteriore parte saec. IV plures traditionalem 
fidem impugnaverint, statim ut blasphemi, irreligiosi vel 
sacrilegi, et haeretici damnati sunt. « Plures irreligiosi et 
a spirituali doctrina admodum alieni, occasionem ex eo 
occupant turpiter de Maria opinandi.. homines pravis- 
simi » : ita Hilarius, in Mt. I, 3. « Fuerunt, ait Ambrosius, 
de inst. virg., 5, qui eam negarent virginem perseverasse. 
Hoc tantum sacrilegium iamdudum silere maluimus ». 
Et Epiphanius, |l. c. : « Quis ullo tempore umquam ex- 
stitit, qui S. Mariae nomen appellare auderet et non ro- 
gatus subinde "Virginis vocabulum  adiiceret?... Haec 
enim perpetuo incorrupta permansit... Quanam vero 
fronte incorruptam illam Virginem aggrediuntur, quae 
Dei Filii domicilium esse meruit, quae ex infinito Israeli- 

tarum numero ad id unum est electa, ut vas quoddam et 
habitatio uni esset divino partui consecrata ». 

5? Dein fuse virginitatem post partum defenderunt 
tamquam Ecclesiae fidem : ita Hieronymus, 1l. de perp. 
virg. B. M., 17 ; Augustinus, ep. 137 ad Vol., 8 ; ep. 162 
ad Evod. 6; c. Iui. op. imp. IV, 122 ; Cyrillus AL, adv. 
nolentes confiteri S. Virg. Deip. ; Petrus Chrys., serm. 117 ; 
Leo M., serm. 22 ; Maximus Taur., hom. 5 ; Gennadius, 
liber eccl. dogm. 35; Sophronius, ep. syn. ad Serg.; 
loannes Dam., de Fide Orth. IV, 44 ; hom. 2 in Dorm. 
B. V. M. 

6? Unde B. Mariam extollunt, explicite praedicando 
eam virginem esse ante partum, in partu, et post partum. 
Ita Augustinus, de cat. rud. XXII, 40; serm. 186; Ephraem, 
or. ad S. D. M. ; Gregorius Thaum. (?) hom. in Nat. 
Chl., 16 ; Zeno Ver., I. L, tr. 5, n. 3; 1. II, tr. 8, n. 2. Qui 
modus loquendi et a conciliis consecratur. 

Quare Ecclesia cantat : Post partum Virgo immaculata 
permansisti, Dei Genitrix intercede pro nobis. 


134. Convenientia rationis traditur a S. Thoma, 
HI, q. 28, a. 3 : « Absque omni dubio detestandus est 
error Helvidii, qui dicere praesumpsit Matrem Christi 
post partum a loseph esse carnaliter cognitam, et alios 
filios genuisse. Hoc enim : 


o 


i?^ derogat Christi perfectioni: qui sicut secundum 
divinam naturam unigenitus est Patris, tamquam  per- 
fectus per omnia filius eius, ita decuit ut esset unigenitus 
matris tamquam perfectissimum germen eius. 

20 hic error iniuriam facit Spiritui sancto, cuius sacra- 
rium fuit uterus virginalis, in quo carnem Christi formavit. 
Unde non decebat quod de cetero violaretur per commix- 
tionem virilem. 

3? derogat dignitati et sanctitati Matris Dei, quae in- 
gratissima videretur, si tanto Filio contenta non esset, 
et si virginitatem, quae in ea miraculose conservata fuerat, 
sponte perdere vellet per carnis concubitum. 

4? etiam ipsi loseph esset ad maximam praesumptionem 
imputandum, si eam quam revelante angelo de Spiritu 

sancio Deum concepisse cognoverat, polluere attentaret. 

Et ideo simpliciter est asserendum, quod Mater Dei, 
Sicut virgo concepit, ita etiam et virgo post partum in 
sempiternum permansit ». 


135. Virginitas Mariae est perfectissima, non 
solum corporis sed et mentis. — Haec est firmum 
propositum ab omnibus venereis abstinendi in perpe- 
tuum, quod laudabile est ex fine, in quantum fit ad va- 
candum rebus divinis, et ideo supremam perfectionem 
tantum acquirit ex voto quo firmaturl. Unde virginitatem 
corporis in ratione moralitatis, virtutis, et meriti complet 
et perficit. 

Hinc B. Virginem votum emisisse castitatis perfectae 
generatim docent scriptores post Augustinum, qui primus 
fertur id explicite asseruisse, ad verba Mariae : « Quo- 
modo fiet istud quoniam virum non cognosco ? », animad- 
vertens, de s. virg., 4, « Quod profecto non diceret, nisi 
prius se virginem Deo vovisset » ; — licet Gregorius 
Nyssenus, or. in Nat. Chrl., et Ambrosius, de inst. virg., 
V, 35, iam antea forsan ita opinati sint. Omnes vero 
theologi cum S. Thoma in hoc conveniunt. 


Probatur : i? Ex responso Mariae ad angelum, Le. I, 34: 
Quomodo fiet istud, quoniam virum non cognosco ? Cuius 
sensus non est, quidquid dicant Rationalistae : virum 
nondum cognosco, nec mox brevi cognoscam, sed simpliciter : 
non cognosco, in responsione ad angelum qui maternitatem 
futuram, citra temporis determinationem, promiserat, 
i. e. virum non possum cognoscere ; quod sine inviolabili 
proposito seu voto verum non esset. Impedimentum scii, 
allegatum non est huiusmodi ut pendeat a sola Virginis 
voluntate '. 

2? Ratione theologica quam S. Thomas affert, III, q. 28, 
a. 4 : Virginitas et alia « perfectionis opera magis sunt 
laudabilia, si. ex voto celebrentur. Virginitas autem in 
Matre Dei praecipue debuit pollere... Et ideo conveniens? 


1l. S. "Thomas, TV Sent., dist. 45, q. 5, a. 3 ; II-II, q. 151, a. 3, ad 4. 
2. Id quoque concedunt nonnulli Rationalistae, inter quos Loisy, 
sed ipsi fatentur ista verba non esse historica. 

fuit ut virginitas eius ex voto esset Deo consecrata ». 
Siquidem, « in B. Virgine debuit apparere omne illud quod 
perfectionis fuit » : in IV, d. 30, q. 2, a. 1, sol. I. 


Bt ita decebat triplici ratione, ait S. Bonaventura, in IV, 
d. 30, q. 2 : « ta est, ut esset Del decentissimum habitaculum. 
Quia enim sapientia candor est lucis aeternae et speculum sine 
macula, quam nihil inquinatum incurrit (Sap. VII, 26), decebat 
ut ex Matre incorrupta -in re et voluntate firma conciperetur ; 
perfecta autem incorruptio voluntatis in voto consistit virgini- 
tatis. — 2a ratio est, ut esset mulieribus totius virginitatis exem- 
plum. Sicut enim Deus Pater Christum viris proposuit in exem- 
plum, sic et eius Matrem in exemplum proposuit mulieribus ; 
et quoniam hoc est maxime imitandum et laudandum, scilicet 
votum virginitatis, absque dubio in illa esse debuit. — 3a ratio 
est, quia debebat in ea esse omnis nobilitatis et sanctitatis pri- 
vilegium. Absit enim, quod aliqua alia virgo B. Mariam excellat, 
imo Altissimus quifundavit eam (Ps. LXXXVI, 5), omnis dignitatis 
privilegio adornavit, ut, sicut ipse eam prae ceteris adamavit, 
sic omnibus esset sanctior et amabilior universis. Unde, circum- 
scripta maternitate Dei, adhuc ipsa prae ceteris sanctis debet 
amari et laudari; et ideo Spiritus sanctus, qui aliis inspiravit 
votum, ab ea non retinuit celatum ». 


Imo plures tenent primam fuisse quae id votum emise- 
rit ; at certo perfectius fecit. Ideo hanc virginitatem solent 
celebrare : in Liturgia lacobi Maria dicitur gloria vir- 
ginum, ab Ephraem corona virginum, ab Epiphanio princeps 
virginitatis, ab Ambrosio virginum vexillafera virginita- 
tisque magistra, a Petro Chrysologo regina totius castitatis, 
a Bernardo primice ia virginitatis, ab Ecclesia Virgo Vir- 
ginum. 


Votum illud, secundum S. Thomam, fuit prius con- 
ditionatum : 


« Verum, quia tempore legis oportebat generationi insistere 
tam mulieres quam viros, quia secundum carnis originem 
cultus Dei propagabatur, antequam ex illo populo Christus 
nasceretur, mater Dei non creditur, antequam desponsaretur 
loseph, absolute virginitatem vovisse ; sed licet eam in desiderio 
habuerit, super hoc tamen voluntatem suam divino commisit 
arbitrio. Postmodum vero accepto sponso secundum quod mores 
illius temporis exigebant, simul cum eo votum virginitatis emisit » 
(q. 28, a. 4), « et absolute vovit antequam ab angelo annun- 
tiaretur » (ad 1). 

B contra alii, ui S. Bonaventura, Scotus, Suarez, et 
praesertim reccntiorcs, tenent votum Mariae fuisse ab- 
solutum, quia id putant perfectius. Votum conditionatum 
quidem ordinario est minus perfectum, quando scii, 
pendet a conditione extrinseca ; at in omni voto necessario 
et semper intrinseca inest conditio : nisi Deus aliter 
praecipiat aut ipsi magis placeat, et hanc conditionem 
exprimere et explicite apponere, non potest votum red- 
dere imperfectius. Unde nihil prohibet quominus B. 
Virgo votum emiserit sub conditione honestissima, hac 
scii. « nisi Deus aliter ordinaret» : «nec istam conditionem 
apposuit ut dubitaret an vellet virgo permanere, sed an 
deberet », ut ait S. Thomas, in IV, d. 30, q. 2, a. 1, qc. 1 ; 
et a. 3, ad 6. 


136. Animadversio. — De temporis momento quo 
B. Virgo votum emiserit nihil certi statui potest, et diversa 
est sententia. 


i? Alii dicunt id factum fuisse in primo instanti conceptionis, 
cum iam ipsi esset usus rationis : supponunt scii, id inspiratum 
fuisse a Deo, ut sic ab initio perfecta esset sponsa Spiritus 
sancti. Sed haec est coniectura mere possibilis, in nulla positiva 
ratione fundata ; nisi forsan quis intendat Mariam implicite 
id voluisse, dum voluerit in omnibus placere Deo. 


2? Alii dicunt votum emisisse in tenella aetate, quando triennis 
in templo praesentata est ; sed hoc etiam videtur mera coniectura '. 


i. De praesentatione in templo animadvertit Billuart, de mysteriis 
Christi, diss. 1, a. 2 : « Circa saeculum octavum invaluit opinio apud 
Graecos, deinde apud Latinos quosdam, B. Virginem a parentibus 
loachim et Anna senibus et sterilibus miraculose in lucem editam 
esse, eam aetatis suae anno tertio ex voto parentum in templo fuisse 
praesentatam, ac tunc virginitatis voto se astrinxisse, traditam levitis 
et sacerdotibus ad educationem... Haec omnia sunt dubia et incerta ; 
quia sunt excerpta ex scriptis partim spuriis et apocryphis, partim 
recentioris aetatis... Quid ergo Ecclesia celebrat die 21a Novembris, 
sub nomine Praesentationis B. Virginis? R. Celebrat Ecclesia actum 
illum pientissimum et generosissimum quo B. Virgo se adhuc tenera 
aetate voto virginitatis adstrinxit, atque professione vitae perfectioris 
se Deo dicavit et consecravit ; quod factum esse in templo creditur. 
An autem haec oblatio facta fuerit a parentibus ex voto? an triennis 
oblata fuerit puella? an in sacerdotum disciplinam tradita?... nec 
dicit nec colit Ecclesia. Imo cum olim in oratione festi Praesentationis 
legeretur : Deus qui sanctam tuam Genitricem tabernaculum sancti Spiritus 
post triennium in templo praesentari voluisti, Sixtus V iussit hanc ora- 
tionem emendatam sic legi, prout hodie legitur : Deus qui B. Mariam 


Mariologia. — 17. 


25« MARIOLOGIA 


3? Ali denique dicunt iuniore sed competenti aetate id esse 
factum, ex quo cogitare ceperit de usu corporis et de virginitate, 
eaque sufficienter intelligens : tunc scii, perfecte se consecravit 
Deo. Quod asserere sufficit atque videtur probabile. 


137. Obiiciunt : Ipsum Evangelium innuit Mariam 
virginitatem amisisse post Christi nativitatem, et alios 
liberos peperisse. 


IL. Scribit Matthaeus : Cum esset desponsata Mater 
eius Maria loseph, antequam convenirent inventa est in 
utero habens de Spiritu sancto... Et non cognoscebat 
eam donec peperit filium suum primogenitum (1, 18, 25) ; 
qui modus loquendi indicat, post Christi nativitatem, 
carnale commercium intercessisse fecundum inter Mariam 
et loseph. 


Resp. : a) Primogenitus L 25; Le. IL 7; hebr. 
bekor) ex usu biblico dicitur absolute, absque respectu 
ad sequentem, quia non est nisi allusio ad legem mosaicam 
circa « omne primogenitum quod aperit vulvam » (Ex. 
XIIL 2 sq. ; Num. XVIII, 15), quae applicanda erat uni- 
genito sicut primogenito. Hinc, ut ait Hieronymus, « pri- 
mogenitus est non tantum post quem et alii, sed ante quem 
nullus » adv. Helv., 12; ad quae S. Thomas : « Primo- 
genitus dicitur ille ante quem nullus, quamvis post ipsum 
non sit alius ; alias unigenitus ius primogeniturae non 
haberet nec debuisset offerri ex lege, quod falsum est » 
in IV, d. 30, q. 1, a. 3, ad 2 ; cfr. III, q. 28, a. 3, ad 4. 


b) Particula donec ex usu biblico, quandoque supponit 
realisationem ulteriorem rei quae dicitur non facta ante 
determinatum momentum, ut Mt. XVII, 9, quandoque 
vero non supponit, ut Mt. XVI, 28 ; Gen. VIIL 7 ; II Reg. 
VI, 23; Ps. CIX, 1-2, nempe si determinatio momenti 
sola narrationi importat. Intentio autem Evangelii est 
docere lesum de Virgine esse natum ex miraculosa ope- 
ratione Spiritus sancti, et sic impletam esse Isaiae pro- 
phetiam, ut constat ex v. 18 et 22; ad quod importat 


semper Virginem Spiritus sancti habitaculum hodierna die in templo prae- 
sentari voluisti ». 


VIRC.0 POST PARTUM 259 


solum determinare quod ante partum Maria non cognita 
luerit, non vero quid postea intercesseriti. 


c) Locutio : antequam convenirent (jrpiv »j cruveKOetv, 
Mi. L 18) significat : ante solemnem Mariae in domum 
loseph introductionem, seu antequam coniuges coha- 
bitarent, ut ex contextu manifestum est. Dato, non con- 
cesso, quod convenire significaret congredi maritaliter, 
idem dicendum esset ac in responso praecedenti de for- 
mula : donec peperit. 


Cui obiectioni respondit Hieronymus : « Quasi si quis dixerit : 
antequam in portu pranderem, ad Africam navigavi, non possit 
stare sententia, nisi ei in portu prandendum quandoque sit. 
Aut si velimus dicere : Paulus Apostolus antequam ad Hispanius 
pergeret, Romae in vincula coniectus est ; aut certe illud : Hel- 
vidius antequam poenitentiam ageret, morte praeventus est; 
statim aut Paulo post vincula ad Hispanias sit ineundum, aut 
Helvidio poenitentia agenda post mortem, cum Scriptura 
dicat : In inferno autem, quis confitebitur tibi? An non potius 
sit intelligendum quod ante praepositio, licet saepe consequen- 
tiam indicet, tamen nonnumquam ea tantum, quae prius cogita- 
bantur ostendat » adv. Helv., 4. Hinc ex hoc « quod dicitur : 
antequam convenirent, non sequitur quod postea convenerint, 
sed Scriptura, quid factum non sit, ostendit », 1. I in Mt. 1l. 


II. Evangelium pluries fratres Domini memorat, vel et 
sorores (Mc. IIL, 31 ; VI, 3; Mt. XII, 46 ; XIII, 55-56 ; 
Le. VIIL 20; Io. IL 12; VIL 3; XIX, 25 ; I Cor. IX, 
5 ; Act. L 14. Ergo Maria genuit alios filios. 

Resp. : Nullatenus intelligendi sunt fratres uterini, a 
Maria geniti et post Christum nati ; at sensu latiore fratres 
usu biblico vocantur proxime cognati, v. g. consobrini. 


Respondent alii verba obiecta « non cognoscebat donec ! inter- 
pola esse ex intentione virginalem conceptum instantius inculcandi. 
am versio syr.-sinaitica, et antiquus textus africanus non habent illa, 
et ita exhibent textum simplicem et clariorem, in quo monitum angeli 
et illius impletio perfecta sibi correspondent : 


I 20 : Noli timere accipere IL 24 : Et accepit coniugem 
Mariam coniugem tuam : quod suam, 
enim in ea natum est, de Spiritu 
sancto est. Pariet autem Filium et — et peperit psp filium et vocavit 
vocabis nomen eius lesum. nomen eius lesum. 


Cfr. Lagrange, Rev. Bibl, 1906. 

Cfr. Gen. XII, 14; XIII, 8; XIV, 16 ; XXIX, 15; I Parai. 
XXIIL 21-22; Lev. X, 4. Quare numquam dicuntur 
fili Mariae, sed ita vocatur solus lesus. 


In lingua hebraica et aramaica non est speciale vocabulum 
ad designandos consobrinos, qui non possunt ita indicari nisi 
per circumlocutionem ; quare communi vocabulo fratrum 
sensu latiore vocari solent. Exinde vox graeca translata : ol 
abgApoi sumitur in eodem sensu apud LXX. Auctores autem 
N. T. hac voce aequivoca usi sunt, quia late vulgata erat in po- 
pulum locutio fratres Domini, et isti optime cogniti erant à 
communitate primitiva, quae aramaico et graeco utebatur 
sermone ; quare locutionem et litteraliter expresserunt et red- 
diderunt in lingua graeca. 

Ad summum possunt fratres Domini haberi filii loseph ex 
priore matrimonio procreati, uti apocrypha intellexerunt 
Protoevangelium lacobi, et Evangelium Petri; et exinde plures 
Patres : Clemens AL, Origenes, Hilarius, Epiphanius, Cyrillus 
AL. Ambrosius. 

Sed ista sententia dein visa est improbabilis ac impugnata 
fuit ab Hieronymo, adv. Helvidium scribente : « Tu dicis Mariam 
virginem non permanssise,ego plus vindico, etiam ipsum loseph, 
virginem fuisse per Mariam, ut ex virginali coniugio virgo filius 
nasceretur »; unde ab eo tempore iam derelicta est, saltem in 
Ecclesia latina, et fratres Domini communiter intellexerunt eius 
consobrinos. Quod non solum historice asserendum ", sed et 
ob rationem fidei : « Si Dominus, ita S. Thomas, ad Gal. I, 
l. 5, matrem virginem noluit nisi virgini (scii. loanni), com- 
mendare custodiendam, quomodo sustinuisset sponsum eius 
virginem non fuisse et non perstitisse? » 

Qualis in concreto adsit cognatio, sive ex parte loseph, sive 
ex parte Mariae, vario modo explicatur 8. 


138. B. Virgo, non obstante voto, poterat sponsum 
sibi assumere et verum matrimonium inire cum 
S. loseph. — Etenim obiectum immediatum contractus 
matrimonialis est vinculum coniungale indissolubile, et 
ius radicale proprii corporis sibi invicem a sponsis mutuo 


]. Iu iuxta testimonium antiquum Hegesippi, qui refert traditionem 
db rus Hierosolymitanae; apud Eusebium, H. E., IL, 23; IIL, 1l; 

2. Cfr. Lagrange, Évangile selon S. Marc; Durand, L'Enfance 
de Jésus-Christ, Paris, 1908 ; Van Crombrugghe, De Fratribus Domini, 
in Coll. Gand., 1911 ; Al. Janssens, De H. Maagd en Moeder Gods 
Maria, IL, Theotocos, 1928 ; Vosté, De Conceptione Virginali lesu Christi, 
Romae 1933. 

tradendum. Aliud autem est usus matrimonii et illius 
iuris, cui usui quis renuntiare potest, dum tamen ipsum 
matrimonium subsistit. Hinc S. Thomas, III, q. 29, a. 2: 


« Duplex est rei perfectio : prima et secunda. Prima quidem 
rei perfectio consistit in ipsa forma, ex qua speciem sortitur ; 
secunda vero perfectio consistit in operatione rei, per quam res 
aliqualiter suum finem attingit. Forma autem matrimonii con- 
sistit in quadam indivisibili coniunctione animorum, per quam 
unus coniugum  indivisibiliter alteri fidem servare tenetur. 
Finis autem matrimonii est proles generanda et educanda 
ad quorum primum pervenitur per concubitum coniugalem ; 
ad secundum per alia opera viri et uxoris, quibus sibi invicem 
obsequuntur ad prolem nutriendam. 

Sic igitur dicendum est quod quantum ad primam perfectio- 
nem, omnino verum fuit matrimonium Virginis matris Dei et 
loseph, quia uterque consensit in copulam coniugalem, non 
autem expresse in copulam carnalem, nisi sub conditione, si 
Deo placeret... Quantum vero ad secundam perfectionem, quae 
est per actum matrimonii, si hoc referatur ad carnalem concubi- 
tum, per quem proles generatur, non fuit illud matrimonium 
consummatum... Habuit tamen illud matrimonium etiam secun- 
dam perfectionem quantum ad prolis educationem ». 


Neque dicas : Vovens castitatem non potest licite se 
exponere periculo votum frangendi, nec proinde inire 
matrimonium. Nam matrimonium B. Virginem inter et 
S. loseph initum fuit iuxta divinam ordinationem, uti 
diximus, n. 119, et ideo inspirante et dirigente Deo, 
atque eadem divina ordinatione factum est, ut S. loseph 
non secus ac eius sponsa virginitatem servare propo- 
suerit, vel et voverit. « B. Virgo, ait S. Thomas, ante- 
quam contraheret cum loseph, fuit certificata divinitus, 
quod loseph in simili proposito erat, et ideo non se com- 
misit periculo nubens » IV, d. 3, q. 2, a. 1, sol. 2, ad 2 ; 
a. 2, ad i. 


Matrimonium inter eos de facto initum fuisse, habemus 
certum ex Scripturarum testimonio. 


Constat : 1i" ex eo quod loseph dicatur vir (üvip) Mariae 
(Mt. I, 16, 19), et Maria coniux (yvvgy) et uxor eius vocetur,etiam 
ab angelo (Mt. I, 20, 24 ; Le. IL, 5) ; 

2n quod necessario supponitur in genealogia Christi, quae 

loseph proclamat virum Mariae (Mt. I, 16), ut necessarium est, 
quia secus Christus nec legaliter esset filius loseph ; 

3? et resultat ex eo quod loseph videns eam gravidam, et 
nolens eam tradere sed timens accipere et volens occulte dimit- 
tere eam, iuxta monitum angeli accepit suam coniugem ; 

4? hinc loseph et Maria dicuntur parentes lesu (Le. II, 27, 41, 
43) etloseph vocatur pater eius (Le. II, 23, 48) : pater non solum 
putativus, aut nutritius, aut adoptivus, sed vere legalis, iure 
nuptialis dominii, utpote coniux matris lesu, et hac ratione 
auctoritatem habens ; 

5? unde angelus ad eum mittitur, ut ad caput familiae, mandata 
Dei communicans (Mt. IL, 13-14, 19-21), et loseph imponit 
puero nomen lesu (Mt. I, 21, 24, 25). 

Quod si quidam Patres videantur negare, intelligendi sunt de 
matrimonio consummato, seu de nuptiis concubitu carnali 
perfectis ; quare nec loseph simpliciter dicendus est maritus, 
aut Maria ipsi coniugata in actu secundo. 


Propositum, vel et votum, perfectae castitatis non ir- 
ritat matrimonium, dummodo in pactum non deducatur, 
seu non apponatur, nec implicite, ut conditio sine qua non 
cui allegatur consensus ipsius contractus matrimonialis, 
ita ut hac conditione contractus excluderet debiti coniugalis 
redditioneml. At potest mere concomitanter se habere 
ad ipsum matrimonium contractum, vel et aliud pactum 
de eo fieri. 


139. Corollaria. — I? Matrimonium valide contrahi cum 
proposito aut voto virginalis castitatis, facilius intelligitur in 
sententia S. Thomae asserentis solum votum conditionatum, 
quam in sententia ponentium votum absolutum ; licet forsan 
nec sit impossibile in ista sententia. 


20 Secundum ius et consuetudinem ludaeorum, distingue- 
bantur desponsatio et matrimonii celebratio : praecedebat de- 
sponsatio, quae erat vera promissio matrimonii de praesenti, 
seu consensus partium per verba de praesenti expressus, ita ut 
tolleret sponsae libertatem et haec ligaretur ; unde fere se habebat 
quasi apud nos matrimonium ratum non consummatum ; postea 
fiebat solemnis celebratio matrimonii, acceptio sponsae eiusque 
deductio in domum viri. Hinc ante matrimonium B. Virginisi. 


i. « Illud propositum non fuit conditionaliter in consensu appo- 
situm : talis enim conditio, cum sit contra matrimonii bonum, 
scii, prolem procreandam, matrimonium tolleret » S. Thomas, in IV, 
d. 30, q. 2, a. 3. 

luit votum castitatis emissum saltem conditionatum, secuta 
est desponsatio cum B. loseph, dcin mutuum propositum ca- 
statitis servandae vel et pactum, et iam certo, in Virgine saltem, 
votum absolutum, postea annuntiatio angeli et incarnatio Verbi, 
denique acceptio a B. loseph suae coniugis et in domum suam 
deductio, 


3? Quamvis nulla interfuerit copula carnalis in unione B. 
loseph et Virginis immaculatae, nec proinde proles mutuo 
generata, nulla tamen deest perfectio matrimonii. Ut Augustinus 
ait, l. de nupt. et cone. I, 2 : « Omne nuptiarum bonum im- 
pletum est in illis parentibus Christi : proles,fides et sacramen- 
tum. Prolem cognoscimus ipsum Dominum lesum ; fidem, quia 
nullum adulterium ; sacramentum, quia nullum divortium ; 
solus ibi nuptialis concubitus non fuit ». Nam, ut ait S. Thomas, 
IV, d. 30, q. 2, a. 2, ad 4 : « proles non dicitur bonum matri- 
monii solum in quantum per matrimonium generatur, sed in 
quantum in matrimonio suscipitur et educatur ; et sic bonum 
illius matrimonii fuit proles illa, et non primo modo. Nec tamen 
de adulterio natus, nec filius adoptivus, qui in matrimonio edu- 
catur, est bonum matrimonii : quia matrimonium non ordinatur 
ad educationem illorum, sicut hoc matrimonium fuit ad hoc 
ordinatum specialiter, quod proles illa susciperetur in eo et 
educaretur ». 


Caput. II. 


DE PERFECTIONE CORPORIS POST HANC 
VITAM. 


QUAESTIO UNICA. 
DE GLORIOSA ASSUMPTIONE MATRIS DEI. 


140. Nomine generali assumptionis designatur 
totus transitus B. Virginis Mariae de vita terrestri in vitam 
coelestem. Vox assumptionis quidem usurpatur quandoque 
ad significandum in sanctis transitum animae ad beatam 
vitam, communiter tamen reservatur ad significandam 
B. Virginis praerogativam, qua post mortem corpus suum 
in coelum est translatum. "Vocatur quoque .pausatio, 
depositio, dormitio, natalis, transitus B. Virginis; at prae- 
valuit nomen assumptionis quod magis idoneum ad prae- 

dictam praerogativam significandam est inventum. In 
abstracto quidem a morte abstrahit et resurrectione, nihil 
dicens nisi translationem virginis gloriosae in sua integra 
natura ad coelum ; quod etiam fieri posset quin anteces- 
sissent mors et resurrectio; — et non necessario connecti- 
tur cum incorruptione sepulchri, quae etiam aliter obtineri 
posset. At in concreto, ut a Patribus, Theologis et Litur- 
gia sumitur, complectitur tria 


o 


1? praeviam mortem ; 

20 praeservationem a corruptione per anticipatam re- 
surrectionem et in coelum translationem ; 

30 una cum Filio exaltationem gloriosam in coelis. 
De quibus, tribus in articulis sumus dicturi. 


Articulus I. 


DE MORTE MATRIS DEI. 


141. Status quaestionis. — A. De ipsa morte B. 
Virginis, primis Ecclesiae saeculis, nullum habetur testi- 
monium historicum, sed tantum inveniuntur paucae ad 
eius mortem allusiones ex ratione dogmatica : apud Ori- 
genem, asserentem Mariam virginitatem servasse usque 
ad mortem, apud Ambrosium, Hieronymum, Paulinum, 
Augustinum, ut En. in Ps. XXXIV. 

Saec. autem IV, Epiphanius haesitans invenitur an 
Maria sit immortalis, an e contra mortua sit ac sepulta, 
cum Scripturae de hac re nihil dicant ; quare quid sit 
verum se ignorare fatetur. Imo nonnulli affirmant, tra- 
ditionem saec. V vel et IV extitisse in Ecclesia Hieroso- 
lymitana, iuxta quam immortalis fuerit, allegantes testi- 
monia Timothaei, Hesychii, et Crysippi presbyterorum! ; 
sed ista documenta, sicut alia similia, nullatenus sunt 
demonstrativa 1 E contra S. Modestus Hierosolymitanus, 
initio saec. VIL, positive asserit eam esse mortuam. 


l. Ita Jugie, in Échos d'Orient, oct. 1926. 

2. Cfr. A. Janssens, Maria's Hemelvaart, Brussel, 1931 ; La mort 
de la sainte Vierge, in D. Th. PL, 1931. 

3. Éncomion in B. V., 13. 

Recentius, pauci quidam negarunt eius mortem : ita 
testatur Benedictus XIV, atque saec. XIX nominantur 
D. Arnaldi Genuensisl, Viridia et Pennachi. 


B. De ipsa mortalitate, olim erraverunt qui negaverint 
immaculatam conceptionem, dicentes Mariam, sicut pec- 
catum originale, ita debitum mortis incurrisse in poenam 
peccati. 

E contra, inventi sunt qui asserunt eam esse de iure 
immortalem, seu ex titulo gratiae, et in eius electione fuisse 
quod mortua fuerit vel non, aut saltem deprecatione sua 
potuisse obtinere exemptionem a morte ; at voluntarie 
subiisse mortem in perfectam cum Filio conformitatem 
ita v. g. inter recentiores L. Janssens et Lépicier, qui 
tamen rem diversimode concipiunt. 


142. B. Virgo vere mortem subiit, non tamen 
ex debito et in poenam peccati, sed ex conditione 
et defectu suae naturae, atque in conformitate 
ad Dei legem et beneplacitum divinum. — Est 


certum. 


A. Probatur v' Pars: Were mortua est. Id indubium 
videtur : 

1? Ex traditione Patrum, qui primis temporibus quan- 
doque morti alludunt, postea expresse eam profitentur, 
uno Epiphanio dubitante, v. g. Augustinus, in Ps. XXXIV ; 
Modestus Hier., Enc. in B. V., 13 ; loannes Dam., hom. 1 
et 2 in Dorm. B. M. V. ; Andreas Cret., Enc. de Dorm. 
S. Deip., 6 ; hom. | in Dorm. ; Germanus Const., hom. | 
in Dorm. ; loannes Thessal. or. in Dorm. Deip.; ps.- 
Augustinus, |l. de Ass., 4 ; Michaél Glycas, Anal, p. III; 
Nicolaüs Cabasilas, serm. in Dorm. Deip.; etiam illi 
qui dubitarunt de assumptione, ut ps.-Hieronymus, 
ep. de Ass. 2, et Ado, in martyrologio. 


2? Ex liturgia, tum ex vario titulo festi : vocatur enim 
dormitio (koiugoi ), depositio, pausatio, transitus, trans- 
latio, mors vivifica, etc. ; tum ex ipsis orationibus. 


I. Super transitu B. Mariae Virginis Deiparae, expertis omni labi 
culpae originalis, dubia proposita, 1879. 

Ita v. g. in Sacramentario Gregoriano, super oblata : « Sub- 
veniat, Domine, plebi tuae Dei Genitricis oratio, quam etsi 
pro conditione carnis migrasse cognoscimus, in coelesti gloria 
apud te pro nobis intercedere sentiamus » ; quod etiam decantat 
Ecclesia in missa Assumptionis, sicut et profitetur : « Veneranda 
nobis, Domine, huius diei festivitas... in qua Sancta Dei Genitrix 
mortem subiit temporalem nec tamen mortis nexibus deprimi 
potuit, quae Filium tuum Dominum nostrum de se genuit in- 
carnatum ». Ita quoque in cantico Cathismo apud Graecos ; 
et in missali gothico; ac loannes Dam., canone in Dorm. B. V. 


3? Ex ratione theologica, quia mors naturaliter sequitur 
ex conditione humanae naturae, atque post peccatum 
originale vitari non potuit, nisi per miraculum Dei ; quod 
affirmandum non est nisi adsint argumenta, quae in casu 
totaliter desunt. Quinimo rationes sunt maximae conve- 
nientiae, quare B. Virgo fuerit morti subiecta, ut Filio 
suo conformaretur, nec Matris potior quam Filii conditio 
videretur. 


Sicut enim conveniens fuit Christo assumere humani corporis 
infirmitates, et defectus, atque ipsam mortem subire, ita et 
Mariae. Id autem fuit conveniens Christo propter tria, ut ait 
S. Thomas, III, q. 14, a. 1, et q. 50, a. 1 : a) ut satisfaceret pro 
peccatis nostris, assumendo poenas nobis debitas ; b) ut confir- 
maret veritatem humanae naturae, ostendendo se assumpsisse 
nostram carnem, veram, non phantasticam ; c) ut nos a timore 
mortis liberaret atque exemplum patientiae nobis exhiberet, 
passiones et defectus humanos fortiter tolerando. Ergo et con- 
veniebat Mariam mori : a) ut consocia Christi in opere redem- 
ptionis, vere pateretur et mortem subiret in congruam satis- 
factionem pro hominum salute ; b) ut roboraret magis veritatem 
incarnationis, sua morte ostendendo carnem assumpsisse Chri- 
stum a carne passibili et mortali matris, vera et nullatenus 
phantastica ; c) ut, ad consolationem nostram, nobis esset in 
exemplum heroicae patientiae atque sanctae et perfectae mortis, 
ac in morientium protectionem. 


B. Probatur altera pars: a) Non tamen ex debito et in 
poenam peccati, quia in B. Virgine nullum fuit, nec ori- 
ginale. Hinc damnata est propositio 75 Baii Quod si 
peccatum originale incurrisset, sed remissionem, seu 
gratiam obtinuisset, nec amplius haberet poenam, ut 
ait Augustinus, |l. de pecc. mer. et rem., c. 33-36, et 
similiter Athanasius, de inc. 21, et Andreas Cret, in 

Dorm. S. M., i. Quare baptizatis mors non est amplius 
in peccati poenam. 


Nihilominus dici potest ex demerito Adae peccantis Mariam 
morti fuisse obnoxiam, quia, ipso non peccante, homines morti 
non fuissent subiecti ; unde moriendo pro genere humano, 
poenam illam quae sine peccato Adae non fuisset, sicut Christus, 
ita et Maria, sed suo modo, solvere potuit. Quo sensu intelli- 
genda sunt verba Augustini, En. in Ps. XXXIV, serm. 2 
« Maria ex Adam mortua est propter peccatum, Adam mortuus 
propter peccatum, caro Domini ex Maria mortua propter de- 
lenda peccata ». 


b) Sed ex conditione et defectu suae naturae: Natura 
humana enim naturaliter est mortalis et passiblis, ex prin- 
cipiis suae naturae, nimirum ex parte materiae, quia corpus 
eius est ex contrariis compositum, àc proinde est disso- 
lubile ; quodsi homo quodammodo constitutus fuerit 
immortalis, quatenus poterat non mori, id erat ex dono 
gratuito et beneficio gratiael, ut scimus ex Cone. Milev., 
can. 1 ; Araus. II, can. 1-2; et Trid., sess. 5, can. 1 (cfr. quo- 
que prop. 78 Baii damnatam). Quare Maria ex Adam post 
peccatum genita, naturaliter debuit habere ex conditione 
suae naturae atque defectu : mortalitatem. 

Et quamvis ex singulari privilegio in gratia fuerit 
creata, non tamen in originali iustitia ; speciatim non 
restituta est ipsi immortalitas aut impassibilitas, sicut 
nec Christo, quia cum gratia non sunt necessario con- 
nexae, et ex alia parte sunt irreprehensibiles, et possunt 
convenienter ordinari ad finem redemptionis. 


Quare audivimus liturgiam asserentem in secreta Missae 
Assumptionis : « Subveniat, Domine, plebi tuae Dei Genitricis 
oratio, quam, etsi pro conditione carnis migrasse cognoscimus, 
in coelesti gloria pro nobis intercedere sentiamus ». Idem te- 
stantur Patres : Andreas Cret., hom. in Dorm. Deip. ; loannes 
Dam., hom. de dorm. Virg. ; loannes Thessal, or. in dorm. 
D. n. Deip. 


C) Et in conformitate ad Dei legem et beneplacitum divinum. 
Quia scii. Christus voluntarie debebat se subiicere legi 


1. S. Thomas, IL, q. 97, a. | ; a. 2, ad 4 ; II-II, q. 164, a. 1, ad I. 

Dei mortem statuenti, atque passione sua et morte genus 
humanum a peccato redimere, Maria quoque, in opere 
redemptionis consociata, sicut Christus debebat pati 
et mori, atque mandato mortis se subiicere. Quod fecit 
consentiendo in hoc quod esset mater Dei-Redemptoris, 
et eo ipso in totum opus salutis, dicendo : Fiat mihi se- 
cundum verbum tuum (Le. I, 38) 


Cfr. inter alios loannes Dam., hom. | et 2 in dorm. S. M. 


143. Corollaria. — Ex praedictis facile intelligitur : 


1? Mariam libere se submisisse morti, non tamen ab 
eius electione dependens fuisse, seu a libero consensu, 
quod naturam cum passibilitate et mortalitate habuerit, 
dum potuisset etiam eligere impassibilem et immortalem : 
natura enim in Adam amisit dona immortalitatis et im- 
passibilitatis, qualem naturam Christus assumpsit a 
Maria, ut patiendo et moriendo mereretur sibi impas- 
sibilitatem et immortalitatem gloriae coelestis. Similiter, 
Maria in conformitate ad Filium, cum passione et morte 
sua mereri debebat corpus gloriosum, immortale et 
impassibile. 

Quodsi ipse Christus dicatur voluntarie assumpsisse carnem 
passibilem et mortalem, id intelligendum est de voluntate sua 
divina, non vero de humana : naturam enim humanam accepit 
physicae necessitati subiectam passionis et mortis cum in- 
firmitatibus nostris (Hebr. II, 17; IV, 15) in similitudinem 
carnis peccati (Rom. VIIL, 3), quae natura ratione prior est 
intellectu et voluntate. Et licet humana voluntas libere accep- 
taverit conditionem passibilem et mortalem suae naturae, et 
huic ordinationi divinae consenserit in primo instanti suae 
existentiae, ingrediens scii, mundum, ut ait S. Paulus (Hebr. X, 


5); non tamen status passibilis et mortalis suae naturae ab hoc 
consensu pependit ut a dispositione et conditione. 


2? Similiter Mariam non dicendam esse de iure immor- 
talem, aut fitulo gratiae: iste sane non existit, sed in 
Adam est toti posteritati deperditus. Gratia quidem re- 
stituta est personaliter B. Virgini, quantum ad sancti- 
tatem, non vero quantum ad dotes corporis, quae meritis 


i. S. Thomas, III, q. 13, a. 3, ad 2; q. 14, a. 2. 

vitae terrestris erant 'obtinendae. Quare nullum est ius 
ad immortalitatem in vita terrestri possidendam. 


Pauci auctores contrarium putant, sub praetextu quod Maria 
exempta est a peccato originali, ergo et a sequelis cius. Sed illud 
est purum sophisma. Inter gratiam enim atque impassibilitatem 
et immortalitatem non est connaturalis coniunctio, ita ut peccato 
non existente sed gratia, necessario debeant adesse impassibilitas 
et immortalitas. Ex voluntate divina quidem talis coniunctio 
existebat in statu origina'is iustitiae, atque in statu gloriae; non 
autem in ordine redemptionis et reparationis, in quo immor- 
talitas est obtinenda, sicut a Christo ita ab electis, per actus 
vitae passibilis et mortalis. B. Virgo autem non est creata in 
statu iustitiae originalis, sed pertinet ad ordinem redemptionis, 
et ideo submissa erat conditionibus huius ordinis, conditionibus 
scii, naturae passibilis et mortalis, cui meritis vitae praesentis 
et passibilis immortalitas erit obtinenda. 


3? Item non est dicendum matrem Dei potuisse prae- 
tendere ad dotem immortalitatis: Nam matri Dei ut tali 
sane immortalitas nullatenus est debita, nec proinde est 
ius ad illam. 


Quod si posset aliquo modo praetendere ad convenientia sui 
muneris, aut haec deprecatione sua obtinere, nullatenus tamen 
ad ea quae contraria sunt rationi divinae providentiae circa 
ordinem redemptionis. 


4? Non tamen B. Virgo defectus contraxit impassibili- 
tatis et immortalitatis. Nam ut ait S. Thomas, III, q. 14, 
a.3: 


« In verbo contrahendi intelligitur ordo effectus ad causam, 
ut scii, illud dicatur contrahi quod simul cum sua causa ex 
necessitate trahitur. Causa autem mortis et horum defectuum 
in natura humana est peccatum... Et ideo illi proprie dicuntur hos 
defectus contrahere, qui ex debito peccati hos defectus incur- 
runt.. Christus autem hos defectus non habuit ex debito pec- 
cati : accepit enim naturam humanam absque peccato ». Et 
similiter dicendum est de B. Virgine. Nam « causa mortis et 
aliorum defectuum corporalium in humana natura est duplex : 
una quidem remota, quae accipitur ex parte principiorum ma- 
terialum humani corporis, in quantum est ex contrariis com- 
positum. Sed haec causa impediebatur per originalem iustitiam. 
Bt ideo proxima causa mortis et aliorum defectuum est pec- 
catum, per quod sublata est originalis iustitia. Et propter hoc, 

quia Christus fuit sine peccato, dicitur non contraxisse huius- 
modi defectus » ad 2. Et propter similem rationem est ita dicen- 
dum de B. Virgine. 


Ergo defectus non contraxit, quia non habuit proximam 
eorum causam, scii, ex debito peccati aut in poenam, 
nam non subiit eos propter culpam ; sed eos habuit ex 
sola causa remota : necessitate physica suae naturae. Unde 
non fuit in ea morale debitum mortis, sed physica mortis 
necessitas. 


144. Modus et circumstantiae speciales mortis 
M atris Dei historice non constant. — Omnia siquidem 
quae de morte B. Mariae circumferuntur, desumenda 
sunt ex libris apocryphis, scii, ex libro de Transitu Vir- 
ginis a quodam Leucio encratita conscripto, in quo sunt 
haereses de Trinitate et mundi constitutione, ex opere 
ps.-Melitonis de Transitu Mariae, saec. IV vel V, quod a 
Gelasio papa ut apocryphum fuit damnatum, quin tamen 
factum mortis aut assumptionis reprobaverit, ex Historia 
Eutymiana, ex libello dicto loannis Evangelistae de 
Dormitione Deiparae, aliisque, quorum narrationes sunt 
diversae, legendariae, atque contradictoriae ; quare nullam 
merentur historice fidem : de modo quo B. Virgo ab hac 
vita discessit, et de circumstantiis quibus id factum est, 
historice nihil scimus. 

Certo non subiit martyrium, mortem violentam ; nec 
eius dolores in passione Christi fuerunt sufficientes ad 
martyrium, licet maiores et acutiores fuerint, quia ad 
martyrium non sufficit dolor interior, sed requiritur causa 
externa capax mortem inferre. 

Ordinario dicunt Theologi Mariam non esse mortuam 
ex morbo, aegritudine, vel senio ; nam dicitur eam quidem 
habuisse defectus naturales communes nostrae naturae, 
non autem defectus contingentes ex causa particulari, 
ut ex vitio nativo, aut organica deformatione, culpa 
hominis, labe haereditaria, quae scii, quamdam indecen- 
tiam includunt et praeludium sunt corruptionisl ; et exHI, 


i. Conformiter ad ea quae dicuntur de Christo. Cfr. S. Thomas, 
IIL, q. 14, a. 4. 

alia parte, secundum traditionem, non in extrema senectute 
e vivis discessit. Nec mortua est in dolore, quia dolores 
cius in passione Fili summum  attigerunt ; sed mortua 
existimatur ex ardore divini amoris, et ex vehementi 
desiderio in intensa contemplatione. Quae omnia veri- 
similiter dicuntur secundum sententiam piam et proba- 
bilem, sed non positive demonstrantur. 


Ita ps.-Hieronymus, in ep. de Ass. B. M. V. ; Guericus Abbas, 
sermo 2 de Ass. Mariae ; Albertus M., Mariale, q. 131-132 ; 
Dionysius Carthusianus, de Laud. glor. Virg. M., IV, a. 3; 
Thomas de Villanova, conc. 4 de Ass. Virg. ; Canisius, de M. V. 
inc. et D. Gen. sacros., l. V, c. x sq. ; Suarez, in III, disp. 21, 
sect, x ; Franciscus Salesius, tr. de l'Am. de D., Il. VIL, c. 14; 
S. Alphonsus, Gl. di M., serm. | de Ass., p: 1l. 


145. Animadversiones de loco et tem pore mortis 
B. Virginis. — De loco mortis et sepulturae duplex est sen 
tentia. Quidam dicunt mortuam esse Ephesi, ut Tillemont, Scrry, 
Natalis Alexander, et recentius Fonck. E contra alii plures, 
ut Andreas Cret., loannes Dam., loannes Thes., Nicephorus 
Callistus referens testimonium luvenalis ep. Hierosolymitani 
saec. V. ad Pulcheriam et Marcianum, quibus de Mariae corpore 
sollicitis respondisse fertur: B. Virginem Hierosolymis mortuam 
esse, sed sepulchrum eius corpore esse vacuum ; item Baronius, 
recentius Nirschl et Lagrange dicunt Hierosolymis esse sepul- 
tam : sive in Gethsemani, sive in Monte Sion, ubi basilica erecta 
traditur in loco domus in qua Maria mortua est. Sed res est 
incerta. 

Quandonam e vivis discessit? Censent quidam, ut Cedrenus, 
Christophorus a Castro, Suarez, Canisius, eam attigisse annos 72 ; 
alii vero, ut Evodius, Nicephorus Callistus, S. Antoninus, Dio- 
nysius Carthusianus, Baronius, nonnisi annos 60-62, vel ad 
summum 63. Paucis annis post mortem Filii in terris remansit, 
utesset, aiunt, magistra apostolorum, doctrix exorientis Ecclesiae 
et consolatrix fidelium. 

Et quidem mortua est ante profectum S. loannis in Ephesum, 
prout testatur Menologium Graecum : « Magnus Apostolus et 
Evangelista loannes post Domini Ascensionem et Deiparae obi- 
tum venit Ephesum, Christum evangelizans... » Et rursus : 
« Timothaeus a Sancto Paulo, temporibus Neronis imperatoris, 
primus Ephesi episcopus ante Sanctum loannem Theologum 
ordinatus est. Theologus enim post Sanctae Deiparae dormi- 
tionem venit Ephesum' ». 


i. Ad diem 16 Sept, et 22 lan. 

Articulus Il. 


DE ASSUMPTIONE MATRIS DEI IN COELUM. 


146. Status quaestionis. — Assumptio (avdAmgwyi ) 
de se abstrahit a morte et resurrectione, et nihil dicit nisi 
translationem (u£€T'lorac:1 ) in coelum, ubi corpus unitum 
est animae gloriosae. De facto tamen implicat mortem, et 
immunitatem corporis a corruptione sepulchri per antici- 
patam, brevi post mortem, resurrectionem, atque transi- 
tum in coeluml. 

lamvero in hoc complexu aliquid potest esse obiectum 
scientiae historicae, aliud obiectum theologiae, vel et 
fidei. Obiectum historiae esse possunt facta sensibilia 
mors, suscitatio corporis a morte, et in aérem sublevatio, 
quae de se natae sunt probari scientia historica ; obiectum 
autem theologiae, vel et fidei, sunt privilegia supernaturalia i. 


i. De hoc conferri possunt non solum opera dogmatica J. Scheeben, 
L. Janssens, Pesch, Terrien, Lépicier, Van Noort, Campana, Van 
Crombrugghe, Alastruey, sed etiam : Vaccari, De corporea Deiparae 
Assumptione in coelum an dogmatico decreto definiri possit disquisitio 
historico-critico-theologica, Romae, 1869; Janucci, De psychomatica 
et pneumatosomatica Deiparenlis Assumptione, Taurini, 1884; Perelia, 
Quaestio utrum B. Virgo non solum in anima sed etiam in corpore evecta 
fuerit in coelum, Neapoli, 1901 ; Renaudin, La doctrine de l'assomption 
de la trés Sainte Vierge, sa définibilité comme dogme de foi, Paris, 1913 ; 
et Assumptio B. Mariae Virginis Matris Dei disquisitio theologica, Taurini, 
1933» Merkelbach, Assumpta in coelum, in Rev. Eccl. de Liege, 1914 ; 
MATIUSSI, L'Assunzione corporea della Virgine Madre di Dio, Milano, 
1924 ; Jugie, La mort et l'assomption de la Sainte Vierge dans la tradition 
des cinq premiers siécles, in Echos d'Orient, 1926-1927 ; JANNOTTA, 
Thesis de Assumptione corporea B. V. Mariae Deiparentis in coelum. 
Doctrina S. Thomae, Isola del Liri, 1924 ; Ernst, Die leibliche Himmel- 
fahrt Maria historisch-dogniatisch nach ihrer. Definierbarkeit beleuchtet, 
Regensburg, 1921, et varii articuli, in Theol. Prak. Qu., 1921, 1924, 
J925» 1927» Neues zur Kontroverse Uber die Definierbarkeit der leiblichen 
Himmelfahrt Maria, in Bon. Zeitsch. für Theol. und Seelsorge, 1927 
et 1930 ; Bartmann, Alaria in lichte des Glaubens und der Frommigkeit, 
Paderborn, 1925 ; Minges; Ueber die Definierbarkeit der Lehre von 
der leiblichen Himmelfahrt Maria, in Th. Prak. Qu., 1925 ; Gill mann, 
Zum Problem der Definierbarkeit der leiblichen Himmelfahrt Maria, 
et Archiv. für Kath. Kirchenrecht, 1925 ; Deneffe, varii articuli, in 
Scholastik, 1926, 1927, 1928; Wiederkehr, Die leibliche Aufnahme der 
allerseligsten Jungfrau Maria in den Himmel, Einsiedeln, 1927; Mueller 
Origo divino-apostolica doctrinae evectionis B. Virginis ad gloriam coe- 
lestem quoad corpus, Innsbrück, 1930; A. Janssens, Maria's Hemel- 
vaart, Brussel, 1931 ; Friethoff, De doctrina assumptionis corporalis 

B. Mariae rationibus "theologibus illustrata, in Angelicum, 8. 


ASSUMPTA IN COIILUM 273 


pcriniincns incorruptibilitas corporis, resurrectio ut glo- 
riosa et receptio in coctu beatorum, consortium Maria: 
in plenissima Fili sui, etiam de morte, victoria. Quare 
si testimonia historica desint, vel si non sint sufficientia 
ad certitudinem historicam adstruendam dictae assum- 
ptionis, non sequitur nulla esse argumenta theologica, 
et nullam proinde certitudinem theologicam ad affir- 
mandum, corpus Mariae post mortem denuo coniunctum 
animae et sic in coelum assumptum fuisse. 


In hac quaestione : 


t" Inter Reformatores, Luther de assumptione Mariae 
dubitat, imo festum assumptionis censet potius abrogan- 
dum ; loannes Rivius nullo modo affirmare vult Mariam 
una cum corpore assumptum, quia nihil de hac re est in 
Scripturis ; e contra, diserte assumptionem fatentur alii, 
ut Bullingerus et Brentius. Inter modernos autem, Pro- 
testantes liberales, rationalismo imbuti, eam impetunt, 
dicentes catholicorum persuasionem non habere funda- 
mentum nisi apocryphorum legendas, aut saltem vim 
argumentorum, quibus theologi eam probare solent, 
negantes. 

2* E Graecis Schismaticis, nemo negat corpoream 
assumptionem, imo Cone. Armenorum a. 1342 eam ex- 
presse profitetur ; atque item Synodus Hierosolymitana 
a. 1672 contra Calvinistas celebrata. 

30 Catholici uno ore profitentur assumptionem corpo- 
ralem B. Mariae in coelum ; at disputant de nota tri- 
buenda huic doctrinae, utrum sit de fide, vel pie credenda, 
vel certa, aut sententia pia et religiosa a qua recedere 
esset temerarium. 


Quidam rari decursu saeculorum dubitaverunt, postquam 
Gelasius papa damnavit ut apocryphum librum de Transitu 
Mariae, et S. Beda etiam, ut Lucae contradictorium : inde a 
saeculo VIII, ps.-Augustinus, serm. 208 (Ambrosius Autpertus) ; 
ps.-Hieronymus (prob. P. Radbertus) ; Ado in Martyrologio, 
Usuardus, Notker, Odilo Cluniacensis, Aelredus Riovallcnsis 
Ernaldus Bonaevallensis, Isaac de Stella; sed longe plures 
professi sunt, et a saec. XIII omnes. Postea vero dubitavit 
loannes Morcelle (a. 1497) qui a Parisiensi archiepiscopo et Uni- 
versitate fuit damnatus ; item saec. XVII quadantenus Tillemont, 

et saec. XVIII Natalis Alexander, qui id retractavit, atque Marant, 
damnatus ab Universitate Lovaniensi. Hodiernis temporibus, 
quidam affirmant rem non posse demonstrari historice, ac 
proinde, licet esse piam sententiam non negent, tamen, hac de 
causa, asserunt non posse pertinere ad dogmata fidei, ut Baum- 
stark ' et Ernst? 


147. Qua via B. Virginis assum ptio probari possit? 
— Via alia est historica, ex testimoniis humanis, alia theo- 
logica, scii. ex Scripturis et Traditione, aut ex theologica 
ratione ; rursus alia est directa, explicitis testimoniis 
allatis assurgentibus fere usque ad tempus quo factum 
locum habuit, alia solum indirecta, ex signis posterioribus 
id inferentibus. Quibus positis, factum assumptionis 


1? Non potest directe demonstrari via historica, quia nulla 
adsunt testimonia explicita, aut saltem non sunt suffi- 
cientia. Epiphanius enim, Ephraem, et Hieronymus 3, qui 
optime scire poterant, de morte et sepulchro B. Mariae, 
de modo quo translata est in coelum, nihil sciunt. Nar- 
rationes quae circumferuntur de transitu B. Virginis sunt 
desumptae ex apocryphis, quae non merentur fidem, ut 
declaravit Gelasius papa de libro Transitus Mariae, qui 
falso tribuebatur Melitoni. 

2? Nec potest demonstrari Scriptura seu testimonio 
divino : 

a) Non quidem ex prophetiis aut typis V. T., quia non 
probatur ipsa auctoritate Ecclesiae, aut unanimi Patrum 
consensu, sensu typico illa esse intelligenda, sed potius per 
accommodationem quandoque iis videntur uti ad expo- 
nendam suam doctrinam ; ita ut non ex se demonstrent 
assumptionem, sed assumptio cognita in iis inveniatur. 

b) Non ex Gen. III, 15 ; nam ibi annuntiatur victoria 
de daemone, sed quomodo perfecta sit et quousque se 
extendat, aliunde determinandum relinquitur. Quod si 
textus de B. M. Virgine probabiliter intelligendus sit non 
litterali sed mystico sensu, de ipsa non plus praedicare 


1l. Oriens Christianus, IV, 1904. 

2. Die leihliche Himmelfahrt Maria historisch-dogmatisch nach ihrer 
Dcfinierbarkeit beleuchtet, Regensburg, 

3. Niessen, Die Mariologie des H. Hieronymus, Maünster, 1913. 

potest quam dc typo, Eva; Eva autem non fuit post 
mortem suscitata nec assumpta, sed solum in certa spe 
resurrectionis est mortual. 

c) Nec ex Le. I, 28 : Ave gratia plena... benedicta tu 
in mulieribus. Ad quaenam privilegia gratiae aut benedi- 
ctiones verba se extendant, aliunde est determinandum. 
Supposito ergo quod B. Maria sit assumpta, hoc dicendum 
est implicite in his verbis contineri ; non autem ex solis 
verbis Scripturae potest deduci. Et ita Alexander III 
dicere potuit, ep. 22 : « Maria concepit sine pudore, peperit 
sine dolore, et hinc migravit sine corruptione, iuxta 
verba angeli, imo Dei per angelum, ut plena, non semi- 
plena, gratiae esse probaretur ». 

30 Unde remanet quod ex Traditione probetur, sive au- 
ctoritate Patrum, sive Liturgia, sive sensu Ecclesiae, non 
quidem directe/ sed indirecte); vel et rationibus theologicis. 


148. B. Virgo post vitam terrestrem assumpta 
est in coelum, non tantum quoad animam, sed 
etiam quoad corpus. — Dicitur : 

a) post vitam terrestrem, quae terminatur per mortem, 
ita ut B. Maria prius sit mortua : non quidem quod mors 
sit conditio assumptionis, quae etiam sine ea fieri potuit, 
sed quia, de facto, Maria mortua est, ut testatur liturgia, 
et necessarium fuit propter similitudinem cum Christo ; 

b) assumpta, non quidem ab angelis in coelum translata, 
ut imaginibus et picturis vulgaribus saepe repraesen- 
tatur, cum id necessarium non fuerit corpori glorioso 
B. Virginis, quod agilitatis dote ex virtute sua propria 
elevari poterat1; sed quia non connatural! virtute omni- 


1l. Ne dicatur, iuxta bullam Ineffabilis Deus, Patres in textu Gcne- 
seos, III, 15, expressas vidisse B. Virginis sempiternas contra serpentem 
inimicitias, ac de ipso plenissimum triumphum, dum ipsius caput im- 
miculato pede contrivit. — Nam, praetermisso quod ita forsan intellexe- 
rint ex Traditione, quae sensum textus poterat extendere, triumphus ille 
intelligendus est iuxta subiectam materiam, scii, triumphus plenis- 
simus de peccato, ita ut nulla omnino peccati labé B. Virgo fuerit in- 
fecta. 

2. S. Thomas, suppi., q. 84, a. l, ad 1: Corpora gloriosa dicuntur 
ferri ab angelis, et etiam in nubibus, non quasi eis indigeant sed ad 
reverentiam designandam, quae corporibus gloriosis et ab angelis, et 
ab omnibus creaturis defertur 

potentiae, sicut Christus, sed per omnipotentiam Dei, 
virtute ab Eo collata, ad coelum superelevari potuit ; 

C) in coelum, quia ipse Deus tum animam tum corpus 
rursus suscitatum ad se suscepit, et transtulit in coelum ac 
in beatorum sedem recepit. 


Prima pars est omnino certa, quia ex definitione Bene- 
dicti XII et Cone. Flor, defide est animas sanctorum omni 
labe purgatas statim post mortem in coelum recipi ; et ex 
altera parte certum est B. Virginem numquam ulla pec- 
cati labe fuisse maculatam; unde et anima eius statim 
post mortem in coelum recepta fuit. 


Altera pars est sententia communis, ita ut saltem sine 
temeritate negari nequeat, imo videtur iam  fheologice 
certa. — Probatur: 


A. Ex traditione: 1? E doctrina et consensu Patrum et 
theologorum, saltem a saeculo V aut VI. Antea unus est 
Epiphanius qui, quamvis de morte Mariae dubitet, as- 
sumptionem implicite videtur agnoscere At dein diser- 


1l. Hinc iam solent dicere Christum in coelum ascendisse, Mariam 
fuisse assumptam. Haec distinctio tamen non est traditionalis, nam in 
Tes Scripturis dicitur Christus fuisse assumptus (Mc. XVI, 19 ; Act., 
, 2, 9, it, 22). Spectata divinitate, Christus quidem ascendit; sed 
humanitati non erat ex se virtus ascendendi, quam recepit a divini- 
tate ; et ideo humanitas dicitur elevata fuisse et in coelum suscepta 
a divinitate. Ex alia parte, in liturgia romana legitur : Hodie Maria 
Virgo coelos ascendit, ant. ad Magn. in 2 Vesp. 

2. Wiederkehr,Die leibliche Aufnahme der allerseligsten Jungfrau 
Maria in den Himmel, Einsiedeln, 1927, p. 16-26. — Testimonia an- 
teriora quae afferuntur, sunt dubii valoris. Ita : i? Chronicon Eusebii 
alludit assumptioni, sed id interpolatum fuit, cum verba desiderentur 
in antiquioribus codicibus. — 20 Duae sunt orationes quae sub nomine 
Hieronymi circumferuntur et Augustini, sed sunt multo recentioris 
aetatis. — 30 Evangelium 12 Apostolorum, saec. IL, loquitur de Assum- 
ptione, sed id in supplemento, quod habetur ut posterius interpolatum. 
—4" LiberDe Divinis nominibus qui tribuitur Dionysio Areopagitae forsan 
loquitur de assumptione (III, 2), sed non est anterior fine saec. V, et 
textus est obscurus : agitur de prodigio post mortem Mariae, at non 
affirmatur istud prodigium esse resurrectionem ; ceterum, iuxta alios, 
nec est ibi quaestio de morte Mariae. — 50 Gregorius Nyss., de Vir- 
ginitate, XIII, ait: Sicut in Dei Genitrice Maria mors, quae ab Adam 
usque ad ipsam regnavit, cum etiam contra ipsam fieret quemadmodum 
in aliquo lapide in fructu virginitatis se illidens, in ipsa contrita est, ita 
etiam in omni anima quae per virginitatem hanc vitam in carne cohibet, 
atteretur et dissolvetur potentia mortis . Forsan hic habetur allusio 
ad resurrectionem Mariae, at etiam aliter intelligi potest, scii, de regno 
mortis per concupiscentiam aut dolorem, quod regnum in Maria est 


destructum. — 6^ Baumstark, in Rom. Quartalschrift, 1897, probavit 

liNNine affirmant, ncc solum factum sed et doctrinam 
B Virginem scil. non potuisse nexibus mortis deprimi, 
non fuisse servituti mortis obnoxiam nec proinde 
corruptioni scpulchri, — una cum Christo plenam vi- 
ctoriam retulisse de daemone ac proin et de morte, — 


atque virginem perpetuo incorruptam nulli maledictioni 
esse subiectam, nec incinerationis. 


*à. In Oriente eam affirmant : Timothaeus Hier, (circa 535), 
or. in Simeon.; Modestus Hier, (f 634), Enc. in Dorm. Deip.; 
loannes Thessal., or. in Dorm. Deip. ; Andreas Cret., or | et 
2 in Dorm. S. Deip. ; Menologium Basilianum, in f. 15 Aug. ; 
Germanus Const, in Dorm. B. M.; ps.-Athanasius, in Ann. 
Deip. ; loannes Dam., hom. | in dorm. B. M. V. ; Theodorus 
Studita, Laud, in Dorm. Deip.; losephus Hymnographus, 
Mariale; Leo VI Imperator, or. 14 in B. M. Ass. ; loannes 
Euch., sermo in dorm. Deip.; Nicephorus Call, H. E. XVII ; 
Nicolaus Cabasilas, serm. in dorm. Deip.; Michaél Glycas, 
ann. III. 

b. In Occidente: Gregorius Turonensis (f 593) de Glor. Mart. 1, 
4 ; ps.-Augustinus, l. de Ass. B. M. ; Hincmarus Rhem., carmen 
in Deip. ; Atto Vercel, serm. 17 de Ass. ; Fulbertus Carnot., 
serm. 5 de Nat. M. V. ; Petrus Damianus ( ?), serm. 40 de Ass. ; 
Hildebertus Cenom., in fest. Ass. serm. | ; Abaelardus, serm. 26 
in Ass. B. M. ; Alanus ab Ins. ; Hugo Victorinus, de Ass. et 
10 praecon. M. V. ; Bernardus, ep. 174 ad can. Lugd. ; serm. | 
in Ass. M. ; Amedeus Lausanensis, hom. 7 de B. M. obitu et 
ass. in. coelum ; Richardus a S. V., in Cant. c. 42 ; loannes 
Beleth, Expl. div. Off; Petrus Cellensis, serm. 7 de Ass. ; Phi- 
lippus de Harveng, in Cant. V, 50; Petrus Blesensis, serm. 33 
et 34 in Ass.; Absalon de Sprinckirsbach, serm. 44 in Ass.; 
S. Bonaventura, Brevil. VII, 5; S. Albertus M., Mariale, q. 131- 


Ecclesiam Antiochenam versus finem saec. IV celebrasse festum quod 
dicebatur: Mvijun 1j. àyià. 0corokoo Mapix , at non constat agi de festo 
assumptionis. — 70 luxta Tillemont, Mémoires, LI, 477 sq., verisimile 
est duos sermones, respective a Cyrillo Alex. (a. 431) et a Proclo (a. 
429) habitos, celebrare assumptionem ; at ista conjectura non suffi 
cienter probatur. 

Caesaraugustae tamen, asservatur sarcophagus qui dicitur S. Engra 
tiae, pertinens ad initium saec. IV et representans Christum manu 
sublevantem Deiparam ; quod iudicio peritorum significat Mariae 
assumptionem in coelum. Ita tamen forsan indicari posset assumptio 
solius animae. 

Igitur nullum adest testimonium evidens et decisivum ante saec. V 
Eo tempore apocryphorum litteratura abundat. Opus syriacum a. 1865 
a Dr. Wright Londini editum: Ohseqtdae 13. Virginis, assumptionem iam 
refert initio saec. V, ante Cone. Ephesinum. 

132; S. Thomas, Exp. in sal. ang.; et IIL, q. 27, a. 1; q. 83, a. 
5» ad 8; et dein communiter omnes. 


2? Ex Liturgia, scilicet : 

a. Ex festo quod nunc, et iam a multis saeculis cele- 
bratur in universa Ecclesia, et ab antiquitate ortum re- 
petit. 


A. In Ecclesia orientali autumant plures saec. V. celebrari, eo 
quod Nestoriani et Monophysitae illud recolant ; at certo ab ini- 
tiis saec. VI ut celebratum cognoscitur, scii, in Ecclesiis Hiero- 
solymitana et syriaca. Nam in Vita Theodori (f 529) occurrit 
mentio de festo, frequenti populi concursu in honorem Mariae 
celebrato, quod dormitionem obiectum habuisse, dubitari 
vix potest; in Syria idem festum saec. VI celebratum fuisse 
colligitur ex hymno Jacobi Sarugensis *. 

Medio saec. VI celebrabatur 18 ianuarii, at Mauritus imperator 
(582-602), teste Nicephoro Callisto, H. E. XVIL, 38, ordinavit 
ut extenderetur ad integrum Orientem, et dein celebraretur 
15 augusti. Quod declarat Capelle ex documentis copticis 
dormitio reponebatur in die 20-21 mensis Tobis, i. e. 18 Ianuarii ; 
assumptio die 16 mensis Messore, qui a primo distat 206 diebus, 
unde mutatio inducta, nam 184- 206 — 15 Augusti, si menses 
computentur 30 dierum 1 

Saec. VII Modestus id celebrat Hierosolymis ; loannes id 
introducit Thessalonicae, et exinde transit ad Aegyptum et 
ad ceteras fere Orientis plagas, excepta Macedonia. 

In Occidentali Ecclesia : in Gallia saec. V. celebratur 18 Ianuarii 
festum Mariae, ut testantur Caesarius Arelatensis, Missale 
Bobbianum et Missale Gothicum, quod idem videtur ac festum 
quod saec. IV celebrabatur Antiochiae sub titulo Memoria 
S. Dei Genitricis semperque Virginis; saec. VI, 18 Ianuarii 
etiam celebratur dormitio ut testatur Gregorius Turonensis) 
(a. 590), ac Martyrologium Hierosolymitanum in fine saec. VI. 
Romae vero celebrabatur die 15 augusti dormitio sub Theo- 


l]. Ita apud Van Crombrugghe, o. C., P. 171, qui citat Tillemont, 
Mémoires, I, p. 476; Baümker, Histoire du Bréviaire, l, p. 267; 
Zingerle, Zeitschrift der d. morgenland. Gesellschaft, 1895, p. 44 sq. 

2. La féte de l'Assomption dans l'histoire liturgique, in E. Th. L., 1926. 

3. Nam postquam in libro De gloria Martyrum, mortem, et resur- 
rectionem Mariae retulit, ut dicebatur, coram Apostolis factam, ait 
c. 9: Maria vera gloriosa Genitrix Christi.. angelicis choris canen- 
tibus, in paradisum, Domino praecedente translata est... Huius festivitas 
sacra mediante mense undecimo (scii, ianuario) celebratur... Adve- 
niente autem hac festivitate ego ad celebrandas vigilias accessi ». Qui 
totus contextus iuxta logicum nexum idearum convenire nequit nisi 
B. Virginis corporali assumptioni, ut recte monet Bellamy, in D. 
Theol. contra Morin et Duchesne, t 

doro I (c. 650); Sergius vero I (687-701) maiorem solemnitatem 
ipsi tribuit, quod sacculis sequentibus vocatur assumptio. Et 
hic titulus simul ac dies 15 august introducta fuerunt in 
Galliam s. VIII, ut videre est in Missali Gothico, in Missali 
Hobbiano, in Sacramentario Gregoriano. Saec. VII etiam cele- 
bratur Mediolani, item in Hispania, ut testatur Antiphonalc 
Ecclesiae Legionensis et VitaS. Ildephonsi; saec. VIII, ut videtur, 
transiit in Angliam.et in Germaniam, ubi Synodo Salsburgcensi 
ll. 713 fuit probatum. 


b. Ex obtecto festi, quod non solum est mors, nec assum- 
ptio animae, sed et corporis, uti patet ex orationibus 
liturgicis, ex homiliüs Gregorii Turonensis, Andreae 
(.retensis, loannis Damasceni, Odilonis, et ex sacramen- 
taris gelasiano et gregoriano ; quod si celebrent dormi- 
tionem Mariae, in morte Matris Dei spectatur mysterium 
eius gloriae et exaltationis. 


Et ita non solum liturgia romana, sed et graeca, syriaca, 
coptica, syro-maronitica, armena, atque antiqua liturgia gallica, 
liturgia mozarabica et gothica. 


30 Ex sensu Ecclesiae, scii, ex praedicatione universali 
ac sensu et cultu fidelium. Singulis annis praedicatur et 
inculcatur a magisterio ordinario assumptio corporalis 
B. Virginis, occasione huius festi, atque in alis oratio- 
nibus et precibus id quoque rememoratur. Ex altera parte 
fideles universim huius rei sunt persuasi, id admittunt 
Ecclesiae fidendo, et id ut mysterium colunt. Quodsi iis 
diceretur Maria non esse corporaliter assumpta, vel id 
quoque proponeretur tamquam dubium, sane magnum 
provocaret scandalum inter fideles et pios, atque indi- 
gnationem. 


Quare in Cone. Vatie. 200 circiter Patres introduxerunt 
postulatum in quo « B. Mariam anima immaculata et corpore 
virgineo ad dexteram Dei Filium nostram praestantissimam me- 
diatricem in coelis adstare... solemniter declarari et definiri pos- 
tulatur ». 


B. Ex rationibus theologicis: 


o 


i? Eminens dignitas Matris Dei, quae postulat ut a 
Filio glorificetur, maxime in corpore, in quo sigillum ma- 

ternitatis magis est impressum quam in anima, ita ut et in 
statu gloriae appareat mater Dei dignissima. Quodsi caro 
Christi citra omnem corruptionem, brevi post mortem, 
resurrectionem et assumptionem gloriosam est consecuta, 
convenientissimum est ut idem dicatur de carne a quo caro 
Christi sumpta est, quaeque est una cum ista. 

20 Consociatio Mariae cum lesu in redemptione, qua 
in tota vita, in passione, et in morte Filii intime fuit 
coniuncta in maxima conformitate ut esset cum ipso causa 
salutis ; quare et in triplici victoria Filii consociari debet 
quam retulit de peccato, de concupiscentia, et de morte 
quoque per gloriosam resurrectionem et ascensionem. 

3U Amor et honor specialis lesu matri debitus, quae et 
dolorum passionis plene particeps esse voluit; quare et 
ipsius gloriae esse debet plene particeps, ab omni inhono- 
ratione corruptionis immunis. 

40 Eminens Mariae sanctitas, qua gratia plena, imma- 
culate est concepta et ab omni peccato originali et actuali 
immunis, quare ab omni corruptione et a mortis regno 
debuit praeservari, a cunctis sequelis scii, peccati dedecus 
inferentibus et humiliationeml. Anticipata quoque re- 
surrectio et assumptio in coelis pertinet ad plenitudinem 
gratiae consummatae, quae principaliter est gloria animae, 
sed ad quam pertinet quoque gloria corporis quae ex anima 
redundat in carnem. 

5? Benedictio singularis qua Maria proclamata fuit 
benedicta inter mulieres, scii, perpetuae benedictionis 
particeps et nulli maledictioni obnoxia ; ergo sicut a male- 
dicto peccati et concupiscentiae per immaculatam conce-i. 


i. Quidam dixerit solam corruptionem esse proprie poenam peccati, 
non ipsam mortem ; sed id contradicit Gen., II, 17 et Rom., V, 12 sq. 
ac VI, 23 ; atque Cone. Trid., sess. 5, can. 1l. Ergo in praesenti ordine 
historico ipsa mors dicenda est poena peccati, et non solum perma- 
nentia in morte, aut vinculum mortis seu dominatio mortis. Nihil- 
ominus in regeneratis, nec ipsa mors nec ipsa corruptio est vera poena, 
cum poena inferatur propter culpam, quae in ipsis tota deleta est quoad 
reatum culpae et reatum poenae ; sed adest mera poenalitas, seu de- 
fectus ex conditione naturae humanae sibi relictae. Et ita dicendum 
de B. Virgine ; quare si sepulchri corruptioni fuisset subiecta, id non 
fuisset ipsi poena, licet videri poterit sequela peccati Adae, et quidem 
dedecus importans. Potestas mortis non dominatur in illum cui ius 
ect ad resurrectionem gloriosam et immortalitatem futuram. 


ASSUMPTA IN COELUM 28] 


ptioncm, a maledicto corruptionis in conceptione et 
partu per miraculosam virginitatem, ita et a maledicto 
corruptionis sepulchri et incinerationis debuit esse im- 
munis per anticipatam corporis resurrectionem et glorio- 
sam ássumptionem 

6" Excellentia virginitatis mentis et corporis : caro quae 
luit fons vitae, et, hac de causa, in perfecta integritate 
prodigioso miraculo conservata fuit et sine dolore peperit, 
A perpetuo incorrupta usque ad mortem remansit, non 
debebat subire corruptionem sepulchri : Deus enim per- 
mittere non poterat quod corruptio destrueret miraculum 
suae omnipotentiae. 


Confirmatur: a) Finem initio correspondere est conveniens. 
Sicut erga Mater Dei, quae ad ordinem hypostaticum prope 
accedit et ad fines deitatis attingit, exordium habuit in sin- 
gulari privilegio conceptionis immaculatae, ita finem in singulari 
privilegio habere debet gloriosae in coelum assumptionis. 

b) Quodsi alii suscitati, probabiliter, et in corpore cum Christo 
coelum ingressi sunt, hoc privilegium nec matri Dei est dene- 
gandum. 

c) Ceterum nullae conservantur B. Virginis corporales reliquiae, 
quod corporis assumptionis est probabile signum. 


149. Valor allatae demonstrationis. — Assumptio 
corporalis directe et methodo mere historica probari nequit, 
quia hucusque reperta non fuerunt documenta vel testi- 
monia explicita primaeva usque ad aetatem apostolicam 
assurgentia, quibus appareret doctrinam illam pertinere 
ad fidem Ecclesiae primitivae et ab Apostolis fuisse 
praedicatam. 


i. Vel aliter, ut S. Thomas, in Exp. Sal. ang. : Tres maledictiones 
datae sunt hominibus propter peccatum. Prima data est mulieri : scii, 
quod cum corruptione conciperet, cum gravamine portaret, et in 

olore pareret. Sed ab hac immunis fuit B. Virgo, quia et sine cor- 

ruptione concepit, et in solatio portavit, et in gaudio peperit Sal- 
vatorem. Secunda data est viro, scii, quod in sudore vultus vesceretur 
pane suo. Ab hac immunis fuit B. Virgo, quia, ut dicit Apostolus, 
virgines solutae sunt a cura huius mundi et soli Deo vacant. Tertia 
communis fuit viris et mulieribus, scii, ut in pulverem revertantur. 
Et ab hac immunis fuit B. Virgo quae cum corpore assumpta est in 
coelum : credimus enim quod post mortem resuscitata fuerit et portata 
in coelum. Surge, Domine, in requiem ruam, tu et arca sanctificationi' 
tuae ». 

Potest tamen probari indirecte ac methodo theologica : 


A. Et quidem ex Traditione videtur deduci argumentum 
certum, si spectetur ut nunc est in Ecclesia praesenti : 


1? Immunitas enim Mariae a corruptione sepulchri, 


iam a pluribus saeculis, explicite praedicatur communiter, 
sicut eius cooperatio ad redemptionem, qua plenam de 
diabolo victoriam retulit ; et licet non certo constiterit id 
ab omnibus praedicatum fuisse tamquam doctrinam 
Ecclesiae, ita tamen semper a pluribus, postea vero com- 
muniter de eo non fuit dubitatum. 

2? Festum corporalis assumptionis quoque universim 
celebratur in tota Ecclesia, et licet de facto fuerit quodam 
tempore dubitatum ita ut ab aliquibus id haberetur quasi 
pia sed incerta sententia, postea tamen in textu officii 
et missae fuit indubie propositum ; cumque dein propo- 
situm fuerit ut id mutaretur, communi consilio id reiectum 
fuit ac significatio corporalis assumptionis festo conser- 
vata, ita ut dicendum sit, ait Benedictus XIV, De Can. 
Sanet, l1. L, c. 42, n. 151, Ecclesiam hanc amplexam esse 
sententiam. 

30 Sensus ipsius Ecclesiae maxime id inculcat, a plu- 
ribus saeculis, praedicatione universali atque fidelium 
adhaesione et cultu; ita quod id tamquam sententia 
Ecclesiae iam appareat indubie, et de die in diem persuasio 
sit certior, ac fidelium convictio facta sit invincibilis et 
irrefragabilis. Non tantum itaque Ecclesia hanc doctrinam 
tolerat aut permittit, sicut quandoque permittit sacerdotum 
aut theologorum sententiam, sed ipsa practice eam in- 
culcat absque haesitatione, praecipue in liturgia et cultu. 

Quod maxime verum est si haec tria argumenta sumantur 
simul. 

lamvero, supposita assistentia sancti Spiritus, qui est 
Spiritus veritatis, consensio tam universalis et constans 
Ecclesiae per multa saecula est argumentum theologicum 
certum veritatis : non enim agitur de facto mere historico, 
sed de facto continente doctrinam, seu de re dogmatica 
spectante res fidei et morum, res scii, ad aedificationem 
doctrinae pertinentium, in quibus Ecclesia universa errare 

non potest ; nempe de immunitate a corruptione, de vic- 
toria super mortem et cum Filio conformitate maiori, 
de gloria et statu matris Dei in praesenti, quae omnia 
respiciunt eius missionem, sicut et conditiones perso- 
nales, aut relationes cum mysterio incarnationis et 
redemptionis N 


B. Ex rationibus theologicis, si spectentur in quantum 
ex sola ratione sunt deductae, non potest haberi nisi 
argumentum convenientiae : ratio enim sola certo de- 
monstrare non valet factum supernaturale. At etiam 
considerari possunt, in quantum in Ecclesiae traditione 
proponuntur. Si autem ita considerentur, argumentum 
,m et jni ostendunt assumptionem pertinere ad doctrinam 
revelatam, et faciunt certitudinem fidei : revelata enim 
doctrina est cooperatio Matris Dei in redemptione cum 
pleno de serpente triumpho, ac immunitas eius à qua- 
cumque maledictione. Similiter argumentum 4" et 6'", 
de eminenti sanctitate et a peccato immunitate, ac de 
miraculosa virginitate perpetuo servata, si spectentur ui 
in traditione Ecclesiae habentur, ostendere possunt as- 
sumptionem aliquomodo pertinere ad doctrinam  Ec- 
clesiae et hac ratione esse saltem theologice certam. 


Cetera autem argumenta, etiam primum quod deducitur 
immediate ex dogmate fundamentali divinae  maternitatis, 
non videntur esse nisi convenientiae, licet in casu etiam maximae. 


1. Obiiciunt : Ad hoc deberet ab Ecclesia esse proposita ut infal 
libiliter cena. — Resp. : Nullatenus ita debet proponi ; sed sufficit 
quod proponatur ut vera vel certa, et ut universaliter accepta sit in Ec- 
clesia : eo ipso enim est infallibiliter certa, ut scimus ex generali promis- 
sione assistendae Spiritus Sancti Ecclesiae facta. Ecclesia non solum 
infallibilis est quodam sensu negativo, quatenus non potest declarare 
non revelatum aut falsum, quod est vere revelatum aut verum ; sed 
etiam sensu positivo, quia id quod speculative proponit doctrina aut 
practice cultu tamquam revelatum, aut verum, aut fidei conforme, 
vere ita est. Non potest scii, excedere in docendis veritatibus or- 
dinis religiosi ; quódsi generatim in theologia, praedicatione, aut cultu 
innueretur error, omnino deberet huic contradicere. Secus infallibilitas 
non multum esset utilitatis. Tunc enim ad cognoscendum Ecclesiam 
esse infallibilem in instituendo festo vel in tenenda doctrina ut certa, 
prius oporteret demonstrare agi de facto revelato aut de veritate 
cum revelans connexa. 

Si Ecclesia assumptionem definiret, in hoc iudicio infallibilis essei , 
quare idem dicendum est, si practice eam inculcat sua liturgia. Obi 
applicandum venit adagium : Legem credendi lex statuit. supplicandi. 

150. Obiiciunt: 1v Festum et doctrinam assumptionis 
originem habere ab apocryphis saec. IV, V vel VI, quae 
varias narrationes valde miras, et multis circumstantiis 
ornatas de assumptione ediderunt, vel et erroribus doctri- 
nalibus mixtas. 


Resp. : Quamvis circumstantiae diversae sint et con- 
tradictoriae ac plures fabulosae, nec proinde fidem me- 
reantur, ipsa substantia, tamen facti dicenda est vera. 
Impossible enim est opinionem cuiusdam auctoris saec. V 
aut VI plus minusve fide digni tam celeriter sparsam 
fuisse in toto Oriente et Occidente, ita ut ab Ecclesiis 
omnino dissitis acceptaretur, saltem constanter, et in 
regionibus diversissimis institutionem cuiusdam festi per- 
manentis immediate provocaret. Talis scilicet consensus 
casu vel inconsideratione explicari nequit, sed persuasione 
universali quae respondet traditioni doctrinali, et publicae 
Ecclesiae doctrinae saltem  implicitae. 


Ceterum doctrina Patrum non necessario nec absolute apo- 
cryphis est ligata. Ita Gregorius Turonensis, licet plures circum- 
stantias communes habeat cum apocryphis, proponit tamen 
assumptionem, quia invenit suam Ecclesiam celebrare festum, 
ut supra ostendimus n. 148, A, 2^, a. Modestus Hier, vero, 
Andreas Cret, Germanus Const, pro apocryphis non multam 
habent aestimationem, et particularitates fabulosas reiiciunt. 
Doctrinam nempe fundant in rationibus theologicis ; et id quoque 
verum est de loanne Dam., licet nihilominus fidem adhibuerit 
cuidam narrationi apocryphae, quae ex ipso desumpta fuit in 
Breviario Romano, 4^ die octavae Assumptionis. A fortiori, 
posteriores Patres atque Theologi non in apocryphis aut fabu- 
losis narrationibus nituntur, sed in theologicis argumentis. 


2? Assumptio est de se et ex natura sua factum histo- 
ricum. Ecclesia autem infallibilis non est in factis historicis, 
nec in festis de ipsis celebratis. 


Resp. : Ecclesia universa infallibilis est in festis colendis 
quae versantur, non quidem circa factum mere historicum, 
uti sunt loannes ante portam latinam, translatio domus 
Laureti, apparitio B. Virginis Lapurdi aut S. Michaelis 
Archangeli, inventio S. Crucis, sed circa veritatem tan- 
gentem fidei doctrinam, aut factum continens doctrinam 

religiosam, pertinens scii, ad res fidei aut ad aedificationem 
doctrinae fidei, quale est assumptio Virginis in coelum. 


Sicut ergo Ecclesia non posset celebrare incarnationem, 
resurrectionem aut ascensionem Domini, si Christus non incar- 
natus fuisset, vel non .resurrexisset aut in coelum ascendisset; 
et sicut non posset celebrare divinam "Virginis maternitatem 
uut conceptionem immaculatam, si mater Dei una et virgo, aut 
immaculata non esset, ita nec assumptionem animae et corporis, 
si corpus Mariae assumptum non fuisset. 


3? De assumptione Virginis in Ecclesia per quatuor 
aut quinque saecula perstitit solemne silentium, quod sup- 
pleri nequit. Assumptio ergo, licet forsan possit esse 
obiectum cuiusdam piae sententiae, non tamen potest 
pertinere ad doctrinam Ecclesiae seu apostolicam. 


Resp. : Argumentum supponit ab initio requiri doctrinae 
apostolicae praedicationem explicitam, dum tamen possit 
sufficere implicita. Dici proinde potest assumptionem 
praedicatam fuisse implicite, quia ab initio dicitur Maria 
perfectum triumphum tulisse de serpente, omnibus gratiis 
ac privilegiis dotata, Christo perfecte consociata in in- 
corruptione et in gloria coelesti ; ergo et in incorruptione 
sepulchri et gloria corporis. Sed explicita praedicatio 
initio non fuit, sicut nec conceptionis immaculatae ; 
quia de rebus magni momenti ad substantiam redem- 
ptionis pertinentibus erat sermo, non de punctis secun- 
dariis, quae secundum oeconomiam Dei postea erant in 
dogmata evolvenda. Rationes quoque fuerunt silendi, 
ne occasio daretur Docetis impugnandi veritatem carnis 
Christi, Valentinianis affirmandi coeleste corpus et Gen- 
tilibus B. Virginem habendi tamquam deam atque exer- 
cendi idolatriam ; quae rationes post saec. V non am- 
plius urgebant. 


Ceterum doctrina assumptionis potuit manere in traditione 
mere orali ; quare nulla habetur affirmatio contraria. Etiam 
silentum documentorum primaevae Ecclesiae non est tam 
mirum, quia ante saec. V nec de morte B. Virginis aliquid 
positive dicunt, nec de eius gloria coelesti, vel quoad animam, 
multum loquuntur. Atque brevi post eius mortem fuit Jerusalem 
destructa, nec in loco omnino eodem reaedificata ; quare nec 

mirum est si traditio de B. Virginis sepulchro periit; sicut 
etiam ex more sepeliendi ludaeorum in locis bene munitis aut 
absconditis, facile intelligitur potuisse corpus amoveri et in 
coelum transferri, quin discipuli id animadverterint. Quare 
saec. IV non videtur extitisse in lerusalem traditio historica 


de fine B. Virginis. j 


4? Resurrectio gloriosa et ascensio in coelum uni Christo 
tribuuntur a Patribus, v. g. ab Athanasio, Ambrosio, 
Augustino ; ergo non competunt B. Virgini. 

Resp. : Soli Christo tribuitur resurrectio perpetua, ut 
capiti cui resurrectio primo competebat et de ture, vel in 
oppositione ad corpus mysticum quod in Christo capite 
promissionem futurae resurrectionis accepit, sed nondum 
ipsam resurrectionem assecutum est. Nihil tamen prohibet 
quominus alicui concedatur resurrectio anticipata, tam- 
quam privilegium, v. g. illis qui cum Christo resurrexerunt. 
Hoc quoque modo a Patribus uni Christo tribuitur im- 
munitas a peccato originali, ut supra dictum est. 


Ceterum contra haereticos non possunt valide adducere nisi 
facta universaliter nota, et palpabilia, quorum est conscientia 
universalis ; quale non erat resurrectio Virginis, utcumque eam 
admittebant. Sed etiam si tres Patres eam non admiserint, non 
demonstraretur ab Ecclesia universa fuisse ignoratam aut ne- 
gatam, sed solum exinde constaret traditionem explicitant eo 
tempore nondum in quibusdam extitisse Ecclesiis. 


151. Estne assumptio B. Virginis veritas solem - 
niter definibilis ? — Theologi, decursu saeculorum, 
variam notam dederunt doctrinae de assumptione B. 
Virginis. S. Albertus M. ait esse pie credendam ; S. Cani- 
sius esse piam Ecclesiae credulitatem ; S. Antoninus, 
Suarez, Lugo, Serry, Baronius, Frassen, Billuart esse 
doctrinam communem et tutam, quam temerarium esset 
negare, ut agnovit etiam, postquam dubitaverit, Natalis 
Alexander confitens esse omnino amplectendam ; Bene- 
dictus XIV esse piam et religiosam sententiam ad quam 
Ecclesia devenit et a qua recedere non licet! ; Melchiori. 

i. Notetur ex eo quod solum dicatur pia sententia, non posse con- 
cludi licitum esse ab ea recedere. Nam aliud est sententia pia solum 
probabilis, a quo recedere liceret, aliud sententia pia et credenda, seu 


quam omnes credunt, a quo recedere nullatenus licet. Similiter ex 
eo quod sententia vel opinio dicitur pia, nequit deduci non esse reve- 

Cano sententiam oppositam dicit inter eas quas theologi 
temerarias censent et inter errorum gradus constituunt ; 
II. Soto ait non esse dubiam ; loanncs Carthagena, Tan- 
nerus, Gotti, Van Noort, Noyon, Mannens, Renaudin, 
Van Crombrugghe dicunt esse certam et sine errore non 
posse negari ; Hugon dicit certissimam doctrinam ; Catha- 
rinus et Corduba dixerunt de fide, quibus contradixit 
Caietanus, hodie tamen id docent Lépicier et Wicdcr- 
kehr, censentes eam proponi ab universali et ordinario 
magisterio. At non constat eam hucusque proponi tam- 
quam revelatam, ac proinde nondum est catholica fide 
credenda. 

Censemus autem nostris temporibus iam proponi, 
non solum ut communem doctrinam, sed etiam ut cer- 
iain, uti constat ex argumentis supra allatis ; quapropter 
qui eam negaret, non solum notam temeritatis incurreret 
sed et erroris. Quare etiam definiri solemniter posset 
Ecclesia tunc solum solemniter affirmaret quod iam 
inculcat universaliter magisterio ordinario. 

At alia est quaestio, si definiri posset ut dogma fidei, 
et proponi ut veritas revelata ab omnibus credenda? 

Cui respondendum censemus cum multis : affirmative. 
Nam ea doctrina non solum est connexa cum veritatibus 
fidei, verum etiam formaliter continetur, licet implicite, 
in veritatibus revelatis qualiter in traditione praedicantur ; 
nempe in plena victoria quam Maria, sicut Christus, 
retulit de serpente, in omnimoda immunitate ab omni 
maledictione, et forsitan in plenitudine gratiarum qua 
B. Virgo fuit dotata. Unde nihil prohibet, quin Ecclesia 
sequentibus temporibus eam explicite proponat ut dogma 
fidei, sicut et fecit pro conceptione eiusdem B. Virginis 
immaculata, aequo modo nonnisi implicite revelata. Imo 
decursu saeculorum magis de hac fuit dubitatum quam 
de assumptione, at certior fuit communis de assumptione 
affirmatio. Quare plures hanc iam dicant proxime defini- 
bileml. 


latam : talis modus loquendi apud auctores, si de se non affirmat, tamen 
non excludit revelationem. 

i. Non videtur attendendum, quod aliquis dixerit,«assumptionem 
esse formaliter revelatam, eo ipso quod deducitur ex duplici praemissa 

Alii tamen aliter dicunt : 


1? Quidam pauci dixerunt assumptionem non posse definiri, 
quia non fuit tempore Apostolorum praedicata explicite ; sed 
hi gratis supponunt ad dogma fidei requiri explicitam eo tempore 
propositionem, quod verum non est : sufficit enim implicita, uti 
constat exemplo plurium dogmatum, illorum saltem qui sunt 
potius ordinis secundarii. 

2? Alii dicunt Apostolos vidisse Mariam e mortuis suscitatam 
et ad coelum translatam. At, gratis id asseritur. Etiam si Apostoli 
id vidissent, non sufficeret ad fidem fundandam. Potuerunt 
quidem rationabiliter praesumere, ad coelestem gloriam fuisse 
translatam ; at non certo. Gloria corporis et ingressus in bea- 
titudinem Dei non sunt sensu perceptibilia nec testimonio 
historico determinabilia : posset enim suscitari ad tempus, et 
elevari sursum et transferri in locum ignotum, ut dicitur de 
Elia et Henoch ; sed tunc non esset definitiva resurrectio nec 
admissio in locum reservatum beatis. 

3? Quare alii dicunt Deum Apostolis vel saltem uni ex eis, v.g. 
loanni, expresse revelasse Mariam esse, et secundum corpus, 
in coelum translatam et beatificatam ; qui tunc id aliis prae- 
dicaret explicite. Id sane est possibile, sed non demonstratur ; 
et in statu hodierno historiae primitivae est parum probabile, 
tum quia non adest primis saeculis traditio explicita, tum quia 
non est probabile Apostolos eam praedicasse explicite, propter 
opportunitatem ut dictum est. 

4? Non sufficeret revelatio privata, v. g. tempore posteriori ; 
quia Ecclesia doctrinam publicam proponere nequit in revela- 
tionibus privatis fundatam. 


152. Conclusio. — Assumptio B. Virginis itaque nequit 
certitudinaliter demonstrari 


iv Ex dignitate Matris Dei ; nisi sumatur prout est in 
concreto cum omnibus privilegiis adnexis, et qualis existit 
in mente fidelium ex traditione Ecclesiae. 

2? Nec ex immaculata conceptione aut perfecta virgi- 
nitate, quae assumptionem non implicant et sine ipsa 
esse possunt; nisi considerentur quatenus in traditione 


revelata. Id enim est contra naturam veri syllogismi. Nam eo ipso 
quod sit conclusio, non quidem mere declarativa illius quod in alia 
propositione formaliter implicite continetur, sed vere illativa veritatis 
connexae, seu per veram illationem ex aliis deducta, sequitur eam non 
formaliter in praemissis contineri sed virtualiter tantum. Ergo non 
est, hac ratione, formaliter revelata ; ac proinde quod etiam revelata 
sit, aliunde debet ostendi. Cfr. nostra Summa Theologiae Moralis, l, 
de Fide divina, n. 675 ; Rev. Eccl. de Liége, V, sept. 1909. 

praedicantur ut titulus immunitatis ab omni corruptione 
etiam scpulchri, ac a servitute mortis, quae inconvenienter 
aut indecenter Mariae tribuerentur. 


3" Nec ex plenitudine gratiarum, nisi iam constet ple- 
nitudinem hoc etiam privilegium includere. 


4" Sed tantum cx victoria plena et completa, una cum 
('.hristo reportata de serpente diabolico, vel etiam ex 
immunitate ab omni maledictione : non quidem ac si ita 
necessario esset ex natura rei, quae aliter esse non posset, 
sed quatenus ista plena victoria et immunitas omnimoda 


hoc modo formaliter praedicantur de facto in Ecclesiae 
traditione. 


153. Animadversiones. — i» De tempore quo B. Virgo 
assumpta fuerit, nihil certi habetur. 

Alii dicunt assumptam 40 diebus post resurrectionem, sicut 
Christus ; at non est par ratio, quia non debebat sicut Christus 
se manifestare publice ad probandam suam resurrectionem, in 
confirmationem fidei et suae missionis. 

Ali dicunt ipso die obitus et sepulchri fuisse suscitatam et 
assumptam, quia simul ab Ecclesia celebrantur ; sed ista ratio 
nihil valet. 

Alii dicunt communius esse suscitatam et assumptam tertio 
ab obitu die : ita loannes Dam., Nicephorus Callistus, Christo- 
phorus de Castro, Suarez, et alii. 

Ali denique assumptam fuisse post 206 dies, secundum 
quamdam computationem ex apocryphis desumptam. 


Magis probabile videtur brevi post mortem esse suscitatam 
et assumptam. 


2? De loco ubi resurrexerit, aliqui dixerunt, conformiter ad 
quamdam narrationem  apocrypham, corpus B. Virginis ab 
angelis fuisse in coelum evectum ibique surrexisse, sive animae 
iterum fuisse unitum. Sed ita in aliis narrationibus non dicitur, 
ac gencratim fuit reprobatum. Quare dicendum est in sepulchro 
suscitatum et redivivum in coelum esse assumptum. A qua 
sententia non est recedendum. 


30 De aliis adiunctis, ut praenuntiatione mortis ab angelo, 
occursu Domini, comitatu angelorum, Apostolorum adventu, 
aliisque miris, nihil certi scire possumus, sed plura ex pietate 


dici possunt. Haec tamen plerumque sunt ex apocryphis de- 
sumpta. 


Mariologia. — 19. 

Articulus Ill. 
DE EXALTATIONE MATRIS DEI IN COELIS. 


154. Materia tractanda. — Quaeritur de statu prae- 
senti B. Virginis in coelis, tam secundum animam quam 
secundum corpus, scii. : 


1? de eius beatitudine, i. e. de intuitiva Dei qua gaudet 
visione, et de consequenti amore Dei beatifico deque 
fruitione beatitudinis completiva ; ac de quantitate huius 
beatitudinis, tum intensive, tum extensive spectata ; 

20 de eius elevatione super angelos et beatos, de hierar- 
chia et ordine ad quem pertinet in coelis, et de eius par- 
ticipatione in regno et dominio Christi ; 

30 de accidentalibus quibusdam qualitatibus aut dotibus 
eius beatitudinis. 


155. Essentialis gloria et beatitudo Matris Dei 
excedit beatitudinem et gloriam cunctis crea- 
turis concessam, et quidem tum intensive, tum 
extensive. — Est certum. 


Ratio est, quia beatitudo et gloria essentialis propor- 
tionatur gratiae et charitat B. Dei Mater autem excedit 
omnes creaturas maiore sua plenitudine gratiae et chari- 
tatis. Ergo et eas excedit in ipsa beatitudine et gloria 
coelesti. Quare magis et perfectius Deum videt intuitive, 
et exinde maior necessario et perfectior sequitur amor 
atque fruitio delectabilior. 

Excedit omnes : tum 1? intensive, quia lumen gloriae 
proportionatur gratiae et charitati ; quare eo clarius et 
intensius intuetur ac profundius penetrat atque scrutatur 
Deum, quo gratia eius et charitas excedant gratiam et 
charitatem angelorum et beatorum ; — tum 2? extensive, 
nam a) quo intensius Deum intuetur, etiam plura potest 
in eo et cognoscere et videre, possibilia atque existentia ; 
b) cum beati in Deo plura videant secundum quod plura 
ad eorum statum pertineant aut ipsi conveniant, multa 
plura cognoscit mater Dei et nostri, coadiutrix redem- 

ptionis et causa salutis, atque regina angelorum et bea- 
torum, imo totius universi, quam alii omnes. Imo dici 
potest multa illorum quae Deus aeterna sua scientia 
visionis intuetur praeterita, praesentia aut futura, et a 
B. Virgine cognosci ; exceptis tamen illis quae singulariter 
ad Christum pertinent, uti sunt interiores eius animae 
cogitationes. 

Sic igitur in beatitudine Mater Dei certo superat sin- 
gulos ; imo probabiliter omnes simul, sicut supra dictum 
est. 


156. Exaltata est Mater Dei in coelis super omnes 
angelos et beatos, atque ad coelestia regna elevata, 
a dextris Filii sui, immediate Jparticipans illius 
beatitudinem, et specialem ordinem et hierar- 
chiam in coelis super omnes creaturas ipsa sola 


constituens. — Est pariter certum. 


Dicitur : a) a dextris Filii sui, quia primum locum oc- 
cupat post ipsum, immediate participans eius gloriam ; 

b) ibi quandoque dicitur sedens' conformiter ad III 
Reg., II, 19, quia est in suprema requie et felicitate ; 

c) iuxta alios convenientius dicitur adstans in throno$, 
ut in Ps. XLIV, 10 : Adstitit regina a dextris tuis..., quia, 
ut ait S. Thomas, in III Sent., d. 22, q. 3, a. 3, qc. 3, ad 3: 
« Quamvis B. Virgo sit super angelos exaltata, non est 
tamen exaltata usque ad aequalitatem Dei, vel unionem 
in persona : et ideo non dicitur sedere ad dexteram, sed 
adstare dextris, in quantum honor Filii aliquo modo 
participative, non plenarie, redundat in ipsam, in quantum 
dicitur mater Dei, sed non Deus » ; 

d) specialem ordinem et hierarchiam ipsa sola constituens: 
sola etenim occupat gradum distinctum in hierarchia, 
utpote ad ordinem hypostaticae unionis pertingens, tam- 
quam Dei mater, affinitatem specialem habens ad personas 
divinas, atque hac ratione ordinis superioris omnibus 
donis creatis, et connaturaliter omnium creaturarum 
regina. 


]l. Ita Leo XIIL, in enc. Ineunda semper. 
2. Ita Pius X, in enc. Ad diem illum. 

Probatur: 1? Ratione theologica, nam : 


a) Propter maiorem plenitudinem gratiae suae, digni- 
tatem excellentiorem Matris Dei, atque exercitium per- 
fectius virtutum, B. Virgo omnes angelos et beatos superat. 

b) Consors fuit Christi in opere redemptionis ; con- 
venienter ergo et debuit esse in triumpho victoriae atque 
in regno eius ac dominio. 


2? Quare et in Traditione Ecclesiae id praedicatur 

a) Patres dicunt Matrem Dei omnibus sublimiorem. 

b) In Liturgia canit Ecclesia, 15" Augusti : Elevata est 
super choros angelorum ad coelestia regna. 

c) In orationibus quoque invocat : Ave regina coelorum... 
Regina coeli... Salve regina... misericordiae; atque in Litaniis 
Lauretanis : Regina angelorum..., omnium sanctorum. 

d) In Bulla quoque Ineffabilis Deus enuntiatur : 


Deus « illam longe ante omnes angelicos spiritus, cunctosque 
sanctos coelestium omnium charismatum copia de thesauro 
divinitatis deprompta ita mirifice cumulavit, ut... sanctitatis 
plenitudinem prae se ferret, qua maior sub Deo nullatenus intel- 
ligitur, et quam praeter Deum nemo assequi cogitando potest... 
Cum vero ipsi Patres Ecclesiaeque scriptores animo menteque 
reputarent, Beatam Virginem ab angelo Gabriel... gratia plenam 
esse nuncupatam, docuerunt, hac singulari solemnique salutatione 
numquam alias audita ostendi, Deiparam fuisse omnium divi- 
narum gratiarum sedem omnibusque divini Spiritus charisma- 
tibus exornatam, imo eorumdem charismatum infinitum prope 
thesaurum abyssumque inexhaustam, adeo ut numquam male- 
dicto obnoxia et una cum Filio, perpetuae benedictionis par- 
tceps ab Elisabeth divino acta Spiritu audiri meruit: Bene- 
dicta tu inter mulieres et benedictus fructus ventris tui ». 

Quare Patres dicunt eam pro nobis intercedere apud Deum, 
tamquam mediatricem, ut loannes Dam., hom. | in dorm., 
Germanus Const, hom. 2 in dorm., et Bernardus saepius ; 
et vocant eam reginam et dominam : ita Modestus, Enc. in Dorm. ; 
Tarasius, hom. in S. Deip. praes. ; loannes Dam., hom. 2 et 3 
in Dorm. ; de fide orth. IV, 14; Petrus Chrys., serm. 140 et 
142; Anselmus, or. 1l. Reginam, non tantum quia est super 
omnes elevata; sed quia participat ipsum regimen Christi. 
Dominium quidem maiestatis et omnipotentiae Deus non potest 
communicare , at dominium praesidendae ac providentiae com- 
municare potest. Unde Maria vocari solet regina misericordiae : 
benigna in modum matris. Merito itaque, ea ratione Maria 
proximior habetur Christo homini quam angelis et sanctis. 

157. Animadversiones. —  1' Gaudium accidentale B. 
Virgini quoque advenit.: 


a) ex intuitu humanitatis gloriosae Filii sui Christi ; 


b) ex exercitio regni et dominii, tamquam mediatrix atque 
mater misericordiae ; 


c) ex gloria honoris et reverentiae a tota curia coelesti collatae 


2" Etiam B. Virgini solet attribui triplex aureola : martyrum 
Scil, confessorum et virginum ; non quidem omnino proprie, 
sed eminenter. 

Non proprie, nam mors non fuit illi violenter illata, nec ipsi 
competit docere publice, nec in ipsa fuit lucta interior adversus 
carnem, Eminenter tamen, quia in passione Filii vehementiores 
est passa dolores quam ipsi martyres ; fuit quoque magistra 
privata ipsorum Apostolorum ; atque virginitatem mentis et 
corporis servavit in summa perfectione. 


30 Propter divinam suam maternitatem omnino singularem, 
singularibus quoque splendoribus in coelo celebratur, qui ipsi 
sunt reservati. 


158. Corollarium. — Gloria corporis, cum ex anima 
derivata redundet, gloriae animae debet esse perfecte 
proportionata, ita ut, etiam secundum corpus, B. Virgini 
maior gloria competat prae cunctis beatis. Consequenter 
idem valet de corporis gloriosi dotibus, scii, de claritate, 
agilitate, spiritualitate seu subtilitate, ac impassibilitate ; 
quae in ipsa sunt eadem proportione maiores. 


Exaltationem B. Virginis super omnes hierarchias creatas 
celebrat Albertus M., Mariale, q. 151 

« Universalis Ecclesia cantat solemniter, quod ipsa est exal- 
tata super choros angelorum... Omnes chori angelorum sunt de 
aliqua hierarchia ; sed ipsa exaltata est super choros angelorum ; 
ergo et super omnes hierarchias angelorum... 

Item, plus distat Bm" Virgo a Seraphim in dignitate et gloria, 
quam Seraphim super Cherubim ; sed propter excellentiam 
dignitatis ordinantur Seraphim super Cherubim uno ordine ; 
ergo Bma Virgo erit super Seraphim ad minus uno ordine ; 
ergo super hierarchiam angelorum. 

Item, improportionabiliter differt magis domina a servo, 
quam servus a servo ; sed Seraphim sic se habet ad Cherubim 
ut servus ad servum, domina autem ad Seraphim ut regina sua 
et omnium angelorum ; ergo improportionabiliter plus est ipsa 
super Seraphim quam Seraphim super Cherubim. Ergo in 

alio ordine super ipsum j sed Seraphim est supremus ordo 
angelorum ; ergo ipsa est super omnes hierarchias angelorum. 

Item, rex et regina ab eadem denominantur dignitate et regno 
et principatu... ; ergo ab eodem regno dicitur rex coelorum 
et regina coelorum. Sed sua dignitas regalis est super omnes 
dignitates angelorum et principatus. Ergo dignitas reginae 
coelorum est super omnes choros et hierarchias angelorum. 

Item, III Reg. IL, 19 : Positus est thronus matri regis, quae 
sedit ad dexteram eius, scii, regis ; sed constat, quod thronus 
regis improportionabiliter est super omnes thronos angelorum ; 
ergo thronus matris regis. 

Item, ipsa habet regnum per Filium, et dicitur regina a regno 
Filii ; sed illud est increatum et aeternum ; ergo ipsa est regina 
a regno aeterno... 

Item... auctoritates sanctorum. Augustinus (?) : « Sed- de 
te o Virgo Maria, quid dicam pauper ingenio, cum quidquid 
dixero, minor laus est, quam dignitas tuae meretur? Si coelum 
appellem, tu altior es. Si matrem gentium dicam, praecedis. 
$1 formam Dei appellem, digna existis. Si dominam angelorum 
vocitem, super omnia te esse probaris ». Si igitur domina an- 
gelorum, ergo est super omnes angelos. 

Item, Hieronymus (?) : « Haec est dies praeclara, in qua 
meruit exaltari super choros angelorum et pervenire ultra quam 
nostrae humanitatis est natura, ubi non substantia tollitur, 
sed gloriae magnitudo monstratur, ubi Christus pro nobis 
intravit Pontifex factus in aeternum ad coeli palatium ». Ergo 
exaltata est ultra quam humanae naturae sit licitum, scii, ubi 
Christus introivit; ergo super omnes hierarchias angelorum. 

Item, Hieronymus : « Haec est, inquam, dies in qua usque 
ad throni celsitudinem intemerata virgo et mater processit, 
atque in regni solium sublimata, post Christum gloriosa resedit. 
Sic itaque illi sancta Ecclesia canit, quod de nullo alio sanctorum 
fas est credere, ut ultra angelorum et archangelorum dignitatem 
merito transcenderit; quia etsi similitudo sanctis promittitur, 
veritas tamen negatur». Et infra: « Non temere super choros 
angelorum exaltata devotissime praedicatur; quia praecessit 
eam Dominus et salvator ad coelestia, ut praepararet ei in 
aetheriis mansionibus locum... Creditur enim, quod salvator 
omnium ipse... totus festivus ocurrit, et cum gaudio eam secum 
in throno gloriae collocavit ». 

Ex his patet qualiter Bma Virgo super ordines et hierarchias 
angelorum, in quartam et novam hierarchiam cum Filio specia- 
liter est exaltata ». 


Ill: PARS. 


DE B. VIRGINE IN ORDINE AD NOS. 


159. Status quaestionis. — Postquam spectavimus 
B. Virginem, tum in ordine ad Deum, tum in seipsa, sive 
secundum animam sive secundum corpus, iam dicendum 
est de matre Dei in ordine ad nos. 

Nam Christus incarnatus est ad nos reconciliandos 
Deo, delendo culpam nostram, a servitute diaboli et a 
poena nos liberando, gratiam nobis restituendo ac amici- 
tiam cum Deo, atque ducendo nos in vitam aeternam. 
Quod quidem : 

a) perficere potuit, tamquam caput totius humanitatis 
lapsae reparandae ; 

b) perfecit ut mediator Deum inter et homines primarius 
et unicus, triplici potestate ac munere : potestate sacri- 
ficandi et sanctificandi suo sacerdotio, potestate docendi 
suo magisterio, potestate regendi lege, iudicio ac guber- 
natione, suo imperio ; 

C) propter quod constitutus est rex ac dominus univer- 
sorum totiusque creationis. 

lamvero B. Virgo facta est mater Dei-Redemptoris ad 
hunc eumdem finem consequendum ; et ideo in omnibus 
debuit Christo redemptori consociari atque toti eius 
operi : 

a) Christo capiti tamquam nostri mater spiritualis et 
adoptiva ; 

b) Christo mediatori tamquam  mediatrix secundaria 
ipsi subordinata ; 

c) Christo universorum regi tamquam regina universi 
et domina, particeps potestatis regiae ac regiminis Christi. 


296 MARIOLOGIA 


Quae tria constituunt missionem Matris Dei ad nos et 
socialem eius functionem. Unde ipsi sunt tres relationes : 
fidelibus universis est mater, imo omnibus hominibus ; 
viatoribus speciatim est mediatrix ; beatis praesertim est 
regina et domina. 


Hinc tres quaestiones 


1i? Mater Dei est mater nostra adoptiva et spiritualis. 

20 Mater Dei est mediatrix Deum inter et homines, 
ubi a) de mediatione Mariae in generali ; b) de eius munere 
adiutricis ad ipsum opus redemptionis ; c) de eius inter- 
cessione, ac munere advocati apud Deum, in applica- 
tione fructuum redemptionis; d) de exercitio media- 
tionis ac efficacia ; e) de mediationis universalitate. 

30 Mater Dei est universorum regina et domina. 


QUAESTIO PRIMA. 


MATER DEI EST MATER NOSTRA ADOPTIVA 
SPIRITUALIS. 


160. Maria non est mater nostra secundum na- 
turam et vitam naturalem, sed secundum  ado- 


ptionem et vitam  supernaturalem divinam. 


À. Non secundum naturam et vitam naturalem, quamvis 
id aliquando videatur asseri, quia scii. lesus, sumendo 
nostram naturam, factus est frater noster secundum 
humanitatem ; unde et Maria, mater eius, est et mater 
nostra ! Hoc tamen modo lesus est frater noster sensu 
latiore cuiuscumque cognationis, non in Maria sed in 
Adam, a quo descendimus omnes : Christus et nos ; nec 
id sufficit ut dicamur aut simus filii Mariae, quae non 
dedit nobis vitam naturalem. Quodsi sufficeret, mater 
omnis hominis dici posset mater omnium, quia isti sunt 
fratres eius filiorum, cum quibus eamdem naturam habent 
humanam. 


B. At, secundum adoptionem et vitam supernaturalem 
divinae gratiae, vere dicitur et est, licet analogice, mater 
nostra, quia voluntarie istam vitam nobis aliquo modo 

!(fitHITIICUvIt, cl hoc modo pci quamdam analogiam 


diviiut no» nd ilium j[[CIIIIMU ^ Quod multiplici quidem 
iulloin  Minini AH Ibuuiil 

ci ip à «tii, Inn. ratione, mittei nostra adoptiva. 
Tllido cooperationis ad nostram | redemptionem et 
htfiltem, quo vitam supernaltiraient nobis procurat ; quia 
'itu diMiin (ledit ml hoc ut fieret mater Redemptoris, et 
Hu imbi redemptorem praeberet, induxit quoque l'ilium 
Inum ad nos redimendum, et in doloribus Filium ad pas- 
icm, simul ac propriam compassionem, obtulit in 
Mululem nostri et vitam divinam. 

V' l'itulo amoris et maternae sollicitudinis, quo nos fovet 
ei tuetur, quia, ut mater, nos amat et curam habet dc 
vita supernatural! nobis procuranda et conservanda, ut 
in ea nascamur, crescamus et perseveremus. 

I' Titulo denique donationis, quia Redemptor, Christus 


m cruce, nos ut filios ipsi dedit et ipsam nobis ut matrem 
(lo. XIX, 26-27). 


161. Mater Dei-hominis recte dicitur mater nostra 
adoptiva spiritualis, quae nos genuit ad vitam 
divinam gratiae. — Est certum ex praedicatione univer- 
sali Ecclesiae. Probatur: 


A. Ex ratione theologica, quia mater Dei singulariter 
ad redemptionem et salutem nostram concurrit voluntate 
et opere, consensu scii, et facto ; porro redemptio in eo 
tendit ut lapsi regeneremur ad vitam divinam. Ergo 

concurrendo ad hoc, est vera causa nostrae vitae divinae, 
et sic dicitur mater quae nos ad eam genuit. 


1? Concepit nos, consentiendo in hoc quod fieret mater 
Redemptoris. Nam : 

a) Christus non venit in mundum nisi ad vitam super- 
naturalem et divinam nobis communicandam, ut esset 
caput totius generis humani et primogenitus in multis 
fratribus. Sed Maria, consentiendo ut fieret mater Christi, 
eo ipso consentit in eo quod vita supernaturalis et divina 
nobis communicaretur ; imo voluntarie ad hunc finem, 
a Deo sibi propositum et intentum, consensum dedit ex 
amore generis humani lapsi et ex charitate erga nos. Ergo 
materno ex affectu voluit nobis communicare vitam super- 
naturalem gratiae divinae, et esse nostri et omnium mater 
spiritualis. 

b) Incarnatione Verbum Dei connubium inivit cum 
humana natura lapsa ; cui loco omnium consensum dedit 
Maria (n. 22 et 33). Sed connubium illud est in regenerando 
et deificando naturam humanam ad vitam divinam. Ergo 
consentiendo in incarnationem Verbi, voluntarie et effe- 
ctive nos genuit ad vitam divinam. 

c) Christus essentialiter est caput naturae humanae 
regeneratae ac generis humani reparati ; cuius hoc est 
corpus eius mysticum. Sed Maria voluntarie concepit et 
in sinu gestavit Christum caput generis humani reparati. 
Ergo et voluntarie concepit et in sinu gestavit totum eius 
corpus. 


Genuit itaque Christum completum, non solum corpus reale 
sed et mysticum. Unde, sicut corpus mysticum est plenitudo et 
complementum corporis realis et physici, ita in Maria, mater- 
nitas spiritualis est prolongatio maternitatis divinae. Hinc ap- 
plicare liceat verba Augustini, l. de virg., c. 6 : « Illa una femina 
non solum,spiritu, verum etiam corpore, et mater est et virgo : 
et mater quidem spiritu, non capitis nostri qui est Salvator..., 
sed plane mater membrorum eius, quod nos sumus, quia coo- 
perata est charitate, ut fideles in Ecclesia nascerentur qui illius 
membra sunt... » 


2? Peperit genus humanum reparatum, compassione sua 
cum Christo, dum sub cruce passioni et morti consenserit 

Fili sui, quo ille nos regeneraverit et nostram salutem 
promeruerit, atque ipsa proprios dolores hisce coniun- 
xcrit, ac passionem simul cum Filio suo obtulerit Patri, 
ex eodem affectu voluntatis ac Filius eius de mandato 
Patris, scii, ad salutem nostram. 

Ita mater Dei-hominis, conceptionem humanitatis re- 
parandae et restaurandae inceptam, in cruce implevit. 
Quare proprium Filium quidem sine dolore, nos, e contra, 
in doloribus peperisse dicitur. Hinc Albertus M., Mariale, 
q. 29, $ III : 


« Tempore passionis ubi mater misericordiae, Patri miseri- 
cordiarum in operatione summae misericordiae affuit, et consors 
passionis, adiutrix facta est redemptionis, et mater regenera- 
tionis ; unde ibi propter fecunditatem spiritualem qua totius 
generis humani mater spiritualis effecta est, non sine parturitionc 
doloris, omnes nos in vitam aeternam in Filio suo et per Filium 
vocavit et regeneravit ». 


30 Non tantum compassione nos peperit, sed et meruit 
Jieri mater spiritualis in perpetuum. Quare materno affectu 
nos amat et curam maternam erga nos exercet, nos fovet 
et tuetur. Impossibile est enim quod B. Virgo desinat 
amare eos quos initiali consensu et heroica compassione 
regeneravit in vitam divinam ; ita ut de felici exitu sui et 
Fili operis non esset sollicita, nec ullatenus curaret. 
Unde omnem maternam sollicitudinem et curam adhibet 
ut in vita divina enutriri, conservari, et crescere possimus, 
id petendo et obtinendo ab ipso suo Filio, tuendo nos contra 
daemoniacos incursus, et in nobis efformando virtutem 
Christi. 

Quibus apparet perfecte esse atque se gerere matrem 
nostram. 


B. Ratione convenientiae, quae multiplex est, et con- 
siderari potest, sive ex parte Dei, sive ex parte nostri, sive 
ex parte operis redemptionis. 


a) Ex parte Dei: 


1? Pater sociam habuit Mariam in generatione humana 
Filii in carne ; ergo conveniebat ut sociam eam haberet 

et in generatione filiorum adoptionis ad vitam gratiae, quae 
est ipsius incarnationis finis. 

2? Filius venit in mundum, ut essemus participes 
filiationis suae divinae per adoptionem ; Filius autem 
veniens in mundum est filius Mariae ; ergo conveniebat 
ut essemus per adoptionem filii Dei simul et filii Mariae. 

3? Spiritus sanctus in et cum Maria formavit corpus 
Filii Dei, Verbi incarnati. Sed et filios adoptionis format 
et generat ad imaginem et in complementum generationis 
humanae Verbi incarnati. Ergo conveniebat ut eos etiam 
formaret cum Maria. 

b) Ex parte nostri, quia conveniebat quod non solum, 
in ordine adoptionis et gratiae, haberemus patrem, Deum, 
et fratrem, Filium, verum etiam et matrem ; ac proinde 
conveniens erat quod ipsa mater Fili incarnati esset et 
mater nostra. 

C) Ex parte operis redemptionis, quod oportebat in om- 
nibus respondere operi lapsüs et ruinae ; ergo sicut in 
opere ruinae fuit unum principium totale peccati et mortis, 
scii. Adam caput generis humani et Eva, eius socia, mater 
cunctorum viventium : ita et in opere redemptionis con- 
veniebat esse unum principium totale salutis et vitae, 
scii, novus Adam, Christus, una cum matre eius consocia, 
Maria, quae fieret mater viventium vita divinae gratiae. 


C. Ex traditione Ecclesiae. Maria esse mater spiritualis 
hominum : 


1? Praedicatur prius implicite sub figura novae Evae. 
Ita apud lustinum, dial, 100 : « Eva... inobedientiam et mortem 
peperit. Maria autem... Filium Dei... per quem Deus... poeni- 
tentiam agentes et in eum credentes, a morte liberat ». 
Irenaeus, adv. haer. IV, 33, recolit regenerationem « quae 
est ex virgine, per fidem, generationem » n. 4, et dicit de pura 
vulva « quae regenerat homines in Deum ' » n. 1l. 
Tertullianus, de carne Chrl, 17 : « Haec est nativitas nova, 
dum homo nascitur in Deo..., rationali per virginem dispositione 
Domino nascente ». 
Ceterum Mariam esse causam vitae aut salutis, sicut Eva est 


I. Cfr. P. Galtier, La Vierge qui nous régénére, in Rech. Se. Rel., 1914. 

'jiiinit mortis, usserunt generatim, v. g. Cyrillus Hier., cat. XII 
l1 1 Hpiphanius, hacr. 78, n. 18; Gregorius Thaum. (?), scrm 
In Nat. Chr., 23 ; Chrysostomus (?), hom. in Pasch., n. 2; in 
T! ||; Proclus, or. | in Laud. B. M. ; Hieronymus, ep. 22, 
l| 41 ; Ambrosius, ep. 63, n. 33 ; Augustinus, de ag. chr. 22 ; 
Zeno Ver., scrm. l. I, tr. II, n. 9, etc. 


-" [X sacc. IV explicite dicitur mater viventium, ut habet 
I ptphanius, L c. mater vitae et salutis, mater omnium. 


Itu Ephraem eam invocat: Ave omnium parens! (scrm. de 
S Del Gen. Laud.); Augustinus dicit : mater membrorum 
( liristi (de s. virg., 6); esse matrem nostram innuunt Ambro- 
.nis, de inst. virg. 14, et Hieronymus, ep. 39 ad Paulam, clare 
dicunt loannes Dam., or. 2 in Dorm. V. M., 10, et Germanus 
| oust, scrm. i de Dorm. Deip., 5; a Ps.-Athanasio, de Ann. 
Deip., 14 est mater vitae nuncupata, a Petro de Argos, hist. 
Munich., 29, nostrum omnium mater, a Severiano Gab., serm. 6 
de op. mun., mater salutis, a Petro Chrys. ministra salutis et mater 
viventium (serm. 64), mater nunc viventium per gratiam (serm. 
140), mater per Christum (serm. 99) ; a Gregorio II, ep. ad Germ. 
Const, mater hominum; ab Anselmo mater nostra (or. 52), 
mater salutis, mater omnium qui credunt in Christum (or. 47), 
mater misericordiae (or. 49), mater rerum creatarum, mater re- 
stitutionis (or. 51); ab Eadmero, de Exc. V. M., c. 11 : mater 
et domina rerum; à Bernardo, serm. de Aquaed., n. 4 sq., mater 
nostra et mater salutis; a Richardo a S. Laur. mater vitae et 
mater gratiae, mater omnium viventium vita gratiae (De Laud. 
B. V. M, I VL c. i, n. 12); ab Alberto M., Mariale, q. 29, 
$ III : mater misericordiae, mater regenerationis, totius humani 
generis mater spiritualis. Hinc Bonaventura, serm. 6 in Ass. 


B. M. V. : « unum genuit corporaliter, omne tamen genus 
humanum spiritualiter ». 


a) Est autem mater, speciatim per consensum in adventum 


Salvatoris, et per generationem Christi, ut iam dicebatur 
antiquitus. 


Ita inter alios Ephraem, op. syr. II, p. 324, 327 ; III, 607 ; 
Cyrillus Al., Encom. in S. M. Deip. ; Sophronius, serm. 10 in 
B. V. Ann., 22 ; ps.-Epiphanius, hom. 5 in Laud. S. M. Deip. ; 
Andreas Cret., hom. in Dorm. S. M. ; Germanus Const., hom. 
in Dorm. Deip. 2; Anselmus, or. 52; Bernardus, serm. 6 de 
consensu ; Richardus a S. Laur., De Laudibus B. M. V., |l. VI, 
Cc. 1; Albertus M., Mariale, q. 145 et 146. 


b) Et iterum mater est compassione sua cum Christo in 
cruce, ut posteriori tempore dictum fuit. 

Cui quadantenus iam alludere videtur Ambrosius, in Luc. X, 
n. 132; de inst. virg. 7, n. 49 ; clarius Liturgia graeca (men. 
17 Febr. oda 9 ; men. 26 Feb. post-oden 3, apud Wagnereck, 
Pietas mariana graeca); item loannes Dam., de Orth. fid. IV, 
5, et Georgius Nic., cr. in S. M. ass. cr. ; expressius autem 
docuerunt : Arnoldus Carn., L. de Laudibus B. M. V., et de 
Verbis Dom. in cruce, 3; Eadmerus, de Exc. M. V. c. 5; 
Rupertus, lect. 13 in Ioan. ; Bernardus, serm. in Apoc. de 
12 Praer. ; Richardus a S. Laur., de Laud. B. M. V, I. IV, 
c. l4, n. i; Albertus M., Mariale, q. 29, $ III ; q. 42, 50 et 
q. 43, $ II; Bonaventura, I Sent., d. 48, a. 2, q. 2, dub. 4, 
proclamans : «Piissima anima B. Virginis dilectissimo Filio suo 
patienti, quantum sustinere poterat, compatiebatur. Nullo 
tamen modo dubitari potest, quin virilis eius animus, et ratio 
constantissima vellet etiam Unigenitum tradere Filium suum 
pro salute generis humani, ut mater per omnia conformis esset 
Patri. Et in hoc miro modo debet laudari et amari, quod placuit 
ei, ut Unigenitum suum pro salute humani generis offerretur. 
Et tantum etiam compassa est, ut, si fieri posset, omnia tormenta 
quam filius pertulit, ipsa libentius sustineret »; dein alii multi, 
atque ipsi Pontifices : Leo XIII, enc. Quamquam pluries, 15 Aug. 
1889, et lucunda semper, 8 Sept. 1894 ; Pius X, enc. Ad diem 
illum, 2 Feb. 1904; Benedictus XV, litt. ap. Inter sodalicia, 
22 Mart. 1918 ; et Pius XI, litt. ap. Explorata res, 2 Feb. 1928. 


D. Ex Ecclesiae vita et liturgia. Fideles omnes Mariam 
esse Christianorum mater non solum non dubitant, sed 
firma persuasione asserunt atque invocant ; quod cete- 
roquin iis universim et sine restrictione praedicari solet. 


Ecclesia vero canit : « Vitam datam per Virginem, Gentes 
redemptae plaudite... ; Salve regina, mater misericordiae... ; 
Montra te esse matrem... ; Salve mater misericordiae, mater 
Dei et mater veniae, mater spei et mater gratiae..., etc., 


atque a Pio IX, enc. Quanta cura, 8 Dec. 1864, procla- 
matur : Mater Dei et nostra, imo omnium nostrum aman- 
tissime mater. 


162. Quando et quomodo Maria facta sit mater 
nostra, diversimode fuit explicatum. Quod mirum non 


est, quia maternitas illa variis actionibus exercetur. Et 
quidem Maria : 


1? Essentialiter facta est mater nostra eo momento quo 
consensum  initialem dedit generationi Dei-Salvatoris, 

nam ipse auctor vitae spiritualis et omnes gratiae vi prae- 
dicti consensus nobis advenerunt. Hoc itaque consensu 
initiali redemptionis, vere concepit et genuit nos spi- 
ritualiter, quod est titulus de se sufficiens ut dicatur mater 
nostra ; unde etiamsi mortua fuisset ante Filium, vero 
tamen sensu esset mater nostra adoptiva. 

2? Perfectius tamen et complete magis voluit nos generare 
et esse mater nostra. Sicut Christus uno actu nos re- 
dimere potuisset, nos tamen non redemit nisi omnibus 
vitae suae actibus ut in passione et morte consummatis, 
ita Maria non solo actu initialis consensus, sed exinde 
omnibus quibus cooperata est Filio, durante vita mortali, 
atque ipsi passioni eius et morti, quo redemptio fuit 
consummata : hoc igitur modo complete generavit et 
perfecte peperit totum genus hominum redemptorum. 

30 Dein exercere pergit functionem matris, amore scilicet 
materno et tenera sollicitudine qua nobis invigilat et 
nostrae saluti : uniendo se Filio, vere cum illo intercedit 
pro nobis apud Patrem nobisque obtinet omnes gratias 
salutis et applicationem redemptionis. 

Hinc consensus Mariae in incarnationem Salvatoris 
est elementum | constitutivum essentiale sed  inchoativum 
maternitatis spiritualis ; cooperatio ad passionem Christi 
et mortem elementum intégrale sed completivum; inter- 
ventus continuus quo indesinenter consociatur Filio suo, 
nequaquam est constitutivum elementum, sed non est 
nisi exercitium consequens maternitatis. Denique etiam a 
Christo solemniter mater nostra est proclamata in cruce, 
dum videns matrem et discipulum stantem quem dili- 
gebat : « dicit Matri suae : Mulier, ecce Filius tuus ; 
deinde dicit discipulo : Ecce mater tua » (Io. XIX, 26-27)» 
quo actu quidem non fuit mater constituta, sed promul- 
gata et simul authentice designata ut ministerium mater- 
nitatis erga filios exerceret in perpetuum. Unde hisce 
verbis proprios affectus materni amoris et pietatis, Christus 
interiore sua gratia efficaciter in ipsa firmavit. 


Etiam si forsan non tam late se extendat huius loci sensus 
litteralis, saltem patet mysticus, quo in traditione Ecclesiae 
discipulus est symbolum omnium fidelium et Maria mater erga 

omnes. Id congruit indoli IV! Evangelii, quod refert facta et 
verba Christ historica, et simul proponit ut symbola veritatis 
cuiusdam divinae. Cuius sunt in Evangelio plura indicia : 


1? Ex modo loquendi, dum Maria designatur sub nomine mu- 
lieris per excellentiam, et loannes sub nomine generali discipuli. 

2? Ex parte materiae, quia, ut ait Ambrosius, in Luc. X, n. 130 : 
« Testabatur de cruce Christus, et testamentum eius signabat 
loannes, dignus tanto testatore discipulus. Bonum testamentum, 
non pecuniae, sed vitae, quod non atramento scribitur sed Spiritu 
Dei vivi ». lamvero indecens fuisset, ut universalis hominum 
salvator, in ultima sua voluntate, de solis Mariae et loannis 
privatis personis sollicitus fuisset in temporalibus, sed omnino 
debitum erat, ut in ipso actu consummandi suum sacrificium 
ad omnes in se credituros curam extenderet, illos matri suae 
commendando. 


3? Ex parte adiunctorum, nam in publico Calvariae loco, coram 
multis testibus, commendatio illa facta fuit, quod satis innuit 
ibi non agi de singulari commendatione, sed de significatione 
universali, spectante omnes qui in Christum credituri sunt ; 
item momento quo Christus homines redimit et quo Maria 
redemptori assistit consocia, transfixionem patitur a Simeone 
praedictam, et munus religiosum implet offerendi Filium ex 
summo amore redemptionis et salutis ; cuius amoris solus 
loannes non esset adaequatum obiectum, sed totum est genus 
fidelium. Ceterum omnia verba a Christo prolata in cruce, 
non particularis tantum significationis et applicationis sunt, sed 
universalis '. 

Hanc interpretationem | quadantenus suggerunt Origenes 
saec. Ill, praef. in Ioan. 1, 6; et Georgius Nie. saec. IX, or. 8 
in S. Mariam cr. ass. ; saec. XII explicite eam omnibus disci- 
pulis seu fidelibus applicandam proponit Rupertus, lect. 13 
in Ioan., et eam tradunt plures alii, ut auctor Tractatus de 
Conceptione B. M., et Gerhohus, de Gl. et hon. Fil. hom., 
c. l0, n. i sq. ; à tempore vero Alberti Magni, Mariale, 
q. 29, $ IIL et serm. de sanctis, 53, facta est communis ; 
dein ut sensus perpetuus Ecclesiae fuit a Pontificibus agnita 
Benedicto XIV, bulla Gloriosae Dominae, 27 Sept. 1748 ; Pio VIII 
pariter et Gregorio XVI, bulla Praesentissimum ; Leone XIII, 
enc. Octobri mense, 22 Sept. 1891 ; Adiutricem, 5 Sept. 1895 ; 
Augustissimae Virginis, 12 Sept. 1897; atque a Pio X, enc. 
Ad diem illum, 2 Febr. 1904, qui eundem sensum etiam tribuit 
mulieri Apocalypseos, XII | sq. Idem repetunt de commenda- 
tione Christi in cruce : Benedictus XV, litt. ap. Inter Sodalicia, 
22 Mart. 1918; et Pius XI, litt. Explorata res, 2 Febr. 1923 7i. 


i. Cff. Luc. XXIIL, 34, 43, 46 ; Io. XIX, 28. 

'ne, Quamprimum, 1l Dec. 1925; Rerum Ecclesiae, 21 Febr. 
1926; ep. Saeculum mox quintum decimum, 25 Dec. 1903 * 


163. Corollaria. — Ex praedictis sequitur 


i" Mariam non solum esse nostram matrem adoptivam, 
externa quadam et iuridica adoptione, sed veram matrem, 
licet spiritualem, quia vere nos genuit, ita ut vera causa 
quodammodo sit intrinsecae nobis vitae supernaturalis 
et gratiae divinae. 


2? Mariam esse matrem nostram spiritualem, non tantum 
indirecte, quia Christus ex ea natus est, aut improprie, 
quia maternam curam gerit et oratione pro nobis inter- 
cedit, sed directe et proprie: quia cooperata est nostrae 
generationi spirituali ac saluti, et quidem cooperatione 
specifice materna, cum  intenderit nostram spiritualem 
generationem ; et quia ex munere matris intercedit, ita ut 
oratio eius sit fundata in cooperatione sua, et etiam vera 
Sit cooperatio in applicatione mediorum salutis et execu- 
tione redemptionis. 

Licet ergo sit mater nostra, quia mater Dei, attamen 
non solum qua et in quantum est mater Dei. 


30 Non solum Mariam esse matrem respectu omnium, 
quantum ad totum genus humanum, sed etiam quantum 
ad singulos: regeneravit quidem totum genus humanum 
suo consensu in redemptionem, et sua compassione in 
passione crucis, sed et generat singulos homines, dum 
intercedit pro iis et gratiam iis procurat quibus vita 
divina iis donatur. 


4^ Non tamen aequaliter esse matrem erga omnes et 
singulos. Nam non solum est mater fidelium ; et quidem, 
iuxta doctrinam Pontificum, etiam est mater in actu primo 
erga omnes homines, non autem in actu secundo. Infide- 
lium scii, est solum mater in potentia, quia destinata ad 
eos actu generandos ad vitam divinae gratiae ; mere 
fidelium, at peccatorum, etiam in actu, sed non perfecte, 


I. Videri potest Bittremieux, Doctrina Mariana Leonis XIII, Brugis, 
1928 ; et Ex doctrina mariana Pii XI, in Eph. Th. Lov., 1934. 

quia fides non est vita spiritualis completa, sed solum 
initium ; iustorum actu et perfecte, quia habent vitam spiri- 
tualem completam ; denique excellenter est mater beato- 
rum. Damnatorum vero non est amplius mater, sed ipsa 
fuit '. 


QUAESTIO SECUNDA. 


MATER DEI VERE EST MEDIATRIX NOSTRA. 


164. Quid sit mediatio ? — Mediator [ueoirg ) est 
ile qui medium tenet inter duo extrema et utrumque 
coniungit : etenim, ait S. Thomas, III, q. 26 : « ad me- 
diatoris officium proprie pertinet coniungere et unire 
eos inter quos est mediator, nam extrema uniuntur in 
medio » (a. 1). Quocirca « in mediatore duo possumus 
considerare » (a. 2) : 


i? rationem medii, qua distat ab utroque extremorum, 
unde aliquo modo inferior est uni et simul superior alteri 
(mediatio naturalis et in potentia] ; 


20 actum medii, seu munus et officium coniungendi, 
in quantum ea quae sunt unius, ad alterum defert [me- 
diatio moralis et in actu). 

Unus Christus, simpliciter et perfecte, est mediator 
Deum inter et homines, non ab hominibus constitutus, 
sed ab ipso Deo datus : « Unire scii, homines Deo per- 
fective (et principaliter, ut dicitur ad 1) convenit Christo, 
per quem homines sunt reconciliati Deo, secundum illud 
II Cor. V, 19 : Deus erat in Christo, mundum reconcilians 
sibi », Unde Act. IV, 12 : Non est in aliquo alio salus ; 
nec enim aliud nomen est sub coelo datum hominibus in quo 
oporteat nos salvos fieri. « Et ideo solus Christus est 


1l. Ita v. gr. Leo XIII non solum dicit matrem Christianorum, sed 
etiam humani generis (enc. Octobri mense, 22 Sept. 1891 , ep. Arnan- 
tissimae voluntatis, 14 Apr. 1895 ; enc. Adiutricem populi, 25 Sept. 1895); 
Benedictus XV : universorum hominum mater Clitt. ap. Inter sodalicia, 
22 Mart. 1918); Pius XI : hominum mater (litt. ap. Explorata res, 
2 Febr. 1923), quae homines universos habet commendatos (enc. Rerum 
Ecclesiae, 21 Febr. 1926). 

perlectus Dei et hominum mediator, in quantum per suam 
mortem humanum genus Deo reconciliavit » (a. 1). 

Est autem Christus hoc modo mediator unicus inter 
Deum et homines, non in quantum Deus sed in quantum 
homo, secundum Apostolum, I Tim. IL, 5, 6 : Unus est 
mediator Dei et hominum, homo Christus lesus, qui dedit 
semetipsum pro omnibus. Non est mediator secundum 
divinitatem, qua erat aequalis cum Patre et Spiritu Sancto, 
sed secundum humanitatem : sic enim erat inferior Deo 
latione ipsius naturae creatae, et simul supra homines, 
ratione dignitatis quam habebat ex unione hypostatica 
et ex plenitudine gratiae et veritatis (mediatio naturalis 
aut in potentia) Ergo, secundum quod est homo, aptus 
est et « convenit ei coniungere homines Deo, praecepta 
et dona Dei hominibus exhibendo, et pro hominibus 
Deo satisfaciendo et interpellando (mediatio moralis in 


actii) Et ideo verissime dicitur mediator, secundum quod 
homo » (a. 2). 


« Nihil tamen prohibet, addit S. Doctor, aliquos alios 
secundum quid dici mediatores inter Deum et homines 
prout scilicet cooperantur ad unionem hominum cum Deo 
dispositive vel ministerialiter » (a. 1) : dispositive, praestando 
aliquid praevium mediationi Christi ; vel ministerialiter, 
nomine et virtute Christi applicando fructus redemptionis. 
Qui tamen mediatores sunt subordinati Christo, utpote 
ad eum ordinati, et ab eius mediatione dependentes, 
quorum interventus non habet valorem nisi dependentor 
a meritis Christi. 


Ita « prophetae et sacerdotes Veteris Testamenti dicti sunt 
mediatores inter Deum et homines dispositive et ministerialiter » : 
prophetae « inquantum praenuntiabant », et sacerdotes, in quan- 
tum ministri quorum actus « praefigurabant verum et perfectum 
Dei-et hominum mediatorem » (ad 1). Item « sacerdotes Novi 
Testamenti possunt dici mediatores Dei et hominum, in quantum 
ministri veri mediatoris, vice ipsius salutaria sacramenta ho- 
minibus exhibentes » (ad 1). Et angeli boni, quamvis « non rcctc 
possunt dici mediatores inter Deum et homines..., Dionysius 
tamen dicit eos esse medios, quia secundum gradum naturae 
sunt infra Deum et supra homines constituti, et mediatoris 

officium exercent » (ad 2). Ita quoque sancti in coelisl. Proinde 
nihil prohibet quominus et hoc idem dicamus de B. Virgine2. 


1. Il]. Sent. d. 19, a. 5, q. 2 ad 5 ; IV Sent. d. 15, q. 4, a. 5, qc. 1, 
ad 4; d. 38, q. 1, a. L qc. 1, ad 4 : d. 45, q 3,8. 2. 

2. Non videtur speciatim atiéndenduti: quod animadvertit P. 
Friethoff, Utrum B. M. V. mediatrix sit in sensu proprio? apud An- 
gelicum, 1933; et De Alma Socia Christi Mediatoris, Romae, 1936, 
p.9 etsq.: ad communem rationem mediatoris non requiri quod aliquis 
sit ontologice medius inter extrema et in utroque communicet, sed 
sufficere, luxta S. Thomam, « quod distat ab utroque extremorum »; 
licet ad particularem rationem mediationis in Christo illud requiratur, 
quatenus simul est Deus et homo. Nam, licet, rebus in abstracto con- 
sideratis, id forsan sustineri posset, tamen de facto, non solum in me- 
diatione Christi, sed etiam in mediatione B. M. V., verum est quod 
sit media, communicans in utroque : est enim infra Deum, et simul 
supra homines ex dignitate Matris Dei et plenitudine gratiae. Cum 
Deo scii, participat quodammodo divinam dignitatem maternitate sua 
divina, atque plenitudine divinae gratiae, perfectam iustitiam et omni- 
modam impeccantiam ; cum natura vero humana nostra habet morta- 
litatem, passibilitatem ac infirmitatem. 

Ceterum, in traditione Patrum, non solum de Christo sed et de B. 
Virgine mediatio praedicatur, eo etiam sensu quod sit media inter 
Deum et homines. Vide apud Augustinum, Conf. 1. 10, c. 42, 43 ; 
Epiphanium, Ancoratus, 44; Chrysostomum, hom. 7 in ep. | Tim. 
2; Ambrosium, comm, in ep. Tim. Im; Sophronium, or. 2 in S. 
Deip. Ann ; inter op. Petri Damiani, serm. 40 ; Irenaeum, adv. haer., 
III, 18, n. 7 ; Antipatrem Bostr., hom. in S. Ioan. B. 

Atque de Patribus doctrina ista transivit ad scholasticos, nominatim 
ad commentatores libri Sententiarum, ut videre est apud Albertum 
M., IIL, d. 19, a. 10 ; Mariale, q. 24 ; Bonaventuram, III, d. 19, a. 2, 
q. 2; et Thomam Aquinatem, III, d. 19, a. 5, sol. 2. Iste sequentia 
habet : « In medio est duo considerare, scii, rationem quare dicitur 
medium et actum medii. Dicitur autem aliquid medium, ex hoc quod 
est inter extrema. Actus autem medii est extrema coniungere. Mediator 
igitur dicitur aliquis, a) ex hoc quod actum medii exercet in coniun- 
gendo disiunctos. Non potest autem actum medii exercere nisi aliquo 
modo natura medii in ipso inveniatur, ut scii, sit inter extrema. Esse 
autem inter extrema convenit quantum ad duo, scii, b) quantum ad 
hoc quod medium participat utrumque extremorum, et c) secundum or- 
dinem, in quantum est sub primo et supra ultimum : et hoc exigitur 
ad rationem medii proprie dicti, quia medium dicitur secundum re- 
spectum ad primum et ultimum, quae ordinem dicunt. Christo autem 
secundum humanam naturam haec tria conveniunt : a) ipse enim secun- 
dum naturam humanam pro hominibus satisfaciens homines Deo 
coniunxit, b) ipse etiam ab utroque extremorum aliquid participat in 
quantum homo : a Deo beatitudinem, ab hominibus infirmitatem 
(alibi dicit : cum Deo iustitiam, mortalitatem cum hominibus et passi- 
bilitatem), c) ipse etiam, in quantum homo, supra homines fuit per 
plenitudinem gratiarum et unionem, et infra Deum, propter naturam 
assumptam. Et ideo, proprie loquendo ratione humanae naturae est 
mediator ». 

Nec probatur illud retractasse in Summa, III, q. 26. Nam ibi ma- 
nifeste alludit ad hanc doctrinam, v. g. a. l, obiect. 2 et ad 2; ad 3. 
Cfr. etiam Q. D. de Ver. 29, a. 5, ad 5; et Comm, in ep. Pauli: ad Gal., 
III, 20, et ad Tim., II, lect. l. 

Vide Bittrh mieux, De Mediatione universali B. Virginis, Brugis, 1926. 


M HiDIA lItlX 309 


165- Status quaestionis. — Certe B. Virgo, sicut 
alii sancti, gradu tamen eminentiore, est mediatrix ; sed 
quaestio est, an etiam prae sanctis, non solum excel- 
lentiore, sed et singulari ratione, ac universali influxu et 
causalitate id ipsi competat, propter peculiares eius ad 
Christum relationes atque specialem cooperationem. Quod 
acriter negant Protestantes ; et etiam unus vel alter catho- 
licus in dubium vertunt, aut solum commentum pietatis 
habent rationi convenientiae forsan innitens, sed in theo- 
logia solido fundamento carens. 

Quaestio, cum accuratiori, ultimis temporibus, subji- 
ciatur examini, sub vario aspectu erit consideranda, et 
satis ample, non tamen prolixe, tractanda 


Articulus I. 


DE MEDIATIONE MATRIS DEI IN GENERALI. 


166. B. Virgo, tamquam nova Eva, recte dicitur et 
vere est perpetua mediatrix inter Deum et homines : 


non quidem principalis et absolute necessaria, sed secundaria 


LI. De mediatione B. Virginis, praeter auctores dogmaticos : Scheeben, 
L. Janssens, Terrien, Lépicier, Hugon, Campana, Diekamp, Minges, 
Van Noort, Pohle, Lercher, etc., specialiter conferri possunt : De 
la Broise, Sur cette proposition : toutes les gráces nous viennent par la 
Sainte Vierge, in Études, 1896, et Bainvel, Marie, mére de gráce, Fri- 
bourg, 1903 ; quae simul edita fuerunt et aucta in Marie, mére de gráce, 
Paris, 1921 ; Hugon, La Mére de gráce, Paris, 1904; Godts, De dc- 
finibilitate mediationis universalis Deiparae, Bruxellis, 1904, et La Co- 
rédemptrice, ib., 1920; Renaudin, La mission de corédemptrice, in Rev. 
Thom., 1904; Clobus, Maria's universeele genadevoorspraak, in Studién, 
1911 ; Van Crombrugghe, Tractatus de 13. Virgine Maria, Gandae, 
1913 ; De universali B. Mariae in re salutis mediatione, in Coll. Gand., 
1923 ; Merkelbach, Mater divinae Gratiae, in Rev. Eccl. de Liége, 
1914; De invloed der nieutve Eva op ons goddelijk genadeleven ; Nog 
iets over den invloed van Maria op ons genadeleven, 1n per. De Standaard 
van Maria, 1922-1923 ; Gutberlet, Die Gottesmutter, Regensburg, 
1917 ; Villada, Por la definición dogmatica de la mediación universal de 
la Santisima Virgen, Madrid, 1917; — Pétition de la Faculté de Théo- 
logie de l'Université de Louvain au sujet de la définition dogmatique de 
la médiation universelle de la Sainte Vierge, in Ann. de l'Univ., 191J- 
1917 ; Girerd, Marie, mére des hommes ou Mére de gráce ; Marie, dis- 
pensatrice ou médiatrice universelle de la gráce; Nature de la Médiation 
de Marie, in Rev. Cl. fr., 1920 ; Lebon, La B. Vierge Marie, médiatrice 
de toutes les gráces, in Vie dioc., 1921 ; L'Apostolicité de la doctrine de 
la médiation mariale, in R. Th. A. et M., 1930 ; ANCIAUX, Marie, Non- 

et Christo subordinate^ excellentissima nobisque utilissima, ita 
ut toti operi redemptorio sit cooperata et sine eius influxu nulla, 
post peccatum originale, gratia nobis obveniat. — Ita enun- 
tiata, sensu generali, doctrina est sententia communis et 
certa, ex universali et ordinaria praedicatione. 


Dicitur mediatrix 


20 


1? non principalis seu perfective : Christus solus potuit 
nos Deo reconciliare redemptionemque perficere ac nobis 
de condigno mereri salutem et omnia media salutis ; B. Virgo 
potuit huic tantum concurrere cooperatione imperfecta. 

2? non absolute necessaria: Necessaria est ad satisfactio- 
nem condignam et plene sufficit mediatio Christi ad nos 
redimendum, et ad obtinendum omnia media salutis, imo 
infinite superabundat ; nec proinde ipsi aliquid addi potest. 
Quare mediatio Mariae de se non requiritur ut, mediante 
Christo, coniungi Deo valeamus ; sed tantum, quia ita 
libera Dei voluntate est positive statutum. 


velle Eve, in Mém. du Congrés Marial de Bruxelles, 1921 ; Lambot, 
Marie, médiatrice de toutes les gráces, ib. 1921 ; Van der Meersch, 
Maria, onze medeverlosseres, in VI. Maria-Congres van Brussel, 1921 ; 
DUBLANCHY, Marie médiatrice, in Vie spirituelle, 1921-1922 ; Marie, 
in Diet. Théol. Cath. ; Bover, De Virgine Maria universali gratiarum 
mediatrice, Barcinone, 1921 ; La Mediación universal de la Segunda 
Eva en la Tradición patristica, Matriti, 1923-1924 ; Universalis B. Vir- 
ginis mediatio ex proto-evangelio demonstrata, et Maria hominum co- 
redemptrix, in Greg., 1924-1925-1927 ; Maria mediatrix, in Eph. Theol. 
Lov., 1929 ; Bittremieux, Maria, Middelares tusschen God en de Menschen, 
1921; Beschouwingen over Maria's algemeen | Genademiddelaarschap, 
in per. De Standaard van Maria, 1922 et 1924 ; De Notione B. M. V. 
mediatricis omnium gratiarum, in Eph. Th. Lov., 1925 ; praesertim : 
De Mediatione universali B. Mariae Virginis, Brugis, 1926 ; De congruo 
promeruit nobis B. Virgo quae Christus de condigno promeruit, in Eph. 
Theol. Lov., 1931 ; Marialia, Brussel, 1936 ; LAmiroy, De B. Virgine 
coredemptrice et mediatrice omnium gratiarum, in Coli. Brug., 1921; 
Naulaerts, De Maria Mediatrice disquisitio theologica, in Vie dioc., 
1922; Kerkhcfs, Marie, mére de toutes les gráces, in Rev. Eccl. de 
Liége, 1922 ; Van Houtryve, La Médiation de Marie dans la liturgie, 
in Vie doc, 1922; Alberdingk 'Thijm, Maria's algemeen Genade- 
bemiddeling, in Studien, 1922 ; Clemens, Maria's invloed op ons genade- 
leven, in per. De Standaard van Maria, 1922-1923 ; Mc. Nabb, The 
mediatorship of the Blessed Virgin, in Blacfriars, 1923; Ch. Pesch, 
Die S. Jungfrau Maria, die Vermittlerin aller Gnaden, Freiburg, 1923 ; 
Janotta, Theses de mediatione B. V. Mariae apud Deum pro hominibus, 
Isola del Liri, 1923 ; Blondiau, De Mediationis B. Mariae existentia, 
modo ac fundamentis, in Coll. Namurc., 1924-1925 ; Bartmann, Mater 
divinae gratiae, in Theol. und Glaube, 1925 ; Garcia A. Dolse, La me- 
diación universal actual de la Virgeti Maria, in Esp. y Am., 1925 ; 
O'Malley, Mediatrix omnium gratiarum, in Eccl. Rev., 1925 ; Grab- 

3? sed secundaria: dispositive, ministcrialitcr et ex par- 
ticipatione. Dispositive, scii, disponendo et inducendo, 
seu quid praevium agendo mediationi Christi et actibus 
cam adducendo. Ministerialiter, scii, applicando nomine 
et virtute Christi fructus redemptionis. Ex participatione, 
i. e. non virtute propria, sed in dependentia a mediatione 
Christi. Constituta est ministra Christo, ad accipiendum 
et dandum nobis Christum, ad procurandum nobis re- 
demptionem, atque elargiendum redemptionis fructus. 


4? Christo subordinata, non coordinata : Mediatio 
Mariae scii, derivata est ex virtute et meritis Christi, ita 
ut virtus, valor et meritum B. Virginis fundetur in meritis 
Christi et ab iis pendeat ; unde quidquid facit aut petit, 
facit et petit ex meritis Christi. Hinc dicitur Mediatrix 
ad Mediatoreml. 


MANN, Bemerkungen zur Frage nach der Definirbarkeit der algemetm 
Gnadenvermittlung Marite, in Klerusblatt, 1925 ; LE Rohellec, Marie, 
dispensatrice des gráces divines, Paris, 1925; Rivieére, Sur la notion 
de Marie médiatrice, in Eph. Theol. Lov., 1925 ; Questions mariales 
d'actualité, in R. Sc. Rel, 1932 ; Sales, De Mediatione universali B. 
Virginis Mariae in distributione gratiarum, in D. Thomas (Pl), 1925 ; 
SCHUTH, Mediatrix, eine marialogische Frage, Innsbrück, 1925 ; VILAIN, 
Notes sur Marie médiatrice, in N. R. Th., 1926 ; Przywara, Mutter 
der Lebendigen, in St. der Zeit, 1926 ; Sanders, Maria Middelares, 
in Studia Cath., 1927; Deneffe, De Mariae in ipso opere redemptorio 
cooperatione, in Greg., 1927 ; Maria, die Mittlerin aller Gnaden, Inns- 
brück, 1934 ; Mulders, Maria Middelares, in N. K. St., 1928 ; Alameda, 
Maria Mediadora, Witoria, 1928 ; Fernandez, De Mediatione B. Vir- 
ginis secundum doctrinam S. Thomae, in C. Tom., 1928 ; Ude, Ist Maria 
die Vermittlerin aller Gnaden? Bressanone, 1928 ; Friethoff, Maria, 
onze Middelares naast Jezus onze Middelaar, Hilversum, 1934; De 
alma socia Christi mediatoris, Romae, 1936; Borzi, Maria hominum 
Coredemptrix, Brugis, 1931 ; A. Van Hove, Maria's Verdienste, in 
Mariale Dagen, Tongerloo, 1931 ; De Notione mediationis B. M. V., 
in Coll. MeehL, 1934 ; Leloir, La médiation mariale dans la théologie 
contemporaine, Brugis, 1933; Bernard, Le mystére de Marie, Paris, 
1933; Dillenschneider, Le Probléme du comérite rédempteur de la 
Vierge dans l'économie du salut, in Bull. Soc. Et. M., 1936 ; Mertens, 
Maria's Middelaarschap in de hedendaagsche théologie, in Ons Geloo/, 
1936; W. GOOSSENS, Este Mater Redemptoris immediate cooperata 
ad redemptionem obiectivam seu ad acquisitionem gratiarum? in Coli. 
Gand., 1937-1938 ; M. Cuervo, La gracia y el merito de Maria en su 
coopération a la obra de nuestra salud, in C. Torn., 1938 ; Aubron, La 
médiation universelle de la Sainte Vierge, in N. R. Th., 1938 ; Keuppens, 
Mariologiae compendium, ll, Mediatrix ; Lennerz, Consideratio de 
doctrina B. Virginis Mediatricis, in Greg. 1938 ; Philips, De Maria 
Mediatrice gratiarum, cooperatione eius in redemptione, etc. in Rev. Eccl. 
de Liége, 1938-39. 

1. Ita inter alios Bernardus, de 12 praer. B. M. V., n. 2; et Leo XIII, 

5? tamquam Nova Eva. ld additur ad  notandam 
subordinationem, et apponendam restrictionem in me- 
diatione Mariae. Nam sicut Eva non est, ut Adam, causa 
principalis ruinae nostrae contrahendae et propagandae, 
sed solum causa secundaria ; ita Christus solus mediator 
et causa principalis est salutis nostrae, Maria, velut nova 
Eva, solum est mediatrix et causa secundaria. 

6? excellentissima, quippe singulari modo id ipsi con- 
venit. Inter mediatores prima venit post Christum, ante- 
cedens alios sanctos et ministros, tamquam Mater Dei, 
ipsi redemptioni cooperata, et ideo in mediatione primum 
locum et summum gradum obtinet, ita ut in mediatione 
Mariae aliorum  mediatio fundetur éamque exerceant 
per Mariam. 

7? utilissima: Efficaciter nempe valet nobis omnia pro- 
curare et obtinere a Christo. 

8? ita ut toti operi redemptorio sit cooperata et sine eius 
influxu nulla, post peccatum originale, gratia nobis obveniat. 
Quare mediatio eius est vere universalis respectu ad alios 
homines. 


In praesenti, nolumus magis determinare B. Virginis influxum: 
an sit actualis specialis, an solum generalis et virtualis, an semel 
cooperata sit ipsi toti operi redemptorio et acquisitioni omnium 
mediorum salutis, et qua ratione, vel etiam cooperetur applicationi 
omnium singulorum in particulari. Dicitur tamen mediatrix, 
non solum durante vita eius mortali, sed etiam pro vita gloriosa 
coelesti constituta in perpetuum. 


167. Singularis mediatio B. Virginis probatur 
ex eius munere Novae Evae, coadiutricis redemptionis 
ac matris nostrae. 


À. Generatim. Mediator est ille qui medium tenet inter 
duo extrema, ab utroque distans, ad illa coniungenda, 
invicem deferendo mutua eorum beneficia vel servitia. 

Atqui B. Virgo, singulari ratione : 


enc. Fidentem, 20 Sept. 1896. — Hoc tamen sine ullo praeiudicio, quod 
etiam dici merito possit ac revera dicatur esse per Christum, sub Christo 
et cum Christo, mediatrix ad Deum : ita Basilius Sel., or. 39, n. 5; 
Adam Pers., Mariale (P. L. CCXI, 752) ; Petrus Bles., serm. de Nat. 
B. M.; Richardus À S. Laur., De Laudibus B. F., l|. IL, c. I, n. 18; 
Laurentius lust., serm. in Ann. M. 

i' medium tenet inter Deum ct homines, nam Dei 
Mater facta, ad fines deitatis pertingit, at pro sua condi- 
tione creaturae a Deo manet infinite distans ; et dum 
humanam gerit naturam, supra homines tamen elevatur 
dignitate Matris Dei et plenitudine gratiae ; 

2? praeterea sua cooperatione nos unit Deo : fuit enim 
ad Verbum cum humana natura uniendum media inter 
Deum et nos, et ita per Filium suum homines coniunxit 
Deoque reconciliavit ; imo et Deo defert satisfactiones pro 
hominibus, hominibus autem divina beneficia impetrat 
ac dispensat. 

Ergo est singulari ratione nostra mediatrix ad Deuml. 


B. Speciatim. lll est mediator secundarius, qui sub 
dependentia principalis mediatoris, ad nostram salutem 
realiter concurrit. Atqui B. Virgo, singulari ratione, 
concurrit ad nostram salutem, nec uno sed pluribus 
modis ; et quidem tripliciter. Ergo. 


o 


1? Singulari modo vere cooperata est ipsi redemptioni, 
non solum physice, sed etiam voluntarie et moraliter. — 
Mediator secundarius est ille qui voluntarie, speciali 
ratione vere cooperatus est redemptioni nostrae. Atqui 
B. Virgo ita speciali ratione est cooperata redemptioni 

a) se praeparando, ut fieret mater redemptoris, et me- 
rendo de congruo varias alias incarnationis circumstantias, 
ut dictum est ; 

b) consensum  praebendo incarnationis mysterio in 
finem redemptionis et salutis nostrae, iuxta verba angeli, 
Le.L 31; 

c) Christo in cruce immolato compatiendo, illumque 
voluntatis affectu in sacrificium offerendo, quod ipse 
publice et solemniter complere pro nostra salute volebat. 

20 Singulari ratione meruit salutem nostram. — Mediator 
secundarius est ille qui per Christum et sub Christo meruit 
nostram salutem et omnes gratias salutis. Atqui ex meritisi. 


i. Ne dicatur ad mediationem requiri consensum utriusque partis 
extremae in mediatorem; non autem constat humanum genus B. Vir 
ginem admisisse ut sui delegatam. Nam eo ipso quod Salvatorem quaerit 
et admittit, implicite acceptat cum ut a Deo volitum et missum, ac 
proinde etiam matrem mediatricem, qua ad nos venire ipse decrevit. 

Christi, gratia et charitate plena, compassionem suam una 
et Filium suum obtulit in salutem nostram, conformiter 
ad voluntatem Dei. Ergo ita mereri quodammodo nobis 
potuit salutem et gratias salutis, quas Christus stricte 
merebat de condigno. 

3? Singulari ratione efficaciter interpellat pro nobis. — 
Mediator secundarius speciali ratione est ille qui, prae- 
potenti oratione sua, obtinere nobis potest omnia auxilia 
salutis. Atqui ita B. Virgo, quae ad hoc munus perpetuo 
exercendum est a Filio suo constituta in cruce (n. 162). 
Ergo. 

Itaque reparatrix, concurrit aliquo modo ad satisfacien- 
dum pro peccatis nostris, obstacula salutis ita quoque 
removendo. Gratia plena, nobis quodammodo meruit 
ipsa beneficia redemptionis : gratiam et gloriam. Advo- 
cata, ex officio intercedit pro nostra salute et nobis 
obtinet media salutis et gratias, easque dispensat. Quae 
tres functiones radicem habent in exercitio suae erga 
nos maternitatis spiritualis, quia destinata fuit et voluit 
esse nostri et omnium mater : quia mater, ideo cooperata 
est nostrae redemptioni, mereri potuit nostram salutem 
et gratias salutis, atque interpellare pro nobis non cessat. 


168. Traditio Ecclesiae B. Virginem agnoscit 
mediatricem. — B. Virgo dicitur fhediatrix 


1. De mgediatione B. Virginis apud auctores sacros conferri possunt : 


A. Quantum ad S. Irenaeum: Galtier, La Vierge qui nous régénéré, 
in Rech. Sc. rel, 1914; Bover, S. Irenaeus Lugdunensis, universalis 
mediationis B. M. V. egregius propugnator, in An. Tar., 1925 ; Garcon, 
La Mariologie de S. Irénée, Lyon, 1932 ; GEnevois, La Maternité spi- 
rituelle de Marie en S. Irénée, in R. Thom., 1935 ; Przybylski, De Ma- 
riologia S. Irenaei Lugdunensis, Romae, 1937. 


B. Quantum ad S. Ephraem syr. : Lebon, La doctrine mariale de S. 
Ephrem, in Mém. du Congr. mar. de Bruxelles, 1921 ; Van LANTSCHOOT, 
Ephrem en de H. Maagd, in VI. Maria-Congres van Brussel, 192] ; 
Bover, S. Ephrem D. Syri testimonia de universali B. M. V. Mediatrice, 
in Eph. Th. Lov., 1927. 


C. Quantum ad S. Bernardum : A. Van den Kerkhoven, De Maria- 
leer van den H. Bernardus, in VI. Maria-Congres, Brussel, 1921 ; Raugel, 
La Doctrine Mariale de S. Bernard, Paris, 1935 ; NOGUES, Mariologie 
de S. Bernard, Paris, 1935 ; Aubron, L'euvre mariale de S. Bernard, 
Juvisy, 1935. 


D. Quantum ad S. Albertum M. : Bover, La Mediacián universal de 
la S. Virgen en las obras del B. Alberto M., in Gregorianum, 1926 ; 

A. Primis temporibus, generali modo et implicite, tam- 
quam Nova Eva, sicut supra dictum est (n. 37), et 
quidem 


1? non solum mere physica generatione Christi, sed et 


morali cooperatione incarnationi salvificae ; 

20 non solum indirecte per Christum, sed ut directe 
intendens et influxu salvatorio attingens ipsam repara- 
tionem, vitam, gratiam, salutem generis humani, quamvis 
per Christum ; 

30 non solum tamquam mater Christi, sed tamquam 
mater vivent.um. 


Unde, Maria exhibetur ut munus gerens erga homines, ut 
causa effective cooperans saluti et vitae nostrae, et quidem uni- 
versaliter toti saluti sine rest ictione, saltem mediante Christo ; 
licet immediatus aut spicialis influxus, qui non explicite affir- 
matur, tamen non negetur. 


B. A saec. V, etiam distincte et speciatim, dum omnia 
bona dicuntur nobis obvenire per Mariam, beneficia sigil- 
latim nominando, praesentia quoque aut futura. Non 
solum igitur generali modo, aut cooperatione generali 
cum Christo, et mediante Christo ; sed immediato quoque 
interventu et actuali protectione, et quidem in aeternum 


Metzgeroth, Die Lehre des H. Albertus der Grossen Uber die Mittler- 
schaft Mariens, in Pastor Bonus, 1932 ; Desmarais, S. Albert le Grand, 
docteur de la médiation mariale, Paris- Ottawa, 1933 ; Génevois, La 
Mariologie de S. Albert le Grand, in Bul. Soc. Et. Mar., 1935 ; Berg- 
mann, Die Stellung der Sel. Jungfrau in Werke der Erlosung nach 
H. Albertus M., Freiburg, 1936. 


E. Quantum ad S. Thomam Aq. : Friethoff, S. Thomas van Aquine 
en het middelaarschap van Maria, in N. K. St., 1923 ; HUGON, 6. Thomae 
doctrina de B. M. Virgine mediatrice omnium gratiarum, in Xen. Thom., 
1924 ; Merkelbach, Quid senserit S. Thomas de Mediatione B. M. V. ? 
ib., 1924 ; Het Middelaarschap van Maria in de leer van H. Thomas, 
in De Standaard van Maria, 1927; Bover, La Mediacián universal 
de la Virgen en S. Tomas de Aquino, Bilbao, 1924 ; Fernandez, De 
Mediatione B. Virginis secundum doctrinam D. Thomae, in C. Tom. 


1928. 


F. Quantum ad S. Alphonsum : Clément, S. Alphonse de Liguori, 
son apologie pour la médiatrice de toutes les graces, in Eph. Th. Lov., 
1931 ; Dillenschneider, La Corédemptrice dans la Théologie mariale 
de S. Alphonse, in Eph. Th. Lov., 1933 ; La Mariologie de S. Alphonse : 
Il. Son influence sur le renouveau des études mariales; ll. Sources et 
synthése doctrinale, Fribourg, 1931 et 1934; Van Ha ute, Maria's 
Geestelijk Moederschap, in Ons Geloof, 1937. 

exercenda. Unde haec testimonia munus Mariae ordina- 
rium et universale exhibent procurandi beneficia divina, 
orationes dirigendi ad Deum et largiendi gratias. 


Ita v. gr. Cyrillus AL, hom. 4 et 11 ; Proclus, or. 6, n. 17 et 
or. i; n. i; Antipater Bostr., hom. in S. Ioan. B.; Basilius 
Sei, or. 39 n. 5 et 6 ; Modestus, encom. in B. V., n. 6et 10; 
Germanus Const, in S. M. Zonam ; Tarasius, in S. Deip, 
Praes. ; Euthymius, encom. in cone. S. Annae ; ps.-Athanasius, 
in Ann. S. D. N. Deip. ; Ephraemiana (III gr. lat., p. 525, 528- 
9j 531-2j 551j Lamy, IL, p. 547) ; loannes Dam., hom. 2 in 
Dorm., n. 17 ; Leo V, or 14 in B. M. Ass. ; loannes Geom., in 
S. Deip. Ann. ; loannes Eub., in S. Deip. Dorm. ; Isidorus 
Thés., in Dorm. B. M. V. n. 18 ; Fulbertus Carn., serm. de 
Nat. M. V., 5-6 ; inter opera Petri Dam., serm. 40, 44, 45, 46 ; 
Anselmus, or. 51, 52, 54 ; Eadmerus, de Exc. Virg. 9 ; Bernar- 
dus, serm. in Dom. infra Oct. Ass., n. l, 15 ; serm. in Nat. 
B. M. V. de Aquaed. ; ep. 174 ad can. Lugd. ; Richardus a S. 
Victore, in Cant., c. 23, 29 ; Gulielmus Alv., de rhet. div., c. 18; 
Petrus Bles., serm. 34 ; Richardus a S. Laur., de Laud. B. M. II, 
3; Hugo a S. Charo, Postillae, in Le. I; in Eccli. XXIV ; Albertus 
M., Mariale, q. 29, $82 et 3; 31; 77; 164; Bonaventura, 
serm. de B. M. V : de Ann. 5 ; de Nat. 1; in Epiph. 3 ; Thomas 
Aq., exp. in Sal. ang. ; serm. in Ann. B. V. 32 in ep. 1; 33 in 
ep. 2 ; in Nat. ; denique theologi et mystici generatim. Id quoque 
enuntiatur in multis precibus liturgiae insertis sive latinae sive 
graecae. 

Cum autem in Ecclesia catholica sit evolutio organica, legitima 
et homogenea doctrinae, sub assistentia Spiritus Veritatis, eo 
ipso ostenditur iste immediatus, distinctus et specialis Mariae 
interventus iam implicite contineri in generalibus loquendi 
formulis aetatis anterioris. 


C. Ab hoc fere tempore, etiam explicite fuit vocata 
mediatrix ; nam a Proclo dicitur « unicus Dei ad homines 
pons » (or. 1, n. 1) ; a Basilio Sel. « mediatrix inter Deum 
et homines » (or. 39, n. 5), « quae nullo alio mediatore ad 
Deum indiget », ut ait Germanus Const, (in S. M. Zonam), 
imo « omnium quae sub coelo sunt mediatrix ac totius 
Orbis reparatrix », iuxta Tarasium (in S. Deip. Praes.). 


Ita in operibus Ephraemianis saepius ; Antipater Bostr., 
hom. in S. Ioann. B. ; loannes Dam., hom. | in Dorm., n. 8; 
Theodorus Stud., hom. 2 in Ann. B. M. V. (inter opera loannis 
Dam.) ; Isidorus Thes., serm. in Dorm. B. M. V. ; Anselmus, 


MEDIATRIX 3*7 


or. 53] et 54; Eadmcrus, de Exc. Virg., 9; Bernardus, serm. 
in Dom. infra Oct. Ass. ; cp. 174 ; Richardus a S. Viet., in Cant. 
39; Petrus Bles. serm. 34; Adam Pers. Mariale ; fragm. 3 
ct 4; Gulielmus Alv., de rhet. div., 18 ; Richardus a S. Laur., 
de Laud. B. M. V., IL, c. 1, n. 17 ; Hugo a S. Charo, Postillac 
in I Tim. 5; in Eccli. XXIV, 6 et 17; Albertus M., Mariale, q. 29, 
$3;31; 77; Bonaventura, III Sent, d. 3, p. l,a. 1, q. 2, et 
deinceps theologi et mystici generatim. Prae aliis citari merentur 
S. Laurentius lust., Gerson, Rusbrochius, S. Bernardinus Sen., 
Dionysius Carth., S. Antoninus, S. Thomas de V. N. ,Dricdo, 
Salmeron, Suarez, S. Bellarminus, S. Franciscus Sal., Contenson, 
Cornelius a Lapide, Bossuet, B. Ludovicus M. Grignion de 
Montfort, et S. Alphonsus de Ligorio, Li Glorie di Mariá, II, 
disc. 2. Atque ultimis temporibus, ipsi Pontifices B. Virginem 
proclamare mediatricem non dubitarunt : Pius IX, enc. Qui 
pluribus, 9 Nov. 1846, et bulla Ineffabilis Deus, 8 Dec. 1854 ; 
Leo XIII, enc. lucunda semper, 8 Sept. 1894 ; Adiutricem populi, 
5 Sept. 1895 ; Fidentem, 20 Sept. 1897; Pius X, enc. Ad diem 
illum, 2 Febr. 1904; Pius XI, enc. Miserentissimus redemptor, 
8 Maii 1928; Charitate Christi, 3 Maii 1932 ; Benedictus vero XV 
Officium et Missam concessit die 31 Maii dicenda B. V. Me- 
diatricis omnium gratiarum, 12 lan. 1921. 


Inter quos, iuvat notare cum cl. Bittremieux, De Me- 
diatione universali B. M. Virginis, l. I, c. 5, a. 2, quidam 
Mariam vocant mediatricem sine addito, — alii eam dicunt 
mediatricem inter Deum et homines, — alii denique eam 
appellant mediatricem inter Christum et homines. 

In priori forma titulus mediatricis apparet v. g. apud 
Contenson, Cornelium a Lapide, Salmeron, Eadmerum, 
Isidorum Thes., Tarasium ; mediatrix nostra apud Sal- 
meron, Albertum M., Anselmum; mediatrix hominum apud 
S. Alphonsum, Gulielmum  Alv., Adamum Pers. ; me- 
diatrix generis humani, apud Suarez ; mediatrix gratiae apud 
S. Alphonsum ; mediatrix salutis v. g. apud Bernardum. 

In altera forma : mediatrix inter Deum et homines, titulus 
occurrit v. g. apud S. Laurentium lust., Adamum Pers., 
Basilium Sei. 

In tertia forma legitur sic : Mediatrix apud Mediatorem 
v. g. apud Bernardum. Franciscus Sal, Petrus Bles., 
Albertus M., Rusbrochius eam dicunt : mediatricem 
apud Filium, inter nos et Filium suum. Apud Bonaventuram 
occurrit forma : mediatrix inter homines et Christum, sicut 

Christus inter nos et Deum. Adam Pers, dicit : mediatricem 


inter reum et iudicem ; Bernardus, mediatricem inter Christum 
et Ecclesiam '. 


D. Aequivalentibus terminis idem rursus affirmatur 
est enim, ut iam vidimus, B. Virgo mater viventium appel- 
lata ab Epiphanio et Petro Chrys. ; salutis isnua a Proclo ; 
causa salutis a Tarasio et Irenaeo ; mater misericordiae 
ab Alberto M., atque consors passionis, adiutrix redemptionis, 


mater regenerationis ; ac advocata nostra a Bernardo, Petro 
Bles.,, Adam Pers. 


Ita tituli multiplicantur in honorem B. Virginis, quibus aequi- 
valenter mediationis munus significant, ut ait Bittremieux, ibid., 
schol. i : vocatur v. g. adiutrix redemptionis (Augustinus, Albertus) ; 
altrix reparationis (Anselmus) ; conciliatrix (Arnoldus) ; coopera- 
trix divinae dispensationis (Balduinus) ; illuminatio nostra (Adam. 
Pers.) vel mundi (Paschasius Radbertus, Arnoldus, Petrus 
Dam (?); innovatrix omnium (Amedaeus Laus.); instauratrix 
misericordiae (Adam Pers.) ; purgatrix criminum (Rupertus) ; 
reconciliatrix nostra, peccatorum (Anselmus, Bernardus, Richar- 
dus Viet.); recuperatrix gratiae (Bernardus) ; recuperatio orbis 
perditi (Anselmus) ; redemptio captivorum (Adam Pers.) ; regene- 
ratio universorum (Adam Pers.) ; reparatio vitae omnium (Ilde- 
phonsus, Bernardus) ; reparatrix (Anselmus, Bernardus, Richar- 
dus Viet, Petrus Bles.); salvatrix (Bernardus, Anselmus, 
Ildephonsus) ; auxiliatrix (Hieronymus, Petrus  Chrysol., 
Anselmus) ; sanctificatio nostra et sanctificatrix mundi (Ansel- 
mus, Adam Pers.), etc. 


Exinde apparet doctrinam de B. Virginis mediatione, 
esse omnino certam ex universali praedicatione et doctrina 
Ecclesiae, ac sensu fidelium ; explicite scii, iam a multis 
saeculis. proponitur, sive generali quadam ratione, sive 
ratione consensus in maternitatem redemptoris et coo- 
perationis suae ad opus redemptionis et salutis, sive 
ratione praepotentis suae intercessionis apud Deum. 


169. Singularis mediatio B. Virginis non obstat 


uni supremae mediationi unius mediatoris et re- 


l. Ita et Leo XIII quandoque earn dicit mediatricem ad Christum, 
tamquam mater Redemptoris, ut in enc. Fidentem, 20 Sept. 1896; 


quandoque Mediatricem ad Deum, tamquam consors Redemptoris 
ut in enc. Jucunda semper, 8 Sept. 1894. 

demptoris Christi, quam Apostolus annuntiat et fides 
docet. — B. Maria siquidem non separatim et independenter 
a Filio, ad procurandam salutem intervenit, sed tantum 
coniunctim et dependenter, ita ut cum Christo, sub Christo 
et per Christum agat ; nec ullo modo intervenit necessario, 
sed solum ex voluntaria dispositione Providentiae unita 
concurrit, sic tamen ut eius actio tota in virtute et meritis 
Filii sui innitatur, qui solus est mediator principalis, neces- 
sarius, sufficiens et perfectus. Et sane : 


1? Apostolus solum loquitur de mediatione perfectiva et 
de bonis propriis perfecte adimpleta, per hoc nempe'quod 
Christus « dedit redemptionem semetipsum pro omnibusl » 
(1 Tim. II, 6). 

2? |d etiam ratio manifeste perspicit : 

a) Argumento negativo. Non plus tribuitur novo Adam, 
Christo, uni redemptori, salus nostra, quam Adam tri- 
buatur perditio (Rom. V, 12 sq). Sed Adam, quamvis 
unica causa perditionis, habuit tamen veram cooperatricem 
in hoc opere, quae revera et effective concurrit. Ergo 
similiter Christus, unica causa salutis, potest habere 
cooperatricem quae vere et effective influit. 

b) Imo ratio, argumento positivo statuit : non quidem 
sufficienter quod detur, sed quod possit dari cooperatio 
vera et effectiva, quae non impedit quin opus totum 
totaliter sit a principali agente. Atqui manifestum est 
talem cooperationem revera et effective dari, v. g. per 
mandatum, consilium aut consensum, aut per medii 
adhibitionem, quae non impedit quominus totum opus 
sit principalis agentis. Ergo talis cooperatio tribui potest 
B. Virgini, sicut Evae, quae tamen non impedit quominus 
totum opus totaliter, sicut Adamo, ita et Christo tribuatur. 


o 


179. Corollaria. — i? Christus itaque solus in suo 


ordine est mediator primarius et supremus ; Maria, ini. 


i. Hinc verba Apostoli non sunt nimis urgenda, uti fecerunt Pro- 
testantes. Quodsi eodem modo urgeretur textus Matthaei, XXIII, 9-10 : 
Patrem nolite vocare vobis super terram, unus enim est Pater vester qui 
in coelis est. Nec vocemini magistri: quia magister vester unus est, Christus, 
deberet concludi nullam paternitatem esse praeter Dei, nullum ma- 
gisterium praeter Christi. 

ordine inferiori, est mediatrix secundaria et subordtnata. 


Christus scilicet : a) est mediator principalis et perfectus, qui 
ipsum redemptionis pretium proprio sanguine solvere recon- 
cilationemque nostri cum Deo perficere potuit. Maria huic 
operi cooperata est dispositive et ministerialiter : inducendo 
disposuit enim Salvatorem ad reconciliaüonem perficiendam, 
et ministra est constituta ad intercedendum pro nobis et ita nobis 
applicandum redemptionis fructus. 

b) Christus est mediator de se sufficiens, qui nullius indiget 
auxilio et meritis propriis et condignis nos univit Deo ; Maria 
in mediatione est dependens, et totam vim haurit ex meritis 
Christi. 

c) Christus est mediator absolute necessarius ut condigna sa- 
tisfactio detur; Maria est mediatrix necessaria Aypothetice, 
quatenus Deus libera voluntate statuat. 

d) Christus denique est mediator omnino universalis, etiam 
mediator ipsius B. Virginis. Haec vero mediationem exercet 
erga alios, cum sui ipsius mediatrix esse non possit, nec ini- 
tialem sibi gratiae plenitudinem nec a labe originali immunitatem 
meruerit, quippe quae ipsa Filii redemptione egebat, sublimiore 
modo redempta. 


2* Mediationem congrue exercere potuit Maria ex 
plenitudine gratiae ; qua a primo momento suae conce- 
ptionis fuit dotata, et qua tam plena fuit ut toti coelesti 
hierarchiae superior extiterit, sicut decebat matrem Dei 
quae tota creatione excellentior est et Deo gratior ; de quo 
certiores nos reddit bulla Ineffabilis Deus. Non enim 
posset, nec congruenter nec efficaciter, mediationem suam 
erga totam Ecclesiam omnesque homines exercere, nisi 
plenitudine gratiae esset superior omnibus aliis. 


Igitur : a) Gratia plena, digna facta est Mater Dei. Verbum 
scii, ferventi oratione, omnimoda puritate, ardenti charitate 
attraxit, imo et mereri de congruo potuit quod ipsa, ut fieret 
Mater Dei, cunctis aliis praeferri valeret, quatenus decebat ut 
Mater Dei esset purissima Virgol. 

b) Gratia plena et charitate erga Deum et homines, etiam 
meritorie potuit consentire in generationem . Dei-hominis- 
salvatoris ac causare salutem nostram. 

c) Gratia plena, potuit, compatiendo Christo, satisfactionis et 
meriti sui magnum sane sed finitum valorem coniungere, in- 
finiti illius meriti thesauro numquam exhausto.i. 


i. S. Thomas, III Sent, d. 4, q. 3, a. l, ad 6 : S. Albertus M.r 
Mariale, q. 142. 


MEDIATRIX 321 


d) Gratia omnibus plenior et vita divina, congruenter potest 
gratiam pro omnibus impetrare vel iis ministerialiter communi- 
care. 

Sicut itaque Christus est noster mediator, quia est Deus- 
homo qui ut talis redemptionem perficere solus potuit nosque 
Deo reconciliare, et quia est caput nostrum vitam divinam nobis 
influens ex tota plenitudine gratiae ac veritatis ; — ita Maria 
potest esse mediatrix nostra, quia est Mater Dei-hominis quae 
ut talis operi redemptorio cooperata est, et quia est mater nostra 
adoptiva, vitam gratiae nobis obtinens ex plenitudine gratiae 
suae et gloriae. 


3v Singular tamen ratione transcendit mediatio B. 
Virginis mediationem Sanctorum, tum 

a) quia cooperata est non solum praeparationi Redem- 
ptionis, sicut patriarchae aut prophetae V. L., aut ap- 
plicationi fructuum redemptionis, sicut beati in coelis, 
sed ipsi redemptioni iam a suo principio et usque suam 
completionem in cruce ; 

b) quia cum Christo quodammodo meruit omnibus et 
omnes gratias quas Christus iis meruit de condigno ; 

c) quia, ex eo quod est Mater Dei-Redemptoris, et nostra 
mater spiritualis, est intercessio eius praepotens et univer- 
salis, ita ut valeat nobis obtinere cuncta media salutis. 


Ne tamen exinde inferatur mediationem ipsi competere excel- 
lentiorem quam mere dispositivam aut ministerialem, quae 
etiam competit sanctis ; sed potius trimembrem esse ponendam 
distinctionem, ita ut mediatio B. Mariae non possit in eadem 
poni specie, sive cum mediatione Christi, sive etiam cum me- 
diatione sanctorum. Qui ita optant, non recte sentiunt. Si enim 
B. Virgo non sit mediatrix principaliter et perfective — quod 
nemo asserere auderet, cum ipsa redemptionem perficere non 
potuerit — restat ut sit solum dispositive et ministerialiter, ut 
ceteroquin loquitur Leo XIIL, enc. Fidentem, 20 Sept. 1896. 
Distinctio illa fit per membra opposita, sese invicem excluden- 
tia, nec inveniri potest tertius terminus medius. 


40 Sicut in Christo mediatio seu opus salvatorium duas 
complectitur partes : primario est oblatio satisfactionis 
qua facta offensa divinae maiestatis compensatur, et ac- 
quisitio meritorum quae sunt titulus ad auxilia salutis, 
atque destinatio generalis illorum ad omnium salutem ; 
consequenter est operis salvatorii applicatio seu efficax 


Mariologia. 

destinatio bonorum salutis ad singulos homines et dispen- 
satio actualis. auxiliorum, omnipotenti Salvatoris inter- 
cessione. Ita in B. Virgine, mediatio specialis complectitur 
duas partes : cooperationem ad ipsum opus redempto- 
rium, et cooperationem in applicatione fructuum redem- 
ptionis. 


Unde in mediatione B. Virginis formaliter distinguuntur 

a) Generali modo ipsa functio formaliter mediatricis, quae 
unit eos inter quos est media : Deum et genus humanum, distans 
ab utroque, et ea quae sunt unius ad alterum defert. Est scii, 
ad uniendum Verbum cum natura humana media inter Deum 
et nos, et per Filium suum homines Deo reconciliavit et ita 
coniunxit, atque Deo satisfactiones pro hominibus defert et 
hominibus divina beneficia impetrat et dispensat. 

Speciali modo autem mediationem exercet dupliciter, et ideo 
est in ea : 

b) Functio adiutricis redemptionis et cooperatio ad ipsam redemp- 
tionem : inchoate et essentialiter, consentiendo maternitati 
Redemptoris, perfecte et complete, offerendo Filium et con- 
jungendo voluntatem suam cum mandato Patris, et ita merendo 
salutem et generalem applicationem fructuum redemptionis. 

c) Functio intercedentis, oratricis et advocatae, qua mediationem 
continuat, deprecando pro nobis applicationem fructuum re- 
demptionis in particulari et singulis ; quod incepit facere in 
terris inde ab initio, nunc autem perfecte facit in coelis. Com- 
pletis enim dignitatibus et meritis, intercessio quae iis innititur, 
ultimam suam perfectionem acquisivit. 

Quorum omnium radix est spiritualis maternitas erga nos. 


Alii malunt dicere : cooperationem in acquisitione auxiliorum 
et gratiarum salutis, et in distributione gratiarum. At, licet illa 
distinctio verum dicat, tamen non placet. Opus enim Christi 
non mere est in gratiis merendis et distribuendis, sed essen- 
tialiter est redemptorium ac proinde characterem satisfactorium 
habet. Unde, sicut Christus primario pro nobis satisfecit, ita 
B. Virgo huic satisfactioni cooperatur et unitur, et ideo praefe- 
rimus dicere : cooperationem adiutricis in ipso opere redem- 
ptorio, et advocatae in applicatione fructuum redemptionis. 
Ceterum distingui potest acquisitio gratiarum in generali pro 
toto genere lapsorum, et acquisitio in particulari, dum gratiae 
singulis destinantur applicandae. 

Quidam praeferunt distinguere inter redemptionem obiectivam 
et subiectivam. Quae distinctio ansam praebet aequivocationi. 
Nam redemptio totius generis humani in universali est 
obiectiva ex parte Christi redemptoris, sed subiectiva ex 

parte redemptorum hominum ; pariter redemptio singulorum 
hominum in individuo, dici potest obiectiva quoque ex parte 
gratiae concessae, et subiectiva ex parte acceptationis huius 
gratiae concessae et ad eam correspondentiae. Melius itaque 
est distinguere redemptionem et acquisitionem gratiarum in 
generali atque generalis ordinatio et destinatio ad eas depu- 
tandas et applicandas omnibus, et applicationem ac acquisitio- 
nem in particulari, seu quasi appropriationem a singulis. 


171. Animadversio. — Triplex B. Mariae munus 
matris scii. Dei-Redemptoris et consortis, — matris 
nostrae spiritualis, — atque  mediatricis, licet' mate- 


rialiter aliquatenus coincidant, formaliter tamen distin- 
guuntur. Primum potissimum dicit respectum ad Deum 
et Christum, alterum ad genus humanum, tertium ad 
utrumque. 

Materialiter coincidere possunt. Consensu suo in in- 
carnationem Redemptoris, Maria est quodam vero sensu 
mediatrix, et quodammodo est mater hominum spiritualis, 
quatenus vitam divinam nobis tradit mediante Christo ; 
at plura alia pertinent ad munus matris hominum et media- 
tricis, quae sane latiora sunt. Pariter eodem consensu est 
consors constituta, et a momento conceptionis et incar- 
nationis Christi iam incepit consortium stricte dictum, 
quia ipse Redemptor et adfuit et à prino momento omnia 
ordinavit in redemptionem, sicut B. Virgo ad eam sub- 
ordinavit omnia, pronuntiando suum Fiat ad finem 
redemptionis a Deo intentum. At munus consortis dein 
exercere continuavit. 


Articulus H. 


DEI MATER MEDIATRIX EST PRIMARIO 
UT ADIUTRIX REDEMPTIONIS. 


172. Status quaestionis. — Moderni plures restrictive 
loquuntur de mediatione B. Virginis, ac si omnino similis 
esset mediationi Sanctorum a qua solo gradu excellentiae 
differret, et limitaretur ad munus quod nunc in coelis 
exercet, scii, ad interventum positivum in applicatione re- 
demptionis, et intercessionem qua deprecatur et obtinet 

ac dispensat gratias salutis : falso existimantes, vel quod 
opus in terris exercitum, in cooperando ad ipsam re- 
demptionem, sit extra ipsam eius mediationem et ab ea 
adaequate distinctum, vel etiam quod ad ipsam redem- 
ptionem non vere cooperata sit. 

Non recte tamen. Mediatio enim B. Virginis, ex ipsa 
natura ipsius mediationis, non limitatur ad dispensa- 
tionem bonorum, sed omne munus includit et compre- 
hendit omnem operationem quae concurrit ad nos 
uniendum Deo, ac omnes alios modos quibus in terris 
ad hoc cooperata est. Imo, sicut mediatio Christi primario 
et principaliter in ipsa redemptione consistit qua nos 
reconciliavit, et consequenter in applicatione operis 
redemptorii, interpellatione eius in coelis, ubi semper 
est vivens ad interpellandum pro nobis : ita et mediatio 
B. Virginis primario et principaliter in illo est quo concurrit 
Christo ad opus praecipuum et fontale, et solum conse- 
quenter in eius cum Christo intercessione in coelis, ad 
fructus redemptionis in particulari nobis obtinendos et 
effundendos. Imo intercessio est exercitium specialis 
mediationis, quatenus fundamentum habet in cooperatione 
Mariae ad redemptionem, et ideo ipsa ius habet et officium 
fructus redemptionis ápplicandi 


173. B. Virgo recte dicitur et vere est nostra 
mediatrix singulari sua cooperatione ad redem- 


ptionem. — Quod triplici titulo B. Mariae convenire 
dicendum est : 


a) per liberum consensum in Annuntiatione praestitum, 
toti operi salutis cooperata est, et non solum initio re- 
demptionis, sed constanti animo, numquam revocata 
initiali voluntate, per totam vitam et usque ad Filii pas- 
sionem et mortem concurrit ad opus salvatorium ; 

b) per meritum in toto hoc opere acquisitum, speciali 
modo redemptioni concurrit, quatenus de congruo meruit 
salutem et gratias salutis, quas Christus nobis meruit de 
condigno ; 


1. Ut optime ostendit Bittremieux in laudato opere. 

c) denique per compassionem expiatoriam speciali modo 
concurrit, quatenus pro nostris peccatis de congruo et 
imperfecte satisfecit. 


174, B. Virgo vere est mediatrix quia voluntarie 
cooperata est ipsi operi redem pptorio. — Voluntarie 
siquidem genuit Redemptorem qua talem et ita fuit causa 
redemptionis nostrae, et totum opus salvatorium ab 
initiali eius fiat, ad redemptionem nostram libere pronun- 
tiato, vere pendet. Nam consentiendo Redemptori, eo 
ipso implicite suo consensu iam acquievit et parata fuit 
stare omnibus quae ad redemptionem, iuxta Dei volun- 
tatem et providentiam, requirerentur, seu in posterum 
fierent ad redemptionem nostram et salutem complendam. 
Et ideo, ab hoc momento, initiali voluntatis consensu 
numquam revocato sed irrevocabiliter permanente, totam 
vitam in Filium Redemptorem atque vitam Filii sui ac 
suam ordinavit ad salutem nostram. 

Atqui Redemptor venit Christus ut satisfaceret pro 
peccatis nostris et nobis acquireret auxilia salutis. 

Ergo B. Virgo, consensu suo, cooperata est Christo 
in satisfaciendo pro peccatis et nobis acquirendo auxilia 
salutis. 


Speciatim concurrit tripliciter 


o 


1? Mere praeparatorie, quatenus Verbum ferventi 
oratione, omnimoda puritate, ardente charitate, attraxit, 
imo et mereri de congruo potuit quod ipsa, ut fieret mater 
Dei-hominis-redemptoris cunctis aliis praeferri valeret : 
meruit scii, illum puritatis et sanctitatis gradum ut digna 
foret mater Dei, « in quantum decebat quod Mater Dei 
esset purissima virgo ». 

Hoc tamen modo nondum specialem mediationem exer- 
cuit, sed potius fundamentum posuit quo Mater Christi 
et'nostra specialis mediatrix fieret. 

2? Essentialiter sed inchoative, quatenus consensum dedit 
ut fieret mater, non solum Dei, sed ipsius Salvatoris qua 
talis: Quod Angelo ad hoc invitante, ex amore nostri 
acceptavit pro nostra salute. Quocirca sortem nostram 
in eius manu fuisse declarant Patres, Redemptoris adventum 

ipsius Virginis consensum necessariam habuisse con- 
ditionem persuasi. Nam, sicut ipsa perditio initium habuit 
a muliere, Eva, ita et opus salutis nostrae debebat 
incipere a muliere, Maria. Ita ipsum Redemptorem ac 
redemptionem et per hoc omnia auxilia salutis voluntarie 
nobis procuravit. 


3? Integraliter et completive, dum obtulit Filium suum 
ad salutem nostram. Quod iam fecit : 

a) in momento incarnationis, ad nostram salutem Re- 
demptorem accipiens et generans ; 

b) postea saepius renovavit : ita solemniter in templo 
obtulit Filium suum, ut secundum voluntatem Patris 
fieret in hostiam pro salute nostra (Le. IL, 22), et dolores 
libere acceptavit quibus compateretur Salvatori, Simeone 
vaticinante : Tuam ipsius animam  pertransibit gladius 
(Le. II, 35) ; 

c) maxime, dum stetit iuxta crucem et oblationem 
consummavit, in eumdem finem ac Christus. Tunc volun- 
tatem coniunxit voluntati Patris, et materna auctoritate 
fructum ventris sui, Filium suum qui est et Filius Dei, 
tradidit pro salute nostra, materna in eum iura libenter 
abdicans ; tormenta quoque quae in carne et spiritu Filius 
pertulit, in anima compati voluit, ut, si fieri posset, ipsa 
multo libentius sustineret ; Filio pro hominum salute 
magnos dolores patienti se univit, et ita materni cordis 
proprios dolores passioni Filii sui coniungere voluit, interno 
gladio doloris transfixa, atque voluntatem voluntati ipsius 
coniungens, quod ille externe in cruce consummavit, 
ipsa in corde obtulit, sacrificium. 

Atqui Filius in mundum venit, et in passione et morte 
se obtulit, ut satisfaceret pro peccatis nostris et auxilia 
salutis nobis acquireret. 

Ergo B. Virgo, iis consentiendo, cooperata est et con- 
currit Redemptori in satisfaciendo pro peccatis et acqui- 
rendo nobis auxilia salutis. 


Compassionem Mariae celebrant doctores, v. g. S. Thomas : 
! Tuam ipsius animam pertransibit gladius. Verba ista prophetica 
sunt de passione Christi et notantur tria in verbis istis : Primo, 
magna B. Virginis ad Christum compassio.. Sciendum quod 

quatuor maxima fecerunt amaram passionem Christi B. Virgini : 
| Fili bonitas.., 24 crucifigentium crudelitas, quod vel ex 
eo patet quod morienti saltem aquam dare noluerunt, neque a 
matre quae diligenter dedisset, dari permiserunt; 3"| poenae 


vilitas ; 4"| tormenti crudelitas! » Unde B. Virgo « habuit 
meritum martyris, mortem crucis cum Filio patiendo : Et tuam 
ipsius animam pertransibit gladius». Item Albertus M. : « B. 


Virgo non est vicaria sed coadiutrix et socia, particeps in regno, 
quae fuit particeps passionum pro genere humano, quando... 
sola sub cruce perstitit et vulnera quae Christus corpore, ipsa 
corde suscepit; unde et gladius tunc ipsius animam pertran- 
sivit.. B. Virgo dedit pretiosissimam animam, quia ipsa plus 
dilexit animam i. e. vitam Fili sui quam B. Petrus vitam et 
animam sul ipsius ; item... quia datio huius animae pretium 
totius mundi et redimibilis naturae fuit. Et sic B. Virgo dedii 
in infinitum plus dilectam et pretiosam animam quam aliquis 
Sanctorum » Mariale, q. 42, 5?, et 78, n. 4. Similia iam audivimus 
a S. Bonaventura, supra n. r6i, C, b. 


175. B. Virgo vere est mediatrix, quia nobis de 
congruo meruit salutem et omnia auxilia salutis, 
quae Christus nobis meruit de condigno. —  Coo- 
peratio B. Virginis in toto opere redemptorio, a consensu 
dato in annuntiatione usque ad Christi mortem, omnes 
conditiones adimplet ad huiusmodi meritum necessarias 
est ibi maxima sanctitas et ardentissima charitas, perfecta 
conformitas cum voluntate Dei eiusque impletio, praesertim 
in cooperatione ad redemptionem, maximum desiderium 
salutis nostrae et ordinatio operum ad hunc finem ex 
summo amore Dei et voluntatis eius praestita. Quocirca, 
spectata aequitate ac Dei amicitia et liberalitate, congruum 
erat ut Deus id acceptaret in salutem nostram et ita 
Mariae voluntatem impleret, secundum principium S. 
Thomae, I-II, q. 114, a. 6 : « Quia enim homo in gratia 
constitutus implet Dei voluntatem, congruum est secundum 
amicitiae proportionem ut Deus impleat hominis volun- 
tatem in salvatione alterius) ». Unde omnes gratias salutis 


i Sermo inter Dominicales 15, pro dom. infra Oct. Nat. ex Evan- 
gelic. 

2. Sermo inter festivos 58, in Assumptione B. M. V. 

3. [tem congruum ut « sicut homo in gratia constitutus secundum 
fragilitatem humanam implet voluntatem Dei, sui amici; ita et Deus 
secundum omnipotentiam suam impleat voluntatem istius hominis 
sui amici in II Sent., d. 27, a. 1, q. 3. 

et pro omnibus ita mereri potuit, quia constituta erat 
omnium mater atque mediatrix et cooperatrix ad totum 
Redemptionis opus, praecise ut ad omnium salutem 
conferret. 

Hinc Pius X, enc. Ad diem illuni, 2 Feb. 1904, scribere 
non dubitavit : « Maria.. quoniam universis sanctitate 
praestat coniunctioneque cum Christo, atque a Christo 
adscita in humanae salutis opus, de congruo, ut aiunt, 
promeret nobis quae Christus de condigno promeruit, estque 
princeps largiendarum gratiarum ministra |] »i. 


1. Textus non est sine difficultate, quia alterum verbum est praeteriti 
temporis : Christus promeruit de condigno, alterum praesentis temporis : 
B. Virgo promeret nobis ; unde quidam intelligit, non de meritis B. Vir- 
ginis in terris, sed de precibus eius in praesenti, quibus, interpellando apud 
Filium, nobis meretur gratias applicandas quas ipse promeruit.—At 1^, ut 
adnimadvertit cl. Bittremieux, Marialia, VII, saepius ponitur tempus 
praesens ad designandam actionem praeteritam, unde ex mutatione tem- 
poris certum non adest indicium. — 2? In coelo non adest meritum, uti 
tenet communior et sanior sententia theologorum, nec videtur Pontifex 
locutus ad mentem sententiae oppositae obsoletae. — 30 In contextu, 
loquitur de compassione B. Virginis sub cruce, nam ait : « Mariam 
inter et Christum communione dolorum ac voluntatis, promeruit illa 
a) ut reparatrix perditi orbis dignissime fieret, atque b) ideo (i. e. con- 
sequenter) universorum munerum dispensatrix quae nobis lesus vere 
et sanguine comparavit », ubi sermo est de merito congruo ex compas- 
sione in terris, quo B. Virgo duo promeruit : esse reparatricem generis 
humani, et esse thesauri gratiarum, quas Christus promeruit, dispensa- 
tricem. Eodem modo, iam Leo XIII, enc. Adiutricem, 5 Sept. 1895 : 
inde ab Assumptione « sic illa cepit advigilare Ecclesiae, sic nobis adesse 
et favere mater, ut quae sacramenti humanae redemptionis patrandi ad- 
ministra fuerat (en im), eadem gratiae ex illo in omni tempus derivandae 
esset pariter administra » (en 2m) ; postea vero Pius XI, enc. Miseren- 
tissimus, 8 Mai 1928 : « Virgo Dei parens benignissima quae, cum lesum 
nobis redemptorem ediderit, aluerit, apud crucem hostiam obtulerit, 
per arcanam cum Christo coniunctionem Ene gratiam omnino 
singularem, reparatrix item exstitit pieque appellatur (en tm). Cuius 
nos confisi apud Christum deprecatione, qui unus cum sit mediator 
Dei et hominum, suam sibi matrem adsciscere voluit advocatam gra- 
tiaeque ministram ac mediatricem » (en 2"). — 4? Videtur Pontifex con- 
firmare sententiam quasi communem recentiorum theologorum, qui 
inde a saeculo XVI admittunt B. Virginem vero merito de congruo 
nobis promeruisse, et coaevi quasi unanimiter, ita ut Hugon scripserit 
anno 1904: B. Virginem de congruo meruisse quod Christus de con- 
digno, esse axioma communiter receptum a theologis », La Mére de 
Gráce, p. 2, c. 2. Ad quod aliqui invocant verba Pontificis : de congruo, 
ut aiunt; sed non videtur demonstrativum, nam verba ut aiunt non 
respiciunt totum effatum, sed tantummodo terminologiam de congruo, 
ita ut sensus sit : merito, prout solet dici, de congruo (mérite de con- 
gruo, comme on dit). 

Ceterum doctrina non dependet a dictis Pontificis, sed etsi nihil 
dixerit ipse, fundamentum habet in rationibus theologicis et in aucto- 
ritate theologorum. 

Est tamen duplex differentia inter hoc meritum B. Virginis 
et nostrum : i? B. Virgo non solum quasdam gratias de congruo 
mereri aliis potuit, sed omnes et singulas ; 20 non solum ita 
meruit gratias in actu secundo singulis hominibus applicandas, 
sed etiam in actu primo omnes gratias generi humano redimendo 
acquirendas. Ratio vero differentiae est, tum in ipso universali 
B. V. Mariae munere Matris Dei, omnium Redemptoris, huius 
in redemptione consortis, atque omnium matris spiritualis, 
tum quia ipsa sola cooperata est ad ipsum opus redemptorium ; 
quare ex ipsa natura eius muneris et activitatis, haec naturaliter 
tendit in profectum omnium redemptionis. 

Haec conlusio non videtur esse nisi applicatio doctrinae 
generalis de conditionibus ad verum meritum de congruo, 
fundato scii, in iure amicabili quo, dum unus explet volun- 
tatem alterius, iste convenienter tenetur implere voluntatem 
seu desiderium prioris. Unde alii dicunt moraliter certam, alii 
etiam simpliciter certam, alii habent ut veram conclusionem 
theologicam, alii imo ut formaliter implicite revelatam. Quod 
ultimum non sufficienter constat, quia ad meritum infallibile 
requiritur promissio divina, promissio autem explicita deest. 


176. B. Virgo vere est mediatrix, quia compas- 
sione sua pro nobis satisfecit, im perfecte quidem 
et de congruo, dum Christus satisfecit de condigno. 
— Meritum est fundamentum praerequisitum satisfactioni ; 
unde, cum in Maria sit meritum congruum nostrae salutis, 
nihil impedit quominus admittatur et satisfactio congrua, 
dummodo opus meritorium simul sit afflictivum, laborio- 
sum et poenosum, ac intendatur in reparationem peccati. 

Atqui illas conditiones verificari in Maria, non est 
dubium : ex eo quod facta est Mater Dei-hominis-redem- 
ptoris atque consocia, ipsi fuit coniuncta in humilitate, 
paupertate, laboribus, lacrymis, atque cum illo passa est 
et in cruce Filii quasi commortua ; quae omnia ordinavit, 
conformiter ad voluntatem Dei, in opus nostrae redem- 
ptionis et salutis. 

Ergo nihil impedit quominus dicatur pro omnibus 
nostris peccatis de congruo satisfecisse. 

Cuius satisfactionis computanda est magnitudo, tum 
ex magna B. Virginis charitate, tum ex alta dignitate 
Matris Dei, plenitudine gratiae eminentiore ac summa 
puritate, tum ex magnitudine dolorum. 

Hinc Albertus M., Mariale, q. 43, $ 2 : « Beatissima Virgo 
assumpta est in salutis auxilium, et in regni consortium : ipsa 
enim sola, ministris fugientibus, compassa fuit. Unde et sola 
regni consortium obtinet, quae laboris adiutrix fuit, iuxta illud : 
Faciamus ei adiutorium simile sibi » ; et q. 150: «Et sic sola fuit, 
cui datum est hoc privilegium, scii, communicationis passionis, 
cui Filius ut dare posset praemium, voluit communicare pas- 
sionis meritum, et ut ipsam participem faceret beneficii redem- 
ptionis, participem esse voluit et poenae passionis ; quatenus sicut 
adiutrix redemptionis per compassionem, ita mater fieret omnium 
per recreationem : et sicut totus mundus obligatur Deo per 
suam passionem, ita et Dominae omnium per compassionem  ». 
Et Leo XIII, enc. /ucunda semper, 8 Sept. 1894 : « consors cum 
Christo existit laboriosae pro humano genere expiationis »; 
Benedictus XV, litt. Inter Sodalicia: « ita cum Filio patiente et 
moriente passa est et paene commortua... placandaeque iustitiae, 
quantum ad se pertinebat Filium immolavit, ut dici merito queat 
ipsam cum Christo humanum genus redimisse » ; a Pio X, enc. 
Ad diem illum, 2 Feb. 1904, vocata fuit reparatrix perditi orbis ; 
et a Pio XI, enc. Miserentissimus. Ita et olim Patres et Scholastici 
dixerunt nomine reparatricis vel alius aequivalentis : adiutricis 
redemptionis, salvatricis, recuperatricis, propitiatorii, regenera- 
tricis. Hisce omnibus et similibus terminis expresse aut aequi- 
valenter, vel implicite aut virtualiter, significatur eius interventus 
satisfactorius in cooperatione ad redemptionem ; redemptio 
ceteroquin essentialiter est opus satisfactorium. 


In B. Virgine satisfactio seu iniuriae illatae recompen- 
satio, aeque ac meritum, non est, sicut est in Christo, 
condigna seu aequalis, et perfecte sufficiens, imo infinite 
superabundans, — nec absolute prima a qua omnis alia 
dependet, — nec omnino universalis in totam naturam ; 
sed solum congrua, utpote inaequalis et imperfecte suf- 
ficiens, ac secundum acceptationem ; — secunda, utpote 
subsequens Christi satisfactionem, — et particularis in 
determinatos homines, at nihilominus relative prima et 
universalis, quantum ad omnes homines lapsos existentes : 
praeteritos, praesentes et futuros. Hinc non est de se et 
absolute necessaria, nec ullum valorem satisfactioni Christi 
addere potest, sed solum de congruo, ut impleatur dispo- 
sitio Dei, qui bene voluit ut coniunctim cum Christo 
mater eius aliqualem satisfactionem et pro suo genere 
praeberet. 

177. Conclusio. — Christus igitur a suo in mundum 
ingressu, et summo erga Patrem amore, beneplacitum 
eius implere statuit, et hac sua voluntate semper continuata, 
totam vitam omnesque actus, non quidem separatim, 
sed ut in passione et morte connexos eaque complendos 
et consummandos, ad nostram salutem deputavit ; quo 
facto speciali ratione cruento crucis sacrificio redemptionem 
adseribere Scripturae solentl. Pariter B. Virgo, initiali 
sua consensione in Salvatoris adventum opusque redem- 
ptorium numquam revocata, omnes actus quibus, Filio 
in vita et opere concursum praebuit ad nostram salutem 
deputavit, sed ut cruentae morti Eius connexos eaque 
complendos. Et ideo, sicut initiali consensu iam cepit 
esse mater nostra et adiutrix redemptionis, ita sub cruce 
cooperationem perfecit et consummavit, ut iam perfecta 
mater redemptorum ab ipso Christo designata, in per- 
petuum de salute nostra sit sollicita. 

In cruce ergo Pontifex Novae Legis : 1? ut Deus-homo, 
sui oblatione pro peccatis condignam ac infinitam repara- 
tionem abundantissime obtulit ; 20 caput generis humani, 
ob gratiae plenitudinem, omnibus et mereri et diffundere 
gratias salutis potuit ; 30 sacerdos in aeternum, eas quas 
praestitit satisfactiones et ea quae acquisivit merita, ad 
omnium salutem destinavit et deputavit, ac meritorum 
applicationem a Patre impetravit. Ita B. Virgo, sacer- 
dotio Christi quasi ministerialiter associata, i? ut Mater 
Dei-hominis dolorosa Filii sui oblatione, si non stricte 
aequivalentem, tamen magnam valde et congruam praebuit 
satisfactionem ; 20 gratia et summa erga Deum et homines 
charitate plena, pro omnibus congrue meruisse dicenda 
est; 30 iam Mater omnium redemptorum facta, suam ad 
sacrificium crucis cooperationem in humani generis salu- 
tem ordinavit et destinavit, eiusdemque sacrificii fructuum 
applicationem una cum Filio a Patre impetravit. 


178. Animadversiones. 


o 


i? Meritum et satisfactio Mariae non nocent infinitoi. 


i. Mt. XX, 28 ; Rom. V, 10; Hebr. II, 11 ; I Petr. II, 18. 

merito et satisfactioni superabundant! Christi. Sed e 
contra ostendunt huius meriti et satisfactionis magnitu- 
dinem àc virtutem, quae eo potior est quod non tantum 
potuerit mereri et satisfacere pro nobis, sed etiam valeat 
efficere ut et B. Virgo pro nobis meruerit et satisfecerit, 
ex virtute scii, meritorum Christi. 


Omnis scii, mediatio Virginis essentialiter est subordinate 
uni mediationi Christi, cui innititur et a qua dependet et totum 
suum valorem ac virtutem habet; quapropter omnis mediatio 
Virginis affirmat et honorat unam mediationem Christi. 


2? Etsi dubitari posset de B. Virginis satisfactione ac 
merito pro aliis, vel istud negaretur, aut haberetur ut ex- 
plicatio solum probabilis, aut diceretur B. Maria, non 
quidem meruisse generalem  acquisitionem gratiarum, 
sed tantum earum applicationem mereri singulis faciendam, 
certa tamen maneret mediatio illius in redemptione, quia 
constat huic operi vere esse cooperatam. 


In hoc casu, cooperatio illa esset B. Virgini meritum proprium, 
non autem haberet pro nobis causalitatem meriti et satisfactionis ; 
sed inde non amitteret omnem verum causalitatis influxum 
in opus redemptorium. Meritum ac satisfactio pro nobis possent 
ab aliquibus videri mera quaedam explicatio theologica influxus 
Mariae, dum vera cooperatio eius pertinet ad depositum fidei. 
Licet tamen etiam sustineri posset causalitatem meriti et satis- 
factionis in vera cooperatione implicite contineri ; sed id non 
omnibus cum sufficienü certitudine constat. 

Opera enim bona, dummodo meritum sit possibile et con- 
ditiones requisitae adsint, connaturaliter illud merentur ad qucd 
ab agente destinantur, et ad quod ex natura aut ex voluntate 
Dei tendunt. Sed cooperatio B. Virginis ad redemptionem, 
ex voluntate eius destinatur, et ex natura rei et voluntate Dei 
tendit ad redemptionem et salutem hominum. Ergo cooperatio 
B. Virginis, datis conditionibus, id connaturaliter mereri dicenda 
est. 


3? Totum opus redemptorium pendet ab initiali B. 
Virginis consensu, et hoc est solida basis eius ad totum 
illud opus cooperationis. 


Quare non est fingendus novus Matris consensus a Filio ante 
passionem expostulatus et a Virgine formaliter in passionem 
praestitus, quia Filium id expostulasse demonstrari nequit; 

ct in hypothesi quod consensum non dedisset, Filius nihilominus 
redemptionem perfecisset. Sed ab initiali consensu in adventum 
Redemptoris et in totum opus redemptorium ab eo consumman- 
dum, ab initiali hoc Mariae et irrevocabili consensu nec umquam 
revocato, totum opus pendet; licet etiam admittendum B. Vir 
ginem in consensu firmiter perseverasse eumque saepius expresse 
confirmasse ac in virtute illius permanentis consensus ad crucem 
Filii adstitisse, eum offerens pro salute mundi. 


4? Ob cooperationem B. Virginis ad opus redempto- 
rium, vocari iam solet Coredemptrix. 'Terminum minus 
probandum dixerunt plures, quorum et nos fuimus ', 
quia secundum etymologiam videtur aequivocus. At 
significatio terminorum maxime pendet ab usu. Nunc 
autem, iuxta usum iam receptum, terminus ille iam habet 
significationem omnino rectam merae ad opus redemp- 
torum subordinatae cooperationis ; saltem in pluribus 
linguis. Unde nihil amplius prohibet quominus in his 
linguis eo utamur ; in aliis autem potest addi pro oppor- 
tunitate declaratio veri sensus : nimirum quod B. Virgo 
secundario sit cooperata nostrae redemptioni, et quidem 
stricto et formali sensu, quatenus humanam vitam Christi 
et sanguinem dedit pretium redemptionis, et illud etiam 
cum Christo et per Christum obtulit in generis humani 
liberationem a diabolica servitute. 


Terminus tamen coredemptrix non est valde antiquus, cum 
non videatur anterior saec. XVI; Maracci (a. 1694) nondum 
novit illum, licet tamen a Salmeron (f 1585) adhibeatur. Sed 
antea habentur verba quasi aequivalentia, ut adiutrix redem- 
ptionis, aut importantia quamdam praedictae doctrinae allu- 
sionem, ut cum dicimur per Mariam redempti, aut Filius per 
eam redemisse mundum : ita locuti videntur Modestus Hlier., 
enc. in B. V. ; loannes Dam (?), hom. in Ann. B. V. M.; 
Petrus Dam., serm. 45; Anselmus, or. 54; Albertus M., 
Mariale,q. 29, $ 3; 45, $ 2; 78 et 150; Bonaventura, de donis Sp. 
S., coll. 6, n. 5, 14, 16, 17. Ultimis autem annis fuit vox adhibita 
a Romanis Congregationibus, v. g. S. Rit. C. 13 Maii 1908, et 
S. Off. 12 Aug. 1913; et ab ipsis Pontificibus. Proclamavit 
Leo XIII, litt. ap. Parta humano generi, 8 Sept. 1901, quod Maria 
redemptionis humanae facta est particeps ; Benedictus XV, litt. 


i. Rev. Eccl. de Liége, X, | : Mater divinae gratiae; Quid senserit 
S. Thomas de mediatione B. Virginis, in Xenia Thom., 1924. 

ap. Inter Sodalicia, 22 Mart. 1918 : « Ita cum Filio patiente et 
moriente passa est et pene commortua, sic materna in Filium 
iura pro hominum salute abdicavit, placandaeque iustitiae 
quantum ad se pertinebat Filium immolavit, ut dici merito queat 
ipsam cum Christo humanum genus redemisse »; Pius dein XI, 
litt. ap. Explorata res, 2 Feb. 1923, asserit assistentiam B. Mariae 
Virginis in vitae discrimine prohibere mortem sempiternam ; 
idque esse sententam Doctorum Ecclesiae, sensui populi Chris- 
tiani congruentem et perpetuo comprobatam experimento : 
idque autem « ea potissimum causa innititur quod Virgo per- 
dolens redemptionis opus cum Christo participavit », ut ceteroquin 
Benedictus XV, 1l. c. aptissimis verbis explanavit. Nam, addit 
in ep. Auspicatus, 28 lan. 1923 : « ideo Chrisü Mater delecta 
est, ut redimendi generis humani consors efficeretur ». 


50 Recenter nonnulli ulterius progressi, insinuare vel et 
asserere non dubitarunt B. Virgini meritum de con- 
digno esse adseribendum nostrae salutis, licet subordinate 
ad Christum et per gratiam ab eo acceptam'. Id tamen 
non videtur admittendum. Et sane : 


a) Certissime Maria non potuit pro peccatis nostris 
satisfacere de condigno, cum sola persona divina possit 
adaequatam recompensationem praebere peccati, quod est 
infinitum sub ratione offensae, scii. « quia peccatum 
contra Deum commissum quamdam infinitatem habet ex 
infinitate divinae maiestatis : tanto enim offensa est gravior 
quanto maior est ille in quem delinquitur. Unde oportuit 
ad condignam satisfactionem, ut actus satisfacientis habeat 
efficaciam infinitam, utpote Dei et hominis existens » 
III, q. i, a. 2, ad 2. 

b) Unde in ordine praesenti naturae lapsae, Maria nec 
potest nobis de condigno mereri gratias salutis, nisi 
prius aut simul pro peccatis satisfecerit quibus a salute 
homines excluduntur ; quod ipsi possibile non est. 

c) At, etiam si fingatur remotio iam facta peccati ex 
redemptione satisfactoria Christi, nec potuit de con- 
digno mereri nobis gratias salutis, quia ad hoc requirere- 
tur gratia capitis. 


i. Ita cl. prof. Lovaniensis Lebon : La 13. Vierge Marie, médiatrice 
de toutes lesgráces, 2 opusc. excerpta ex eph. La Vie dioc., lui. et Dec. 1921; 
Fernandez, De Mediatione B. Virginis secundum doctrinam S. Thomae, 
in Cienda Tom., 1928 ; Cuervo, ib., 1938. 

Qualis est in Christo, « cuius meritum se extendit ad alios, in 
quantum sunt membra eius... Alii de plenitudine Christ acci- 
piunt non quidem fontem gratiae, sed quamdam particularem 
gratiam. Et ideo non oportet quod alii homines possunt aliis 
mereri, sicut Christus » IIL, q. 19, a. 1. « Et ideo nullus alius alteri 
ex condigno meretur, sed solum ex congruo » I-II, q. 114, a. 6. 
Ergo non potuit Maria nobis mereri de condigno 5 ut iam dixi- 
mus. Christus habuit gratiam universalem et capitalem, non ad 
sibi merendum vitam aeternam, qua nativo iure a primo instanti 
gaudebat, sed ad nobis merendam ; Maria recepit gratiam 
particularem et personalem, gratiam dignae Matris Dei, qua 
sibi meretur vitam aeternam. Nam in tota traditione, denominatio 
Capitis stricte reservatur Christo,novo Adam, nec ullus umquam 
ita vocatus fuit : vocatur quidem B. Maria, collum, cor, aquae- 
ductus, canalis, fluvius, non caput. 

Et licet, iuxta S. Thomam, Christus potuisset tantam gratiam 
ac suam potestatem excellentiae ministris v. g. sacramentorum 
communicare, de facto eam non communicavit, ne « divisio 
in Ecclesia oriretur... et multa capita in Ecclesia essent » III, 
q. 64, a. 4. Unde Deum talem potestatem nobis merendi de 
condigno fecisse B. Virgini, est in alio ordine providentiae stricte 
possibile ; at in ordine praesenti non est affirmandum, quia ad 
hoc deest omne solidum et probabile fundamentum. Illorum scii, 
qui affirmant, est assertionem suam bonis munire argumentis. 


Mallent plures meritum de condigno, tum quia Christus 
et B. Virgo unum actum posuerunt et per modum unius, ad 
modum quo duo unum donum faciunt, unum et idem sacri- 
ficium obtulerunt, quatenus B. Virgo iura materna in corpus et 
vitam Filii, sicut ipse propria iura abdicavit propter salutem 
nostram, — tum quia Deus, ordinando B. Virginem redemptioni 
et ipsi crucis sacrificio esse cooperaturam, eo ipso hanc coope- 
rationem  acceptavit ita ut infallibiliter obtineret praemium 
nostram salutem. 

Haec tamen rem non evincunt. Praetermisso quod ius mater- 
num in corpus Filii non sit strictum et rigorosum iustitiae, sed 
aliquale ius, praesertim si filius sit sui iuris, maxime si sit per- 
sona divina; — insuper notandum est ad meritum condigni, 
nisi placitis nominalium velimus adhaerere,non sufficere ordina- 
tionem et acceptationem Dei, sed et requiri aequivalentiam 
operis seu intrinsecam proportionem ad praemium, qua id ex 
iustitia debeaturl. Utrumque elementum scii, est necessarium i. 


1. Cfr. S. Thomas, I-IL, q. 114, a. 1, a. 3 et ad 3; II Sent, d. 27, 
q. i; a. 3; III Sent., d. 18, q. 1, a. 2. — Iuxta placita nominalium lo- 
quitur scotista C. Dei. Morai, qui iam adstruere conatur meritum 
condignum, in opere : Fons Theologiae scoticae marianae e paradiso 

sicut aequivalentia operis non sufficit sine acceptatione divina, 
ita nec infallibilis promissio aut acceptatio divina extrinseca 
est sufficiens sine intrinseca aequivalentia operis, quia non potest 
efficere quod opus inaequale sit aequale. lamvero intelligitur quod 
actio capitis aequivaleat aliquo modo gratiae omnium membro- 
rum eius, sed nullo modo id concipi potest de actione alicuius 
membri quoad alia membra. — Praeterea, ad meritum non tam 
facit effectus externus quam actus quo producitur, et non tam actus 
exterior quam actus interior voluntatis '. Christus autem et B. Vir- 
go ad eumdem effectum concurrerunt,sed diversimode: Christus, 
ut homo, perfective, dum externe ordinavit de propria vita, mor- 
tem, quam humano imperio ac potestate instrumental! impedire 
poterat, permittendo; Maria dispositive, dum Filii morti consen- 
sit et iura materna, quantum est de se,in eum abdicavit, quod po- 
terat esse conditio vel et dispositio Filium inducens ad mortem 
subeundam. Unde solus Christus vere et proprie actionem 
externam | sacrificalem crucis exercere et immediato influxu 
voluntatis perficere potuit, Pontifex Novae Legis; dum Maria 
sacrificio a Filio oblato consentiendo solum concurrit, et ita minus 
proprie illud obtulit interna voluntate, quam etiam sua assisten- 
tia manifestavit. A fortiori unum sane actum voluntatis non 
posuerunt, sed iste differt tum intrinseca dignitate personae 
offerentis, tum diversa plenitudine gratiae et charitatis sub cuius 
motione offertur, tum missione et destinatione agentis, cum solus 
Christus sit caput humanitatis regeneratae, atque solus sacer- 
dos * 


latices suos ubertim effundens, Madrid, 1730, de quo confr. K. Balic, 
Die sekunddre M ittlerschaft des Gottesmutter, Àn Wissenschaft und Weisheit, 
1937. Eadem placita non videntur extranea menti quorumdam moder- 
norum. Sed, ut diximus, tunc meritum condignum vocatur at non 
est; est condignum nomine, non re. Vide n. 105. 


1. S. Thomas, I-IL, q. 18, à. 6; q. 19, a. 1 et 2; q. 20, a. 3 et 4. 


2. B. Virgo non est sacerdos quia, ut ait Albertus M., Mariale, q. 42 : 
« non est assumpta in ministerium a Domino, sed in consortium ei 
adiutorium ut universalis causa salutis ; unde si ab aliquibus id dictum 
fuerit, intelligendum est HORDEO Hinc, die 15 lan. 1913, S. Off. 
decrevit imaginem B. M. vestibus sacerdotibus indutae esse re- 
probandam ; die 29 Martii-8 April. 1916, decrevit devotionem erga 
Virginem-Sacerdotem non esse propagandam ; die to Mart. 1927, 
occasione cuiusdam articuli eph. Palestra del Clero scripsit ad episco- 
pum Adriae, monendo articulum non esse conformem decreto supra- 
dicto. Et quamvis Maria crucis sacrificio adstitit et quasi ministra 
concurrit, non tamen proprie illud obtulit tamquam sacerdos. Sacri- 
ficium non tam est ipsa hostia, victima, donum oblatum, quam ipsa 
actio sacra offerendi et sacrificandi : sacrum facere. Huic consensit, 
in corde suo compatiendo obtulit, sua assistentia hanc intentionem 
manifestavit, at corpus et sanguinem ac vitam Filii non obtulit im- 
mediate sed nonnisi mediante Filio, ipso N. Legis Sacerdote. 

179. Obiiciunt : 


i" Solus Christus potuit nos redimere. Ergo Maria non 
potest redimere nec esse coredemptrix. 

Resp. : Solus Christus, non vere Maria, potuit nos 
redimere, dist.: per se, de condigno et perfective, conc. ; 
imperfecte, de congruo et per alium, nego. 


Maria non potuit de condigno satisfacere pro peccatis, suf- 
ficienter, ac redemptionem perficiendo ; sed id potuit insuf- 
ficicnter, de congruo, ac per Christum et vi meritorum Christi. 
Ergo non est redemptrix principaliter et perfective, sed quodam 
modo secundario et subordinato, atque dependenter a Christo. 


2? Maria ipsa est redempta ; ergo non potest esse me- 
diatrix in redemptione nec coredemptrix. 

Resp. : Dist. : non potest esse mediatrix in sui redemp- 
tione, nec coredemptrix sui, conc. ; non poteat esse media- 
trix nec coredemptrix aliorum, nego. 


Maria non potest esse sui mediatrix, quia non est media in 
coniungendo se Deo sed una extremorum, nec redempta potest 
esse sul coredemptrix, quia tunc respectu sui redemptionis se 
haberet simul ut effectus et ut causa ; sed nihil impedit quo- 
minus, à Christo redempta, sit simul mediatrix et coredem- 
ptrix aliorum. Sic etiam non potuit de congruo mereri quae 
Christus sibi meruit, ut exaltationem in coelis et sessionem ad 
dexteram Patris; nec quae Christus solus meruit Mariae, ut 
immaculatam conceptionem et gratiam initialem ; sed de con- 
gruo promeruit nobis quae Christus nobis meruit de condigno. 

Ceterum ipsa non est redempta eodem modo ac nos, sed modo 
eminentiore, utpote praeservata ab omni peccato ; nos vero 
sensu strictiore, quia peccati maculati sed ab eo liberati. Ergo 
praeservata a peccato, potest partem habere in liberandis ac 
redimendis aliis a peccatol. 


i. Ne tamen immaculata conceptio et praeservatio a peccato existi- 
metur omnino necessaria, ut B. Virgo possit esse mediatrix. Nam, ut 
habet Capreolus, III, Defensiones theologicae S. Thomae, d. 3, q. 1, a.2: 
« Arguunt alii (apud loannem de Neapoli, Quodl. I, q. 11) : « 30 Quia, 
sicut Christus fuit perfectissimus mediator, et B. Virgo fuit conve- 
nientissima mediatrix. Sed hoc non fuisset, si ipsa aliquam culpam 
incurrisset, quia convenientius potest aliquis placari per illum qui 
numquam offendit, quam per eum qui post offensam reconciliationem 
obtinuit. Ergo ». — Ad 3r respondet idem (loannes de Neapoli) quod 
«mater Dei fuit convenientissima mediatrix sub Christo et non de pari. 
Vel dicendum, quod conveniens mediator est ille qui est gratus offenso, 

3? Redemptio est opus unum et indivisibile. Ergo si 
ipsa Maria est redempta, ac proin non sui coredemptrix, 
nec est coredemptrix aliorum. 

Resp. : Dist. : Redemptio est opus unum et indivisibile 
secundum causam principalem et perfectivam, conc. ; 
secundum causam secundariam et subordinatam ac se- 
cundum effectus, nego. Unum agens principale potest 
uti una vel pluribus causis ministrantibus, et sic opus in 
se unum esse divisibile secundum diversas actiones cau- 
sarum subordinatarum et diversos effectos per eas diver- 
simode derivatos. 


Christus itaque singulari modo redemit B. Virginem, et 
simul, ipsa coopérante, alios homines omnes ; ita ut praeintelli- 
gatur redemptio praeservativa Virginis ad actionem eius media- 
tivam et coredemptivam pro aliis : ratione prius et eminen- 
tius redempta, potest simul tempore adiuvare ad communem 
redemptionem omnium aliorum a peccato liberandorum. Simul 
ac satisfactio meritoria Christi redemptionem et salutem eius est 
operata, valore eiusdem satisfactionis satisfactionem propriam 
cum ipso pro aliis contulit. 


4? Ubi duae causae subordinatae ad eundem effectum 
concurrunt, totum effectum necesse est utramque pro- 
ducere. Ergo B. Virginem cooperatam esse redemptioni 
aut meruisse cum Christo omnia bona salutis nullatenus 
est affirmandum, cum nec suam propriam gratiam, nec 
pro Christo gloriam et corporis exaltationem 'mereri 
potuit. Quodsi ad aliquos effectus eius influxus dicatur 
limitandus, arbitrarie ita fieret, ita ut ulterioribus limitibus 
posset subiici ; et sic iam nullum est fundamentum dicendi 
B. Virginem esse mediatricem in ipso opere redemptionis. 

Resp. : a) Nego suppositum, scii, principium esse appli- 
candum ; et b) etsi applicaretur, nego consequentiam. 


a) Principium invocatum praecipue valet de causa efficiente 
principali et instrumentali, dum Maria, pluribus saltem actibus, 
solum praevie operetur ac dispositive ad actum Redemptoris ; 


sive ipsum quandoque offendit, sive non. Unde B. Virgo, quia plus 
habuit de gratia quam aliqua alia fuerit creatura, fuit convenientis- 
sima mediatrix, dato quod quandoque fuerit filia irae, praecipue cum 
fuerit mediatrix pro hominibus ». Haec ille, et bene ». 

unde responderi potest : B. Virgo ad omnes omnino fructus 
redemptionis acquirendos sine ulla exceptione esse cooperatam, 
cum eius consensus in adventum Redemptoris et sacrificium 
redemptorium Crucis conditio fuerit et causa operis redem- 
ptori! : si enim ipsa non consensisset, Christus non venisset 
nec salvassct. Id autem non est opinio quaedam theologica, sed 
revelata veritas de qua, propter apparentes quasdam difficul- 
tates, dubitare non est theologi, sed reverenter eam accipere, 
ciquc alias nostri cognitiones naturales conformare ac reformare. 
'" Maria, ait Irenaeus, adv. haer. Ill, 22, obediendo et sibi et 
universo generi humano facta est causa salutis ». 

b) Exinde tamen quod ipsa quodammodo fuerit totius operis 
causa effectiva, non legitime posset concludi quoad omnia 
quoque fuisse causam meritoriam, sed tantum illorum quae 
mereri non repugnat, quibusque merendis ipsa erat ordinata. 
Axioma solemne est in theologia : Principium meriti non cadit 
sub meritol. Et ideo mereri nequivit propriam redemptionem 
et gratiam, quam supponitur iam habere ad consensum meritorie 
praestandum, et quae consensum eius praecedit ; — et a fortiori 
mereri non potuit ipsum Redemptoris opus quod est principium 
totius meriti omnisque gratiae. Ipsam autem gloriosam resur- 
rectionem et exaltationem Christi, B. Virgo mereri non potuit 
nec debuit, quia, adiutrix redemptionis, non fuit ad illas me- 
rendas ordinata, quippe quae non sunt effectus redemptionis 
qua talis. 

In mediando itaque totaliter a mediatione Christi manet 
dependens, quia nonnisi ex virtute passionis et gratiae eius, cum 
ipso pro nobis quodammodo meruit et satisfecit, et quia Christus 
potuit mereri circumstantias incarnationis non necessarias, qualis 
est quod B. Virgo, non quidem mater Dei-hominis physice 
facta sit, sed quod libere et praesertim supernaturaliter ex cha- 
ritate ad omnium salutem adventui Salvatoris et operi salutis 
consenserit. 


5? Maria non est mediatrix, quia consensum dedit ut 
mediator adveniret et reconciliatio per illum fieret, sicut 
nec Deus est mediator, quia id voluit et volendo in hoc 
consensit. 

Resp. : Nego paritatem. 


Deus non est mediator, quia non medius inter ipsum et ho- 
mines, sed unus extremorum ; nec potest satisfacere, nec me- 
reri, nec acquirere gratias, nec intercedere, sed tantum con- 
donare, absque mediatore aut per mediatorem, et gratias cau-i. 


1. S. Thomas, I-II, q. 114, a. 9 ; III, q. 2, a. 1l. 

sare et elargiri. Maria autem, a peccato liberata vel potius prac- 
servata, electa Mater Dei ac plenitudine gratiae dotata, iam est 
media inter homines et Deum, et potuit consentire loco totius 
naturae humanae in adventum redemptoris et redemptionem, 
ac ita redemptorem ad eam dispositive movere, atque per ipsum 
et cum ipso quodammodo satisfacere et mereri, ac intercedere 
pro ceteris hominibus : sic deferendo satisfactiones generis hu- 
mani, deprecationes et opera ad Deum, Deique dona, scii, condo- 
nationem et gratias ad nos. 


6? B. Virgo non potuit immediate cooperari actui re- 
demptorio, sed ad summum valde remote cooperata est, 
scii, physice ut ipsa incarnatio fieret. Ergo nullatenus est 
coredemptrix. 


Hisce ultimis temporibus quidam multum loquuntur de coo- 
peratione immediata, proxima et remota, sed non semper bene 
definiunt quid hisce terminis praecise intelligunt. In theologia 
morali solet de cooperatione sermo institui, praesertim occasione 
cooperationis ad peccatum ; at non omnes moralistae eadem 
utuntur terminologia. lamvero, ut diximus * secundum rectum 
sensum verborum, cooperatio alia est moralis per influxum in 
voluntatem causae principalis ; alia realis et physica per realem 
influxum, partialiter causando cum principaliter agente actum 
vel effectum. Realis autem est immediata, qua cooperans cum 
principali agente exequitur actum, v. g. furti aut homicidii, ut 
si duo unam rem alienam portando auferunt, aut unum duo 
simul ex alto proficiunt vel sub aqua tenent; — vel mediata, 
qua cooperans aliquid subministrat quod alteri inservit ad opus 
aliquod agendum aut facilius agendum, v. g. scalam aut elavem 
tradendo furi, aut ipsi aperiendo fenestram : quae cooperatio 
potest esse plus minusve proxima vel remota, prout medium sub- 
ministratum plus minusve influat et maiorem minoremve habeat 
cum opere principalis agentis connexionem. Praeterea, alia 
ratione distinguitur cooperatio formalis, qua cooperans ut finem 
intendit ipsum opus agentis, et mere materialis, qua id, licet 
praevideat, tamen non intendit sed aliud, v. g. lucrum obtinen- 
dum aut incommodum vitandum. 

Hisce itaque distinctionibus in sensu praedicto positis, di- 
cimus : 


Resp. : a) Virgo non potuit immediate cooperari ipsi actui 
redemptorio, nam non potuit immediate disponere de 
carne, sanguine, vita Filii, quod est pretium redemptionis, 


I. Cfr. nostra Summa Theologia Moralis, I. n. 488 ; IL, n. 309 sq. 

sed tantum mediante Filio qui ipse immediate dc se dis- 
ponebat ; nec potuit immediate offerre ipsum sacrificium, 
seu exercere actionem sacrificalem, quia non erat sacerdos, 
sed solum mediante ipso Pontifice N. L. ; nec potuit elicere 
in Filio ipsum actum voluntatis quo ipse poterat de con- 
digno pro nobis satisfacere atque mereri, sed solum pro- 
prio actu, mediante merito Christi, quodammodo ad re- 
demptionem concurrere. 

Quare qui illud intendunt confutare, tempus perdunt, 
cum nullus, quantum sciamus, id umquam serio asse- 
ruerit * 

b) Attamen, non tam dicenda est cooperata ut fieret 
incarnatio, sed ut fieret redemptio, nec mere physice, sed 
omnino libere, consentiendo Angelo per actus humanos 
fidei, obedientiae et charitatis in hominum salutem, ut 
ipsi formaliter proponebatur. Sic nobis dedit Redem- 
ptorem qua talem, et redemptionem ; contulit pretium 
redemptionis : carnem, sanguinem, vitam Christi ; dedit 
victimam pro nobis sacrificandam. Hoc initiali consensu 
facta est vere adiutrix redemptionis, nec ita remote coo- 
perata, sed potius proxime: non secundum distantiam 
temporis remota vel proxima distinguitur cooperatio, sed 
pro quantitate influxus in opus et cum eo connexionis. 
Consensus autem Mariae fuit omnino necessarius redem- 
ptioni, quae ab ipso tota dependet, cum sine ipso non 
esset , et Ipso dato, certissime impleretur. 

c) Initiali suo consensu numquam revocato sed irre- 
vocabiliter permanente, Maria in cooperando perseveravit 
omnibus saltem actibus ad Redemptorem ordinatis 
illum non tantum mortali carne vestivit qua hominum 
compararetur hostia, sed et lacte aluit, in templo obtulit, 
multis curis enutrivit et custodivit, et, in vita et laborum 
consuetudine numquam dissociata, stato tempore stitit 


1l. Ab aliquibus dicitur immediata cooperatrix, et quidem dici potest 
quatenus ipsa non solum remote, sed valde proxime, nec mediante 
alia persona, concurrit ad opus Redemptoris; non autem quatenus 
ipsum opus Redemptoris immediate cum ipso peregisset et in ipso 
partes activas habuisset, sed solum mediate, consensu, voluntate, tu 
mediis praestitis in ipsum influit. 

2. Id intelligendum iuxta praesens decretum : non loquimur iuxtu 
decretum mere hypotheticum de eo quod fieri potuisset. 

ad aram, ut ait Pius X, enc. Ad diem illum, 2 Febr. 1904. 
Ita semper magis, et stans iuxta altare crucis, in doloribus 
compassionis scii, consentiens morti Filii sui nos redi- 
mentis, omnino propinque dici potest cooperata, sicut pre- 
tium tribuens qua alter est soluturus et redempturus, et 
victimam adducens et quantum est de se offerens quam 
sacerdos est in sacrificium oblaturus ; non tamen cooperata 
est immediate, sed mediante Filio, quia ipsum actum re- 
demptorium ac sacrificatorium non potuit eumdem cum 
Filio peragere. 

d) Omnibus his non mere materialiter cooperatam esse, 
sed formaliter intuitu nostrae salutis, nemo est qui dubitet. 

e) Cooperatione morali quoque concurrit, nam sicut 
Filius movebatur praecepto Patris ad obediendum, ita non 
potuit non moveri consensu matris in plena conformitate 
ad voluntatem Dei. Maria vehementer desideravit nostram 
salutem et ita Christum in terram adduxit, ideo consensum 
in redemptionem dedit, atque cruci Filii adstitit. Quibus 
Christus non potuit non attendere, sed connaturaliter 
movebatur : Maria itaque, consensu, desiderio ac affectu 
moraliter movebat et dispositive inducebat Filium ad 
redemptionem generis humani perficiendam. 

Itaque B. Virgo cooperata est ut consentiens in illud 
sine quo opus non fieret ; ut mandans! aut consulens, 
cui Christus non attendere non potuit ; et ut participans 
sed mediate, quatenus medium praebens. 


Praedicta forsan non fuerunt omnia ab initio explicite prae- 
dicata, sed ex adaequata et perfectiore penetratione parallelism! 
Eva-Maria, et ex profundiore analysi tum ipsius assistendae 
Mariae sub cruce Filii, tum ipsius intimi affectus tam Christi 
quam Mariae, decursu saeculorum, ita mysterium intellexerunt 
Christiana pietas, speculatio theologica ac intuitiva contemplatio. 
Quare illa declaratio indicare videtur sensum fidelium atque 
Ecclesiae. 


180. Corollarium. — Sicut Christus multis diversis 
modis fuit causa nostrae salutis, ita et B. Virgo hisce modis 
quodammodo participavit. 

I. Mandans non tantum est iubens, sed omnis qui mandato suo ex- 


presso vel tacito alterum movet ad opus suo nomine faciendum, scii, 
in sui i. e. mandantis gratiam, sive iubeat, sive solum roget. 

Reparatio Christi secundum sc, secundum diversos 
effectus et secundum diversum modum quo in eos influit, 
varios habet aspectus et multiplicem efficaciam seu cau- 
salitatem. Spectari potest : 


a) absolute in se et secundum effectus immediatos 

1? essentialiter, primo et principaliter, et sic est satis- 
factio 1. e. compensatio (secundum aequalitatem) pro 
offensa, cuius effectus directus est negativus scil, remotio 
offensae et ablatio reitatis quam homo peccando incurrit, 
indirectus est dispositio ad restitutionem gratiae, quae 
reatu offensae impediebatur ; 

2? radicaliter in suo fundamento necessario, et sic est 
meritum: omnis enim satisfactio supponit valorem intrin- 
secum operis ad praemium obtinendum, quo valore dignum 
est retributione ab illo cui offertur ; imo satisfactio non 
removeret offensam nisi mereretur aliquid quod offen- 
sam directe expelleret : huius effectus directus est positivus, 
scii recompensatio boni, in casu gratia et dona super- 
naturalia quae amisimus ; 


b) relative secundum effectus consequentes, scilicet 

3? quantum ad Deum iratum et placandum, et sic est 
sacrificium cuius effectus est positivus, reconciliatio cum 
Deo ; 

4? quantum ad diabolum in cuius servitutem incidimus, 
et sic est redemptio stricte dicta, cuius effectus est nega- 


tivus, liberatio a servitute et restitutio in pristinam liber- 
tatem ; 


C) in applicatione effectuum, habet modum specialem 
causalitatis, nam 

5? non tantum causalitate morali influit in effectus, 
— quatenus intuitu meritorum Christi Deus det gratiam, 
aut ad deprecationem Christi, qui semper est vivens ad 
interpellandum pro nobis (Hebr. VIL, 25), — sed etiam 
producit eos et applicat nobis per ministros et ritus a 
Christo institutos, et sic est efficientia. 

In quantum igitur opus salvatorium passionis : i? con- 
sideratur praecipue in ipsa carne Christi, ut opus poenale 
quod compensat iniuriam et aufert reatum praesertim 
poenae, agit per modum satisfactionis ; — 20 in quantum 

praecise comparatur ad liberam voluntatem animae Christi 
bonam, et praemium obtinet scii, efficacem destinationem 
nostri ad vitam aeternam et supernaturalia dona, agit per 
modum ;neriti; — 30 in quantum excellentissimus actus 
latriae honorat Deum iratum et Deo unit et reconciliat, 
agit per modum sacrificii; — 40 in quantum liberat a 
servitute et captivitate diaboli quoad culpam et poenam, 
a qua viribus propris liberari non poteramus, agit per 
modum liberationis et redemptionis; — 50 in quantum 
comparatur ad divinitatem Christi cuius est instrumen- 
tum, et est causa productiva beneficiorum, agit per mo- 
dum efficientae. Ita S. Thomas in IIIa parte, per totam 
quaestionem 48, sed compendiose proponit, a. 6, ad 3. 
Quae longius declarantur in tractatu de Deo Redemptore. 

lamvero hisce diversis modis B. "Virgo dici potest 
participare | : 

1?^ Per modum satisfactionis, quia cum Christo pas- 
sionem eius et suos dolores sustinuit pro peccatis nostris, 
magnam pro posse reparationem afferendo, non tamen 
plenam. 

20 Per modum meriti, operibus pro nostra salute allatis, 
de congruo merendo quod Christus nobis meruit de 
condigno. 

3? Per modum sacrificii, assistendo ipsi sacrificio Filii, 
interne in corde illud dolorose offerendo Patri quod 
Filius externe in cruce consummabat ad salutem nostram. 

40 Per modum redemptionis stricte dictae, quia pretium 
nostrae salutis, scii, carnem et sanguinem et vitam Filii, 
nobis voluntarie genuit, et offerri consensit, Filioque 
mediante, Patri obtulit. 

50 Per modum cuiusdam efficientiae, quia cum Christo 
interpellat pro nobis et deprecatione sua nobis gratias 
obtinet salutis, ac potestatem habet nomine Christi gratias 
dispensandi, quibus mediantibus nos sanctificat. 

Quod et quomodo hoc fiet, in sequentibus dicemus.i. 


i. Vide Lépicier, o. c., p. 3, c. 1, a. 3; Merkelbach, De invloed 
der nieuvje Eva op ons goddelijk leven, in de Slandaard van Maria, 1922 ; 
Bittremieux, De Mediatione universali B. Virginis, 1926, p. i, c. 4, 
a. 2 et 3; Friethoff, De Alma Christi mediatoris socia, Romae, 1936, 
per totum. 

Articulus III. 


DEI MATER QUOQUE EST MEDIATRIX UT 
PERPETUA PRO NOBIS APUD DEUM 
ADVOCATA. 


181. Status quaestionis. — B. Virgo vere est mediatrix, 
non solum peculiari sua ad opus redemptorium coope- 
ratione, sed etiam potenti sua intercessione, quia ex hoc 
ipso quod Mater Dei-Redemptoris et nostri, una cum 
Christo, mediationem vero quodam modo exercuit in 
genere humano redimendo et in acquirendo generatim 
omnibus auxilia salutis, eo ipso titulum et munus habet, 
continua sua cum Christo intercessione, cooperandi 
quoque applicationi fructuum redemptionis ac dispen- 
sationi, singulis faciendae, omnium auxiliorum salutis. 

Quod negant Protestantes ; — aliqui quoque catholici 
non recte intelligunt, mediationem Mariae quasi adae- 
quantes intercessioni sanctorum, qui non ex munere 
sunt deputati ad gratias salutis omnes et omnibus obtinen- 
das, et quorum interventus non requiritur ad salutem, ita 
ut Mariae mediatio non sit singularis rationis sed solo 
gradu excellentior, dum tamen in toto opere salvatorio 
mediatrix constituta sit, officio et iure pro nobis legatione 
fungens apud Deum; —- alii denique de universalitate 
huius mediationis dubitantes, eam incertam habent, vel 
ad summum admitti posse ut piam sententiam. 


182. B. Virgo recte dicitur et est in coelis mediatrix 
intercedens inter Deum et homines, excellentis- 
sima quidem nobisque utilissima, et quidem ita 
ut omnium saluti provideat et omnes salutis gra- 
tias valrat obtinere, imo ut sine respectu ad eius 
intercessionem aut meritum nulla nobis post pec- 


catum originale gratia dispensetur. 


Declaratur: Duplex est Mariae interventus : remotus 
et habitualis, quo satisfaciendo meruit omnibus applica- 
tionem fructuum redemptionis ; proximus et actualis, quo 
pro singulis intercedit et gratias iis obtinet. Differentia 

enim est : satisfecit et meruit pro iis qui in V. T. prae- 
cesserunt, etiam intercedit pro iis qui in N. T. vivunt, 
partem habens in actuali gratiarum distributione, sed 
huius influxus usum completum, erga omnes scilicet et 
pro omnibus et singulis gratiis, non videtur habuisse nisi 
post suam in coelum gloriosam translationem. 


A. Prima pars est de fide, scii. B. Virginem pro nobis, 
etiam singulis, intercedere eiusque suffragia nobis esse 
utilissima, ex dogmate generalis intercessionis sanctorum 
definito in Cone. Oecum. VII, act. 6; Constl, sess. 8; 
et Trid., sess. 25 : contra Vigilantium qui tempore S. Hie- 
ronymi vivebat, et contra Lutherum et Calvinum ; unde 
Ecclesia cantat : S. Maria, ora pro nobis. 


In picturis primaevis repraesentatur Maria sub figura orantis. 
Patres quoque aiunt eam intercedere : 


1? Implicite, eo quod ipsa praedicetur nova Eva atque media- 
trix; non tamen nimis insistendum est in eo quod ab Irenaeo 
vocetur : advocata Evae, nam vox graeca quae huic corresponde!, 
probabiliter est rapükAnra, i. e. consolatrix, protectrix, auxilia- 
trix. 


2? Explicite, iam a fine saec. Ill : in Orat, sibyll. II, 331-339, 
et 305-312 ; etin I. IV Esdrae VII, 101 ; — saec. IV: ex Gregorio 
Nyss. in vita S. Gregorii Thaum. apparet fideles credidisse 
intercedere Virginem,et ex Gregorio Naz.,or.24 hom.inS. Cypr.; 
— saec. V item ex op. Ephraemianis (t. IIL, gr. lat., p. 525-532) ; 
ex Proclo, or. 6, n. 17 ; ex hom. 6 Theodoti Ancyr (?), B. Virgo 
bonorum dispensatrix apparet actuali quoque tempore; in 
Basilio Sel., or. 39, fiducia exprimitur in B. Virginis interces- 
sione ; in vità Mariae Aeg., 23, 25, incerti auctoris, ipsa orat ut 
B. Virgo intercedat;— saec. VI vel VII: loannes Moschus, Prat. 
spirituale, 75, 180, 45-48, et Sophronius Hier., in S. Deip. Ann. 
48, narrationes habent potentis interventüs Mariae, atque idem 
habent Modestus Hier., Enc. in B. Virg., n. 6 et Romanus Mei. 
in hymnis ; loannes Thés., hom. de Dorm. B. M. V, 5,8; — 
saec. VIII : loannes Dam., hom. | in Dorm. ; Germanus Const., 
hom. in Praes. S. Deip. ; hom. 2 in Dorm. B. M. V. ; in S. M. 
Zonam. ; Andreas Cret, in Nat. B. M. V. hom. 4; in Ann. 
B. M. V. ;in Dorm. B. M. V.; item in Triod. mai. hebd., et 
can. in Med. Pent. od. 1 ; — saec. IX : Theodorus Studita, or. 
5; — saec. X : Euthymius, Enc. in Cone. S. Annae. 

Eodem modo in Occidente, Petrus Chrys. serm. 140; Ful- 
bertus Carn., serm. 5 et 6 in Nat. M. V. ; Anselmus, or. 46 et 51 ; 

Eadmcerus, de Exc. Virg. c. 12 ; Bernardus, serm. in Nat. B. M. V.; 
Albertus M., Mariale, q. 29, $ 2; Bonaventura, serm. 4 ct 5 
in Ann. B. M. V. ; Thomas Aquinas, comm, in Ioan. II, lect. 1, 
n. 2. 


B. Secunda pars est certa, ex perpetua Traditione, scii, 
praepotentem Mariae intercessionem nullatenus coarctari 
ad quoddam genus, sed nobis posse obtinere cunctas 
gratias salutis, nullumque absque ea salvari. Unde Ec- 
clesia orat : Sentiant omnes tuum iuvamen ! 


Iraenaeus, adv. haer. IIL, 22, eam vocat causam universalem 
salutis. Alii explicite enumerant omnis generis gratias easque 
adseribunt Mariae, aut agnoscunt praepotentem suam inter- 
cessionem : Cyrillus AL, Enc. in S. Mar. Deip. ; hom. 4 in Nest. ; 
in Ioan. 1. 2 ; opera Ephraemiana, Praec. 2 et 4 ad Deip. (t. III, 
gr. lat, 511, 537, 540), Sophronius, Triod.; serm. de Ann. 
Deip. ; loannes Dam. (?), hom. in Ann.; Andreas Cret., serm. 3 
in Dorm. ; Triod. mai. hebd.; Germanus Const. hom. in 
S. Deip. praes. ; in S. Zonam ; 2 in Dorm. ; Tarasius, in S. Deip. 
praes., 15; Theodorus Stud., or. 3 in Dorm.; Euthymius, Enc. in 
Cone. S. Annae; Enc. in ven. Zonam Deip. ; Georgius Nie., or. 6 
in S. Deip. ingr. ; loannes Euch., serm. in S. Deip. Dorm., 31-33; 


item menae graecae. — In Occidente, Petrus Chrys. serm. 
140 et 142; Ildephonsus, de Perp. Virg. c. 12 ; Petrus Dam., 
(nter opera eius) serm. 45 et serm. 44, de Nat. | ; Fulbertus 


Carn., serm. 5 de Nat. M. V. ; Anselmus, or. 46 et 52 ; Ead- 
merus, de Exc. Virg., c. 12; Bernardus, serm. in Nat. B. M..V.; 
hom. 2 in Missus est ; Richardus, a S. Victore, in Cant. ; Bona- 
ventura, serm. 4 de Ann. ; Thomas Aquinas, serm. 23 de Purif. 
ex epistola. 

Explicite ait Cyrillus Al. matre Dei omnem spiritum fidelem 
salvari, enc. in S. Mar. Deip. hom. 1l ; et Germanus Const., 
hom. 2 in Dorm. et in Zonam : nullum obtinere gratiam aut 
salutem consequi nisi per eam. Pariter Sophronius, Triod.; loannes 
Dam. (?), hom. 2 in Ann. ; Andreas Cret., serm. 3 in Dorm. ; 
Tarasius, in S. M. Deip. praes. 15 ; ac inter opera Methodii, 
sermo de Simeone et Anna. In Occidente, Petrus Chrys., serm. 
140 : semper mater humanae praevia est salutis ; Bernardus, serm. 
in Dom. infra Oct. Ass., n. 2 ; de 12 Praer. ; Anselmus, or. 52 ; 
Bonaventura, serm. 5 de Ann. ; Conradus a Saxonia, Speculum 
B. V. 8 ; Richardus a S. Laur., de Laud. B. V., 1. XIL, c. 2, n. 12 ; 


etc. Unde vocatur mater viventium, causa omnium gratiarum. 


C. Tertia pars est sententia communis et tuta, conformis 
quoque praedicationi universali et ordinariae, quae in- 

culcatur quoque a recentissimis Pontificibus! Leone XIII, 
Pio X, Benedicto XV et Pio XI. Item in sacra Liturgia 
innuitur, dum B. Virgo mater divinae gratiae nuncupatur 
et ianua coeli, vel ipsi verba applicantur Eccli. XXIV, 25: 
In me omnis gratia viae et veritatis, in me omnis spes vitae 
et virtutis; atque explicite affirmatur in postcommunione 
missae festi manifestationis B. M. a sancto numismate 
(27 Nov.) novoque officio et missa B. M. V. omnium 
gratiarum mediatricis (31 Maii) recenter concesso |l. Unde 
ab hac sententia recedere esset ad minus remerarium. 
Ceterum in traditione Ecclesiae fundamentum habet, 
et communiter est recepta tamquam conformis theologiae 
principiis. 

Ita saec. V : opera Ephraemiana, 1l. c. ; et Cyrillus AI. hom. 4 
et n, omnia Mariae interventui tribuuntur, etiam beneficia 


praesentia, ac salus a fidelibus nunc obtinenda ; — saec. VI : 
Modestus, Enc. in B. V., n. 6 et 10 ; — saec. VII : ps.-Epipha-2 


l. Ita Leo XIIL, in enc. Octobri mense, 22 Sept. 1891 : Nihil nobis 
nisi per Mariam, Deo sic volente, nobis impertiri » ; — in enc. lucunda 
semper, 8 Sept. 1894 : Quod Mariae praesidium orando quaerimus, 
hoc sane, tamquam in fundamento, in munere nititur conciliandae 
nobis divinae gratiae, quo ipsa continenter fungitur apud Deum..., 
hac... conciliationis et deprecationis lege... : Omnis gratia quae huic 
saeculo communicatur, triplicem habet processum. Nam a Deo in 
Christum, a Christo in Virginem, a Virgine in nos ordinatissime dispen- 


satur; .. Deus... totum nos habere voluit per Mariam »; — in enc. 
Adiutricem populi, 5 Sept. 1895 : « Ut quae sacramenti redemptionis 
administra fuerat, eadem gratiae ex illo derivandae esset pariter ad- 
ministra, permissa ei pene immensa potestate »; — Pius X, enc. Ad 
diem illum, 2 Feb. 1904 : * Promeruit illa ut reparatrix perditi orbis 
dignissime fieret, atque ideo universorum munerum dispensatrix.. 

potentissima mediatrix et conciliatrix... princeps largiendarum gra- 
tiarum ministra.., thesauros promeritorum lesu materno veluti iure 
administrat » ; — Benedictus XV, litt. ap. Inter sodalicia: « Hac plane 


de causa, quas e Redemptionis thesauro gratias omne genus percipimus, 
eae ipsius perdolentis Virginis veluti e manibus administrantur », 
« gratarum apud Dominum sequestris », ut ait litt. ap. Locarni; — 
Pius XL, enc. Miserentissimus Redemptor, 8 Maii 1928 : ! Confisi apud 
Christum deprecatione, qui unus cum sit mediator Dei et hominum, 
suam sibi Matrem adsciscere voluit peccatorum | advocatam gratiaeque 
ministram ac mediatricem ». « Ipsa enim Dei Parens, coelestium gra- 
tiarum administra », ait litt. ap. Solemne semper. 

2. Tam in cultu publico Ecclesiae, quam in cultu privato fidelium, 
solet quoque Maria quasi sine intermissione et in omnibus precibus 
invocari, ut v. g. fit in variis partibus sacrificii Missae, in omnibus 
horis officii divini, et excitata campana ter in die repetita ad recitandam 
orationem Angelus Domini..; a qua etiam petimus exaudiri, ut sal- 
vemur, ut nostras auferat iniquitates, imo ut nostri misereatur. 

niue, serin, de Laud. S. M. Dcip.; Sophronius, Triod. ; — 
saec. VIII: loannes Dam., hom. i et 2 in Dorm.; idem (?), hom. 
in Ann. et Nat. ; Germanus Const, ait : Nemo per misericordiam 
donum consequitur nisi per te; unde eam dicit Bonorum omnium 
conciliatricem, hom. | et 2 in Dorm. ; cfr. in S. M. Zonam ; — 
saec. IX : Theodorus Stud. or. 5 (implicite) ; losephus Hymn. 
(P. G., CV, 1187-90 ; 1287 ; 1343 ; 1358) ; loannes Geom,., or. 
in Ass. ; Leo Sap., serm. de Deip. Ann. ; — saec. X : Euthy- 
mius, Enc. in Zonam. 

In Occidente : Petrus Chrys., serm. 142 et 146 ; Fulb. Carn., 
serm. 5 ; Ansclmus, or. 47 ; Eadmerus, de Exc. Virg. c. 12; 
Petrus Dam. (inter opera), serm. 44 in Nat. |; Petrus Cel. 
serm. 73 et 74; Amedaeus Laus., de Laud. B. Virg.; Petrus 
Bles., serm. 1 et 2 de Ass.; Bernardus, hom. in Virg. D.; in Nat. 
B. V.; de Aquaductu ; Hugo a S. Charo, Postillae in Luc. I, 
271-28 ; 41-42 ; 48 ; in Eccli. XXIV, 6-11 ; 14-17 ; 40 ; Guliel- 
mus Alv., de Rhet. div., c. 18 ; Richardus a S. Laur., de Laud. 
B.M.V.,LILc.IL n.24;c. 3, n. 4; L. IV, c. 23 sq. ; 1. IX, c. 
15, n. 2; Albertus Magn., Mariale, q. 29, $ 2; 33, $ 2; 147; 
164; Bonaventura, serm. | in Nat. D. ; Thomas Aq., serm. 
32 de Ann. ex ep. ; serm. in Nativ. B. V. ; lacobus a Vorag., 
serm. quadr. 2 de B. V.; Peraldus, de Virtutibus et Vitiis, de 
spe, c. 3; Fr. de Rethsa, in Salve Regina, etc. Dein, omnibus 
notum est, ita asserunt Gerson, S. Bernardinus Senensis, S. 
Antoninus, Dionysius Carth., S. Thomas a Villanova, Sal- 
meron, S. Bellarminus, Suarez, Contenson, Cornelius a Lapide, 
Ch. de Vega, Salazar, De Rhodes, Bossuet, Bourdaloue, Gri- 
gnion de Montfort, Alphonsus a Ligorio, Piazza, Faber,Petitalot, 
Mgr Pie, Jeanjacquot, etc., etc. 


Haec sententia quoque est theologice fundata, ut multi- 
plici ratione ostenditur, sive i? ex eo quod B. Virgo sit 
Mater Dei-hominis, s ve 20 ex eo quod sit adiutrix 
redemptionis, sive denique 30 ex eo quod sit Mater nostra 
spiritualis. 


183. Primum fundamentum et remotum est ex 
eo quod B. Virgo est Mater Dei-hominis. — Munus 
Matris Dei voluntarie acceptum certissime est funda- 
mentum remotum, sicut omnium B. Virginis privilegiorum, 
ita et eius mediationis. Est enim fundamentalis ratio cur 
capax facta sit cooperandi Filio suo in opere redemptorio, 
et consequenter in applicatione meritorum et fructuum 
redemptionis. At etiam videtur esse titulus de se suf- 

ficiens ad distribuenda cuncta bona et salutis auxilia. Ita 
apparet in Christiana traditione : 

a) Ut maxima dignitas quae purae competat creaturae 
et altioris sit ordinis omni dignitate creata, qua B. Virgo 
proxime accedit ad dignitatem Verbi incarnati, hancque 
aliquo modo participat, pertinens ad ipsum ordinem unionis 
hypostaticae: sicut enim Christus homo unitur ipsi esse 
divinae personae, ita et divina maternitas terminatur ad 
illud idem esse divinae personae, quae a matre tamquam 
filius possidetur ; nam « filiationis... relatio directe respicit 
personaml ». 

b) Ut ratio cur B. Virgo universorum sit regina ac 
domina, participans regnum et universale dominium, quod 
incarnatum Verbum natum est exercere in totam crea- 
tionem ut haeres universorum (Hebr. I, 2 ; II, 8). 

c) Consequenter ut ratio quare materno iure B. Virgo 
disponere possit de omnibus bonis externis et donis Filii 
sui, ex hoc quod sit Dei parens omnipotentis. 


Et sane : i? Qui particeps est alicuius dignitatis, etiam 
connaturaliter participat huius privilegia. Ergo mater 
Dei quae propinquissime accedit ad Verbum Incarnatum 
et aliquo modo eius dignitatis est particeps, etiam conna- 
turaliter participat potestatem eius regiam et universale 
dominium. 

2? Nam Christus non solum ut Deus, sed etiam ut hic 
homo est Filius Dei naturalis Ergo uf hic homo habet 
ius ad dominium supremum in omnia creata, in cuncta 
bona et auxilia et dona aliquando saltem plene exercendum. 
Cuius ergo iurisdictionis et dominii umana Mater Dei 
connaturaliter est particeps. 

30 Solet enim divina providentia, conformiter ad naturam 
rerum agens, inferiora subiicere entibus superioris ordinis 
ita ut ab his regantur, gubernentur et provideantur3. 
Ergo Mater Dei, in ordine gratiae cunctis superior, illos 
regit ut de eorum gratia provideat. 

40 Id autem eo magis apparet, cum Filius Matri suae 


1l. S. Thomas, III, q. 2, a. 7, ad 2. 
2. S. Thomas, III, q. 23, a. 4 ; q. 24, a. 2. 
3. S. Thomas, C. Gent., IL, 77-83 ; III Sent., d. 3, q. 3, a. 2, qc. 1. 

debeat se illud dominium tamquam hominem obtinuisse. 
A B. Virgine enim habuit Christus quod, ut homo, domi- 
nium supra omnes res et bona possideret, cum consensus 
Matris fuerit conditio et causa incarnationis. Ratione ergo 
gratitudinis filialis connaturale est matrem participare 
supremum dominium Filii, qui inde a conceptione et 
nativitate est omnium Dominus sicut ipsa vere est mater 
supremi Regis ac genitrix. Connaturale itaque ipsi est 
ius ad omnia Filii bona. 

5? Sed nec satis. B. Virgo, ut esset digna mater Dei, 
facta est etiam filia primogenita Patris ac finis totius crea- 
lionis, propter quem universa sunt condita. Si autem est 
finis universi, etiam destinata est regina et domina. Item, 
quia mater Filii, est mater Salvatoris, quem genuit ut esset 
redempturus mundum et dominaturus in universa ; unde 
ratione gratitudinis et filialis pietatis maternum ius in 
omnia sua bona et totam suam haereditatem Filius aman- 
tissime recognovit. Denique, quia mater Filii, demonstra- 
tur sacrarium ac sponsa Spiritus Sancti in ordine ad incar- 
nationem redemptoris et redimendorum sanctificationem 
et salutem. Sed inter sponsum et sponsam plena datur 
communicatio bonorum. Ergo Spiritus sanctus commu- 
nicavit etiam bona sua sanctificantia distribuendal. 


Mariam, ratione divinae maternitatis, de iure esse univer- 
sorum reginam ac dominam, illudque ius a Deo fuisse de factoi. 


i. S. Bernardinus Senensis, serm. 5 de Nat., c. 8: « Cum tota 
natura divina, totum esse, posse, scire et velle divinum intra Virginis 
uterum extiterit clausum, non timeo dicere, quod in omnium gra- 
tiarum effluxus quamdam iurisdictionem habuerit haec Virgo, de 
cuius utero, quasi de quodam divinitatis oceano, rivi et flumina 
emanabant omnium gratiarum... Et quia talis est mater Filii Dei, 
qui producit Spiritum  sanctum.., ideo omnia dona, virtutes et 
gratiae ipsius Spiritus sancti, quibus vult, quando vult, quomodo vult, 
et quantum vult, per manus ipsius administrantur ». Similiter, serm. 61, 
à. i,c. 8 :« A tempore quo Virgo Mater concepit in utero Verbum Dei, 
quamdam, ut sic dicam, iurisdictionem obtinuit in omni Spiritus sancti 
processione temporali; ita ut nulla creatura aliquam a Deo obtineret 
gratiam, nisi secundum ipsius piae Matris dispensationem ». Cui praei 
verat Conradus a Saxonia, Speculum B. V. M. c. 3: « Cum tota natura 
divina intra Virginis uterum extiterit, non timeo dicere quod in omnes 
gratiarum effectus quamdam iurisdictionem habuerit haec Virgo, de 
cuius utero, quasi de quodam divinitatis oceano, flumina emanabant 
omnium gratiarum ». A quo S. Bernardinus hanc doctrinam mutuatus 
est. 

recognitum, ipsa Pontificum agnovit doctrinal ex Christiana 
traditione saeculorum. Quae iterum atque iterum eam con- 
clamat in supplicando omnipotentem, ex hoc solum quod sit 
Dei parens omnipotentis ac ita dominium in bona Dei externa 
et dona possideat, etiam ubi nullo modo rememoretur aut in- 
nuatur eam habuisse partes in opere redemptorio et acquisitione 
gratiarum salutis. Imo explicita appellatio ad ius maternum 
multo frequentior et antiquior invenitur, prae iure dispensandi 
gratias Redemptori cooperando acquisitas. 

Ita, inter alios, opera Ephraemiana (t. III, gr. lat., p. 528 sq. ; 
p. 531-537» 5401 p. 575-576;ps.-Athanasius, serm. de Ann. Deip. 
n. 13-15 ; Sophronius, Tried. ; loannes Dam., de fide orth. IV, 
14; hom. i et2 in dorm. ; Andreas Cret., Triod. mai. hebd., 
od. 8 in 4 fer. ; Men. 7 apr. in Vesp. ; Germanus Const., in 
ingr. Deip. serm. 2 ; hom. I in Dorm. ; in Zonam ; — Theodorus 
Stud., Laud, in dorm. S. Deip. ; Georgius Nicom., or. 6 in 
S. Deip. ingr. ; losephus Hymnogr., (P. G., CV, 1187-90) ; 
Euthymius, (P. G., CXXXI, 1250) ; Men. 13 iul. od. 9 ad S. 
Aquil. 

Petrus Chrys., serm. 142 ; Ildephonsus, de Perp. Deip. Virg., 
c. 12; inter opera Petri Dam., serm. 44; Anselmus, or. 46 et 52; 
Eadmerus, de Exc. Virg. c. 9 et 12; Rupertus, in Cant. l. 3, 
c. 4; Bernardus, serm. I de Ass. ; de 12 Praer. in Apoc. ; in 
Nat. de Aquaed. ; Petrus Bles., serm. | et 2 de Ass. ; Hugo a 
S. Charo, Postilia in Eccli. XXIV, 15 ; Albertus M., Mariale, 
q. 29, $2; q. 165 et 166; Richardus a S. Laur., de Laud. 
B. V., Ill, it ; Bonaventura, in III Sent., d. 9, a. 1, q. 3: « Ex 
hoc quod B. M. V. effecta est mater Dei, effecta est mater om- 
nium creaturarum ; ergo Filius communicavit ipsi dominium 
maiestatis » ; Thomas Aq., exp. sal. ang. : « B. Virgo quia mater 
Domini, et ideo Domina est »; Raymundus lord., Cant. 18, 
p. 6; Gerson, serm. ad Ann. ; Dionysius Carth., de Laud. vit. 
sol. lib., n. 29; Thomas de Villan., conc. 1 de Ann. ; Bernardinus 
Sen., serm. 5 de Nat. B. V., c. 6 ; serm. 61, a. 1, c. 8. 

Traditionis vocem fideliter reddit S. Alphonsus ! « Si Christus 
est rex universi, Maria etiam totius universi est regina... Cum 
praecelsa Virgo Maria ad dignitatem matris Regis Tegum fuit 
elevata : ideo, iusta de causa, Ecclesia ipsam titulo Reginae 
honorat, atque praecipit ut illa ab hominibus eo titulo salutetur. 
Unde et sequitur omnia quae sunt in coelo et in terra gloriosae 
Virgini esse subiecta, ac ipsam secure peragere in dispensando 
de Filii sui bonis ».2 


l. Leo XIIL, enc. /ucunda semper, 8 Sept. 1894 : « Eam matrem Dei 
invocamus, ex qua dignitate excelsa quid non pro nobis petentibus 
certissime exposcat? » ; Pius X, enc. Ad diem illum, 2 Feb. 1904 : « The- 
saurum promeritorum eius (Fili) materno iure administrat ». 

2. Li Glorie di Maria, I, c. I, $ 1. 

184. Alterum fundamentum, et omnino  pro- 
ximum, est quod B. Virgo fuerit adiutrix redem- 
ptionis. — Mater Dei-hominis, quia Redemptori coo- 
perata est ad ipsum opus redemptionis et ita partes 
habuit activas in ipsa acquisitione omnium auxiliorum 
salutis, connatural! iure debet etiam, sicut Filius, habere 
partes activas in omnium distributione. Nam 

iu Qui acquisivit et meruit bona, de ipsis, sicut de pro- 
prietate aut de praemio, connatural! iure disponere potest. 
Sed B. Virgo cooperata et consociata fuit Christo in acqui- 
rendo et merendo pro nobis omnia auxilia salutis. Ergo ei 
de iis connatural! iure disponere potest. 

2? Sicut Christo homini, quia omnes meruit, etiam 
competit omnes gratias dispensare omnibus, quo fit ut 
de eius plenitudine nos omnes accepimus (Io. I, 16) ; ita et 
Mariae, quae omnes gratias pro nobis cum Christo acqui- 
sivit et meruit, pariter competit cum Christo omnes 
nobis dispensare. 

30 Imo Christus, sacrificio mortis suae, meruit sibi ut 
omnibus gratias dispensare posset; ita ex numquam 
dissociata « Mariam inter et Christum communione do- 
lorum ac voluntatis promeruit ila ut reparatrix perditi 
orbis dignissime fieret, atque ideo universorum munerum 
dispensatrix quae nobis lesus nece et sanguine com- 
paravit ». Nam, ut habet S. Thomas? : « Beati, quod 
impetrant modo nobis, contingit ex hoc quod prius dum 
viverent, meruerunt ut haec impetrarent ». 

40 Quod eo magis patet, si consideremus in sacrificio 
crucis Mariam, quantum in se erat, obtulisse hostiam quae 
aliquo modo erat sua, nempe Filium suum. Unde et 
fructus illius hostiae immolationis in sacrificio, nempe 
gratiae promeritae, aliquo modo suae sunt. 

50 Munus dispensandi praestat Christus, sedens ad 
dexteram Patris, stigmata passionis gerens (Io. XX, 27), 
dum, perseverantem et infinitum valorem sacrificii, offerre 
Patri non cessat, semper vivens ad interpellandum pro 


]l. Pius X, enc. Ad diem illum, 2 Feb. 1904. 
2. Ill Sent., d. 18, q. 1l, a. 2, ad 2 ; cfr. II-II, q. 83, a. 11, ad 5. 

nobis (Hebr. VII, 24-25). Unde et loannes : Advocatum 
habemus apud Patrem lesum Christum iustum ; et ipse est 
propitiatio pro peccatis nostris, non pro nostris tantum, 
sed pro totius mundi (I Io. II, 1-2). Mater autem Dei, sicut 
in terris per integram vitam, ita nunc in coelis Filio unita, 
ad dexteram eius est exaltata, ubi, docente fide, pro nobis 
intercedit. Merito igitur et Filii sui oblationem et pro- 
priam sui, consensione ac compassione in eodem sacrificio 
redemptorio, cooperationem et ipsa pro nobis offerre, 
ac in perpetuum intercedere dicenda est, utens tota quam 
apud Deum possidet potestate. 


Quapropter, sicut Christus, secundum Dei praeordinationem, 
ius ad universale dominium et regnum plene exercere non debuit, 
nisi postquam illud etiam sibi per passionem merueritl, ita 
mater Dei ius suum plene exercere non potuit, nisi postquam 
illud meruerit per suam ad totum opus redemptionis coopera- 
tionem. Et nihilominus, sicut Christo irtest duplex titulus distin- 
ctus ad dominium universale, ita et in B. Virgine. Nam si Verbum 
incarnatum non fuisset passum nec gratias nobis meruisset, 
nihilominus ipsi ius esset ut constitueretur rex omnium et 
dominus ac caput nostrum ad elargiendas gratias ; pariter matri 
eius ad toti huic regali dominio ac operi cooperandum. 


185. Tertium et simile fundamentum est missio 
Mariae ad nos, scii, quod facta sit mater adoptiva 
nostra spiritualis, àC lpso suo initiali consensu et con- 
tinuata sua ad totam redemptionem cooperatione, totum 
genus conceperit redimendorum qui destinatione saltem 
sunt filii eius, ad vitam gratiae regenerati : cooperando enim 
incarnationi salvificae, non solum Redemptorem dedit 
nobis, sed et reparationem, vitam et salutem attigit redem- 
ptorum, non solum mater auctoris vitae, sed et mater 
viventium. Deus autem in suis operibus observat legem 
continuitatis, nam sine poenitentia sunt dona, et vocatio 
Dei (Rom. XI, 29); qua lege spectata, mater munus 
suum ac maternam erga nos sollicitudinem in perpetuum 
continuare dicenda est, mandante ipso eius Filio : Ecce 
filius tuus... ecce mater tua (Io. XIX, 26-27). 

Ergo non solum concipere genus redemptorum, generarei. 


i. S. Thomas, III, q. 59, a. 3. 

iu parere ad vitam debet (maternitas in actu primo), sed 
et singulos ad perfectam nativitatem ducere eosque in 
divina vita enutrire, conservare, roborare, educare, eifor- 
inire et ad statum perfectum adduoere (maternitas in 
uctu secundo), uno verbo praeesse toti spirituali crescen- 
tiae, et ita partes in gratiis elargiendis habet mediatricis. 
Simili modo. Eva non tantum cooperata est ipsi peccato, 
sed et eius interventus necessarius fuit ad peccati in filios 
transmissionem. 


Id sane postulat : 


n) Similitudo, unitas et coordinatio operum Dei. Deus, qui per 
Mariam nobis dedit Christum, gratiae fontem, et ita omnes 
gratias, oportebat quod per ipsam et omnes dispensaret, et qui 
voluit ut Christo sanctificanü consentiendo et compatiendo 
adstaret, et partem haberet in comparatione thesauri gratiae, 
etiam haberet in dispensatione; secus non esset harmonia in 
operibus Dei, nec unitas, aut continuitas, quia finis dissimilis 
nullatenus corresponderet initio. Nam opera Dei ordinata sunt. 
Atqui secundum ordinem est ut qui incipit opus, illud et per- 
imat, et qui cooperatur constanter operi constituendo, non cesset 
cooperari usquedum totum sit impletum. Sed B. Virgo incepit 
opus Redemptionis et quidem cooperata est toti operi. Ergo et 
illud perficit, ac cooperari non cessat usquedum sit totum im- 
pletum, quod fit per omnium gratiarum distributionem. Quodsi 
in terris constanter uniatur Christo Redemptori, certissime 
missio adiutricis Christi in coelis cessare non potest. 

b) A fortiori subordinatio operum. Esse principium gratiae 
plus est quam eam dispensare : hoc enim non est nisi conse- 
quentia et complementum prioris. Sed magis includit minus ; 
principium secum trahit omnes consequentias. Ergo Maria, 
quae cooperatur operi principali quo gratiae acquiruntur, coo- 
perari debet omnibus effectibus eius et operi accessorio, distri- 
butionis scii, gratiarum, quod dependet a priori et illud complet. 


Nisi itaque ordo, harmonia et unitas in ratione divinae 
Providentiae deesse dicenda sint, oportet ut illa quae 
nobis dederit Christum, totius gratiae fontem, in dies 
magis illum per gratiam in nobis efformet ; — et illa quae 
partes activas habuerit in acquirendis omnibus auxiliis, 
etiam partes habeat in omnibus distribuendis ; — et 
quae prima conceptione gratiam nobis omnibus promerue- 
rit et destinaverit (in actu primo), ulterius nos generare 
singulos in vita divina pergat (in actu secundo) ac opus 

suum perficere. Ubi apparet praestantia ordinis reparati. 
Adam enim et Eva, sicut iustitiam originalem, ita peccatum 
immediate transmittebant propriis filiis, his autem me- 
diantibus etiam toti generi. Maria vero, sicut et Christus, 
immediate intervenire, illum adiuvando, debet ad causan- 
dam, enutriendam et iugiter conservandam vitam spiri- 
tualem in singulis redemptis. 


Neque dicas totum hunc processum non esse nisi petitionem 
principii, cum esse matrem hominum nihil aliud sit quam pro- 
curare vitam divinam gratiae. — Responderi enim potest : 1i? Ex 
Traditione et doctrina Ecclesiae novimus, Mariam esse matrem 
nostram spiritualem ; ex quo dein ratione concludi potest ad 
diversas functiones quas maternitas illa comportat. 2? Ex eo quod 
mater sit spiritualis in actu primo totius generis a peccato 
redemptorum, cum toti generi acquisiverit gratiam et salutem, 
concludi potest et esse connaturaliter, in actu secundo, matrem 
singulorum, seu habere munus singulis applicandi et dispen- 
sandi gratias salutis. 

Quod munus adiutricis exercere iam in terris incepit : in 
salutiferam Salvatoris agnitionem accipiendo, sive ludaeos in 
persona pastorum (Le. IL, 16), sive in magorum persona Gen- 
tiles (Mt. IL, ii), obtinendo primam loannis sanctificationem 
(Le. L, 41), primumque Salvatoris miraculum quo discipulorum 
firmaretur fides (Io. II, 11), ac deprecando Apostolis ipsum 
Spiritum Sanctum! ; nunc autem in coelis certissime cessare 
munus non debet, sed ad perfectionem assurgere dicendum 
est. 


186. Conspectum generalem mediationis Matris 
Dei praebet Albertus M., in Mariali, iuxta traditionem 
sui temporis : 


« Nomen Mariae... Bmae Virgini congruentissime adaptatur... 
et ad statum designandum  mediationis Beatissimae Virginis, 
qua mediante genus humanum per mare huius saeculi ad portum 
coeli exemplo, suffragio et merito revocatur... Ipsa enim omnium 
quorum Deus dominus est, domina est... Ipsa enim est divinarum 
illuminationum | immediate susceptiva, ipsa omnium  bonitatum 
universaliter distributiva. Inde dicitur stella maris: quia omnibus 
praesentis vitae gratiis semper plenissima. Inde dicitur Maria: 
quia sicut in mari est congregatio omnium aquarum, ita in ipsa 
aggregatio omnium gratiarum. Nam Gen. I, 10 : Congregationesi. 


1. Leo. XIII, enc. /ucunda semper, 8 Sept. 1894. 

aquarum vocavit maria. Locus nutem gratinrum omnium vocatur 
Maria... 


Non autem Eva debuit appellari, eo quod sit mater omnium 
viventium per generationem spiritualem... Tempore passionis ubi 
miller misericordiae, Patri misericordiarum in operatione summae 
misericordiae affuit, et dolorem passionis sccum sustinuit, 
nam ipsius animam pertransivit gladius, et consors passionis, 
adiutrix facta est redemptionis, et mater regenerationis ; unde ibi 
propter fecunditatem spiritualem qua totius generis humani 
mater spiritualis effecta est, non sine parturitione doloris omnes 
nos in vitam aeternam in Filio et per Filium vocavit et regeneravit, 
mulier merito dicta fuit. Nomine autem Evae vocari non debuit, 
i mn in re et effectu contraria ei fuit per omnia : ... illa enim 
damnavit, ista salvavit; .. illa principium mortalitatis, ista 
principium regenerationis; illa gratiam perdidit, ista gratiam 
invenit ; illa transivit et nos transire fecit de gratia in culpam, 
ista surrexit et nos surgere fecit de culpa in gratiam... ; illa 
viro suo occasio perditionis, haec viro suo adiutorium redemptio- 
nis... » (q. 29, $ 2et 3). 


! Sola Beatissima Virgo tunc fidem habuit et compassionem 
irucifixi Dei et hominis, et per se passionem ex compassione 
patientis. Et sic sola fuit... cui Filius, ut dare posset praemium, 
voluit communicare passionis meritum, et ut ipsam participem 
faceret beneficii redemptionis, participem esse voluit et poenae 
passionis ; quatenus sicut adiutrix redemptionis per compassionem, 
ita mater omnium fieret per recreationem ; et sicut totus mundus 
obligatur Deo per suam passionem, ita et Dominae omnium per 
compassionem... » (q. 150). 


Annuntiatur B. Virgini plenitudo gratiae, quae est origo 
e. medium omnis gratiae, et etiam causa in humanum genus trans- 
ferendae et secundum statum viae et patriae. Unde Eccli. XXIV, 
24 sq. : Ego mater pulchrae dilectionis, et timoris, et agnitionis, 
et sanctae spei. In me gratia omnis viae et veritatis: in me omnis 
spes vitae et virtutis. Transite ad me, omnes qui concupiscitis me... 
Item quoniam omnium bonorum mater est », etc. (q. 33, $ 2). 

B. Virgo proprie dicitur porta coeli, quia per ipsam exivit 
quidquid gratiae unquam creatum vel increatum in hunc mundum 
venit vel venturum fuit : omnium enim bonorum mater est et mater 
gratiae, et mater misericordiae, et etiam ipsa gratia increata 
tamquam aquaeductus exivit ab ipsa et venit in mundum. Item, 
per ipsam intravit quidquid umquam boni de coelis in terram 
descendit, et e converso; unde dicit Filius eius, Sap. VIL, n 
Venerunt mihi omnia bona pariter cum illa » (q. 147). 


* [am ostensum est sufficienter qualiter B. Virgo gratia plena 
luit... Fuit enim ista plenitudo secundum omnem plenitudinis 
rationem plenitudo perfectissima. Est enim plenitudo alia dativa 

et non receptiva quae soli Deo convenit... Alia est receptiva, et 
haec est triplex : 

Quaedam enim est receptiva, et dativa, et non retentiva, et 
haec est plenitudo canalis. Et sic Beatissima Virgo plena est 
gratia omnium quantum ad numerum gratiarum, quae omnes ad 
numerum transeunt per ipsius manum. Unde Eccli. XXIV, 41 
Ego quasi aquaeductus exivi de paradiso Dei, hoc est de deliciis 
misericordiarum Dei. Item Bernardus : Diu fluenta gratiae 
defuerunt, quia nondum venerat aquaeductus. Et iUe aquaeductus 
est mirabilis, quia per ipsum defluunt omnes aquae gratiarum 
deorsum, et iterum per eumdem defluunt sursum ; unde Sap. 
VIL, II : Venerunt mihi omnia bona pariter cum illa, et innumera- 
bilis honestas per manus illius. Et sic : Ad locum unde exeunt 
flumina revertuntur. 

Est autem secunda plenitudo receptiva, et retentiva, et non 
dativa, et haec est plenitudo vasis, et secundum hanc plenitu- 
dinem plena fuit omnibus gratiis creatis secundum speciem... 

Et est plenitudo receptiva, dativa, et retentiva, et haec est 
plenitudo fontis, qui est plenus et tamen effluit. Hac plenitudine 
plena fuit etiam B. Virgo, a qua continue effluit gratia, et tamen 
ipsa semper plena est gratia; unde ipsa est parvus fons, qui 
crevit in fluvium maximum et in aquas plurimas redundavit (Cant. 
IV, 12). Ex fonte enim huius plenae plenitudinis profluit omnis 
plenitudo humani generis. Ex hoc enim venit nobis pretium 
redemptionis, aqua ablutionis, panis refectionis, medicina cura- 
tionis, arma expugnationis, praemium renumerationis » (q. 164). 


Sic B. Albertus vere est doctor marianus et marianae 
mediationis * 


187. Animadversiones. — i? Certum est, in doctrina 
catholica, B. Virginem partem habere in applicatione fru- 
ctuum redemptionis, eamque impetrare non tantum in 
confuso quamdam distributionem gratiae pro humano 
genere et omnibus hominibus collective sumptis, sed et 
speciatim in particulari pro hominibus individuis, casibus 
particularibus, et determinatis gratiis ; ut etiam de Sanctis 
tenet Ecclesia. 


2? Quamvis ab initio pro hominibus intercesserit et, 
sicut omnes iusti, etiam oraverit pro salute totius humani 
generis et adventu Redemptoris, quem etiam in terram 


i. Cfr. Desmarais, S. Albert le Grand, docteur delà médiation mariale. 

adduxit, non tamen probatur ad hoc iam habuisse manda- 
tum speciale; sed à momento quo pronuntiando : Fiat 
mihi secundum verbum tuum, loco totius humanitatis con- 
senserit incarnationi salvificae Verbi divini, venientis ad 
uniendam sibi naturam humanam, et ita redemptioni 
cooperari ceperit. Ab hoc momento mediatrix a Deo con- 
stituta est ad cooperandum toti operi salutis et ex officio 
intercedendi ad salutem. 


3? Hinc munus ipsi est officialis mediatricis et inter- 
pellantis potentissimae ac universalis : 

a) officialis: non solum intercedit de facto, sed de 
iure, nec solum de iure sed ex officio, quia ad hoc missa 
et deputata est ; 

b) potentissimae: quia ipsa Dei-hominis mater simul et 
hominum redimendorum intercedit ex munere curandi, 
una cum Christo, omnium saluti apud Deum ; 

C) universalis: non solum pro quibusdam personis aut 
in aliquibus casibus et ad determinatas causas, sed ad 
omnes causas et pro singulis casibus ac personis est con- 
stituta mediatrix in perpetuum : ad differentiam aliorum 
Sanctorum. 


4? Doctrina illa fundamentum habet in Scripturis, ibi 
tamen formaliter non affirmatur, quidquid aliqui puta- 
verint : aliqua quidem cooperatio docetur cum redemptore, 
victoriam reportante in serpentem ; non autem quod coo- 
peratio ultra se extendat ad fructus redemptionis distri- 
buendos. Dum una cooperatio cum Salvatore affirmatur, 
ideo non alter aut omnis modus cooperandi formaliter 
indicatur. Et licet quidam putaret hoc logice sequi, id 
esset per modum conclusionis deductae solum virtualiter 
in principio contentae, nequaquam autem exinde esset 
ibi formaliter relata. 


5? Mediatio B. Virginis, sicut et Sanctorum, non pugnat 
cum unitate et sufficientia mediationis Christi, quia omne 
meritum B.Virginis, sicut et Sanctorum, fundatur in merito 
Christi et ab eo totum pendet, et ideo quando petunt, 
per Christum petunt et per merita Christi. Insuper me- 

diatio B. Virginis de se non requiritur, sed ex positiva 
voluntate Dei : potuisset Deus gratias elargiri absque 
interventu Virginis, sed eas de facto non dat nisi ipsa 
intercedente. Et tamen Deus, in distribuendis gratiis 
non dependet a Virgine, tum quia illum ordinem libere 
statuit, tum quia Virgini inspirare potest ut libere petat 
quodcumque ipse peti vult. Nec mediatio Virginis dicatur 
inutilis, quia per illam uberius manifestatur divina bonitas, 
quae causas secundas honorat in eo quod eas, et multas, 
ad opera sua multipliciter concurrere faciat. 


6? Dum Christus dicitur Ecclesiae caput, Spiritus Sanctus 
cor eius vel anima, B. Virgo recte comparatur collo quo 
corpus unitur capiti, Christo, et per quod capitis influxus 
(motüs et vitae) transit ad membra. Cfr. Enc. Pii X, ad 
diem illum, 2 Febr. 1904. Pariter vocatur canalis omnium 
gratiarum atque aquaeductus. 


7? Quaerenti quid sit prius, munus matris hominum, 
aut munus mediatricis, respondendum censemus : utrum- 
que realiter coincidere et simul exerceri, ordine tamen 
rationis unum alterum praecedere sub diverso respectu. 
Et quidem, ordine generationis, qui transit de imperfecto 
ad perfectum, prius est esse matrem nostram spiritualem 
nobis vitam gratiae communicantem, qua coniungimur 
Deo ; ordine vero perfectionis et praedestinationis divinae 
prius est esse mediatricem, quia ad hoc ut mediatrix possit 
nos coniungere Deo, Maria facta est mater nostra. 

Cooperando enim ad Redemptionem, et  intercedendo 
apud Christum et Deum, genuit nos ad vitam divinam 
gratiae, ut mater spiritualis, e sic nos unit Deo, ut media- 
trix. Quare eius mediatio est ratio ad quarfi ordinatur 
maternitas spiritualis, sed  maternitas spiritualis est 
mediationis fundamentum. 


188. Corollaria. — 1? Argumenta ex documentis Ec- 
clesiae sunt valons inaequalis. Quaedam solum indirecte 
alludunt ad mediationem Mariae universalem, occasionaliter 
prolata, v. g. orationem habendo in beatificatione aut ca- 
nonisarione, concedendo indulgentiam, commendando pre- 

ccm aut devotionem ; alia etiam directe eam enuntiare 
intendunt, sed solum in ordine ad alias veritates, ut in 
Bulla dogmatica Ineffabilis Deus ; alia eam asserunt propter 
scipsam, ut in nonnullis Encyclicis. Quae tamen omnia 
non sunt infallibilia. Unde magis insistendum in eo, quod 
a pluribus Pontificibus continue ac omnino assertive 
inculcetur, et quidem doctrina magni momenti, non mere 
in colloquis aut litteris privatis, sed in authenticis docu- 
mentis publicis, nec solum ad pietatem aut devotionem 
promovendam, sed et provocando ad fundamenta doctri- 
nalia et invocando principia Traditionis, etsi serrent a 
nonnullis de hoc dubitatum esse aut habitum tamquam 
piam sententiam mere permittendam. Cum tamen vox 
Pontificum in casu nondum sit infallibilis, notandum 
auctoritatem documentorum inde multum augeri quod 
accedat consensus episcoporum, maxime si esset moraliter 
unanimis, aut praedicatio universalis, aut consensus 
Ecclesiae credentis seu sensus fidelium, nam Ecclesia 
universa errare non potest. 


2? Quantum ad argumentum ex Patribus et Theologis 
deductum, ut testibus communis doctrinae Ecclesiae, 
atque ex Liturgiis ac sensu fidelium, notandum universa- 
lem Mariae mediationem a) prius fuisse praedicatam 
implicite: initio quidem in hoc quod dicatur causa 
salutis ex eo quod consenserit redemptioni, vel et in eo 
quod consociata habeatur et cooperata ipsi operi redem- 
ptorio, dein vero in eo etiam quod cooperata dicatur 
toti operi redemptorio, etiam complendo in dispensatione 
gratiarum ; b) postea explicite, diuturno tempore durante, 
propositum fuit assertive et indubitate, atque nullo ap- 
parente dissensu, gratias de facto elargiri mediante Maria, 
nec solum ab ipsa posse obtineri, sed etiam de facto omnes 
nobis ita obvenire. 


3? Doctrina praedicata cum omnimoda certitudine 
tantum cognosci potest divina traditione aut doctrina 
Ecclesiae. Ex argumentis rationis vero non solum probatur 
maxima convenientia, sed etiam quod connaturali iure 
sic fiat ; et quidem ita ut positive inconveniens videri 
posset si aliter fieret, saltem generatim. Non tamen exi- 

stimandum aliter fieri non posse de potentia absoluta, 
nec etiam de potentia Dei ordinata : quia etiam contra 
naturam rerum et quasi miraculose valet Deus ordinate 
agere ob finem quemdam superiorem. Sed in praesenti 
ordine providentiae Deum contranaturaliter ita facere nul- 
Ium adest indicium, unde non praesumendum. Quare iudi- 
candum est omnes et singulas gratias generali lege nobis 
advenire dependenter a speciali intercessione B. Vir- 
Virginis, licet exceptionaliter Deum posse aliam viam 
eligere in casu particulari, forsan non demonstretur 
omnino impossibile. 


Articulus IV. 


DE EXERCITIO ET EFFICACIA MEDIATIONIS 
MATRIS DEI. 


189. Status quaestionis. — Quaestio est de exercitio 
mediationis in applicatione et dispensatione fructuum 
redemptionis et auxiliorum salutis, omnibus et singulis 
facienda, seu de modo quo B. Virgo causalitatem in ea 
exercet. Et quidem quaeritur : 

1^ quo modo intercessionem exerceat, ut generatim 
asserunt, cum Sancti omnes pro nobis intercedant, tum et 
Christus ipse interpellet pro nobis ; 


2? quo modo nobis dispensare possit gratias salutis et 
intelligendum sit omnes, uti dici solet, per manus eius 
transire ; 


30 an causalitas moralis, meriti scii, aut intercessionis, 
sufficiens sit ad eius mediationem explicandam, vel et ipsi 
tribuenda sit causalitas quaedam efficiens, seu instrumen- 
talis, sive physica, sive intentionalis aut dispositiva. 


190. Mediationem in distribuendis et applicandis 
gratiis B. Virgo exercet intercessione seu inter- 
pellatione. — Id ex voce Liturgiae est manifestum, atque 
Traditionis praedicatione, quae eam vocat advocatam nos- 

tram, advocatam potentissimam, atque precatriccem pro 
mundi salutel. 

Duplex autem, iuxta S. Thomam 3, est intercessio me- 
diatrix Sanctorum : alia fit oratione expressa et formali ; 
alia oratione implicita et interpretativa, aequivalenti scii. 
auti virtuali, quae fit repraesentatione suae personae in 
quadam functione vel cum aliqua qualitate, aut suorum 
meritorum. lamvero Christus, secundum Scripturas (Hebr. 
VIL, 25 ; Rom. VIII, 34; 1 Io. II, 1-2), pro nobis orat 
in coelis, nec solum  interpretative, ostendendo , Patri 
naturam humanam assumptam, ac vulnera et merita sua, 
sed etiam expresse et formaliter, ut tenent longe plurcs 
theologi cum S. Thoma4. B. Virgo igitur et ita orare 
dicenda est ad modum Sanctorum, et ad modum Christi ; 
non solum interpretative ostendendo seipsam ut matrem 
et sociam Dei-Redemptoris, ac merita sua, secundum 
adagium : « Christus ostendit Patri corpus et vulnera, 
Maria vero pectus et ubera », sed etiam precibus for- 
malibus et explicitis petitionibus. 


Quibus praesuppositis, intelligitur, conformiter ad S. Thomae 
sententiam atque iuxta veram doctrinam : 


a) Mariam in efficacia intercessionis omnes alios transcendere. 
Cum enim in intercessione Sancti maiori efficacia gaudeant se- 
cundum perfectionem gratiae et dignitatis, B. Virgo in dignitate 
et gratia omnes Angelos et Sanctos collective sumptos transcendat, 
sequitur eius preces plus habere efficaciae quam omnes reliquo- 
rum orationes simul sumptas atque tanto plus valere apud Deum. 

« Cum oratio pro aliis facta ex charitate proveniat,... quanto 
sancti qui sunt in patria sunt perfectioris charitatis, tanto magis 
orant pro viatoribus qui orationibus iuvari possunt ; et quanto 
Deo coniunctiores, tanto eorum orationes sunt magis efficaces : 
habet enim hoc divinus ordo ut ex superiorum excellentia in 
inferiora redundatur? ». 

Sed B. Virgo est perfectissimae charitatis ; insuper eminentiore 


l. Vide n. 182. 

2. Suppi., q. 72, a. 2 et 3. 

3. Ita dicimus ne videamur excludere modum loquendi P. Friethoff, 
qui distinguit interpellationem implicitam, tacitam, aequivalentem inter 
et mere interpretativam seu virtualem. 

4. HI, q. 57, a. 6; q. 54, a. 4 ; IL-IL, q. 83, a. 11 ; IV Sent. d. 15, 
q. 4, a. 6, qc. 2, ad. 1 ; comm. ad Rom., VIII, 1. 7. 

5. II-II, q. 83, a. n ; cfr. IV Sent., d. 15, q. 9, a. 6, qc. 2 ; et d. 45, 
q.3,a. 3. 

dignitate Matris Dei et plenitudine gratiae est Deo coniunctior, 
et omnes Angelos et Sanctos longe superat. 

Ergo oratio B. Virginis efficacior est omnibus orationibus cun- 
ctorum Angelorum et Sanctorum. 


b) In coelis Mariam posse intercedere pro nobis omnibus. 

Beati enim in Verbo divino vident non solum ipsam divinam 
essentiam, et eius attributa, ac personas divinas, sed etiam omnia 
quaecumque ad ipsos et ad ipsorum statum pertinent : 

« Beatis in Verbo manifestatur illud quod decet eos cognoscere 
de iis quae circa nos aguntur, etiam quantum ad interiores motus 
cordis ; maxime autem excellentiae eorum decet ut cognoscant 
petitiones ad eos factas vel ore vel corde. Et ideo petitiones quas 
ad eos dirigimus a Deo manifestante cognoscunt! ». Nam « unus- 
quisque beatus tantum de aliis rebus necessarium est ut in ipsa 
essentia divina videat, quantum perfectio beatitudinis requirit, 
ut homo habeat quidquid velit nec aliquid inordinate velit. Hoc 
autem recta voluntate quilibet vult ut ea quae ad ipsum petinent 
cognoscat Unde cum nulla rectitudo sanctis desit, volunt 
cognoscere quae ad ipsos pertinent. Et ideo oportet quod illa 
in Verbo cognoscantl ». 

Ergo B. Virgo in Verbo videt omnia quae ad Dei Matrem, 
universorum reginam, Salvatoris in toto opere redemptionis 
adiutricem, ac omnium matrem ac mediatricem spectant, et 
cuncta quae ad singulos homines redemptos (ad minus in 
futurum) pertinent in quibuscumque adiunctis, necessitatibus 
et indigentiis eorum existentiae ; saltem quantum necessarium 
est ad suum munus exercendum. Et ita pro omnibus inde- 
sinenter intercedere est ipsi possibile. 


c) Mariam de facto omnibus, secundum diversas eorum 
necessitates, auxilia salutis deprecari, cum ex actuali cognitione 
quam de ipsis habet sponte nascatur actualis pro ipsis intercessio. 
Hinc connaturaliter sequitur nullam gratiam sine tali interces- 
sione particulari concedi. Eadem scii, ratio valet pro omnibus, 
et nulla est ratio, nulla probabilitas, intercessionem suam limitari 
ad quosdam casus et quasdam gratias. 

Ubi forsan applicari possunt verba S. Doctoris? 

« Causa orationis desiderium charitatis, ex que procedere 
debet oratio ; quod quidem in nobis debet esse continuum vel 
actu vel virtute4 ». Unde Sancti in patria eo magis pro viatoribus 
orant quanto sunt perfectioris charitatis5. 


]. II-IL, q. 83, a. 4, ad 2. 

2. IV Sent, d. 45, q. 3, a. i; cfr. III, q. 10, a. 2. 

3. [ta Me. Nabb, in Blacfriars, 1923, The Mediatorship of the Blessed 
Virgin. 

4. II-II, q. 83, a. 14. 

5. II-IL, q.^83, a. 1l. 

Sed B. Virgo perfectissimam habet charitatem ; insuper 
charitas patriae differt praecise a charitatc viae quod semper 
sit in actu : 

« Est perfectio quae attenditur secundum totalitatem abso- 
lutam ex parte diligentis, prout scii, affectus eius secundum 
totum posse semper tendit in Deum. Et talis perfectio non est 
possibilis in vita, sed erit in patrial ». 

Ergo in coelis intercessio actu adest eo modo ac cognitio. 


191. Corollarium. — Hinc B. Virgo vocata fuit 
omnipotentia supplex-. Non est quidem omnipotentia 
absoluta, divina et physica, quasi virtute propria o'mnia 
efficere posset, aut contra absolutam Dei voluntatem agere ; 
sed omnipotentia quaedam relativa, ministerialis et moralis 
in impetrando, quia in praesenti ordine r. ovidentiae nihil 
est quod B. Virgo non valeat precibus obtinere. 


Hinc nequaquam dicendum est eam vere imperare Deo, vel 
et nunc exercere veram auctoritatem in Christum ; sed locutiones 
Patrum qui id quandoque videantur asserere, de iure materno 
intelligendae sunt, quia Dei matri est ius ac potestas apud Deum 
omnia obtinendi, non tamen contra, sed secundum ordinem 
divinae providentiae, quasi auctoritatem seu iurisdictionem 
imperandi obtinuisset. Oratio certo efficax scii, aequivalet juris- 
dictioni ac potestati disponendi. 


192. B. Virgo distribuere ac dispensare omnes 


gratias salutis recte dicitur, sicut et eas per manus1 


I. II-IL, q. 184, a. 2 et ad 3. 

2. Aequivalentibus id affirmant terminis : Opera Ephraemiana, 
praec. ad Dei Gen. (t. IIL, gr. lat., p. 511, 537, 540) ; Ioannes Dam. (?), 
hom. i in Ann.; Andreas Cret., Triad. ; Ger manus Const., hom. in 
Dorm. 2; Theodorus Stud. (P. G., CXXIX, 1779) ; Georgius Nic. 
(P. G., C, 1438) 3 Iosephus Hy mn. (P. G., CV, 1187-1190, 1094); 
Euthymius (P. G., CXXXI, 1250) ; — serm. de Nativ. (44 inter serm. 
Petri Dam.) ; Ansel mus, or. 52 et 47 ; Eadmerus, de Excel. B. Virg., 
c. 12 ; Bernardus (P. L., CLXXXIII, 415, 432, 436, 441); Adam, 
abb. Pers., Mariale ; Hugo a S. Charo, Postilla in Eccli. XXIV, 15 ; 
Richardus a S. Laurentio,de Land. B. V., l. IV, c. 30, n. 1 ; —Spé- 
culum B. V., c. 8 (inter opera S. Bonaventurae) ; Raymundus lord. 
Cant. 18, p. 6. 

Notissima verba sunt serm. de Nativ., qui nonnumquam adscribitur 
Petro Darrimo, sub n. 44 : « Fecit in te magna qui potens est, et data 
est tibi omnis potestas in coelo et in terra... Quomodo enim illa potestas 
tuae potentiae poterit obviare, quae de carne tua suscepit originem? 
Accedit enim ante illud aureum humanae reconciliationis altare, non 
solum rogans sed imperans, domina, non ancilla ». 

eius transire, quia merito et intercessione est vere 
causa quod nobis a Deo obveniant. — Nequit tamen 
ad litteram intelligi et quasi materialiter, quod iam legimus 
apud Albertum M., Mariale, q. 164 : « Beatissima Virgo 
plena est omnium, quantum ad numerum, gratiarum, 
quia omnes ad numerum transeunt per ipsius manum »; 
vel etiam, quod sit canalis gratiarum aut aquaeductusl ; 
aut gratiam a fonte Christo effluere per Mariam in nos ; 
sed est impropria et metaphorica locutio. Gratia enim, 
cum sit accidens in anima receptum, secundum sanam 
philosophiam nequit eadem numero transire de subiecto 
in subiectum, de Christo in Mariam, de Christo et Maria 
in nos : gratia enim est haec individua et ab omni alia 
numerice distincta, eo quod sit illius subiecti in quo 
residet ; ergo nequit numero eadem alteri subiecto com- 
petere. At modus loquendi ita intelligendus est, quod 
Christus et Maria, propter suam gratiae eminentioris 
plenitudinem, virtutem quamdam habent causandi in 
nobis gratiam in specie similem, licet gradu inaequalem. 


193. B. Virgo recte vocatur thesauraria divi- 
narum gratiarum, depositaria totius fructus redem- 
ptionis, gratiarum apud Deum sequester, gratiae ex 
redemptione in omne tempus derivandae administra et 
princeps largiendarum gratiarum ministra. 


Quod ita declarari potestl. Cooperando scii, sacrificio crucis, 
velut ministra seu diaconissa, virtutem passionis Christi et 
fructum redemptionis totum ac meritum sacrificii, et in ipso 
omnes gratias salutis pro tota humanitate recipit et in posses- 
sionem sumit. Nam si ex ordinatione divina, sacrificium Christi 
ex concursu Mariae etiam fuit sacrificium totius humanae na- 
turae, humanitas solum per Mariam et in Maria meritum et 
fructum Christ in possessionem sumit. Sicut enim Deus non 
concessit Salvatorem nisi per Mariam et in Maria, ita nec opus 
salvatorium humanitati dedit nisi per Mariam et in Maria ; 
cuius anima, sicut tulit sacrificium, ita et fructus sacrificii pro 
toto mundo. 


Il. Ita iam laudatus Albertus M., ac Bernardus. Etiam in encyclicis 
Pontificum illa leguntur. 
2. luxta Scheeben quadantenus modificatum, o. c., n. 1810 sq. 

Ad utrumque concursus Mariae necessarius fuit ; ad incar 
nationem Christi et ad sacrificium eius, ut humanitati adveniret, 
et ipsa spiritualiter regeneraretur, a Christo scii, principio vitae 
et a matre cunctorum viventium. Consentiendo Maria concepit 
Christum Salvatorem, et per huius oblationem a prino momento 
factam humanitatis, concepit spiritualiter humanitatem rege- 
neratam ; quam dein in sacrificio crucis spiritualiter parturire 
in doloribus valuit Hinc totum sanguinem Christus infudit 
in Mariam ut in aquaeductum, quo derivaretur in alios, quasi 
semen novae humanitatis. Anima Mariae totam virtutem eius 
accepit ad pariendum ex ea humanitatem, in novam vitam. 

Itaque Maria, concipiendo et offerendo Christum, concepit 
et dedit non solum redemptorem qua talem, sed in ipso con- 
cepit et peperit redemptos, quia cooperando intendit ut Christus 
per passionem, tamquam principium salutis, donaretur homi- 
nibus. 


194. Ad dictam mediationem B. Virginis videtur 
Stricte sufficere causalitas moralis, nec probatur 
requiri causalitas quaedam efficientiae proprie dic- 
tae. —  Causalitatem moralem suffragii, scii, meriti et 
intercessionis, mediationi Mariae agnoscunt quasi commu- 
niteri; quidam tamen ulterius progressi sunt, tribuentes 
ei causalitatem efficientiae, sive physicam, sive intentio- 
nalem, aut dispositivam. 

lamvero in B. Virgine non videtur admittenda : 

1? Causalitas physica: a) non principalis, quia solus 
Deus potest ita tribuere gratiam, quae est participatio 
suae naturae, et elevare aliquid ad esse supernaturale, 
ultra statum naturael; — b) nec instrumentalis, qualem 
Christo-homini, sacramentis ac ministris Ecclesiae con- 
cedere solent thomistae inde a Caietano, quia in theologia 
est inauditum B. Virginem ipsam gratiam habitualem 
immediate producere, quia ad hoc sicut ad sacramenta 
ministranda non est instrumentum deputatum ; quantum 
vero ad gratias actuales, gratis omnino assereretur3. 
Unde communiter fuit negatum. 


l. Solam intercessionem  propugnant Scheeben, Terrien, Godts, 
Bainvel, Campana, Clobus, de la Taille, Bittremieux, Friethoff, Grab- 
mann, Mc. Nabb., Sales, Van der Meersch, etc. 

2. S. Thomas, Q. D. de Veritate, 27, a. 9, ad 19; III, q. 62, a. 1. 

3. Notissima sunt verba Suarez, qui de tali sententia, in III, disp. 23, 
sect, i, n. 2, hoc grave profert iudicium : « Dicendum est B. Virginem 

Recentissime tamen Hugon in B. Virgine adstruebat causa- 
litatem physicam instrumentaient Christo subordinatam, sed, si 
bene intellexerimus, pro solis gratiis actualibusl. Dein plures 
alii talem causalitatem innuunt, etiam generalius : Commet, 
Lépicier, Girerd, Clemens, Fernandez, Lavaud, Bernard, 
quibus saec. XVII praeivit Poiré2 Tanta scil. in Maria, 
secundum quosdam, est gratiae plenitudo, ut per Christum, 
cum Christo, et sub Christo, causa sit nobis productiva 
etiam gratiae habitualis, quasi concaput seu caput secundarium 
generis humani, non tamen caput principaliter et simpliciter8. 

Dato S. Thomam adstruere causalitatem physicam in Christo, 
etin sacramentis horumque ministris, hanc tamen certo abnegat 
B. Virgin nec verum est dicere eam necessario postulari à 
S. Thomae principiis, aut implicite in iis continerió. Ceterum 
vidimus B. Virgini competere gratiae plenitudinem, quae 
dicitur redundantiae aut praeeminentiae, nullatenus plenitudinem 
efficientiae, aut et effluendae, quae reservata est Christo ; quod 
si in op. VI Exp. Sal. Angelicae, S. Thomas Mariae etiam tribuat 


non fuisse per modum causae efficientis, propriae aut principalis, 
causam nostrae salutis. Haec conclusio est certissima ; et imprimis 
si intelligatur de causa prima, vel etiam de causa principali ac per se 
nostrae salutis, est certa de fide... Quod si haec conclusio intelligatur 
de causa efficiente quacumque ratione, vel principali, vel instrumentait, 
non aut expresse de fide, quia neque est expressa in Scriptura, neque 
tradita aut definita ab Ecclesia, neque ex principiis fidei evidenter 
colligitur; tamen est certa, ita ut oppositum asserere plus sit quam 
temerarium. Quia est praeter omnium theologorum doctrinam et sine 
fundamento... Quod B. Virgo sit instrumentum Chrisd (i. e. in effi- 
ciendo ipsam gratiam), inauditum est; alias etiam posset dici instru- 
mentum ad consecrandum, quod est haereticum. Nullo igitur modo 
est causa efficiens gratiae, praesertim si ex lege ordinaria ac regula- 
riter loquamur. Nam si quis dicat per modum miraculi interdum as- 
sumptam fuisse ut instrumentum ad alicuius sanctificationem, v. g. 
loannis Baptistae, vel alterius, id esset quidem incertum, non tamen 
aliqua censura dignum ». Item Terrien, Bainvel, Blondiau, in Coli. 
Nam., 1925, Van der Meersch, Bittremieux, de la Taille. 


l. Ita in opere : La causalité instrumentale en théologie. 

2. La triple couronne de la B. Vierge Marie. 

3. Ad modum loquendi S. Thomae, III q. 64, a. 4, ad 3 ; et IV sent, 

EE 1, a. 3, gr. 2, ad 2 et 3. 

ide v. £., III, q. 60, a. 8. De hoc late disputavimus in per. De 
Standaardvan Maria, 1922-1923 : Is Maria in de leer van den H. Thomas 
Gods werktuig in het voortbrengen der genade? et Nog iets over den invloed 
van Maria op ons genadeleven ; ac in op?. Quid senserit S. Thomas de 
Mediatione B. Mariae Virginis, ex opere Xenia Thomistica, 1924. 

5. De qua opinione P. Chenu, in Bulletin Thomiste, IV, 1929, 
occasione articuli P. Fernandez : « Elle est construite hors de tout 
souci d'une exégése un peu précise des textes de S. Thomas. De plus, 
en un domaine oü les faits de l'économie révélée commandent, et oü 
le maniement de l'analogie exige une infinie délicatesse et un sens 
avisé du relatif, elle se développe à la maniére d'une thése absolue de 
métaphysique : c'est faire mauvaise théologie ». 

cum Christo plenitudinem quantum ad refusionem in omnes 
homines, id ibi explicari videtur causalitatc suffragii, qua potest 
omnia obtinere. Quod si vocetur collum, canalis, aquaeductus, 
etc., evidenter est mctaphorica locutio, quae non est urgenda, 
sed implicat quemdam generalem causalitatis modum, sicut ct 
propositio per eam indicare soletl. Unde causalitas physica 
instrumentalis in Maria est forsan non impossibilis, nullatenus 
vero est vere probabilis, utpote quae nulla solida ratione ful- 
citur. 


2? Nec causalitas sic dicta ordinis intentionalis, qua 
mediantibus signis, speculativis et practicis, aliis manifesta- 
mus et ad eos deferimus intentiones nostri intellectus, 
ac in eis efficimus quae ab his intentionibus dependent, 
uti ordinationes, et dispositiones, ius aut potestatem 
legalem, etc. ; quam causalitatem nonnulli adstruunt in 
signis sacramentalibus. 


Talem potestatem B. Virgini a Christo in Cruce concessam, 
ex ordinatione divina designandi illos quibus gratiae obven- 
turae sunt, ac ita in iis ius quoddam causandi, aut titulum, seu 
quamdam necessitatem quae exigeret a Deo gratiam, olim sug- 
gessimus 2, quasi plenius quam intercessio declararet modum 
causalitatis quem asserunt, dicendo gratiam per Mariam fluere 
aut impertiri, Mariam esse matrem fecundantem quae generat 
et protegit, esse collum corporis mystici, vel Spiritui sancto 
consociatam in sanctificandis hominibus. De facto tamen est 
pura hypothesis, mera possibilitas, non sufficienter fundata. 


30 Nec causalitas dispositiva, qua B. Virgo nos dispo- 
neret, seu dispositionem in nobis efficeret, quae gratiam 
postularet aut exigeret. 


Dispositionem, sive ordinis physici, sicut antiquitus multi 
Scholastici adstruebant causalitatem sacramentorum dispositivam, 
quatenus haec producerent physicum characterem vel quemdam 
ornatum, qui ad gratiam ordinaret eamque exigeret, quod 
novissime quibusdam recentibus etiam placuit; — sive ordinis 
moralis et iuridici, ut titulum, ius aut exigentiam qua ex ordina- 


l. Apposite S. Thomas, III, q. 84, a. 3, ad 4, quantum ad id quod per 
manus apostolorum fiebant signa : « Apostolis non est data potestas, 
ut ipsi sanarent aegrotos, sed ut ad eorum orationem aegroti sanaren- 
tur Similiter « angeli aliqui dicuntur miracula facere, vel quia ad 
eorum desiderium Deus miracula facit... » I, q. no, a. 4, ad l. 

2. In per. Revue Eccl. de Liege, X, juillet 1914. 


Mariologia. — 24. 

tione divina debitum sit ut gratia concedatur, sicut dictum 
est de causalitate ordinis intentionalis. Sed id quoque gratis 
omnino asseritur; imo nec apparet quaenam esset dispositio 
vel entitas physica quae gratias exigere posset. 


Nihilominus B. Virgo vere et proprie dicitur de gratiis 
divinis disponere et sic eas dispensare, sed vi suae inter- 
cessionis. Non enim intercedit, sicut Sancti, per modum 
mere supplicantis ut Deus velit gratiam concedere quam 
aeque de se recusare posset; sed interpellat potius ad 
modum Christi, qui constitutus est mediator et salvator 
et culus intercessio semper exauditur, non tantum de 
facto, sed et de iure. Cuius interpellatio, iuxta S. Thomam, 
comm, in Heb. VII, lect. 4, et ad Rom. VIII, lect. 7, est 
desiderium de nostra salute quod exprimit, seu expressio 
voluntatis ipsius Salvatoris, cui ius est disponendi: de 
omnibus fructibus salutis, ita quod, voluntatem suam 
exprimendo, eo ipso de gratiis salutis disponat et ita eas 
dispenset ac nobis faciat obvenire. Pari modo B. Maria, 
Christo in opere mediatorio et salvatorio consociata ac cum 
ipso domina universorum bonorum, intercedit supplicando 
apud Christum et cum Christo apud Patrem, sed simul 
voluntatem suam exprimendo, quam Deus statuit conside- 
rare ut voluntatem Christi, et quam, stante hac ordina- 
tione, non potest non audire, imo quam non exaudiri esset 
positive inconveniens. Unde B. Virgo, postulando has vel 
illas gratias hisce vel illis elargiendas, vere designat gratias 
certo concedendas, ac ita de iis disponit easque dispensat, 
quatenus efficax est causa quod nobis obveniantl. 


Hac ratione Ecclesia canit in hymn, ad Mat. recentis Officii 
B. M. V. mediatricis : 


Hos tamen sacros latices redemptis 
Quis ministrabit? Datur hoc Mariae 
Munus, ut divae moderetur undae, 

Arbitra cursum. 

Cuncta, quae nobis meruit Redemptor, 
Dona partitur genitrix Maria, 

Cuius ad votum sua fundit ultro 
Munere Natus. 


I. Cfr BITTREMIEUX, De Mediatione universali B. Mariae Virginis 
quoad gratias, |l. 2, c. 7, a. 3. 

Itaque intercessio exprimens Dei Matris voluntatem est 
motivum seu ratio, cur Deus gratias in nobis causer seu cuius 
intuitu eas largiatur. Non tamen ipsa probatur in nobis producere 
designationem aut titulum appellantem gratiam. Sed ipsa ex- 
pressio eius voluntatis potest dici designatio ac titulus coram 
Deo, quatenus huic est ratio cur gratiam infundat. 


195- Corollarium. — Licet disputari possit ac disputetur 
de modo causalitatis Mariae mediatricis, aut etiam a quibusdam 
solutio haberi velit omnino incerta, — quod tamen non dicimus, 
— non ideo minus certum est factum, scii. Mariam esse univer- 
salem Mediatricem, sive quoad opus salvatorium ipsius eredem- 
ptionis generis humani, sive etiam quoad applicationem et dis- 
pensationem omnium auxiliorum salutis, singulis hominibus 
per saecula faciendam. De modo causalitatis quo Christus 
mediationem exercet et gratias nobis largitur, a Scholasticis 
quoque disputatum fuit, ac disputatur, quin tamen exinde eius 
in distribuendis gratis universalis influxus revocari in dubium 
possit. 


Articulus V. 


DE UNIVERSALI EXTENSIONE MEDIATIONIS 
MATRIS DEI. 


196- B. Virginis mediatio vere est universalis. 
— Haec non solum est formalis et explicita doctrina 
Traditionis, etiam encyclicis R. Pontificum confirmata 
atque praedicatione universalil, verum etiam est rigorosa 
consequentia connaturaliter fluens ex iis quae de Christo 
eisque matre Ecclesia docet, vel et ipsum in B. Virgine 
formale exercitium, tum maternitatis divinae in plenitu- 
dine suorum privilegiorum ac universalis regni et dominii, 
tum cooperationis ad totum salvatorium opus, tum spiri- 
tualis erga omnes homines maternitatis ; imo est con- 
clusio totius doctrinae marianae. Et ideo potius videretur 
ab adversariis demonstrandum, influxum Mariae in 


1. A Patribus clare et categorice ponuntur principia quibus univer- 
salis mediatio statuitur, dein etiam explicite ita affirmatur universalis 
mediatio tamquam certa et indubia atque absque controversia. Tempore 
Protestantismi dubitatio quaedam exorta est, et" saec. XVIII quaestio 
fuit explicite proposita; dum diuturno tempore antiquo erat in pos- 
sessione tranquilla. Post controversiam, iam ab ipsis Pontificibus for- 
maliter proponitur in documentis Ecclesiae, atque praedicatione uni 
versali affirmatur. 

mediando non esse universalem, quam specialis ab asse- 
rentibus esset expostulanda huius universalitatis positiva 
probatio. Quod si quis eam negaret, esset scandalum in 
populo Christiano. 

Itaque B. Virgo, sua potenti intercessione, non solum 
potest nobis obtinere quaecumque- auxilia salutis, sed 
etiam ea de facto obtinet : non solum generali quodam et 
habituali interventu olim habito et non retractato, quia 
cooperata est ipsi operi salvatorio et acquisitioni omnium 
gratiarum salutis, quod omnino extra omne dubium 
versatur, sed etiam speciali quadam actione et actuali 
influxu, ac pro singulis gratiis et singulis hominibus. Et 
id non est mera hypothesis, vel commentum cuiusdam 
mysticismi seu pietatis, aut pia sententia probabilis, sed 
probata veritas. Imo haberi potest ut revelata ; nam : 

i? Cooperatio Mariae in traditione asseritur indivisim 
ad totum opus salvatorium, nulla distinctione facta inter 
redemptionem et fructuum applicationem, inter acqui- 
sitionem bonorum et distributionem, nec eam limitando 
ad certum gratiae genus aut modum, sed sine restrictione 
ulla universaliter affirmatur. 

2? Dein explicite et formaliter decursu saeculorum, 
omnis generis gratiae inveniuntur enumeratae, quae à 
Virgine gloriose in coelos assumpta dicuntur de facto 
nobis advenire, ubicumque et quibuscumque elargiantur. 
Unanimi scilicet Patrum et Doctorum ore ac Liturgiarum 
voce solent Ecclesia et fideles ita se cuncta a Maria recipisse 
asserere, ut qui ad quamlibet speciem gratiarum limitare 
vellet, errasse, qui vero de singulis donis in individuo 
concessis et de auxiliis numerice spectatis adstruat, solus 
recte intelligere sit affirmandus. 

30 Initio praesertim idem implicite affirmatur formulis 
generalibus Matris Dei apud Deum potentissimae, Novae 
Evae Salvator consociatae, atque Matris hominum, in 
quibus id aequivalenter continetur. 


107. Universalis mediatio B. Virginis tamen 
intelligenda est intra iustos limites et a tem pore 


gloriosae eius assum pptionis. — Etenim : 

1? Sicut de ipso Christo, ita de B. Virgine, essentialis 
quaedam adstruenda est differentia activitatis mediatricis, 
ita ut alius sit influxus quem in Veteri, alius quem in 
Novo Testamento exercere dicendi sunt. Erga lapsos 
homines omnes, etiam illos qui longo saeculorum decursu 
in Veteri Testamento praecesserunt, una cum Christo, 
Maria exercet causalitatem quamdam generalem cuius- 
dam satisfactionis et meriti, qua peccata reparare cooperata 
est et auxilia salutis acquirere, eaque pro genere humano 
lapso obtulit ac deprecando ad hoc deputavit ; quantum 
ad homines autem qui in Novo Testamento vivunt, in- 
super pro singulis specialiter intercedit, ac de omnibus 
auxilis salutis disponit, partem habens in actuali eorum 
distributione. Quem influxum, uti diximus, iam incepit 
inde a completo incarnationis mysterio, perfecte autem 
exercuisse non videtur nisi post suam in coelum transla- 
tionem. 


2? [n coelo nempe dignitate Matris Dei ab omnibus 
agnita, gratiis ac meritis cumulata, gloria sicut gratia 
plena, divinam ipsa alte et profunde intuetur essentiam, 
sicut nulli post Filium datum est. Ita in lumine divini 
Verbi et Filii sui, indesinenter videt quaecumque ad Dei 
matrem ac universorum reginam et dominam spectant, 
quaecumque universali mediatrici totius generis humani 
reparati, in redemptione adiutrici, et matri spirituali 
congruunt, cunctaque ad singulos homines pertinentia 
in quibuscumque adiunctis ipsorum existentiae, ut supra 
notavimus. Connaturaliter ergo et in omnibus circum- 
stantlis, continuo pro nobis deprecatur singula salutis 
auxilia; quae Deus filis eius concedere praeordinavit ; 
nec ullo modo intelligi valeret, quare interventus eius ad 
aliquos tantum, aut ad particularia adiuncta, aut ad spe- 
ciales gratias limitari posset. « Astat ergo Beatissima, ait 
Amedaeus Lausanensis, singulari merito praecipua, vultui 
Conditoris, prece potentissima semper interpellans pro 
nobis. Illo enim edocta Lumine, cui nuda et aperta sunt 
omnia, cuncta nostra videt discrimina, nostrique clemens 
et dulcis Dominus materno affectu miseretur. Quo enim 
sublimius immensi Regis cor aspicit, eo profundius, 

divinae gratiae pietatis afflictorum et misereri, et miseris 
succurrere novitl ». 

3? Nec ab universali influxu B. Virginis, omnino ex- 
cludendus videtur effectus sacramentorum Novi Legis, 
quae divina virtute gratiam ipsam, nulla alia causa mediante, 
causant ex opere operato ; — licet ipsa efficacia sacramen- 
torum ab interventu Virginis non dependeat directe, nec 
gratiae sacramentales immediate ab ipsa causentur. In- 
fluxus scii, si non immediatus et directus in gratiam ha- 
bitualem et effectus sacramentales, adest mediatus et 
indirectus, aeque tamen realis et verus, quatenus suae 
deprecationis suffragio nobis obtinet validam sacramen- 
torum per sacerdotes ministrationem, nobisque elargitur 
gratias actuales, quibus recte disponamur ut ritus sacros 
fructuose recipiamusi 


Non tamen intelligendum est : 


Ir? Ac si nulla gratia daretur, nisi suffragium B. Virginis à 
nobis expresse postularetur. Id enim esset confundere nostri 
apud B. Virginem intercessionem cum intercessione B. Virginis 
apud Deum. Maria, sicut Christus, pro nobis orare potest, quin 
id ab ea petamus, sicut Deus etiam gratias nobis elargitur, quin 
eum invocemus, uti dat infantibus qui invocare nondum pos- 
sunt. Ceteroquin ad deprecandum B. Virginem iam indigemus 
gratia ; prima igitur gratia saltem nobis advenit, quin eam po- 
stularemus. 


2? Nec ac si Mariam expresse et formaliter invocare esset 
necessarium. Necessarium quidem videri potest quandoque ad 
universalem mediatricem recurrere, non tamen necesse est 
expresse facere in singulis casibus ; sicut nec ipsum Christum 
expresse invocamus, imo in multis orationibus nec eum no- 


l. Homilia ; (P. L., CLXXXVIII, 1341-1346). Cfr. Severianus, 
De mundo opificio, or. 6 (P. G., LVL 498) ; Germanus Const. (P. G., 
XCVIII, 346) ; Richardus a S. Victore, In Cant. 23 (P. L., CXCVI, 
475). Item Leo XIII, enc. Magnae Matris Dei, 8 Sept. 1892 : « Multo 
magis nostra omnia habet cognita et perspecta, quibus ad vitam indige- 
mus praesidiis, quae impendeant publice, privatim pericula, quibus in 
angustiis, in malis versamur, quam in primis sit acris cum acerrimis 
hostibus de salute animae dimicatio : in his autem aliisve asperitatibus 
vitae, multo ipsa potest largius, et vehementius exoptat, solatium, 
robur, auxilia omne genus carissimis filiis afferre ». 

2. Apposite S. Thomas docet nomen Virginis non operari aliquid 
in Baptismo, sed eius intercessionem prodesse baptizato ad conser- 
vandam gratiam baptismalem, III, q. 60, a. 8, vel, — ut etiam dici posset, 
ad eam obtinendam, 

minamus, ut in oratione dominica vel in pluribus ab ipsa Ec- 
clesia probatis. Ceterum censeri potest ipsa semper implicite 
invocari, cum fideles orare intendant conformiter ad voluntatem 
divinam et iuxta ordinem ab ea statutum ; divina autem voluntas 
est omnes gratias, sicut a Christo, ita per intercessionem et dis- 
pensationem Mariae, in nos derivari, etiamsi explicita non adsit 
invocatio. 


3? Nec ac si, merendo aut interpellando, suam propriam re- 
demptionem meruerit aut eius fructus sibi applicuerit, et sic 
mediatrix fuerit sui ipsius, nam quamvis cooperando sit aliqua- 
liter causa propriae salutis, nemo tamen pro seipso mediator esse 
potest. Et a fortiori non potest esse mediatrix Christi, ac si 
aliquid ipsi meruerit aut applicuerit, seu tribuerit in ordine 
gratiae et salutis, cum gratia et mediatio Christi omni alia me- 
diatione praesupponatur? aut etiam ac si intercessio sua neces- 
saria esset ad determinandum Christum ut pro nobis interpellaret, 
quasi Christus ex sese paratus non esset ad interpellandum pro 
nobis 1 


198. Animadversio. — Quibusdam placet dicere 
certum, quod gratiae moraliter omnes, mediante B. Vir- 
ginis speciali interventu, nobis obveniant; quod autem 
interveniret pro singulis gratiis, et in singulis casibus, 
tantum esse piam sententiam, non stricte demonstrabilem. 
Sed ita de mediatione Virginis affirmare non sufficit 
moralis enim universalitas est terminus nimis laxus, nimiam 
habens latitudinem, ita ut si gratiarum 9/I0 vel 85/ioo 
aut forsan 8000/10000, mediante Maria, nobis obvenirent, 
adhuc dici posset moraliter omnes elargiri. Talis modus 
loquendi cum parcitate in nullo habet fundamentum. 
Unde aliter dicendum, scii, connaturaliter et generali lege 
omnes et singulas gratias, mediante Maria, nobis obvenire ; 
quia secundum ordinem divinae providentiae generali 
lege statutum est ut connaturaliter ita fiat; quin tamen 
affirmare auderemus : omnino exceptionaliter aut raris- 
sime aliter fieri non posse. 


Sicut Deus generali lege statuit habitualem gratiam gratum 
facientem infundere mediantibus sacramentis et eorum ministris, 
tamen ea lege ipse non ligatur, sed exceptionaliter posset gratiam 


l. Vide supra, p. 337. 
2. Bittremieux, o. c., II, c. 1l, p. 147. 

infundere absque sacramento, aut sacramentum conficere et 
ministrare mediante angelo, ita forsan impossibile non est illum, 
exceptionaliter omnino, gratiam elargiri sine praevio actu spe- 
cialis intercessionis ac dispositionis B. Virginis, quantumvis 
generali lege aliter statuerit; at huiusmodi exceptionis nullum 
adest indicium. Connaturalitas autem generali lege Dei confir- 
mata multo plus est quam universalitas late moralis. 


199. Mediatio B. Virginis differt a mediatione 
Sanctorum, et quidem multipliciter : a) ipsa mediatricis 
officium habet cooperandi nostrae saluti ; b) estque sup- 
plicatione omnipotens ; quare c) de iure mediationem 
exercet et ex munere curandi de omnium salute ; unde 
d) est eius mediatio universalis, nam non solum facit sed 
et ius habet faciendi, nec solum ius habet faciendi sed et 
facit. 

Dignitate scii. Matris Dei ac excellentia gratiae et me- 
ritorum, omnes Angelorum et Sanctorum ordines antecedit 
apud Deum acceptissima ; quapropter preces eius aliam 
et maiorem efficacitatem habere existimandae sunt quam 
omnes reliquorum orationes simul sumptae : « effica- 
ciores, ait S. Thomas, sunt orationes Sanctorum quantum 
Deo coniunctiores » II-II, q. 83, a. II. Quare de ea Ansel- 
mus, or. 46 : « Te tacente, nullus (sanctus) orabit, nullus 
invocabit. Te orante, omnes orabunt, omnes invocabunt ». 

Illi, disponente Dei Providentia, invocandi sunt in aliqui- 
bus casibus et ad determinatas causas ; B. Virgo ad omnes 
causas et pro singulis casibus ac personis. Illi deputantur 
singulis vicibus et de facto à nobis constituuntur pro 
nobis intercessores | ; ipsa de iure) a Deo constituta est 
perpetua mediatrix et advocata nostra. Nec oramus Sanctos 
ut apud alios intercedant, quia sunt eiusdem ordinis ; 
at eos oramus ut intercedant apud B. Virginem, omnium 
reginam et dominam. 


Quae multiplicatio intercessionis nostri ad Sanctos, Sanctorum 
ad B. Virginem et ad Christum, Christi et Virginis ad Patrem, 
ne existimetur in providentia divina superfluere inutiliter. 
Multiplicatis scii, intercessoribus, orationes nostrae fiunt Deo 


r. S. Thomas, In IV Sent., d. 45, q. 3, a. 2. 
2. S, Antoninus, Summa Theol., IV, tit. 15, c. 17, $ 4. 

gratiores et cfficaciorcs. Multiplicatis quoque causis secundis, 
potior elucet divina bonitas, eo quod operibus suis magis con- 
currere faciat illas omnes, ad invicem eas coordinando et sub- 
ordinando, ut unitas, ordo ac pulchritudo, per totam rerum 
universitatem diffundantur. 


200. Obiiciunt. — ]1? Mater non habet verum ius 
dominii in bona quae filiis aliunde obveniunt ; nec mater 
regis habet ius disponendi de bonis ipsius regis. 

Resp. : non adesse omnimodam paritatem. 


Nullus enim est rex ex ipsa sua personali constitutione ac 
nativitate ; unde nulla datur mater regis in sensu stricto, sed 
mater alicuius qui postea instituitur rex. Maria autem est mater 
Dei-Salvatoris, Regis et Domini supremi, quia Filius eius ab 
initio suae conceptionis est Deus in salutem nostram incarnatus : 
homo scii. lesus numquam fuit nisi Filius Dei. Ergo a matre, 
etiam voluntarie consentiente, habet quod ille homo sit Filius 
Dei, Salvator, haeres et rex universi ; a matre habet humanam 
carnem qua omnia salutis auxilia nobis potuit meritorie acquirere. 
Unde mater summae et regiae eius dignitatis est particeps eius- 
que operi salvatorio est cooperata, utpote quae vere genuit 
regem et salvatorem, aliqualiter causa totius eius dominii ; et 
ideo matri connaturale est ius ad participandum totum hoc Filii 
et Salyatoris dominium. 

A parentibus humani regis igitur Maria tripliciter differt 
1? quia Dei supremi regis et domini totius universi est mater, 
ipsa conceptione et generatione Filii sui, et ita intrinseco ordine, 
particeps fit eius dignitatis et ideo regii eius universalis dominii ; 
2? quia causa fuit cur hominibus salvandis bona salutis proveni- 
rent a Filio et ipse omnium salutem mereretur ; 30 quia in ac- 
quisitione illorum bonorum partes activas habuit et ipsa. 

Ex quibus connaturaliter sequitur ius maternum disponendi 
de omnibus Filii sui bonis, maxime de illis in quibus acquirendis 
habuit partem. 


2? Aliud est ius, aliud factum. Etsi B. Virgini sit aliqualc 
ius disponendi de bonis et gratüs Filii sui, ad universale 
factum inde concludi nequit, tum quia Deus supremus 
iurium dominus tale ius posset negligere, tum quia ipsa 
B. Virgo non necessario nec in omnibus suo debet iure uti. 

Resp. : Nego consequentiam. 


a) Quaestio sane esse nequit de absoluto et impraescribih 
iure, quod nulli creaturae nec ipsi Christo homini respectu Dei 

competere potest. Sola enim Deitas habet dominium supremum, 
perfectum et absolutum in omnes res creatas et omnia commu- 
tabilia bona. Et nihilominus sub Deo existunt iura particularia 
quae originem ducunt ex factis humanis, inter quae rectus cen- 
setur titulus quod causae insit ius in proprii effectus dominium, 
et agenti in connaturales fructus aut sequelas suae actionis. 
Haec iura Deus, etsi posset non attendere, sicut et miraculose 
agere potest contra ipsum ordinem rerum, suavi tamen provi- 
dentia quae se adaptat rerum naturis illa omnia servare generali 
lege omnino solet. Et ideo iura Mariae sicut Christi sancivit ; 
et ita B. Virgini facultas competit ad gratias infallibiliter 
obtinendas et generali lege elargiendas. Cuius rei, iura scii. 
Mariae a Deo agnita fuisse, testis est nobis Christiana traditio : 
quodsi Deus talia generatim negligeret iura, id merito aestimari 
posset etiam positive inconveniens. 

b) Ipsa autem B. Virgo, nova Eva, non solum potestatem et 
dominium, sed et destinationem ac officium cum Christo habet 
nos redimendi, salvandi, imo vivificandi, cui eam umquam deesse 
nefas esset asserere. 


3? Universalis mediatio non est nisi mera convenientia. 
Convenientia autem nequit esse fundamentum solidum 
doctrinae tenendae, certae, aut a fortiori dogmaticae. 

Resp. : Nego assertum, spectatis argumentis allatis. 


a) Alia est mera convenientia, ita ut oppositum etiam sit conve- 
niens ; alia est tanta convenientia, ut oppositum sit minus con- 
veniens vel et inconveniens, ut si, ait Melchior Canus, homo 
Christus non gauderet semper visione beatifica. Ita omnes ha- 
berent inconveniens, quod Christus non omnibus et singulis 
distribueret et applicaret fructus redemptionis, quos iis meruit, 
et salutis ; quantumvis tamen Deus potuisset stricte aliter sta- 
tuere. Similiter, si Maria in redemptione coadiutrix, non posset 
generaliter disponere ac applicare omnibus et singulis fructus 
et auxilia salutis, quos ipsis cum Christo acquisivit et quodam- 
modo meruit, id de se merito diceretur positive inconveniens, 
licet Deus aliter statuere potuisset. 

b) Imo plus est quam convenientia, nimirum connaturalitas. 
Connaturale est id quod a natura cuiusdam naturaliter postu- 
latur, vel cum ipsa connectitur. Connaturale est matri Dei, re- 
ginae et dominae universi, coadiutrici Redemptoris ac matri 
spirituali hominum a Deo constituae, ut dominium exerceret 
in cuncta Filii bona, maxime in illa quae acquisivit redemptione, 
et quae destinantur hominum regenerationi et vitae spirituali : 
connaturale ut, generali lege, de iis, una cum Filio, disponeret 
ac omnibus et singulis dispensaret. Deus qui providentiam rerum 
naturis conformari solet, ita generali lege agere debet, si leges 

providentiae ordinarias velit servare, nec praeter aut contra 
eas quasi miraculose agere; licet id stricte facere potuisset. 
Huius tamen innaturalis et miraculosae providentiae nullum 
adest indicium ; sed omnia quae ab Ecclesiae traditione aut a 
ratione theologica didicimus, concorditer suadent universalem 
Mariae mediationem, in sensu supra explicato. 


4? Magnis Scholasticis mediatio B. Virginis est ignota ; 
unde in theologia non videtur serio fundata, nec proinde 
adstruenda et inculcanda. 

Resp. : Silentium in casu non aequivalet negationi. Tacere 
non est negare aut excludere. Scholastici nihil asserunt 
quod mediationem B. Virginis excludat ; et si in commen- 
tariis theologicis medii aevi de ea taceant, alibi eam docent 
aut innuunt, aut principia eius ponunt. 


a3) Quodsi usque ad ultima tempora, in multis manualibus 
theologicis de ea sileant auctores, qui tamen eam agnoscunt aut 
profitentur, non tam mirum videri debet, si ita fuerit in medio 
aevo. Mansit extra theologiam, ut ita dicam, « officalem », tum 
quia non inveniebatur in Libro Sententiarum, qui per plura 
saecula erat in scholis liber textüs commentariis subiiciendus ; 
— nec connexa erat cum systema philosophico aristotelico- 
thomisticol, ex quo declarationes aut obiectiones solebant 
proponi ; — nec specialem afferebat difficultatem aut connexionem 
cum quaestione in operibus theologicis tractata. Occasionem 
non praebuit quaestio de plenitudine gratiae Christi, quia com- 
paratio cum gratia B. Virginis instituebatur sub ratione quan- 
titatis et mensurae, non sub ratione influxüs, quia gratia capitis 
est solius Christi ; nec occasionem praebuit quaestio de media- 
tione Christi, cui non specialem difficultatem afferebat me- 
diatio Mariae, sed solum difficultatem communem omni media- 
tioni subordinatae Sanctorum componendae cum una mediatione 
Christi. 





b) Alibi tamen explicite eam mediationem Mariae comme- 
morant aut etiam docent; praesertim in operibus exegeticis 
aut asceticis, ut in sermonibus, imo quandoque in operibus 
theologicis, ut Albertus M., in Mariale, et Peraldus, in opere 
de Virtutibus et Vitiis. Ceterum permagnus in theologos fuiti. 


i. Hoc dictum quidam mirati sunt, clamantes nec incarnationem 
Christi connecti cum systemate philosophico. At theologica declaratio 
incarnationis supponit notionem metaphysicam personae humanae, et 
ea ratione necessario tangit philosophiam. Nihil tale requiritur pro 
mediatione B. Virginis. 

influxus S. Bernardi, qui eam ex professo docet. Post ipsuin 
Hugo a S. Charo, in Eccl. XXIV, n-17 ; in Le. I, 28 et 42; 
S. Bonaventura, serm. 1 in Nat. D. ; etiam ipse S. Thomas, 
Exp. sal. ang.; serm. in Nat. B. V., et 32 de Ann. ex ep., 
eam agnoscunt et docent; atque alii plures. 


c) Etsi magni theologi eam negarent aut ignorarent, non ideo 
neganda est. 

Etiam immaculatam conceptionem plerumque non admiserunt ; 
quae tamen posteriori tempore clare fuit manifestata. Sic et 
mediatio Virginis, rationibus melius inspectis, progrediente 
theologia, posset fieri decursu temporis manifestior atque certior. 


201. Definibilitas universalis mediationis M atris 
Dei. — Omnibus supra dictis sedulo perpensis, dicendum 
mediationem B. Virginis universalem posse ab Ecclesia 
definiri, non tantum ut certam, quia antiqua traditione, 
legitime et organice evoluta, et praedicatione universali 
mens Ecclesiae sufficienter est manifesta, sed etiam tam- 
quam veritatem dogmaticam et dogma fidei. 

Dici enim potest aequivalenter revelata in Novae Evae 
dogmate, quo mulier protoparentibus praenuntiata dicenda 
est cum Semine causa tum redemptionis ac salutis, tum 
vitae spiritualis ad singulos transmissionis, vera mater 
viventium facta, sicut prima Eva fuit causa et primae 
transgressionis et etiam transmissionis peccati ac mortis. 
Quod Virginis munus, iuxta Scripturas, quoad substan- 
tiam protoparentibus promissum et a prophetis rursus 
annuntiatum, in Evangelio historicis factis describitur, 
ac Traditione usque ad perfectum conceptum plenius 
evolvitur et declaratur. 

Insuper in eodem Novae Evae dogmate revelata, univer- 
salis eiusmodi mediatio dici debet, quia omnia, quotquot 
sunt, indicia concurrunt ad id stabiliendum, videlicet 
nexus huius doctrinae cum aliis veritatibus, scii, dignis- 
simae matris Dei, eius participationis in opere salvatorio, 
eius quoque missionis maternae ad alios homines, ad 
quarum veritatum pertinet integrationem ; — perpetua 
in Traditione consociatio, qua inseparabiles prorsus in 
toto negotio salutis appareant Christus et eius mater ; — 
opus cui cooperata est B. Virgo salvatorium in Traditione 

intellectum de toto sine distinctione negotio sanctificationis 
et salutis usque ad ultimum perducto terminum ; — pro- 
gressus doctrinae traditionalis in formales et explicitiores, 
iam per longa tempora moraliter unanimes, declarationes, 
quo progressu sub Spiritu veritatis habito patet illum esse 
sensum legitimum veritatis primitus revelatae ; — vox 
tandem Liturgiae obvie intellecta ; — et universalis fide- 
lium sensus. 

Quibus perspectis, dicendum videtur iam sufficienter 
constare, non solum Mariam cooperatam esse ipsi redem- 
ptioni in reparando peccato et acquirendis auxiliis salutis, 
ac reapse pro omnibus intercedere, et in distribuendis 
gratiis esse potentissimam  mediatricem, — quae extra 
dubium ad fidem pertinent, — sed hoc modo mediatricem 
agere etiam in omnibus dispensandis auxili : generali 
scii, lege, iuxta divinam ordinationem. 


Nequaquam id definiendum reputetur impossibile. 

Magis impugnata fuit immaculata conceptio, a theologis scii, 
maximi nominis et argumentis apparenter validioribus, et nihil- 
ominus in veritatibus revelatis ab initio affirmatis erat implicite 
contenta tamquam formalis pars aut elementum intégrale ; 
sed id nondum perspiciebant sufficienter. Et tamen postea fuit 
unanimiter agnita, iam ante solemnem definitionem. 


Minus certa videri potest, utpote in antiqua traditione minus 
fundata atque argumentis munita minus fundamentalibus, cor- 
poralis assumptio B. Virginis, et tamen omnes fere, quotquot 
sunt, hodie tenent esse definibilem, ac proxime definiendam 
sperant. 


Ad differentiam immaculatae conceptionis matris Dei, aut 
eius assumptionis, universalis mediatio B. Virginis longe minus 
fuit impugnata, et, orta dubii haesitatione, semper mansit 
certius in traditione ac universalius affirmata, atque conscientia 
fidelium magis perspecta. Unde eius definitio merito exoptari 
potest; atque eam exoptamus, quia nata erit praestantiam ac 
providentiam Matris Dei in toto ordine salutis quammaxime 
in lucem ponere et manifestare, atque devotionem promo- 
vere fidelium omniumque hominum salutem. 

QUAESTIO TERTIA. 


MATER DEI EST REGINA 
CUNCTORUM ANGELORUM ET SANCTORUM, 
COELI ET TERRAE, ATQUE TOTIUS UNIVERSI. 


202. Status quaestionis. — B. Virgo Maria non 
solum est mater et mediatrix, sed et regina nostra, nec 
hominum solum, sed et angelorum, imo omnium crea- 
turarum, coeli et terrae, ac totius universi. 

Quod posset male intelligi, si sumeretur sensu absoluto 
ac si B. Virgo esset dea : est enim attributum divinum 
regere, et dominari toti universo, quod soli Deo ratione na- 
turae convenit. Unde B. Virgini non potest competere 
dominium supremum et per essentiam, sed solum sub- 
ordinatum et participatum. Christus enim, non solum ut 
Deus, sed etiam ut homo, ratione personae et ratione operis, 
est rex omnium Angelorum et Sanctorum, tum ob unionem 
suam hypostaticam, tum ob victoriam in redemptione 
reportatam, ac meritum inde acquisitum, tum etiam ob 
consecrationem et investituram a Patre, qui illum regem 
constituit super universa. Quibus titulis non repugnat 
humanam Dei matrem participare. 

Hinc quaeritur an B. Virgo regina merito vocari possit, 
et quidem a) quali vel et proprio sensu ; b) propter quas- 
nam rationes, et c) cum quanam certitudine id teneatur 
aut asseri possit. 


203.M ater Dei-hominis, in coelis assumpta, 
merito coronata fuit vera et proprie dicta regina 
cunctorum Angelorum et Sanctorum, omnium 
creaturarum et totius universi, non quidem essen- 
tialiter, sed participative, nec principaliter, sed 
subordinate ad Christum. — Dicitur : 

1? Vera et proprie dicta regina. Non solum sensu im- 
proprio, ratione dignitatis et eminentiae, quatenus om- 
nibus creaturis superior existit qualitatibus suis et excel- 
lentia, et omnium est prima et suprema quasi princeps 

seu rex ; — aut sensu latiore, quo mater regis vel uxor 
vocetur regina ; — sed sensu proprio et stricto, quatenus 
dotata est auctoritate et potestate regia, nec mero pri- 
matu honoris, sed vera potestate jurisdictionis aut dominii, 
cui omnes oportet servire et subordinari, quia domina- 
tionem suam aliis imponere potest ac eos iure regere et 
gubernare subiectos. 

2? Non essentialiter sed participative. Solus Deus est rex 
absolute, et dominus omnium creaturarum, et per essen- 
tiam. Omnis creatura nequit esse rex aliorum et dominus, 
aut universi, nisi per participationem perfectionis divinae. 

30 Non principaliter sed subordinate. Christus enim, Dcus- 
homo, constitutus est a Deo rex universi, cui omnes creatae 
potestates omnium saeculorum subduntur, et a quo omnes 
participant. Cui proin et B. Maria perfecte subditur ; 
unde nequit dici regina, eo sensu quo in temporalibus 
fuit Victoria in Anglia, et est Gulielmina in Neerlandia, 
quia semper supra se habet regem : non solum Deum 
aeternum, sed et temporalem, hominem Christum, qui 
primas partes habet in regno totius universi, et cuius po- 
testatis et regiminis tantum est particeps. 

Dignitas et potestas regia B. Virginis non solum ex 
solidis considerationibus theologicis constat, sed etiam a 
Traditione et ab Ecclesiae praedicatione ac Liturgia fuit 
agnital. 


o 


I? Patres id tradunt, prius implicite, agnoscentes Matrem 
Dei super omnia elevatam ; dein ab iis explicite Maria vocatur : 

Domina: ita Ephraem(1H gr.,p. 534,536, 545,548; syr. p.415) ; 
Sophronius, or. de Angel, excel., 3 ; loannes Dam., de F. orth. 
IV, c. 14 : eo ipso domina omnium rerum creatarum, cum Crea- 
toris mater existit; hom. 2 in Dorm. : quae omnibus conditis 
rebus dominatur... : res quippe omnes conditas Filius matri man- 
cipavit; Germanus Const., hom. 2 in Praes. ; f et 3ain Dorm. ; 
in S. Zonam. 

Regina : ita ps.-Methodius, serm. de Sim. et Anna ; regina uni- 
versorum : Germanus Const., hom. 1| in Praes. ; aperte regnatura .i. 


i. Vide Deckers, Het feit van Maria's Koningschap, in De Standaard 
van Maria, 1926-1927 ; Koenders, Maria in den Eeredienst der Katho- 
lieke Kerk, Amsterdam ; De Gruyter, De B. Maria Regina, Buscoduci, 
1934 ; Maria Koningin, in Mariale Dagen, Tongerloo, 1935 ; Garünaux, 
La Royauté de Marie, Paris, 1935 ; Nicolas, La Vierge reine, in Rev. 
Thom., 1939. 

loannes Dam., hom. 3 in Dorm.; regina generis humani, 
regina universorum hominum: Andreas Cret, hom. 2 et 3 in 
Dorm.; regina universitatis, regina pacis conciliatrix : Tarasius, 
or. in Deip. Praes. ; regnatrix: loannes Geom., hym. 4 in Deip. 

Regina et domina: ita ps.-Athanasius, serm. in Ann. Deip. ; 
loannes Dam., hom. | in Dorm.; regina ac domina universi: 
Theodorus Stud., hom. in Dorm. Deip. 


Pariter in Occidente vocatur : 

Domina: ita Petrus Chrys., serm. 142 ; Ildephonsus, de Perp. 
Virg.,c. 12; Beda Ven., in Le. I; Anselmus, or. 52; domina rerum, 
singula congenitae dignitati per illam quam meruit gratiam resti- 
tuendo : ita Eadmerus, de Excel. Virg. c. 11 ; domina coelestium, 
terrestrium et infernorum... eia! domina Maria, adiuva nos, ut 
tua gubernatione et dominatione filialiter gubernemur: ita Con- 
radus, Speculum B. M., V. 1. 3. 

Regina, regina polorum, regina nostrae salutis: ita Alcuinus, 
carm. 86, I2I, 134, 173, 203 ; regina mundi: ita Petrus Dam., 
hymn, in Ann. B. M. V. ; in coelis regina Sanctorum... et in 
terris regina regnorum... regina coelorum totum iure possidens 
filii regnum: ita. Rupertus, in Cant. 1l. 3,0.4; regina nostra, 
regina coelorum : ita Bernardus, serm. in Ass. ; coelorum imperatrix, 
dominatrix Angelorum : ita Petrus Ven. 

Regina et domina : ita serm. 44 inter opera Petri Dam. ; Ber- 
nardus, serm. in Ass. et in Dom. infra Oct. Ass. ; regina angelorum 
et domina, regina coelestium potestatum, coeli et terrae possidens 
principatum: ita Petrus Bles., serm. 33 et 34 ; domina angelorum, 
regina eorum qui exultant in coelis, domina omnium creaturarum : 
ita Bonaventura, serm. 4 de Ass. ; mater Domini et ideo domina : 
ita Thomas Aq. exp. Sal. Ang ; B. Virgo assumpta est in salutis 
auxilium et in regni consortium !... habet coronam regni trium- 
phantis et militantis Ecclesiae, unde... est regina et domina ange- 
lorum..., imperatrix totius mundi... ; in ipsa est plenitudo potestatis 
coelestis perpetuo ex auctoritate ordinaria. .; legitima dominandi 
potestas ad ligandum et solvendum per imperium... totam habet 
B. Virgo potestatem in coelo, in purgatorio et in inferno... Ab eodem 
dominio et regno a quo Filius nomen accepit regis, et ipsa regina... 
Illa proprie diceretur regina Franciae, quae domina vere et iure 
esset omnium quae sunt in Francia ; sed B. Virgo vere et iure et 
proprie est domina omnium quae sunt in misericordia Dei, ergo 
proprie est regina misericordiae... ipsa enim eiusdem regni regina 
est cuius ipse est rex: ia Albertus M., Mariale, q. 43, $ 2; 
158, 162, 165. Similia habent Gerson, Ruusbroeck, Bernardinus 
Sen., Dionysius Carth., Petrus Canisius, Suarez, Lud. Grignion 
de Monfort, S. Alphonsus. 


20 Pontifices ita docent : Gregorius II, in ep. ad Germ. Const, 
lecta in Cone. oec. VII (Nie. II, a. 787) ait : omnium domina, 

quem modum loquendi admittit Concilium atque vindicat 
imagines dominae nostrae. Sixtus IV, Const. Cum praeexcclsa, 
ait : regina coelorum. Leo XIII : regina et domina universorum 
(enc. lucunda semper), regina universorum (enc. Fidentem), quae 
tenetur in regendis hominibus iuvandisque ad aeterna... et dum eam 
superi et mundani regni manet corona quod invicta futura sit 
regina martyrum, sic in coelesti Dei civitate per aeternitatem 
omnem coronata assidebit ad Filium (enc. Magnae Dei Matris), 
regina apostolorum... cuius est advigilare Ecclesiae... et gratiae 
ex redemptione derivandae esse administra cum pene immensa 
potestate (enc. Adiutricem populi). Quare Pius X : Maria adstat 
regina a dextris eius (enc. Ad diem illum). 


3? Liturgia romana proclamat Mariam reginam et dominam : 
Salve Regina ; Ave regina coelorum, domina Angelorum ; Regina 
coeli; Domina nostra ; Gloriosa regina mundi, intercede pro nobis 
ad Dominum ; Coeli regina et mundi domina ; regina nostra ; 
regina mundi; regina omnium Sanctorum; assumpta ad regna 
coelestia, throno propinqua Filii, cunctis creatis imperat, etc. 

Ceterum etiam Liturgiae orientales idem profitentur : Maria 
est regina vera, vere regina (liturg. copt. et aethiop.), regina 
nostra (lit. S. Chrys. et S. lac.), domina nostra (lit. S. lac., S. Bas., 
S. Chrys., et Maronit.), domina totius creationis (lit. S. Chrys.). 

Quod si quis eam veram reginam esse negaret, id haberetur 
tamquam scandalosum. 


4? Considerationes theologicae sunt ex triplici titulo, scii, ex 
eo quod Maria est a) mater Dei-hominis, b) mater et adiutrix 
Redemptoris, c) affinis tribus personis SS. Trinitatis, ad quas 
speciales habet relationes. 


204. Primus titulus est ex eo quod Maaria est 
Mater Dei-hominis. — Christus ut hic homo, ratione 
unionis hypostaticae, vere est rex et dominus universi, 
quia, etiam ut hic homo, Filius est Dei naturalis, et ideo 
haeres universi, utpote per quem omnia facta sunt et Deus 
fecit et saecula. Sed Mater Dei-hominis pertinet ad ordinem 
unionis hypostaticae, et participat de dignitate Filii Dei 
divina maternitas enim, sicut unio hypostatica, termi- 
natur ad idem esse eiusdem personae divinae. Ergo, sicut 
hic homo Christus, ita debet mater eius connaturaliter 
participare de regno et dominio eius in universum, et ideo 
vere est regina universi : per participationem tamen a 
Christo et subordinationem ad Christum. 


Mariologia. — 25. 

Hinc : i? lure materno in Filium disponit de omnibus quae 
ex nativitate inseparabiliter et essentialiter obveniunt Filio et 
ipse possidet. 

2? Gratitudine filiali enim Christus movetur ut matrem reddat 
participem regni et dominii, quod tantum dependenter a matris 
consensu, potuit etiam ut homo possidere et exercere. 

3? Sicut mater vel uxor regis quandoque aliquam in regno 
exercet iurisdictionem benevolentiae et charitatis (III Reg. II, 
9 ; Esth. IL, 17; V, 3), ita B. Virgo, Mater Verbi incarnati et 
sponsa, potestatem quamdam et iurisdictionem exercet bene- 
volentiae et misericordiae in regno Christi, quasi ad regni di- 
midium vocata, scii, misericordiae, dum Christus dicitur alterum 
dimidium sibi reservare, iustitiae. 


205. Alter titulus est ex eo quod Maria est sponsa 
Verbi incarnati, mater et adiutrix Dei-Redem ptoris. 
— Christus non solum est rex universorum, ut Filius Dei 
naturalis, ratione unionis hypostaticae, sed etiam specia- 
liter est rex hominum, quia victoria sua eripuit eos e po- 
testate et regno diaboli, et transtulit in suam potestatem 
et regnum ; imo et rex angelorum, qui omnibus superior 
existens, formam servi accipiens et humilians se in pas- 
sione et morte, obediens factus usque ad mortem, mortem 
autem crucis, meruit super omnes exaltari et glorificari 
ut rex totius universi (Phil. II, 8, 9). 

Sed B. Virgo Maria partem habuit in redemptione et 
victoria Christi ; imo  humiliationibus, laboribus et 
passioni Filii sui sese coniunxit. 

Ergo et connaturaliter participare debet de potestate 
et regno Christi, et sic vere est regina hominum et 
angelorum. 


Sicut totum universum est subordinandum, nec solum ange- 
los et homines, ideo consequuntur Christus et B. Virgo regnum 
universi. 


206. Tertius titulus est ex eo quod Maria affini- 
tatem habet et relationes ad tres personas divinas 
SSae Trinitatis. — Est enim Filia praedilecta et primo- 
genita Patris, omnibus gratiis ac privilegiis dotata, Mater 
dilectissima Filii, Sponsa praeelecta Spiritus Sancti. 


a) Pater est rex universi; cuius B. Virgo est filia prae- 

dilecta et primogenita. Ergo sicut Christus est rex et 
gubernator universi, et ius habet ad haereditatem Patris 
quia Filius Dei unigenitus ; ita convenit quod B. Virgo 
sit regina participans regnum et prae aliis titulum habeat 
participandi haereditatem Patris, eo quod singulari titulo 
sit prima inter filias eius adoptivas. 

b) Filius est rex. B. Virgo Maria est mater Filii, quae 
in omnibus ipsi unita, ac per totam vitam, passionem et 
mortem intime coniuncta, omnibus illius est particeps. 
Ergo et convenit quod ipsi sit coniuncta in glorificatione 
et potestate regendi ac universali dominio. 

c) B. Virgo Spiritus sancti sponsa proclamatur. Sed 
inter sponsum et sponsam omnia sunt communia. Ergo 
et Spiritus sanctus convenienter communicat Mariae suam 
potestatem, regimen, et dominium in universum, prae- 
sertim in bona supernaturalia, gratias et dona sanctificantia. 


Ceterum Maria, iuxta ordinationem divinae praedestinatio- 
nis, una cum Christo est finis totius universi ; ergo convenit 
quod una cum Christo exerceat regnum, potestatem et dominium 
in totum universum, in cunctos homines et angelos ac omnes 
creaturas, in coelum et in terram. 


207. Reginam Virginem multis diversis appel- 
lationibus Ecclesia designat, ob speciales quoque 
titulos superioritatis quos ipsi com petere est asse- 
rendum. — In specie vocatur : 


Regina Angelorum, quia ipsis Angelis est purior, missio eius 
ad homines, utpote Matris Dei et Redemptoris, est excellentior, 
atque in obediendo divinis mandatis est promptior et perfectior. 

Regina Patriarcharum : isti fide in Christum venturum justi- 
ficati, adventum eius fervidis orationibus desiderabant et pete- 
bant; Maria summa puritate et charitate ac ferventioribus 
desideriis Christum in terras attraxit, atque fide maiori et per- 
fectiori credidit, angelo dicenti se in sinu gestare ipsum Deum 
Salvatorem. 

Regina Prophetarum : ipsi annuntiarunt Christum venturum, 
Maria excellentius prophetavit : Beatam me dicent omnes gene- 
rationes, quia fecit mihi Dominus magna, qui potens est. 

Regina Apostolorum et Evangelistarum : ipsi a Deo electi fuere 
ad nos docendum veritates fidei, Maria de mysteriis Christi 
instruere ipsos apostolos potuit, et suis precibus obtinuit des- 
censum in ipsos Spiritus sancti. 

Regina Martyrum, cui eminentius competunt martyris qua- 
litates, cum ingentioribus animi affecta fuerit doloribus, quibus 
nullae, passione Salvatoris excepta, fuerunt aequales 

a) ratione causae, quae fuit ipsa passio Filii dilectissimi, ac- 
cumulatio criminum totius humanitatis, atque hominum ingens 
ingratitudo, qua multis passio Filii inutilis evaderet ; 

b) ratione subtecti, propter perfectiorem complexionem cor- 
poris sui atque maiorem sensibilitatem animae ; 

€) ratione modi, propter intensiorem amorem Dei, vehemen- 
tiorem amorem maternum, puriorem absque consolatione dolo- 
rem, et maiorem finem : expiationem peccatorum totius humani 
generis et acquisitionem gratiarum pro omnibus ; 

d) demum ratione durationis, quia inde a conceptione Salva- 
toris ac prophetia Simeonis, durante vita passa est et doloris 
culmen attigit in morte Filii. 

Regina Confessorum et Doctorum, quia Verbum, in sinu suo 
incarnatum filium, devote confessa est, ac durante vita eius, 
imo et morte eius, confiteri non cessavit. 

Regina Virginum, quia virginitatem omnimodam, in conceptu 
et partu a Deo conservatam, in perpetuum perfectissime servavit. 

Regina Sanctorum omnium, quippe quae dignitate Matris Dei, 
perfectione gratiae et gloriae, maiori puritate et eminentiore 
virtute, ac altiore missione omnes praecellit. 

Regina Ecclesiae, simul ac fidelium, quia ipsi advigilat eamque 
regere et gubernare, una cum Christo, est constituta. 

Regina vitae ac mortis: mortis, quia cum Christo regnum 
mortis destruxit, atque ipsa, brevi post decessum, suscitata 
est immortalis ; vitae, quia cum Christo, regnum vitae stabilire 
valuit, ac veram divinae gratiae vitam nobis communicare 
atque aeternam. 


208. Obiicitur: Mater regis non est connaturaliter regina ; 
ergo nec mater Dei regis. 

Resp. : Nego paritatem. Uti iam diximus, nulla est vere mater 
regis in sensu stricto, quia nullus a nativitate habet quod sit rex, 
sed dein instituitur. Maria autem vere est Mater-Dei-Salvatoris 
et Regis, quia Filius eius ab initio suae conceptionis est Deus in 
salutem nostri incarnatus, homo lesus qui numquam fuit nisi 
Filius Dei. Ergo a matre habet, eta consensu matris, quod ille 
homo sit Filius Dei, Salvator et Rex universi. Unde Maria vere 
genuit Regem et Salvatorem, et ita est aliqualiter causa totius 
eius dominii, prout illud est in humana Christi natura exercen- 
dum. Quare matri connaturale est ius ad participandum totum 
hoc Filii Salvatoris dominium. 


209. Corollaria. — i? Munus regium Mariae conci- 
piendum est ad analogiam regiminis et gubernationis 

Christi, cuius ipsa est particeps. Christus rex totam 
societatem perfectam Ecclesiae ac totius humanitatis regit 
atque ordinat ad finem communem,tum potestate legisla- 
tiva, proponendo doctrinam revelatam, ostendendo viam 
salutis et perfectionis verbo et exemplo, promulgando 
legem Dei, tum potestate iudiciaria et exeeutiva : id autem 
fecit non solum externe proponendo et promulgando 
legem novam ac doctrinam revelatam, sed et interne, 
infundendo lumen fidei, gratiam, charitatem, et virtutes. 
Et hoc eo magis verum est, quod lex nova principaliter est 
gratia, interna illuminatione indicans quid sit faciendum 
in ordine ad vitam aeternam, et ad hoc suaviter inclinans ; 
secundario in externa promulgationel. B. Virgo est par- 
ticeps regiminis et gubernationis Ecclesiae, et huius or- 
dinationis ad finem communem ; et quidem principaliter 
interne, dum causa est quod omnes gratiae hominibus 
dispensentur ac obveniant et munus habet eos ordinandi 
per gratiam et charitatem ad finem communem ; secun- 
dario, etiam externe, verbis erudiendo ipsos apostolos 
quoad mysteria revelata, exemplo vero operis ostendendo 
omnibus viam salutis et perfectionis. Non tamen videtur 
specialiter participasse potentiae iudiciariae, aut exeeutivae 
quae vocari solet coactiva quaeque est in inflictione poe- 
narum : Maria, non est regina iustitiae, sed misericordiae. 


2? A momento incarnationis et divinae maternitatis, 
Mater Dei habet ius radicale ad regnum. At, secundum 
dispositiones divinae providentiae, debuit illud etiam 
mereri sua coniunctione cum Christo et compassione. 
Quare exercere plene non debuit, nisi a momento quo in 
coelis Filio glorioso unita, tamquem regina universorum 
est constituta. 


3? Exercitium tamen limitatum est, sicut in Christo. 
Regnum eius enim primario est potius spirituale quam 
temporale, supernaturale quam naturale. Hinc a) primario 
exercet dominium et potestatem in gratias et bona spiri- 
tualia, quae de se spectant ad salutem, secundario etiam 


i, S. Thomas, T-TI, q. 106, a. i, 

in naturalia ut ad salutem ordinari possunt ; b) potestas 
directe est in spiritualia, indirecte in temporalia ; directum 
tamen dominium in temporalia de iure adest et in actu 
primo, non autem ordinario, quoad exercitium, nam, ut 
Christus ait, Io. XVIII, 36 : Regnum meum non est de hoc 
mundo. Cfr. S. Thomas, III, q. 59, a. 4, ad Il. 


40 Christus videtur sibi exclusive reservasse regnum 
iustitiae, secundum Io. V, 22, 27 et Act. X, 42 ; B. Vir- 
ginem reddidit participem regni misericordiae, in quantum 
est mediatrix omnium gratiarum, unde dicitur a Christo 
obtinuisse dimidium regni in terris. 


5? In purgatorio Maria quoque regnum exercet, non 
tamen cum eadem plenitudine potestatis : non enim valet 
directe animas liberare, aut eis subvenire ac minuere 
poenas ; sed tantum indirecte, fidelibus ope gratiae 
inspirando ac eos movendo ut suffragia offerrent pro 
animabus, deprecando Deum ut oblata suffragia velit iis 
applicare, aut nomine Dei ea dispositive applicando, vel 
et animas aliter consolando. In daemones quoque, qui 
agnoscentes potentiam eius, contremiscunt, nam impu- 
gnationes eorum frangere potest, tentationes debellare, 
ac de insidüs triumphare. In angelos, qui ipsi subser- 
viunt, quibus manifestat Christi voluntatem et imperium, 
quique ipsi ministrare parati sunt. 

Beatos regit, nam eorum gloria essentialis pendet a 
gratia quam iis procuravit Maria; gloria autem acci- 
dentalis eorum, sicut et angelorum, crescit per Mariam : 
communicatione revelationum et scientiae, gaudio ex eius 
aspectu ac praesentia, et ex animis illius interventu sal- 
vatis aut triumphis Ecclesiae procuratis, dignitate, gloria 
et honore ex eius famulatu obtentis. 


210. Animad versio. — Mariae in coelis est gloria acciden- 
talis : ex assumptione corporis gloriosi, gloria relucentis et 
splendore reginae coelorum dignis,—ex alto dominio regali quod 
ipsi competit in omnes creaturas etiam irrationales, — ex regno 
universi et potestate jurisdictionis quam exercet in cunctos 
Angelos et Sanctos, qui omnes parati sunt ad serviendum altis- 
simae reginae atque obediendum. 


IVe PARS. 


DE NOSTRA AD 
B. VIRGINEM HABITUDINE 


seu de 


NOSTRIS ERGA MATREM DEI OFFICIIS. 


2ii. Materia tractanda. — Ex omnibus supra dictis 


patet B. Virgini competere singularem excellentiam 
superioritatem, tum ob dignitatem Matris Dei, tum 
propriam sanctitatem eximiam et perfectionem, tum 
praeclara munera erga nos suscepta ; unde ipsi quoque 


et 
ob 
ob 
est 


ius ad nostra erga eam officia. Debemus scilicet ipsi : 


a) venerationem et reverentiam, ob  superipritatem 
excellentiam, maxime ob dignitatem Matris Dei ; 


et 


b) fiduciam et invocationem, quia potentissima et miseri- 


cordissima mediatrix ad Deum ; 


c) quae duo supponunt amorem, erga Matrem Dei per- 


fectissimam, et quidem filialem, quia Mater Dei 
et mater nostra spiritualis ; 


est 


d) atque connaturaliter incitant ad imitationem eius vir- 


tutum et sanctitatis. 


Quae omnia uno nomine veniunt cultus nostri, qui 


ob 


singularem rationem qua ipsi debetur, vocari solet hyper- 


dulia. 


Hinc dicemus de ipso cultu hyperduliae ; — de prae- 
cipuis festis, de principalibus orationibus et de notioribus 
devotionibus dicendum relinquimus historicis et asceticis. 

QUAESTIO UNICA. 


DE IPSO CULTU HYPERDULIAE. 


212. Quid cultus, et quotuplex eius divisio. — 
Cultus est honor cum submissione et agnitione depen- 
dentiae alicui exhibitus superiori et excellentiori : superior 
enim exhibet inferiori honorem, non cultum, v. g. Deus 
honorat sanctos, magister discipulos, non colit. Honor 
autem est testificatio seu protestatio de excellentia bonitatis 
alterius, signum aestimationis quod alteri ob eius excel- 
lentiam exhibemus. Ergo cultus est testificatio quaedam 
submissionis ad agnitionem excellentiae alterius, protestatio 
ipsius excellentiae et nostrae ad ipsum submissionis. 

Cultus multiplex est et diversus : alius est latriae, alius 
duliae ; alius mere internus, alius etiam externus ; alius 
absolutus, alius relativus. 

Ratione diversae excellentiae, quae est terminus for- 
malis, distinguitur cultus supremus seu latriae, qui debetur 
Deo ob increatam suam excellentiam infinitam, et est 
testificatio ad agnitionem excellentiae primi principii, ac 
signum submissionis nostrae ad supremum dominum ; 
— et cultus duliae, qui exhibetur creaturis ob variam 
earum excellentiam finitam, quae invenitur in patre, 
rege, duce, magistro, sapienti, sancto, etc. ; unde distin- 
guitur in varias species, v. g. dulia civilis, dulia sacra, 
dulia naturalis, dulia supernaturalis, etc. 

Nomine Ayperduliae (1i. e. suprema dulia) quandoque 
venit omnis dulia supernaturalis, utpote aliis praestantior, 
at ordinario illud reservatur supremae duliae supernatural! 
quae singulari et eminenti ratione debetur B. Virgini. 

Cultus duliae supernaturalis, ob excellentiam a Deo 
supernaturaliter participatam, est religiosus et divino cultui 
subordinate, sive ex impulsu religionis fiat, ut si Deus 
in suis sanctis honoretur, sive fiat ob finem religionis, ut 
si sancti colantur in honorem Dei : ita cultus sanctorum 
in honorem Dei redundat. 

Ratione diversi modi quo cultus terminatur ad obiectum, 


HYTERDULIAli DIGNA 393 


distinguitur cultus absolutus, qui alicui exhibetur ob ex- 
cellentiam ipsi propriam et intrinsecam, sive cum ipso 
identificetur, ut in Deo, sive ipsi inhaereat, ut gratia 
sanctis, sive ipsi substantialiter uniatur, ut manus homini : 
ita colimus Deum, Christum, Sanctos ad agnitionem ex- 
cellentiae ipsis propriae, ita ut cultus de se ibi sistat et 
terminetur ; — et relativus, qui exhibetur alicui ob excel- 
lentiam extrinsecam quae ipsi non inest, sed inest alteri 
ad quem relationem habet repraesentationis aut connexio- 
nis : ità colimus nomen Dei, imagines sacras, crucem 
Christi, instrumenta passionis, reliquias, etc., ita ut cultus 
non ibi sistat sed ad eum quem repraesentant transeat. 

Ratione modi quo exercetur aut manifestatur, cultus 
est mere internus, qui exhibetur actibus internis animae, 
mentis et cordis, intellectüs et voluntatis ; — et externus, 
qui exhibetur etiam actibus corporis externis, scii, oris 
aut operis, tamquam signum quo cultus internus mani- 
festatur, medium quo excitatur et fovetur, effectus quo 
completur vel et collective aut socialiter Deus honoratur 
aut Sanctus ; unde est sensibilis expressio cultüs inte- 
rioris. 

lamvero quaeritur an et quonam cultu B. Virgo sit co- 
lenda, et utrum cultus ipsi debitus sit ipsi proprius ac 
diversae specieil. 


213. Errores. — Circa cultum B. Virginis erraverunt 
plures : 


A. Per excessum, plus aequo eam extollentes et divinos 
honores ipsi tribuentes, scii. Collyridiani qui, teste Epi- 
phanio, Haer. 78-79, eam ut altioris naturae ac deam cole- 
bant, eique collyridos in sacrificium offerebant.i. 


i. Videri possunt Haine, De Hyperdulia, Lovanii, 1864; Lépicier, 
O0. C., p. 3,c. 2, a. 2; Van Crombrugghe, o. c., c. 6 ; Combalot, Le 
culte de la bienheureuse Vierge Marie; de Rossi, Imagini seelte della 
B. Maria Virgine dalle Catacombe Romana ; Roma soterranea cristiana; 
V. Lehner, Die Marienverehrung in den ersten Jahrhunderten ; Mar ucci, 
Éléments d'archéologie chrétienne; Liell, Die Darstellungen der allers. 
Jungfrau auf den Kunstdenkmdler der Katakomben ; Wilpert, bulla 
imagini di Maria nelle Catacombe ; Roma soterranea, le pitture dalle 
Catacombe romane ; Bartmann, Marienkultus ; Campana, Maria ntl 
Culto cattolico, 1933. 

B. Per defectum, illius cultui detrahentes, aut nimis 
dimisse de ea sentientes : 


I? Antidicomarianitae, qui omnem B. Virginis cultum 
proscribendum existimabant, de quibus Epiphanius, Haer. 
TT-T8- 

2? Protestantes plerumque, dum cultum quem catholici 
B. Mariae reddunt, impugnant ut superstitiosum, illuso- 
rium vel et omnino idololatricum. 


3? Protestantes liberales et Rationalistae, qui cultum 
B. Virginis in primitiva Ecclesia dicunt plane ignotum, 
ex cultu dearum paganarum ortum, atque ad marialatriam 
directe conducens. 


214. Mater Dei nullatenus coli potest cultu latriae 


absoluto ; nec etiam relativo, saltem convenienter. 


Za pars est certissima et de fide, ex praedicatione univer- 
sali et ordinario magisterio : B. Virginem non esse colendam 
cultu latriae absoluto. Etenim : 


Cultus latriae absolutus exhibetur illi qui habet in se 
excellentiam entitative et simpliciter infinitam, et supre- 
mum atque plenarium et principale dominium respectu 
omnis et totius creaturae, quae totaliter subiacet eius 
potestati ; unde soli debetur primo principio, a quo totum 
submittitur quod est in homine, et homo dependet in 
quantum est ens '. 

Sed solus Deus est primum ens entitative infinitum, à 
quo, ut a primo principio et supremo domino, omne id 
quod in omni re invenitur, absolute dependet; nequaquam 
autem B. Virgo, quae est ens simpliciter finitum, ac do- 
minium non habet nisi a Deo participatum. 

Ergo cultus latriae absolutus soli Deo debetur ; nec ulli 
creaturae, etiam nobilissimae qualis est B. Virgo, prae- 
stari potest. 


Hinc Augustinus, c. Faustum, l. XX, c. 21 : « Illo cultu, quae 
graece latria dicitur, latine uno verbo dici non potest, cum sit 
quaedam proprie divinitati debita servitus, nec colimus, nec 


1. S. Thomas, II-IL, q. 103, a. 3. 


HYPERDULIAE DIGNA 395 


colendum docemus, nisi unum Deum. Cum autem ad hunc 
cultum pertineat oblatio sacrificii, unde idololatria dicitur eorum 
qui hoc etiam idolis exhibent ; nullo modo tale aliquid offerimus 
aut offerendum praecipimus, vel cuiquam martyri, vel cuiquam 
sanctae animae vel cuiquam angelo ». 

Et Epiphanius, Haer. 79 : « Quis prophetarum umquam, vel 
hominem adorari nedum mulierem permisit? Quamvis enim 
selectum quoddam vas atque eximium sit, nihilominus mulier 
est, eiusdemque naturae, licet animo atque sensu amplissimis 
honoribus affecta sit... Sanctum erat Mariae corpus, fateor, non 
tamen Deus illa fuit; eadem et Virgo extitit, minime tamen 
nobis ad adorandum proposita, sed eum adorans ipsum qui a 
sua carne genitus, e coelo de paterno sinu descenderat... Hono- 
retur sane Maria, Pater vero, Filius et Spiritus Sanctus adoren- 
tur. Mariam adorare nemo velit. Non enim mulieri, ac ne viro 
quidem, sed uni Deo mysterium illud cultusque tribuitur, adeo 
ut nec angeli ipsi tanto honori pares esse videantur... Itaque 
quamvis optima fuerit ac sancta et honore dignissima, non id- 
circo tamen adoratione prosequenda ». 


II&. Pars est sententia communis: B. Virginem nec con- 
venienter esse colendam cultu latriae relativo, in quantum 
specialem habitudinem habet ad Deum ob specialem 
assimilationem, aut contactum physicum quem habet 
cum Verbo incarnato, quia est mater eius ; quatenus sicut 
adoratur crux Christi, aut vestes et instrumenta passionis 
qui illum tetigerunt, ita a fortiori adoranda esset mater 
qui eum in utero concepit, gestavit, peperit, lacte pavit, 
etc., vel sicut adoratur imago Christi, pariter adoranda 
B. Maria quae est imago perfectissima. 

Nam, licet huiusmodi cultus in abstracto et speculative 
forsan possit videri possibilis, in concreto tamen et practice 
non est reddendus aut probandus, utpote praebens oc- 
casionem erroris, scandali ac peccati. Etenim : 


1? Natura rationalis, cum propriam et intrinsecam habeat 
excellentiam, est in se subiectum iuris ad debitam reve- 
rentiam et ratione sul veneratione digna et cultu absoluto. 
Undesi B. Virgini exhiberetur cultus latriae relativus pro- 
pter physicam cum Deo connexionem, aut propter imagi- 
nem quam refert Dei, ille cultus in aestimatione hominum 
facie haberetur ut absolute sistens ac se terminans in 
B. Virgine, et sic occasionem praeberet gravissimi erroris 
et idololatriae. 

Ad rem S. Thomas, III, q. 25, a. 3: « Duplex est motus animae 
in imaginem : unus quidem in ipsam imaginem, secundum quod 
res quaedam est ; alio modo in imaginem in quantum est imago 
alterius ; et inter hos duos motus est haec differentia, quia primus 
motus, quo quis movetur in imaginem, ut est res quaedam, est 
alius a motu qui est in rem ; secundus autem motus, qui est 
in imaginem, in quantum est imago, est unus et idem cum illo 
qui est in rem. Sic ergo dicendum est quod imagini Christi, in 
quantum est res quaedam (puta lignum sculptum vel pictum), 
nulla reverentia exhibetur, quia reverentia nonnisi rationali 
naturae debetur. Relinquitur ergo quod exhibeatur ei reverentia 
solum in quantum est imago ; et sic sequitur quod eadem reve- 
rentia exhibeatur imagini Christi, et ipsi Christo. Cum ergo 
Christus adoretur adoratione latriae, consequens est quod eius 
imago sit adoratione latriae adoranda ». 

lamvero « creaturae rationali debetur reverentia propter 
seipsam j et ideo si creaturae rationali, in qua est imago Dei, 
exhiberetur adoratio latriae (relativa), posset esse erroris occasio : 
ut scii, motus adorationis sisteret in homine, in quantum est 
res quaedam, et non referretur in Deum, cuius est imago ; quod 
non potest contingere de imagine sculpta vel picta in materia 
sensibili » (ad 3), quia nimirum nimis evidens est nobis, huius- 
modi imagines materiales secundum se coli non posse. 


2? Cultus latriae relativus non terminatur ad rem, sed 
transit ad illum quem repraesentat, et qui in se est cultu 
dignus. Unde si talis cultus relativus B. Virgini exhiberetur, 
de facili existimarent eam in se non esse intrinsece dignam 
cultu, sed ob relationem mere extrinsecam quam habet 
ad Deum ; et sic occasio praeberetur gravissime errandi, 
atque denegandi cultum absolutum ipsi debitum propter 
magnam eius excellentiam propriam. Magis enim honora- 
bile et dignum est coli ob excellentiam propriam, quam 
ob meram relationem extrinsecam ad dignius se. 


Unde S. Thomas, III, q. 25, a. 5 : « Quia latria soli Deo de- 
betur, nulli creaturae debetur latria, prout creaturam secundum 
se veneramur. Licet autem creaturae insensibiles non sint capaces 
venerationis secundum seipsas, creatura tamen rationalis est 
capax venerationis secundum seipsam. Et ideo nulli creaturae 
rationali debetur cultus latriae. Cum igitur B. Virgo sit pura 
creatura rationalis, non debetur ei adoratio latriae, sed solum 
veneratio duliae : eminentius tamen quam ceteris creaturis, 
in quantum ipsa est mater Dei ; et ideo dicitur quod debetur ei 
non qualiscumque dulia, sed hyperdulia . 

215. Obiiciunt : 1? Coniunctior fuit Christo mater 


eius quam crux. Ergo si crux adoranda Christi, et cius 
mater. 


Resp. : Nego consequentiam. 


Crux, cum sit res insensibilis, incapax secundum se honoris, 
non ratione sui sed ratione alterius adorari debet. B. autem 
Virgo, cum sit secundum se honoris capax, honoranda est cultu 
qui ei debetur secundum se, propter rationes allatas. 


2? Honor matris refertur ad filium. Atqui filius Mariae 
adoratur latria, quia est Deus. Ergo et Maria, utpote 
Mater Dei. 


Resp. : Dist. : Honor matris refertur ad filium ut ad 
finem, conc. ; ut ad terminum, seu subiectum ad quod 
eadem adoratione simul adoratur, nego. 


« Adoratio imaginis refertur ad exemplar, sicut ad subiectum 
seu terminum, qui eodem motu adoratur, ac proinde eodem 
cultu ; sed cultus personae terminatur ad personam et in ipsa 
sistit, nec refertur ad finem ulteriorem ,nisi motu diverso. Hinc 
S. Bonaventura, in III Sent. d. 9, a. 1, q. 3, ad 1: « Dicendum 
quod referri honorem ad aliquem est dupliciter : aut ad su- 
jiectum, aut sicut ad finem. Honor autem qui exhibetur matri, 
refertur ad filium sicut ad finem ; honor autem quo adoramus 
imaginem Christi, refertur ad ipsum sicut ad subiectum. Unde 
qui adorat Christi imaginem, Christum adorat, non imaginem ; 
qui vero adoraret Christi matrem, adoraret Christum et matrem 
simul ». Pariter S. Thomas, in III Sent. d. 9, q. L, a. 2, qc. 3, ad | : 
« Honor matris refertur ad filium non sicut ad subiectum, scii, 
ut sit unus motus in matrem et in filium, sicut est in imaginibus ; 
sed refertur in filium sicut in finem, quia propter filium mater 
honoratur ». Eodem sensu scribit in III, q. 25, a. 4, ad 2 : « Honor 
matris refertur ad filium, quia ipsa mater est propter filium hono- 
randa; non tamen eo modo quo honor imaginis refertur ad 
exemplar, quia ipsa imago, prout in se consideratur ut res 
quaedam, nullomodo est veneranda ». 


216. Mater Dei colenda est cultu duliae super- 
naturalis, — et quidem eminentiore necnon ipsi 
proprio, — atque specifice diverso, quare speciali 
ratione merito hyperduliae nomine vocatur. — 
Assertum tribus constat partibus. 

Prima pars est certa et de fide, ex universali Ecclesiae 
magisterio, ut etiam constat ex doctrina Ecclesiae de 
Sanctorum invocatione et de sacris imaginibus, ut ex 
definitione Cone. Nie. II (a. 787), act. 7 ; et ex definitione 
Cone. Const. IV (a. 869-870), act. 10, can. 3 ; ex Cone. 
Constl., c. Wicleffitas et Hussitas, art. 29; ex cone. 
Trid., sess. 25, et ex professione fidei Tridentina. Hinc ab 
Alexandro VIII damnata est prop. 26 : Laus quae defertur 
Mariae ut Mariae, vana est. Cfr. prop. 35-36 M. de 
Molinos damnatae ab Innocentio XI. 


Secunda pars est doctrina certa et communis, immediate 
sequens ex elevatione B. Virginis super omnes angelos 
et sanctos, tum ob dignitatem matris Dei, tum ob eminen- 
tiorem plenitudinem gratiae et gloriae, tum ob dominium 
reginae totius universi. 


Tertia pars est doctrina probabilior et communior. 
Fuerunt enim quidam autumantes cultum hyperduliae 
esse solo gradu superiorem cultui duliae sanctis debitae ; 
quidem alii dixerunt cultum hyperduliae, gradu vel etiam 
specie superiorem, B. Virgini convenire non ob dignitatem 
matris Dei, sed ob plenitudinem gratiae et gloriae ; imo 
aliquis existimaverit cultum matris Dei specifice quidem 
distinctum a cultu duliae sanctorum communis, at speciei 
inferioris ( 1), qui tamen asseruit esse colendam dulia gradus 
superioris ratione plenitudinis gratiae. Quae omnia sane 
sunt reficienda, ut toti doctrinae mariologiae expositae 
nullatenus conformia. Nam B. Virgo, formaliter qua Mater 
Dei, est colenda cultu prae sanctis superiori, atque specie 
diverso, et ea ratione eius cultus merito vocatur hyper- 
duliae, i. e. duliae tum gradu tum specie praestantioris. 

Doctrina tradita separatim probanda est per partes. 


217. Mater Dei cultu duliae supernaturalis est 
omnino digna. — Probatur: 

A. Ex Scripturis, in quibus fundatur. Docent enim : 
i? Mariam veneratione dignam propter maternitatem 
divinam et plenitudinem gratiae, dum Angelus nomine 

Dei cam alloquitur, Le. I, 28 : Ave, gratia plena, Dominus 
tecum..., et Elisabeth, repleta Spiritu sancto, exclamat, 
Le. I, 41-42 : Benedicta tu inter mulieres..., atque ipsa Maria 
prophetice de se testatur, Le. I, 48 : Beatam me dicent 
omnes generationes. 

2? Fiducia quoque esse honorandam, cum Christi fuerit 
quasi ministra, dum primam operatus sit sanctificationem 
in loanne Baptista (Le. I, 44), et ad intercessionem matris, 
Christus primum miraculum efficere dignatus sit, licet 
hora manifestandi potentiam nondum advenisset (Io. II, 
3-10). 

3? Amore filiali denique diligendam, cum Christus, in 
cruce moriens, eam matrem nostram publice et solem- 
niter proclamaverit, dicens loanni disc pulo et in ipso 
omnibus Christianis, Ilo. XIX, 26-27 . Ecce mater tua. 


Ceterum Christus Mariam venerata est, dum puer erat sub- 
ditus illi (Le. II, 51), et dum moriens eam discipulo commen- 
davit (Io. XIX, 27); discipulus ille, eam accipiendo in sua 
(ib.), omnes dum erant perservantes in oratione cum matre lesu 
(Act. L, 14) ; turbae quarum interpretem se fecit mulier ex- 
clamans naturali instinctu, Le. XI, 27 : Beatus venter quae te 
portavit et ubera quae suxisti/ 


B. Ex Traditione, ex qua apparet a summa antiquitate, 
per varias Ecclesiae partes, honorem religiosum exhibitum 
fuisse Deiparae propter suam ad Christum unionem, illum 
dein successione temporum fuisse universaliter affirmatum 
et magis amplificatum, atque constanter et perpetuo re- 
tentum. Quocirca applicari valet regula a B. Augustino 
tradita : Quod universa tenet Ecclesia nec conciliis institutum, 
sed semper retentum est, nonnisiauctoritate apostolica traditum 
certissime creditur. Non statim tamen cultus redditus aut 
non amplus, quia prius spargendus erat cultus Redem- 
ptoris, et periculum idololatriae erat vitandum, B. Vir- 
ginem habendi ut deam. At mysteria Christiana, in honorem 
Christi celebrata, simul quoque matri honorem deferre, 
plerumque sunt manifesta indicia. 


Triplex, in cultu mariano, distingui potest periodus : 


a) Antinicaena, in qua magis implicite et obiter celebratur 
mater Dei. Primitus extitit cultus martyrum, qui colebantur ob 

virtutem heroicam magis quam ob unionem cum Christo; cole- 
bantur autem in ecclesiis quae custodiebant eorum sepulchra 
aut asservabant eorum reliquias ; praeterea magna mysteria 
Salvatoris celebrabantur : resurrectionis, nativitatis, epiphaniae, 
etc., in quibus attendebant quoque ad Mariam. Cum autem 
plerumque nihil sciebatur de morte Mariae, de loco mortis et 
sepulchri eius, cumque deerant reliquiae eius corporales, mirum 
non est si cultum liturgicum specialem ab initio non acceperit, 
nisi in variis signis venerationis, et in nonnullis invocationibus. 

b) Periodus postnicaena et anteephesina, in qua Ecclesia pu- 
blicam libertatem nacta est ; quare templa mox erecta fuerunt 
in honorem Deiparae, — festis Salvatoris multiplicatis, etiam 
specialia, ut matri dicata, fuerunt instituta, — atque in omnibus 
liturgiis intercessio eius implorata. 

c) Periodus postephesina, in qua, solemniter proclamata Dei 
Genitrice, cultüs extitit plena evolutio in toto splendore litur- 
giae, templorum et festivitatum per saecula continuata. 


Antiquitas cultus colligitur ex monumentis, Patribus et Li- 
turgiis. 


1? Ex monumentis | archaeologicis: a) Iam in catacumbis, 
saec. II, III et IV inveniebantur imagines, sive pictae, sive sculptae, 
B. Virginis, quarum nonnullae eam repraesentabant, cum puero 
lesu, nimbo coronatam, aut in throno sedentem, quo Christia- 
norum veneratio significabatur ; aliae Virginem brachiis extensis 
pro Christianis orantem, quo declarabatur ipsam mediatricem 
a primis Christianis fuisse agnitam. Institutio quoque virginis 
exhibetur coram Maria facta in eius imitationem, ut in cata- 
cumba Priscillae, saec. III. 

b) Insuper statim ac pax Ecclesiae reddita fuit, templa in 
honorem B. Mariae aedificata sunt, sive Ephesi, sive Romae 
scii. saec. IV, Basilica in foro romano, et Liberiana, sive By- 
zantii, sive in ludaea, etc. 

c) Literaria quoque sunt monumenta, nec solum opera apo- 
crypha, ut Protoevangelium lacobi, Ascensio Isaiae, etc. sed et 
homiliae in honorem Matris et Filii habitae, quales reliquerunt 
Origenes, Pierios, Gregorius Thaumaturgus, etc. 


2? Ex Patribus. Ex fontibus fide dignis colligitur extitisse 
in Ecclesia invocationem Sanctorum saltem a medio saec. II ; 
quare fideles maxime invocasse B. Virginem non est dubium. 
Huius tamen sunt et testimonia directa : a) apud Irenaeum, 
Maria non semel dicitur advocata nostra i. e. protectrix 
quae solatium et auxilium praestat ; b) in Vita S. GregoriiThau- 
maturgi exhibetur interveniens in favorem fidelium et mandans 
apostolo loanni ut verae fidei tesseram Thaumaturgo com- 
municet ; c) in Oraculis Sibyllinis saec. III asseritur : « Deum per 
manus virginis hominibus elargiri dies poenitentiae » ; d) Unde 

CoHyridianis in cultu excedentibus ac Virgini sacrifia offerentibus, 
Epiphanius eos reprehendit et adorare prohibet, at nihilominus 
honore et veneratione colendam urget, eiusque cultum contra 
Antidicomarianitas defendit. Hunc cultum esse hyperduliae 
innuit Germanus Const., ep. dogm. 2^ : « Nam et ipsam proprie 
vereque matrem Dei colimus, et magnificamus, et universa 
visibili creatura superiorem arbitramur ». 

3? Ex Liturgiis, in quibus omnibus, etiam antiquissimis, in- 
venire est intercessiones quibus Deiparae postulatur. Ita v. g. 
Liturgia S. Petri : Libera nos, Domine, ab omni malo, interces- 
sionibus Mariae Deiparae. Liturgia S. lacobi : Commemorationem 
agamus sanctissimae, immaculatae, gloriosissimae, benedictae Do- 
minae nostrae Matris Dei et semper virginis Mariae, ac omnium 
sanctorum, ut precibus eorum misericordiam consequamur. ltem 
Liturgia Syriaca. Liturgia S. Cyrilli AI. : Memento... praecipue... 
sanctae gloriosissimae Deiparae, semper virginis, purae et illibatae 
sanctae Mariae. Liturgia S. Chrysostomi : Tutos fac gressus 
nostros precibus et supplicationibus Deiparae et semper virginis 
Mariae. Liturgia ambrosiana : Communicantes et memoriam 
celebrantes | imprimis | gloriosissimae semper | Virginis | Mariae. 
Liturgia mozarabica : Per virtutem sanctae Crucis et per inter 
cessionem B. Mariae Virginis. Liturgia gallicana : Meritis et 
intercessionibus sanctorum tuorum, Mariae Genitricis D. N.I. C... 
Orat ceteroquin Ecclesia : S. Maria, ora pro nobis, peccatoribus. 


Cultus igitur exstitit a primis temporibus tum in Ecclesia 
orientali, tum in Ecclesia latina, et per saecula sine interruptione 
continuatus ; impossibile autem est universalem Ecclesiam ab 
initio vel deinceps, cultum superstitiosum fovisse aut illegiti- 
mum. Ergo cultus B. Virginis est omnino legitimus. 


C. Ex ratione theologica. Cultus est testificatio honoris 
superioribus exhibita ac nostrae submissionis. 

Atqui « honor exhibetur alicui propter aliquam eius 
excellentiam, et ita est signum et testimonium quoddam 
illus excellentiae quae est in  honorato », ut habet 
$. Thomas, I-II, q. 2, a. 2. 

lamvero in B. Virgine est titulus excellentiae super- 
naturalis, et quidem maioris prae omnibus creaturis. 

Ergo ipsi debetur cultus duliae supernaturalis, cuius 
est omnino digna. Nam 


1? In ipsa est dignitas divinae maternitatis, quo maior 
excellentia in pura creatura inveniri non potest, nec maior 
ad cultum titulus. 

2? Constituta a Deo quoque fuit nostra mediatrix, ita 
ut sit coadiutrix redemptionis, potentissima apud Deum 
advocata pro nobis intercedens, ac mater nostra spiri- 
tualis ; ex quo dignitas ei accedit principii secundarii 
nostrae vitae spiritualis, cum auctoritate quadam analoga 
potestati parentum, ob quam est honoranda. 

3? Ornata propterea fuit eminentiore plenitudine gratiae 
et gloriae, ob quam honore prosequenda qui debetur 
famulis, amicis et filis Dei, et quidem eo magis quo 
gratior et sanctior existát illa, quae est filia primogenita 
Patris, socia Filio intime coniuncta, atque virgo integer- 
rima sponsa Spiritus sancti. 

Ob quae omnia competit ipsi dignitas reginae omnium 
creaturarum et totius universi, cui omnium reverentia 
debetur atque submissio. 

Qui omnes tituli sunt ordinis supernaturalis. 


Ceterum omnia sua munia perfectissime implevit, ita pro- 
movendo gloriam Dei et procurando hominum salutem ; non 
solum habuit omnes virtutes supernaturales, sed etiam ex om- 
nibus perfecte operata est, magnum exinde acquirens meritum. 
Quapropter non solum honoranda venit ob egregias qualitates 
ac munia, sed etiam propter excellentiam  supernaturalium 
operum et meritorum. 


218. Mater Dei colenda est dulia quadam em i- 
nentiore ac ipsi propria, quae recte vocatur hyper- 
dulia. — Probatur: 

Dulia eminentior debetur illi qui habet excellentiam 
maiorem. Atqui B. Virgo habet excellentiam longe maiorem 
omnibus creaturis, angelis et sanctis. Ergo debetur ipsi, 
tamquam ipsi propria, dulia eminentior seu hyperdualia. 
Nam : 

1? Ut mater Dei habet dignitatem et excellentiam super 
omnes creaturarum dignitates, quia quodammodo per- 
tinet ad ordinem unionis hypostaticae, et hac ratione 
omnes creatos ordines transcendit. 

2? Maria exercuit praestantissima munia coadiutricis 
redemptoris, mediatricis intercedentis omnium gratiarum, 
ac matris spiritualis totius generis humani, quae nulli 
competunt creaturae. 

3? Plenitudine maioris gratiae fuit dotata et gloriae, 
prae omnibus angelis et sanctis ; qua fuit sanctissima et 
ab omni labe purissima, atque eminentioribus virtutibus 
ac meritis plena enituit prae tota hierarchia coelesti. 

Quare regina totius universi, prae omnibus magis di- 
vinum dominium participans, constitui meruit ob omnia 
praedicta, quae tamen omnia in excellentia maternitatis 
divinae radicantur. 


Ad rem S. Thomas, in Exp. Sal. Ang. : 


« Considerandum, quod antiquitus erat valde magnum quod 
angeli apparerent hominibus, vel quod homines facerent eis re- 
verentiam, habebant pro maxima laude. Unde ad laudem 
Abrahae scribitur, quod recepit angelos hospitio, et quod ex- 
hibuit eis reverentiam. Quod autem faceret homini reverentiam, 
numquam fuit auditum, nisi postquam salutavit B. Virginem 
reverenter dicens : Ave. 

Quod autem antiquitus non reverebatur hominem angelus, sed 
homo angelum, ratio est quia angelus est maior homine, et hoc 
quantum ad tria : 1? quantum ad dignitatem... nam angelus est 
naturae spiritualis.., homo vero est naturae corruptibilis... 
20 quantum ad familiaritatem ad Deum. Nam angelus est Deo 
familiaris, utpote assistens..., homo vero est quasi extraneus et 
elongatus a Deo propter peccatum...; ideo conveniens est, 
ut homo revereatur angelum, utpote propinquum et familiarem 
Regis. 30 praeeminebat propter plenitudinem splendoris gratiae 
divinae : angeli enim participant ipsum lumen divinum in summa 
plenitudine. Sed homines, etsi aliquid participent de ipso lumine 
gratiae, parum tamen et in obscuritate quadam. Non ergo decens 
erat, ut homini reverentiam exhiberet, quousque aliquis inveni- 
retur in natura humana, qui in his tribus excederet angelos, et 
haec fuit B. Virgo. 


Et 1" in plenitudine gratiae quae magis est in B. Virgine quam 
in aliquo angelo... quantum ad tria : 


a) quantum ad animam... nam ipsa omne peccatum vitavit..., 
ipsa etiam omnium virtutum opera exercuit.. in exemplum 
omnium virtutum... 

b) quantum ad redundantiam animae ad carnem vel corpus. 
Nam magnum est in sanctis habere tantam gratiam quod sancti- 
ficat animam, sed anima B. Virginis ita fuit plena quod ex ea 
refudit gratiam in carnem, ut de ipsa conciperet Filium Dei... 

C) quantum ad refusionem in omnes homines. Magnum est in 
quolibet sancto, quando habet tantum de gratia quod sufficit 
ad salutem multorum ; sed quando haberet tantum quod suffi- 
ceret ad salutem omnium hominum de mundo, hoc est maximum, 


404 MARIOLOGIA 


et hoc est in Christo et in B. Virgine. Nam in omni periculo 
potes salutem obtinere ab ipsa Virgine gloriosa..., item in omni 
opere virtutis potes eam habere in adiutorium. Et ideo dicit 
ipsa Eccli. XXIV, 25 : In me omnis spes vitae et virtutis. 

Sic ergo plena est gratia et excedit angelos in plenitudine 
gratiae. Et propter hoc communiter vocatur Maria, quae inter- 
pretatur illuminata in se.. et illuminatrix in alios quantum ad 
totum mundum... 


2? Excedit angelos in familiaritate divina. Et ideo hoc designans 
angelus dixit : Dominus tecum, quasi dicat : Ideo exhibeo tibi 
reverentiam quia tu familiarior es Deo quam ego, nam Dominus 
tecum. Dominus, inquit, Pater cum eodem Filio.. Dominus 
Filius in utero... : aliter est ergo Dominus cum B. Virgine 
quam cum angelo, quia cum ea ut Filius, cum angelo ut Dominus. 
Dominus Spiritus sanctus sicut in templo... quia concepit ex 
Spiritu sancto... Sic ergo familiarior cum Deo est B. Virgo... 
quia cum ipsa tota Trinitas, et ideo cantatur de ea : totius Tri- 
nitatis triclinium. Hoc autem verbum : Dominus tecum, est 
nobilius verbum quod sibi dici possit. Merito ergo angelus re- 
veretur B. Virginem quia Mater Domini, et ideo Domina est. 
Unde et convenit ei hoc nomen Maria, quod Syra lingua inter- 
pretatur domina. 


3? Excedit angelos quantum ad puritatem. Quia B. Virgo non 
solum erat pura in se, sed etiam procuravit puritatem aliis... 
Ideo benedicta in mulieribus, quia ipsa sola maledictionem 
sustulit et benedictionem portavit et ianuam paradisi aperuit. 
Et ideo convenit ei nomen Maria quae interpretatur stella maris, 
quia sicut per stellam maris navigantes diriguntur ad portum; 
ita Christiani diriguntur per Mariam ad gloriam ». 


Praeeminentia cultus duliae praestantioris, B. Mariae 
exhibendi, innuitur tum in decretis Conciliorum, dum post 
imaginem Salvatoris, primo loco, ante angelos et sanctos, 
ponatur B. Virgo Dei Genitrix aut imago eius (Cone. 
Nie. II, act. 7 ; Const. IV, can. 3 ; Trid., sess. 25) ; tum 
festis in honorem B. Mariae prae aliis ab Ecclesia multi- 
plicatis ; tum invocationibus in Ecclesia, aut precibus 
frequentioribus imo quotidianis habitis. Unde Ecclesia 
canit in off. B. V. : Felix namque es, Sacra Virgo Maria, 
et omni laude dignissima quia ex te ortus est sol lustitiae, 
Christus Deus noster. Hinc S. Rituum Congregatio de- 
claravit in deer. I iun. 1884 : « Eminentiori veneratione, 
supra ceteros sanctos colit Ecclesia Reginam et Dominam 

angelorum, cui in quantum ipsa est mater Dei... debetur, 
non qualiscumque dulia, sed hyperdulia ». 


219. Mater Dei, formaliter qua mater Dei, colenda 
est cultu superiori hyperduliae, ab omni quidem 
alio specifice diverso. — Probatur: 

Cultus proportionari debet propriae et personali ex- 
cellentiae personae colendae ; unde excellentiae superiori 
specifice diversae debetur cultus superior specifice diversus. 

Atqui B. Virgo habet excellentiam maiorem sibi pro- 
priam et specifice diversam, ob divinam maternitatem, 
et quidem exclusive ob hanc solam maternitatem. 


Ergo B. Virgo, ob divinam maternitatem et ob cani 
solam, colenda est cultu superiori hyperduliae  specifice 
diverso. Nam 


1^ Maternitas divina est dignitas ordinis superioris 


specifice diversi, quia pertinet ad ordinem specifice su- 
periorem unionis hypostaticae et ita omnem ordinem crea- 
tum specie transcendit : consistit autem excellentia Matris 
Dei in speciali quam ad Deum habet affinitate. Unde 
cultus superior specie diversus ipsi debetur. 

2? Plenitudo eminentior gratiae et gloriae, virtutis et 
meriti, est B. Virgini excellentia gradus maioris, non 
autem speciei diversae, quia gratia eius et gloria sunt 
eiusdem speciei ac gratia et gloria angelorum et sanctorum. 
Ergo propter solam hanc plenitudinem non debetur cultus 
specie diversus, nisi simul spectetur divina  maternitas 
ad cuius excellentiam dignificandam ordinata fuit. 

30 Mediatio singularis ad omnes gratias salutis et mater- 
nitas spiritualis est B. Virgini excellentia quoque eminens 
et singularis, non tamen probatur esse diversae speciei, 
cum meritum et causalitas B. Virginis, eo quod gratias 
meruerit nobis aut dispensare potuerit omnes, non videntur 
diversae rationis a merito et intercessione et causalitate 
sanctorum. Ergo ea ratione nec debetur ipsi cultus speciei 
diversae, nisi simul spectetur maternitas eius divina, qua 
gratias nobis universaliter procurare capax facta sit. 

Hinc solummodo ob divinam maternitatem debetur 
cultus specifice diversus, et quidem cultus speciei supe- 

rioris ; quare ob hanc rationem merito vocatur hyperdulia ; 
nam, ut jam audivimus a S. Congr. Rituum, in quantum 
ipsa est Mater Dei, ipsi debetur hyperdualia. 


Quod omnino conforme est doctrinae traditionali. Ait S. 
Thomas : « Hyperdulia.. exhibetur... creaturis quae habent 
specialem affinitatem ad Deum, sicut B. Virgini in quantum est 
Mater Dei. Ergo... dicendum quod hyperdulia est potissima 
species duliae communiter sumptae : maxima enim reverentia 
debetur homini ex affinitate quam habet ad Deum » II-II, 
q. 103, a. 4, obi. 2 et ad 2. Ita « mater Dei... singularem habuit 
affinitatem ad Christum, qui ab ea carnem accepit » IIL, q. 27. 
a. 4; unde « debetur ei veneratio duliae, eminentius... quam 
ceteris creaturis, in quantum ipsi est mater Dei ; et ideo dicitur 
quod debetur ei non qualiscumque dulia, sed hyperdulia ». 
Et S. Bonaventura, in III Sent. d. 9, a. 1, q. 3: « B. Virgo Maria 
pura creatura est et ideo ad honorem et cultum latriae non ascen- 
dit. Sed quoniam excellentissimum nomen habet, ita quod 
excellentius purae creaturae convenire non potest, ideo non 
tantum debetur ei honor duliae, sed hyperduliae. Hoc autem 
nomen est, quod, Virgo existens, Mater est, quod quidem tantae 
dignitatis est, quod non solum viatores, verum etiam comprc- 
hensores, non solum homines, verum etiam angeli illud reve- 
reantur quadam praerogativa speciali. Ex hoc enim quod Mater 
Dei est, praelata est ceteris creaturis, et eam prae ceteris decens 
est honorari et venerari. Hic autem honor consuevit a magistris 
hyperdulia vocari... ». 


220. Corollaria. — Ex praedictis sequitur : 


i? Cultum B. Virgini exhibendum esse specialem et 
proprium, ob solam rationem  maternitatis divinae, scii, 
cultum speciei diversae ac superioris, seu superduliam a 
dulia communi sanctorum specie distinctam. 


2? Cultum duliae nonnisi gradu superiorem ipsi deberi 
propter solam plenitudinem gratiae, vel quia est mediatrix 
et coadiutrix redemptionis, vel ex eo quod est mater nostra 
spiritualis aut regina universi ; non cultum specialem, sed 
quia est mater Dei. 


3? Attamen varios titulos recensitos non esse in cultu 
separandos a divina maternitate ; sed esse rationes speciales 
colendi ipsam eminentiam matris Dei quam hoc vel illo 
modo illustrant et magis manifestant. 

4? Nec cultum specie diversum, matri Dei exhibendum, 
esse inferioris ordinis cultui, qui sanctis, et ipsi Mariae 
ut maxime sanctae, debetur propter dotes gratiae et 
gloriae. 


50 Sed cultum eminentioris ordinis deberi matri Dei 
qua tali, et maternitatem divinam solam fundare cultum 
superioris rationis, scii, non quidem solo gradu, sed specie 
diversum ac superiorem. 


221. Animadversio. — Cultus B. Virginis est maxime 
utilis. 


Directe ipsis colentibus, quia ob eorum venerationem, invoca- 
tionem et amorem filialem, B. Virgo magis curam habet de eorum 
bono spirituali et de gratis iis dispensandis ; ceterum ipse 
cultus incitat ad imitationem virtutum, praeterea gratiae sunt 
quae non solent concedi nisi orantibus, atque ipsa perseverantia 
finalis ita obtineri poterit. Unde cultus Mariae efficaciter ducit 
ad salutem, cum ipsa filiis suis, vere et fideliter eam colentibus, 
ipsum donum finalis perseverantiae obtinebit. Quare sincera 
erga Mariam devotio recensetur inter praecipua praedestinationis 
signa, iuxta dictum S. Bonaventurae : « Qui hunc habuerit 
characterem, adnotabitur in libro vitae ». 


Indirecte cedit in bonum totius Ecclesiae sub respectu fidei et 
morum. Nam cultus Mariae : 


1? confirmat fundamenta fidei et totius religionis Christianae. 
Cum enim haec tota innitatur in mysterio incarnationis, quod 
in Virgine completum est, hinc ex eo quod Dei mater speciali 
honore celebratur, fides in Christum et veritas religionis ab eo 
fundatae confirmatur atque propagatur ; 


2? fidem tuetur atque adauget, nam quae antiquum serpentem 
cum Filio devicit, semen serpentis, dum invocatur, virgineo 
pede conterere non cessat; unde Ecclesia cantat : « cunctas 
haereses interemisti in universo mundo » ; 


3? bonos mores quoque atque sanctitatem promovet, cum ad 
imitationem provocet illius, quae est omnium virtutum exem- 
plar praestantissimum atque perfectae sanctitatis ; quare facilem 
reddit fidelibus et suavem sanctam vitam. 

Hinc Lépicier ait! honorem gloriosissimae Deiparae collatum 
redundare i. 


i. De Bma Virgine Maria Matre Dei, p. Ill, a. II, a. 2, n. 6. 

a) in ipsius Chrisü honorem et gloriam, nam sicut iniuriu 
matris afficit filios, ita quoque gloria matris in filium re- 
dundat ; 


b) in fidei et Ecclesiae bonum, quod confirmat et promovet ; 


c) in profectum moralem virtutum et ita in emolumentum totius 
societatis humanae. 


222. Cultus B. Virginis Dei Genitricis originem 
non habet in cultu paganorum, sed fundatur in ex- 
cellentia eius ad Christum et Deum unionis. — Rationa- 
listae plures ac historiographi, rationalismo imbuti, aiunt 
cultum B. Mariae a cultu pagano esse derivatum, sive 
secundum quamdam analogiam formae exterioris ac psy- 
chologici indolis ; sive historice, quia pagani neo-conversi 
in Ecclesia suas ideas et praxes importarunt : ita cultus 
deae-matris, qualis erat Isis in Aegypto, Artemis in civitate 
Ephesina, Istar in Babylonia, transformatus est in cultum 
B. Virginis Matris Dei. Porro cultus deae-matris in duplici 
forma existit : prius sub forma naturalistica, quatenus 
repraesentat vitam et fecunditatem terrae ; altera, a priore 
derivata, est anthropomorphistica, ritus et praxes immorales 
importans. 

lamvero comparando cultum paganorum et cultum 
B. Mariae, constat hunc in substantia sua nullatenus ab 
illo derivari 


1? Comparando sub aspectu phoenomenologiae, et se- 


cundum formam mere externam, radicalis adest diffe- 
rentia 

a) Principaliter, quia pagani conceptum matris ipsi 
Deo seu divinitati applicant, dum Maria nullatenus ut 
dea haberi potest. Numquam Christiani ita eam colunt, sed 
id omnino excludunt, ut Epiphanius, contra Collyridianos, 
Haer. 79. Maria est mater humanae naturae a Deo assum- 
ptae ; mater quia Christus Deus realiter est verus homo. 

b) Secundario, quia Ppaganismus saepe admittebat 


i. Cfr. W. Goossens, De Moeder Gods Maria in het Christendom en de 
Moedergodinnen in het Heidendom, in Coll. Gand., 1937 ; K. Prümm, 
Der christliche Glaube and die altheidnische Welt, Leipzig, 1935 ; Noyon, 
Mariolatrie, in Diet. Ap. ; Dublanchy, Marie, in Diet. Th. Cath. 

ritus et praxes immorales ; dum, e contra, Maria semper 
colitur tamquam virgo et exemplar castitatis et virginitatis. 


2? Comparando sub aspectu psychologies religiosae, con- 
cedi quandantenus potest paganos neo-conversos facilius 
honorem dedisse matri Dei, ex eo quod deas antea colue- 
runt. At exinde nullatenus dicendum est cultum matris 
Dei ex cultu dearum habuisse ortum. Id nempe falsum 
est. 


30 Nam comparando sub aspectu historici nexus et 
influxus causalis: 

a) Quantum ad essentialia cultus elementa, cultus 
Mariae nihil debet cultui pagano, nec derivatur a paga- 
nismo. Non enim colitur ut dea, nec secretis et immoralibus 
ritibus ; atque tempore ingentis conversionis paganorum, 
saec. III et IV, cultus marianus erat parum evolutus. 
Ceterum tota traditio Ecclesiae opposita erat religioni et 
cultui paganis : haec traditio, atque vigilantia Ecclesiae 
in fide et cultu, hypothesim adversariorum reddunt impos- 
sibilem. 

Quod etiam patet ex eo quod fides in divinam Mariae 
maternitatem pertinet ad primaevam substantiam chri- 
stianismi, uti constat ex Scripturis Novi Testamenti. 
Quare ipsi competit singularis dignitas ; atque cooperatrix 
habetur ad opus redemptionis, ut Nova Eva, apud lusti- 
num, Irenaeum, Tertullianum. Ex quo connaturaliter erat 
cultus oriundus. De quo constat historice, quin ullus in 
cultum Ecclesiae influxus paganus cuiusdam momenti 
percipiatur. Nam i? ante Concilium Ephesinum cultus 
Mariae existebat ; 20 tempore Concilii Ephesini, templum 
deae Artemis in ista civitate a 2 saeculis erat destructum ; 
30 iam ante Concilium, Maria 0coroko? dicebatur, atque 
haeretica negatio unitatis Christi personae fuit occasio 
dogmaticae definitionis Deiparae. 

b) Quantum vero ad elementa cultus secundaria, impos- 
sibille sane non est quamdam  accidentalem  caeremo- 
niam, aliquam formam imaginis aut repraesentationem 
statuae, a cultu pagano esse derivatam. At in hoc non est 
incommodum, quia character specificus matris Dei, atque 
cultüs ipsi redditi, nullatenus exinde procedit. 

Mariologia. — 27. 

223. Obiiciunt : i? Cultus marianus detrimentum 
affert cultui divino. Ergo non est fovendus. 


Resp. : Nego assertum. 


Cultus B. Mariae nullatenus nocet cultui divino, a) quia non 
est cultus supremus latriae, qui soli Deo convenit, sed cultus 
inferior duliae qui convenit creaturis excellentibus, in casu matri 
Dei ob eius dignitatem, sanctitatem et apud Deum potestatem. 
Hinc b) cultus ille potius Dei cultui favet, cum ad Deum refertur, 
dum auctorem omnium donorum agnoscimus quae in Maria 
veneramur, et honor matris in Filium redundat, atque gratiam 
melius colendi Deum nobis procuramus invocando gratiarum 
mediatricem. c) Quod experientia confirmatur, nam magis 
colitur Christus et agnoscitur eius divinitas, apud Catholicos 
Mariam colentes quam apud Protestantes cultum ipsi denegantes ; 
atque videmus magnos Sanctos esse praeclaros Mariae venera- 
tores. 


2? Catholici plus colunt Mariam quam Christum. 


Resp. : Quidam minus bene ita agunt, non autem gene- 
ratim omnes, nec ita secundum rectum iudicium rationis 
et instinctum gratiae divinae. 


Virtus moralis est in medio, vitans excessum et defectum in 
propria materia; cuique autem virtuti est debitum tempus 
tribuendum. Quare cultus hyperduliae ita exercendus est, — 
ordinario saltem et generatim, et non spectatis specialibus adiun- 
ctis, — ut plus temporis tribuatur Deo et cultui latriae ; semper 
autem ita quod cultui divino perfecte subordinetur. Sicut autem 
non ordinate ageret, qui per totum diem Mariam invocaret, vix 
Domino attenderet ; ita quoque qui semper Christum coleret, 
Mariam non invocaret, nam voluntas Christi est ut etiam colamus 
Mariam. At cultus Mariae de se ad Christum eiusque cultum 
ducit. 


30 Cultus marianus magis sensibilis est quam cultus 
Dei. Ergo colentes Mariam videntur eam Deo magis 
aestimare. 

Resp. : Nego consequentiam. 


Cultus marianus potest esse magis sensibilis; sed id non est 
inconveniens. Nam excellentia cultás non pendet a sensibilitate, 
sed a voluntate et charitate. Deus autem colitur ut supra omnia 
amandus et venerandus. Licet cultus possit esse magis sensibilis 

aut intensive maior, Deus tamen colitur maiori aestimatione 
voluntatis, et cultus divinus semper est objective et appre- 
tiative maior. Maior teneritudo non est necessario maior veneratio. 


4? Fiducia in Mariam minuere fiduciam in Deum nata 
est. Ergo Deus est exclusive colendus et fiducia honorandus. 


Resp. : Nego assertum; nam e contra fiducia in Mariam 
nata est excitare fiduciam nostram in Deum eamque 
augere. 


Nam, peccatores cum omnes simus, in Deum saepius nullam, 
aut vix ullam, auderemus fiduciam habere aut non tantam, ac 
si B. Mariae innixi, quae mater misericordiae ac omnipotentia 
supplex merito vocatur, una cum ipsa, ad Deum accedere non 
dubitamus : fiducia quasi duplicata vel in immensum aucta. 


50 B. Maria saltem non est colenda ut Mater Dei. Nam 
maternitas divina non reddit sanctam, et mater Dei, si 
in peccatum mortale caderet vel in eo moreretur, cultu 
digna non esset. 


Resp. : Deus sibi debet ut non permittat matrem labi 
in peccatum mortale. At, data hypothesi, nego consequen- 
tiam ; nam mater Dei de se est cultu digna, at in casu 
non est ipsi reddendus propter obstaculum peccati. 


Maternitas divina confert maximam dignitatem atque etiam 
quamdam sanctitatem seu consecrationem ad Deum ; insuper 
connaturaliter exigit, ut convenientissimum, statum gratiae ; 
quare de se exigit cultum. Dato autem peccato, divina mater- 
nitas semper de se manet titulus ad cultum sacrum, sed iste non 
redditur quia subiectum ponit obicem, scilicet peccatum quod 
impedit ne honor sacer ipsi tribuatur. Eodem modo ac opera 
supernaturalia ex gratia facta, dum quis gratiam amittit peccando, 
semper manent de se retributione digna ; at retributio non tri- 
buitur propter obicem, quia opera sunt peccato mortificata. 
Immunitas scii, a peccato est conditio ut de facto matri Dei 
cultus hyperduliae, operibus retributio concedatur, quae iure 
ipsis debentur, non autem praecipua ratio et causa huius iuris. 


224: Animadversiones. 


1? Cultus Mariae non tantum oportet sit interior, scii, aesti- 
mationis et venerationis, sed etiam exterior, seu expressionis 
externae in voce et opere ; sicut decet cultum humanum. Nam, 

ut notat S. Thomas de cultu divino, II-II, q. 84, a. 2 : « Quia 
ex duplici natura compositi sumus, intellectuali scii, et sensibili » 
duplicem adorationem exhibemus, scii, « spiritualem, quae 
consistit in interiori mentis devotione ; et corporalem, quae 
consistit in exteriori corporis humiliatione. Et quia in omnibus 
actibus cultus, id quod est exterius refertur ad id quod est inte- 
rius, sicut ad principalius, ideo ipsa exterior adoratio fit propter 
interiorem ; ut videlicet per signa humilitatis quae corporaliter 
exhibemus, excitetur noster affectus ad subiiciendum se Deo 
(vel eius Sanctis), quia connaturale est nobis ut per sensibilia 
ad intelligibilia procedamus », aut etiam, ut noster affectus 
exterius manifestetur « ex quadam redundantia ab anima in 
corpus ex vehementi affectione » ut dicit q. 83, a. 12. 


20 Sicut cultus hyperduliae absolutus B. Virgini debetur, ita 
et cultus hyperduliae relativus debetur eius nomini, imaginibus 
et reliquiis. 

3? Cultus marianus, maxime externus et publicus, est se- 
cundum leges Ecclesiae ordinandus et iuxta usum in Ecclesia 
legitime receptum, a qua norma discedere nefas est. Ita, ut sit 
fidei conformis, et ab omni abstineat excessu, omnisque modus 
fictus et vanus, indecorus, et quidquid videatur minus oppor- 
tunum, sedulo vitetur. Quare non omnes partes aut qualitates 
B. Virginis sunt specialiter colendae, nec omnes particulares 
erga eam devotiones laudandae, sed illae solum quae formali 
approbatione ecclesiasticae auctoritatis gaudent, aut usu legitimo 
et diuturno tempore consecrato sunt confirmatae. 


225. Conclusio. — Quae cum ita de gloriosissima Dei 
Genitrice et dulcissima Matre probe constiterint, miran- 
dum non est, si in illius honorem Ecclesia festa per univer- 
sum celebranda instituerit, quotidie laudes eius cantaverit, 
et preces ad eam directas fuderit, atque varias particulares 
devotiones promoverit ; nam B. Virgini, ait S. Bonaven- 
tura, III Sent, d. 3, p. L, a. 1l, q. L ad 4, nullus nimis 
potest esse devotus. Unde et Summi Pontificfes in extollendis 
praeconiis laudibusque Deiparae pie aemulati sunt, atque 
Leo XIII, praesertim, ac successores totam quasi theolo- 
giam marianam in suis encyclicis et actis excoluerunt ; 
fideles quoque, ut ad patrocinium recurrerent B. Virginis, 
fervide excitarunt, imprimis morem, ubique terrarum 
diffusum, Deiparam in fidei et Ecclesiae bonum per Ro- 
sarium deprecandi, instanter commendando, cuius excel- 
lentiam egregie extollere non cessant. B. Virgini nullus 

nimis potest esse devotus, concludit S. Bonaventura, 
qui pergit : « Et ideo mirandum non est, si Spiritus sanctus 
inhabitans in cordibus fidelium, devotionem | ipsorum 
magis erga Virginem inflammat quam erga alios Sanctos 
et Sanctas. Hac etiam de causa quotidie de Virgine glo 
riosa facimus officium speciale iuxta ordinem Romanae 
Ecclesiae... Quacumque igitur hora, quacumque die aliquis 
fidelium cum totis praecordiis et visceribus honorei 
Virginem, increpandus non est pertinaciter, ne ipsius 
animadversio incurratur, quae auxiliatrix et amatrix est 
omnium fidelium suorum laudatorum, sicut illi qui tales 
sunt, experimento multiplici cognoverunt ». 


$ 

Finem imponamus, notissimis, Augustini nequaquam 
indignis, cui nonnumquam tribuuntur, verbis a nobis 
prolatis : « Dixi de his, etsi non quantum est, tamen 
quemadmodum me dicere debuisse credidi. Si ergo vera 
sunt quae scripsi : tibi gratias ago, Christe, quia de sancta 
Virgine, Matre tua, nisi quod pium est ac dignum visum 
sentire non potui. Si ergo dixi ut debui, approba, Christe, 
obsecro, tu et tui : sin autem ut non debui, ignosce, tu 
et tui. Qui cum Deo Patre et Spiritu sancto vivis et regnas 
per omnia saecula saeculorum. Arnen ». 

